
LYG IR NUŽUDŽIAU 


Kartą, labai seniai, gyveno trys mergaitės. Pirmoji buvo 
vardu Mi, antroji -— Do, trečioji — La. Turėjo jos gardžiai 
gardžiai kvepiančią krikštamotę, kuri niekad nebardavo, kai jos 
išdykaudavo, ir kurią vadino “krikštamotė Midola“. 

Kartą mergaitės žaidė kieme. Atėjo krikštamotė ir pabu- 
čiavo Mi, bet nepabučiavo Do, nepabučiavo La. 

Kartą jos Žaidė vestuves. Krikštamotė išsirinko Mi, o ne 
Do, ne La. 

Kartą joms buvo liūdna. Krikštamotė išvykdama paverkė 
su Mi, nieko nesakė Do, nieko nesakė La. 

Pati gražiausia iš visų — Mi, pati protingiausia — Do, o 
La netrukus mirs. 

La laidotuvės — didelis įvykis Mi ir Do gyvenime. Kiek 
žvakių, kiek skrybėlių ant stalo! La karstelis baltas baltas, ka- 
pinių žemė — minkšta minkšta. O Žmogaus, kuris kasa duobę, 
švarkas — su auksinėmis sagomis. Krikštamotė Midola grįžo 
į laidotuves. Kai ją bučiuoja Mi, ji sako: “Tu mano meilė“. 
O kai Do: “Tu sutepsi man suknelę“. 

Bėga metai. Krikštamotė Midola, apie kurią Žmonės kal- 
ba pašnibždomis, gyvena toli ir rašo laiškus su gramatinėmis 
klaidomis. Iš pradžių — ji neturtinga ir siuva batus turtuolėms. 
Paskui praturtėja ir siuva batus vargšėms. Paskui susikrauna 
tiek pinigo, kad perkasi gražius namus. Ir vieną dieną — ka- 
dangi mirė senelis — ji atvažiuoja dideliu automobiliu. Ji duo- 
da Mi prisimatuoti savo gražią skrybėlaitę, o į Do Žiūri ir ne- 
pažįsta. Kapinių žemė minkšta minkšta, o žmogaus, kuris žeria 
tą žemę į senelio. kapo duobę, švarkas su auksinėmis sagomis. 

Laikas bėga, ir Do — jau Domenika, o Mi — tolima Mi- 
šelė, kuri atvažiuoja tik retkarčiais per atostogas ir duoda pus- 
seserei Do prisimatuoti savo gražias sukneles iš organdino, visi 
aplinkui taip ir tirpsta, vos tik ji ištaria Žodį, o krikštamotė rašo 
jai laiškus, prasidedančius “mano meilute“. Ir ateis diena, kai 
Mi pravirks ant savo motinos kapo. Kapinių žemė minkšta 
minkšta, krikštamotė stovi apkabinusi Mi, Miki, Mišelę per pe- 
čius ir kužda jai kažką švelnaus, o ką — Do negirdi. 

O paskiau Mi — su gedulu, kadangi nebeturi motinos, — 
sako pusseserei Do: “Man taip reikia, taip reikia, taip reikia, 
kad mane mylėtų“. Dabar jau Mi nori laikyti Do už rankos, 
kai jos eina pasivaikščioti. Dabar jau Mi sako savo pussese- 
rei Do: “Jei tu mane pabučiuosi, jei tu prie manęs prisiglausi, 
aš niekam niekam nesakysiu, aš už tavęs tekėsiu“. 

O dar vėliau, gal po dvejų, o gal po trejų metų, Mi bu- 
čiuoja savo tėvą ant betoninio pakilimo tako palei didelį paukš- 
tų, kuris nuneš ją toli toli, pas krikštamotę Midolą, į povestu- 
vinių kelionių šalį, į miestą, kurio Do ieško pirštu savo geog- 
rafijos atlase. 

O dar vėliau Mi pamatysi nebent fotografijose kokiam nors 
žurnale žvilgančiu viršeliu. Čia ji ilgais juodais plaukais, šna- 
rėdama baline suknia, eina į didžiulę salę, vien marmuro ir 
aukso. Čia su baltu maudymosi kostiumu guli, ištiesusi savo 
ilgas kojas, balto burlaivio denyje. Čia vairuoja mažytį atvi- 
rą automobilį, kuriame įsikibę wgens į kitą skeryčiojasi kažkokie 
jaunuoliai. Kartais jos dailus veidelis rimtas, antakiai virš gra- 
žių šviesių akių truputį suraukti, bet tai nuo saulės, atsispin- 
dinčios sniege. O kartais ji šypsosi visai iš arti, žiūrėdama tie- 
siai į objektyvą, ir po nuotrauka itališkai užrašyta, kad vieną 
gražią dieną ji taps pačia. turtingiausia paveldėtoja šalyje. 

O dar vėliau krikštamotė Midola mirs, kaip miršta fėjos, 
savo rūmuose Florencijoje, Romoje ar Adrijos pakrantėje, ir 
ne kas kitas, o Do sugalvoja šią pasaką, nors gerai Žino — juk 
ji jau ne mažytė, — kad ši pasaka — melas. 

Tiesos yra truputėlis, bet ir to užtenka, kad Do prarastų 
miegą, juk krikštamotė Midola ne fėja, o tik turtinga sena po- 
nia, rašanti laiškus su gramatinėmis klaidomis, kurią ji matė 

tik per laidotuves, ir ji Do visai ne krikštamotė, o Mi visai ne 
pusseserė: tokios kalbos skirtos vien tarnaičių vaikams, tokiems 
kaip Do, tokiems kaip La — ir gražu, ir niekam bloga nedaro. 

Do, kuriai, kaip ir ilgaplaukei princesei iš iliustruotų Žur- 
nalų, jau dvidešimt metų, kasmet Kalėdoms gauna batelius, siū- 
tus Florencijoje. Galbūt dėl to ji ir laiko save Pelene? 


NUŽUDŽIAU 


Staiga ryški šviesa lyg peiliu smogteli man į akis. Kažkas 
ties manim pasilenkia, kažkieno balsas perveria mano smege- 
nis, aš girdžiu riksmus, aidinčius tolimais koridoriais, ir Žinau: 
tai aš rėkiu. Gaudau burna tamsą, pilną nepažįstamų veidų, 
kažkokių šnibždesių, ir vėl numirštu laiminga. 

Po akimirkos — po dienos, savaitės, metų — šviesa vėl 
plyksteli, tik iš kitos mano užmerktų akių pusės, mano rankos 
dega, ir burna, ir akys. Mane veža tuščiais koridoriais, aš vėl 
rėkiu, tamsa. 

Retkarčiais skausmas susikaupia viename taške, kažkur pa- 
kaušy. Retkarčiais jaučiu, kad mane kilnoja, kažkur veža, ir 
skausmas tartum ugnis pasrūva gyslomis, džiovindamas kraują. 
Tamsą užlieja čia ugnis, čia vanduo, tačiau aš jau nebesika- 
muoju. Ugnies skraistė kelia baimę. O vandens čiurkšlės — 
šaltos, saldu miegoti po jomis. Kaip būtų gera, kad pranyk- 
tų tie veidai, kad nutiltų tie šnibždesiai. Gaudau burna tam- 
są ir noriu, kad tamsa būtų kuo juodžiausia, noriu kuo giliau 
panirti į tą ledinį vandenį ir niekad neišnirti. 

Staiga, stumiama skausmo visame kūne, prikaustyta aki- 
mis prie baltos šviesos, išnyru atgal. Blaškausi, klykiu, girdžiu 
savo riksmą kažkur labai toli, o šiurkštus balsas gręžia mano 
smegenis, kažką man sako — nesuprasi. 

Tamsa. Veidai. Šnibždesiai. Man gera. Jeigu tu vėl imsi 
išdykauti, dukrele, gausi nuo tėtuko per nosytę pageltusiais nuo 
tabako pirštais. Uždek tėtukui cigaretę, kačiuk, ugnį užpūsk, 
ugnį. 

Šviesa. Skauda rankas, burną, akis. 

“Nesijudinkit. Nesijudinkit, mažyte. Štai taip, pamažėle. Aš 
juk nedarau skaudžiai. Deguonį. Pamažele. Štai taip, štai taip; 
mano gerute“. 

Tamsa. Moters veidas. Dukart du — keturi, triskart du — 
šeši, liniuote per nagus. Rikiuok! Gerai išsižiok, kai dainuo- 
ji. Visi veidai išnyra poromis. Kur slaugė? Man nepatinka, kai 
klasė kuždasi. Kai bus gražus oras, eisime maudytis. Ji kal- 
ba? Iš pradžių kliedėjo. Po odos persodinimo skundžiasi, kad 
skauda rankas, bet ne veidą. Jūra. Jeigu plauksi per toli, nu- 
skęsi. Skundžiasi motina, kažkokia mokytoja, kuri ją mušusi per 
pirštus. Per mano galvą ritosi bangos. Vanduo, mano plaukai 
vandenyje, panerk, prisikelk, šviesa. 


Aš prisikėliau vieną rugsėjo rytą aukštielninka švariai pa- 
klotoje lovoje, mano veidas ir rankos jau nebedegė. Lova sto- 
vėjo prie lango, prieš mane ant sienos šokinėjo didelis saulės 
zuikutis. 

Įėjo kažkoks Žmogus, labai švelniai su manim pakalbėjo, 
tik, man pasirodė, per trumpai. Plašė būti protingai, nesistengti 
judinti galvos ar rankų. Kalbėjo aiškiai tardamas kiekvieną 
skiemenį. Buvo ramus ir kėlė pasitikėjimą. Jo veidas pailgas, 
prakaulus, akys didelės, juodos. Tik baltas jo chalatas skau- 
dino akis. Jis tai suprato pastebėjęs, kaip aš merkiuosi. 

Antrąsyk jis atėjo apsivilkęs pilku švarku. Vėl su manim 
kalbėjosi. Liepė užsimerkti, kai norėsiu pasakyti “taip". Man 
skauda? Taip. Galvą? Taip. Rankas? Taip. Veidą? Taip. Ar su- 
prantu, ką jis sako? Taip. Klausė, ar Žinanti, kas atsitiko? Pa- 
matė, kaip aš beviltiškai laikau akis atmerktas. 

Jis išėjo, ir slaugė įleido man vaistų, kad miegočiau. Ji di- 
delė, didelėmis baltomis rankomis. Supratau, kad mano vei- 
das ne plikas kaip jos, o aptvarstytas. Stengiausi pajusti ant 
savo odos tvarsčius, tepalus. Mintimis sekiau tvarstį: jis vy- 
niojosi, ratas po rato, aplink kaklą, ėjo per sprandą, per pa- 
kaušį, kaklą, aplenkė akis ir vyniojosi- toliau, žemyn, vynio- 
josi, vyniojosi. Užmigau. 

Paskui atėjo dienos, kai aš tapau kažkokiu padaru: jį kil- 
noja, maitina, vežioja koridoriais, jis užsimerkia, kai sako 


“taip", ir dukart — kai sako “ne", jis nenori rėkti, tačiau visa 
gerkle klykia perrišamas, jis negali nei kalbėti, nei judėti, vien 
tik akimis ieško atsako į kankinamus klausimus; buvau gyvū- 
nas, kurio kūną valo tepalais, o sąmonę — injekcijomis, bū- 
tybė be rankų, be veido; buvau — Niekas. 


— Po dviejų savaičių nuimsime tvarsčius, — pasakė pra- 
kauliaveidis gydytojas. — Atvirai kalbant, truputį gaila: jūs man 
labai patinkate tokia, panaši į mumiją. 

Pasisakė pavardę: Dulenas. Buvo patenkintas, kad po pen- 
kių minučių galėjau ją prisiminti, ir dar labiau buvo patenkin- 
tas, kad tariau ją teisingai. Iš pradžių, pasilenkęs ties manim, 
jis sakydavo tiktai “panele", “mažyte", “gerute". Aš karto- 
davavu: “panokykla", “gerulasė", “maliniuotė" — žodžius, 
kuriuos mano sąmonė suvokdavo esant neteisingus, tačiau su- 
skeldėjusios lūpos tardavo prieš mano valią. Vėliau daktaras 
Dulenas tai pavadino “traukinių susidūrimu“, sakė, kad tai ne 
taip jau bloga kaip visa kita ir labai greit praeis.. 

Ir tikrai mažiau nei per dešimt dienų išmokau atpažinti iš- 
girstus veiksmažodžius ir būdvardžius. Bendriniams daiktavar- 
džiams išėjo dar pora dienų. O tikrinių niekaip negalėdavau 
įsisąmoninti. Sugebėdavau juos pakartoti teisingai kaip ir ki- 
tus Žodžius, tačiau jie man nieko nesakydavo — tai buvo tik 
garsai, kuriuos taria daktaras Dulenas. Išskyrus keletą, kaip 
“Paryžius", “Prancūzija", “Kinija", “Masenos aikštė“ ar “Na- 
poleonas“, — jie likdavo užsisklendę man nežinomoje praei- 
tyje. Mokiausi juos iš naujo, ir viskas. Ir bergždžias dalykas 
buvo man aiškinti, ką reiškia “valgyti", “vaikščioti", “auto- 
busas“, “kaukolė", “klinika" ar koks kitas žodis, jeigu jis ne- 
reiškė konkretaus Žmogaus, vietos, įvykio. Daktaras Dulenas 
sakydavo, kad tai normalu ir nesą ko jaudintis. 

— Jūs atsimenate mano pvardę? 

— Atsimenu viską, ką sakėte. Kada galėsiu pasižiūrėti į 
veidrodį? 

Jis kažkur nuėjo, ir kai norėjau pažiūrėti kur, man suskaudo 
akis. Grįžo su veidrodžiu. Pasižiūrėjau, štai kokia aš: dvi akys 
ir burna po pailgu kietu šalmu, apmuturiuotu marle ir baltais 
tvarsčiais. 


— Jus išpakuoti reikia daugiau kaip valandos, o tai, kas 
paslėpta viduje, atrodo, bus labai gražu. 

Jis laikė veidrodį prieš mane. Gulėjau pusiau sėdomis, at- 
sirėmusi į pagalvę, mano rankos, ištiestos palei liemenį, bu- 
vo pririštos prie lovos. 

— Ar man atriš rankas? 

— Greitai. Tik būkit gerutė ir mažiau judėkit. Jas pririš, 
kai jums reikės miegoti. 

— Matau savo akis. Mėlynos. 

— Taip. Mėlynos. O dabar — nejudėti, negalvoti. Miegoti. 
Po pietų vėl ateisiu. 

Veidrodis dingo, o su juo ir tas padaras su burna ir mė- 
lynomis akimis. Pailgas prakaulus veidas vėl išdygo prieš 
mane. 

— Čiūčia liūlia, mumija. 

Pajutau, kad slystu nuo pagalvių, kad mane vėl guldo. No- 
rėjosi pamatyti daktaro rankas. Veidai, rankos, akys — dabar 
tai man buvo svarbiausia. Bet jis nuėjo, ir aš užmigau be in- 
jekcijos, su nuovargiu visam kūne, kartodama vardą, nepažįs- 
tamą kaip ir visi kiti — savo pačios vardą 

— Mišelė Izola. Mane vadina Mi arba Miki. Man dvide- 
šimt metų. Lapkričio mėnesį bus dvidešimt vieneri. Gimiau Ni- 
coje. Mano tėvas tebegyvėna Nicoje. 

— Ramiau, mumija. Pusę žodžių jūs praryjate, pavarg- 
site. 

— Aš atsimenu viską, ką jūs sakėte. Keletą metų gyvenau 
Italijoje su teta. Ji mirė birželio mėnesį. Nudegiau per gais- 
rą prieš tris mėnesius. 

— Aš jums ne tai sakiau. 

— Turėjau automobilį. Markė MG. Registracijos numeris 
TTX-66-43-13. Baltas. 

— Puiku, mumija. 

Norėjau jį sulaikyti, tačiau mano ranką iki pat pakaušio nu- 
smelkė aštrus skausmas. Jis visada pas mane išbūdavo ne ilgiau 
kaip porą minučių. Paskui man duodavo gerti, užmigdydavo. 

— Mano automobilis buvo baltas. Markė MG. Registracijos 
numeris TTX-66-43-13. 

— O namas? 

— Jis stovi ant uolos, Kadė kyšuly. Tai tarp Lasiota ir 
Bandolio. Dviaukštis, trys kambariai ir virtuvė apačioje, trys 
kambariai ir dvi vonios viršuje. 

— Neskubėkit. Jūsų miegamasis? 

— Išeina į jūrą ir miestelį, kuris vadinasi Lekai. Sienos da- 
žytos mėlynai ir baltai. Sakau jums, kad tai kvaila. Atsime- 
nu viską, ką sakote. 

— Tai svarbu, mumija. 

— Svarbu, kad kartoju. Tai tik žodžiai. Man jie nieko ne- 
sako. 

— Ar galėtumėt juos pakartoti itališkai? ; 

— Ne. Atsimenu tik camera, casa, machina, bianca. Aš 
jums jau sakiau. 

— Šiandien užteks. Kai jums bus geriau, parodysiu foto- 
grafijas. Man jų davė tris dideles dėžutes. Aš jus pažįstu geriau 
nei jūs pati, mumija. 


Mane operavo kažkoks daktaras Šaveras trys dienos po 
gaisro vienoje Nicos ligoninėje. Daktaras Dulenas sakė, kad 
stebėti, kaip jis operuoja, po dviejų mane iš eilės ištikusių krau- 
joplūdžių buvęs vienas malonumas, kiekvienas jo pirštų pri- 
silietimas — tikras stebuklas, tačiau jis nelinkįs nė vienam chi- 
rurgui to pakartoti. 

Aš gulėjau Bulonėje, daktaro Dino klinikoje, kur mane per- 
vežė, praslinkus mėnesiui po pirmos operacijos. Lėktuve mane 
trečią kartą ištiko kraujoplūdis, kadangi pilotas, likus yos pen- 
kiolikai minučių ligi nutūpimo, buvo priverstas vėl pakilti. 

— Daktaras Dinas jus gydė po to, kai, persodinus odą, vis- 
kas gražiai sugijo. Jis jums padarė dailią nosytę. Mačiau mu- 
liažus. Galite patikėti, išėjo tikrai gražiai. 

— O jūs? 

— Aš daktaro Šavero svainis. Dirbu šventos Onos ligoni- 
nėje. Stebiu jus nuo tada, kai tik buvote atvežta į Paryžių. 

— Ką man padarė? 

— Čia? Dailią nosytę, mumija. 

— O prieš tai? 

— Tai jau nesvarbu, kadangi esate čia. Jūsų laimė, kad 
jums dvidešimt metų. 

— Kodėl man negalima su niekuo matytis? Jeigu pama- 
tyčiau tėvą ar ką nors iš senų pažįstamų, esu tikra, iškart viską 
prisiminčiau, nereikėtų laužyti galvos. 

— Ir sekasi gi jums parinkti žodžius, mažyte. Kai dėl gal- 
vos laužymo, tai jūs jau ir taip ją sulaužėte, kad mes vos ne 
vos užtaisėme. Juo mažiau ją laužysite dabar, juo bus geriau. 

Jis nusišypsojo, lėtai ištiesė ranką ir atsargiai palytėjo man 
petį. 

— Nusiraminkite, mumija. Viskas bus gerai. Ateis laikas, 
ir prisiminimai sugrįš viens po kito, patyliukais, be skausmo. 
Amnezijos yra daug rūšių, beveik tiek kiek ir ja sergančių. Bet 
jūsų amnezija labai labai simpatiška Retrograndinė, dalinė, be 
kalbos praradimo, netgi be mažiausio mikčiojimo, tačiau to- | 
kia pilna, subrendusi, kad spraga jau nebegali daugiau plės- 
tis. Ji ims trauktis, ir liks tik mažytis plyšelis. 

Ir parodė man pirštais, koks bus tas plyšelis. Šypsodamas 
jis tyčia pamažu ėmė keltis, kad ne per staigiai pasukčiau akis. 

— Būkite gerutė, mumija. 


Atėjo metas, ir tapau tokia “gerutė"“, kad mane liovėsi slo- 
pinę triskart per dieną piliulėmis su sultiniu. Tai buvo rugsėjo 
pabaigoje, maždaug trys mėnesiai po katastrofos. Galėdavau 
apsimesti miegančia ir duoti valią atminčiai, kuri beviltiškai 
imdavo daužytis į savo nazvo virbus. | 

Buvo saulėtos gatvės, palmės pajūry, mokykla, klasė, mo- 
kytoja glotniai sušukuotais plaukais, raudonas vilnonis maudy- 
mosi kostiumas, žibintų šventiškai apšviestos naktys, kariniai 
orkestrai, šokoladas, kurį duoda amerikiečių kareivis, ir staiga 
— spraga. 

Paskui — ryškios šviesos blyksnis, slaugės rankos, daktaro 
Duleno veidas. 

Kartais aiškiai, taip aiškiai, kad net baugu darydavosi, ma- 
tydavau storas mėsininko rankas šiurkščiais, tačiau vikriais pirš- 
tais, putnų vyro veidą, plikai kirptą galvą. Daktaro Šavero ran- 
kos ir veidas, įstrigę man sąmonės prošvaistėmis, tarp dviejų 

komų. Prisiminimas apie Šaverą, reikia manyti, buvo birželio 
mėnesio, tada jis mane grąžino į šį pasaulį — baltą, abejin- 
£gą, nesuprantamą. 

Padėjusi įskaudusį sprandą ant pagalvės, užmerkusi akis, 
aš imdavau mintyse skaičiuoti. Skaičių eilės augdavo juodo- 
je lentoje. Man dvidešimt metų. Amerikiečių kareiviai, pasak 
daktaro Duleno, duodavo mažoms mergaitėms šokolado 1944 
ar 1945 metais. Prisimindavau tik pirmuosius penkis ar šešis 
savo gyvenimo metus. Likusieji penkiolika — lyg į vandenį. 

Pamėgau tikrinius vardus, nes tie žodžiai nieko man ne- 
priminė, nebuvo susiję su. šiuo nauju gyvenimu, kurį mane ver- 
tė gyventi. Žoržas Izola — mano tėvas. Florencija, Roma, Ne- 
apolis. Lekai, Kadė kyšulys. Tai buvo bergždžios pastangos, 
tas pat ką ir galva sieną daužyti, kaip man vėliau sakė dak- 
taras Dulenas. 

— Aš jums liepiau gulėti ramiai, mumija. Jeigu tėvo vardas 
jums nieko nesako, vadinasi, jūs pamiršote tėvą kaip ir visa 
kita. Tai dar nieko nereiškia, kad jūs neatsimenate jo vardo. 

— Bet kai sakau “upė", “lapė", aš Žinau, ką tai reiškia. 
Argi po katastrofos aš mačiau upę ar lapę? 

— Klausykite, pupyt, kai tik atsistosite ant kojų, aš jums 
prižadu, mes apie viską pasikalbėsime plačiau. O dabar pra- 
šyčiau nekvaršinti sau galvos. Žinokite viena: jūsų procesas yra 
nustatytas, ištirtas, galima sakyti, beveik “normalus". Kas rytą 
matau dešimt senukų, kurie jaučia beveik lygiai tą patį, ką ir 
jūs, nors jiems niekas nepraskėlė galvos. Jų prisiminimų riba 
— pirmieji penkeri ar šešeri vaikystės metai. Jie atsimena savo 
mokytoją, tačiau vaikų ar anūkų — ne. Tai jiems nekliudo lošti 
kortomis. Atsimena visus ėjimus ir kaip cigaretę susisukti, o 
šiaip beveik nieko. Taip jau yra. O jūs gadinate mums kraują 
su senatviško pobūdžio amnezija., Turėtumėt šimtą metų, pa- 
sakyčiau: “linkiu pasveikti“ ir nurašyčiau į išlaidas. Bet jums 
tik dvidešimt. Todėl nėra ir vienos galimybės iš milijono, kad 
liksite tokia, kokia esate. Supratote? 

— Kada galėsiu pasimatyti su tėvu? 

— Greitai. Po kelių dienų jums nuo veido bus nuimtas šis 
viduramžių papuošalas. Paskui žiūrėsim. 

— Norėčiau sužinoti, kas atsitiko. 
— Vėliau, mumija. Yra dalykų, kuriais -norėčiau::būti vi- 
siškai tikras, 0 jeigu čia UŽSISe8ESiB, JE LŽ Na, ma- 


šinos numeris? „S LAA 
— 66-43-13-TTX. SR a 
— Jūs tyčia sakote numerį. priešingai? Ligų dis į 


— Taip, tyčia! Man įkyrėjo! Noriu judinti rankas!4 Noriu 
matyti tėvą! Noriu iš čia. išeitį! . Kiekvieną -dietią jūs: Man lie- 


piate kartoti visokius niekus. Įkyrėjo! Pizitatuki) 
. — Nesijaudinkit, mumija: || uni koto ryan 
— Nevadinkit daugiau.manęs ABB oLiPS LI paini lių 
— Prašau jus, nusiraminkitę. «+: iui od oi ii 


Aš pakėliau ranką — didžiuj Bipsinjekuynštjo Tą: vakarą 
mane ištiko “!rizė“: Atbėgo slaugė.; Man vėl:pririšo ;žankas. 
Daktaras Dulenas stovėjo prie sienos ir įdėmiai žiūrėjo į mane 
su baisia nuoskauda ir apmaudu. + segi a A 

Klykiau nežinodama, ant ko pykti, — ant jo. ar ant+savęs. 
Man įleido vaistų. Mačiau, atėjo dar slaugių, gydytojų. Kaip 
tik tada, man zodos,. pirmąkart iš tikrųjų -pagalvojau: apie sa- 
vo išorę. Mane buvo apėmęs jausmas, tarytum maštyčiau sa- 
ve iš šalies, kitų akimis, tarytum mes:būtume: dvi: šiame bal- 
tame kambaryje, baltoje lovoje. Beformis daiktas. su. tH;imis an- 
gomis, bjaurus, gėdingas, klykiąs. Klykiau ir pasibjaurėjimo. 

A 

Kitas dienas mane lankė daktaras Dinas ir. kalbėjosi, su ma- 
nim lyg su kokia mažiule, truputį išpaikintą;- daupUŲį išdykusia, 
"kurią reikia saugoti nuo jos pačios. «po pk nd 

— Jeigu ir vėl pradėsite šitą komediją, dbubiau noaišakai 
už tai, ką mes rasime po tvarsčiais. Galėsite kaltinti tik save. 

„ Daktaras Dulenas neatėjo visą savaitę. Aš pati, ne kartą. pra- 
šiau, kad jį iškviestų, Slaugė, kuriai, matyti, liuvo :dėl -mano. 
“krizės", atsakinėjo į klausimus. nenoriai. Ji man. atrišdavo, ranz:. 
kas tik dviem. valandom per dieną ir.. tąs. dvį.. „valandas.; Ątariai 
ir piktai sekdavo kiekvieną mano judesį, 2 akių 

— Tai jūs prie manęs budite, kai miegų?- 

— Ne. r o 

— Kas? : id, 

— Kita. 

— Norėčiau matyti tėvą. 

— Jums dar negalima. 

— Norėčiau matyti daktarą Duleną. 

— Daktaras Dinas neleidžia. 

— Pasakykite man ką nors. 

— Ką? 

— Bet ką. Pasikalbėkite su manim. 

— Uždrausta. 

Žiūrėjau į jos dideles rankas, man jos atrodė gražios ir pa- 
tikimos. Galų gale ji pajuto mano žvilgsnį ir susigėdo. 

— Nėr čia ko į mane Žiūrėti. 

— Tai jūs į mane Žiūrite. 

— Taip reikia, — atsakė ji. 

— Kiek jums metų? 

— Keturiasdešimt šešeri. 

— Kiek laiko aš čia? 

— Septynios savaitės. 

— Ir tas septynias savaites mane slaugėte jūs viena? 

— Taip. Užteks dabar. 

— O kokia buvau iš pradžių? 

— Negalėjote pasijudinti. 

— Kliedėjau? 

— Kartais. 

— Ką sakydavau? 

— Nieko įdomaus.“ 

— Ką, pavyzdžiui? 

— Neatsimenu. 


Kitos savaitės, kitos amžinybės gale, daktaras Dulenas įėjo 
į mano palatą su kažkokiu paketėliu po pažastim. Jo lietpal- 
tis buvo purvinas. Šalia mano lovos į langą barbeno lietus. 

-Nenusivilkęs prisiartino prie manęs, senu papratimu vos vos 
spustelėjo man petį, tarė: 

— Sveika, mumija. 

— Seniai jūsų laukiau. 

— Žinau, — atsakė jis. —-Už tai gavau dovaną. 

Ir man papasakojo, kad kažkas iš "anapus" jam atsiuntęs 
po mano “krizės" gėlių. Puokštė jurginų, — mat juos mėgs- 
tanti jo Žmona, — o prie puokštės pridėtas brelokėlis su Žiedu 
automobilio raktams. Dulenas man jį parodė. Tai buvo apvalus 
aulfinis daikčiukas, kuris skambino valandas. “Labai patogu, 
kai stovi mėlynoje zonoje“, — tarė Dulenas ir paaiškino, kas 
ta “mėlynoji Zona“. | 

— Tai mano tėvas padovanojo? 

— Ne. Viena moteris, ji paėmė jus į savo globą po jūsų 
tetulės mirties. Pastaraisiais metais jūs su ja susitikdavote kur 
kas dažniau nei su tėvu. Ji vadinasi Žana Miurno. Atvažiavo 
paskui jus į Paryžių. Teiraujasi apie jūsų sveikatą tris kartus 
per dieną. 

Atsakiau, kad šis vardas man nieko neprimena. Dulenas 
prisitraukė kėdę, atsisėdo, užvedė savo Žadintuvą brelokėlį ir 
padėjo jį šalia mano rankos ant lovos. 

— Po penkiolikos minučių jis ims skambinti. Man reikės 
eiti. Jūs gerai jaučiatės, mumija? 

— Norėčiau, kad manęs daugiau taip nevadintumėt. 

— Rytoj jūsų daugiau taip nevadinsiu. Iš ryto jus nugabens 
į operacinę. Nuims tvarsčius. Daktaras Dinas mano, kad viskas 
bus gerai sugiję. 

Jis išvyniojo paketėlį. Ten buvo fotografijos, mano foto- 
grafijos. Rodė man jas po vieną, stebėdamas mano žvilgsnį. 
Neatrodė, kad jis lauktų, jog ką nors prisiminsiu. Tarp kitko, 
taip nieko ir neprisiminiau. Mačiau juodaplaukę mergaitę, vie- 
nur šešiolikos, kitur aštuoniolikos metų, ir ji man pasirodė labai 
daili: tokia laibutė, ilgakojė ir vis besišypsanti. 

Nuotraukos buvo ant blizgančio popieriaus, puikios, ir Žiū- 
rint į jas, mane ėmė siaubas. Aš netgi nebandžiau prisimint nei 
to veido šviesiomis akimis, nei tų peizažų, kuriuos man rodė 
vieną po kito. Jau iš pirmos nuotraukos supratau, kad tai būtų 
bergždžios pastangos. Godžiai žiūrėjau į save, buvau laiminga 
ir kartu tokia nelaiminga, kokia dar niekad nebuvau nuo ta- 
da, kai atmerkiau akis baltoje lempos šviesoje. Norėjosi ir 
juoktis, ir verkti. Galų gale pravirkau. 

— Na jau na, pupyte. Liaukitės kvailiojus. 

Jis pasiėmė fotografijas, nors mielai būčiau dar pažiūrė- 
jus. 

— Rytoj parodysiu kitas nuotraukas, kur jūs ne viena, o 
su Žana Miurno, tetule, tėvu, draugais, juk jūs turėjote draugų 
prieš tris mėnesius. Kad tai grąžins jums praeitį, per daug ti- 
kėtis nereikia. Bet tai padės. 

Pasakiau, kad pasitikiu juo. Prie mano rankos suskambo 
brelokėlis. 


Iš operacinės atėjau pati, tik mane prilaikė slaugė ir daktaro 
Dino asistentas. Trisdešimt žingsnių koridoriumi. Tiesa, iš po 
rankšluosčio, kuriuo buvo apmuturiuota mano galva, mačiau 
tik marmurinės grindis. Juodas ir baltas plyteles. Mane vėl pa- 
guldė į lovą. Pavargo ne tiek kojos, kiek rankos, kurios vis dar 
gulėjo sunkiame gipso luobe. 

Mane pasodino, pakišę po nugara pagalvę. Daktaras Dinas 
su švarku, be chalato, atėjo paskui mus į palatą. Atrodė pa- 
tenkintas. Žiūrėjo į mane kažkaip keistai, atidžiai sekdamas 
kiekvieną mano judesį. Mano plikas veidas man atrodė šaltas 
kaip ledas. 

— Norėčiau pasižiūrėti į veidrodį. 

Daktaras Dinas davė ženklą slaugei. Jis buvo nedidukas, 
apvalus, pliktelėjęs. Slaugė grįžo prie lovos su tuo pačiu veid- 
rodžiu, kuriame prieš dvi savaites pamačiau save su kauke. 

Mano veidas. Mano akys, žiūrinčios man į akis. Trumpa 
tiesi nosis. Ant išsišovusių skruostikaulių — glotni oda. Put- 
niose lūpose vos pastebima šypsena, baugšti, truputį verksmin- 
ga. Oda ne numirėliškai blyški, kaip tikėjausi, o rausva, tarytm 
ką tik nuprausta. Žodžiu, malonus veidas, tik kažkoks negy- 
vas, kadangi dar bijojau judinti raumenis po nauja oda; ir at- 
rodė labai jau aziatiškas dėl išsišovusių skruostikaulių ir akių, 
kurių kampučiai buvo patempti smilkinių linkui. Nejudrus, sve- 
timas man veidas — pamačiau, kaip juo nuriedėjo dvi šiltos 
ašaros, o paskui dar ir dar, ir dar... Tas veidas, mano veidas, 
susidrumstė, nebegalėjau daugiau jo įžiūrėti. 


— Plaukai jums ataugs greitai, — tarė slaugė, — pažiū- 

rėkite, kiek jau pasiūgėjo po tvarsčiais. Blakstienos irgi pailgės. 

Ją vadino ponia Raimonda. Ji stengėsi mane sušukuoti kaip 
įmanydama: tuos skystučius plaukus, kurie dengė randus ant 
mano galvos, ji dėliodavo kuokštelį po kuokštelio, kad atro- 
dytų tankesni. Nušluostydavo higroskopine vata man veidą ir 
kaklą. Priglostydavo antakius. Matyt, daugiau ant manęs ne- 
bepyko už “krizę". Kiekvieną dieną ji mane iščiustydavo lyg 
kokią jaunamartę. Sakydavo: 

— Jūs panaši į kinų dievuką ir į Žaną d“ Ark. Žinote, kas 
buvo Žana d“ Ark? 

Man paprašius, ji iš kažkur atnešė didelį veidrodį ir paka- 
bino kojūgalyje. Neatitraukiau nuo jo akių, nebent miego- 
dama. 

Ji pasidarė ir šnekesnė, mielai praplepėdavo su manim iš- 
tisas popietes. Megzdavo, rūkydavo ir sėdėdavo taip arti, kad, 
truputėlį pakreipusi galvą, galėdavau matyti veidrodyje mūsų 
abiejų veidus. 

— Jau seniai dirbate slauge? 

— Dvidešimt penkeri metai. O čia — dešimt. 

— Turėjote tokių ligonių kaip aš? 

— Daug yra Žmonių, kuriems norisi pakeisti nosį. 

— Ne tokius ligonius turiu omeny. 

— Kartą slaugiau vieną, kuri nieko neatsiminė. Jau seniai. 

— Ji pasveiko? 

— Kad buvo labai sena. 

— Parodykite dar fotografijas. 

Ji paimdavo nuo spintelės dėžutę, kurią mums paliko dak- 
taras Dulenas. Vieną po kitos ji rodydavo nuotraukas, kurios 
man taip nieko ir nepriminė, net neteikė to malonumo kaip iš 
pradžių, kada, rodės, štai štai imsiu ir prisiminsiu, kas buvo 
toliau, po tos scenos, užfiksuotos atvirutės dydžio blizgančio 
popieriaus gabalėly. 

Gal dvidešimtą kartą Žiūrėjau į tą nepažįstamąją — kadaise 
tai buvau aš, — ir dabar man ji patiko mažiau nei mergina 
trumpais juodais plaukais mano lovos kojūgaly. 

Žiūrėjau taip pat ir į storą moterį su pensnė, nudribusiais 
skruostais. Tai buvo mano teta Midola. Ji niekada nesišypso- 

davo, ant pečių būdavo užsimetusi megztus šalikus ir Visose 
nuotraukose sėdėjo. 

Žiūrėjau į Žaną Miumno, kuri penkiolika metų ištikimai tar- 
navo mano tetulei, o pastaruosius šešerius ar septynerius ne- 
siskirdavo su manim, ir kai mane po operacijos Nicoje atga- 
beno į Paryžių — ji atvažiavo iš paskos. Oda, kurią man per- 
sodino, tas 25x25 cm odos lopinys — buvo Žanos. Ir gėlės pa- 
latoje, kasdien vis kitos, naktiniai marškiniai — jais kol kas 
galėjau tik gėrėtis, — ir visokie dažai (man dar neleido da- 
žytis), ir šampano buteliai, išrikiuoti pasieny, saldumynai, ku- 
riuos ponia Raimonda išdalydavo koridoriuje savo draugėms, 
— viskas buvo Žanos Miurno. 

— Jūs ją matėte? 

— Tą jauną moterį? Kaipgi, daug kartų, po dvylikos, kai 
man pietų pertrauka. 

— Kaip ji atrodo? 

— Kaip nuotraukose. Po kelių dienų galėsite ją matyti. 

— Ji su jumis kalbėjosi? 

— Taip. Daug kartų. 

— Ką sakė? 

— “Nenuleiskit akių nuo mano mergaitės“. Ji buvo lyg ir 
jūsų tetulės reikalų patikėtinė, o gal sekretorė ar ekonomė. Ji 
ir jumis rūpinosi Italijoje. Jūsų tetulė jau iš vietos negalėda- 
vo pajudėti. 

Sprendžiant iš nuotraukų, Žana Miurno buvo aukšta, rami, 
sakyčiau, net graži, elegantiška ir gana griežta. Ir tik vieno- 
je vietoje ji buvo nusifotografavusi kartu su manim. Mes sto- 
vime ant sniego. Kojos aptemptos siauromis slidžių kelnėmis, 
ant galvų — megztos vilnonės kepuraitės su bumbulu. Tačiau 
nepaisant bumbulų, nepaisant slidžių ir jaunos merginos šyp- 
senos (mergina — tai aš), iš nuotraukos neatrodė, kad mes bū- 
tume nerūpestingos draugės. 

— Ji čia tartum ko pyksta ant manęs. 

Ponia Raimonda pakreipė nuotrauką į save ir lemtingai pa- 
lingavo galvą. 

— Matyt, ne be priežasties. Jūs, Žinot, mokėjot meistriš- 
kai krėsti kvailystes. 

— Iš kur jūs tai ištraukėt? 

— Iš laikraščių. 

— Šit kaip! 

Liepos laikraščiai išspausdino pranešimus apie gaisrą Kadė 
kyšulyje. Daktaras Dulenas turėjo tuos numerius, kur buvo pa- 
rašyta apie mane ir dar vieną merginą, tačiau kol kas neno- 
rėjo man jų rodyti. 

Ta kita mergina irgi buvo nuotraukų dėžutėje. Jie visi ten 
buvo, dideli ir maži, malonūs ir nemalonūs, visi man nepažįs- 
tami, besišypsantys ta pačia sustingusia šypsena, nuo kurios da- 
rėsi koktu. 

— Šiandien pakaks, prisižiūrėjau. 

— Gal jums ką nors paskaityti? 

— Tėvo laiškus. 

Nuo jo buvo trys laiškai, o nuo giminių ir draugų, kurių 
nepažinojau, — visa krūva. Linkėjimai greit pasveikti. Mes gy- 
vename nuolatinėje baimėje. Man nebemielas gyvenimas. Degu 
iš nekantrumo tave apkabinti. Brangioji! Mi! Mano Miki! Mi, 
mylimoji! Švelnioji! Vargšas mano vaikeli! 

Tėvo laiškai buvo švelnūs, nerimastingi, drovūs, pilni ne- 
vilties. Kažkokie du vaikinai rašė man itališkai. Trečias, pa- 
sirašęs “Fransua"“, pareiškė, kad aš esanti jo amžinai, kad su 
juo pamiršianti šį pragarą. 

O Žana Miurno atsiuntė tik raštelį dvi dienos prieš tai, kai 
man nuo veido nuėmė kaukę. Raštelį man įteikė vėliau, kartu 
su laiškais. Matyt, jis buvo pridėtas prie konservuotų vaisių dė- 
žutės ar šilkinių baltinių, o gal prie laikrodėlio, kurį nešiojau 
ant rankos. Jame buvo parašyta: “Mano Miki, mano mylimoji, 
mano viščiuk, prisiekiu, tu ne viena. Būk rami. Nesisielok. Bu- 
čiuoju. Žana". 

Šito nereikėjo man skaityti. Žinojau atmintinai. 


Nuo mano rankų nuėmė gipsą, nuvyniojo tvarsčius. Užmo- 
vė baltas medvilninės pirštines, plonas ir minkštas, neleidę ir 
žvilgtelėti į savo pirštus. 

— Ar visą laiką turėsiu mūvėti tokias pirštines? 

— Svarbiausia, kad galėsite naudotis rankomis. Kaulai ne- 

pažeisti, sąnarius paskaudės vieną kitą dieną. Laikrodžių nars- 
tyti jums nereikės, o paprastus judesius daryti pirštinės jums 
netrukdys. Blogiausiu atveju liausitės Žaidus tenisą. 

Su manim kalbėjo ne daktaras Dinas, o vienas iš dviejų gy- 
dytojų, kuriuos jis atsiuntė į mano palatą. Jie atsakinėjo taip 
Šiurkščiai, matyt, norėdami man padėti, kad nepraskysčiau. 

Jie man liepė keletą minučių lankstyti pirštus, spaudyti 
jiems rankas. Paskui išėjo pasakę, kad pasirodys po dviejų sa- 
vaičių kontrolinės rentgenogramos padaryti. 

Tai buvo gydytojų rytas. Po anų dviejų prisistatė kardio- 
logas, paskui daktaras Dulenas. Vaikštinėjau po gėlėmis už- 
griozdintą kambarį su storu mėlynos vilnos sijonu ir balta pa- 
laidinuke. Kardiologas atsegė palaidinukę ir klausė širdies, pa- 
sak jo, “pirmos rūšies“. Galvojau apie savo rankas, kurias 
greit, likus viena, pamatysiu be pirštinių. Galvojau, jog man 
visai nekeista ant aukštų kulniukų; o juk jeigu viskas dingo iš 
mano atminties, jeigu aš tam tikra prasme vėl tapau penkia- 
mete mergaite, tai ar neturėtų manęs stebinti aušktakulniai ba- 
tukai, kojinės, lūpų dažai, viskas? 

— Jūs man įkyrėjote, — pasakė daktaras Dulenas. — Gal 
dešimt kartų sakiau, kad nėra ko džiaugtis dėl visokių niekų. 
Jeigu jus dabar pakviesiu pietų ir jūs teisingai laikysite šakutę, 
ką tai reikš? Kad jūsų rankos atsimena geriau už jus. Net ir 
tada, jeigu jus pasodinčiau prie savo mašinos vairo, ir jūs, iš 
pradžių truputį pasikrapščiusi su greičiais, kadangi nesate įpra- 
tusi prie “403", imtumėte važiuoti visai pakenčiamai, manote, 
kad tai mums duotų ką nors nauja? 

. — Nežinau. Reikėjo man tai išaiškinti. 

— Reikėjo taip pat jus palikti dar keletą dienų ligoninė- 
je. Deja, jus būtinai nori pasiimti. Aš neturiu jokių teisėtų būdų 
jus sulaikyti, nebent pati to norėtumėt. Ir net nežinau, ar tu- 
riu teisę jus to prašyti. 

— Kas mane nori pasiimti? Š 

— Žana Miurno. Sako, daugiau nebegalinti. 

— Aš ją pamatysiu? 

— O kodėl čia toks sambrūzdis, kaip jūs manote? 

Nežiūrėdamas jis apvedė ranka kambarį: durys atlapotos,- 

ponia Raimonda dėlioja mano drabužius, kita slaugė nešioja 
šampano butelius, krūvas knygų, kurių man taip ir neperskaitė. 

— Kodėl norite, kad pasilikčiau? 

— Jūs išeinate iš čia su mielu veideliu, gerai sureguliuota 
širdute, rankomis, kuriomis galite naudotis; jūsų trečiasis kai- 
rysis kaktos vingis jaučiasi puikiausiai, bet aš tikėjausi, kad jūs 
išvyksite išsinešdama dar ir savo prisiminimus. 

— Trečiasis kas? 

— Trečiasis kaktos vingis. Smegenų. Kairysis. Ten buvo 
jūsų pirmasis kraujoplūdis. Iš ten turėjo kilti ir afazija, kurią 
pastebėjau pradžioje. Visa kita čia neturi nieko bendra. 

— O kas yra “visa kita“? 

— Nežinau. Gal paprasčiausiai baimė, kuri jus, matyt, apė- 
mė kilus gairsui. Arba smūgis. Namui degant, jūs šokote bėgti 
laukan. Jus rado laiptų apačioje su praskeltu pakaušiu daugiau 
kaip dešimt centimetrų. Ir vis dėlto amnezija, kuria jūs ser- 
gate, nėra susijusi su kokiais nors smegenų pažeidimais. Iš pra- 
džių taip ir maniau, bet dabar matau, kad ne. | 

Sėdėjau ant savo sujauktos lovos, padėjusi pirštinėtas ran- 
kas ant kelių. Pasakiau jam, kad noriu iš čia išvažiuoti, kad 
aš irgi daugiau neišgaliu. Kai pamatysiui Žaną Miurno, kai su 
ja pakalbėsiu, viską tada prisiminsiu. 

Jis skėstelėjo rankas. 

— Ji bus čia po pietų. Be abejo, norės jus išsivežti kaip 
galima greičiau. Jeigu pasiliksite Paryžiuje, aš jus priimsiu arba 
ligoninėje, arba namie. O jeigu ji išsiveš jus į Pietus, tai būtinai 
pakvieskite daktarą Šaverą. | 

Buvo susikrimtęs, mačiau, kad pyksta ant manęs. Pasakiau, 
jog ateisiu kuo dažniau jam pasirodyti, bet ilgiau čia pasilikti 
negaliu, nės galų gale išeičiau iš proto. 

— Nemanau, — atsakė jis, — tačiau vieną kvailystę jūs 
tikrai galite padaryti. Galite galvoti: “Prieš mane dar visas gy- 
venimas, bus tų prisiminimų“. Vėliau turėtumėt gailėtis. 

Jis išėjo palikęs mane su mintimi, kuri iš tikrųjų man jau 
buvo nenauja. Nuo to laiko, kai vėl turėjau veidą, mane ne taip 
slėgė tie penkiolika dingusių metų. Iš viso to liko tik nedidelis 
skausmas pakaušyje, sunkumas galvoje, bet ir tai, be abejo, 

praeis. Kai Žiūrėjau į veidrodį, aš buvau aš, mano akys buvo 
itt kinų dievuko, už ligoninės manęs laukė gyvenimas, buvau 
laiminga ir labai patikau sau. Tiek to “aną", jeigu aš dabar 
štai kokia! 

— Kaip viskas paprasta — kai matau save veidrodyje, bai- 
siai sau patinku, tiesiog einu iš proto! 

Taip kalbėjau poniai Raimondai, sukiodamasi ant kulniuko, 
kad išsipūstų sijonas. Mano kojos nelabai pritarė tokiam en- 
tuziazmui, aš vos nepargriuvau ir sustojau nustėrusi: Žana čia! 

Ji stovėjo ant slenksčio, laikydamasi durų rankenos; jos bal- 
tas kostiumėlis buvo nutviekstas saulės, veidas kažkoks keistas, 
sustingęs, o plaukai — šviesesni, nei buvau įsivaizdavusi. Be 
to, iš nuotraukų niekad nebūčiau galėjusi pamanyti, kad Ža- 
na tokia aukšta, beveik visa galva aukštesnė už mane. 

Jos veidas, jos laikysena man, tiesą sakant, nebuvo nepa- 
žįstami. Ir akimirką pasirodė, kad praeitis plūstelės ant manęs 
kaip didžiulė banga ir sutraiškys savo svoriu. Galbūt tas svai- 
gulys užėjo dėl to, kad sukausi, o gal dėl to, kad staiga pa- 
mačiau moterį, kuri man buvo taip pažįstama, lyg būčiau ją 
kada sapnavus. Kritau ant lovos, nesąmoningai užsidengdama 
pirštinėtomis rankomis veidą ir plaukus, tarytum jų gėdyčiausi. 

Po minutėlės, kai ponia Raimonda diskretiškai išėjo iš pa- 
latos, pamačiau prasiveriant Žanos lūpas, išgirdau jos balsą, 
švelnų, gilų ir pažįstamą kaip ir jos žvilgsnis; paskui ji pri- 
siartino ir apkabino mane. 

— Neverk. 

— Kad negaliu. | 

Pabučiavau ją į skruostą, paskui į kaklą, man buvo gaila, 
kad negaliu jos paliesti be pirštinių, atpažinau netgi jos kve- 
palus — jie irgu buvo is sapno. Padėjusi galvą jai ant krūt- 
nės, gėdydamasi savo plaukų, kuriuos ji švelniai sklaidė, ati- 
dengdama randus, pasakiau, kad esu nelaiminga, kad noriu su 
ja išvažiuoti, kad ji nežinanti, kaip jos laukiau. 

— Leisk gi į tave pasižiūrėti. 

Nenorėjau, bet ji privertė mane pakelti galvą, ir jos akys, 
įsmeigtos į manąsias, man vėl įkvėpė tikėjimą, kad viskas grįš. 

Jos akys buvo su auksiniu atspalviu, labai šviesios, if jų gi- 
lumoje šmėkščiojo kažkokia abejonė. 

Žana irgi susipažino su manim iš naujo. Jos pasimetęs 
žvilgsnis tyrė mano veidą. Galų gale man pasidarė nepaken- 
čiamas tas tyrinėjimas, tas ieškojimas mano veide kažkokios 
dingusios mergaitės. Sugriebiau Žaną už rankų ir, dar labiau 
pravirkusi, atstūmiau nuo savęs. | 

— Prašau, išvežkite mane iš čia! Nežiūrėkite į mane. Tai 
aš, Mi! Nežiūrėkite į mane! 

Ji vėl ėmė bučiuoti mano plaukus, vadindama mane savo. 
brangiąja, viščiuku, angelėliu. Paskui atėjo daktaras Dinas ir 
sumišo pamatęs mano ašaras, o kai Žana atsistojo, dar labiau 
sumišo — tokia ji buvo didelė, didesnė už visus palatoje, už 
jį, UŽ jo asistentus, už ponią Raimondą. 

Gydytojai patarinėjo, ilgai dalijosi nuogąstavimais dėl mano 
svekatos, bet aš jų negirdėjau, nenorėjau girdėti. Stovėjau pri- 
gludusi prie Žanos. Ji apkabino mane per pečius ir kalbėjo su 
jais nelyginant karalienė, kuri pasiima savo kūdikį, savo Mi, 
ir man buvo gera, nieko daugiau nebijojau. 

Ji pati užsegė man paltą, zomšinį paltą, kurį, matyt, jau ne- 
šiojau, nes rankovės buvo apsitrynusios. Ji pati uždėjo man be- 
retę, parišo po kaklu žalią šilkinį šaliką. Ji pati nuvedė ma- 
ne klinikos koridoriais į stiklines duris, kuriose žaidė akina- 
ma saulė. | 

Gatvėje stovėjo baltas automobilis juodu viršum. Žana ma- 
ne pasodino, užtrenkė dureles ir apėjusi aplinkui atsisėdo prie 
vairo. Ji buvo rami, tylėjo, tik retkarčiais pažvelgdavo į ma- 
ne, nusišypsodavo ir pakštelėdavo į smilkinį. 

Pajudėjome. Po ratais Žvirgždas. Atsiveria vartai. Plačios 
alėjos, medžiai abipus. 

— Bulonės miškas, — sako Žana. 

Pavargau. Vokai apsunko. Pajutau, kad slystu, kad mano 
skruostas guli ant minkšto Žanos sijono. Prieš pat mano akis 
šmėkštelėjo kraštelis besisukančio vairo. Kaip puiku, aš gyvenu. 
Užmigau. 


Pabudau didžiuliame kambaryje ant žemos sofos, lig pu- 

sės užklota antklode stambiais raudonais langeliais; ant stalų 
degė lempos, tačiau jos nepajėgė išsklaidyti kampuose tūnan- 
čios tarnsos. 

Aukštame židinyje liepsnojo ugnis, labai toli, už kokių tris- 
dešimties žingsnių. Atsikėliau, galvoje buvo tuštuma, sunki kaip 
niekad. Priėjau prie židinio, prisitraukiau fotelį, susmukau jame 
ir vėl nugrimzdau į miegą. 

Vėliau sužinojau, kad ties manimi buvo pasilenkusi. Žana. 
Girdėjau jos balsą, šnibždėjimą. Paskui staiga man pasivaideno 
krikštamotė Midola, ridenama savo krėsle, su oranžiniu šaliu 
ant pečių, bjauri, baisi... Atmerkiau akis, dar ne visai atsipei- 
kėjusi iš miego, kai viskas matosi miglotai, lyg pro stiklą, plau- 
namą lietaus. | 

Tačiau pasaulis vėl pasidarė aiškus. Virš manęs buvo švie- 
sus Žanos veidas, jos šviesūs plaukai. Man toptelėjo, kad ji, 
matyt, ilgai taip į mane Žiūrėjo. 

— Kaip jautiesi? 

Atsakiau, kad jaučiuosi gerai, ir ištiesiau į ją rankas, no- 
rėdama būti arčiau. Už jos: plaukų, kutenančių man skruostą, 
pamačiau didžiulį kambarį, paneliais apmuštas sienas, lempas; 
šešėlius kampuose, sofą, kur gulėjau. Antklodė buvo man ant 
kelių. 

— Kur aš? 

— Namuose, kuriuos man paskolino. Paskui paaiškinsiu. 
Ar gerai jautiesi? Tu užmigai mašinoje. , 

— „Man šalta. 

— Aš tau nuvilkau paltą. Nereikėjo. Palauk. 

Prispaudusi prie savęs stipriau, ji ėmė man energingai trinti 
pečius, juosmenį, norėdama sušildyti. Aš ėmiau juoktis. Ji at- 
silošė, veidas pasidarė kažkoks svetimas, ir vėl pamačiau abe- 
jonę jos akių gilumoje. Paskui staiga ji taip pat susijuokė ir 
padavė man puoduką, kuris stovėjo ant kilimo. 

— Gerk. Tai arbata. 

— Aš ilgai miegojau? 

— Tris valandas. Gerk. 

— Ar mes čia vienos? 

— Ne. Čia yra dar virėja ir kamerdineris, kurie nežino, ką 

ir manyti. Gerk. Jie tiesiog nustėro pamatę, kaip nešiau tave 
iš mašinos. Tu suliesėjai. Aš nešiau tave ant rankų. Reikės im- 
tis rimtų priemonių, kad papilnėtum. Kai buvai mažytė, aš tave 
versdavau valgyti, nors žinojau, kad už tai manęs nekenti. 

— Aš jūsų nekenčiau? 

— Gerk. Ne, nepasakyčiau, kad nekentei. Tau buvo try- 
lika metų. Po oda styrojo šonkauliai. Kad žinotum, kaip man 
buvo gėda dėl tų tavo šonkaulių. Tu gersi ar ne? 

Vienu atsikyėpimu išgėriau jau spėjusią atvėsti arbatą, ku- 
rios skonis buvo man pažįstamas, nors ir nelabai patiko. 

— Tu nemėgsti arbatos? 

— Nelabai, greičiau — ne. 

— O anksčiau mėgdavai. 

Nuo dabar mane, .matyt, visą laiką lydės tas “anksčiau". 
Pasakiau Žanai, kad pastaruoju metu klinikoje man duodavo 
po truputį kavos ir kad nuo jos pasijusdavau geriau. Žana pa- 
silenkė ant mano krėslo ir pažadėjo duoti visko, ko tik įsigei- 
siu, juk svarbiausia, kad esu su ja, kad aš gyva. 

— O ką tik klinikoje jūs manęs nepažinote. Tiesa? 

— Ką tu, pažinau. Tik prašau, nesakyk man “jūs". 

— Tu mane pažinai? 

— Tu mano viščiukas, — tarė ji. — Pirmąkart tave pama- 
čiau Romos aerodrome. Buvai tokia mergytė su didžiuliu la- 
gaminu. Ir tokia pasimetusi kaip ir dabar. Tavo krikšto mo- 
čia pasakė: “Miurno, jeigu ji nepastorės, aš su tavim atsiskai- 
tysiu". Aš tave maitinau, prausiau, rengiau, mokiau itališkai, 
žaisti tenisą, šaškėmis, šokti čarlstoną — visko. Ir netgi du kar- 
tus išpėriau. Nuo trylikos ligi aštuoniolikos metų tu su manim 
nesiskirdavai, nebent trims dienoms, ne daugiau. Buvai man 
kaip tikra duktė. Tavo krikšto močia man sakydavo: “Tai tavo 
job“. Dabar aš viską pradėsiu iš naujo. Jeigu tu nepasidary- 
si tokia, kokia buvai, pati su savim atsiskaitysiu. 

Ji klausėsi, kaip juokiuosi, ir apžiūrinėjo mane tokiu įdėmiu 
žvilgsniu, kad iškart lioviausi. 

— Kas tau? 

— Nieko, brangute. Kelkis. 

Paėmusi už rankos, ji padėjo man atsikelti ir liepė: pavaikš- 

čioti po kambarį. Pati pasitraukė į šalį ir ėmė stebėti. Žengiau 
keletą netvirtų Žingsnių sunkiomis lyg švino kojomis, jausdama 
pakaušyje kankinamą tuštumą. 

Kai Žana vėl prie manęs priėjo, man pasirodė, jog ji sten- 
giasi paslėpti savo sumišimą, kad neimčiau jaudintis... Jai pa- 
vyko nutaisyti patiklią šypseną, tarytum visada būčiau buvu- 
si tokia: skruostikauliai išsišovę, nosis trumpa, plaukai retučiai. 
Kažkur namuose laikrodis išmušė septynias. 

— Aš labai pasikeičiau? — paklausiau. 

— Pasikeitė veidas. Be to, tu pavargai, ir nieko nuostabaus, 
jei tavo judesiai ir eisena dabar ne tokie kaip anksčiau. Man 
irgi reikės prie to priprasti. 

— Kaip visa tai atsitiko? 

— Vėliau, brangute. 

— Noriu prisiminti. Tave, save, tetą Midolą, tėvą, kitus. 
Noriu prisiminti. 

— Ir prisiminsi. 

— Kodėl mes čia? Kodėl tu iškart nenuveži manęs ten, kur 
viską pažįstu ir kur visi pažįsta mane? 

Į šį klausimą Žana atsakė tik po trijų dienų. O dabar ji ap- 
kabino mane, priglaudė prie savęs ir, čiūčiuodama lyg mažytę, 
šnibždėjo, kad aš jos dukrelė, kad niekam nebeleisianti manęs 
skriausti, niekad daugiau nepaliksianti manęs vienos. 


— Tu mane palikai vieną? 

-— Taip. Savaitę prieš nelaimę. Reikėjo važiuoti į Nicą tavo 
krikštamotės reikalais. O kai grįžau, radau tave pusgyvę po vi- 
los laiptais. Sakiau, išprotėsiu, kol iškviečiau greitąją pagal- 
bą, policiją, gydytojus. 

Dabar mes kalbėjomės valgomajame; tai buvo irgi didžiulis 
kambarys, apstatytas tamsiais baldais, kur nuo vieno stalo galo 
ligi kito buvo dešimt žingsnių. Sėdėjome greta. Pečius buvau 
apsisiautusi ta pačia languota antklode. 

— Aš ilgai buvau Kadė kyšulyje? 

— Tris savaites, — atsakė Žana. — Iš pradžių aš keletą 
dienų praleidau kartu su judviem.. 

— Mųdviem'? 

— Tavimi ir mergina, su kuria draugavai. Valgyk. Jeigu 
nevalgysi. — nepasakosiu. 

Už kiekvieną suvalgytą gabaliuką bifštekso man priklau- 
sė gabaliukas praeities. Tokius mainus mes darėme su Žana, 
sėdėdamos greta, didelių niūrių namų valgomajame, Neji ra- 
jone; virėja, kuri mums patarnavo, atsirasdavo tyliai tarsi vai- 
duoklis, ir vadino Žaną tiesiog “Miurno", nepridurdama “pa- 
nele“ ar “ponia". 

— Ta mergina buvo tavo vaikystės draugė, — varė toliau 
Žana. — Jūs augote vienuose namuose, Nicoje. Jos motina ei- 
davo skalbti baltinių tavo motinai. Kai jums buvo aštuoneri ar 
devyneri metai, išsiskyrėte ir susitikote vėl tik šių metų va- 
sarį. Ji dirbo Paryžiuje. Tu prie jos prisirišai. Ji vadinosi Do- 
menika Loi. 

Žana stebėjo mano veidą, laukdama jame pasirodant ko- 
kių nors prisiminimo ženklų. Tačiau tai buvo beviltiška. Ji pa- 
sakojo man apie žmones, dėl kurių likimo sielojausi, tačiau jie 
patys man buvo svetimi. 

— Tai ta mergina ir žuvo? 

— Taip. Ją rado sudegusioje vilos pusėje. Buvo aišku, kad 
tu ją bandei išvilkti iš miegamojo, kol pradėjai degti pati. Ug- 
nis persimetė į tavo naktinius marškinius. Tu, matyt, norėjai 
bėgti prie baseino — sode yra baseinas. Po pusvalandžio ta- 
ve atradau apačioje, po laiptais. Buvo antra valanda nakties. 
Subėgo kažkokie Žmonės su pižamomis, tačiau bijojo tave lies- 
ti, blaškėsi, nežinojo, ko griebtis. Tuoj po manęs atvažiavo 
gaisrininkai iš Lekų. Jie tave nugabeno į Lasiotą, į laivų sta- 
tyklos medicinos punktą. Naktį iškviesti greitąją buvo galima 
tik 18 Marselio. Galų gale atskrido malūnsparnis. Tave nuga- 
beno į Nicą. Kitą dieną operavo. 

— Kas man buvo? 

— Tu, matyt, kritai ant apatinių laiptų pakopų, kai šokai 
bėgti iš namų. O galimas daiktas, norėjai išlįsti pro langą ir 
nudardėjai nuo antro aukšto. Tyrimas nieko nedavė. Šiaip ar 
taip, viena aišku — tu kritai galva Žemyn ant laiptų. Apde- 
gei veidą ir rankas. Kūną irgi apdegei, tik ne taip, matyt, ne- 
paisant visko, tave apsaugojo naktiniai marškiniai. Gaisrininkai 

kažką man apie tai kalbėjo, bet pamiršau. Gulėjai nuoga, visa 
juoda nuo galvos iki kojų, o rankose ir burnoje — apdegusios 
medžiagos skutai. Ir nė vieno plauko ant galvos. Žmonės, ku- 
riuos radau susibūrusius aplinkui, manė, kad tu mirusi. Tavo 
pakaušyje buvo skylė, didumo sulig mano delnu. Daugiausia 
rūpesčių pirmąją naktį mums ir sukėlė toji žaizda. Vėliau, po 
daktaro Šavero operacijos, pasirašiau, jog sutinku duoti, kad 
persodintų odą. Tavo oda nebeataugo. 

Ji kalbėjo nežiūrėdama į mane. Kiekvienas jos Žodis lyg 
įkaitintas grąžtas smigo man į galvą. Atsistūmusi su kėde nuo 
stalo, Žana kilstelėjo sijoną. Pamačiau ant jos dešinės šlaunies, 
aukščiau kojinės, rudą keturkampį; iš ten buvo paimta oda. 

Susiėmiau pirštinėtomis rankomis už galvos ir pravirkau. 
Žana apkabino mane per pečius, ir mes sėdėjome taip ilgą lai- 
ką, kol atėjo virėja ir padėjo ant stalo vazą su vaisiais. 

— Aš tau pasakoju todėl, kad taip reikia, — tarė Žana. — 
Reikia, kad tu Žinotum ir prisimintum. 

— Žinau. 

— Tu čia, tau daugiau nieko neatsitiks. Taigi dabar tai jau 
nebeturi reikšmės. 

— Nuo ko užsidegė namas? ' > 

Ji atsistojo. Sijonas nukrito žemyn. Priėjo prie bufeto, už- 
sirūkė cigaretę. Valandėlę laikė degtuką tarp pirštų, taip, kad 
jį matyčiau. 

— Tos merginos miegamajame tekėjo dujos. Keli mėne- 
siai prieš gaisrą į vilą atvedė dujas. Tyrimas nustatė, kad kaž- 
kur vamzdžių sudūrime buvo defektas. Sprogimą sukėlė suge- 
dęs vonios kaistuvo degiklis. 

Ji užpūtė degtuką. 

— Eikš pas mane, — tariau Žanai. 

Ji priėjo, atsisėdo greta. Paėmiau iš jos rankų cigaretę ir 
užsitraukiau. Tarytum patiko. 

— Aš rūkiau anksčiau? 

— Kelkis, — tarė Žana. — Važiuosim prasivėdinti. Pasi- 
imk obuolį. Nusišluostyk ašaras. 


Miegamajame su žemomis lubomis, kur stovėjo tokia plati 

vaitę prieš jos mirtį. Ji jau seniai jautė, kad mirs, tačiau dėl 
to nepasidarė geresnė namiškiams. 

— Aš mylėjau tetą? 

— Ne. 

Nutilau ir kurį laiką veltui bandžiau įsivaizduoti tą moterį, 
matytą fotografijose, — senę su pensnė vežiojamame krėsle. 

— Aš mylėjau Domeniką Loi? 

— O kas jos nemylėjo? — atsakė Žana. 

— O tave mylėjau? 

Ji atsisuko, ir aš pamačiau jos akis, kuriose blykčiojo bėgą 
pro šalį Žibintai. Gūžtelėjo pečiais ir atsakė, kad greit būsime 
namie. Staiga man pasidarė skaudu, taip skaudu, tarsi pati save 
plėšyčiau, ir aš paėmiau Žaną už rankos. Mašiną mestelėjo į 
šoną. “Atleisk", — tariau, ir ji tikriausiai pamanė, kad pra- 
šau atleisti dėl to, jog paėmiau ją už rankos. 

Ji man parodė Triumfo arką, Santarvės aikštę, Tiuilri, Seną. 
Pravažiavę Mobero aikštę, sustojome nedidelėje gatvelėje, iš- 
einančioje į upę, palei viešbutį, apšviestą neonine iškaba: 
“Viešbutis Viktorija“. 

Iš mašinos neišlipome. Tik Žana liepė pažiūrėti į viešbutį. 
tačiau jis man nesukėlė jokių prisiminimų. 

— Kas čia? — paklausiau. 

— Tu čia dažnai būdavai. Šitam viešbuty gyveno Do. 

— Važiuokime namo, prašau! 

Ji atsiduso, tarė “gerai ir pabučiavo man į smilkinį. Va- 
žiuojant atgal, įsikniaubiau į jos sijoną ir dėjausi mieganti. 


Ji mane nurengė, liepė išsimaudyti, ištrynė dideliu rankš- 
luosčiu ir padavė porą medvilninių pirštinių, nes anos sušlapo. 

Susėdome ant vonios krašto — ji su suknele, aš su nakti- 
niais marškiniais. Galų gale pirštines man nutraukė ji, ir aš, 
vos Žvilgtelėjusi į savo rankas, nukreipiau akis į šalį. 

Žana paguldė mane į lovą, apkamšė, užgesino šviesą — ly- 
giai dešimtą valandą, kaip ir buvo žadėjusi. Po to, pamačiu- 
si ant mano kūno nudegimų žymes, ji pasidarė lyg nesava. Pa- 
sakė tiktai, kad žymių liko nedaug: viena ant nugaros, dvi ant 
šlaunų, — ir kad aš suliesėjau. Jaučiau, kad ji vis mažiau ir 

mažiau matė manyje panašumo su ankstesniąja Mi, tačiau sten- 
gėsi neparodyti. 

— Neišeik. Aš atpratau būti viena, man baisu. 

Ji prisėdo šalia ir kiek pasėdėjo. Aš užmigau, prispaudu- 
si lūpas prie jos rankos. Ji tylėjo. Ir kaip tik tada, pusiau pro 
miegus, kažkur ant sąmonės ribos, kai viskas absurdiška ir vis- 
kas galima, man pirmąsyk dingtelėjo mintis, kad manęs visai 
nėra, nebent tik Žanos pasakojimuose, ir jeigu Žana meluotų 
— aš būčiau melas. 

— Noriu, kad tu man viską paaiškintum dabar. Jau kelios 
savaitės tik girdžiu: “Vėliau!" Vakar vakare sakei, kad nemy- 
lėjau savo tetos. Sakyk — kodėl? 

— Todėl, kad ji nebuvo per daug meili. 

— Su manim? 

— Su visais. 

— Jeigu ji mane pasiėmė trylikametę, vadinasi, turėjo my- 
lėti. 

— Aš nesakiau, kad ji tavęs nemylėjo. Ir be to, tai glostė 
jos savimeilę. Tu šito nesuprasi. Mylėjo, nemylėjo — daugiau 
nieko ir nežinai! 

+ — Kodėl Domenika Loi buvo su manim nuo vasario? 

—- Tu ją sutikai vasarį. Ir tik gerokai vėliau ji persikėlė 
pas tave. O kodėl — Žinai tik tu viena! Ką gi tau pasakyti dar? 
Kas trys dienos tu susižavėdavai vis kuo nors nauju: čia au- 
tomobiliu, čia šunimi, čia amerikiečių poetu, čia Domenika Loi 
— kaprizai, daugiau nieko. Kai tau buvo aštuoniolika, tave ra- 
dau viename Ženevos viešbutyje su kažkokiu valdininkėliu. O 
kai sukako dvidešimt, tave radau kitame viešbutyje su Dome- 
nika Lot. 

„— Kas ji man buvo? 

— Vergė, kaip ir visi. 

— Kaip ir tu? 

— Kaip ir aš. 

— Kas tada buvo? 

— Nieko. Kas, tavo manymu, galėjo būti? Paleidai man į 
galvą lagaminą, po to vazą, už kurią turėjau brangiai užmo- 
kėti, ir išdūmei su savo verge. 

— Kur tai buvo? 

— Rezidans Vasington, Lordo Bairono gatvė, trečias aukš- 
tas, keturioliktas kambarys. 

— Kur paskui dingau? 

— Neišmanau. Man ne tai buvo galvoj. Teta tik tavęs ir 
laukė, kad galėtų ramiai atsisveikinti su pasauliu. Grįžusi gavau 
antrąjį antausį už aštuoniolika metų tarnybos. Po savaitės ji 
mirė. 

— Ir aš neatvažiavau? 

— Ne. Nesakyčiau, kad apie tave nieko negirdėjau, tu tiek 
visko pridirbai, kad gandai pasiekė ir mane, tačiau pati visą 
mėnesį man nedavei jokios žinios. Kol neišleidai pinigų. Ir ne- 
prisidarei tiek skolų, kad net tavo katinai, ir tie bijojo tau sko- 
linti. Gavau Florencijoje tavo telegramą: 


“Atleisk, nelaiminga, pinigų, bučiuoju tūkstantį kartų kaktą, 
akis, nosį, lūpas, rankas, kojas, būk gerute, verkiu, tavo Mi". 
Prisiekiu, tai tikslus tekstas, aš tau jį parodysiu. 


Kai apsirengiau, Žana parodė telegramą. Perskaičiau sto- 
vėdama, užkėlusi koją ant kėdės, tuo tarpu Žana priseginėjo 
man kojines, nes pati prisisegti su pirštinėmis negalėjau. 

— Baisiai kvaila telegrama. 

— Ir vis dėlto tu čia — pats tavo kailis. Žinoma, būda- 
vo ir kitokių. Kartais tik pora žodžių: “Pinigų, Mi“. O kar-- 
tais per vieną dieną ateidavo kokia penkiolika iš eilės ir vis 
apie tą patį. Tu išvardydavai mano savybes. Arba pažerdavai 
būdvardžius, apibūdinančius vieną ar kitą mano bruožą, pri- 
klausomai nuo tavo nuotaikos. Tai buvo baisios išlaidos, ir dar 
tokiai kvaišei, prasišvilpusiai lig paskutinio siūlo, tačiau ko ko, 
o vaizduotės tau netrūko. 

— Kalbi, lyg manęs nekęstum. 

'— Aš juk nesakau, kokiais žodžiais tu žarstydavaisi savo 
telegramose. Mokėdavai įskaudinti. Kitą koją!.. Kai mirė te- 
ta, aš tau nepasiunčiau pinigų. Atvažiavau pati. Užkelk koją 
ant kėdės!.. Atvažiavau į Kadė kyšulį sekmadienį po pietų. Iki 
pat vakaro tu buvai girta — dar iš vakarykščio. Pakišau ta- 

ve po dušu, iškuopiau katinus iš namų ir pelenus iš pelėninių. 
Man padėjo Do. Tris dienas iš eilės tu nepravėrei burnos. Štai. 

Buvau pasiruošusi. Ji užsagstė mano pilką demisezoninį 
paltą, iš gretimo kambario pasiėmė savo, ir mes išėjome. Jau- 
čiausi lyg blogam sapne. Netikėjau daugiau nė vienu Žanos žo- 
džiu. 

Mašinoje apsižiūrėjau, kad vis dar laikau rankoje tą nelem- 
tą telegramą. Bet juk telegrama kaip tik ir buvo įrodymas, kad 
Žana nemelavo. Ilgą laiką važiavome tylėdamos; toli priekyje, 
po apniukusiu dangum, dunksojo Triumfo arka. 

— Kur tu mane veži? 

—- Pas daktarą Duleną. Skambino, dar buvo tamsu. Įky- 
rėjo. 

Ji pažvelgė į mane, šyptelėjo: 

— Na ko tu, viščiuk, ko taip apsiblausei? 

— Aš nenorėčiau būti ta Mi, kurią man nupiešei. Nesu- 
prantu. Negaliu paaiškinti, iš kur tai žinau, bet aš ne tokia. Ne- 
jaugi galėjau taip pasikeisti? 

Ji atsakė, kad aš labai pasikeičiau. 

Tris dienas praleidau skaitydama senus laiškus, peržiūri- 
nėdama lagaminus, kuriuos Žana atvežė iš Kadė kyšulio. 

Atkakliai stengiausi save atpažinti pati, ir Žana, kuri nuo 
manęs neatstodavo, kartais pati negalėdavo paaiškinti, iš kur 
gavau vieną ar kitą daiktą. Nežinojo, pavyzdžiui, kaip į ma- 
no lagaminą pateko vyriški baltiniai, arba mažytis užtaisytas 
revolveris perlamutrine rankena, — Žana jį matė pirmąkart — 
arba kažkokie laiškai — kieno jie, ji nežinojo. 

Nors spragų netrūko, pamažu atkūriau savo pirmykštį pa- 
veikslą, ir jis visai nesutapo su dabartiniu. Aš nebuvau tokia 
kvaila, tokia tuščia, tokia žiauri kaip ankstesnioji Mišelė. Visai 
nesinorėjo nei pasigerti, nei mušti neįtikusią tarnaitę, nei šokti 
ant automobilio viršaus, nei pulti į glėbį švedų bėgikui ar pir- 
mam pasitaikiusiam berniukui gražiomis akimis ir švelniomis 
lūpomis. Bet visa tai man galėjo atrodyti" nesuprantama dėl pa- 
tirtos katastrofos, tai buvo dar nieko. Tačiau man niekaip ne- 
tilpo galvoj toks mano beširdiškumas, kad aš, sužinojusi apie 
krikštamotės Midola mirtį, tą pat vakarą nuėjau lėbauti ir net 

į laidotuves nesiteikiau nuvažiuoti. 

— Ir vis dėlto tu čia — pats tavo kailis, — pakartojo Žana. 
— Pagaliau niekas ir nesako, kad buvai beširdė. Aš tave gerai 
pažinojau. Tu galėjai būti labai nelaiminga: raitydavaisi pykčio 
priepuolyje, tiesiog mirk iš juoko, o pastaruosius dvejus me- 
tus — guldavai su pirmu pasitaikiusiu. Širdies gilumoje tu tik- 
riausiai manei, kad viskas apgaulė. Kai mums trylika, tuos da- 
lykus vadina gražiais žodžiais: švelnumo troškimas, našlaičio 
dalia, motinos rankų ilgesys. O kai mums aštuoniolika, vietoj 
gražių Žodžių vartoja šlykščius medicinos terminus. 

— Ką aš padariau tokio baisaus? 

— Tai buvo ne baisu, tai buvo vaikiška. 

— Tu niekados neatsakai į mano klausimus! Verti mane 
įsivaizduoti bala žino ką, ir aš, be abejo, įsivaizduoju visokias 
baisybes. Tu tyčia taip darai! 

— Gerk savo kavą, — atsakė Žana. 

Ji irgi man rodėsi kitokia nei pirmąją mūsų susitikimo die- 
ną. Buvo užsidariusi ir tolo nuo manęs vis labiau ir labiau. 
Kažkas mano žodžiuose, mano elgesy jai nepatiko, ir aš ma- 
čiau, kad tai ją kankina. Ji ilgai žiūrėdavo į mane tylom, paskui 
kad pasileisdavo kalbėti, vis grįždama prie pasakojimo apie 
gaisrą arba apie tą dieną, mėnuo prieš nelaimę, kai ji mane 
rado girtą Kadė kyšulyje. 

— Būtų geriausia, jei ten nuvažŽiuočiau! 

— Važiuosim po kelių dienų. 

— Noriu matyti tėvą. Kodėl man negalima matyti tų žmo- 
nių, kuriuos anksčiau pažinojau? 

— Tavo tėvas Nicoje. Jis senas. Susitikimas su tavim tokia, 
kokia esi dabar, jam neišeitų į sveikatą. O dėl kitų tai aš bū- 
čiau linkusi truputį palaukti. 

— O aš — ne! 

— O aš — taip! Paklausyk, viščiuk: praeis diena, kita ir 
galbūt tau išsyk viskas grįš. Manai, man lengva neleisti tėvui 
tave aplankyti? Jis įsivaizduoja, kad tu dar klinikoje. Manai, 
man lengva vaikyti nuo tavęs visus tuos šakalus? Aš noriu, kad 
tu jau būtum sveika, kai su jais susitiksi. 

Sveika... Jau tiek apie save sužinojau, nors taip nieko ir 

neprisiminiau, kad daugiau nebetikiu, jog pasveiksiu. Pas dak- 
tarą Duleną manęs laukė injekcijos, Žaidimai su vielos gaba- 
liukais, spiginanti šviesa, automatinis rašymas. Į dešinę ran- 
ką suleisdavo vaistų ir uždengdavo ją nedideliu skydu, kad ne- 
matyčiau, ką rašau. Nejausdavau nei pieštuko, kurį man įdė- 
davo tarp pirštų, nei kaip vedžiėju ranka. Kol taip keverzo- 
davau, pati nežinodama ką, daktaras Dulenas ir jo asistentas 
kalbėdavo su manim apie pietų saulę, apie pajūrio malėnumus. 
Iš to bandymo, kurį atlikome dusyk, mes nesužinojome nie- 
ko naujo, nebent tik tai, kad pirštinės baisiai sudarkė mano ra- 
šyseną. Daktaras Dulenas, kuriuo aš dabar tikėjau ne daugiau 
kaip Žana, tvirtino, kad šitie seansai neva išvaduoją iš kažkokio 
nerimo mano “pasąmonę", kuri kaip tik viską ir prisimenanti. 
Skaičiau tą savo “raštą. Ten buvo padriki neužbaigti žodžiai, 
daugiausia, anot daktaro Duleno, “traukiniams susidūrus“, kaip 
ir sunkiausiomis mano dienomis klinikoje. Dažniausiai pasitai- 
kydavo tokie žodžiai kaip “nosis", “akys", “lūpos", “rankos", 
“plaukai, kad man imdavo rodytis, tarytum aš skaitau savo 
telegramą Žanai. 
Tai buvo nepaprastai kvaila. 


Ketvirtą dieną įvyko “didysis pokalbis“. Virėja buvo ki- 
tame namo gale, kamerdineris kažkur išėjo. Mes su Žana sė- 
dėjome foteliuose svetainėje prie Židinio, kadangi man nuolat 
būdavo šalta. Buvo penkta valanda po pietų. Vienoje ranko- 
je laikiau laiškus ir fotografijas, kitoje — tuščią puodelį. 

Žana pajuodusiais paakiais rūkė ir jau kuris kartas atme- 
tė mano prašymą pasimatyti su senais pažįstamais. 

— Nenoriu, ir viskas. Kas, tavo manymu, tie seni pažįs- 
tami? Angelai, nusileidę iš dangaus? O, jie nepraleis tokio 
lengvo grobio! 

— Aš — grobis? Kodėl? 

— Todėl kad tu — skaičius su daug nulių. Lapkričio mė- 
nesį tau sukaks dvidešimt vieneri. Tada ir bus paskelbtas Ra- 
fermi testamentas. Tačiau ir be to galima paskaičiuoti, kiek mi- 
lijardų pereis į tavo rankas. 

— Galbūt paaiškintum man visa tai? 

— Maniau, kad žinai. 

— Nežinau, nieko nežinau! Tu gi matai, kad nieko ne- 
žinau! 

Čia ji padarė pirmąją klaidą: 

— Jau nesuprantu, ką tu Žinai ir ko nežinai! Visai pasi- 
mečiau. Naktį negaliu užmigti. Tau taip lengva vaidinti kome- 
diją! 

Ji sviedė cigaretę į ugnį. Aš pašokau iš fotelio, ir kaip tik 
tuo metu laikrodis vestibiulyje išmušė penkias. 

— Komediją? Kokią komediją? 

— Ogi amneziją! — atsakė ji. — Neblogai sumanyta, tikrai 
neblogai! Aišku, jokių pažeidimų, jokių žymių, tad kas gali Ži- 
noti, kad ligonė — visai ne ligonė, jeigu ne ji pati? 

Ji irgi pašoko, jos negalima buvo pažinti. Ir staiga ji vėl 
tapo Žana: šviesiaplaukė, auksaakė, rami, su plačiu sijonu, lai- 
ba, aukšta, visa galva už mane aukštesnė. 

— Mieloji, aš jau pati nebežinau, ką kalbu. 

Mano dešinė užsimojo anksčiau, nei išgirdau Žanos žo- 
džius. Smogiau jai į lūpų kertelę. Pakaušį nusmelkė skausmas, 
ir aš kniūbsčia kritau ant jos. Ji sugriebė mane už pečių, ap- 
suko, prispaudė prie krūtinės, neleisdama nė krustelėti. Mano 
rankos buvo lyg švininės, ir aš nė nesistengiau ištrūkti. 

— Nusiramink, — tarė ji. 

— Leisk mane! Kam man vaidinti komediją? Kam? Gal 
bent tai man pasakysi, ką? 

— Prašau tave, nusiramink. 

— Aš kvailė, tu man ne kartą tai sakei! Bet ne tokia jau 
didelė! Tai kam gi aš vaidinu? Paaiškink! Leisk mane! 

— Nurimsi tu pagaliau? Nerėk! 

Nepaleisdama manęs, ji klestelėjo į fotelį taip, kad aš at- 
sidūriau jai ant kelių ir, viena ranka užgniaužusi burną, kita 
laikydama už pečių, ji prakošė man į pakaušį: 

— Aš nieko nesakiau. O jeigu ir pasakiau, tai pati neži- 
nau ką. Nerėk, dar išgirs. Tas tris dienas aš einu iš galvos. Kad 
tu Žinotum! 

Čia Žana padarė antrąją klaidą; prisikišusi prie ausies, ji 
tarė man pašnibždomis, bet su tokiu įsiūčiu, kad nusigandau 
labiau, nei ji būtų riktelėjusi: 

— Negalėjai gi tu per tris dienas padaryti tokią pažangą, 
pati to nenorėdama! Jeigu nieko neatsimeni, tai kaip tu gali 
vaikščioti, juoktis, kalbėti visai taip, kaip ji? 

Aš suklykiau jai į delną, ant manęs siūbtelėjo tamsa, ir kai 
atsipeikėjau, pasijutau begulinti ant kilimo. Žana pasilenkusi 
vilgė man kaktą šlapia nosine. 

— Nesijudink, mieloji. 

Ant jos veido pamačiau savo smūgio žymę. Iš lūpų ker- 
telės sunkėsi kraujas. Vadinasi, tai ne košmaras. Ji atsegė mano 
sijono diržą ir apkabinusi pasodino. Aš nenuleidau nuo jos 
akių. Jai irgi buvo baisu. 

— Išgerk, mieloji. 

Vienu ypu išgėriau kažką stipraus. Pasijutau geriau. Žiū- 
rėjau į ją ir buvau rami. “O juk iš tikrųjų, — tariau sau, — 
dabar galėčiau vaidinti komediją“. Kai ji, klūpodama prieš ma- 
ne ant kilimo, tarė: “Taika", — aš mašinaliai apkabinau jos 
kaklą. Labai nustebau, ir pyktis beveik praėjo, kai staiga ant 
lūpų pajutau jos ašarų skonį. 

Užmigau vėlai naktį. Ilgas valandas lovoje galvojau apie 
Žanos žodžius, stengiausi atspėti, kas, jos manymu, galėjo ma- 
ne paskatinti simuliuoti amneziją. Šito negalėjau paaiškinti. Juo 
labiau negalėjau atspėti, ko ji taip bijojo, tačiau buvau tikra, 
kad ji turi svarbių priežasčių laikyti mane uždarytą namuose, 
kur nei virėja, nei kamerdineris manęs nepažįsta. O tas prie- 
žastis galėsiu sužinoti kad ir rytoj: Žana dar nenori, kad aš su- 
sitikčiau su savo senais pažįstamais, vadinasi, man belieka tik 
kai ką iš jų aplankyti, ir įvyks būtent tai, ko ji bijo. Viskas 
tada ir paaiškės. 

Reikėjo surasti kokį nors draugą, gyvenantį Paryžiuje. Pa- 
sirinkau vieną vaikiną, kuris man rašė, kad aš “jo amžinai", 
— adresas buvo kitoje voko pusėje. 

Jis vadinosi Fransua Šansas, gyveno Siušė bulvare. Pasak 
Žanos, jis esąs advokatas ir, nepaisant savo pavardės, neturėjęs 
jokių šansų patikti tai Mi, kuri kadaise buvau aš. 

„Kol užmigau, mintyse vis kartojau savo rytdienos pabėgimo 
iš Žanos priežiūros planą. Ši dvasios būsena buvo tokia pa- 
naši į kažkokį kitą momentą iš mano gyvenimo, kad, rodės, 

dar truputis, ir jį prisiminsiu. Tačiau, kai aš gal jau kokį dvi- 
dešimtą kartą buvau belipanti iš balto “Fiato" kažkokiojė Pa- 
ryžiaus gatvėje, mane staiga suėmė miegas. 


Aš užtrenkiau dureles. 

— Iš proto išėjai! Palauk! 

Ji irgi išlipo iš mašinos ir pasivijo mane ant šaligatvio. At- 
stūmiau jos ranką. 

— Apsieisiu ir be tavęs. Noriu tik truputėlį pasivaikščioti, 
pažiūrėti į vitrinas, pabūti viena! Nejaugi tu nesupranti, kad 
man reikia pabūti vienai? 

Parodžiau jai aplanką, kurį laikiau rankoje. Iš jo ant ša- 
ligatvio pabiro laikraščių iškarpos. Žana padėjo jas surinkti. Tai 
buvo straipsniai, pasirodę po gaisro. Juos man davė daktaras 
Dulenas po savo įprasto seanso su šviesomis, su visokiomis ten 
dėmėmis. Tik nereikalingas vargas. Verčiau per tą be naudos 
dingusią valandą aš būčiau jam pasipasakojusi savo tikruosius 
nuogąstavimus. Deja, Žana neatstojo nuo manęs net ir pas dak- 
tarą Duleną. 

Ji apkabino mane per pečius — aukšta, elegantiška, auk- 
su blizgančiais plaukais vidurdienio saulėje. Vėl atstūmiau jos 
ranką.— Tai neprotinga, brangioji, — tarė ji. — Netrukus pie- 
tūs. O po pietų pavežiosiu tave po mišką. 

— Ne. Prašau, Žana. Man reikia. 

— Gerai. Tada aš važiuosiu iš paskos. 

Ji grįžo į mašiną. Buvo nepatenkinta, tačiau nesupyko, kaip 
aš tikėjausi. Paėjau šaligatviu kokį šimtą metrų, susidūriau su 
būreliu merginų, skubančių iš kontoros ar fabriko, perėjau gat- 
vę ir sustojau prie baltinių parduotuvės. Apsidairiusi pamačiau 
mūsų “Fiatą“, kuris sustojo antroje srauto eilėje, netoli ma- 
nęs. Prasiskverbiau prie Žanos. Ji pasilenkė per tuščią sėdy- 
nę ir nuleido stiklą. 

* — Duok pinigų, — tariau. 

— Kam? 

— Noriu šį tą nusipirkti. 

— Šitoj krautuvėj? Aš juk galiu tave nuvežti į daug ge- 
resnes parduotuves. 

— O aš noriu čia. Duok pinigų. Daugiau. Man baisiai daug 
ko reikia. 

Ji kilstelėjo antakius — ką padarysi. “Ar tik nesakys, kad 
man jau ne dvylika metų“, — pagalvojau, bet ne. Atidariusi 
rankinuką, ji išėmė visus pinigus ir padavė man. 

— Tu nenori, kad padėčiau išsirinkti? Niekas geriau už 
mane nežino, kas tau tinka. 

—.Apsieisiu ir be tavęs. 

Įeidama į krautuvę, išgirdau už savęs Žanos balsą: “Bran- 
gute! Dydis keturiasdešimt antras!“ Pardavėją, pasitikusią mane 
ant slenksčio, paprašiau duoti suknelę nuo medinio maneke- 
no ir apatinukus, baltinius bei megztinį — iš vitrinos. 

Pasakiau, kad neturiu laiko matuotis suknelės ir paprašiau 
supakuoti kiekvieną daiktą atskirai. Paskui atidariau duris ir 
šūktelėjau Žaną. Ji išlipo iš mašinos, veidas buvo nuvargęs. 

— Trūksta pinigų. Gal duosi man čekį? 

Žana įėjo į parduotuvę. Aš nusekiau iš paskos. Kol ji rašė 
čekį, paėmiau tuos paketus, kuriuos pardavėja spėjo paruoš- 
ti, ir tarusi, kad nešu juos į mašiną, išėjau. 

Mašinoje ant prietaisų skydo palikau raštelį, kurį iš anksto 
buvau įsikišusi į palto kišenę: 


“Žana, nesijaudink, neieškok manęs, grįšiu namo arba pa- 
skambinsiu. Tau nėra ko manęs bijoti. Nežinau, del ko tu būgs- 
tauji, tačiau bučiuoju į tą vietą, kur tau sudaviau, nes tave my- 
liu ir man skaudu, kad taip padariau: aš darausi panaši į tavo 
melą". 


Man beeinant nuo “Fiato", prisistatė policininkas ir pasakė, 
esą negalima palikti automobilio vidury gatvės. Atsakiau, kad 
mašina ne mano ir kad man tai nerūpi. 


BŪČIAU NUŽUDŽIUS 


Taksi mane išlaipino Siušė bulvare, palei namą dideliais 
langais, matyt, neseniai pastatytą. Ant lentelės prie paradinių 

durų suradau reikiamą pavardę. Užlipau į ketvirtą aukštą — 
lifto kažkodėl bijojau — ir negalvodama paskambinau. Draugas 
ar šakalas, meilužis ar tik įsimylėjęs — argi ne vis tiek? 

Duris atidarė kokių trisdešimties metų vyriškis pilku kos- 
tiumu, aukštas, gražus. Buto gilumoje buvo girdėti kažką gin- 
čijantis. 

— Fransua Šansas? 

— Jis namie nepusryčiauja. Norėjote jį matyti? Man ne- 
sakė, kad turi pasimatymą. 

— Aš nepaskyriau pasimatymo. 

Kiek pasvyravęs ir palikęs duris atviras, jis mane įleido į 
erdvų vestibiulį plikomis sienomis, be jokio baldo. Man 
neatrodė, kad būčiau jį kur jau sutikusi, tačiau jis kažkaip keis- 
tai mane nužvelgė nuo galvos ligi kojų. Paklausiau, kas jis 
toks. | 

— Kaip tai — kas aš? O jūs kas? 

— Aš Mišelė Izola. Ką tik išėjau iš ligoninės. Su Fransua 
mes pažįstami. Norėjau su juo pasikalbėti. 

Vyriškis irgi pažinojo Mišelę Izola — tai matėsi iš jo su- 
trikusio žvilgsnio. Jis lėtai pasitraukė į šalį, linktelėjo dusyk 
galva, lyg abejodamas tarė “atleiskite" ir puolė į kambarį ves- 
tibiulio gilumoje. Pasirodė iš ten su kitu vyriškiu. Šis buvo vy- 
resnis už jį, stambesnis, ne toks gražus ir išbėgo tiesiog su ser- 
vetėle rankoje ir kąsniu burnoje. 

— Miki! 

Jam, matyt, buvo jau per penkiasdešimt, smilkiniai prapli- 
kę, veidas papurtęs. Įbrukęs servetėlę į rankas vaikinui, kuris 
mane įleido, jis prišoko prie manęs. 

— Įeik, nestovėsim gi čia. Kodėl nepaskambinai telefonu? 
Įeik gi. 

Jis įstūmė mane į kambarį ir užrakino duris. Padėjęs rankas 
ant pečių, jis ėmė atidžiai mane apžiūrinėti. Tai truko kele- 
tą sekundžių. 

— Na, na! Jau kad netikėta tai netikėta! Aš, Žinoma, ta- 
ve vos ne vos pažinau, bet tu atrodai nuostabiai ir, matyt, visai 
sveika. Sėskis. Pasakok. Kaip tavo atmintis? 

— Jūs viską Žinote? 

-— Be abejo, žinau! Miurno man dar užvakar skambino. 
Argi ji neatvažiavo kartu? 

Šis kambarys, matyt, buvo jo kabinetas. Jame stovėjo di- 
delis raudonmedžio stalas, užverstas aplankais, paprasti kieti 
foteliai, knygos įstiklintose lentynose. 

— Kada išėjai iš klinikos? Šįryt? Tikiuosi, nepridirbai kvai- 
lysčių? 

— Kas jūs? 

Atsisėdęs priešais, jis paėmė man už pirštinėtos rankos. 
Klausimas jį sutrikdė, bet iš jo veido — nustebusio, pralinks- 
mėjusio ir vėl apsiniaukusio — galėjau matyti, kokiu greičiu 
jis daro sprendimus. 

— Tu nežinai, kas aš toks, ir ateini manęs aplankyti? Kas 
čia darosi? Kur Miurno? 

— Ji nežino, kad aš čia. 

Jaučiau, kad jo nustebimas didėja, kad viskas, matyt, yra 
paprasčiau, nei maniau. Jis paleido mano ranką. 

— Jeigu tu manęs neatsimeni, tai iš kur žinai adresą? 

— Iš jūsų laiško. 

— Kokio laiško? 

— Kurį gavau klinikoje. 

— Aš tau nerašiau. 

Dabar jau aš išverčiau akis. Jis žiūrėjo į mane taip, lyg bū- 
čiau koks gyvūnas, iš veido mačiau, kad abejoja jau ne ma- 
no atmintimi, 0 protu. 

— Luktelėk, — tarė jis staiga. — Sėdėk ramiai. 

Pašokau kartu su juo ir užtvėriau kelią prie telefono. Ne- 
sivaldydama ėmiau rėkti: 

— Nedarykite to! Aš gavau laišką, ant voko buvo nuro- 
dytas jūsų adresas. Atėjau pas jus sužinoti, kas esate, kad pa- 
sakytumėte, kas aš! 

— Nusiramink. Nesuprantu, ką čia paistai. Jeigu Miurno 
nieko nežino, turiu jai paskambinti. Nesuprantu, kaip tau pa- 
vyko išeiti iš tos klinikos, tačiau, matyt, išėjai nieko neklau- 
sus. 

Jis vėl paėmė mane už pečių, stengdamasis pasodinti į fo- 
telį, iš kurio buvau pašokusi. Jo smilkiniai buvo blyškūs kaip 

numirėlio, tačiau skruostus staiga užliejo raudonis. 
— Aš jus maldauju, paaiškinkite! Man visokios kvailos 
mintys lenda į galvą, bet aš ne pamišėlė. Maldauju jus! 
Taip ir nepasodinęs į fotelį, jis mane paleido. Bet kai vėl 
puolė prie telefono, esančio ant stalo, griebiau jį už rankos. 


— Nusiramink, — tarė jis. — Aš nelinkiu tau bloga. Juk 
pažįstu tave jau tiek metų. 
— Kas jūs? 


— Fransua! Advokatas. Tvarkau Rafermi reikalus. Įtrauktas 
į “Didžiąją knygą“. 

— “Didžiąją knygą“? 

— Tai pajamų ir išlaidų knyga. Ten buvo įtraukti visi, kas 
jai dirbo. Tie, kam mokėjo pagal algalapius. Aš tavo draugas, 
bet tai ilgos kalbos. Ne kas kitas, o aš tvarkiau jos sandėrius 
Prancūzijoje, supranti? Sėskis. 

— Jūs man nerašėte po nelaimės? 

— Ne. Miurno prašė to nedaryti. Aš, kaip ir visi, teiravausi 
apie tavo sveikatą, bet rašyti nerašiau. Ką gi aš galėjau tau pa- 
sakyti? 

— Kad būsiu amžinai jūsų. 

Tardama šiuos žodžius supratau, koks absurdas būtų ma- 
nyti, kad juos parašė šis žmogus riebiu pagurkliu, kuris galėtų 
būti man tėvas. “ 

— Ką? Juokinga! Niekad to nedaryčiau! Kur tas laiškas? 

— Čia neturiu. 

— Klausyk, Miki. Neturiu supratimo, kas dedasi tavo gal- 
voje. Tavo dabar tokia būklė, kad bala žino, ką gali prikur- 
ti. Prašau, leisk paskambinti Miurno. 

— Bet kaip tik Žana ir pakišo man mintį pas jus atvažiuoti. 
Aš gavau jūsų meilės laišką, paskui Žana sakė, kad jūs netu- 
rėjote jokių šansų 'man patikti, — ką aš čia, jūsų manymu, pri- 
kūriau? 

— Miurno skaitė tą laišką? 

— Nežinau. 

— Nesuprantu, — tarė jis. — Jeigu Miurno sakė, kad ne- 
turėjau šansų tau patikti, tai pirmiausia dėl to, kad mėgdavai 
pasišaipyti iš mano pavardės, o paskui ji turėjo omeny visai 

ką kita. Tiesą sakant, tu man prikrėsdavai aibes nemalonumų. 

— Nemalonumų? 

— Palikim tai, prašau. Čia ir tavo lengvabūdiškos skolos, 
ir aplamdyti automobiliai, dabar tai jau nesvarbu. Būk gera, 
sėskis ir leisk man paskambinti. Tu bent papusryčiavai, tikiuo- 
si? 

Man trūko drąsos jį dar kartą sulaikyti. Leidau jam apeiti 
stalą, surinkti numerį. Pati iš lėto, atatupsta traukiausi prie durų. 
Klausydamasis telefono signalų, jis nenuleido nuo manęs akių, 
tačiau buvo aišku, kad manęs nemato. 

— Ji dabar pas tave, nežinai? 

Jis padėjo ragelį ir iš naujo surinko numerį. Pas mane? Va- 
dinasi jam, kaip ir kitiems, Žana nesakė, kur mane slepia: juk 
jis patikėjo, kad išėjau iš klinikos tik šįryt. Supratau, kad Žana, 
kol pasiėmė mane iš klinikos, matyt, keletą savaičių gyveno 
kitur, tai ir buvo “pas mane": kaip tik ten Šansas ir skambino. 

— Ten neatsako. 

— Kur jūs skambinote? 

— Į Kurselės gatvę, suprantama. Argi ji pusryčiauja ne na- 
mie? 

Išgirdau, kaip jis riktelėjo man iš paskos: “Miki!"“ — bet 
jau buvau vestibiulyje ir vėriau duris į laiptinę. Dar niekad ma- 
no kojos nebuvo tokios pavargusios, tačiau pakopos buvo pla- 
čios, o krikštamotės batukai patogūs, ir aš neparpuoliau bėg- 
dama žemyn. 


Gal ketvirtį valandos klaidžiojau tuščiomis gatvėmis aplink 
Port d“Otejį. Apsižiūrėjau, kad vis dar laikau po pažastimi laik- 
raščių iškarpų aplanką, kurį man davė daktaras Dulenas. Su- 
stojau prieš veidrodį vitrinoje pasižiūrėti, ar vietoje mano be- 
retė, ar aš nepanaši į nusikaltėlę. Pamačiau merginą ištįsusiu 
veidu, tačiau ramią, gerai apsirengusią ir staiga už jos — vy- 
riškį, kuris mane įleido pas Fransua Šansą. 

Nesąmoningai pakėliau ranką prie burnos ir atsisukau taip 
staiga, kad pečius ir pakaušį nusmelkė skausmas. 

— Nebijok, Miki, aš tavo draugas. Eime. Man reikia su 
tavim pasikalbėti. 

— Kas jūs? 

— Nusiramink. Prašau tave, eime. Man nereikia nieko, tik 
pasikalbėti. 

Jis švelniai paėmė man už rankos. Nesipriešinau. Mes bu- 
vome taip toli nuo Fransua Šanso namų, kad jėga jis vis tiek 
nebūtų ten nutempęs. 

— Jūs mane sekėte? 

— Taip. Kai tik tu atėjai, aš pamečiau galvą. Nepažinau 
tavęs, ir tu, rodos, manęs nepažinai. Laukiau palei namą ma- 
šinoje, kol išeisi, bet tu išbėgai taip greit, kad nespėjau ir šūk- 
telėti. Paskui tu pasukai į vienpusio eismo gatvę, ir aš tave vos 
suradau. 

Stipriai laikydamas už parankės, jis nuvedė mane prie savo 
mašinos: dengtas juodas automobilis stovėjo aikštėje, kurią ką 
tik buvau perėjusi. 

— Kur jūs mane norite vežti? 

— Kur tik nori. Tu dar be pusryčių? Atsimeni “Pas Ka- 
ralienę?" 

— Ne. 

— Tai restoranas. Mes ten dažnai su tavim būdavom. Dvie- 
se. Miki, patikėk, tau nėra ko bijotis. 

Jis spustelėjo man ranką ir išpoškino: 

— Juk šįryt tu ėjai pas mane. Tiesą sakant, netikėjau, kad 
tu kada nors grįši. Nežinojau, kad tau ta... Na, kad nieko ne- 
atsimeni. Neišmaniau, ką ir galvoti. 

Jo akys buvo labai tamsios ir labai blizgėjo, duslokas, ta- 
čiau malonus balsas jam baisiai tiko, kai jis jaudinosi. Pats at- 
rodė stiprus, bet graužiamas kažkokio nerimo. Nežinau kodėl, 
jis man nepatiko, bet bijoti jo daugiau nebijojau. 

— Jūs klausėtės prie durų? 

— Aš viską girdėjau iš vestibiulio. Sėskis į mašiną. Laišką 
parašiau aš. Aš taip pat Fransua. Fransua Rusenas. Tave su- 
klaidino adresas... 

Kai atsisėdau greta jo į mašiną, jis paprašė, kad sakyčiau 
jam “tu", kaip anksčiau. Mano mintys buvo be jokio ryšio. 
Žiūrėjau, kaip jis išsitraukia mašinos raktus, įjungia motorą, 
stebėjausi, kad jam dreba ranka. Dar labiau stebėjausi, kad ne- 

drebu pati. Matyt, mylėjau šitą Žmogų, jeigu jis buvo mano 
meilužis. Natūralu, kad mane sutikęs jis jaudinosi. O aš tie- 
siog sustingau nuo galvos ligi kojų. Ir jeigu drebėjau, tai tik 
nuo šalčio. Tik šaltis ir buvo realus, daugiau niekas. 


Palto nenusivilkau. Man rodės, kad nuo vyno sušilsiu, ir 
aš daug išgėriau, tačiau mano mintys nepraskaidrėjo. 

Susipažinau su juo pernai pas Fransua Šansą, kur jis dirbo. 
Tai buvo rudenį. Paryžiuje praleidau dešimt dienų. Iš to, kaip 
jis nupasakojo mūsų santykių pradžią, buvo galima spręsti, kad 
tai man buvo ne pirmiena, kad aš jį tiesiog priverčiau mesti 
visus darbus ir užsidaryti su manim viešbutyje, kažkur Mily 
la Forė. Paskui grįžtu į Florenciją ir rašau jam aistringus laiš- 
kus, kuriuos jis man neva galįs parodyti. Be abejo, aš jį ap- 
gaudinėjau, bet tik šiaip sau, išdykaudama, nes man buvo kok- 
tus tas idiotiškas gyvenimas toli nuo jo. Man nepavyksta iš- 
rūpinti jam fiktyvios komandiruotės į Italiją tetulės reikalais, 
ji nesutinka. Antrąkart susitinkame šįmet sausio mėnesį, kai at- 
važiuoju į Paryžių. Didelė aistra. 

Istorijos galas — nori nenori, ji turėjo baigtis (gaisras) — 
man atrodo ypač miglotas. Iš dalies tai galbūt dėl vyno, ta- 
čiau man viskas dar labiau susimaišo, kai tik scenoje pasirodo 
naujas veikėjas — Domenika Loi. 

Buvo kažkoks ginčas su Fransua, pasimatymai, į kuriuos 
aš neatėjusi, paskui vėl ginčas, jis gauna nuo manęs antausį, 
trečią kartą kai susibaru — kliūna Domenikai, tik aš ne šiaip 
sau vožiu jai antausį, 0 primušu, apimta tokio pykčio, kad ji 
ant kelių prašo pasigailėti ir visą savaitę vaikšto su mėlynė- 
mis. Paskui dar vienas epizodas, rodos, nieko bendra neturįs 
su visu tuo, kas buvo, kažkoks netaktas iš jo, mano ar Do pu- 
sės. Ir pagaliau vyksta kažkas jau visai nesuprantama: pavy- 
das, “knaipė" Žvaigždės aikštėje, mane įtartinai veikia demo- 
niška asmenybė (Do), kuri nori jį (Fransua) su manim sukir- 
šinti, staigiai išvykstu automobiliu liepos mėnesį, laiškai be at- 
sako, grįžta Ragana (Žana), vis įtartiniau ir įtartiniau demo- 
niška asmenybė veikia tą Raganą, kažkoks nerimas balse (ma- 
no), kurį jis neva girdėjęs per pasikalbėjimą telefonu Paryžius- 

Kadė kyšulys, trukusį ištisas dvidešimt penkias minutes ir kai- 
navusį jam krūvą pinigų. 

Jis kalbėjo be perstojo, todėl nieko nevalgė. Užsisakė antrą 
butelį vyno, labai jaudinosi, daug rūkė. Įtarė, kad viskas, ką 
jis pasakoja, man atrodo netiesa. Galų gale prieš kiekvieną sa- 
kinį ėmė kartoti: “Patikėk!" O man į krūtinę lyg ledo kas būtų 
įdėjęs. Staiga prisiminiau Žaną, ir mane apėmė noras užsi- 
kniaubti ant staltiesės, užsidengti rankomis veidą ir užmigti, 
o gal pasisriūbaujant paverkti. Ji tai mane rastų, užmaukšlintų 
man ant galvos beretę ir nuvestų kur nors toli toli nuo šito 
bjauraus duslaus balso, indų skimbčiojimo, nuo dūmų, grau- 
žiančių man akis. 

— Eikim iš čia. 

— Pakentėk truputėlį. Tik nepabėk! Man reikia paskam- 
binti į kontorą. 

Kad ne toks tingulys ar koktumas, būčiau pabėgusi. Už- 
sirūkiau cigaretę, bet ji man pasirodė tokia šleikšti, kad tuč- 
tuojau užgesinau į savo lėkštę. Ši istorija, papasakota kitaip, 
pagalvojau, gal ir nebūtų man pasirodžiusi tokia bjauri, ko ge- 
ro, ir save būčiau joje atpažinusi. Iš viršaus viskas Čia grynas 
melas. Bet kas, be manęs, galėjo žinoti, kas dedasi šios pa- 
dūkusios mergiotės širdyje? Kai man grįš atmintis, aš tikriausiai 
prisiminsiu tuos pačius dalykus, tik papasakosiu apie juos ki- 
taip. 

— Eime,— tarė jis. — Tu tiesiog ant kojų nebepastovi. Ne- 
mesiu gi tavęs. | 

Jis vėl paėmė mane po ranka. Atidarė stiklines duris. Kran- 
tinės skendėjo saulėje. Vėl sėdėjau jo mašinoje. Važiavome 
kažkokiomis gatvėmis į pakalnę. 

— Kur mes važiuojame? p 

— Pas mane. Klausyk, Miki, man rodos, kad apie viską 
tau papasakoju labai blogai, užmiršk, prašau. Pokalbį tęsime, 
kai truputį pamiegosi. Aš suprantu, tie sukrėtimai, nuolatiniai 
išgyvenimai tave išmušė iš vėžių. Neskubėk apie mane blo- 
gai galvoti. 

Viena ranka vairuodamas jis, kaip ir Žana, padėjo antrą- 
ją man ant kelio. 

— Kaip puiku, — tarė, — kad vėl tave sutikau. 


Kai pabudau, jau temo. Man dar niekad taip neskaudėjo 
galvos, nebent pirmąsias dienas, kai atgavau sąmonę klinikoje. 
Fransua purtė mane už peties. 

— Aš tau išviriau kavos. Tuoj atnėšiu. 

Buvau kambaryje, užtrauktomis ant langų užuolaidomis, ap- 
statytame, kaip papuolė. Lova, kurioje gulėjau su sijonu ir 
megztiniu, lig pusės užklota pledu, pasirodė esanti lova-sofa, 
41 aš prisiminiau, kaip Fransua ją taisė. Ant staliuko prieš akis 
pamačiau savo, teisybę sakant, tos, kokia buvau “prieš tai“, 
fotografiją sidabro rėmeliuose. Palei fotelį, stovintį prieš lo- 
vą, ant kilimo mėtėsi daktaro Duleno laikraščių iškarpos. Ma- 
tyt, Fransua jas skaitė, kol miegojau. 

Jis grįžo su puoduku garuojančios kavos. Nuo kavos man 
pasidarė geriau. Vienmarškinis, susikišęs rankas į kelnių ki- 
šenes, Fransua žiūrėjo, kaip geriu, ir šypsojosi, matyt, labai sa- 
vimi patenkintas. Dirstelėjau į savo laikrodėlį. Buvo sustojęs. 

— Aš ilgai miegojau? 

— Jau šešios. Tau geriau? 

— Rodos, miegočiau ir miegočiau be galo. Man skauda 
galvą. 

— Gal reikia ką padaryti? — paklausė jis. 

— Nežinau. 

— Gal pakviesti gydytoją? 

Jis atsisėdo šalia manęs ant lovos ir, paėmęs iš mano rankų 
tuščią pouduką, padėjo ant kilimo. 

— Jau verčiau pakviesti Žaną. 

— Mūsų name gyvena gydytojas, tik nežinau jo telefono. 
O Žanos matyti, prisipažinsiu, neturiu jokio noro. 

— Tu jos nemyli? 

Jis nusijuokė ir apkabino mane. 

— Atpažįstu tave, — tarė. — Tu iš tiesų nepasikeitei. Į 
vieną pusę — kuriuos myli, į kitą — kurių nemyli. Nesimuis- 
tyk. Turiu aš teisę ar ne bent jau apkabinti tave po tokios ilgos 
pertraukos. 

Palenkęs man galvą, jis perbraukė ranka plaukus, švelniai 
pabučiavo į pakaušį. | 

— Ne, aš jos nemyliu. Tavęs pasiklausius, reikėtų mylė- 
ti visus žmones. Net tą vargšelę, nors ji, vienas Dievas Žino... 

Nesiliaudamas bučiuoti, jis mostelėjo į laikraščių iškarpas 
ant kilimo. 

— Aš skaičiau. Man apie tai jau pasakojo, bet visos tos 
smulkmenos... Baisu! Džiaugiuosi, kad tu norėjai ją iš ten iš- 
tempti. Leisk gi pažiūrėti į tavo plaukus. 

Greitai prisidengiau galvą ranka. 

— Nereikia, prašau. 

— Tu visados turi nešioti pirštines? — paklausė jis. 

— Prašau tave. 

Jis palietė lūpomis mano pirštinėtą ranką, švelniai ją nu- 
kėlė ir pabučiavo man į galvą. 

— Labiausiai tave keičia plaukai. Kai šiandien mudu res- 
torane pusryčiavome, man kartais rodės, kad kalbu su nepa- 
Žįstama. 

Paėmęs už skruostų, jis ilgai Žiūrėjo į mane iš arti. 

— Ir vis dėlto tai tu, Miki. Žiūrėjau į tave miegančią. Ži- 
nai, aš dažnai žiūrėdavau į tave miegančią. Ir dabar tavo vei- 
das buvo toks pat. 

Jis pabučiavo mane į lūpas. Iš pradžių probėgšmiais, tik 
norėdamas išbandyti, kaip reaguosiu, paskui bučiniai pasida- 
rė ilgi. Mane vėl apėmė tingulys, tik visai ne toks kaip šian- 
dien per pusryčius, o kažkaip saldžiai ėmė mausti visus sąna- 
rius. Tai buvo jausmas “prieš tai“, prieš kliniką, prieš baltos 
šviesos blyksnius. Nesijudinau. Suklusau visa ir — kokia kvai- 
lystė! — vyliausi, kad pabučiavimas viską grąžins. Atsitrau- 
kiau nuo jo tik tada, kai jau pradėjo trūkti kvapo. 

— Dabar tu manim tiki? — paklausė. 

Jis šyptelėjo patenkintas, ant kaktos jam užkrito tamsų plau- 
kų sruoga. Štai šitas sakinys viską ir sugadino. Pasitraukiau nuo 
jo toliau. 

— Aš dažnai ateidavau į šitą kambarį? 

Nelabai. Aš eidavau pas tave. 

— Kur? 

— Į viešbutį Rezidans Lordo Bairono gatvėje, o paskui į 
Kurselės gatvę. O štai ir įrodymas! 

Jis pašoko, ėmė raustis stalčiuose ir, išėmęs nedidelį raktų 
ryšulėlį, ištiesė jį man. 

— Juos man davei, kai įsikūrei Kurselės gatvėje. Būdavo 
vakarų, kai tu nepietaudavai su manim, ir tada mes ten susi- 
tikdavome vėliau. 

— Tai butas? 

— Ne. Vila. Labai daili. Miurno tau ją parodys. Arba, jei 
nori, važiuokim ten dviese. Kaip mums tada buvo gera! 

— Papasakok. 

Jis vėl nusijuokė apglėbdamas mane rankomis. Išsitiesiau 
ant lovos, kieti raktai įsirėžė man į delną. 

— Apie ką pasakoti? 

— Apie mus. Žaną. Do. 

— Apie mus pasakoti įdomu. Tik ne apie Žaną. Ir ne apie 
Do. Dėl jos aš ir nustojau pas tave vaikščioti. 

— Kodėl? 

— Ji tave kurstė. Kai tik pasiėmei ją pas save, tarp mū- 
sų viskas iširo. Tu tiesiog pašėlai. Ėmei paistyti nei šį, nei tą. 

— Kada tai buvo? 

Jau nebeatmenu. Bet dar prieš tai, kai jūs abi išvykote į 
pietus. 2 

— Kokia ji buvo? 

— Klausyk, ji.jau mirusi. Nemėgstu blogai kalbėti apie mi- 
rusius. Tarp kitko, argi ne vis tiek, kokia ji buvo? Tau ji atrodė 
visai kitokia: miela, puiki, galvą už tave būtų atidavusi. O ko- 
kia protinga! Ji iš tikrųjų turėjo būti protinga. Darė su tavim 
ką norėjo, su Miurno — irgi. Būtų pasitaikiusi proga, tai ir tetą 
Rafermi būtų apvyniojusi apie pirštą. 

— Ji buvo pažįstama su mano teta? 

— Laimė, ne. Bet jeigu tavo teta būtų mirusi nors mėnesiu 
vėliau, Do būtų su ja susipažinusi ir atsiėmusi savo dalį, galį 
neabejoti. Tu buvai gatava ją ten nuvežti. Juk ji taip norėjo 
pamatyti Italiją! 

— Kodėl tu sakai, kad ji mane kurstė prieš tave? 

— Aš jai trukdžiau. 

— Kodėl? 

— Ką aš žinau! Matyt, manė, kad už manęs ištekėsi. Ne- 

reikėjo jai pasakoti apie mūsų planus. Dabar irgi nereikia apie 
visa tai kalbėti. Taškas. 

Jis ėmė bučiuoti mane į kaklą, į lūpas, bet man buvo vis 
tiek, nieko daugiau nebejaučiau, tik stengiausi susikaupti. 

— Kodėl tu sakai, kad džiaugiesi, jog per gaisrą bandžiau 
ištempti Do iš jos kambario? 

— Mat, tavim dėtas, būčiau ją ten palikęs, tegu stimpa. Ir 
pagaliau dėl daug ko. Užteks, Miki. 

— Dėl ko? Aš noriu Žinoti. 

— Apie tai sužinojau, kai buvau Paryžiuje. Gerai ir nesu- 
pratau, kas ten atsitiko. Įsivaizdavau bala žino ką. Netikėjau, 
kad tai nelaimingas atsitikimas. Bent jau kad jis įvyko atsitik- 
tinai. 

Aš netekau žado. Jis pakvaišo! Pasakoja tokius baisius da- 
lykus, o pats viena ranka palengva smaukia man sijoną, kita 
atseginėja megztinio apykaklę. Pabandžiau atsikelti. 

— Leisk mane. 

—- Iš tikrųjų? Mesk visa tai iš galvos. 

Jis šiurkščiai bloškė mane ant lovos. Jo ranka ėmė slysti 
mano šlaunimis, norėjau ją nustumti, tačiau jis buvo stipres- 
nis. Man suskaudo. 

— Leisk mane! 

— Paklausyk, Miki!.. 

— Kodėl tu manei, kad tai nebuvo nelaimingas atsitikimas? 

— Po šimts! Žinant, kas per diegas ta Miurno, tik visiš- 
kas vėpla gali patikėti, kad tai nelaimingas atsitikimas. Tik 
vėpla ir gali pamanyti, kad per tris mėnesius, kuriuos Miur- 
no ten praleido, ji būtų nepastebėjusi blogo dujų vamzdžių su- 
dūrimo! Gali būti tikra, kaip nežinau kas, dujos buvo atves- 
tos be priekaišto! | 

Priešinausi, kaip galėjau. Jis manęs nepaleido. Juo toliau, 
juo įžūlesnis darėsi. Atsitokėjo tik tada, kai perplėšė mano 
megztinio apykaklę. Pamatęs, kad verkiu, jis mane paleido. 

Susiieškojau savo paltą ir batus. Negirdėjau, ką jis ten pais- 
tė. Susirankiojau laikraščių iškarpas, sudėjau jas į aplanką ir 
pajutau, kad vis dar laikau rankoje raktus, kuriuos jis man da- 
vė. Įsikišau juos į palto kišenę. 

Fransua stovėjo tarpdury, užtverdamas man kelią, kažkoks 
nusižeminęs, lyg nesavas. Nusišluosčiau atgalia ranka akis ir 
pasakiau, kad jeigu nori mane dar kada nors pamatyti, tai da- 
bar tegu leidžia išeiti. 

— Juk tai kvaila, Miki. Tikrai kvaila. Visą tą laiką tik apie 
tave ir galvoju. Pats nežinau, kas man pasidarė. 

Jis stovėjo laiptų aikštelėje ir Žiūrėjo, kaip lipuų žemyn. Ap- 
gailėtinas, bjaurus, godus, melagis. Šakalas. 


Ilgai vaikščiojau po miestą. Pasukdavau čia į vieną gatvę, 
čią į kitą. Juo daugiau galvojau, juo labiau drumstėsi mano 
mintys. Skausmas iš pakaušio perėjo į nugarą ir pasklido iš- 
ilgai stuburo. Matyt, taip atsitiko dėl to, kad pavargau. 

Iš pradžių vaikščiojau ieškodama taksi, paskui šiaip sau, 
kad tik nereikėtų grįžti namo, matyti Žanos. Norėjau jai pa- 
skambinti, bet paskui pergalvojau: būčiau nesusilaikiusi ir pa- 
sakiusi jai apie tuos dujų vamzdžius. Bijojau, kad nepatikėsiu, 
jei ims teisintis. | 

Man pasidarė šalta. Įėjau į kavinę apšilti. Užsimokėjusi pa- 
stebėjau, kad man dar liko gana daug pinigų, su jais, be abejo, 
bus galima pragyventi kelias dienas. Šią akimirką gyventi man 
reiškė tik viena: atsigulti į lovą ir pamiegoti. Nebloga, žino- 
ma, būtų ir nusiprausti, pakeisti drabužius, pirštines. 

Patraukiau toliau ir pagaliau užėjau į kažkokį viešbutį prie 
Monparnaso stoties. Manęs paklausė, ar neturiu bagažo, ar no- 
riu numerio su vonia, ir davė užpildyti blanką. Užsimokėjau 
iš anksto. 

Jau buvau belipanti laiptais paskui kambarinę, kai iš kon- 
toros mane šūktelėjo administratorius: 

— Panele Loi, jūsų rytą nereikės pažadinti? 

— Ačiū, prašau, nesivarginkite, — atsakiau ir atsigręžiau, 
lyg šaltu vandeniu perpilta, sustingusi iš siaubo, — juk žinojau 
tai anksčiau, Žinojau seniai, Žinojau visada. 

— Kaip jūs mane pavadinote? 

Jis dirstelėjo į blanką. 

— Panelė Loi. Argi ne taip? 

Nulipau žemyn, priėjau prie jo. Dar bandžiau pasmaugti sa- 

vyje seniai pažįstamą baimę. Negali būti, tai tik “traukinių su- 
sidūrimas“, dėl to, kad prieš dvi valandas apie ją kalbėjau, kad 
€su nuvargusi... 

Ant to geltono popiergalio štai ką buvau parašiusi: Loi Do- 
menika-Lela-Mari, gimusi 1939 metais liepos 4 dieną Nicoje 
(Pajūrio Alpės), prancūzė, banko tarnautoja. 

Parašas Doloi1 labai gerai įskaitomas, vardas ir pavardė pa- 
rašyti kartu ir apvesti ovalu, negrabiai ir paskubomis. 


Nusirengiau, prileidau į vonią vandens. Nusimoviau pirš- 
tines ir vėl užsimoviau, nes mintis, kad turėsiu tokiomis ran- 
komis liesti savo kūną, man buvo nemaloni. 

Viską dariau lėtai, beveik ramiai. Kai esi taip sugniužęs, 
atbukimas mažai kuo tesiskiria nuo ramybės. 

Nebežinojau, ką ir galvoti, todėl negalvojau nieko. Man bu- 
vo bloga ir kartu gera šiltam vandeny. Taip pragulėjau gal ko- 
kią valandą. Pamiršau užvesti savo laikrodėlį ir kai išlipusi iš 
vonios pasižiūrėjau, jis vis dar rodė tris valandas po pietų. 

Nusišluosčiau viešbučio rankšluosčiais, užsivilkau marški- 
nius, pirštinės buvo šlapios, rankos degte degė. Spintos veid- 
rodyje atsispindėjo kažkoks robotas, trypinėjąs po kambarį, — 
dubuo siauras, veidas nė iš tolo nepanašus į žmogaus. Priėjusi 
arčiau, pastebėjau, kad bjaurios siūlės po antakiais, po šner- 
vėmis, po smakru ir už ausų išsimaudžius pasidarė itin ryškios. 
O pro skystus plaukus prasišvietė randai, išpampę, raudoni it 
plyta. 

Kritau ant lovos ir ilgai gulėjau susiėmus galvą, ir viena 
vienintelė mintis nedavė man ramybės — mergaitė savo no- 
ru panardina veidą ir rankas į ugnį. 

Negali būti. Kas galėtų turėti tiek drąsos? Staiga mano 
žvilgsnis krito ant gulinčio čia pat, per keletą centimetrų nuo 
mano ausies, daktaro Duleno aplanko. 

Kai šįryt peržiūrėjau tuos straipsnius, viskas juose sutapo 
su Žanos pasakojimu. Tačiau dabar, skaitant pakartotinai, man 
krito į akis tokios detalės, kurios tada atrodė visai nereikšmin- 
gos, o dabar mane tiesiog pribloškė. 

Nei Domenikos Loi gimimo data, nei kiti du jos vardai 

niekur nebuvo paminėti. Tik pasakyta, kad jai dvidešimt vieneri 
metai. Tačiau kadangi gaisras kilo liepos ketvirtosios naktį, re- 
porteriai pridūrė, kad vargšė žuvusi savo gimimo dieną. Iš pra- 
džių man dingtelėjo mintis, kad aš galėjau Žinoti ne blogiau 
už pačią Do jos vardus ir gimimo datą, kad galėjau parašyti 
Loi vietoj Izola: visa tai galima paaiškinti mano nuovargiu ir 
tuo, kad visą laiką tik apie ją ir galvojau. Tačiau tai nepaaiš- 
kina tokio, galima sakyti, visiško persikūnijimo, aš juk ne tik 
smulkiai užpildau blanką, bet ir jos naivų vaikišką parašą su- 
raizgau. 

Mano galvą užplūdo kitos prieštaringos mintys. Žana ne- 
galėjo apsirikti. Jau nuo pirmo vakaro ji man padėdavo praus- 
tis, pažinojo mane daugelį metų, kaip motina savo vaiką. Pa- 
sikeitė mano veidas, o kūnas, eisena, balsas liko tie patys. Do 
galėjo būti vienodo ūgio su manim, gal ir akys mūsų buvo to- 
kios pat spalvos ir plaukai abiejų tamsūs, tačiau kad apsiriktų 
Žana — negalimas daiktas. Mane būtų išdavę koks nors nu- 
garos ar peties išlinkis, kojų forma. 

Susimąsčiau ties žodžiu “išdavę". Ir keista, mano mintys 
tarytum pačios prieš mano valią surado paaiškinimą, su kuriuo 
nenorėjau sutikti, kaip nenorėjau pastarąsias dienas sutikti ir 
su nuojauta, kuri pasitvirtino, pakartotinai skaitant viešbučio 
blanką. 

Aš buvau ne aš! Dėl to ir negalėjau atkurti savo praeities. 
Kaip galėjau atkurti praeitį tos, kuria nebuvau? 

O juk Žana manęs nepažino. Ją stebino mano juokas, ei- 
sena ir kitos man nežinomos smulkmenos, dėl kurių ji, gali- 
mas daiktas, kaltino ligą, tačia visa tai jai kėlė nerimą ir pa- 
mažu nuo manęs tolino. 

Kaip tik tai ir bandžiau išsiaiškinti šiandien, kai nuo jos 
pabėgau. “Aš negaliu užmigti“. “Kaip tu gali būti tokia į ją 
panaši?“ Taip, po šimts, aš panaši į Do! Žana, kaip ir aš, ne- 
norėjo to pripažinti, tačiau kiekvienas mano judesys jai draskė 
širdį, po kiekvienos abejonių nakties dar labiau pajuosdavo jos 
paakiai. 

Ir vis dėlto šiuose samprotavimuose buvo silpna vieta: gais- 
ro naktis. Žana buvo ten. Ji mane rado po laiptais ir tikriausiai 

lydėjo į Lasiotą, į Nicą. Ją prašė taip pat atpažinti žuvusios 
kūną, kol atvyksią tėvai. O mane, nors ir apdegusią, irgi galima 
buvo atpažinti. Apsirikti galėjo svetimi žmonės, tik ne 
Žana. 

Vadinasi, viskas išeina priešingai. Baisiau, bet kur kas pa- 
prasčiau. 

“Kas man pasakys, kad tu nevaidini komedijos?" Žana bi- 
jojo — bijojo manęs. Ne dėl to, kad dariausi vis labiau ir la- 
biau panaši į Do, o del to, kad ji žinojo, jog aš — tai Do! 

Ji tai Žinojo jau nuo gaisro nakties. Kodėl ji tylėjo, kodėl 
melavo, spėlioti man buvo bjauru. Bjauru buvo net įsivaizduoti, 
kad Žana, niekieno neverčiama, gyvąją laiko mirusia, kad tik, 
nepaisant nieko, būtų gyva teisėta paveldėtoja, kol bus paskelb- 
tas testamentas. 

Žana tylėjo, tačiau juk liko jos melo liudininkas: gyvoji. 
Štai dėl ko ji prarado miegą. Ji slėpė nuo Žmonių liudininką, 
kuris galbūt vaidino komediją, o gal ir ne, ir Žana nori nenori 
turėjo meluoti toliau. Ji pati dabar jau nebuvo labai tikra nei 
tuo, kad apsiriko, nei savo atmintimi — niekuo. Argi lengva 
atpažinti juoką ar apgamėlį po trijų mėnesių išsiskyrimo ir pas- 
kui, po trijų dienų naujos pažinties? Žanai visko reikėjo bijoti. 
Pirmiausia Žmonių, kurie gerai pažinojo žuvusiąją ir galėjo at- 
skleisti apgaulę. O ypač ji bijojo manęs, jeigu taip slėpė nuo 
visų. Ji nežinojo, kaip aš į tai pažiūrėsiu, kai man sugrįš at- 
mintis. 

Tačiau buvo ir kita silpna vieta: vakaras prieš gaisrą. Žana 
galėjo tada rasti merginą be veido, be rankų, bet ar galėjo jai 
ateiti į galvą, kad ta mergina bus tik idealus automatas be pra- 
eities ir ateities. Sunku patikėti, kad ji būtų ryžusis tokiai ri- 
Zikai. Nebent... 

Nebent liudininkė pati būtų ne mažiau suinteresuota tylėti 
(kodėl ne, aš juk pati padariau tokias siaubingas ir absurdiš- 
kas prielaidas), ir Žana, tai žinodama, buvo įsitikinusi, kad ga- 
lės mane laikyti savo rankose. Man toptelėjo Fransua įtarinė- 
jimai dėl dujų vamzdžio. Kaip ir jam, man dabar atrodė, kad 
toks didelis naujo įrengimo defektas, galįs sukelti gaisrą, iš tie- 
sų negalėjo -praslysti Žanos nepastebėtas. Taigi vamzdis buvo 
geras. Vadinasi, kas nors iš tiesų jį turėjo sugadinti vėliau. 

Jeigu tardytojai ir draudimo agentai palaikė nelaimingo at- 
sitikimo versiją, vadinasi, vamzdis buvo sugadintas ne iš karto, 
o tiesiog padarius jame įpjovą. Daugelyje straipsnių radau ty- 
rimo smulkmenas: tarpiklį ilgą laiką graužusi drėgmė, vamz- 
džio kraštai prarūdiję. Tam reikėjo pasiruošimo, kruopštaus dar- 
bo. Visa tai galima pavadinti tik vienu žodžiu: žmogžudystė. 

Išeina, gyvoji dar prieš gaisrą nusprendė užimti mirusios 
vietą! Mi neturėjo jokio pagrindo tai daryti, vadinasi, gyvoji 
— Do. Aš — gyva. Vadinasi, aš — Do. Nuo viešbučio blanko 
ligi dujų kolonėlės vamzdžio Žiedas užsisklendė nelyginant tas 
manieringas ovalas aplink parašą “Doloi". 

Atsipeikėjau po savo kambario praustuvu — pati nežinau, 
nei kaip, nei kada ten atsidūriau. Klūpodama ant kelių, visa 
išsitepusi dulkėmis, čiupinėjau vamzdžius. Jie, be abejo, bu- 
vo visai ne tokie kaip Kadė kyšulyje, mat ten buvo dujų vamz- 
džiai, tačiau aš, matyt, neaiškiai vyliausi rasti juose įrodymą, 
kad mano prielaidos — absurdas. Sakiau sau: netiesa, tu skubi 
su išvadomis, juk ir gerai padarytas sudūrimas galėjo pats su- 
gesti. Ir atsakydavau: tai neįmanoma, juk dujos buvo įvestos 
vos prieš trejetą mėnesių, tarp kitko, niekas tuo ir netikėjo, jei- 
gu nusprendė, kad defektas buvo paliktas iš pradžių. 

Buvau tik su apatinuku, man vėl pasidarė labai šalta. Už- 
sisegiau sijoną ir apsivilkau sudraskytą megztinį. Kojinių man 
taip ir nepavyko užsimauti. Susukau jas į gumulą ir įkišau į 
palto kišenę. O kadangi mano galva tik tuo ir buvo užimta, 
tai net šiame geste įžvelgiau savo hipotezės patvirtinimą: Mi 
to nebūtų padariusi. Kojinių pora jai nieko nereiškė. Būtų nu- 
metusi jas kur nors į kampą, ir tiek. 

Palto kišenėje apčiuopiau raktus, kuriuos davė Fransua. Ro- 
dos, šiandien gyvenimas trečiąsyk man suteikė malonę. Ant- 
rąsyk — bučinys, kol jis nepaklausė: “Dabar tu manim tiki?“ 
O pirmąsyk — Žanos žvilgsnis, kai aš paprašiau išrašyti če- 
kį ir ji išlipo iš mašinos: pavargęs, piktokas žvilgsnis, tačiau 
jame perskaičiau, kad ji mane myli iš visų jėgų, ir vos tik apie 
tai pagalvojau čia, viešbučio numeryje, vėl ėmiau tikėti, kad 
visa tai netiesa, kad man tik taip pasirodė. 


Namas Kurselės gatvėje telefonų knygutėje buvo pažymėtas 

Rafermi vardu. Mano pirštas, apmautas šlapia pirštine, praleido 
penkiasdešimt keturis numerius, kol surado tą, kurio reikėjo. 

Taksi mane išlaipino palei penkiasdešimt penktą numerį: 
aukšti grotiniai vartai, juodai dažyti. Mano laikrodis, kurį už- 
vedžiau išvažiuodama iš Monparnaso viešbučio, rodė be tru- 
pučio vidurnaktį. 

Sodo, apsodinto kaštonais, gilumoje stovėjo namas, baltas, 
grakštus, ramus. Šviesa viduj buvo užgesinta, ir langinės, at- 
rodė, buvo uždarytos. 

Pravėriau vartus — jie net negirgžtelėjo — ir nuėjau alėja 
per gazoną. Mano raktai paradinėms durims netiko. Apsukau 
aplinkui ir įėjau pro šalines duris. 

Viduje į mane padvelkė Žanos kvepalais. Ėjau iš vieno 
kambario į kitą ir uždeginėjau šviesas. Jie buvo nedidukai, daž- 
niausiai išdažyti baltai ir, mano manymu, jaukiai ir patogiai 
apstatyti. Antrajame aukšte aptikau miegamuosius. Jie išėjo į 
koridorių, pusiau baltą, pusiau spalvotą, mat sienos dar nebuvo 
baigtos dažyti. 

Pirmasis kambarys, į kurį įėjau, buvo Miki miegamasis. Iš 
kur Žinau, kad miegamasis Miki, man ir klausimo nekilo. Vis- 
kas kalbėjo apie ją: kaip papuolė sukabinėtos graviūros ant sie- 
nų, brangūs baldų apmušalai, didelė lova su baldakimu ir mus- 
lino užuolaidomis, kurias vėjas, įsiveržęs iš koridoriaus man 
įeinant, išpūtė nelyginant bures. Kalbėjo apie Miki ir teniso ra- 
ketės ant stalo, ir kažkokio vaikino fotografija, pakabinta ant 
lempos gaubto, ir didžiulis pliušinis dramblys, atsidrėbęs fo- 
tely, ir vokiečių karininko kepurė, užmaukšlinta ant akmeni- 
nio biusto, kuris, matyt, turėjo vaizduoti krikštamotę Midola. 

Atitraukiau užuolaidas ir keletą sekundžių pagulėjau lovoje; 
paskui ėmiau atidarinėti įvairius stalčius, norėdama rasti ko- 
kį nors įrodymą, kad miegamasis priklausė man. Išėmiau iš 
stalčių baltinius, daiktus, neturinčius man jokios reikšmės, po- 
pierius, kuriuos greitomis peržvelgiau ir numečiau ant kilimo. 

Palikau miegamąjį apverstą aukštyn kojom. Bet kas man 
darbo? Žinojau, kad paskambinsiu Žanai. Atiduosiu savo pra- 
eitį, dabartį ir ateitį į jos rankas, o pati miegosiu. Tegu ji čia 
viską sutvarko ir kvaršina sau galvą, kas ką užmušė. 

Antrasis kambarys buvo niekieno, trečiajame, matyt, mie- 
gojo Žana, kai aš buvau klinikoje. Ir kvepalų aromatas greti- 
mais vonios kambaryje, ir drabužių dydis spintoje neleido tuo 
abejoti. 

Pagaliau atidariau tą kambarį, kurio ieškojau. Jame buvo 
likę tik baldai, šiek tiek baltinių komodoje, chalatėlis žaliais 
ir mėlynais langeliais (ant viršutinės kišenės išsiuvinėta: “Do") 
ir trys lagaminai palei lovą. 

Lagaminai buvo pilni. Iškračiusi juos ant kilimo, supratau, 
kad Žana atvežė lagaminus iš Kadė kyšulio. Dviejuose buvo 
Mi daiktai, kuriuos Žana nuo manęs nuslėpė. Jeigu jie buvo 
šiame kambaryje, tai galbūt dėl to, kad Žanai stigo drąsos įeiti 
į mirusios kambarį. O gal ir ne dėl to. 

Trečiajame lagamine, kuris buvo mažesnis, drabužių pasi- 
rodė labai nedaug, užtat ten gulėjo Do laiškai ir popieriai. Ne- 
sinorėjo tikėti, jog tai viskas, bet man dingtelėjo, kad kitus 
daiktus, išlikusius po gaisro, tikriausiai atidavė senukams Loi. 

Atmezgiau virvutę, kuria buvo perrištas laiškų pundelis. Tai 
buvo krikštamotės Midola laiškai (ji taip ir pasirašydavo) kaž- 
kam, ką iš pradžių spėjau esant Mi, kadangi jie prasidėjo žo- 
džiais: “Mano brangute“, “Carina", “Mano mažytė". Skai- 
tydama aš supratau, kad nors ir daug juose kalbama apie ra- 
šybą, bet laiškai, man rodos, knibždėte knibždėjo klaidų. Tačiau 
jie buvo labai švelnūs ir nuo to, ką skaičiau tarp eilučių, man 
vėl ėmė stingti kraujas gyslose. 

Lioviausi peržiūrinėti savo turtą ir nuėjau ieškoti telefono. 
Radau jį Mi miegamajame. Paskambinau į Neji. Buvo gal pir- 
ma valanda nakties, tačiau Žana, matyt, neatitraukė rankos nuo 
ragelio, nes iškart atsiliepė. Nespėjau ir žodžio ištarti, ir Žana 
ėmė rėkti, kad miršta iš baimės; pasipylė įžeidinėjimai pakai- 
tomis su maldavimais. Tada irgi riktelėjau: 

— Liaukis! 

— Kur tu? 

— Kurselės gatvėje. 

Staiga stojo tyla, ji užsitęsė ir galėjo reikšti ką nori: nuo- 
stabą, prisipažinimą. Pagaliau aš tariau: 

— Atvažiuok, laukiu. 

— Kaip jautiesi? 

— Blogai. Atvežk man pirštines. 

Pakabinau ragelį. Grįžusi į Do miegamąjį, vėl ėmiau knistis 
savo popieriuose. Paskui paėmiau kelnaites, apatinuką — 
jie buvo mano, — languotą chalatėlį ir persirengiau. Net ir ba- 
tus nusimoviau. Basomis nulipau į pirmą aukštą. Tos “kitos" 
pasilaikiau tik pirštines, tačiau tai juk buvo mano pirštinės. 

Valgomajame uždegiau visas lempas ir gurkštelėjau kon- 
"jako tiesiai iš butelio. Paskui ilgai krapščiausi su patefonu, kol 
supratau, kaip jis įtaisytas. Uždėjau kažką triukšmingo. Nuo 
konjako pasidarė geriau, bet daugiau gerti bijojau. Tačiau ei- 
dama į gretimą kambarį, kur, man rodos, buvo šilčiau, pasi- 
ėmiau ir butelį ir, atsigulusi tamsoje, prispaudžiau jį prie krū- 
tinės. 

Gal dvidešimt minučių po to, kai paskambinau Žanai, iš- 
girdau, kaip girgžtelėjo durys. Dar valandėlė — ir valgoma- 
jame nutilo muzika. Žingsniai artėjo prie mano kambario. Žana 
neuždegė šviesos. Tarpdury pasirodė jos aukštas siluetas, lai- 
kydamasis durų rankenos, — visai kaip negatyvas tos jaunos 
moters, kuri atėjo tada pas mane į kliniką. Keletą sekundžių 
ji nepratarė nė žodžio, paskui kreipėsi savo švelniu, giliu ir ra- 
miu balsu: 

— Labas vakaras, Do. 


NUŽUDYSIU 


Viskas prasidėjo vieną vasario popietę banke, kur dirbo Do, 
prasidėjo tuo, ką Mi vėliau vadino (čia, žinoma, visiems derėjo. 
juoktis) “laimingu šansų“. Čekis buvo kaip ir visi čekiai, kurie 
ėjo per Do rankas nuo devynių ryto iki penkių vakaro, išskyrus 
keturiasdešimt penkias minutes pietų pertraukos. Ant jo buvo 
einamosios sąskaitos turėtojo Fransua Šanso parašas, ir tik at- 
likusi debeto operaciją, Domenika perskaitė kitoje čekio pu- 
sėje: Mišelė Izola. 

Ji nejučiomis žvilgtelėjo per savo bendradarbių galvas ir 
pamatė prie kasos langelio merginą ilgais juodais plaukais, mė- 

lynakę, su smėlio spalvos paltu. Do taip ir liko besėdinti, pri- 
trenkta ne tiek Mi pasirodymo, kiek jos grožio. Vienas Die- 
vas težino, kiek kartų ji vaizdavosi šį susitikimą: kartais ji su- 
tikdavo Mi keleivinio laivo denyje (ištaigingo laivo!), kartais 
teatre (į teatrą ji niekada nevaikščiodavo) arba kur nors plia- 
že Italijoje (Italiją ji matė nebent sapne). Vienu žodžiu, tai at- 
sitikdavo bet kur pasaulyje, kuris buvo nerealus, kaip ir pati 
Do jame, pasaulyje ant sapnų karalijos slenksčio, kai gali be 
jokios rizikos įsivaizduoti, ką tik širdis geidžia. 

O dabar prie to stalo, kurį Do mato kasdien jau dveji me- 
tai, kai iki skambučio, skelbiančio darbo dienos pabaigą, li- 
ko penkiolika minučių, susitikimas buvo dar nerealesnis, ir vis 
dėlto jis nekėlė nuostabos. Tačiau Mi buvo tokia graži, tokia 
švytinti — tikras laimės įsikūnijimas, kad ją pamačius išsisklai- 
dė visos svajonės. 

Svajonėse gyvenimas daug paprastesnis. Atsitiktinai suti- 
kusi savo draugę našlaitę, Do būdavo už ją pranašesnė visais 
punktais: ir ūgiu (168 cm), ir išsilavinimu (brandos atestatas 
su “gerai iš visų dalykų), ir sveiku protu (ji didindavo Mi 
kapitalą kažkokiomis nelabai aiškiomis operacijomis biržoje), 
ir drąsa (sudužus laivui, gelbėdavo krikštamotę Midola, o Mi 
galvodavo tik apie save ir nuskęsdavo), ir pasisekimu tarp vyrų 
(Mi jaunikis, kažkoks italų kunigaikštis, likus vos trims die- 
noms iki vestuvių, staiga pasiūlydavo savo ranką neturtingai 
“pusseserei' — baisūs sąžinės priekaištai), žodžiu, Do būdavo 
pranašesnė viskuo. Ir, savaime suprantama, grožiu. 

Mi buvo tokia žavi, kad žiūrėdama į ją per galvas, kurios 
judėjo šen bei ten, Do pajuto beveik fizinį skausmą. Ji norėjo 
atsistoti, tačiau negalėjo. Matė, kaip čekis atsidūrė bendrame 
pundelyje, pundelis — vienos tarnautojos rankose, paskui — 
pas kasininką. Mergina su smėlio spalvos paltu — iš tolo ji 
atrodė vyresnė nei dvidešimties metų ir labai pasitikinti savimi 
— paėmė iš kasos pinigus, įsidėjo juos į rankinę, šyptelėjo ir 
pasuko prie išėjimo, kur jos laukė draugė. 

Domenika spraudėsi pro stalus apimta kažkokio keisto vi- 
dinio pasibjaurėjimo. Ji kalbėjo sau: “Aš ją išleisiu iš akių, aš 
jos daugiau nepamatysiu. O jeigu ir pamatysiu, jeigu ir išdrįsiu 

ją prakalbinti, ji mandagiai šyptelės ir čia pat pamirš abejinga". 

Maždaug taip ir atsitiko. Ji pavijo abi merginas Sen Mi- 
šelio bulvare, už kokių penkiasdešimties metrų nuo banko, kai 
jos ketino sėsti į baltą “MG", pastatytą draudžiamoje vieto- 
je. Mi pažiūrėjo nepažindama, tačiau mandagiai susidomėju- 
si į tą merginą viena palaidinuke, kuri įsikibo jai į rankovę ir, 
matyt, sustirusi į ožio ragą (taip ir buvo), kalbėjo uždususi nuo 
bėgimo. 

Do pasisakė, kad ji — Do. Po ilgų aiškinimų Mi tarytum 
prisiminė savo vaikystės dienų draugę, pasakė: “Kaip malo- 
nu, kad susitikom“. Daugiau nebuvo apie ką kalbėti. Tęsti po- 
kalbį pasistengė pati Mi. Ji paklausė, ar seniai Do gyvena Pa- 
ryžiuje ir dirba banke, ar jai patinka šis darbas. Ji supažindino 
Do su savo drauge, neskoningai išsidažiusia amerikiete, kuri 
jau spėjo atsisėsti į mašiną. Paskui Mi tarė: 

— Skambtelėk man kada nors. Buvo malonu su tavim su- 
sitikti. 

Mi sėdo prie vairo, ir automobilis nurūko, suburzgęs vi- 
sais savo plaučiais. Kai Do grįžo atgal, banką jau uždarinė- 
jo. Buvo apmaudu, galvoje dūzgė visokios mintys. Kaip jai pa- 
skambinti, aš net nežinau, kur ji gyvena. Nuostabu, mes vie- 
nodo ūgio, kadaise ji buvo daug mažesnė. Aš irgi būčiau tokia 
graži, jeigu taip apsirengčiau. Kokios sumos buvo čekis? Jai 
nusispjaut, paskambinsiu aš ar ne. Ji kalba be itališko akcento. 
Aš kvaila, juk ji pati stengėsi kalbėti. Matyt, jai atrodžiau kvai- 
la ir nuskurusi. Nekenčiu. Galiu sau sprogti iš neapykantos, 
jai del to nei šilta, nei šalta. 

Ji dar pasiliko valandžiukę padirbėti. Čekį pasiėmė, kai tar- 
nautojai pradėjo skirstytis. Mi adreso ten nebuvo. Tada ji nu- 
sirašė Fransua Šanso adresą. 

Paskambino jam po pusvalandžio iš “Diupon-Lateno". Pa- 
sisakė esanti Mi pusseserė, ką tik su ja kalbėjusi, bet jai ir į 
galvą neatėję paklausti jos telefono numerio. Žmogus kitame 
laido gale atsakė, kad kiek jis žinąs, panelė Izola pusseserės 
neturinti, tačiau galų gale sutiko duoti jos telefono numerį ir 
adresą: Rezidans Vašington, Lordo Bairono gatvė. 

Išėjusi iš telefono būdelės restorano pusrūsy, Do nusprendė 

skambinti Mi tik po trijų dienų. Ji grįžo į salę, kur jos jau lau- 
kė draugai: dvi bendradarbės iš banko ir vaikinas, su kuriuo 
prieš šešis mėnesius susipažino, prieš keturis — pirmą kartą 
pasibučiavo ir prieš du — atsigulė. Jis buvo nieko sau, liesas, 
simpatingas, truputį užsisvajojęs draudimo agentas. 

Do atsisėdo į savo vietą šalia vaikino, pažiūrėjo į jį, ir jis 
pasirodė jai ne toks jau simpatingas, ne toks jau gražus, ne toks 
jau užsisvajojęs — draudimo agentas, ir tiek. Ji vėl nusileido 
žemyn ir paskambino Mi, tačiau nerado namie. 


Mergina, kalbėjusi be itališko akcento, atsiliepė tik po pen- 
kių dienų, po daugelio mėginimų jai prisiskambinti kiekvieną 
vakarą nuo šešių ligi dvylikos. Tą vakarą Do skambino iš drau- 
dimo agento Gabrielio buto, kuris miegojo greta, pakišęs galvą 
po pagalve. Buvo vidurnaktis. 

Nepaisant viso Do skepticizmo, Mi prisiminė susitikimą. 
Ji atsiprašė, kad nebuvo namie. Vakare ją esą sunku pagau- 
ti. Tarp kitko, rytą taip pat. f 

Do, kuri iš anksto buvo prisigalvojusi įvairiausių gudrybių, 
kad tik būtų dingstis pasimatyti su Mi, tepasakė: 

— Man reikia su tavim pasikalbėti. 

— Ką gi, — tarė Mi, — ateik, tik greičiau, nes noriu mie- 
go. Aš tave labai myliu, bet rytoj man reikia anksti keltis. 

Ji pakštelėjo lūpomis ir padėjo ragelį. Do keletą minučių 
sėdėjo kaip apdujusi su rageliu rankoje ant lovos krašto. Paskui 
puolė rengtis. . 

— Tu išeini? — paklausė Gabrielis. 

Pusiau apsirengusi ji puolė jį bučiuoti leipdama juokais. 
Gabrielis pamanė, ar tik ji visai nepakvaišo, ir pakišo galvą 
po pagalve. Jam irgi reikėjo anksti keltis. 


Viskas ten buvo didinga, tylu, labai anglosaksiška. Pana- 
šu į viešbutį: uniformuotas šveicorius, prie tamsių stalų — juo- 
dai apsirengę tarnautojai. Vienas paskambino Mi, kad Do jau 
čia. 

Holo gilumoje Do matė barą, į- kurį vedė žemyn trys pa- 
kopos. Ten sėdėjo žmonės, matyt, tie patys, kokius gali sutikti 


62 


ištaiginguose laivuose, madinguose pliažuose, teatro premje- 
rose: “Žmonės iš sapnų karalijos“. 

Liftininkas sustabdė liftą ketvirtame aukšte. Keturioliktas 
numeris. Koridoriuje Do sustojo prie veidrodžio, dar kartą save 
peržvelgė, ar ko netrūksta, pasitaisė plaukus, susuktus į sun- 
kų kuodą: jie buvo tokie ilgi, kad antraip jai būtų reikėję il- 
gai krapštytis. Kuodas ją truputį sendino, teikė rimtumo. Kaip 
tik tai, ko reikia. 

Duris atidarė kažkokia senė, kuri vilkosi paltą ir ruošėsi 
išeiti. Ji šūktelėjo kažką itališkai į gretimą kambarį ir išėjo. 

Kaip ir apačioje, čia viskas buvo labai angliška: dideli fo- 
teliai, stori kilimai. Mi išbėgo tik su trumpu apatinuku, plikais 
pečiais ir kojomis, su pieštuku dantyse ir lempos gaubtu rankoj. 
Paaiškino, kad sugedusi lempa. 

— Kaip sekasi? Gal tu visų galų meistras? Dirstelėk, kas 
ten yra. 

Kambaryje kvepėjo amerikietiškomis cigaretėmis ir stovėjo 
atklota lova. Do, nenusivilkdama palto, įtaisė lempos gaubtą 
į vietą. Mi tuo tarpu knisosi dėžutėje ant staliuko, paskui iš- 
bėgo į kitą kambarį. Grįžo iš ten su trimis banknotais po 
10 000 frankų vienoje rankoje ir rankšluosčiu — kitoje. Ji iš- 
tiesė pinigus Do, kuri sutrikusi mašinaliai juos paėmė. 

— Užteks? — paklausė Mi. — Viešpatie, Žinai, aš tavęs 
už jokius pinigus nebūčiau pažinusi! 

Ji žiūrėjo į Do meiliai ir atidžiai savo gražiomis lyg por- 
celiano akimis. Iš arti ji neatrodė daugiau nei dvidešimties me- 
tų. Mi iš tikrųjų buvo labai daili. Nepraėjo ir dvi sekundės, 
kai ji pašoko, lyg prisiminusi kažką labai skubaus, ir puolė prie 
durų. 

— Čiao! Tai skambink, gerai? 

— Bet aš nesuprantu... 

Do ėjo paskui ją ištiesusi banknotus. Prie vonios kamba- 
rio, kur iš atsuktų čiaupų tekėjo vanduo, Mi staiga atsisuko. 

— Aš nenoriu pinigų! — pakartojo Do. 

— Argi tu man ne tai sakei, kai kalbėjomės telefonu? 

— Sakiau, kad noriu su tavim pasikalbėti. 

Mi veide pasirodė lyg ir nuoširdus liūdesys, lyg ir apmau- 
das ar nustebimas, o gal viskas kartu. 

— Pasikalbėti? Apie ką? 

— Apie šį bei tą, — atsakė Do. — Na, pasimatyti su ta- 
vim, pasikalbėti. Kas čia tokio? 

— Tokiu metu? Klausyk, pasėdėk porą minučių, aš viens 
du ir ateisiu. 

Do laukė visą pusvalandį Mi miegamajame, atsisėdusi prie- 
šais pinigus, kuriuos ji padėjo ant lovos, nesiryždama nusivilkti 
palto. Mi grįžo su frotiniu chalatu, energingai trindama rankš- 
luosčiu savo šlapius plaukus. Ji pasakė kažką nesuprantamo ita- 
liškai, paskui paklausė: 

— Ar nieko, jei atsigulsiu? Truputį paplepėsime. Tu toli“ 
gyveni? Jeigu tavęs niekas nelaukia, gali miegoti čia, jei nori. 
Čia marios lovų. Tikrai baisiai džiaugiuosi tave matydama, ko 
taip nukorei nosį! 

Įdomu, kaip ji dar galėjo atkreipti dėmesį į Žmonių nosis. 
Kaip buvo su chalatu, stryktelėjo į lovą, užsirūkė, pasakė Do, 
kad jeigu ji nori išgerti, tai kažkur kitam kambary stovi bu- 
teliai. Užmigo ji iš karto, su degančia cigarete tarp pirštų, stai- 
ga, lyg kokia lėlė. Do netikėjo savo akimis. Ji palietė lėlę už 
peties, ta sujudėjo, sumurmėjo kažką ir išmetė cigaretę ant par- 
keto. 

— Cigaretė, — suinkštė Mi. 

— Aš užgesinsiu. 

Lėlė pakštelėjo lūpomis ir vėl užmigo. 


Rytojaus dieną Do atėjo į darbą pavėlavusi, pirmąkart per 
dvejus metus. Ją pažadino senė, kuri, pasirodo, visai nenustebo, 
radusi ją miegančią ant-sofos. Mi jau buvo išėjusi. 

Viename bistro netoli banko, kur duodavo kompleksinius 
patiekalus, Do išgėrė pusryčiams tik kavos tris pūodukus. Val- 
gyti nenorėjo. Jautėsi nelaiminga, lyg kas ją būtų nuskriaudęs. 
Toks jau gyvenimas: viena ranka duoda, kita atima. Ji nakvojo 
pas Mi, suartėjo su ja taip greit, kaip ji 1r,svajot nesvajojo, ta- 
čiau šiandien dar mažiau nei vakar buvo dingsčių su ja pasi- 
matyti. Mi buvo nepasiekiama. 

Vakare išėjusi iš banko, Do nuėjo ne į pasimatymą su Gab- 
rieliu, o tiesiai į Rezidans Vašington. Iš holo paskambino į ke- 

turioliktą numerį, bet panelės Izola nebuvo namie. Do visą va- 
karą prasitąsė po Eliziejaus laukus, užsuko į kiną, paskui grįžo 
prie viešbučio ir vaikštinėjo po keturiolikto numerio langais. 
Apie vidurnaktį, dar kartą apklaususi šveicorių su juodu fra- 
ku, ar negrįžo Mi, Do pasidavė. 

Po kokių dešimties dienų — tai atsitiko trečiadienio rytą 
ir vėl banke — “laimingas šansas“ pasikartojo. Šįsyk Mi buvo 
tik su mėlynu kostiumėlių — oras pasitaikė šiltas — ir ją ly- 
dėjo kažkoks vaikinas. Do pasivijo ją prie kasos langelio. 

— Kaip tik ruošiausi tau paskambinti, — išpoškino ji. — 

Radau senas fotografijas, maniau, pakviesiu tave pietų ir kartu 
pažiūrėsime. 
Mi, kaip matyt, netikėtai užklupta, netvirtai tarė, kad tai 
būtų puiku, kad reikės tai kaip nors sutvarkyti. Ji vėl atidžiai 
pasižiūrėjo į Do, kaip ir aną vakarą, kai pasiūlė jai pinigų. Ne- 
jaugi ji domėjosi žmonėmis labiau, nei atrodė? Galbūt ji per- 
skaitė Do akyse maldavimą, viltį, baimę, kad neatstumtų. 

— Klausyk, — tarė Mi, — ryt vakare man trūks plyš rei- 
kia būti vienoj vietoj, tačiau aš ilgai neužtruksiu, ir mes ga- 
lėsim kartu papietauti. Tiktai kviečiu aš. Susitikime kur nors 
apie devintą. Nori, “Floroje". Aš niekada nevėluoju. Čiao ca- 
rina! 

Jos palydovas nutaisė Do abejingą šypseną. Išeidamas iš 
banko, jis viena ranka apkabino juodaplaukę princesę per pe- 
čius. 


Buvo be penkių devynios, kai ji įėjo į “Florą", užsime- 
tusi ant pečių paltą, veidą apsimuturiavusi baltu šaliku. Do, jau 
gal kokį pusvalandį laukusi po terasos langais, akimirką prieš 
tai pamatė privažiuojant “MG" ir apsidžiaugė, kad Mi atvy- 
ko viena. 

Mi išgėrė taurelę sauso martinio, papasakojo apie priėmi-. 
mą, iš kurio atvažiavo, apie knygą, perskaitytą praėjusią naktį, 
užsimokėjo ir, tarusi “mirštu iš alkio“, paklausė, ar Do patinka 
kinų restoranai. 

Jos pietavo dviese Kiuža gatvėje, užsisakiusios įvairių pa- 
tiekalų, kuriuos dalijosi pusiau. Mi pastebėjo, kad palaidi plau- 

3. S. Žaprizo 


kai tinka Do labiau nei susukti į kuodą. Mi plaukai buvo daug 
ilgesni: baisus vargas, kol juos sušukuoji. Nejuokai kasdien po 
du šimtus kartų perbraukti šepečiu. Kartais Mi žvelgdavo į Do 
tylėdama, susikaupusi, kad Do beveik imdavo varžytis. Kar- 
tais imdavo kalbėti; tai būdavo ilgas padrikas monologas ir, 
rodėsi, jai vis tiek, kas prieš ją sėdi. 

— Na, tai kur fotografijos? 

— Jos pas mane namie, — tarė Do. — Aš gyvenu čia pat. 
Maniau, užbėgsime paskui. 

Sėsdama į savo baltą “MG", Mi pareiškė, kad jaučiasi kuo 
puikiausiai ir yra labai patenkinta praleistu vakaru. Ji įėjo į 
“Viktorijos" viešbutį sakydama, kad tai labai mielas rajonas 
ir, matėsi, iškart pasijuto Do kambary kaip namie. Ji nusivilko 
paltą, nusiavė batukus ir susirangė ant lovos. Jos Žiūrėjo nuo- 
traukas mažosios Mi, paskui mažosios Do ir dar kažkieno vei- 
dus — užmirštus, keliančius graudulį. Do klūpojo čia pat ant 
lovos priešais Mi, ir jai norėjosi, kad taip tęstųsi amžinai. Nuo 
Mi dvelkė kvepalais, ir Do galvojo, kad štai Mi išeis, o jos 
kvapas pasiliks įsigėręs į daiktus, į jos drabužius. Viena ranka 
ji apkabino Mi per pečius ir jau nebeskyrė, ar ta šiluma, kurią 
ji juto, sklinda iš rankos, ar iš pečių. Kai žiūrėdama fotografiją, 
kur jos abi buvo nusitraukusios pajūry ant tobogano krašto, Mi 
susijuokė, Do nebeišlaikė ir ėmė beviltiškai bučiuoti ją į plau- 
kus. 

— Geri buvo laikai, — tarė Mi. | 

Ji nepasitraukė, bet ir nežiūrėjo į Do. Jau visos nuotrau- 
kos buvo peržiūrėtos, tačiau Mi nesijudino, matyt, truputį su- 
mišusi. Staiga ji atsisuko į Do ir tarė labai greitai: 

i Važiuojam pas mane. 

= Šliė pakilo ir apsiavė batukus. Do sėdėjo kaip sėdėjusi; ta- 
da Mi atsiklaupė prieš ją ant kelių ir savo švelnia ranka pa- 
glostė jai skruostą. 

—. Aš norėčiau visada būti su tavim, — tarė Do. 

Ir ji prisispaudė kaktą prie mažosios princesės peties, kuri 
dabar nebuvo viskam abejinga, o švelni ir bejėgė, kaip kaž- 
kada vaikystėje, ir. atsakė jai virpančiu balsu: | 

— Tu per daug išgėrei tame kinų restorane, pati nežinai, 
ką kalbi. 


Mašinoje Do apsimetė smalsiai žiūrinti į Eliziejaus laukus, 
bėgančius pro šalį. Mi nekalbėjo. Keturioliktame numeryje lau- 
kė užsnūdusi fotelyje ta pati senutė. Mi liepė jai eiti, skam- 
biai pabučiavo į abu žandus, uždarė duris, bloškė per visą kam- 
barį batukus į kampą, o paltą — ant sofos. Ji juokėsi, atrodė 
laiminga. 

— Kas ten tavo per darbas? — paklausė. 

— Ar banke? O, tai per daug sudėtinga, išsyk nepapasa- 
kosi. Be to, visai neįdomu. 

Mi jau buvo beveik nusivilkusi suknelę, puolė prie Do ir 
ėmė atseginėti jai paltą. 

— Kadgi tu ir netikusi! Nusivilk paltą, jauskis kaip namie! 
Negaliu į tave žiūrėti, kai tu tokia! Pasijudinsi tu ar ne? 

Baigėsi tuo, kad jos susipešė, griuvo susikibusios į fote- 
lį, nučiuožė ant kilimo. Mi pasirodė stipresnė. Gaudydama kva- 
pą, ji laikė juokdamas: Do už riešų. 

— Sakai, tavo darbas sudėtingas? Aišku, tu ir pati atrodai 
sudėtinga. Nuo kada ėmei kankinti žmones? 

— Aš visada buvau tokia, — atsakė Do. — Aš tavęs ne- 
pamiršau. Ištisas valandas žiūrėdavau į tavo langus. Įsivaizduo- 
davau, kaip traukiu tave iš vandens, laivui sudužus. Bučiuo- 
davau tavo nuotraukas. 

Do nutilo. Argi beiškalbėsi, kai tau ant krūtinės, lyg re- 
plėmis sugniaužusi riešus, guli Mi. 

— Tik pamanykit, — užbaigė Mi. 

Ji pašoko ir nubėgo į miegamąjį. Po akimirkos Do išgir- 
do čiurlenant vonios kambaryje vandenį. Tada ji irgi pasikė- 
lė, nuėjo į miegamąjį, ėmė ieškoti sau pižamos ar naktinių 
marškinių. Rado pižamą. Ji buvo kaip tik. 


Tą naktį ji miegojo prieškambaryje ant sofos. Mi gulėjo 
gretimam kambary, kalbėjo daug ir garsiai, kad Do ją girdėtų. 
Šį kartą ji nevartojo migdomųjų. Ji vartodavo juos dažnai, dėl 
to aną vakarą taip staigiai ir užmigo. Ji dar ilgai po to, kai 

pasakė “Čiūčia liūlia, Do!“ (čia irgi derėjo juoktis), tęsė savo 
monologą: . 

„ Apie trečią valandą ryto Do pabudo ir išgirdo Mi verkiant. 
Pribėgusi prie jos lovos pamatė, kad Mi miega kaip užmuš- 
ta, paplūdusi ašaromis, nusispardžiusi. Do ją užklojo, užgesino 
šviesą ir vėl atsigulė. 

Rytoj vakare pas Mi turėjo “kažkas" ateiti. Skambindama 
iš “Diupon-Lateno", Do išgirdo, kaip tas “kažkas" klausė, kur 
jos cigaretės. Mi atsakė: “Ant stalo, po tavo nosim“. 

— Aš tavęs šiandien nematysiu? — paklausė Do. — Kas 
jis? Tu išeini su juo? O paskui man negalima bus tavęs ma- 
tyti? Aš galiu ir palaukti. Galiu iššukuoti šepečiu tau plaukus. 
Galiu daryti viską viską. 

— Tu mane kankini, — atsakė Mit. 


Naktį, apie pirmą valandą, Mi pabeldė į Do kambario duris 
“Viktorijos" viešbuty. Ji, matyt, daug gėrė, rūkė ir malė lie- 
žuviu. Buvo nuliūdusi. Do ją nurengė, davė savo pižamą, pa- 
guldė į savo lovą, ir kol sučirškė laikrodis, ji nesumerkdama 
akių liūliavo Mi savo glėby, klausydamasi jos lygaus kvėpa- 
vimo, sakydama sau: “Dabar tai ne sapnas, ji su manim, ji ma- 
no, kai išeis, aš būsiu visa jos prisigėrusi, aš esu ji. 

— Ar tau būtinai reikia ten eiti? — paklausė Mi pramer- 
kusi vieną akį. — Pagulėk dar. Aš įtraukiu tave į “Didžiąją 
knygą“. 

— Ką? 

— Krikštamotės išlaidų knygą. Gulkis. Aš užmokėsiu. 

Do jau apsirengė pasiruošusi eiti. Ji atsakė, kad tai nepro- 
tinga, kad ji ne žaisliukas: noriu — žaidžiu, noriu — metu ša- 
lin. Bankas jai mokąs algą, kurią ji gaunanti kiekvieną mėnesį, 
iš tos algos ji gyvenanti. Mi įdūkusi atsisėdo lovoje, jos veidas 
buvo šviežias, pailsėjęs, akys aiškios. 

— Tu kalbi visai kaip vienas mano pažįstamas. Jeigu sa- 
kau, kad užmokėsiu, tai užmokėsiu. Kiek gauni iš to savo ban- 
ko? 

— Šešiasdešimt penkis tūkstančius per mėnesį. 

— Gausi daugiau, — tarė Mi. — Eik gulti, arba aš su ta- 

vim atsiskaitysiu. 

Do nusivilko paltą, užkaitė kavą, pažiūrėjo pro langą į savo 
Austerlico saulę, kuri dar nebuvo aukštai pakilusi. Kai ji pa- 
davė Mi į lovą puoduką kavos, žinojo, kad jos egzaltacija ne- 
apsiribos tik šiuo rytu, kad nuo šiol viskas, ką ji darys ar sa- 
kys, kada nors gali būti panaudota prieš: ją: pačią. 

— Tu labai mielas žaisliukas, — tarė Mi. — Tavo kava 
gardi. Seniai čia gyveni? 

— Keletas mėnesių. 

— Susirink daiktus. 

— Miki, suprask. Juk tai, ką man liepi daryti, dalykas rim- 
tas. 

— Įsivaizduok, aš tai supratau jau užvakar. Kaip tu ma- 
nai, ar daug yra žmonių, kurie mane gelbėjo, laivui sudužus? 
Be to, esu tikra, kad tu nemoki plaukti. 

— Nemoku. 

— Aš tave išmokysiu, — tarė Mi. — Tai nesunku. Žiū- 
rėk: rankomis reikia daryti šitaip, matai. O kojomis jau sun- 
kiau... | 

Leipdama juokais ji parvertė Do ant lovos ir ėmė lanks- 
tyti jai rankas, paskui staiga nutilo, atidžiai pasižiūrėjo į Do 
ir pasakė, jog žinojo, kaip visa tai rimta, bet nemanė, kad taip 
jau labai. 


Ateinančias naktis Do praleido Rezidans Vašington ketu- 
riolikto numerio prieškambary ant sofos — taip sakant, lyg ir 
saugojo Mi, kuri gretimam kambary garbino Venerą su gana 
tuščiu ir nemaloniu tipu. Tuo pačiu, kurį Do matė banke. Va- 
dinosi jis Fransua Rusenas, tarnavo sekretorium pas kažkokį 
advokatą ir, reikia pripažinti, truputį imponavo. O kadangi jis, 
kaip ir Do, slapta puoselėjo neaiškius kėslus, tai jie iškart ėmė 
viens kito atvirai neapkęsti. 

Mi tvirtino, kad jis gražus ir geras. Do gulėjo pernelyg arti, 
kad negirdėtų, kaip Mi inkščia to pasiutėlio glėby. Ji dėl to 
kankinosi kaip iš kokio pavydo, nors žinojo, kad tas jausmas 
daug paprastesnis. Ir kai kartą vakare Mi paklausė, ar jos kam- 
barys “Viktorijos" viešbuty dar neužimtas, mat ji ten norin- 

ti praleisti naktį su kitu vaikinu, Do pasijuto beveik laimin- 
ga. Už kambarį buvo užmokėta ligi kovo. Mi buvo pradingusi 
tris vakarus. Fransua Rusenas labai susikrimto, o Do tas vy- 
riškis, apie kurį ji Žinojo tik tiek, kad jis bėgikas, nekėlė jokio 
nerimo. Ir jis greit buvo pamirštas. 

Pasitaikydavo ir tokių vakarų, kai Mi sėdėdavo namie. Do 
tai būdavo patys maloniausi vakarai. Mi negalėjo pakęsti vie- 
natvės. Kas nors turėjo du šimtus kartų perbraukti šepečiu per 
jos plaukus, numazgoti nugarą, užgesinti cigaretę, jei ji užmig- 
tų, klausytis jos monologų: tam ir buvo Do. Tokiais vakarais 
ji pasiūlydavo papietauti viengungiškai ir liepdavo atnešti į nu- 
merį pačių keisčiausių patiekalų (pavyzdžiui, plaktos kiauši- 
nienės) sidabriniuose induose. Ji mokydavo Mi iš servetėlės iš- 
lankstyti žvėrių figūras, vos ne kas trečias sakinys vadindavo 
ją savo meile, savo gražuole. Ji ypač mėgdavo paglostyti jai 
galvą, petį arba apkabinti per juosmenį: to fizinio artumo ji 
ieškodavo kiekviena proga. Tai ir buvo svarbiausia, juk Mi rei- 
kėjo, kad ją kas prieš miegą užliūliuotų — migdomieji vais- 
tai, meilužiai ar pagaliau jos pačios plepalai; tas jos poreikis 
buvo ne kas kita, kaip sena tamsos baimė, kurią vaikai jau- 
čia, kai mama išeina iš kambario. Šie du ryškiausi Mi bruo- 
Žžai (Do manymu — patologiški) buvo vaikystės palikimas. 

Kovo mėnesį Do ėmė visur lydėti Mi (vėliau ji, kaip ir vi- 
si, pradėjo ją vadinti Miki), tik pas Fransua Ruseną Mi eidavo 
viena. Jos važinėdavo automobiliu po Paryžių, iš parduotuvės 
į parduotuvę, iš svečių į svečius arba Žaisdavo tenisą dengtame 
korte, o kartais tuščiai maldavo liežuviais kur nors restorane 
su neįdomiais žmonėmis. Dažnai Do pasilikdavo mašinoje vie- 
na ir sukinėdama radiją mintyse kurdavo laišką, kurį vakare 
parašys krikštamotei Midola. 

Pirmąjį laišką ji pasiuntė tą pačią dieną, kai stojo į nau- 
ją “tarnybą. Rašė, kad turėjusi laimės sutikti Mi, kad joms 
sekasi neblogai, palinkėjo to paties krikštamotei, kuri juk “tru- 
putį giminė“ ir pačiai Do. Daugiau buvo naujienos iš Nicos, 
keletas gerai užmaskuotų dygių žodelių Mi adresu ir pažadas 
išbučiuoti, kai tik atvažiuos į Italiją. 

Vos tik įmetusi laišką, Do ėmė gailėtis, kam parašė ant Mi. 

Labai jau Žymu. Krikštamotė Midola gudri — ne veltui ji iš 
Nicos lūšnų įsigudrino patekti į itališkus rūmus, — išsyk pa- 
statys ausis. Nieko panašaus. Atsakymas atėjo po keturių dienų, 
ir dar toks, kad Do net kvapą užgniaužė. Ją, girdi, pats Dievas 
siuntęs. Ji ir pasilikusi visai tokia, kokią ją prisimenanti krikš- 
tamotė Midola: švelni, protinga, atsidavusi. Deja, Do, matyt, 
pastebėjusi, kad “jų? Miki labai pasikeitė. Baigdama ji išreiškė 
viltį, kad šis nuostabus susitikimas teigiamai paveiksiąs Miki, 
ir pridėjo čekį. 

Do grąžino čekį antru laišku, pažadėjo daryti visa, ką galės 
dėl “jų" nutrūktgalvės, kuri esanti tiesiog didelė nenuorama, 
nors kartais ir gali AUoCYL kad jai trūksta širdies; “bučiuo- 
ju, jums atsidavusi... 

Kovo. pabaigoje Do gavo penktą laišką. Jis buvo pasirašytas 
“Tavo krikštamotė“. 

Balandžio mėnesį ji išleido nagučius. Kartą vakare, sėdint 
restorane, ji prie Miki atvirai užsipuolė Fransua Ruseną dėl 
meniu, kurį jis pasiūlė jos “globotinei". Reikalas buvo ne tas, 
kad Miki blogai miegėtų po vištienos su vyno padažu, o tas, 
kad Fransua niekšas, palaižūnas, veidmainys, kad Do iš tolo 
jo negalinti pakęsti. 

Po -dviejų dienų dalykai pakrypo į blogesnę pusę. Resto- 
ranas buvo jau kitas, ginčo priežastis irgi kita, bet Fransua koks 
buvo niekšas, toks ir:liko — jis atsikirto. Do išgirdo, kad ji 
vagišė, kad piktnaudžiaujanti draugės jausmais, kad jai nesve- 
timos- ydos, paplitusios mergaičių koležuose. Tariant paskutinę 
repliką,-ką ir sakyti šiurkščią, Mi užsimojo. Do'jau pasiruo- 
šė gauti antausį, tačiau suprato, kad laimėjo, kai Mi ranka kirto 
niekšui per veidą. 

Ji vis tiek savo atsiėmė. Kai jie grįžo į Rezidans, Fransua 
iškėlė sceną, girdi, jis ir. nemanąs miegoti su kvaiše ir iškry- 
pėle. Trenkė durimis ir išėjo. Scena tęsėsi toliau tarp Do, kuri 
teisindamasi- dar: labiau -koneveikė Fransua, ir Miki, įsiutusios 
dėlto, kad teko išklausyti daug nemalonių žodžių. Dabar jos 
susipešė nejuokom, ne taip kaip aną vakarą, žiūrėdamos fo- 
tografijas. Tikras antausių lietus iš dešinės, iš kairės pasipy- 
lė 'ant Do, kuri traukėsi atatupsta per kambarį, parkrito ant l0- 

vos, vėl atsistojo, verkė, maldavo ir šniurkščiodama kraujais 
visa apipešiota suklupo ant kelių palei duris. Mi ją pakėlė, nu- 
tempė žliumbiančią į vonią ir šįvakar nors kartą ir ji prilei- 
do vandens ir padavė rankšluosčius. 

Tris dienas jos nesikalbėjo. Fransua atėjo kitą dieną po bar- 
nio. Jis kritiškai nužvelgė aptinusį Do veidą, tarstelėjo: “Tai 
ką, vištele, prastoki tavo reikalai“, — ir išsivedė Miki atšvęsti 
šį įvykį. Antros dienos vakare Do susirado plaukų šepetį ir ne- 
tardama nė žodžio vėl ėmėsi savo “pareigų. O atėjus trečios 
dienos vakarui supratusi, kad tylėdama ji tik pralaimės, Do įsi- 
kniaubė veidu Mi į sterblę ir prašė atleisti. Jos sudarė taiką, 
sutvirtino ją ašaromis ir sūriais pasibučiavimais, ir Miki ištrau- 
kė iš savo spintų krūvą žeminančių ir apgailėtinų dovanų. No- 
rėdama išsiblaškyti, ji tris dienas bėgiojo po parduotuves. 

Ir reikėjo gi, kad dar tą pačią savaitę Do sutiktų Gabrielį, 
kurio nebuvo mačiusi visą mėnesį. Ji ėjo iš kirpyklos. Ant jos 
veido dar buvo Žymu Miki isterijos pėdsakai. Gabrielis pasi- 
sodino Do į savo “Dofinę", abejingai pasakė, jog esąs dau- 
giau ar mažiau susitaikęs su mintimi, kad ji pametusi jį, jam 
tik rūpi, kas jai atsitiko, ir viskas. O dabar, pamatęs ją taip 
išmargintą, jis dar labiau imsiąs rūpintis. Kas ją taip išgražinęs? 
Do nerado jokio reikalo meluoti. 

— Ji tave mušė? Ir tu gali pakęsti? 

— Aš negaliu tau paaiškinti. Man gera su ja. Man ji rei- 
kalinga kaip oras. Tu nesuprasi. Vyrai gali suprasti tik vyrus. 

Gabrielis iš tiesų lingavo galvą, tačiau jis kažką nuvokė, 
ir nuvokė teisingai. Do stengiasi įtikinti, kad ji tiesiog įsimy- 
lėjusi ilgaplaukę pusseserę. Bet jis pažįsta Do. Do nieko ne- 
gali įsimylėti. Jeigu ji pakenčia isterikės mergšės antausius, tai, 
matyt, turi įsikalusi į galvą kokią nors kvailą, tačiau aiškią 
mintį, kuri gali būti daug pavojingesnė nei ta jos tariamoji 
meilė. 

— Ji duoda man viską, ko aš noriu. 

— O kas bus toliau? 

— Nieko aš nežinau. O ji ne tokia jau bloga, kaip tu ma- 
nai. Ji mane labai myli. Aš keliuosi kada noriu, turiu daug rū- 


72 


bų, visur su ja vaikštau. Argi tu suprasi. 

Ji atsisveikino su Gabrieliu galvodama, ar jis iš tiesų ni 
nesuprato. Bet jis irgi ją labai mylėjo. Ją visi labai mylėjo. 
Niekas negalėjo išskaityti jos akyse, kad po to vakaro, kai ją 
mušė, joje tarsi kažkas nutrūko, kad jai reikėjo ne tos vėja- 
vaikės, bet gyvenimo, kuriuo Do pernelyg ilgai mėgavosi tik 
svajonėse. O ta vėjavaikė, argi taip ji gyvena? Do gyventų ki- 
taip. Ji jau mokėtų pasinaudoti ta prabanga, tais lengvai įgy- 
jamais pinigais, Žmonių vergiškumu ir silpnybėmis. Na, o už 
smūgius Miki kada nors užmokės, juk ji žadėjo už viską uŽ- 
mokėti. Bet svarbiausia ne tai. Ji turės gerai užmokėti taip pat 
ir už. iliuzijas smulkios banko tarnautojos, kuri niekuo nepa- 
sikliovė, iš nieko neprašė meilės, nemanė, kad pasaulis taps 
gražesnis, jeigu ją paglamonės. 

Jau kelios dienos Domeniką kankino nuojauta, kad ji nu- 
žudysianti Mi. Atsisveikindama tada ant šaligatvio su Gabrieliu, 
ji tiesiog tarė sau, kad dabar bus dar viena dingstis. Ji padarys 
galą ne tik nenaudingam, beširdžiui vabzdžiui, bet ir savo pa- 
žeminimui, savo pagiežai. Ji išsiėmė iš rankinės juodus aki- 
nius. Pirmiausia todėl, kad iš tikrųjų kiekvienas bala žino ką 
gali perskaityti tavo akyse. O antra todėl, kad po jos akimi bu- 
vo mėlynė. 


Gegužės mėnesį Miki savivaliavimas peržengė visas ribas. 
Paklausius Fransua Ruseno, kuris buvo įpratęs Žarstyti viso- 
kias nesąmones, ji nusprendė apsigyventi krikštamotės Midola 
viloje Kurselės gatvėje. Sinjora Rafermi ten niekada negyveno. 
Miki stačia galva puolė viską pertvarkyti. Tačiau kadangi ji 
buvo užsispyrusi, o kito pinigų šaltinio, be tetos, neturėjo, tai 
santykiai tarp Paryžiaus ir Florencijos kaipmat paaštrėjo. 

Miki gavo pinigų, apsimokėjo vekselius, užsisakė dailinin- 
kus ir baldus, tačiau jai užkorė ir reikalų patikėtinį — Fran- 
sua Šansą, ir tučtuojau iškvietė tą raganų raganą, asmenybę ie- 
gendinę ir nuožmią, juo labiau, kad ji pati perdavo Mi kailį. 

Ragana vadinosi Žana Miurno. Mi kalbėdavo apie ją mažai 
ir tokiais bjauriais žodžiais, kad nesunku buvo įsivaizduoti, ko- 
kį siaubą kėlė jai Miurno. Numauti Mi kelnaites ir atpliauš- 

kinti delnu per minkštą vietą, kai jai jau keturiolika, buvo tikras 
žygdarbis. Tačiau sakyti “ne", kai Mi, dvidešimtmetė, sako 
“taip", ir priversti ją paklusti — tokie dalykai dedasi tik pa- 
sakose. 

Tarp kitko, ne viskas čia buvo tiesa. Do tai suprato, kai 
tik pamatė Raganą. Ji buvo aukšta auksaplaukė, rami. Nesa- 
kytum, kad Mi jos bijojo ar nekentė — blogiau. Ji negalėdavo 
pakęsti jos artumo. Mi buvo taip sudievinusi Žaną, taip aiš- 
kiai pasimesdavo jos akyse, kad Do buvo sukrėsta. Pasirodo, 
ne tik banko tarnautojos laisto ašaromis pagalves. Miki, ma- 
tyt, jau seniai svajojo apie tokią Miurno, kokios ir būti nega- 
lėjo, kiek ji dėl jos prisikankindavo, o jai atvažiavus — tie- 
siog pašėldavo. Do, žinojusi apie Raganą tik iš nuogirdų, buvo 
apstulbinta jos reikšmės Mi gyvenime. | 

Buvo vakaras kaip ir visi vakarai. Miki persirenginėjo ke- 
tindama kažkur eiti su Fransua. Do sėdėjo fotely, skaitė: ji ir 
nuėjo atidaryti durų. Žana Miurno pažiūrėjo į Do, tarytum prieš 
ją būtų atkištas užtaisytas pistoletas, nusivilko paltą ir šūktelėjo 
nekeldama balso: 

— Miki, tu eini? 

Miki pasirodė su maudymosi chalatu, bandydama nusišyp- 
soti drebančiomis lūpomis, tarsi pagauta nusikaltimo vietoje. 
Po to ėjo trumpas dialogas itališkai, iš kurio Do suprato tik 
tiek, kad Mi buvo labai riestą: po kiekvieno Žanos žodžio ji 
gūžėsi vis labiau, visa pęrsimainiusi mindžikavo nuo kojos ant 
kojos. 

Žana dideliais žingsniais priėjo prie jos, sabukiavs į smil- 
kinį, paskui, laikydama už alkūnių, ilgai į ją Žiūrėjo. Matyt, 
tai, ką ji kalbėjo, nebuvo labai malonu. Jos balsas.buvo gilus, 
ramus, tačiau Žodžiai skambėjo sausai lyg botago kirčiai: Miki 
tik purtė savo ilgus plaukus ir tylėjo. Pagaliau Do pamatė, kaip 
ji perbalusi išsiplėšė iš Raganos gniaužtų ir atšoko. siaustyda- 
masi chalatą. 

— Aš tavęs neprašiau atvažiuoti! „Galėjai kiurksoti namie! 
Taip, aš nepasikeičiau, bet tu irgi ne. Kaip buvai Smarvė Miur- 
no, taip ir likai. Skirtumas nebent tas, kad dabar mane vemt 
verčia tave pamačius. 

„— Jūs Domenika? — staigiai atsigręžusi į ją, paklausė Ža- 


na. — Nueikit gi, užsukit tuos čiaupus vonioje. 
— Tik pabandyk judintis! — įsikišo Miki, užtverdama Do 
kelią. — Stovėk, kur stovi. Jeigu nors kartą paklausysi šitos 


bobos, tai ir galo nebus. 

Do, pati nežino kaip, atsitraukė tris žingsnius. Žana truk- 
telėjo pečiais ir nuėjo į vonią užsukti čiaupų. Kai ji grįžo, Mi- 
ki, įdrėbusi Do į fotelį, stovėjo greta. Jos lūpos tebedrebėjo. 

Žana sustojo tarpdury, didžiulė, šviesiaplaukė, ir baksno- 
dama ištiestu pirštu, be atokvėpio ėmė berti žodžius, bijoda- 
ma, kad jos nepertrauktų. Do išgirdo keletą kartų ir savo vardą. 

— Kalbėk prancūziškai, — tarė Miki. — Do nesupranta. 
Tu sprogsti iš pavydo! Jai viskas taptų aišku, jeigu suprastų 
itališkai. Bet tu tik pasižiūrėk į save, tu juk sprogsti iš pavydo! 
Kad tu matytum savo veidą! Gražuolė, tikra gražuolė, nei pri- 
dėsi, nei atimsi! | 

Žana šyptelėjo ir atsakė, kad Do čia niekuo dėta. Jeigu Do 
malonėtų kelioms minutėms išeiti iš kambario, tai būtų geriau 
visiems. 

— Do niekur neis! — tarė Miki. — Ji viską puikiai su- 
pranta. Ji klauso manęs, o ne tavęs. Ji mano, ir aš ją myliu. 
Štai žiūrėk. 

Mi pasilenkė, paėmė Do už galvos, prisitraukė ir ėmė bu- 
čiuoti ją į lūpas — kartą, du, tris. Do nesipriešino, sulaikiu- 
si kvapą, nustėrusi, sakydama sau: “Aš ją užmušiu, aš jau su- 
galvosiu, kaip ją užmušti, bet kas čia per italė, kad Mi dėl jos 
taip darkosi?" Miki lūpos buvo švelnios, virpančios. 

— Kai nustosi maivytis, — ramiai tarė Žana Miurno, — 
apsirengsi ir susidėsi daiktus. Rafermi nori tave matyti. 

Mi išsitiesė — iš visų trijų ji labiausiai jautėsi nekaip — 
ir žvilgsniu ėmė ieškoti lagamino: jis buvo kažkur čia, kam- 
baryje, Mi ką tik jį matė. Kurgi jis dingo? Lagaminas, atda- 
ras ir tuščias, gulėjo už jos ant kilimo. Mi čiupo jį abiem ran- 
kom ir sviedė į Žaną Miurno, tačiau nepataikė. 

Mi, rėkdama kažką itališkai, tikriausiai keiksmažodžius, 
žengė porą žingsnių, griebė nuo židinio vazą, dailią mėlyną va- 
zą, didumo per kokius tris sprindžius, ir sviedė ją taip pat į 

auksaplaukės milžinės galvą. Ir šįsyk Žana išvengė smūgio, 
nors stovėjo kaip. įbesta. Vaza trinktelėjo į sieną ir subyrėjo. 
Miurno aplenkė stalą, dideliais žingsniais priėjo. prie Miki, pa- 
ėmė ją viena ranka už smakro, o antrąja vožė antausį. 

Paskui ji apsivilko paltą, pasakė nakvosianti Kurselės gat- 
vėje, o rytoj per pietus išskrisianti ir kad paėmusi bilietą taip 
pat ir Miki. Ant slenksčio ji pridūrė, kad Rafermi ruošiasi mir- 
ti. Vargu ar ji ištrauks dar dešimtį dienų, ir jeigu Miki nori 
ją pamatyti, tegu paskuba. Kai tik Žana išėjo, Miki krito į fo- 
telį 17 apsipylė ašaromis. 


Do paspaudė skambutį prie Kurselės gatvės vilos vartelių, 
kai, jos manymu, Mi ir Fransua jau buvo įėję į teatrą. Žana 
Miurno nelabai nustebo ją pamačiusi. Paėmusi Do paltą, pa- 
kabino jį ant durų rankenos. Name visur buvo pristatyta ko- 
pėčių, kibirų su dažais, ant grindų voliojosi nudraskyti popie- 
riniai apmušalai. 

— Šiaip ar taip, skonį ji turi, — tarė Miurno. — Reikia 
manyti, čia bus labai gražu. Tik nuo to dažų kvapo man ima 
skaudėti galvą, o jums nieko? Eime į antrą aukštų, ten dar ga- 
lima šiaip taip gyventi. 

Viršuje, pusiau įrengtame miegamajame, jos susėdo gre- 
ta ant lovos. 

— Kuri kalbės pirmoji, jūs ar aš? — paklausė Žana. 

— Kalbėkite jūs. 

— Man trisdešimt penkeri. Prieš septynerius metus man ant 
kaklo užkorė šitą bėdą. Didžiuotis tuo, kas iš jos išėjo, man 
nėra ko, kaip nebuvo ko didžiuotis ir tada, kai man ją pati- 
kėjo. Jūs gimėte tūkstantis devyni šimtai trisdešimt devintai- 
siais liepos ketvirtą. Tarnavote banke. Šių metų vasario aštuo- 
nioliktą jūs pažiūrėjote į Miki savo didelėmis švelniomis akimis 
ir po to pakeitėte profesiją. Dabar jūs vietoj lėlės, kurią gali 
mušti ar bučiuoti — nė akimi nemirktelės, jums nesunku ap- 
simesti labai miela, jūs, pasirodo, esate ne tik gražesnė, bet 
ir įkyresnė, nei aš maniau. Jums- galvoje tūno viena vienintelė 
mintelė, o lėlės, kaip žinoma, minčių. neturi. 

— Nesuprantu, apie ką jūs kalbate. 

— Tada klausykitės toliau. Šita jūsų mintis sena kaip. pa- 
saulis. Tarp kitko, tai netgi ne mintis, o kažkas neaiškaus, ne- 
apibrėžto, kažkoks knietėjimas. Tai patyrė daugelis dar. prieš 
jus, iš dalies ir aš pati, tačiau jūs nepalyginamai kvailesnė ir 
ryžtingesnė. Norėčiau, kad mane suprastumėt iš karto: man ke- 
lia nerimą ne mintis, o tai, kad jūs neimtumėt ją nešioti ta- 
rytum vėliavą. Jūs jau pridirbote tiek kvailysčių, kad sukru- 
to mažiausiai dvidešimt Žmonių. O kadangi tie Žmonės tokie 
pat buki kaip Fransua Rusenas, pripažinkite, kad padėtis rimta. 
Rafermi šiokia ar tokia, bet galvoja ji blaiviai. O Mi laikyti 
kvailute — absurdas. Jūs manotės esanti už visus gudresnė, ir 
mane tai pykina. 

— Vis tiek aš nesuprantu, — tarė Do. 

Jai išdžiūvo gerklė ir ji sakė sau: “Tai nuo dažų kvapo“. 
Norėjo atsistoti, bet auksaplaukė milžinė ją ramiai pasodino at- 
gal ant lovos. 

— Aš skaičiau jūsų laiškus sinjorai Rafermi. 

— Ji jums rodė? 

— Jūs sapnuojate. Mačiau, ir tiek. Ir prie jų prisegtą trum- 
pą charakteristiką: “Brunetė, ūgis — 168 cm, gimusi Nicoje, 
tėvas — buhalteris, motina — ateinanti tarnaitė, turėjo du mei- 
lužius, vieną — kai jai buvo aštuoniolika, tris mėnesius, — an- 
trą — po dvejų metų, kol susitiko su Miki, gauna šešiasdešimt 
penkis tūkstančius frankų per mėnesį, išskaitant socialinio drau- 
dimo mokestį, ypatingos žymės: kvaila“. 

Do ištrūko iš jos rankų ir puolė į duris. Nubėgusi į apa- 
čią, ji neberado savo palto. Iš gretimo kambario pasirodė Žana 
Miurno ir padavė jį Do. 

— Nebūkit mažvaikė. Man reikia su jumis pasikalbėti. Tik- 
riausiai jūs dar nepietavote. Papietausime kartu. 


Taksi Žana Miurno liepė šoferiui važiuoti į vieną restoraną: 
netoli Eliziejaus laukų. Kai jos susėdo viena prieš kitą abipus 
stalinės lempos, Do pastebėjo, kad Žana savo judesiais truputį 
primena Miki, tik kažkaip sukarikatūrintą, kadangi buvo už ją 
daug stambesnė. Žana pagavo jos žvilgsnį ir apmaudžiai, lyg 
nepatenkinta, kad taip lengvai skaito iš akių Do mintis, tarė: 

— Tai ji mane mėgdžioja, o ne aš ją. Ką valgysite? 

Pietų metu ji visą laiką sėdėjo kaip Miki, truputį palenkusi 
galvą į šoną, alkūne atsirėmusi į stalą. Dažnai ji atgniauždavo 
savo didžiulę, tačiau dailią plaštaką ir atkišusi smilių imdavo 
rėžti pamokslą. Tai irgi buvo Miki gestas, tik ryškesnis. 

— Dabar kalbėk tu. 

— Aš neturiu ką jums pasakyti. 

Tai ko gi tu pas mane atėjai? 

— Norėjau paaiškinti. Dabar tai jau nebeturi prasmės. Jūs 
manimi nepasitikit. 

— Ką paaiškinti? — paklausė Žana. 

— Kad Miki jus labai myli, kad ji verkė, kai jūs išėjote, 
kad jūs per griežta jai. 

— Tikrai? Noriu pasakyti: tikrai tu tik dėl to atėjai? Matai, 
kol tavęs nebuvau sutikusi, man dar ne viskas buvo aišku, da- 
bar pradedu suprasti. Tu baisiai geros nuomonės apie save. 
Kaip sau nori, bet galvoti taip kaip tu, kad visi Žmonės bai- 
sūs neišmanėliai, tai jau per daug. 

— Aš vis dar jūsų nesuprantu. 

— O štai močiutė Rafermi suprato, gali patikėti, kvailu- 
te tu! Ir Miki šimtąsyk už tave gudresnė! Jeigu nesupranti, tai 
tuoj suprasi. Tu statai ne už tikrą Miki, o už tą, kurią išsigal- 
vojai. Kol kas ji truputį apakusi, mat tu — jos meilė iš pir- 
mo Žvilgsnio. Bet, kaip matyt, tu jai nusibosi dar greičiau nei 
kiti jos kaprizai. Yra dalykų ir blogesnių. Rafermi, gavusi tavo 
laiškus, ir piršto nepajudino. Kai skaitai tuos tavo laiškus, plau- 
kai ant galvos šiaušiasi. Ir, reikia manyti, ji tau atsakinėja ma- 
loniai? Tau neatrodo keista, a? 

— Laiškai, laiškai! Kuo jie taip jau ypatingi? 

— Jie turi vieną trūkumą: kalba tik apie save. “Kaip aš 
norėčiau būti Miki, kaip jūs mane vertintumėt, jeigu būčiau jos 
vietoje, kaip aš mokėčiau pasinaudoti tomis sąlygomis, kurias 
jai suteikiate!“ Argi ne taip? 

Do užsidengė veidą rankomis. 

— Tau nekenktų kai ką žinoti, — tęsė Žana Miličao: — 
Svarbiausias tavo koziris dėl daugybės priežasčių, kurių tu ne- 
supranti, tai patikti Miki. Ir būti šalia jos reikiamu momen- 

tu. Be to, tau niekados nepavyks sukurstyti Rafermi prieš Miki. 
Šito tu irgi nesupranti, bet taip jau yra. Taigi tau neverta nertis 
iš kailio. Be to, per pusantro mėnesio Rafermi turėjo tris prie- 
puolius. Jei ne po savaitės, tai po mėnesio ji mirs. Tavo laiškai 
nenaudingi ir pavojingi. Pasiliks Miki, ir viskas. 

Žana Miurno atstūmė lėkštę — ji taip nieko ir nevalgė, — 
paėmė iš gulinčio ant stalo pakelio itališką cigaretę ir pridūrė: 

— Na ir aš, žinoma. 


Į Rezidans viešbutį jos grįžo pėsčios. Ėjo tylėdamos. Auk- 
saplaukė milžinė laikė Do už parankės. Kai jos priėjo Lordo 
Bairono gatvės kampą, Do sustojo ir paskubomis tarė: 

— Aš jus palydėsiu, man nesinori eiti namo. 

Jos sėdo į taksi. Kurselės gatvės viloje dažų kvapas atrodė 
dar aštresnis. Beeinant koridoriumi, Žana Miurno sustabdė Do, 
kuri žengė tiesiai po kopėčiomis. Paėmusi tamsoje ją už pe- 
čių, atgręžė veidu ir, tarsi norėdama sulyginti su savimi, net 
truputį ją kilstelėjo taip, kad Do turėjo pasistiebti ant pirštų 
galų. 

— Tau teks nurimti. Kad man jokių laiškų, jokių ginčų, jo- 
kių kvailysčių. Po poros dienų jūs abi persikelsite čionai. Ra- 
fermi mirs. Aš iškviesiu Miki į Florenciją. Iškviesiu taip, kad 
ji neatvyks. Ir prieš Fransua aš tau surasiu gerą kozirį. O tada 
nebus ko cackintis, pašalinsi Fransua ir nugabensi Miki kuo 
toliau nuo jo. Koziris bus svarus. Aš tau pasakysiu, kur nu- 
gabenti Miki. Dabar 'supratai? Tu klausai manęs? 

"Pro langą krintančios mėnesienos juostoje Do linktelėjo gal- 
vą. Didelė auksaplaukė moteris vis dar laikė ją už pečių. Do 
daugiau nesistengė ištrūkti. 

— Viskas, kas tau belieka daryti, tai nurimti.  Nemanyk, 
kad Miki kvaišelė, anksčiau aš irgi taip maniau — ir apsiri- 
kau. Kartą vakare aš ją laikiau, kaip kad vakar tave, ir gavau 
tokį atkirtį, kokio niekad iki tol nebuvau gavusi. Jai buvo še- 
šiolika — beveik tiek kiek man, kai mane pasiėmė Rafermi, 
ir beveik tiek kiek dabar tau. Aš tave pažįstu tik iš tavo laiškų 
— jie labai kvaili, tačiau aš-irgi anuo metu būčiau tokius ra- 
šiusi. Kai man ant kaklo užkorė Miki, aš ją su malonumu bū- 

čiau nuskandinusi. Mano jausmai jai nuo to laiko nepasikei- 
tė. Bet aš jos neskandinsiu. Aš turiu būdą ja atsikratyti: tai tu. 
Kvaišelė, ji dreba iš baimės, tačiau padarys viską, ką įsaky- 
siu, kadangi ne mažiau kaip aš nori ja atsikratyti. 

— Leiskite mane, prašau. 

— Klausyk. Prieš Miki pas Rafermi buvo kita tokia pat 
mergiotė. Aštuoniolikmetė ir keliais centimetrais aukštesnė — 
tai aš. Aš tepliodavau klijais batų kulniukus, tai buvo Floren- 
cijoje. O paskui viskas, ko pavydėdavau, man buvo duota. Ir 
viskas vėl atimta. Atsirado Miki. Norėčiau, kad tu pagalvotum 
apie tai ir nurimtum. Ką tu dabar išgyveni, aš jau išgyvenau. 
Tik aš per tą laiką šio to pasimokiau. Tai pagalvosi apie tai? 
O dabar gali nešdintis. 

Ji nutempė Do per vestibiulį. Patamsy kluptelėjo ant ki- 
biro su dažais. Prieš ją atsidarė durys. Do atsisuko, bet mil- 
žinė, netarusi nė žodžio, išstūmė ją lauk ir užrakino duris. 

Rytojaus dieną dvyliktą valandą Do paskambino Žanai iš 
kavinės netoli Eliziejaus laukų. Žana jau buvo išvykusi. Te- 
lefono skambutis beviltiškai aidėjo visuose tuščio namo kam- 
bariuose. 


IR AŠ NUŽUDŽIAU 


Mano ranka, apmauta balta pirštine, jai užgniaužė burną. 
Ji švelniai ją atstūmė ir atsistojo — aukštas tamsus siluetas pro 
duris krintančios šviesos stačiakampyje. Kartą mes taip jau kal- 
bėjomės vakaro prieblandoje. Padėjusi rankas ant pečių, ji man 
tada pasiūlė nužudyti ilgaplaukę princesę. 

— Iš kur tu visa tai Žinai? Yra dalykų, apie kuriuos tu ne- 
gali žinoti, kad ir apię tą naktį, kai ji miegojo pas mane, arba 
tą vakarą, kai aš basčiausi po jos langais. Pagaliau kad ir apie 
susitikimą su tuo vaikinu, su Gabrieliu... 

— Juk tu pati man apie tai pasakojai! — atsakė Žana. — 
Birželį mes dvi savaites gyvenome kartu. 

— Tu buvai sutikusi Miki po jūsų kivirčo Rezidans vieš- 
buty? 


— Ne. Man dėl to buvo nei šilta, nei šalta. Aš visai ir ne- 
ketinau jos vežtis į Italiją. Rytojaus dieną nuėjau pas Fransua 
Šansą, sutvarkiau Rafermi reikalus ir išskridau. Grįžusi į Flo- 
renciją, išgėriau savo taurę ligi dugno. Rafermi tiesiog pasiuto 
iš pykčio. Negalėčiau prisiekti, kad Miki jai neskambino, man 
išėjus. Tu visą laiką tvirtinai, jog ne. O jeigu ir skambino, tai 
nepagerino dalykų padėties. Priešingai. Rafermi taip ir neat- 
lyžo ligi pat mirties. 

— Kada ji numirė? 

— Po savaitės. 

— Ir tu man daugiau nieko nepasakei prieš išvykdama? 

— Ne. Man nebeliko ką daugiau pridurti. Tu puikiai Ži- 
nojai, ką aš turėjau omeny. Tu pati tik apie tai ir galvojai dar 
prieš mūsų pažintį. | 

Staiga kambarys nušvito. Ji uždegė lempą. Aš užsidengiau 
ranka akis. 

— Prašau, užgesink! 

— Gal vis dėlto tau padėti? Žinai, kiek valandų? Tu miršti 
iš nuovargio. Aš tau atvežiau švarias pirštines. Nusimauk šitas. 

Dabar, kai ši šviesiaplaukė, aukšta, rūpestinga moteris, pa- 
silenkusi movė nuo mano rankų pirštines, man vėl pasirodė, 
kad viskas, ką ji pasakojo, tik piktas sapnas. Ne, ji gera ir kil- 
ni, o aš negalėjau paruošti Miki tokios mirties. Visa tai ne- 
tiesa. 

Greitai turėjo švisti. Žana paėmė mane ant rankų ir nunešė 
į viršutinį aukštą. Koridoriuje pastebėjusi, kad ji eina į buvusios 
Domenikos miegamąjį, aš tik galvą papurčiau. Ji suprato ir nu- 
nešusi į kambarį, kur gyveno pati, kai aš buvau klinikoje, pa- 
guldė mane į savo lovą. Po akimirkos, nuvilkusi man chala- 
tėlį ir davusi kažko išgerti, ji pasilenkė ant manęs, virpančios 
iš šalčio po antklodėmis, apkamšė ir netaftdama nė žodžio ilgai 
žiūrėjo pavargusiomis akimis į mano veidą. 

Apačioje, besiklausydama jos pasakojimo, kažkaip jai pa- 
sakiau, kad noriu mirti. Tačiau dabar, kai mano sąnarius ėmė 
kaustyti miegas, pajutau tiesiog juokingą baimę. 

— Ko tu man davei gerti? 

— Vandens. Su migdomaisiais milteliais. 


81 


Matyt, kaip ir visada, ji perskaitė mano akyse tai, ką aš 
turėjau galvoje, nes uždengė jas ranka. Išgirdau ją sakant: “Tu 
beprotė, beprotė, beprotė, beprotė“, jos balsas tolo sulig kiek- 
vienu žodžiu, ir aš jau nebejaučiau jos rankos ant savo vei- 
do, paskui staiga amerikiečių kareivis su nusmaukta ant šono 
pilote ištiesė man plytelę šokolado, mokytoja ėmė artintis prie 
manęs, norėdama sudrožti liniuote per nagus, ir aš užmigau. 


Rytą likau lovoje. Žana apsirengusi prigulė šalia, ir mes 
nusprendėme persikelti į Kurselės gatvę. Ji man papasakojo 
apie Žmogžudystę, aš jai — apie savo vakarykščius ieškojimus. 
Dar man rodės visiškai neįtikėtina, kad Fransua būtų nepaste- 
bėjęs pakeitimo. 

— Tai ne taip jau paprasta, — tarė Žana. — Iš išorės tu 
dabar nepanaši nei į save, nei į Miki. Aš kalbu ne tik apie vei- 
dą, bet ir apie bendrą įspūdį. Tu ir vaikštai ne taip kaip Miki, 
bet ir ne taip, kaip vaikščiojai anksčiau pati. Be to, jūs ilgai 
gyvenote kartu. Kad galėtum paskui pamėgdžioti, paskutines 
dienas tu ją taip atidžiai stebėjai, kad tai matyti iš kiekvieno 
tavo gesto. Klausydamasi pirmą vakarą tavo juoko, jau nebe- 
žinojau, kas juokiasi: ji ar tu. Blogiausia, kad aš jau nebeat- 
siminiau, kokia buvo ji, kokia buvai tu, man viskas susipai- 
niojo. Kad tu žinotum, kas per mintys man lįsdavo į galvą! 
Tave maudydama tarytum nusikeldavau į praeitį, nes tu lie- 
sesnė už Miki — maždaug tokia ji buvo prieš kokį ketvertą 
metų. Ir kartu sakydavau sau, kad tai neįmanoma. Jūs buvo- 
te -vienodo ūgio, tačiau visai hepanašios? Negalėjau gi aš taip 
apsirikti. Bijojau, kad tu prieš mane vaidini komediją. 

— Kam? 

:— Ką aš Žinau! Galbūt kad manęs atsikratytum, kad lik- 
tum viena. Mane labiausiai varė iš proto tai, kad aš apie nieką 
negalėjau su tavim kalbėti, kol tu visko nesužinosi. Komedi- 
ją teko vaidinti man. Elgiausi su tavim taip, lyg tu iš tiesų bū- 
tum Miki, ir visai pasimečiau. Per-tas keturias dienas aš pa- 
tyriau vieną baisų dalyką, tačiau jis mums pravers ateityje: kai 
tik išgirstu tavo balsą, negaliu prisiminti, koks buvo Miki bal- 
sas; kai tik pamatau tavo apgamą, užmirštu, kuri tokį apga- 

mą turėjo — tu ar Miki. Kur čia viską beatsiminsi. Staiga tu 
padarai kokį nors gestą, o aš matau prieš save Miki. Ir tas ges- 
tas man tol neduodavo ramybės, kol aš savęs neįtikindavau, 
kad supainiojau. Tu iš tiesų retkarčiais įterpdavai Miki gestus, 
juk paskutiniu metu tik ir kalei sau į galvą: ateis diena, ir man 
reikės viską daryti lygiai taip, kaip daro ji. 

— Nejaugi to užteko suklaidinti Fransua? Negali būti.. Aš 
praleidau su juo pusę dienos. Iš pradžių jis manęs nepažino, 
bet paskui vakare ant sofos jis mane bučiavo ir glamžė daugiau 
kaip valandą. 

— Tu buvai Mi. Jis kalbėjo su tavim apie Mi. Jam rodės, 
kad savo glėbyje jis laiko Mi. O be to, jis — maitvanagis. Ar 
daug jis kreipė į ją dėmesio? Ne su Miki jis miegojo, o su pa- 
likimu. Daugiau tu jo nematysi, ir baigta. O štai tavo vizitas 
pas Fransua Šansą man kelia kur kas didesnį PMS, 

— Jis nieko nepastebėjo. , 

— O aš ir neduosiu jam daugiau progos ką nors asibB 
Dabar mes imsimės darbo kaip reikiant. 

Ji pasakė, kad daugiausia pavojų mūsų tyko Florencijoje. 
Ten visi pažinojo Mi nuo pat vaikystės. O Nicoje esą mums 
reikia saugotis tik jos tėvo. Ir staiga man toptelėjo, kad turėsiu 
susitikti su Žmogumi, kurio dukterį aš nužudžiau, ir pulti jam 
į glėbį, kaip būtų padariusi ji. O juk ten pat, Nicoje, mano tė- 
vai aprauda savo žuvusią dukrą; jie, be abejo, norės mane ma- 
tyti, norės su manim pasikalbėti apie Do, pažiūrės į mane ir 


— 0 siaubas! — pažins. 
— Nepaistyk niekų! — sušuko Žana, sugriebusi man už 
rankų. — Tau nėra ko jų matyti! Štai Miki tėvą — nori 'ne- 


nori teks. Jei truputį ir paverksi — nieko, sakys, iš susijaudi- 
nimo. O savo tėvus geriau pamiršk. Nors kaži, ar tu iš viso 
kada nors juos prisimeni? 

— Ne. O jeigu prisiminsiu? 

— Tada jau būsi kitokia. Tu ir dabar nebe ta. Tu — Miki. 
Mišelė-Marta-Sandra Izola, gimusi 1939 metais, lapkričio ke- 
turioliktą. Tu penkiais mėnesiais pajaunėjai, praradai pirštų at- 
spaudus ir ūgtelėjai vienu centimetru. Baigta. 

Tai buvo dar ne viskas. Mane pradėjo kankinti nauja bai- 
mė. Per pietus Žana nuvyko į Neji mūsų daiktų ir juos par- 
vežė — krūvą lagaminų ir ant jų suverstus kaip papuolė dra- 
bužius. Aš išėjau tik su chalatu į sodą norėdama padėti juos 
sunešti, tačiau Žana mane pavarė sakydama, kad taip esą ne- 
sunku “ir galą gauti“. 

Kad ir apie ką mes kalbėtume, aš vis grįždavau mintimis 
prie tos nakties Kadė kyšulyje, apie kurią man Žana buvo pa- 
pasakojusi. Aš nenorėjau apie tai galvoti, atsisakydavau Žiū- 
rėti filmus, juodviejų susuktus per atostogas, o juk jie man būtų 
padėję pamėgdžioti Miki. Menkiausias žodelis įgydavo dvejopą 
prasmę ir mano smegenyse sukeldavo vaizdus, dar labiau ne- 
pakenčiamus nei visi filmai. 

Žana mane aprengė, privertė suvalgyti pusryčius, išreiškė 
apgailestavimą, kad turi palikti mane kokias dvi valandas vieną, 
mat jai reikią važiuoti pas Fransua Šansą atitaisyti įspūdžio, 
kurį aš vakar sukėlusi savo kvailystėmis. 

Visą popietę negalėjau rasti sau vietos. Čia viename fo- 
tely pasėdėsiu, čia kitame, čia imsiu spoksoti į veidrodį ar nu- 
simovusi pirštines apžiūrinėti savo rankas. Prislėgta aš su siau- 
bu stebėjau tą svetimą merginą, kuri tūnojo manyje ir buvo 
man niekas, tik tušti žodžiai, padrikos mintys. 

Labiau nei nusikaltimas, kurį aš padariau, mane gąsdino tai, 
kad aš tarsi pasiduodu kažkieno įtakai, darausi nelyginant tuš- 
čias Žaisliukas, marionetė trijų nepažįstamų motėrų rankose. 
Kuri iš jų timptelės siūlus stipriau? Smulki, pavydi banko tar- 
nautoja, kantri lyg voras? Ar mirusi princesė, — kada nors ji 
būtinai pažvelgs į mane iš veidrodžio, juk argi ne ja aš no- 
riu būti? O gal aukšta auksaplaukė moteris, kuri ištisas savaites 
iš tolo man vadovavo ruošdama Žžmogžudystei? 


— Kai krikštamotė Midola mirė, — pasakojo Žana, — Mi- 
ki ir girdėti nenorėjo apie važiavimą į Florenciją. Laidotuvės 
įvyko be jos, ir ji net nesiteikė paaiškinti sinjoros Rafermi ar- 
timiesiems savo elgesio. 

Tą vakarą, kai sužinojo apie krikštamotės mirtį, Miki nu- 
sprendė pasilinksminti su Fransua ir savo draugais. Aš buvau 
su jais. Miki pasigėrė, sukėlė triukšmą vienoje Žvaigždės aikš- 

tės knaipėje, išplūdo policininkus, atėjusius mūsų išmesti, ir no- 
rėjo parsivesti į savo kambarį ne Fransua, o kitą vaikiną. Ji 
užsispyrė, ir Fransua turėjo eiti namo. 

Tačiau nepraėjus nė valandai, kai išėjo Fransua, anas vai- 
kinas taip pat buvo išprašytas lauk, ir tada jau man teko ją 
guosti likusią nakties dalį. Ji verkė, prisiminė savo mirusią mo- 
tiną, vaikystę, sakė, kad su Žana viskas baigta, kad ji neno- 
rinti daugiau ir girdėti nei apie ją, nei apie nieką, kad ir man 
kada nors ji parodysianti. Teko jai duoti migdomųjų. 

Keletą dienų ji buvo visų dėmesio centre. Jai reiškė užuo- 
jautą, kvietė į svečius. Miki elgėsi pavyzdingai, kaip ir derėjo 
Rafermi milijardų paveldėtojai. Ji tučtuojau persikėlė į Kur- 
selės gatvę, nors vilos remontas dar buvo nebaigtas. 

Kartą vakarop, kai sėdėjau viena mūsų naujuose namuo- 
se, gavau iš Žanos telegramą. Joje buvo tik jos pavardė ir te- 
lefono Florencijoje numeris. Nedelsdama jai paskambinau. Iš 
pradžių ji mane išvadino idiote, kad skambinu iš Miki namų, 
po to priminė, kad jau laikas pašalinti Fransua. Aš turinti pa- 
prašyti Miki — mat man nei iš šio, nei iš to kilęs įtarimas, 
— kad ji patikrintų vilos remonto darbų sąmatą ir pažiūrėtų, 
ar nesą ten kokių machinacijų tarp jos meilužio ir tiekėjų. Ji 
liepė paskambinti tuo pačiu numeriu ir tą pačią valandą po sa- 
vaitės, tik šįsyk ne iš namų, 0 geriau iš pašto. 

Jau rytojaus dieną Miki atliko tyrimą, pasikalbėjo su tie- 
kėjais ir, kaip ji ir manė, nerado nieko įtartina pateiktose są- 
skaitose. Aš klausiau savęs, ką Žana turėjo omeny. Juk Fran- 
sua, savaime aišku, tikėjosi pasiglemžti kur kas daugiau nei 
procentus nuo dažymo darbų ar baldų, jam ir į galvą nebūtų 
atėję taip nevykusiai apgaudinėti Miki. 

Aš supratau, kur šuo pakastas, stebėdama sceną, kurią Mi 
iškėlė Fransua, mums grįžus namo. Pasirodo, jis viską tvar- 
kęs vienas. Ir dar prieš tai, kol Miki pati pranešė į Florenciją 
apie savo ketinimą remontuoti vilą, jis ten pasiuntęs sąmatų 
ir sąskaitų kopijas. Fransua gynėsi, kaip mokėjo: jis dirbąs pas 
Šansą, todėl kas čia nuostabaus, jeigu jis koresponduoja su Ra- 
fermi. Miki jį išvadino palaižūnu, skundiku, šaukė, kad jam 
rūpįs tik jos kraitis, ir išvijo lauk. 

Tikriausiai ji vis tiek būtų su juo kitą dieną susitikusi, bet 
aš dabar jau žinojau, ko norėjo Žana, ir man liko tik varyti 
toliau jos pradėtą darbą. Miki apsilankė pas Šansą, bet tam nie- 
kas nebuvo žinoma. Tada ji paskambino į Florenciją vienam 
iš Rafermi sekretorių ir išsiaiškino, kad Fransua, norėdamas 
užsitarnauti Rafermi malonę, apie viską jai pranešinėdavo. Juo- 
kingiausia, kad jis kaip ir aš, grąžindavo jai čekius, kuriais Ra- 
fermi norėdavo jį papirkti. 

Aš paskambinau Žanai, kaip buvo susitarta. Buvo gegužės 
pabaiga. Paryžiuje buvo nuostabus oras, pietuose dar nuosta- 
besnis. Žana man liepė prisimeilinti Miki — taip mokanti tik 
aš — ir ją įkalbėti, kad nuvežtų mane į pietus. Prie jūros Ra- 
fermi turinti vilą. Vieta vadinasi Kadė kyšulys. Ten mes ir su- 
sitiksiaričios, kai ateis laikas. | 

— Kam ateis laikas? 

— Užsičiaupk, — atkirto Žana. — Aš padarysiu, kas reikia, 
kad tau būtų lengviau ją įtikinti. Tu tik manęs klausyk, o aš 
galvosiu už abi. Iškviesi mane vėl po savaitės. Tikiuosi, jūs 
būsite jau pasiruošusios išvykti. 

— Ar testamento dar nepaskelbė? Gal yra nemalonumų? 
Juk man galima žinoti... 

— Padėk ragelį, — tarė Žana. — Įkyrėjai. 

Po dešimties dienų, birželio pradžioje, mes su Miki jau bu- 
vome Kadė kyšulyje. Keliavome visą naktį jos nediduku au- 
tomobiliu, kimšte prikimštu lagaminų. Rytą Ivetė, tenykštė mo- 
teris, pažinojusi “Miurno", atidarė vilą. 

Vila buvo erdvi, saulėta, pilna pušų aromato. Mes nusilei- 
dome į tuščią, smulkiais akmenėliais nusėtą paplūdimį, prisiš- 
liejusį prie aukštos uolos, kurios viršūnėje stūksojo namas, ir 
išsimaudėme. Miki mokė mane plaukti. Paskui, kaip buvom su 
šlapiais maudymosi kostiumais, taip ir virtome ant lovos ir pra- 
miegojome susiglaudusios ligi pat vakaro. 

Aš pabudau pirmoji. Ilgai Žiūrėjau į Miki, miegančią greta, 
stengiausi įsivaizduoti, kas per sapnai sklando už tų ilgų, už- 
merktų blakstienų. Prasižergiau ir paliečiau jos koją: ji buvo 
šilta ir gyva. Mane apėmė pasibjaurėjimas savimi. Sėdau į ma- 
šiną, nuvažiavau į Lasiotą, artimiausią miestelį, paskambinau 

Žanai ir pasakiau, kad bjauriuosi savimi. 

— Tai drožk, iš kur atėjusi. Susirask kitą banką. Eik skalbti 
baltinių, kaip ir tavo motina. Atstok nuo manęs. 

— Jeigu jūs būtumėt čia, viskas būtų kitaip. Kodėl neat- 
važiuojate? 

— Iš kur skambini? 

— Iš pašto. 

— Tada atidžiai klausykis. Aš tau siunčiu į Lasiotą teleg- 
ramą Miki vardu, adresu “Deziradės kavinė". Tai pati pasku- 
tinioji kavinė paplūdimio gale, prieš posūkį iš kairės į Kadė 
kyšulį. Važiuodama pro šalį perspėk, kad lauki telegramos, o 
rytoj rytą pasiimsi. Paskui man paskambinsi. O dabar kabink 
ragelį. | 

Sustojau prie kavinės, užsisakiau koka kolos ir paprašiau 
šeimininko priimti korespondenciją, kuri gali ateiti Izola vardu. 
Jis manęs paklausė, ar ta korespondencija dalykinė, ar meilės. 
Jeigu meilės, tai jis sutinkąs. 

Tą vakarą Miki buvo nuliūdusi. Po pietų, kuriuos mums 
padavė Ivetė, mes pririšome jos dviratį prie mašinos kėbulo 
ir nuvežėme Ivetę į Lekus, kur ji gyveno. Paskui Miki nuspren- 
dė patraukti į labiau civilizuotas vietas, nuvežė mane į Ban- 
dolį, šoko ten ligi antros valandos nakties, pareiškė, kad pietų 
vaikinai nuobodūs, ir mes grįžome namo. Išrinkusi miegamąjį 
sau, paskui man, ji mieguista pabučiavo man į žandą ir išėjo 
sakydama, „kad: „mes -tik jau neimsime „trūnyti šitame. užkam- 
pyje“. O kadangi aš norėjau pamatyti „Italiją, Miki pažadėjo 
mane nuvežti, parodyti Neapolio įlanką, Kastelamarę, Sorentą, 
Amalfį. “Tai būtų liuks. Labos nakties, viščiuk“. 

Įdienojus ųžvažiavau į “Deziradės kavinę“. Žanos teleg- 
rama buvo kažkokia. nesuprantama: “Klarisės tarpiklis. Bučiuo- 
2 Aš vėl iškviečiau Florenciją iš Lasiota pašto. 

— Jai čia nepatinka. Nori vežtis mane į Italiją. 

— Vargu ar jai užteks pinigų, — atsakė Žana. — Čia ji 
nieko nepažįsta, teks būtinai kreiptis į mane. Kol ji neiškvietė, 
atvažiuoti. negaliu —. ji to nepakęstų. Tu gavai mano telegra- 
mą? 

— Taip, bet aš. nieko nesuprantu. 

— Aš ir nesitikėjau, kad suprasi. Aš turiu omeny antrąjį 
aukštą, pirmas duris iš dešinės. Patariu tau apsidairyti ten ir 
pagalvoti. Galvoti visados geriau, kaip kalbėti, ypač telefonu. 
Atsukti, sudrėkinti kiekvieną dieną — štai ir viskas, ką turi da- 
ryti. Pakabink ragelį ir pagalvok. Savaime suprantama, apie ke- 
lionę į Italiją nėra ko ir svajoti. 

Ragelyje dūzgė, traškėjo, girdėjosi padriki, prislopinti balsai, 
sklindantys iš tarpinių stočių nuo Lasiota ligi Florencijos. Be 
abejo, užtektų kam nors pasiklausyti... Bet ką jau tokio įtar- 
tino jis būtų išgirdęs? 

— Jums vėl paskambinti? 

— Po savaitės. Būk atsargi. 

Vakarop, kai Miki gulėjo paplūdimyje, įėjau į vonios kam- 
barį šalia savo miegamojo. Pasirodo, “Klarisė" buvo vonios 
dujų kaistuvo markė. Dujas, matyt, įvedė neseniai — vamz- 
dis dar buvo nedažytas. Jis ėjo palube aplink visą kambarį. Prie 
vamzdžio alkūnės pastebėjau sudūrimą. Nubėgau į garažą ver- 
žlėrakčio. Radau jį mašinos įrankių krepšyje. Ivetė plovė ak- 
menines pirmojo aukšto grindis. Ji buvo plepi, ir aš per ją su- 
gaišau keletą minučių. Grįžau į vonios kambarį drebėdama iš 
baimės, kad tik neateitų Miki. Kiekvieną kartą, kai Ivetė apa- 
čioje pastumdavo kėdę, aš krūptelėdavau. 

Vis dėlto atsukau jungiamąją veržię ir išėmiau tarpiklį. Tai 
buvo stora plokštelė iš medžiagos, panašios į impregnuotą kar- 
toną. Padėjusi jį į vietą, vėl užsukau veržlę, atsukau dujas ir 
užžiebiau degiklį, kurį buvau užgesinusi. 

Dėdama veržlėraktį atgal į įrankių krepšį, pastebėjau ke- 
liuku nuo pliažo ateinančią Miki. 

Žanos planas man buvo tik pusiau aiškus. Drėkinti kasdien 
tarpiklį reikia, kaip aš supratau, kad jis lėtai, lyg pats savai- 
me, suirtų. Paskui galima būtų paaiškinti, kad kartonas ištižo 
veikiamas vonios garų. Aš nusprendžiau maudytis kaip gali- 
ma dažniau, kad perdrėktų lubos ir sienos. Bet ką mes tuo pa- 
sieksime? Žana nori, kad sugadinčiau dujų vamzdį, dujos, iš- 
siveržusios pro vamzdį, gali sukelti sprogimą, bet juk dujų nie- 
kad nepritekės tiek, kad įvyktų sprogimas: veržlė neleis. 

„Sakykim, Žanos planas paruoštas geriau, nei aš manau, ir 


gaisras gali kilti, ką mes iš to laimėsim? Jeigu Miki žus, aš 
irgi neteksiu šito prabangaus gyvenimo, grįšiu iš kur atėjus. 
Visą savaitę aš vykdžiau Žanos įsakymą, nedrįsdama jo svars- 
tyti. Šlapindavau tarpiklį vandeniu, ardydavau jį pirštais ir jau- 
čiau, kaip kartu su juo irsta ir mano ryžtas. 

— Nesuprantu, ką jūs norite tuo pasiekti, — pasakiau Žanai 
telefonu. — Taigi klausykite: arba jūs tučtuojau atvažiuosite, 
arba aš viską mesiu. 

— Tu padarei, ką sakiau? 

— Taip, bet aš noriu Žinoti, kas bus toliau! Nesuprantu, 
ko jūs tikitės iš šio sumanymo, užtat gerai žinau, kad aš tikrai 
negausiu nieko. 

— Nesąmonė. Kaip Miki? 

— Gerai. Maudosi. Baseine žaidžiam rutuliais. Vandens 
prileisti nepavyko. Niekas nežino kaip. Nusibeldžiame kur au- 
tomobiliu. 

— Vaikinai? 

— Nė vieno. Laikau ją už rankos, kol užmiega. Ji sako- 
si nebegalinti daugiau mylėti. Kai nors truputį išgeria, kalba 
apie jus. 

— Tu moki kalbėti kaip Miki? 

— Aš nesuprantu klausimo. 

— Tai, mieloji, kaip tik tai, dėl ko tau apsimoka tęsti. Su- 
pratai? Ne? Na, tiek to. O dabar pakalbėk su manim kaip Miki, 
pamėgdžiok ją, o aš paklausysiu. 

— Argi tai gyvenimas? Juk Žana kuoktelėjusi. Žinai, po ko- 
kiu ženklu ji gimė? Po Tauro. Saugokis Tauro, viščiuk, tai tikra 
karvė raguota. Viskas galvoje, nieko širdyje. Tu po kokiu ženklu 
gimei? Vėžys, tai neblogai. Tavo akys vėžiškos. AS pažinojau 
vieną žmogų, jo buvo štai kokios akys, žiūrėk — didžiulės di- 
džiulės. Jau kad juokinga! O Žanos man gaila, vargšelė: de- 
šimčia centimetrų ilgesnė, negu reikia, užtat ir paspaudusi uo- 
degą. Žinai, ką ji vaizduojasi ? 

— Užteks, — tarė Žana. — Nenoriu žinoti. 

— O juk įdomu. Tiesa, telefonu to nepasakysi. Tai kaip, 
gerai išėjo? | 

— Ne. Tu ją ne vaidini, o tik jos žodžius kartoji. O jei- 

gu tau prireiktų ją suvaidinti? Pagalvok apie tai. Atvažiuosiu 
po kokios savaitės, kai tik ji man duos ženklą. 

— Būtų gerai, jeigu kartu atsivežtumėt svarių argumentų. 
Tik ir girdėdama iš jūsų “pagalvok", ėmiau galvoti. 

Vakare mums važiuojant į Bandolį, kur Miki norėjo papie- 
tauti, ji pasisakė sutikusi šiandien keistą vaikiną. To keisto vai- 
kino mintys irgi esančios keistos. Ji dirstelėjo į mane ir pri- 
dūrė, kad galų gale jai čia imsią patikti. 

Apie savo piniginius sunkumus ji su manim nekalbėdavo. 
Kai man reikėdavo pinigų, kreipdavausi į ją. Kitą dieną, ne- 
paaiškinusi kodėl, ji sustabdė automobilį prie Lasiota pašto. Kai 
įėjome vidun, aš buvau nei gyva, nei mirusi iš baimės. O sky- 
riaus vedėja dar kaip tyčia manęs paklausė: 

— Jums į Florenciją? 

Laimė, Miki neatkreipė dėmesio arba pamanė, kad kreipiasi 
į ją. Ji iš tikrųjų norėjo pasiųsti į Florenciją telegramą. Ją kur- 
dama ji netvėrė linksmumu. Paskui parodė tekstą man, ir aš 
perskaičiau, kad ji prašanti pinigų, vadinasi, netrukus Žana bus 
čia. Tai ir buvo ta garsioji telegrama su “akimis, rankomis, 
lūpomis" ir prašymu “būk gerutė“. | 

Po trijų dienų, birželio septynioliktą, atvažiavo Žana savo 
baltu “fiatu". Jos šviesius plaukus gaubė skepetaitė. Vila buvo 
pilna svečių — Vaikinų ir merginų, kuriuos Miki atsivedė iš 
vietinio paplūdimio. Aš išbėgau pasitikti Žanos. Pastačiusi ma- 
šiną, ji įbruko man į rankas lagaminą ir netardama nė žodžio 
nusitempė į vidų. 

Jai pasirodžius, įsiviešpatavo tyla, paskuf'V visi suskubo skirs- 
tytis. Netarusi Žanai nė žodžio, Miki skubėjo atsisveikinti sode 
su svečiais, maldaudama visus grįžti, kai ateisią geresni lai- 
kai. Ji buvo girta ir labai susijaudinusi. Žana, kuri su savo 
lengva suknute man atrodė jaunesnė, kaip visada, Jau tvarkė 
kambarius. 

Grįžusi iš sodo, Miki, kaip buvo su stiklų rankoje, taip. ir 
krito į fotelį, pasakė, kad nėr čia ko man vaidinti valytoją (aš 
padėjau Žanai), ir priminė tai, ką jau buvo kažkada sakiusi: 
jeigu aš nors kartą paklausysianti šitos kumelės, tai ir galo ne- 
būsią. 

Paskui ji tarė Žanai: 

— Aš tavęs prašiau atsiųsti čekį, o ne atvažiuoti. Duok šen 
čekį, pernakvok čia, jei nori, bet kad rytoj tavo kvapo čia ne- 
būtų. 

Žana priėjo prie Miki, geroką valandėlę į ją žiūrėjo, paskui 
pasilenkė, paėmė ją ant rankų ir nunešė į dušą. Po kiek lai- 
ko Žana išėjo pas mane — aš sėdėjau ant baseino krašto, sode, 
— ir tarusi, kad Miki nusiramino, pasiūlė pasivažinėti. 

Sėdau į jos mašiną, ir mes nuvažiavome. Pušyne, tarp Kadė 
kyšulio ir Lekų, Žana sustojo. 

— Liepos ketvirtą tavo gimimo diena, — tarė ji. — Jūs 
pietausite restorane, o paskui truputį paūšite. Vėliau, kai jau 
bus po visko, tai nesukels jokio įtarimo. Kaip tik tą naktį vis- 
kas ir įvyks. Kaip tarpiklis? 

— Pasidarė purus lyg papjė-mašė. Tačiau jūsų planas nie- 
kam tikęs: dujas sulaikys veržlė. 

— Kvailute, veržlė, kuria tą naktį bus užsuktas vamzdis, 
nekliudys dujoms išeiti! Aš turiu kitą veržlę. Lygiai tokią pat. 
Nukniaukiau iš to paties darbininko. Ji įtrūkusi, ir plyšys vi- 
siškai aprūdijęs. Tu manęs klausai? Gaisras, tyrimai, eksper- 
tizės — visa tai vieni juokai. Dujas įvedė šįmet. O veržlė, ku- 
rią ras, įtrūkusi ir kiek reikia aprūdijusi. Namo draudimo suma 
juokingai maža: tuo jau aš pasirūpinau, ne veltui pati jį išrin- 
kau. Net draudimo kompanija, ir ta numos ranka. Didžiausia 
problema — tu. 

— Aš? | 

— Taip. Kokiu būdu tu užimsi jos vietą? 

— Aš maniau, jūs ir čia turite planą. Bent jau ne tokį, kokį 
įsivaizduoju aš. 

— Kitokio nėra. 

— Aš viską turėsiu padaryti viena? 

— Jeigu per gaisrą būsiu čia, niekas manim netikės, kai 
tave atpažinsiu. O tave atpažinti būtinai turiu aš pirmoji. Kaip 
tau atrodo, ką galėtų pamanyti, jeigu per gaisrą būčiau čia? 

— Nežinau. 

— Nepraeitų nė dvi dienos, ir viskas iškiltų aikštėn. O jei- 
gu jūs būsite tik dviese, jeigu tu darysi viską taip, kaip sakiau, 
niekam nekils jokių klausimų. 

— Aš turėsiu smogti Miki? 

-— Miki bus girta. Be to, duosi jai dar vieną migdomąją 
tabletę viršaus. O kadangi vėliau Miki tapsi tu, ir, be abejo, 
bus padarytas skrodimas, tai pasistenk jau dabar, kad visi ap- 
linkui žinotų, jog tu vartoji migdomuosius. O pati tą dieną val- 
-gyk ir gerk Žmonėms matant viską, ką valgys ir gers ji. 

— Ir aš turėsiu nusideginti? 

Ar po šių žodžių Žana priglaudė prie krūtinės mano gal- 
vą norėdama paguosti, ar ne? Kaži? Kai ji man pasakojo apie 
šią sceną, tvirtino, kad taip ir buvo. Sakė, kad kaip tik nuo tos 
minutės ėmė prie manęs prisirišti. 

— Tai vienintelė problema. Jeigu tavyje atsiras nors men- 
kiausias požymis, kurį būsiu priversta atpažinti, — mes Žuvu- 
sios, viskas bus baigta, nes man teks patvirtinti, kad tu — Do. 

— Aš niekados neištversiu. 

— Ištversi. Jeigu padarysi viską, ką sakau, prisiekiu, tai 
truks ne ilgiau kaip penkias sekundes. Paskui tu nieko nebe- 
jausi. O kai atsipeikėsi, aš. būsiu šalia tavęs. 

— Kas manyje turės būti neatpažįstama? Iš kur galiu Ži- 
noti, kad nežūsiu pati? 

— Veidas ir rankos, — atsakė Žana. — Tik penkios se- 
kundės nuo to momento, kai pajusi karštį, o paskui tau joks 
pavojus nebegrės. 

Aš ištvėriau. Žana praleido su mumis dvi savaites. Prieš 
liepos pirmą ji pasakė išvykstanti į Nicą, neva su reikalais. Aš 
ištvėriau visas tas tris dienas viena su Miki. Buvau su ja to- 
kia kaip visados. Ištvėriau iki galo. 

Liepos ketvirtosios vakarą Miki mašiną matė Bandolyje. 
Matė, kaip Miki ir jos draugė Do geria kokio pustuzinio at- 
sitiktinių pažįstamų kompanijoje. Pirmą valandą nakties nedi- 
delis baltas automobilis su Domenika prie vairo dūmė į Ka- 
dė kyšulį. 

Dar po valandos viloje kilo gaisras iš tos pusės, kur bu- 
vo garažas ir Domenikos vonios kambarys. Gretimame kam- 
baryje gyva sudegė dvidešimtmetė mergina. Iš pižamos, ku- 
ria ji buvo apsivilkusi, ir žiedo ant dešinės rankos nustatė, kad 
tai aš. Kitai merginai nepavyko jos ištraukti iš ugnies, tačiau 

kilo įspūdis, kad ji mėgino ją išgelbėti. Žemutiniame aukšte, 
kur persimetė ugnis, marionetė darė paskutinius savo judesius: 
uždegė susuktus į gniužulą Miki naktinius marškinius ir, su- 
griebusi plikomis rankomis, klykdama užsidengė jais veidą. Po 
penkių sekundžių iš tikrųjų viskas buvo baigta. Nepajėgdama 
pasiekti baseino — jame jau nebežaidė rutuliais, tik nukritus 
kibirkščiai, suribuliuodavo vanduo, — ji susmuko laiptų apa- 
čioje. 

Aš ištvėriau. 

— Kelintą valandą tu pirmą kartą atvykai į vilą? 

— Gal kokią dešimtą vakaro, — atsakė Žana. — Jūs jau 
seniai buvote išvažiavusios pietauti. Aš pakeičiau veržlę ir at- 
sukau degiklį, bet dujų neuždegiau. Kai tu užlipai į viršų, tau 
beliko tik numesti į vonią kuokštelį degančios vatos. Turėjai 
jį numesti po to, kai Miki davei migdomųjų. Manau, kad taip 
tu ir padarei. 

— O kur buvai tu? 

— Aš grįžau į Tuloną, kad mane ten matytų. Užsukau į 
restoraną, pasakiau, kad grįžtu iš Nicos ir važiuoju į Kadė ky- 
šulį. Kai vėl atvažiavau į vilą, ji dar nedegė. Buvo antra va- 
landa nakties, ir aš supratau, jog tu vėluoji. Mes apskaičiavo- 
me, kad antrą valandą nakties viskas bus baigta. Tikriausiai 
Miki dar nenorėjo grįžti namo. Nežinau. Buvome susitarę, kad 
tau staiga pasidarys bloga. Ir pirmą nakties Miki tave parveš 
į vilą. Įvyko kažkoks nesklandumas, nes grįžtant namo vairavai 
tu. Galbūt liudininkai apsiriko, nežinau. 

— Ir ką tu darei? 

— Laukiau ant kelio. Gal penkiolika trečios pamačiau pir- 
muosius liepsnos liežuvius. Palaukiau dar. Nenorėjau prisistatyti 
pirmoji į įvykio vietą. Kai tave pakėliau nuo laiptų priešais na- 
mą, ten jau stovėjo koks pustuzinis Žmonių — kas su pižama, 
kas su chalatu. Jie nežinojo, ką daryti. Paskui atvažiavo gais- 
rininkai iš Lekų ir užgesino ugnį. 

— Ar buvo numatyta, kad aš bandysiu ją ištempti iš mie- 
gamojo? 

— Ne. Bet mintis buvo visai nebloga. Policijos inspekto- 
riams iš Marselio tai sukėlė stiprų įspūdį. Tačiau tai buvo pa- 

vojinga. Manau, kad kaip tik dėl to ir buvai juoda nuo gal- 
vos ligi kojų. Ir kaip tik dėl to, matyt, tu galų gale atsidūrei 
miegamajame nelyginant spąstuose ir gavai šokti pro langą. 
Naktinius marškinius turėjai uždegti Žemutiniame aukšte. Mes 
gal šimtą kartų perskaičiavome, kiek: žingsnių tau reikės nu- 
bėgti ligi baseino. Septyniolika. Be to, turėjai palaukti, kol su- 
bėgs kaimynai, ir tik tada uždegti naktinius marškinius, taip, 
kad pultum į baseiną, kai jie pasirodys. Matyt, nesulaukei. O 
gal tiesiog išsigandai, kad tavęs nesuspės ištraukti iš vandens, 
todėl ir nešokai į baseiną? 

— Juk aš galėjau iškart prarasti sąmonę, vos tik užsiden- 
giau galvą marškiniais. Ir čia pat nugriūti. 

— Nežinau. Žaizda tavo pakaušyje buvo labai plati ir gili. 
Daktaras Šaveras mano, kad tu iššokai iš antro aukšto. 

— Aš galėjau numirti su tais marškiniais ant galvos, taip 
ir nepasiekusi baseino! Žinai, tavo planas labai keistas. 

— Kur tau! Išbandymui mes sudeginome ketverius tokius 
marškinius. Nė vieni iš jų nedegė ilgiau kaip septynias sekun- 
des — ir visai be vėjo. Septyniolika žingsnių pėsčiomis — ir 
baseinas. Per penkias, na, tegul per septynias sekundes tu ne- 
būtum mirusi. Juk nudegti turėjai tik veidą ir rankas. Ta žaizda 
galvoje nebuvo numatyta. Kaip ir kūno nudegimai. 

— O argi aš galėjau pasielgti kitaip, negu buvo numaty- 
ta? Kodėl staiga aš būčiau tavęs nepaklausiusi? 

— Aš tau pasakoju, kaip man atrodo, — tarė Žana. — Gal- 
būt nelabai tu manęs ir klausei. Viskas buvo daug sudėtingiau. 
Tu bijojai to, ką turėjai padaryti, bijojai padarinių, bijojai ma- 
nęs. Aš manau, tu paskutinį momentą norėjai kažką padary- 
ti savaip. Ją rado prie miegamojo durų, o ji turėjo būti arba 
savo lovoje, arba palei lovą. Gal kokią akimirką tau iš tikrųjų 
dingtelėjo mintis ją išgelbėti? Nežinau. 

Šį mėnesį — o buvo jau spalis — aš dešimt, o gal ir pen- 
kiolika naktų iš eilės sapnavau vis tą patį sapną: tarytum iš vi- 
sų jėgų stengiuosi išnešti iš ugnies kažkokią merginą ilgais 
plaukais, ištraukti ją skęstančią iš vandens ar tiesiog iš po ratų 
milžiniškos, niekieno nevairuojamos mašinos... ir veltui. Pa- 
busdavau išpilta šalto prakaito, gerai žinodama, kad esu nie- 

kinga bailė. Tokia bailė, kad daviau vargšei merginai veronalio, 
o paskui sudeginau ją gyvą. Pernelyg didelė bailė, nes negaliu 
liautis melavusi net pačiai sau, kad norėjau ją išgelbėti. Mano 
amnezija — tai tiesos baimė. Jeigu man negrįžta atmintis, "tai 
tik todėl, kad aš, vargšelė, nieku gyvu negalėčiau pakelti pri- 
siminimų naštos. 


Mes pasilikome Paryžiuje iki spalio pabaigos. Gal kokius 
dvidešimt ar net trisdešimt kartų Žiūrėjau kino juostas, kuriose 
buvo nufilmuota Miki atostogų metu. Išmokau pamėgdžioti jos 
judesius, eiseną, manierą ūmai mesti žvilgsnį į mano pusę — 
į objektyvą. 

— Ji tokia pat ūmi buvo ir pokalby, — tarė Žana. — Tu 
kalbi pernelyg lėtai. Ji ryte rydavo sakinius. Dar nebaigusi pir- 
mojo, jau pradėdavo kitą, šokinėdavo nuo vienos minties prie 
kitos, tarytum žodžiai jai tik tuščias garsas, tarytum tu jau vis- 
ką būtum supratusi. 

— Reikia manyti, ji buvo už mane protingesnė. 

— Aš to nesakiau. Pabandyk dar. 

Aš bandydavau. Išeidavo panašiai. Žana duodavo man ci- 
garetę, paskui ugnies, atidžiai sekdavo kiekvieną mano judesį. 

— Rūkai kaip ji. Nebent tik rūkai. Ji užsitraukdavo porą 
kartų ir gesindavo cigaretę. Gerai įsidėk į galvą: vos tik ji ką 
nors palies, tuoj ir meta. Kokia nors mintis ją domindavo ne 
ilgiau kaip kelias sekundės, sukneles keisdavo triskart per die- 
ną, berniukus mylėdavo ne daugiau kaip savaitę. Šiandien jai 
patinka pamplemuso sultys, ryt — rusiška degtinė. Porą sykių 
užsitrauki — ir gesink. Tai nesunku. Paskui gali iškart užsi- 
rūkyti naują cigaretę, išeis labai gerai. 

— Tai juk išlaidu, ar ne? 

— Čia tai jau tu prabilai, ne ji. Niekados taip nesakyk. 

Žana pasodino mane prie “fiato" vairo. Truputį pasitreni- 
ravusi; galėjau vairuoti automobilį be didesnės rizikos. 

— Kas atsitiko 'su Miki mašina? 

— "Sudegė. Rado garaže tik apanglėjusius griaučius. Po 
šimts, tu laikai vairą visai kaip ji. Ne tokia jau buvai kvaila 
— imokėjai stebėti. Tiesa, reikia pasakyti, kad, be Miki ma- 

šinos, jokios kitos tu nesi vairavusi. Jeigu būsi protinga, aš tau 
nupirksiu automobilį, kai važiuosim į pietus. Už “tavo" pini- 


£ 

* mane rengė kaip Miki, dažė kaip Miki. Aš nešiojau 
šiurkščiavilnius plačius sijonus, baltus, žalzganus ar žydrus bal- 
tinius, Rafermi firmos batukus. | 

— Kaip tau sekėsi, kai tu dirbai kulniukus? 

— Neklausk kaip bjauriai. Pasisuk, noriu į tave pasižiū- 
rėti. 

— Kai aš sukiojuosi, man skauda galvą. 

— Tavo gražios kojos. Jos irgi, rodos, buvo gražios, jau 
neprisimenu. Galvą ji laikydavo aukščiau, štai taip, žiūrėk. Na, 
pavaikščiok. 

„Aš vaikščiodavau. Sėsdavausi. Stodavausi. Darydavau ke- 
letą figūrų valso. Ištraukdavau stalčių. Kalbėdama pakeldavau 
smilių. Juokdavausi skambiau, gardžiau. Sustodavau labai tiesi, 
atkišusi koją į priekį — taip, kad viena pėda būdavo statmena 
kitai. Sakydavau: “Miurno, tegu tave galas, čiao, galima iš- 
eiti iš proto, iš tiesų kokia aš vargšelė, čia myliu, čia nemyliu, 
kad tu žinotum, čia tas, čia kitas, kažkokia velniava“. Žiūrė- 
dama iš padilbų, aš su abejone linguodavau galvą. 

— Neblogai. Kai sėdi su tokiu sijonu, nerodyk kojų dau- 
giau, negu reikia. Suglausk ir pakreipk jas truputį į šalį. Štai 
taip. Kartais jau nebegaliu prisiminti, kaip ji darydavo. 

— Žinai: geriau negu aš. 

— Aš to nesakau. 

— Bet galvoji. Tu pyksti. Aš stengiuosi, kiek galiu. Žinai, 
visi šie triukai man visai susuko galvą. 

— Aš, rodos, ją girdžiu, kalbėk, kalbėk. 

Apgailėtinas Miki revanšas: išstūmusi senąją Domeniką, ji 
gyveno manyje, valdė mano apsunkusias kojas, mano išsekusias 
smegenis. 


Kartą Žana mane nusivedė pas velionės Mi draugus. Ji ne- 
sitraukė nuo manęs, pasakojo, kokia aš nelaiminga, ir viskas 
sekėsi gerai. 

Rytojaus dieną ji man leido atsiliepti į telefono skambu- 

čius. Kažkokie Žmonės reiškė man užuojautą, tvirtino baisiai 
nerimaują, maldavo priimti nors penkioms minutėms. Žana 
klausydavosi per kitą ragelį ir paskui man paaiškindavo, kas“ 
kalbėjo. 

Tačiau tą rytą, kai paskambino senosios Do meilužis Gab- 
rielis, Žanos nebuvo namie. Jis pasisakė žinąs apie mano ne- 
laimę ir paaiškino, kas toks esąs. 

— Noriu jus matyti, — pridūrė jis. 

Nežinojau, kokiu balsu jam atsakyti. Iš baimės, kad galiu 
leptelėti ką nors ne taip, man visai užkando žadą. 

— Jūs mane girdite? — paklausė jis. 

— Aš negaliu jūsų dabar priimti. Man reikia pagalvoti. Jūs 
neįsivaizduojate, kokia dabar mano būklė. 

— Klausykite, aš turiu jus matyti. Jau trys mėnesiai, aš 
niekaip negaliu pas jus patekti ir dabar jūsų tikrai nepaleisiu. 
Man reikia kai ką sužinoti. Ateinu. 

— Aš jūsų neįleisiu. 

— Tada saugokitės, — tarė jis. — Aš turiu vieną bjaurią 
savybę: esu užsispyręs. Jūsų bėdos man nė motais. Do ištiko 
didesnė bėda: ji žuvo. Tai man ateiti ar ne? 

— Maldauju! Jūs nesuprantate. Aš. nenoriu nieko matyti. 
Leiskit man truputį atsikvėpti. Prižadu, kad priimsiu jus tru- 
putį vėliau. 

— Ateinu, — tarė jis. 

Žana parėjo anksčiau ir jį priėmė. Girdėjau jų balsus pir- 
mojo aukšto vestibiulyje. Gulėjau ant lovos, prispaudusi pirš- 
tinėtą kumštį prie burnos. Po kelių minučių laukujės durys už- 
sidarė, įėjo Žana ir apkabino mane. 

— Jis nepavojingas. Matyt, mano, kad būtų Kieišas: jei ne- 
ateitų tavęs pasiteirauti, kaip Žuvo jo bičiulė, bet jis tuo ir ap- 
siribos. Nusiramink. 

— Nenoriu jo matyti. 

— Ir nematysi. Viskas baigta. Jis išėjo. 

Mane kviesdavo į svečius. Susitikdavau su Žmonėmis, kurie 
nežinodavo, ką su manim kalbėti, ir pasitenkindavo uždavę ke- 
letą klausimų Žanai, o man palinkėję nenusiminti. 

Kartą lietingą vakarą Žana suruošė net nedidelį priėmimą 

Kurselės gatvėje. Jis įvyko kokios dvi ar trys dienos prieš mū- 
sų kelionę į Nicą ir buvo lyg koks egzaminas ar generalinė re- 
peticija prieš paleidžiant mane į naują gyvenimą. 

“ Aš buvau nuo Žanos toli, kai pamačiau, kad į vieną iš žes 
mutinio aukšto salių, kur sėdėjau, eina niekieno nekviestas 
Fransua Rusenas. Žana taip pat jį pamatė ir, eidama nuo bū- 
relio prie būrelio, ramiai artinosi prie manęs. 

Fransua man paaiškino atėjęs čia ne kaip įkyrus meilužis, 
o kaip sekretorius, lydįs savo šeimininką. Ir vis dėlto, atrodė, 
jis buvo labai nusiteikęs kalbėti apie meilę, tačiau prie mūsų 
priėjo Žana. 

— Palikite ją ramybėje, arba išmesiu jus lauk, — tarė ji. 

— Niekados negrasinkite Žmonėms tuo, ko nesugebėsite 
įvykdyti. Klausykite, Miurno, aš jus kaipmat patiesčiau vienu 
smūgiu. Ir tikrai taip padarysiu, jeigu neatstosite nuo manęs! 

Jie kalbėjosi tyliai ir iš toliau atrodė, lyg kalbėtųsi geri 
draugai. Aš paėmiau Žaną už rankos ir liepiau Fransua 
išeiti. 

— Man reikia su tavim pasikalbėti, Miki, — neatstojo jis. 

+— Mes jau kalbėjomės. 

— Aš tau ne viską pasakiau. 

— Tu man pakankamai prišnekėjai. 

- Aš nutempiau Žaną toliau nuo jo. Jis tučtuojau išėjo. Ma- 
čiau dar jį kalbant su Fransua Šansu, o kai vestibiulyje vilkosi 
paltą, mūsų žvilgsniai susidūrė. Jo akyse nebuvo nieko, tik be- 
galinis įniršis, ir aš nusisukau. 

Vėlią naktį, svečiams išsiskirsčius, Žana ilgai mane glėbes- 
čiavo, sakė, kad aš pateisinusi jos viltis, kad mums pavyksią, 
kad mums jau pavykę. 


Nica. 

Miki tėvas Žoržas Izola buvo labai liesas, labai išblyškęs 
ir labai senas. Mieguistai kinkuodamas galvą, jis žiūrėjo į mane 
ašarų pilnomis akimis, nedrįsdamas pabučiuoti. O kai jis vis 
dėlto mane pabučiavo, neištvėriau ir pravirkau. Tai buvo kaž- 
kokia absurdiška akimirka: nesijaučiau nei išsigandusi, nei ne- 
laiminga, priešingai, tiesiog svaigau iš laimės, matydama jį tokį 

laimingą. Rodos, kelias minutes buvau net pamiršusi, kad aš 
— ne Miki. 

Pažadėjau vėl jį aplankyti. Tikinau, kad esu visai sveika. 
Palikau jam dovanų ir cigarečių-jausdama, kad bjauriau pasi- 
ėlgti jau nebegalima. Žana mane nusivedė. Mašinoje ji leido 
man lig valios išsiverkti, paskui atsiprašiusi pasakė turėsian- 
ti pasinaudoti mano susijaudinimu: ji paskyrusi pasimatymą su 
daktaru Šaveru. Žana mane nuvežė tiesiai pas jį, nes manė, kad 
būsią visais atžvilgiais geriau, jeigu jis mane pamatysiąs to- 
kios būklės. 

Šaveras, matyt, iš tiesų nusprendė, jog pasimatymas su tėvu 
mane taip sukrėtė, kad gali sulėtinti mano taisymąsi. Jis nu- 
statė, kad esu tiek fiziškai, tiek dvasiškai labai išsekusi, ir liepė 
Žanai dar kurį laiką mane laikyti toliau nuo žmonių. Kaip tik 
to ji ir norėjo. | 

"Daktaras Šaveras buvo toks, kokį jį ir prisiminiau: stam- 
bus, skusta galva, storomis mėsininko rankomis. O juk jį buvau 
mačiusi tik vieną kartą, tarp dviejų šviesos blyksnių, prieš ope- 
raciją ar po jos. Jis tarė, kad jo svainis daktaras Dulenas la- 
bai nerimaująs dėl manęs, ir parodė mano ligos istoriją, ku- 
rią tas jam atsiuntęs. 

— Kodėl jūs liovėtės pas jį vaikščiojus? 

— Po tų seansų, — įsiterpė Žana, — jos būklė baisiai pa- 
blogėdavo. Aš jam paskambinau, ir jis pats nusprendė, kad ge- 
riau juos nutraukti. 

Šaveras, vyresnis ir galbūt ryžtingesnis už daktarą Dule- 
ną, pasakė Žanai, kad kreipiasi ne į ją ir būtų dėkingas, jei- 
gu ji paliktų mus vienus. Žana atsisakė. 

— Aš noriu Žinoti, kas su ja daroma. Aš jumis pasitikiu, 
tačiau jos vienos nepaliksiu su niekuo. Jūs galite kalbėtis ir 
man esant. 

— Ką jūs čia išmanote? — tarė Šaveras. — Iš ligos isto- 
rijos matyti, kad jūs iš tikrųjų dalyvavote visuose pacientės po- 
kalbiuose su daktaru. Dulenu. Jis nepasiekė jokių rezultatų, kai 
ji išėjo iš klinikos. Tai norite ją išgydyti ar ne? 

— „Aš noriu, kad Žana pasiliktų, — tariau. — Jeigu išeis 
ji, išeisiu ir aš. Daktaras Dulenas pažadėjo, kad atmintis man 

grįšiantį „labai greitai. Aš darydavau viską, ką jis liepdavo. 
Žaisdavau su kubais ir vielomis. Ištisas valandas pasakodavau 
jam savo bėdas. Jis padarė man keletą injekcijų. Jeigu jis kly- 
do, tai Žana dėl to nekalta. 

— Taip, jis klydo, — atsiduso Šaveras, — tačiau aš pra- 
dedu suprasti kodėl. 

Savo ligos istorijoje pamačiau puslapius, kuriuos buvau pri- 
rašiusi per “automatinio rašymo“ seansus. 

— Argi jis klydo? — nustebo Žana. 

— Ach, aš visai ne ta prasme pavartojau šį Žodį, kaip jūs 
manote. Šitai mergytei nėra pažeistas joks vidaus organas. Jos 
atmintis, kaip ir suvaikėjusių senių, nesiekia toliau pirmųjų pen- 
kerių ar šešerių gyvenimo metų. Tačiau išliko kai kurie įpro- 
čiai. Bet koks atminties ir kalbos ligų specialistas tai palaikytų 
daline amnezija. Šokas, susijaudinimas... Jos amžiuje tai ga- 
li trukti trejetą savaičių, kartais trejetą mėnesių. Jeigu daktaras 
Dulenas klydo, jis gerai Žinojo, kad klysta, priešingu atveju 
apie tai nieko nežinočiau. Aš chirurgas, o ne psichiatras. Jūs 
skaitėte, ką ji Čia parašė? 

— Skaičiau. 

— Kas ypatingo žodžiuose: rankos, plaukai, akys, nosis, 
lūpos? Jie visą laiką kartojasi. 

— Nežinau. 

—- Įsivaizduokite, aš irgi. Aš tik Žinau, kad mergytė bu- 
vo nesveika dar prieš nelaimingą atsitikimą. Ar ji nebuvo eg- 
zaltuota, karštakošė, egocentrikė? Ar ji nebuvo linkusi gai- 
lėtis savęs, verkti per miegus? Ar nekankindavo jos košmarai? 
Argi jums neteko patirti pačiai staigių jos pykčio priepuolių, 
kaip tą dieną, kai ji sugipsuota ranka užsimojo ant mano 
svainio? 

— Nesuprantu. Miki labai jautri, jai dvidešimt metų ir, ga- 
limas daiktas, iš prigimties ji karštoka, tačiau ji nebuvo ligonė. 
Ji net pasižymėjo labai sveiku protu. 

— Dieve mano! Argi aš sakiau, kad ji buvo nesveiko pro- 
to! Supraskite mane teisingai. Mūsų mergytė dar prieš gais- 
rą buvo linkusi į isteriją, o tokių Žmonių yrą kur kas daugiau 
nei, sakysim, tokių, kurie rūko pypkę ar kolekcionuoja. pašto 

ženklus. Aš, tiesa, sakiau, kad ji (buvusi nesveika, tačiau tai 
"pirmiausia mano subjektyvus požiūris į tą stadiją, kai prasi- 
deda liga. Antra, būna, kad amnezija ar afazija — įprasti 1S- 
terijos požymiai. | 

Jis pakilo ir, apėjęs aplink stalą, prisiartino prie manęs; aš 
sėdėjau odiniame jo kabineto fotelyje šalia Žanos. Paėmęs už 
smakro, jis pasuko mano galvą į ją. | 

— Argi ji panaši į suvaikėjusią senę? Jos amnezija ne da- 
linė, o elektyvinė. Kad jums būtų aišku, pasakysiu paprasčiau: 
ji užmiršo ne kažkokį periodą iš savo gyvenimo — tegu pa- 
tį didžiausią, tačiau užimantį tam tikrą laiko tarpą, — ne, ji 
atsisako kažką prisiminti. Žinote, kodėl daktaras Dulenas priėjo 
tokią išvadą? Todėl kad net iki ketvirtų ar penktų metų jos at- 
mintyje yra spragų. Tas kažkas, matyt, yra daugiau ar mažiau 
susijęs su tokia daugybe pačių ankstyvųjų jos prisiminimų, kad 
ji išbraukė juos vieną po' kito iš savo atminties. Jums aišku, 
ką aš noriu pasakyti? Ar teko kada nors mėtyti akmenukus į 
vandenį? Ratilai, kurie sklinda į visas puses, ir yra kažkas pa- 
našaus. | | 

Jis paleido mano smakrą ir ėmė rankomis brėžti ore ratus. 

— Paimkite mano rentgenogramas ir operacijos ataskaitą, 
— kalbėjo jis, — ir jūs pamatysite, kad visas mano vaidmuo 
buvo ją sulopyti. "Šimtas keturiolika siūlių! Patikėkite, tą naktį 
mano ranka buvo lengva, ir savo darbą aš išmanau gerai, todėl 
žinau, kad smegenų nepaliečiau. Čia visai ne trauma, net ir ne 
fizinio šoko reakcija, apie tai mums širdis pasakytų aiškiau nei 
galva. Čia yra charakteringa psichinė reakcija, kokia būna žmo- 
nėms, kurie jau sirgo. 

Daugiau neištvėriau. Pašokau ir paprašiau Žaną mane iš- 
vesti. Šaveras sugriebė mane už rankos. 

— Aš tyčia tave gąsdinu, — tarė jis keldamas balsą. — 
Tu galbūt ir pati išgysi, o gal ir ne. Bet jei aš galiu tau duoti 
patarimą, nuoširdų, gerą patarimą, tai klausyk: ateik pas mane 
dažniau. Ir dar įsikalk į galvą: gaisras kilo ne dėl tavo kal- 
tės, ir mergina žuvo ne per tave. Nori ją prisiminti ar ne — 
ji vis tiek gyveno. Buvo graži, tavo vienmetė, ir vadinosi Do- 
menika Loi. Ji tikrai mirė, ir čia tu nieko nepadarysi. 

"Jis: sulaikė mane už rankos anksčiau, nei spėjau jam su- 
duoti. Paskui pasakė Žanai, kad norėtų dar kartą mane pamatyti 
ir tikįsis jos pagalbos. 


Mes praleidome Nicoje tris dienas, viešbutyje prie jūros. 
Baigėsi spalis, tačiau pliaže vis dar gulinėjo vasarotojai. Aš 
žiūrėjau į juos pro mūsų numerio langą ir vis labiau įsitiki- 
nau, kad atpažįstu šį miestą, šį druskos ir jūros dumblių kvapą, 
kurį man atnešė vėjas. 

Žana už nieką pasaulyje nebūtų manęs vedusi dar kartą pas 
daktarą Šaverą. Pasak jos, tai kretinas ir storžievis. Ir visai ne 
isterikas, o paranoikas. Per tą galvų siuvinėjimą jo smegenys 
pavirtusios pagalvėle adatoms. Jo paties galva skylėta. 

Man vis tiek norėjosi jį dar kartą pamatyti. Žinoma, jis el- 
gėsi storžieviškai, bet aš gailėjausi, kad jį pertraukiau. Jis ne 
viską man papasakojo. 

— Jis mat įsivaizduoja, kad tu nori pamiršti pati save! — 
šaipėsi Žana. — Argi ne taip? 

— Jeigu jis Žinotų, kas aš, tai viską pakreiptų kita linkme. 
Nevaidink kvailutės. Aš tik norėčiau pamiršti Miki, ir tiek. 

— Jeigu jis viską pakreiptų kita linkme, iš jo gražių žo- 
džių kaipmat nieko nebeliktų, tai jau tikrai. Nežinau, ką jis turi 
galvoje sakydamas “isterija, nors iš bėdos galėčiau sutikti, 
kad Miki būtų nekenkę retkarčiais pasigydyti. Tačiau tu bu- 
vai visiškai normali. Niekados nesu mačiusi, kad tu būtum per- 
nelyg susijaudinusi ar taip siustum kaip ji. 

— O kas norėjo suduoti daktarui Dulenui, o kas sudavė 
tau? Juk aš, ar ne? 

— Tavim dėtas, manau, kiekvienas būtų taip pasielgęs. Tu 
gi ligonė. Kad taip man, aš būčiau gelžgalį pasičiupusi. Ta- 
čiau kai ta pasiutėlė tave taip išgražino, kad paskui visą sa- 
vaitę vaikščiojai su mėlynėmis, tu ir piršto nepajudinai apsi- 
ginti, nors Miki nė gramo už tave daugiau nesveria. O juk tai 
buvai tu, ne Miki! 

Trečią dieną ji man pranešė, kad grįžtame į Kadė kyšu- 
lį. Artinosi testamento paskelbimo diena. Jai būtinai reikėjo da- 
lyvauti ceremonijoje, taigi aš turėsianti keletą dienų pasilikti 
viena su tarnaite. Žanos manymu, aš dar pėr silpna atlikti savo 

naują vaidmenį Florencijoje. Kadė kyšulyje vilos remontas :pra- 
sidėjo. vos dvi savaitės po gaisro, ir dabar netinkamas gyventi 
buvo tik Domenikos miegamasis. Aš ten būsianti toli nuo žmo- 
nių ir, Žinoma, tokioje aplinkoje greičiau pasveiksianti. 

„Pirmą kartą po to, kai aš pabėgau nuo jos vienoje Pary- 
žiaus gatvėje, mes susikivirčijome: Mintis, kad reikės grįžti į 
vilą, kur tikriausiai dar yra likę gaisro pėdsakų, ir ypač mintis, 
kad aš ten galėsianti pasitaisyti, mane varė iš proto. Bet kaip 
visada aš nusileidau. 

: Po: pietų Žana valandėlę paliko mane vieną viešbučio te- 
rasoje.: Grįžo ji: ne savo baltu automobiliu, o žydru kabriole- 
tu '“Fiat-1500" ir pasakė, kad jis mano. Ji man įteikė maši- 
nos dokumentus ir raktus, ir aš ją pavežiojau po Nicą. 

Kitos dienos rytą mes jau dūmėme Tulono keliu — Žan 
su savo automobiliu priekyje, aš su savo “Fiatu" iš paškos- 
Saulei krypstant vakarop, atvykome į Kadė kyšulį. Ten: mū: 
sų jau laukė Ivetė; energingai šlavinėdama tinką ir šiukšles, 
paliktas mūrininkų. Ji neišdrįso prisipažinti, kad manęs nepa- 
žino, apsipylė ašaromis ir išbėgo į virtuvę, kartodama savo ryš- 
kiu“ pietietišku akcentu: "Nelaimingas pasaulis, nelaimingas mū- 
sų pasaulis!“ 

"Namas buvo žemas, beveik plokščiu stogu. Iš lauko dažy- 
mas buvo dar nebaigtas, ir ant sienų, gaisro nekliudytoje pu- 
sėje, juodavo plačios suodžių juostos. 'Garažas ir valgomasis, 
kuriame Ivetė mums padavė vakarienę, buvo jau suremontuoti. 

— Nežinau, gal jau nebemėgstatė šitos žuvelės, — tarė ji, 
— padarysiu, sakau, jums malonumą. Tai kaip, patinka, kad 
vėl čia atvažiavote? Čia taip puiku! 

— Palik ją ramybėje, — burbtelėjo Žana. 

Aš paragavau žuvies ir pasakiau, kad ji labai gardi. Ive- 
tė truputį įsidrąsino. 

— Žinai, Miurno, laikas tau būtų įgyti proto, — tarė ji Ža- 
nai. — Juk nesuėsiu tavo mergaitės. 

Atnešusi vaisius, ji pasilenkė ir pabučiavo mane sakyda- 
ma, kad ne vien Miurno išgyvenusi dėl manęs. Visus šiuos tris 
mėnesius nebuvo dienos, kad Lekuose kas nors nesiteirautų 
apie mano sveikatą. 

— O vienas toks berniukėlis tai buvo net užėjęs vakar po 
pietų, kai aš valiau viršutinius kambarius. Jūs, matyt, buvote 
jam: per daug bloga.. 

--——: Kas, kas toks? 

-+ — Berniukėlis, toks jaunutis, gal jūsų metų. Kokių dvide- 
šimt dvejų ar trejų, ne daugiau. Žinokite, jums nėra ko dėl jo 
rausti. Jis gražus lyg koks karalaitis, o jau kvepia taip gardžiai 
kaip jūs. Aš jį pažįstu, nes kartais jam patvarkau rūbelius, juk 
pažinojau jį, kai dar Žeme rėplinėjo. 

— Ir Miki buvo su juo pažįstama? — vaklaudė Žana. 

„.—- O, reik manyt!.. Tik tr klausinėja, kada grįšite ir kur“ 
jūs dabar. a : 

Žana piktai į ją pažiūrėjo. 

— Jis dar ateis, nesijaudinkit, — užbaigė Ivetė. — Jam ne- 
toli, dirba čia pat, Lasiota pašte. 


Buvo jau pirma valanda nakties, tačiau aš, gulėdama kam- 
baryje, kur vasaros pradžioje gyveno Miki, niekaip negalėjau 
užmigti. Ivetė išėjo namo, į Lekus. Kelios minutės prieš vi- 
durnaktį išgirdau Žanos žingsnius savo buvusiame miegama- 
jame ir naujai išremontuotame vonios kambaryje. Nors ten jau 
spėjo pabuvoti teismo ekspertai ir mūrininkai, ji, matyt, 
tikrino, ar neliko kokių nors įrodymų prieš mus. 

Paskui ji nuėjo į trečią kambarį koridoriaus gale ir atsigulė. 
Aš atsikėliau ir nuėjau pas ją. Ji gulėjo ant sujauktos lovos su. 
vienu baltu apatinuku ir skaitė kažkokio Delė knygą “ Atminties 
ligos". 

— Nevaikščiok basomis kojomis, — tarė ji. — Sėskis arba 
apsiauk mano batus. Tarp kitko, kažkur mano lagaminuosė tu- 
rėtų būti šlepetės. 

Paėmusi iš Žanos knygą, padėjau ją ant staliuko ir kles- 
telėjau ant lovos. 

— Kas tas vaikinas, Žana? 

— Iš kur aš galiu Žinoti? 

.— Ką aš kalbėjau telefonu? | 

— Nieko baisaus. Dėl to gali puikiaūisiai miegoti. Jis būtų 
pavojingas tik tada, jei žinotų ir telegramos, ir mūsų. pasikal- 

bėjimų telefonu turinį. Tai mažai įtikima. 

— Lasiota paštas didelis?.- 

— Nežinau. Reikės rytoj ten užsukti. O dabar cik gulti 
Tarp kitko, dar neaišku, ar telefono ryšys eina per Lasiota. 

L-— Čia yta telefonas. Mačiau stovi apačioje. Galima bū- 
tų tuojau sužinoti. 

„— Nepaistyk niekų. Eik gulti. 

“-— Gal man galima gultis pas tave? 

Užgesinus šviesą, ji man staiga prisipažino, kad esąs dar 
kai kas, ko reikią bijotis labiau už viską. 

— Vonioje, tarp apdegusių daiktų, radau veržlėraktį. Skal- 
bimo mašinos dugne. Tai ne mano. Raktą, kuriuo tą naktį nau- 
dojausi, išmečiau. Gal tu kur nors pirkai kitą, norėdama kas- 
dien atsukinėti veržlę? 

— Aš tau būčiau pasakiusi ir užmetusi kur norint. 

— Nežinau. Aš apie tai negalvojau. Maniau, kad tu ėmei 
raktą nuo automobilio įrankių krepšio. Šiaip ar taip, teismo 
ekspėrtai jo nepastebėjo, o jeigu ir matė, tai neatkreipė dėme- 
sio. 

Po kiek laiko pasislinkau arčiau Žanos, norėdama sužinoti, 
ar ji dar nemiega. Nakties tamsoje klausiau jos, kodėl ji pri- 
sirišo prie manęs nuo tos dienos, kai pirmąsyk ją pamačiau kli- 
nikoje — gal tik dėl testamento. Ji tylėjo, ir aš tada pasakiau, 
kad iš visos širdies norėčiau viską prisiminti ir jai padėti, kad 
labai džiaugiuosi savo Žydruoju automobiliu ir viskuo, ką iš 
jos gaunu. 

— Aš jau miegu, — atsakė Žana. 


Aš ir toliau. dariau tai, ką Žana vadino mano “treniruote". 
Apie savo pasiekimus galėjau spręsti iš įspūdžio, kurį kėliau 
Ivetei. Keliskart per dieną ji vis sakydavo: “Ach, jūs visai ne- 
pasikeitėt!" 

Stengiausi būti gyvesnė, smarkesnė, nes Žana kartais im- 
davo mane kaltinti išglebimu arba sakydavo: 

— Ach tu, ištiža, puiku, dar truputėlį. pasistenk, o tada ga- 
lėsime „sau šlifuoti Pietų Amerikos šaligatvius.. Prancūzijos ka- 
lėjimuose: nelabai linksmą. . ; 

ETUI OEG 


Kadansi Ivetė beveik ištisą dieną būdavo viloje, turėdavo- 
me išeiti. Žana veždavosi mane į Bandolį — taip tikriausiai 
mane veždavosi Miki prieš tris mėnesius — arba gulėdavom 
pajūry prieš jau blėstančią rudenio saulę. Kartą, kai mes taip 
šildėmės, pro šalį yrėsi kažkoks žvejys. Koks turėjo būti jo nu- 
stebimas, matant tokią vėlyvą vasarotoją su maudymosi kos- 
tiumu ir baltomis pirštinėmis. 

Vaikinas, apie kurį kalbėjo Ivetė, nesirodė. Lasiota. paštas, 
mūsų akimis žiūrint, buvo gana didelis, ir kažin, ar kas nors 
galėjo klausytis mūsų pokalbio, tačiau telefono ryšys su Ka- 
dė kyšuliu iš tikrųjų ėjo pro ten.. 

Likus keturioms dienoms iki testamento paskelbimo, Ža- 
na įmetė lagaminą į savo “Fiato" bagažinę ir išdūmė. Vakar 
vakare mes važinėjome pietauti į Marselį su mano mašina. Prie 
stalo ji visai nelauktai aiškiu, linksmu balsu ėmė man pasa- 
koti apiė savo tėvus (gimusi Kazertojė, ir nors jos pavardė ne: 
itališka, esanti italė), apie tai, kaip pradėjusi dirbti pas Rafermi, 
apiė * "geruosius laikus" kuriė. jai buvę tarp aštuoniolikos ir 
dvidešimties metų. Grįžtant namo, tarp Kasi ir Lasiota (tas ke: 
lio ruožas — vieni vingiai), ji paguldė galvą mani ant peties 
ir, viena ranka apkabinusi mane per liemenį, padedayo EB 
kiuose išlyginti mašiną. | 

Ji pažadėjo grįžti iš Florencijos tuojau, kai tik sutvarky: 
sianti kai kuriuos formalumus, susijusius su testainlėntu. Savaitę 
prieš savo mirtį Rafermi -pridėjo prie jo: atskiramė- voke dar 
vieną punktą, kuriame buvo nurodyta paskelbti testamentą tik 
tada, kai aš būsianti pilnametė — tuo atvėju, jeigu ji mirtų 
anksčiau. Tai buvo arba vaikiškas senės noras įgelti Miki (Ža: 
nos teorija), arba ji, jausdama artėjančią mirtį, tiesiog norė- 
jo, kad jos Žmonės turėtų pakankamai laiko atlikti apyskaitą 
(Fransua Šanso teorija). Mano nuomone, tai neturėjo jokios 
reikšmės, tačiau Žana manė, kad testamento prierašas galįs su- 
daryti daugiau sunkumų negu paprasčiausias senojo testamento 
pakeitimas naujų; šiaip ar taip, gausi Rafermi giminė. gali pa- 
sinaudoti šiuo trūkumu ir pridirbti mums nemalonumų. 

Po apsilankymo pas Miki tėvą mes su Žana susitarėme, kad 
Ji pasiims jį važiuodama pro Nicą. Atsisveikindama ji man .ne- 
davė jokių nurodymų, — čia pat stovėjo Ivetė — tik -kaip 

paprastai: “Eik gulti kuo anksčiau ir būk gerutė“ . 

“ Ivetė įsitaisė Žanos kambaryje: Tą pirmąjį vakarą negalė: 
jau užmigti. Nulipau žemyn į virtuvę atsigerti vandens. Paskui, 
pamačiusi, kad naktis graži, užsimečiau virš naktinių marški- 
nių Žanos švarkelį ir išėjau. Tamsoje apėjau aplink vilą. Švar- 
kelio kišenėje užčiuopiau pakelį cigarečių. Išsitraukiau vieną 1, 
atsirėmusi į garažo sieną, pakėliau prie burnos. 

Kažkas kyštelėjo man ugnies. 


ŽUDAU 


Jaunuolis išdygo prieš Miki birželio saulės spinduliuose tuo 
metu, kai ji, išsitiesusi aukšto rago papėdėje ant smulkių ne- 
diduko paplūdimio akmenėlių, ketino užversti iliustruotą Žur- 
nalą. Iš pradžių tas jaunuolis, apsivilkęs baltais marškiniais ir 
išblukusiomis drobės kelnėmis, pasirodė jai tikras milžinas, mat 
jis-stovėjo visai prie pat jos, tačiau paskui ji įsitikino, kad jis 
yra vidutinio, ar net, ko gero, mažo ūgio. Tačiau tai jo nė kiek 
negadino — jis buvo labai gražus, didelėmis akimis, tiesia no- 
simi, moteriškomis lūpomis ir laikėsi kažkaip labai tiesiai pa- 
kėlęs pečius, rankas susikišęs. į kišenes. 

Jau kokios dvi ar trys savaitės Miki su Do gyveno vilo- 
je, Kadė kyšulyje. Tą dieną Miki buvo viena. Po pietų Do sėdo 
į mašiną ir išvažiavo į Lasiota kažko pirkti — ar kelnių (Miki 
jas matė — labai bjaurios), ar auskarų (irgi labai bjaurūs). Bent 
taip ji vėliau pasakojusi tam vaikinui. 

Jis prisiartino tyliai, net akmenėlis negirgžtelėjo po kojomis. 
Buvo lieknas, vikrus ir atsargus kaip katinas. 

Norėdama geriau jį matyti, Miki užsidėjo tamsius akinius 
ir truputį kilstelėjo, viena ranka prilaikydama atsegtą lieme- 
nėlę. Lygiu, be jokios išraiškos balsu jis paklausė, ar ji ir esanti 
Miki. Paskui, nelaukdamas, kol ji atsakys, jis atsisėdo prieš ją 
truputį šonu taip laisvai ir natūraliai, lyg visą savo gyvenimą 
tik tai ir būtų daręs. Miki tik šiaip sau jam pasakė, kad čia 
privatus paplūdimys ir kad ji būtų labai dėkinga, jeigu jis iš- 
sinešdintų. Ž 

Pastebėjęs, jog jai sunku užsisegti ant nugaros liemenėlę, 
jis: vikriai pasilenkė ir, dar nespėjus jai atsitokėti, užsegė pats. 

Paskui pareiškė, kad eina maudytis. Nusimetęs marškinius, 
kelnes, sandalus, jis nuėjo prie jūros su bjauriomis chaki spal- 
vos kareiviškomis glaudėmis ir įbrido į vandenį. 

Plaukiojo jis, kaip ir vaikščiojo — tyliai, neskubėdamas. 
Išlipęs į krantą, vėl prisėdo šalia jos, net nenubraukęs prili- 
pusių ant.kaktos tamsių plaukų sruogų, ir ėmė ieškoti kelnių 
kišenėse cigarečių. Radęs pasiūlė vieną sumaigytą, pusiau iš- 
byrėjusią “goluazą" Miki. Kai davė ugnies, jai ant kojos takš- 
telėjo vandens lašelis. 

— Žinote, ko atėjau? 

Miki atsakė, kad atspėti esą nesunku. 

— Pats stebėčiausi, jeigu taip būtų, — tarė jis. — Mėrginų 
turiu per akis. Aš jus stebiu visa savaitė, bet, patikėkite, vi- 
sai ne tam. O jeigu man kas ir patinka, tai jūsų draugė. Tarp 
kitko, ji nieko sau, tačiau mane domina visai kas kita, ko ne- 
simato. Štai čia. 

Jis dūrė pirštu sau į kaktą, griuvo aukštielninkas ir, padėjęs 
ranką už galvos, išsitiesė saulėje su cigarete dantyse. Gerokai 
patylėjęs, jis pasuko akis į Miki, išsiėmė iš burnos savo “go- 
luazą“ ir pareiškė: 

— Po šimts, jūs visai nesmalsi. 

— Ko jūs norite? 

— Pagaliau! Ko aš, jūsų manymu, noriu? Dešimt ilgų šim- 
tų? Penkių šimtų ilgų? Kiek verta jūsų plakanti širdelė? Kai 
kurios Žvaigždės yra apsidraudusios: vienos rankas, kitos kojas 
ir taip toliau. O kaip jūs, apdrausta? 

Miki su palengvėjimu atsiduso ir, nusiėmusi akinius, kad 
po akimis neliktų baltų ratų, atsakė, jog ją sykį jau bandę pa- 
gauti ant tokios meškerės. Jis galįs, tikrąja žodžio prasme, su- 
sirinkti savo skudurus. 

— Nepainiokit, — tarė jis. — Aš ne draudimo agentas. 

— O man tai aišku. 

— Aš neblogas vyrukas. Turiu akis ir ausis ir noriu jums 
suteikti šiokią tokią informaciją, kuria galėsite pasinaudoti. Be 
to,. aš ne kažin kiek teuždirbu. Šimtas ilgų — ir gėlytė jūsų 

rankose! . 

—-.Jeigu aš nuo to laiko, kai mane liovėsi vedžioję už ran- 
kos, būčiau kibusi ant tokių kabliukų ir mėčiusi pinigus, se- 
niai būčiau išėjusi ubagais. Tai kaip, susirinksite savo skudurus 
ar ne? 

Jis kilstelėjo ir, atrodė, baigs maivytis, Nekrypuodamas į 
šonus, tik šiek tiek sulenkdamas kojas, jis vikriai užsimovė kel- 
nes. Miki į jį bežiūrint dingtelėjo mintis, kad jo judesiai ne- 
paprastai grakštūs, vėliau tai jam ir pasakė. Tačiau dabar ji ne- 
kalbėjo. nieko, tik stebėjo jį iš po nuleistų blakstienų. 

— Juk Žana kuoktelėjusi! — prašneko jis, sėdėdamas ne- 
lyginant sfinksas, įsmeigęs akis į jūrą. — Žinai, po kokiu žen- 
klu ji gimė? Po Tauro. Saugokis Tauro kaip maro, viščiuk, tai 
tikra karve raguota. Viskas galvoje, nieko širdyje... 

Miki vėl užsidėjo akinius. Jis Žžvilgtelėjo į ją, nusišypso- 
jo, apsivilko marškinius, įsispyrė į sandalus ir atsistojo. Ji su- 
griebė jį už kelnių kiškos. 

— Iš kur jūs tai sužinojote? 

— Šimtas ilgų! 

— Jūs girdėjote mane tai sakant. Bandolyje, restorane. Jūs 
klausėtės mūsų pokalbio? 

— Bandolyje nebuvau nuo pernai vasaros. Aš dirbu Lasio- 
ta. Pašte. Darbą baigiu pusę penkių. O tai girdėjau šiandien, 
nebus ir valandos. Jau ruošiausi eiti namo. Tai ką nusprendėte? 
Taip ar ne? 

Miki atsiklaupė ir, matyt, norėdama laimėti laiko, papra- 
šė dar vienos cigaretės. Pirma pridegęs — tikriausiai matė fil- 
muose, — jis padavė Miki cigaretę. 

— Pašte? Tai buvo pokalbis telefonu? 

— Su Florencija, — tarė jis. — Tai ji skambino, jūsų drau- 
gė. Ta, su kuria kalbėjo, sako taip: “Pagalvok. Užteks. Padėk 
ragelį". Čia Miki išgirdo privažiuojant prie vilos mašiną: grįžo 
Do. Nuleidusi ant akių savo juodus akinius, Miki dar sykį nu- 
žvelgė iš apačios į viršų vaikiną ir pasakė sutinkanti duoti, ko 
jis prašąs, jeigu tik informacija būsianti to verta. 

— Informaciją gausite, kai pamatysiu monetas, — tarė jis. 
— Šiandien vidurnaktį būkite Lekuose prie tabako krautuvė- 

lės. Ten kieme, po atviru dangum, rodo filmą. Aš būsiu ten. 

Daugiau nieko nesakęs, jis nuėjo. Miki nusprendė palaukti 
Do. O kai Do su maudymosi kostiumu ir rankšluosčiu per petį 
priėjo linksma ir nerūpestinga prie jos, Miki tarė sau, kad neis 
į tą tabako krautuvę nei šiąnakt, nei rytoj. Buvo vėlus metas, 
ir saulė jau leidosi. 

— Ką tu ten veikei? 

— Nieko, — atsakė Do. — Valkiojausi. Vanduo šiltas? 

Do ausyse kabojo rausvi auskarai. Įbridusi į vandenį, ji 
kaip visados iš pradžių rūpestingai susišlapino visą kūną, 
paskui, pergalingai sušukusi indėnų kovos šūkį, staiga pasinėrė. 


Pakeliui į Bandolį, kur jos važiavo pietauti, Miki Lekuose 
žvilgtelėjo iš mašinos į tabako krautuvėlę. UŽ jos kieme ji pa- 
stebėje šviesas, o ant sienų kino afišas. 

— Šiandien sutikau keistą vaikiną, — tarė ji. — Ir to keis- 
to vaikino mintys irgi keistos. 

Ir kai Do nieko neatsakė, Miki pridūrė, kad galų gale jai 
Čia imsią patikti. | 


Tą vakarą ji parvežė Do į vilą be dvidešimt dvyliktą ir pa- 
sakė užmiršusi užsukti į vaistinę, bet Lasiota vaistinė tikriausiai 
dar būsianti atidaryta. Miki vėl įjungė šviesas ir išvažiavo. 

Be dešimties dvyliktą, pastačiusi mašiną skersgatvyje už 
tabako krautuvėlės-baro kampo, ji įėjo į kiemą, atitvertą bre- 
zentinėmis uždangomis ir, nepastebėjusi tarp publikos savo suk- 
to vaikinuko, atsisėdo ant sudedamosios kėdės ir pažiūrėjo pas- 
kutinius nuotykių filmo kadrus. 

Jis laukė jos prie išėjimo, palei baro bufetą, užsimetęs ant 
pečių savo mėlyną megztinį, kurio rankovės buvo parištos po 
smakru, ir dėjosi Žiūrįs televizorių. 

— Prisėskim, — tarė jis imdamas nuo bufeto savo stiklinę. 

Tuščioje terasoje, kurios languose be perstojo blykčiojo pra- 
važiuojančių mašinų šviesos, Miki ištraukė iš savo megztos 
sportinės palaidinės kišenės du banknotus po dešimt tūkstančių 
ir vieną penkių tūkstančių frankų. | 

— Jeigu tai, ką jūs turite man PA, bus labai įdomu, 
gausite ir likusius. 

— Aš neblogas vyrukas. Visados tikiu Žmonėmis. Be to, 
man yra žinoma, kad šiomis dienomis jūs laukiate papildymo. 

Jis paėmė pinigus, rūpestingai juos sulankstė ir įsikišo į ki- 
šenę. Paskui papasakojo, kad prieš kelias dienas jis priėmė iš 
Florencijos telegramą. Kadangi berniukas, kuris jas išnešiodavo, 
buvo išėjęs visam pusdieniui, jis pats apsiėmė ją pristatyti. 

— Į “Deziradės kavinę“ Lasiota. 

— Kuo čia dėta aš? — paklausė Miki. 

— Telegrama buvo adresuota jums. 

— Aš negaunu savo korespondencijos kavinėse. 

— O jūsų draugė gauna. Ji ir pasiėmė telegramą. Aš Ži- 
nau, nes, truputį luktelėjus, ji užėjo į paštą. Reikia pasakyti, 
jau buvau apie tą telegramą beveik užmiršęs. Merginą įsidė- 
mėjau todėl, kad ji užsakė pasikalbėjimą su Florencija. O te- 
lefonistė, kuri ją sujungė, — gera mano draugė. Taigi girdėjau 
viską ir supratau, kad telegrama buvo tai merginai. 

— Kas atsakė iš Florencijos? 

— Nežinau. Telegrama buvo be parašo. Tačiau kalbėjo 
moteris. Ji, kaip man pasirodė, žino, ko nori. Jeigu gerai su- 
pratau, jūs kaip tik į ją ir kreipiatės, kai reikia pinigų. Jums 
aišku, kas ji? 

Truputį išblyškusi Miki linktelėjo galvą. 

— O kas buvo telegramoje? 

— Čia ir prasideda visa painiava, — tarė vaikinas išsišiep- 
damas. — Man rodos, jus ruošiasi apmauti. Į jūsų kapšą tai- 
kosi, ar ką, bet jeigu čia kas nors rimčiau, norėčiau apsidrausti. 
Sakykim, aš prašoviau pro šalį, ir jūs turėsite kreiptis į fara- 
onus, taip? O man kur dėtis? Į valdiškus namus? Nenorėčiau, 
kad mano paslaugą palaikytų šantažu. 

— Apie policiją negali būti ir kalbos. 

— Ir aš taip manau! Daug triukšmo! Ir vis dėlto, ko aš no- 
rėčiau — tai apsidrausti. 

— Šiaip ar taip, pasižadu jūsų neminėti. Jūs patenkintas? 

— Šposijat, — tarė vaikinas. — Jūsų darbeliuose nieko ne- 
nutuokiu ir man į juos nusispjaut. Į jūsų pažadus irgi. Mane 
gali apdrausti tik jūsų parašiukas, ir niekas daugiau. Pasirašy- 
kite knygoje, kad gavote telegramą, ir mudu kvit. 

Jis-paaiškino, kad gautoms telegramoms sužymėti esąs spe- 
cialus registras. Paprastai laiškanešys nereikalauja iš gavėjo pa- 
rašo, tik pažymi įteikimo datą ir grafoje padeda kryžiuką. 

— Brūkštelėsite parašiuką virš kryželio, lyg būtumėt 
pati gavusi telegramą “Deziradės kavinėje“. Tada, jeigu jums 
kad kokios toptelės mane įkišti į maišą, visados galėsiu apsi- 
ginti. 

Miki atsakė, kad jis nerimtas, kad ją nuo šitų plepalų jau 
vemt verčia. Tegu jis mano, kad jam ir šiaip jau labai pasi- 
sekė: uždirbo dvidešimt penkis tūkstančius frankų tik liežuviu 
maldamas. O dabar ji norinti miego. Už išgertą tegu užsimoka 
pats. 

Ji pakilo ir išėjo iš terasos. Jis pasivijo ją prie mašinos, 
skersgatvyje, kur šviesos jau buvo užgesintos. Taręs “šekit!" 
jis grąžino jai pinigus, pasilenkė, greitai pabučiavo ją į lūpas, 
atidarė mašinos dureles, pakėlė nuo sėdynės nežinia kaip ten 
patekusį storą juodą sąsiuvinį, vienu atsikvėpimu išpoškino: 
“Klarisės tarpiklis. Bučiuoju." — ir dingo. 

Išvažiavusi už miestelio, ji vėl jį pamatė. Šis ramiai sau 
sėdėjo pakelėj laukdamas, kol kokia nors mašina jį pavėžės. 
Miki tarė sau, kad jis labai jau suktas. Tačiau vis tiek sustabdė 
truputį toliau savo kabrioletą ir luktelėjo, kol jis įsės. Ir vėl 
jo primerktos akys buvo suktos, judesiai katiniški, pečiai pa- 
kelti, tačiau jis negalėjo paslėpti savo pasitenkinimo. Miki pa- 
klausė: 

— Ar turite kuo rašyti? 

Jis ištiesė jai pieštuką ir atvertė juodąjį sąsiuvinį. 

— Kur pasirašyti? 

— Čia. 

Jis atidžiai apžiūrėjo parašą silpnoje prietaisų skydo švie- 
soje ir taip arti pasilenkė prie Miki, kad ji pajuto jo plaukų 
kvapą ir paklausė, kuo jis išsikvėpinęs. 

— Yra toks vyriškas odekolonas. Galima gauti tik Alžy- 
re. Aš ten atlikau karinę tarnybą. | 

— Kvepia gana bjauriai. Pasitraukit toliau ir pakartokit te- 
legramos tekstą. 

— “Klarisės tarpiklis. Bučiuoju." — tarė jis. 

Paskui tris kartus atpasakojo viską, ką prisiminė iš pirmojo 
telefono pokalbio. Dar pridūrė, kad kaip tik tą dieną, kai buvo 
nusprendęs pasikalbėti su ja pliaže, girdėjęs ir antrąjį pokal- 
bį. Visą savaitę nuo penkių vakaro ligi tol, kol ji išvažiuodavo 
pietauti, jis tykodavęs jos prie vilos. 

Miki tylėjo. Pagaliau nutilo ir jis. Suraukusi antakius ji pa- 
mąstė geroką valandėlę, paskui įjungė pirmąjį greitį ir nuva- 
žiavo. Sustojo Lasiota uoste. Kavinėse dar degė šviesos, o jū- 
roje tarp valčių snaudė didelis laivas. Prieš išlipdamas vaikinas 
paklausė: | 

— Jums kelia nerimą tai, ką pranešiau? 

— Dar nežinau. 

— Norite, aš išsiaiškinsiu, kur čia šuo pakastas? 

— Eikit sau ir pamirškit. 

Burbtelėjęs “okei", jis iššoko iš mašinos, pasilenkė uždaryti 
durelių, ištiesė jai ranką. 

— Sutinku pamiršti, — tarė, — bet ne viską. 

Ji davė jam dvidešimt penkis tūkstančius frankų. 


Kai ji antrą valandą nakties užlipo į savo miegamąjį, Do- 
menika miegojo. Miki iš koridoriaus įėjo į pirmąjį vonios kam- 
barį. Žodis “Klarisė" jai kažką priminė. Ką — ji nežinojo, ta- 
čiau tai siejosi su vonios kambariu. Uždegusi šviesą, ji paste- 
bėjo vonios kaistuvo markę. Jos žvilgsnis nuslydo dujų vamz- 
džiu, einančiu palube. 

— Ką tu ten veiki? — paklausė Domenika, vartydamasi sa- 
vo lovoje už sienos. 

— Ieškau tavo dantų pastos. 

Miki užgesino šviesą, vėl per koridorių grįžo į savo kam- 
barį ir atsigulė. | 

Kitą dieną, truputį prieš pietus, Miki perspėjo Ivetę, jog va- 
žiuos su Do pietauti į Kasi, atsiprašė pamiršus apie tai pasakyti 
anksčiau ir uždavė jai visam pusdieniui kažkokio darbo. 

Ji sustabdė mašiną prie Lasiota pašto ir tarė Do: 

— Eime. Aš jau seniai rengiuosi išsiųsti vieną dalykėlį. Ir 
-kaskart tai man vis išlekia iš galvos. 

Įeinant į paštą, Miki vogčiomis stebėjo draugės veidą: Do 

buvo aiškiai ne savam kaily. O čia dar paštininkė mandagiai 
ją paklausė: 

— Jums į Florenciją? 

Miki apsimetė neišgirdus, paėmė nuo stalo blanką ir su- 
kūrė telegramą Žanai Miurno. Vakar, kol užmigo, ji apgalvojo 
kiekvieną Žodį: 

Atleisk, nelaiminga, pinigų, bučiuoju tūkstantį kartų kak- 
tą, akis, nosį, lūpas, rankas, kojas, būk gerutė, verkiu, tavo Mi. 
Jeigu telegrama Žanai pasirodytų keista ir sukeltų nerimą, ji 
gal atsisakytų savo planų. Miki davė Žanai galimybę apsigal- 
voti. 

Ji parodė telegramą Do, tačiau ta nerado joje nieko nei la- 
bai juokingo, nei keisto. 

— O mano manymu, telegrama gana juokinga, — tarė Mi- 
ki. — Kaip tik tai, ko reikia. Būk gera, perduok ją į lange- 
lį. Aš palauksiu tavęs mašinoje. 

Už vieno langelio vakarykštis Miki pažįstamas, vėl su tais 
baltais marškiniais, štampavo kažkokius lapus. Jis pastebėjo 
merginas, kai tik jos įėjo į paštą, ir dabar nusekė paskui Miki. 

— Ką jūs ketinate daryti? 

— Nieko, — atsakė Miki. — Jeigu norite gauti likusius pi- 
nigus, tai “daryti" turėsite jūs. Penktą valandą, kai tik išeisite 
iš darbo, maukite į vilą. Tarnaitės nebus. Užlipsite į antrą aukš- 
tą, pirmos durys iš dešinės. Jums reikės veržlėrakčio. 

— Ką jos sumanė? 

— Nežinau. Jeigu teisingai supratau, suprasite ir jūs. Pra- 
nešite šį vakarą prie tabako krautuvės. Apie dešimtą, gerai? 

— Kiek atnešite? 

— Galiu jums duoti dar dvidešimt penkis tūkstančius. Pas- 
kui galbūt teks porą dienų palaukti. 

— Klausykit, iki šios dienos maniau, kad tai tik bobų rie- 
tenos. Bet jeigu dalykas rimtesnis — tai jau be manęs! 

— Jeigu aš perspėta, tai nieko rimto ir negali būti, — tarė 
Miki. — Tarp kitko, jūs manėte teisingai: tai tik bobų rie- 
tenos. 


Vakare jis laukė jos skersgatvyje, kur ji praėjusį kartą buvo 

pastačiusi savo mašiną. 

— Neišlipkite, — tarė jis, — maukim iš čia. Aš nenoriu, 
kad mus matytų dusyk toje pačioje vietoje. | 

Jie pravažiavo Lekų pliažą, paskui Miki pasuko į Bandolį. 

— Prie tokių darbelių aš nagų nekišu, — tarė jis mašinoje, 
— nors duotumėt ir dešimtkart tiek. 

— Jūs man reikalingas. | 

— O jūs nieko nelaukite ir maukit į policiją. Paskui vis- 
kas bus aišku ir be jūsų. Faraonams užteks atsukti vamzdį ir 
perskaityti telegramą. Jos kėsinasi jums kailį nudirti. 

— Reikalas ne toks jau paprastas, kaip jūs manote, — tarė 
Miki. — Kreiptis į policiją negaliu. Jūs man reikalingas visa 
tai sukliudyti, tačiau Domenika man kur kas reikalingesnė ir 
bus reikalinga dar labai ilgai. Nesistenkite suprasti, neturiu jo- 
kio noro jums aiškinti. 

— O kas ta moteris iš Florencijos? 

— Tai Žana. 

— Ir. ji taip pasigviešė jūsų pinigų? 

— Kaip tik to aš nemanau. Arba tikroji priežastis Visai ne 
ta, bet čia niekuo dėta nei policija, nei jūs, nei Domenika. 

Miki nutilo ir neprasižiojo iki pat Bandolio. Jie privažiavo 
kazino, stūksantį pačiame paplūdimio pakrašty, tačiau nors Mi- 
ki ir išjungė motorą, iš mašinos neišlipo. 

— O jūs ar suprantate, ką jos ketina daryti? — atsisukusi 
į vaikiną, paklausė Miki. 

Šįvakar ji buvo su šviesiai mėlynomis kelnėmis, sandalais 
ir ta pačia megzta sportine palaidine. Ištraukusi iš kontakto rak- 
tus, ji keletą kartų kalbėdama priglaudė juos prie skruosto. 

— Aš pabuvau dešimt minučių toje vonioje, — tarė vai- 
kinas. — “Klarisė" — tai dujų kaistuvo markė. Atsukau nuo 
sudūrimo veržlę ir pamačiau, kad tarpiklis visas šlapias, ištižęs. 
Koridoriuje yra ir daugiau sudūrimų, bet neverta buvo nė Žiū- 
rėti. Joms užteks ir vieno. Bereikia tik uždaryto kambario ir 
kaistuvo degiklio. Kas montavo įrengimą? Darbas atliktas visai“ 
neseniai. 

— Šaltkalvis iš Lasiota. 

— Bet kas čia buvo, kai vyko darbai? 

— Žana turėjo čia atvažiuoti vasario ar kovo mėnesį. Ji ir 
prižiūrėjo darbus. | 
* — Vadinasi, ji gali turėti tokią pat veržlę. Tai specialios 
veržiės. Sakykim, tarpiklis nueina po velnių, ji vis tiek neleistų 
dujoms ištekėti, bent jau tiek, kad būtų galima sukelti spro- 
gimą. Jeigu jos įskeltų veržlę, tai būtų Žymu. Jos turi kitą. 

— Jūs man padėsite? 

— O kiek už tai gausiu? 

— Tiek, kiek užsiprašėte: dešimt kartų daugiau. 

— Kad žinočiau, ką jūs turite galvoje, — tarė jis, minu- 
tėlę pagalvojęs. — Tas pamėgdžiojimas — tada telefonu — tai 
numeris, nors iš koto virsk, bet suprasti galima. Aš išstudijavau 
tą merginą kaip niekas. Stebėjau ją ištisas valandas. Kas kas, 
o ji tai jau tikrai eis iki galo. 

— Nemanau, — tarė Miki. 

— Ką jūs manote daryti? 

— Aš jums jau sakiau: nieko. Jūs man reikalingas tęsti ste- 
bėjimams. Greit atvažiuos Žana. Norėčiau dabar žinoti tik vie- 
na: kada jos ruošiasi padegti namą? 

— Gal jos ir pačios dar nenusprendusios. 

— Kai tik jos nuspręs, aš noriu būti perspėta. Jeigu Žinosiu, 
pasižadu, nieko neatsitiks. 

— Tiek to. Pabandysiu. Ko dar? 

— Vakarais vila paprastai lieka ilgai tuščia. Galite, mums 
išvykus, patikrinti, kaip ten tarpiklis? Gal šį tą sužinosime. Su- 
kliudyti jai negalėsiu. Užsirakins besimaudydama, ir viskas. 

— Kodėl jums atvirai su jomis nepasikalbėjus? — paklausė 
vaikinas. — Jūs Žinot, su kuo Žaidžiate? 

— Su ugnimi, — atsakė Miki. 

Ji nelinksmai sukikeno ir užvedė motorą. 

Grįžtant atgal, Mikį kalbėjo daugiausia apie jį, apie jo ju- 
desių grakštumą, kuris jai taip patinkąs. O jis galvojo apie tai, 
kad ji graži, daug patrauklesnė už visas jo pažįstamas mergi- 
nas, tačiau jis turįs suimti save į rankas. Tegu šią minutę ji, 
ir sutiktų kur nors su juo patraukti ar net paragauti meilės, jis 
nė už ką nekeistų į tai savo dešimties šimtų ilgų, kurie jam 
duos nepalyginamai ilgeshį malonumą nei ta akimirka, praleista 

su ja. 
Tarsi skaitydama jo mintis, Miki paleido viena ranka vairą 
ir ištiesė pinigus, kuriuos buvo žadėjusi jam šįvakar atvežti. 
Be to, jis gyveno su tėvais, ir kiekvieną kartą būdavo tikras 
vargas susirasti kokią nors užuoglaudą. 


. p k išliks, * j 
turis kartus išvažiavo šu 'sdVo Diašini ir alčiūo vakarus dievai 
3 Ša kuris: Asados būdavo neužrakintas, jis įsi- 


Jaunąją. "22 imk juodais plaukais jis sutiko dar du 
sykius: kartą -dieną, kai ji viena gulėjo paplūdimyje uolos pa- 
pėdėje, o antrą kartą vakare vienoje Lasiota uosto alinėje. Miki 
atrodė nusiraminus, lyg būtų tikra, kad surado išeitį. Tvirtino, 
jog nieko neatsitiksią. 

Tačiau ji iškart pasikeitė, kai tik į Kadė kyšulį atvyko auk- 
saplaukė milžinė. 

Jis stebėjo jas visas tris dar vieną savaitę, kol Miki davė 
ženklą, kad nori su juo pasikalbėti. Dažniausiai jis stovėdavo 
pakelėj už namo, bet kartais prieidavo arčiau, įsiklausydavo į 
balsus, sklindančius iš kambarių. Kartą vakare Miki grįžo iš 
paplūdimio viena — basa, su maudymosi kostiumu — ir pa- 
skyrė jam pasimatymą tą patį vakarą. 

Jie susitiko Lasiota uoste. Ji neišlipo iš mašinos, davė jam 
penkis banknotus po dešimt tūkstančių frankų ir pareiškė, kad 
jo paslaugų jai daugiau nereikią. O ir Žana keliskart jį paste- 
bėjusi sukiojantis aplink vilą. Be to, jos draugių sumanymas, 
pasirodo, esąs tik pokštas, dabar ji tai gerai Žinanti. Taigi tegu 
jis paklauso jos draugiško patarimo, pasitenkina gautais pinigais 
ir pamiršta šią istoriją. O jeigu imsiąs jai įkyrėti, tai ji jau ra- 
siantį būdų, kaip jį nuo to atpratinti, tą tvirtai nusprendusi. 

Prieš nuvažiuodama Miki pavarė mašiną kokius dešimt 
metrų pirmyn, sustojo, įjungė atbulinį bėgį ir, grįžusi atgal tuos 
pačius dešimt metrų, vėl atsidūrė šalia vaikino. Išsikišusi pro 
langelį, ji tarė: 

— O juk aš net nežinau, koks jūsų vardas. 

Jis atsakė, kad jai nesą reikalo Žinoti. 


117 


IR IŠTIES NUŽUDŽIAU 


““* Jis pasisakė esąs Seržas Repo. Iš pradžių, kai bandžiau 
šauktis pagalbos, jis man užgniaužė burną ir įstūmė į garažą. 
Paskui, supratęs, kad neketinu daugiau rėkti, jis užlaužė man 
už nugaros dešinę ranką, įspraudė tarp B šinos ir sienos ir 
stipriai prispaudė prie savęs. Taip jis“ Alike 1 
valandį, spustelėdamas dar stipriau, kai tik "ikarindavau ištrūkti, 
ir kalbėjo prislopintu neramiu balst: Aš 'kėineužvirtau aukš- 
tielninka ant “Fiato" gaubtuvo, o Kojų pišži nebejaučiau. 

Garažo vartai buvo pusiau praviri, ir pro tarpą vidun krito 
platus mėnesienos ruožas. Vaikinas kalbėjo taip arti prisikišęs, 
kad jam judinant galvą, atrodė, juda kartu ir šešėliai. 

— Po to, — tęsė jis, — aš viską mečiau. Liepos penktą 
sužinojau, kad per gaisrą kažkas vis dėlto žuvo. Tad reikalas 
pakrypo kitaip. Iš pradžių maniau, kad Domenika jus pergud- 
ravo, paskui ėmiau abejoti. Perknisau visus laikraščius, išklau- 
sinėjau čionykščius Žmones, bet taip nieko ir nesužinojau. O 
čia dar ta amnezija mane visai supainiojo. 

Jis vėl giliai atsikvėpė — paskutines minutes jis ėmė vis 
dažniau ir dažniau dūsauti — ir stipriai suspaudęs dar labiau 
mane užvertė ant automobilio. Jis, be abejo, buvo vyresnis, nei 
sakė Ivetė, o gal jį sendino raukšlelės akių kampučiuose, kai 
ant jo veido užkrisdavo mėnesiena. 

Aš vos galėjau atgauti kvapą. Kad ir būčiau dabar norė- 
jusi surikti, man būtų neužtekę jėgų. 

— Trys mėnesiai, — tarė jis. — Kaip sau norite, tai ne- 
mažai. Ir štai jūs grįžote. Kai pamačiau jus su ta ilgše blon- 
dine, supratau: ta, kita, neišsisuko, jūs — Miki. Žinoma, mane 
ėmė ir šiokios tokios abejonės, juk jūs gerokai pasikeitėt nuo 
liepos mėnesio. Šitie plaukai, šitas veidas, pažink, kad geras! 
Tačiau pastarąsias dienas aš jus abi stebėjau. Tos jūsų repe- 
ticijos: “vaikščiok taip“, “užsisek švarkelį šitaip..." — tik mui- 
lo burbulas. Tiesą sakant, aš ir neketinau kažkiek iš jūsų imti... 
Bet dabar neturiu jokių skrupulų. Juk be manęs jums būtų išėję 
šnipšt. Taigi aš noriu tik to, kas man priklauso, aišku? 

Aš beviltiškai papurčiau galvą, ir jis, matyt, suprato ne tai, 

ką aš norėjau pasakyti. 

— Nevaizduokit kvailutės! — tarė jis ir taip stipriai ma- 
ne spustelėjo, kad net šonkauliai subraškėjo. — Kad jums pra- 
skėlė galvą, aš beveik linkęs tikėti. Jeigu tai tik akių muili- 
nimas, jis seniai būtų iškilęs aikštėn. Tačiau jūs. pati puikiai 
žinote, kad ją nužudėte! 

Šį kartą aš linktelėjau galvą. 

— „Maldauju, paleiskite mane. 

Aš pasakiau „pašnibždomis, ir jis ne tiek išgirdo, kiek a at- 
spėjo iš. mano lūpų. 

— Tačiau jūs bent supratote? 

Aš vėl Jinktelėjau galvą, leisgyvė. Jis kiek pasvyravo, pa- 
leido mana riešą, truputį atsitraukė, .bet lyg. bijodamas, .kad ne- 
pabėgčiau, ir toliau laikė ranką man ant klubo. Ta ranka mane 
ir. sulaikė, kai susmukau ant mašinos gaubtuvo. Pro naktinius 
marškiniųs jaučiau suprakaitavusį. jo delną. 

„> Kadą grįžta jūsų draugė? | i 

— Nežinau. Po poros dienų. Prašau, pakejskite m manę. „Aš 
nešauksiu ir nebėgsiu, 

Atstūmiau jo ranką. .Jis atsilošė į "garažo. sieną, ir mes: Užuri 
laiką tylėjome. Atsirėmiau | į mašiną, norėdama išsitiesti. Ga- 
ražas.ėmė suktis. man. akyse, bet aš. nepargriuvau. Tik. dabar 
pajutau, kad. mano kojos kaip ledas — kai jis stūmė mane į 
garažą, aš pamečiau šlepetes. Paprašiau, kad jas atneštų. 

Jis padavė man šlepetes, ir kai tik jomis apsiaviau, vėl pri- 

ėjo arčiau. 
„„ — Nenorėjau jūsų „gąsdinti. Priešingai, aš labai suinterės 
suotas, kad mes susitartume. Jūs pati kalta, kad.buvau privers- 
tas jus. čia įstumti. O šiaip dalykas labai paprastas. Aš galių 
jums pridaryti nemalonumų, bet galiu ir palikti ramybėje. Kam 
gi tie nemalonumai? Jūs man kadaise Žadėjote tūkstantį ilgų. 
Duositę du. Vieną už save, vieną už ilgšę blondinę. Teisinga, 
ar ne? | 

Į viską atsakinėjau “taip". Nieko daugiau netroškau, tik pa- 
silikti viena, kuo toliau nuo jo ir atsikvošėti. Būčiau jam viską 
pažadėjusi. Matyt, jis tai suprato, nes pareiškė: 

— Įsikalkit sau į galvą: jūsų parašas telegramų knygoje yra 

ir. bus. Aš išeinu, bet žinokit, jūsų iš akių neišleisiu, geriau ne- 
krėskit kvailysčių. Kartą jūs mane jau apmovėte, bet man ir 
to užtenka, pasimokiau. 

Jis pasitraukė nuo manęs dar toliau if ARIsojo visu Uglų 
mėnesienoje ant slenksčio. 2 

— Galiu tikėtis? i 

— Taip, taip. Išeikite. 

Jis pridūrė, kad mes dar susitiksime, ir dingo. .Aš negir- 
dėjau jo žingsnių. Kai po valandėlės išėjau iš garažo, aplin- 
kui.nebuvo nė gyvos dvasios, tik švietė mėnuo. Galėjau a 
manyti, kad man pasivaideno naujas košmaras. 


Nesumerkiau akių lig ryto. Man vėl ėmė skaudėti 'spran- 
dą, mausti nugarą. Nors gulėjau po šilta antklode, visa virpėjau 
iš šalčio. 

Stengiausi prisiminti žodis į žodį, ką jis man sakė. Tačiau 
dar garaže, nors ir kokia nepatogi buvo mano padėtis, kiek- 
vienas sakinys, kurį jis šnibždėjo tiesiai man į veidą, kėlė mano 
smegenyse vaizdus. Šu jo pasakojimu pynėsi mano pačios vaiz- 
diniai, ir aš nieko negalėjau padaryti. Viskas buvo netikra.. 

Kuo tikėti? Tarp kitko, aš nieko ir neišgyvenau. Gyvenau 
svetimais sapnais. Žana pasakodavo man apie Miki savaip — 
tai buvo sapnas. Aš suprasdavau jos žodžius irgi savaip, o kai 
paskui galvodavau viena apie tuos pačius įvykius, apie tą patį 
žmogų, tai būdavo jau kitas sapnas, tik dar labiau nutolęs nuo 
tikrovės. 

Žana, Fransua Rusenas, Seržas Repo, daktaras Dulenas, 
Ivetė — tai tik veidrodžiai, atsispindį kituose veidrodžiuosė. 
Išeina, viskas, ką tikėjau iš tikrųjų esant, egzistavo tik mano 
galvoje. 

Tą naktį net nesistengiau išsiaiškinti keisto Miki elgesio, 
Miki, atsispindėjusios Seržo Repo vaizduotėje. Juo labiau ne- 
sistengiau vėl atkurti atmintyje tos kitos nakties, kai degė na- 
mas. 

Iki pat aušros nelyginant arklys, įkinkytas į maniežą, grįž- 
davau ir grįždavau vis prie tų pačių bereikšmių smulkmenų. 
Pavyzdžiui, įsivaizduodavau, kaip Seržas lenkiasi norėdamas 

paimti. iš.mano mašinos juodą sąsiuvinį (kodėl juodą? Juk jis 
man: to nesakė).: Ar.pabučiavo jis Miki? (Aš jus net pabučiavau 
vogčiomis.) Į skruostą? Į lūpas? Pasilenkęs? Atsilošęs?-Ir ap- 
skritai, ar tiesa. tai, ką jis pasakojo? 

Ir dar vienas dalykas nedavė man ramybės: jaučiau, kad 
nuo manęs bjauriai trenkia pigiu odekolonu, kuriuo jis kvėpi- 
nosi plaukus. Miki taip pat buvo pastebėjusi tą jo kvapą. 

“Jūsų parašas, — tarė man Repo, — buvo labai aiškus, 
aš: jį patikrinau ten pat, prietaisų skydo. šviesoje. Jūs manęs 
net paklausėte, kuo aš kvepinuosi plaukus. Tai specialus ode- 
kolonas, jo galima „gauti tik Alžyre. Aš ten atlikau karinę tar- 
nybą. Pati matote, tokių dalykų neišsigalvosi!" 

Galbūt jis ir pasakė Miki, kaip vadinasi tas odekolonas. /Ta- 
čiau man garaže jis to nesakė — tai buvo kažkoks odekolo- 
nas. Ir labiau nei mintis apie nelaimę, kurią Repo galėjo mums 
su.Žana užtraukti, tas kvapas, įsigėręs (ar man tik taip atro- 
dė) į mano pirštines, į rankas, kėlė man tokį siaubą, kad tu- 
rėjau uždegti šviesą. Tikriausiai šantažistas bastosi aplink namą, 
aplink mane. Saugo mane kaip savo gerą; saugo mano atmintį, 
mano protą, kurie dabar priklauso jam. 

Nuėjau į vonią, nusiprausiau ir vėl atsiguliau, taip ir neat- 
sikračiusi tos baimės. Nežinojau, kur ieškoti migdomųjų. Kai 
užmigau, pro langinių plyšius jau skverbėsi saulės spinduliai. 

Kai jau visai įdienojus mane pabudino sunerimusi Ivetė, 
man rodės, kad vis dar atsiduodu tuo kvapu. Mano pirmoji 
mintis buvo: ar tik jis nemano, kad bandysiu perspėti Žaną? 
Jeigu tai padarysiu, jis vis tiek sužinos, supyks ir mus abi 
įskųs. Prasti tada būtų mūsų popieriai. 

„Po pusryčių išėjau į lauką. Jo nesimatė. Manau, kad bū- 
čiau jį prašiusi leidimo paskambinti į Florenciją. 

Kitas dvi dienas sukau galvą, kurdama absurdiškiausius pla- 
nus, kaip atsikratyti Repo neperspėjus Žanos. Basčiausi be tiks- 
lo tarp paplūdimio ir sofos pirmame aukšte. Jis nesirodė. 

Trečią dieną — tai buvo mano gimimo diena — Ivetės iš- 
keptas pyragas man priminė, kad šiandien turi būti paskelb- 
tas testamentas. Žana pati man paskambins. 

...Ji.paskambino po pietų: Seržas tikriausiai dar buvo pašte. 

Jis gali klausytis. Supras, kad aš — Do. Nežinojau, kaip geriau 
būtų Žanai pasakyti, kad ji atvažiuotų. Pasakiau, kad jaučiuosį 
sveika, kad labai jos pasiilgau. Žana atsakė, kad ir Ji labai: ma- 
nęs pasiilgusi. 

Aš taip buvau susirūpinusi, kad kažkas trečias klausosi mū- 
sų-pokalbio, jog iš karto ir nepastebėjau, koks keistąs Žanos 
balsas. Man toptelėjo tai tik baigiantis pokalbiui. 

— Menkniekis, — tarė ji. — Pavargau. Turiu truputį. ne- 
ui „Reikės -čia pasilikti dar dieną: kitą. palkį 

-Liepė man nusiraminti. Paaiškinsianti sugrįžus.. Kai: kabinau 
S se i mane- apėmė. jausmas, lyg skirčiausi su. ja visam laikui, 
Tačiau tik pakštelėjau senu papratimu į. ais ir. nieko: jai 
nesakiau, ko 


A Vėl rytas — vėl baimė. - 

Žvilgtelėjusi pro savo: miegamojo langą, pamačiau palėi 'ga+ 
rąžą: du vyriškius, kurie kažką užsirašinėjo: Jie pakėlė galvas 
ir linktelėjo man. Buvo panašūs į policininkus. | : 

Kai nulipau žemyn, jų jau nebuvo. Ivetė man paaiškino, 
kad tai iš Lasiota gaisro -apsaugos valdybos. Atėję kažko pa- 
tikrinti, o ko — ji nežinanti. Kalbėję apie a vėją, apie 
gegnes. 

-Pagalvojau:: “jie" tiria viską iš naujo. 

Užlipau į savo kambarį ir apsirengiau. Nebežinojau, .kas 
man darosi. Mane purtė drebulys; mačiau, kaip dreba mano 
rankos. Ir vėl, nors jau buvau beveik išmokusi, niekaip nega- 
lėjau pati užsimauti: kojinių. O. mano protas kažkaip -atbuko, 
tarsi sustingo. 

Basa, su kojinėmis rankoje, ilgai stovėjau vidury ištaba: 
rio ir staiga išgirdau, kaip kažkas manyje sako: “Kad taip tavo 
vietoje Miki, ji gintųsi. Ji už tave stipresnė ir nebūtų žuvusi, 
Jeigu būtum veikusi viena. Tas vyrukas meluoja“. O kažkas 
kitas sakė: “Seržas Repo jus jau įskundė. Juk tie žmonės atėjo 
čia trys mėnesiai po gaisro ne dėl malonumo tave pagąsdin- 
ti. Bėk pas Žaną.“ 

Pusnuogė išėjau į koridorių. Kojos pačios atvedė mane lyg 
lunatikę į apdegusį Domenikos miegamąjį.: 

“Ant: palangės sėdėjo nepažįstamas Žmogus šviesiai Žaliu. 
lietpalčiu.- Iš karto aš, matyt, pamaniau, kad tai Seržas, bet 
prieš mane sėdėjo jaunuolis, kurio anksčiau niekados nebuvau 
mačiusi, — liesas, liūdnomis akimis. Jis nenustebo mane iš- 
vydęs, nei kad aš neapsirengusi, nei kad išsigandusi. Atsirė- 
miau į duris ir apmiriau, prispaudusi prie lūpų susuktas į gniu- 
žulą kojines. Netardami nė Žodžio, mes ilgai viens į kitą Žiū- 
rėjome, 

Dabar viskas aplink buvo tuščia, plika, išdeginta. Kambarys 
be baldų, parketas išlaužtas — čia nustojo plakusi mano šir- 
dis. Mačiau iš akių, kad jis mane niekina, kad jis mano priešas 
ir taip pat Žino, kaip mane pražudyti. 

Už jo nugaros trinktelėjo apdegusi langinė. Jis pakilo ir lė- 
tai išėjo į vidurį kambario. Prabilo. Kartą jis su manim jau kal- 
bėjęs telefonu. Jis — Gabrielis, Domenikos draugas. Jis žinąs, 
kad Domeniką nužudžiusi aš. Jis tai įtaręs jau iš pirmos dienos. 
Dabar esąs tuo įsitikinęs, rytoj turėsiąs įrodymų. Tai buvo be- 
protis, tačiau jo balsas skambėjo ramiai. 

— Ką jūs čia veikiate? 

— Ieškau, — atsakė jis. — Jūsų ieškau. 

— Jūs neturite teisės brautis į mano namus. 

— Tą teisę man duosite jūs. 

Jis laukęs. Jam nebuvę ko skubėti. Ir gerai padaręs, kad 
laukęs. Nuo vakar dienos jis Žinąs, už ką aš nužudžiusi Do- 
meniką. Jis netgi turįs tarnybinį pretekstą, duodantį jam tei- 
sę įeiti į mano namus. Ir kol neįrodysiąs Žmogžudystės, jis iš 
čia neišvažiuosiąs, tačiau visos išlaidos jam būsiančios apmo- 
kėtos. 

Tuo pretekstu buvo draudimo polisas, kolektyvinė gyvybės 
draudimo sutartis, sudaryta tarnautojų to banko, kur anksčiau 
dirbo Domenika. Per tą sutartį jie ir susipažinę. Čia jis ma- 
nęs paklausė, ar man neatrodo, kad gyvenimas — keistas da- 
lykas. Juk jis laukęs tris mėnesius, nes gerai žinojęs, jog vienas 
draudimo sutarties paragrafų jam suteikiąs teisę atlikti Kadė 
kyšulyje savo tyrimus. O kai tik sužinojęs apie Do mirtį, tai 
net sumokėjęs iš savo kišenės mėnesinį draudimo įnašą. Jei- 
gu jo vyresnybė tai suuostų, jis niekados neberastų darbo iš 

savo -specialybės. Tačiau kol kas nors paaiškėsią, jis spėsiąs 
atkeršyti už savo draugę. 

Aš kiek nusiraminau. Jis stengiasi mane sugluminti, pasi- 
puikuoti savo užsispyrimu. Jis nieko nežino. 

Jis man paaiškino, kad Italijoje būtų visai kas kita. Ten jį 
sutiktų išskėstomis rankomis. Prancūzijoje: Do pasirašiusi tik 
vieną polisą, įpareigojantį įmokėti po du tūkstančius frankų kas 
mėnėsį per dešimtį metų, tačiau Sandra Rafermi sudariusi dau- 
gybę visokiausių sutarčių dešimtims milijonų frankų. Jeigu jau 
čia ieškoma priekabių dėl tokio menko poliso kaip Do, tai ką 
ir kalbėti apie italų draudimo kompanijas. 

Priekabių? Rafermi draudimo polisai? Aš nieko nesupra- 
tau. Mane vėl apėmė baimė. Gabrielis atrodė net truputį nu- 
stebęs, bet paskui, matyt, susiprotėjo, kad nuo manęs kai ką 
bus nuslėpę. Ir jo veide pirmą ir paskutinį kartą nušvito šyp- 
sena, ne tiek linksma kiek ironiška. 

"-— Šiandien vakare arba rytoj, jeigu tik man trukdysite 
dirbti savo darbą, šie namai knibždėte knibždės visokių kni- 
sių, dar didesnių už mane, — tarė jis. — Man pakaktų tik pa- 
siskųsti raporte, kad mergiščia šiaušiasi, nes, matyt, nori kažką 
nuslėpti. Aš dar sykį apeisiu namą. Patariu jums apsirengti. 
Paskui pasikalbėsime. 

Jis apsisuko ir ramiai nužingsniavo į apdegusį vonios kam- 
barį. Ant slenksčio atsigręžė ir, lėtai tardamas žodžius, pasakė, 
kad mano bičiulė Miurno turinti didelių sunkumų Florencijoje: 
pagal testamentą paveldėtoja yra Do. 


Po pietų bandžiau iškviesti Florenciją. Skambinau visais te- 
lefonų numeriais, kuriuos radau Žanos popieriuose. Vakarop 
kažkas atsiliepė. Niekas nežinojo, kur surasti Žaną, bet man 
patvirtino, kad dešimt dienų prieš savo paskutinį priepuolį Ra- 
fermi nei iš šio, nei iš to surašiusi naują testamentą. Itališkai 
žinojau tik keletą posakių, kuriuos buvau išmokusi pastarąsias 
savaites, o Ivetė buvo prasta vertėja. Pasikalbėjimas išėjo labai 
neaiškus, ir aš pasiguodžiau sakydama sau, kad, matyt, mes 
blogai supratome. 

Domenikos draugužis sukosi po namus. Jis nieko nevalgė 

Jr netgi nenusivilko lietpalčio.: Kartais jis: prieidavo prie ma- 
nęs ir, nepaisydamas Ivetės, berdavo lyg koks policininkas man 
klausimus, į kuriuos negalėdavau atsakyti. 

Jis tebesisukinėjo aplinkui, o aš nedrįsau jo išvaryti — bi- 
jojau kitiems atrodyti dar labiau įtartina ir jaučiausi lyg pa- 
tekusi į jo žingsnių sūkurį. 

Ir staiga, kai jis Žingsniavo palei namą, mano galvoje 
blykstelėjo viena vienintelė mintis, beprotiška mintis, ir sūkurys 
sustojo: Miki irgi turėjo pretekstą — lygiai tokį kaip ir aš: už- 
imti mano vietą, kad susigrąžintų palikimą! 

Užlipau į savo kambarį, paėmiau paltą ir pinigus, kuriuos 
man buvo palikųsi Žana, pakeičiau pirštines. Imdama iš spintos 
švarias pirštines, pamačiau mažytį revolverį perlamutrine ran- 
kena — mes jį radome Miki lagamine. Ilgai svyravau. Bet vis 
dėlto paėmiau. 

Apačioje, prie garažo, vyriškis su lietpalčiu tylėdamas Žiū- 
rėjo, kaip užvedu mašiną. Jau buvau bevažiuojanti, kai jis man 
šūktelėjo. Pasilenkęs prie langelio, jis paklausė, ar man dabar 
neatrodą, kad gyvenimas keistas dalykas: mane pražudysian- 
ti graži mašina. 

— Jūs žinojote, kad Do taps paveldėtoja, — šaukė jis. — 
Žinojote, nes jums tai pranešė jūsų tetulė. Jūs skambinote jai 
iš Paryžiaus, kai guvernantė atvažiavo jūsų pasiimti. Tai pa- 
rašyta juodu ant balto testamente. Jūs šventėte Do gimimo die- 
ną, 0 grįžusi namo, uždavėte jai migdomųjų, užrakinote mie- 
gamajame ir sukėlėte vonios kambaryje gaisrą. 

— Jūs visai pakvaišote! 

— Jūs viską numatėte. Išskyrus dvi galimybes: pirma, kad 
jūs galite netekti atminties ir pamiršti net savo sumanymą dėtis 
Domenika; antra, kad miegamasis gali neužsidegti. Ir jis ne- 
užsidegė! 

— Nenoriu daugiau jūsų klausytis! Nešdinkitės! 

— Žinote, kuo aš užsiiminėjau šiuos tris mėnesius? Nag- 
rinėjau gaisrų bylas nuo mano draudimo kompanijos įsteigi- 
mo laikų. Namo padėtis, vėjo kryptis tą vakarą, sprogimo jėga, 
gaisro židiniai vonios kambaryje — viskas rodo, kad ta šlykš- 
tynė ugnis. nebūtų pasiekus Domenikos miegamojo! Gaisras bū- 

tų sunaikinęs tik dalį namo, prieš vėją jis nebūtų galėjęs plėstis. 
Jums teko dar kartą padegti, dabar jau garažą, po jos .miega- 
muoju! 

Žvilgtelėjau į jį. Iš mano akių jis suprato, kad pasiduodu 
jo įtikinama. Jis sugriebė mane už peties, bet aš nubloškiau 
jo ranką. 

— Traukitės šalin, sutraiškysiu! 

— Ir sudeginsite šitą mašiną, kaip sudeginote aną? Tad 
klausykit, šį kartą duosiu jums patarimą: nepersūdykit, nepa- 
meskit galvos, nebūkit tokia atgrubnage, kai vel imsites kiur- 
dinti mašinos baką! Atidžiau pažiūrėjus, iš karto gali kristi į 
akis. 

Aš trūktelėjau pirmyn. Užpakalinis mano “Fiato" sparnas 
bloškė Gabrielį į šalį, ir jis pargriuvo. Išgirdau, kaip suriko 
Ivetė. 

Po operacijos aš nekaip jaučiausi prie vairo, greitai važiuoti 
man buvo sunku. Mačiau, kaip tirštėja sutemos ir palei įlan- 
ką užsidega Lasiota šviesos. Jeigu Seržas Repo išeina iš darbo 
penktą valandą, kaip vasarą, jo jau neberasiu. O reikėjo už- 
čiaupti jam burną. 

Pašte jo nebuvo. Dar sykį iškviečiau Florenciją. Žanos ne- 
radau. Kai vėl sėdau prie vairo, jau buvo naktis, šalta, o man 
net neužteko drąsos mašinos viršui pakelti. 

Kurį laiką sukinėjausi po Lasiotą lyg tikėdamasi sutikti Ser- 
žą Repo, ir iš tiesų viena mano pusė to tikėjosi. Antroji pu- 
sė galvojo tik apie Miki — Miki tai aš, o gal ir ne aš — ir 
apie Žaną. Negalėjo ji taip apsirikti, negalėjo manęs apgau- 
ti. Seržas melavo. Miki nieko nežinojo. Aš esu Do ir užmu- 
šiau už nieką, už palikimą, kuris man ir taip būtų atitekęs, o 
dabar jo vis tiek nematysiu. Kad būčiau palaukusi. Juokinga: 
Reikėtų juoktis. Kodėl nesijuokiu? 

Grįžau į Kadė kyšulį. Jau iš tolo pamačiau prie namo daug 
mašinų su uždegtomis šviesomis. Policija. Sustojau kelio pa- 
krašty. Dar kartą pabandžiau susikaupti, sudaryti kokį nors pla- 
ną, dar kartą pagalvoti apie tą gaisrą. 

Irgi juokinga. Tris mėnesius iš eilės be atvangos ieškojau, 
knisausi, tyrinėjau kaip tas akiplėša draudimo agentėlis, bet pa- 

siekiau daugiau už jį: šiame reikale, kurio jis taip aistringai 
ėmėsi, kur pažvelgsi — visur buvau aš. Aš ir teismo ekspertas, 
ir žudikas, ir auka, ir liudininkas — viskas kartu. O kaip įvyko 
iš tikrųjų, niekas to neatskleis, nebent tik kinų dievukas trumpai 
kirptais plaukais — šįvakar, rytoj arba niekad. 

Pasiekiau namus pėsčiomis. Tarp juodų automobilių — jų 
šeimininkai buvo plūste užplūdę visą pirmąjį aukštą — paste- 
bėjau baltą Žanos mašiną atidengtu viršumi, lagaminą, pririštą 
užpakaly, ant priekinės sėdynės pamirštą šaliką... Žana čia! 

Įsigūžusi į paltą, apčiuopdama pro pirštinę gulintį kišenėje 
Miki revolverį, iš lėto nuėjau šalin. Nusileidau žemyn, į pa- 
plūdimį. Seržo nebuvo. Vėl išėjau į plentą. Ten jo irgi nebuvo. 
Tada sėdau į mašiną ir grįžau į Lasiotą. 

Radau jį po valandos kavinės terasoje, sėdintį su kažko- 
kia rudaplauke mergina. Pamatęs, kad lipu iš mašinos, jis ap- 
sidairė aplinkui, matyt, nenorėdamas čia su manim susitikti. 
Aš ėjau tiesiai į jį, ir jis atsistojo. Jis netgi Žengė man prie- 
šais du žingsnius — du paskutinius nelemtos katės žingsnius. 
Šoviau į jį iš penkių metrų, nepataikiau, tačiau nesustojau, ėjau 
toliau, vis šaudydama iš savo mažiuko revolverio. Jis krito vei- 
du ant grindinio prie pat šaligatvio. Po ketvirto šūvio dar du 
kartus paspaudžiau gaiduką, tačiau šoviniai jau buvo pasibaigę. 
Tarp kitko, tai neturėjo jokios reikšmės, žinojau, kad jis ne- 
begyvas. 

Pasigirdo riksmai, bėgančių kojų trepsėjimas. Įlipau į “Fia- 
tą". Kol užvedžiau motorą, ant manęs siūbtelėjo žmonių la- 
vina. Minia prasiskyrė prieš mašiną. Kalbėjau sau: dabar Žanos 
niekas nelies, ji paims mane ant rankų, liūliuos, kol užmigsiu, 
nieko daugiau jos neprašysiu, tik kad mane visados mylėtų. 
Mano automobilio prožektoriai šlavė nuo kelio šakalus, ir jie 
lakstė į visas puses. 


Žana stovėjo atsirėmusi į sieną vilos valgomajame ir ra- 
miai laukė, išblyškusi kiek daugiau nei paprastai. 

Ji pirmoji mane pastebėjo lipančią laptais. Mačiau tik jos 
veidą, staiga apsiniaukusį, paskui vėl nušvitusį ir kartu sutri- 
kusį. Tik daug vėliau, kai mane nuo jos atplėšė, pastebėjau ki- 

tus Žmones: Ivetę, įsikniaubusią į prijuostę, Gabrielį, du po- 
licininkus su uniforma, tris civiliniais rūbais ir vieną vyriškį, 
kurį šįryt mačiau prie garažo. 

Žana pasakė, kad mane įtaria nužudžius Domeniką Loi, kad 
mane dabar išsivesią ir apkaltinsią, bet tai absurdas: aš turinti 
ja pasitikėti, aš juk žinanti, kad ji neleis jiems manęs skriausti. 

— Žinau, Žana. 

— Tau nieko neatsitiks. Tau nieko negali atsitikti. Jie 
stengsis tave paveikti, bet tu nieko neklausyk. 

— Aš klausysiu tik tavęs. | 

Jie mus išskyrė. Žana paprašė leidimo nueiti su manim į 
miegamąjį, ji norinti padėti man susirinkti daiktus. Kažkoks po- 
licijos valdininkas, kalbėjęs marselietišku akcentu, pasakė eisiąs 
kartu. Jis pasiliko koridoriuje. Žana uždarė miegamojo duris 
ir atsirėmė į jas. Ji pažiūrėjo į mane ir pravirko. 

— Sakyk man, Žana, kas aš? 

Pilnomis ašarų akimis ji papurtė galvą ir atsakė, kad ne- 
žino. Nieko ji daugiau nežinanti, tik tai, kad aš — jos viščiu- 
kas, jos dukrelė. O kas aš — jai dabar vis tiek. 

— Tu taip gerai pažinojai Miki, tu negalėjai apsirikti. Tu 
žinai, kas aš... Juk tu ją gerai pažinojai, ar ne? 

Žana dar labiau ėmė purtyti galvą, sakyti ne, ne, tai gryna 
teisybė, ji Miki nepažinojusi, per pastaruosius ketverius me- 
tus ji pažinojusi ją mažiau nei kas kitas. Miki bėgdavusi nuo 
jos lyg nuo maro, vos tik ją užmačiusi, ji tiesiog nebegalėjusi 
jos atpažinti. | 

Kas ten buvo prieš ketverius metus? 

Ji nesiliovė verkusi, glaudė mane prie savęs, kartojo: 

— Nieko, nieko, nieko ten nebuvo, kvailystė, aš ją kartą 
pabučiavau, tik vieną kartą, bet ji nesuprato, ji nesuprato, bėg- 
davo nuo manęs kaip nuo maro, ji nieko nesuprato. 

Staiga ji mane šiurkščiai atstūmė, nusišluostė atgalia ranka 
ašaras ir ėmė dėti mano daiktus į lagaminą. Aš atsisėdau ant 
lovos greta jos. 

— Aš dedu tris megztinius, — tarė ji, jau ramesnė. — Jei- 
gu tau ko prireiks, paprašysi manęs. 

— Žana, Miki viską žinojo. 

Bet Žana tik purtė galvą: 

— Ne, ne, prašau tavęs, prašau tavęs, ji nieko nežinojo, 
jeigu būtų Žinojusi — tavęs čia nebebūtų. Ne ji — tu būtum 
žuvusi. 

— Kodėl.tu norėjai ją nužudyti? — paėmusi ją už rankos, 
pusbalsiu paklausiau aš. — Dėl pinigų? 

Ji papurtė galvą: 

— Ne, ne, aš negalėjau daugiau jos pakęsti! Spjaut man 
į tuos pinigus! Maldauju tavęs, tylėk. 

Aš daugiau neklausinėjau. Prisiglaudžiau skruostu prie jos 
rankos. Ji jos neatitraukė. Dėjo į lagaminą mano drabužius vie- 
na ranka. Ji jau nebeverkė. Ž 

— Išeina, kad likai man tik tu viena. Nei palikimo, nei 
svajonių prieš miegą — tik tu viena. 

— O kas tai per “svajonės prieš miegą“? 

— Tu juk pati man apie tai kalbėjai: pasakos, kurias sek- 
davau sau prieš miegą, kai dar dirbau banke. 


Jie mane tardė. Uždarė į kalėjimo ligoninės kamerą. Ir vėl 
mano gyvenimas suskilo į dvi dalis: tamsią, kai miegodavau, 
ir akinamai šviesią, kai mane išvesdavo į kiemą pasivaikščioti. 

Aš mačiau Žaną pro grotas ligoninės priimamajame du kar- 
tus. Daugiau jos nekankinau. Ji buvo išblyškusi ir prislėgta nuo 
to laiko, kai sužinojo apie Seržo Repo nužudymą. Žana suprato 
daug dalykų, įvykusių jai išvažiavus, ir net šypsena, kuria ji 
bandė mane paguosti, buvo kažkokia užgesusi. 

Lasiota automobilių kapinėse jie atliko mano “MG" likučių 
ekspertizę, kruopščiai ištyrė Seržo Repo gyvenimą. Ant spro- 
gusio benzino bako liekanų jie rado tyčia išmuštą skylę, ta- 
čiau telegramos pėdsakų taip ir neaptiko. Tarp kitko, aš su- 
žinojau, kad šantažistas muilino akis: jokio telegramų registro 
nebuvo. Tikriausiai jis pakišo Miki pasirašyti pirmą po ranka 
pasitaikiusį sąsiuvinį. 

Aš nušoviau Seržą Repo, norėdama sukliudyti jam papa- 
sakoti apie Žanos vaidmenį, tačiau netgi antroji mano žmog- 
žudystė buvo beprasmiška. Už visus mums likusius pinigus ji 
pasisamdė advokatus ir pati viską papasakojo. 

Sužinojusi apie Žanos parodymus, aš irgi prisipažinau. Man 
buvo pateiktas kaltinimas žmogžudyste, tačiau ir,Žanai taip pat. 

Mačiau ją keletą sekundžių išeidama iš tardytojo. Mes susi- 
dūrėme ant jo kabineto slenksčio. 

— Pasikliauk manim, gerai? — tarė ji. — O tu tiktai būk 
su jais maloni ir galvok. 

Ji paglostė man plaukus ir pasakė, kad jie labai ataugo. 
Paskui tarė, kad tardymui reikią papildomų duomenų ir ma- 
ne vešią į Italiją. 

— Elkis kaip geroji Miki, — pridūrė ji. — Būk tokia, kaip 
tave mokiau. 

Tardytojui Žana papasakojo viską, ką jis norėjo, ir netgi 
daugiau, tačiau nė karto neprasitarė, ir niekas niekados taip ir 
nesužinojo, kad ji buvo susitarusi su Domenika Loi. Aš supra- 
tau kodėl: jeigu aš tylėsiu, jeigu aš — Miki, man priteis ma- 
žiau. Žana mano auklėtoja, vadinasi, ji ir bus tikroji kaltininkė. 


Kai mane vėl apgaubia tamsa, ilgas valandas pasilieku vie- 
na ir galvoju galvoju... 

Kartais esu visai tikra, kad aš — Mišelė Izola. Sužinau, 
kad tetulė atėmė iš manęs palikimą, kad Domenika ir Žana su- 
sitarė mane nužudyti. Iš pradžių nusprendžiu tik išardyti jų pla- 
nus, paskui, stebėdama jas iš arti, pakeičiu savo ketinimą ir, 
pasinaudojusi jų pačių planu, nužudau Domeniką ir pati užimu 
jos vietą. 

Kartais užimu Do vietą dėl palikimo, kurį kerštinga krikšta- 
motė, jausdama artėjančią mirtį, neteisėtai iš manęs atėmė. 
Kartais užimu jos vietą, norėdama susigrąžinti prarastą Žanos 
švelnumą. Kartais — iš keršto. Kartais — trokšdama pradėti 
viską iš naujo. Kartais — norėdama ir toliau kankinti. O kartais 
— kad tas kančias užmirštų. Kariais — ir šį kartą, be abejo, 
tikriausiai — dėl visko kartu paėmus: kad pasilikčiau tokia, 
kokia buvau, turtinga, ir kad tapčiau nauju žmogumi šalia 
Žanos. 

Kartais naktį būna ir tokių momentų, kai aš ir vėl Dome- 
nika. Seržas Repo melavo: Miki nežinojo nieko. Aš ją nužu- 
džiau. Tačiau ugnis nepersimetė į jos miegamąjį, ir aš padegiau 
garažą. Ir net visai neįtardama užėmiau vietą tos, SE iš tikrųjų 
turėjo pretekstą mane nužudyti. 

Tačiau ar aš Domenika, ar Mišelė, paskutinę akimirką pa- 
tenku į savo pačios paspęstus spąstus ugnies apimtame kam- 
baryje. Stovėdama prie lango antrame aukšte, laikau rankose 
degančius naktinius marškinius, užsidengiu jais veidą ir iš 
skausmo juos kandžioju — juk paskui mano burnoje rado ap- 
degusios medžiagos skiautelių. Persisveriu per langą ir krin- 
tu ant laiptelių. Subėga kaimynai. Ties manim pasilenkia Žana 
ir — juk taip buvo sutarta — tame pajuodusiame kūne be 
plaukų ir odos ji atpažįsta ne ką kitą, o Do. 

Paskui — akinama klinikos šviesa. Aš — trečioji. Aš nieko 
nedariau, nieko nenorėjau daryti, nenoriu būti nė viena iš tų 
dviejų. Aš — tai aš. O kiti... Ką gi, mirtis atpažins savo 
vaikus. 


Mane gydo. Mane tardo. Kalbu kuo mažiau. Pas tardytoją, 
prieš savo gynėjus ar psichiatrus, kuriems mane atiduoda ant- 
rąją dienos pusę, tyliu arba sakausi nieko neatsimenanti. At- 
sakinėju Mišelės Izola vardu ir palieku Žanai tvarkyti mūsų 
likimus, kaip jai atrodysią geriau. | 

Net pikta krikštamotės Midola ironija manęs daugiau ne- 
jaudina: testamente ji paskyrė Miki rentą — lygiai tiek, kiek 
gaudavo buvusi banko tarnautoja Domenika Loi; ji turėsian- 
ti kas mėnesį Miki išmokėti nurodytą sumą. 

Miki... Ta, kuri po du šimtus kartų kasdien braukdavo še- 
pečiu per plaukus. Mesdavo, vos užsitraukusi, cigaretę. Miki, 
kuri užmigdavo staiga, nelyginant lėlė. Miki, kuri verkdavo per 
miegus... Kas aš, Miki ar Domenika? Jau nežinau. 


O jeigu Seržas Repo melavo tada garaže, jeigu jis, perskai- 
tęs laikraščius ir prisiminęs telegramą, viską išsigalvojo? Viską: 
ir susitikimą su Miki paplūdimyje, ir vakarą tabako krautuvėje 
Lekuose, ir šnipinėjimą, kurį ji neva jam pavedusi prieš žmog- 
žudystę... Tada aš esu Do, ir viskas įvyko taip, kaip mes su 
Žana buvome numačiusios. O Gabrielis, užsispyręs atkeršyti 
už savo draugę, ją pražudė, aš irgi save pražudžiau, užimdama 
Miki vietą, juk tik viena Miki turėjo pretekstą įvykdyti Žmog- 
Žudystę. 

Domenika ar Miki? 

Jeigu Seržas Repo nemelavo, tai gaisro naktį suklydo Žana, 
klysta dabar ir klys visados. Aš esu Miki, o ji to nežino. 

Nežino. 

Nežino. | 

Arba žinojo jau nuo pat pirmutinės akimirkos, kai buvau 
dar be plaukų, be odos, be atminties. 

Aš beprotė. 


Žana žino. 

Žana visada žinojo. 

Todėl, kad viską tada galima paaiškinti. Kai tik, blykste- 
lėjus baltai šviesai, atmerkiau akis, Žana vienintelė palaikė ma- 
ne Do. Visi kiti, kuriuos sutikau, net meilužis, net tėvas pa- 
laikė mane Miki. Todėl, kad aš ir esu Miki. 

Seržas Repo nemelavo. 

Žana su Do susitarė man padaryti galą. Aš sužinojau jų ke- 
tinimus ir pati nužudžiau Do, norėdama užimti jos vietą, mat 
krikštamotė mane perspėjo, kad supykusi ji pakeitė testamentą. 

O Žana visai ir nebuvo apsirikusi. Jau tą naktį, kai kilo 
gaisras, ji pamatė, kad jos planas žlugo. 

Ji žinojo, kad aš esu Miki, tačiau nieko nesakė. Kodėl? 

Apsirikau aš, kai pildžiau viešbučio blanką, todėl, kad prieš 
gaisrą mokiausi būti Do. Aš niekados nebuvau Do. Nei Žanai, 
nei kam nors kitam. 

Kodėl Žana nieko nesakė? 


„Bėga dienos. 

Esu viena. Viena bandau rasti tiesą. Viena stengiuosi su- 
prasti. | 

Jeigu aš Miki, aš žinau, kodėl Žana norėjo mane nužudyti. 
Berods žinau, kodėl ji jau vėliau vis dėlto mane įtikino, jog 
mes bendrininkės. “Spjaut man į pinigus, maldauju, tylėk.“ 

Jeigu aš Domenika — man nieko nebelieka. 


Kai mane išveda į kalėjimo kiemą pasivaikščioti, stengiuosi 
pamatyti savo atspindį lango stikle. Šalta. Man visad šalta. Mi- 
ki, matyt, irgi būdavo visad šalta. Iš dviejų seserų, kuriomis 
nenorėčiau būti, man artimesnė kaip tik ji, Miki. Argi Dome- 

nikai būdavo šalta, argi ji šiurpdavo iš godulio ir apmaudo, kai 
bastydavosi po savo ilgaplaukės aukos langais? 

Mane vėl apgaubia tamsa. Prižiūrėtoja uždaro kamerą, ku- 
rioje gyvena trys šmėklos. Guliu lovoje, kaip pirmąjį vakarą 
klinikoje. Nusiraminu. Dar vieną naktį galiu būti kuo noriu. 

Būti Miki, kurią mylėjo taip karštai, kad net norėjo nužu- 
dyti? Ar būti kita? 

Kartais aš nieko prieš pabūti ir Domenika. Galvoju, kad 
mane išveš toli toli, visai dienai, savaitei, o gal ir ilgesniam 
laikui ir kad galų gale kai kas teks ir mano daliai: aš pama- 
tysiu Italiją. 


Nusikaltelė atgavo atmintį vieną sausio popietę, dvi savaitės 
po to, kai grįžo iš Florencijos, — ji kėlė prie lūpų stiklinę van- 
dens. Stiklinė nukrito ant grindų, bet vienas Dievas žino, kodėl 
nesudužo. 

Tais pačiais metais ją teise prisiekusiųjų teismas Eks an 
Provanse. Seržo Repo nužudymo bylą, atsižvelgdamas į teisia- 
mosios būklę nusikaltimo metu, teismas nutarė nutraukti. Tačiau 
kaip Žanos Miurno bendrininkę, nužudant Domeniką Loi, ją nu- 
teisė dešimt metų kalėti. 

Viešos teisminės apklausos metu ji stengėsi likti nuošaly, 
dažniausiai palikdama savo buvusiai auklei atsakinėti į joms 
pateikiamus klausimus. 

Klausydama nuosprendžio, ji truputį išblyško ir prispaudė 
balta pirštine apmautą ranką prie lūpų. Žana Miurno, kuri ga- 
vo trisdešimt metų, įprastu judesiu švelniai atitraukė jos ranką 
ir kažką pasake itališkai. 

Žandarui, lydėjusiam merginą iš salės, pasirodė, kad ji tru- 
putį nusiramino. Ji atspėjo, kad jis tarnavo kariuomenėje Al- 
žyre. Galėjo net pasakyti, kokį jis vartoja odekoloną. Kažkada 
Ji pažinojusi vaikiną, kuris juo kvepindavęsis plaukus. Vieną 
vasaros naktį mašinoje jis pasakęs jai to vyriško odekolono pa- 
vadinimą; kažkoks mielas, kareiviškas, o apskritai, kaip ir pats 
kvapas, gana bjaurus: “Pinklės Pelenei". 


1962 m. vasaris, Paryžius 

O Vertimas į lietuvių, kalbą, 
Algimantas Gudaitis, 1994 


Aš niekada nemačiau jūros. 

Juodų ir baltų plytelių grindys raibuliuoja lyg vanduo prieš 
pat mano akis. 

Taip skauda, kad rodos, mirsiu. 


Bet aš gyva. 
Kai mane užpuolė — aš ne beprotė, kažkas, kažkoks žmo- 
gus mane užpuolė, — man dingtelėjo: aš niekada nemačiau 


jūros. Visą dieną bijojau. Kad mane suims policija, visko. Pri- 
sigalvojau aibę kvailų pasiteisinimų, o dabar toptelėjo pats kvai- 
liausias: neskriauskit manęs, aš tikrai niekuo nenusikaltau, tik 
norėjau pamatyti jūrą. | 

Dar atsimenu, kad rėkiau, rėkiau iš visų jėgų, bet riksmas 
neišsiveržė iš mano krūtinės. Kažkas mane plėšė nuo grindų, 
smaugė. 

Vis rėkdama, rėkdama ir rėkdama aš dar pagalvojau: tai 
ne tiesa, tai tik slogus sapnas, šit atsibusiu savo kambary, bus 
jau šviesu. 

O paskui... 

Aš tai išgirdau aiškiau negu riksmą: traškėjo mano plaš- 
takos kaulai — man plaštaką kažkas laužė. 

Skausmas nei juodas, nei raudonas. Tai akinamos šviesos 
šulinys, kuris yra tik jūsų sąmonėje. Ir vis dėlto jūs krintate 
-į tą šulinį. 

Kakta jaučiu grindų plytelių vėsą. Matyt, ir vėl buvau 
apalpusi. 

Nejudėti. Svarbiausia — nejudėti. 

Aš ne guliu ant grindų paslika, o klūpau, prispausta prie 

pilvo mano kairė ranka dega lyg ugny, aš klūpau susirietusi 
dvilinka iš skausmo, — norėčiau jį numaldyti, bet jis užplūs- 
ta pečius, sprandą, strėnas. 

Prieš pat mano akis, anapus išsidraikiusių plaukų uždan- 
gos, balta plytele ropoja skruzdėlė. Toliau — kažkas pilka, 
vertikalu, turbūt prausyklės vamzdis. 

Neatsimenu, kad būčiau nusiėmusi akinius. Matyt, nukri- 
to, kai mane griebė iš užpakalio — aš nekuoktelėjau, kažkas, 
kažkoks žmogus mane griebė iš užpakalio ir užgniaužė bur- 
ną, — reikia susiieškoti akinius. 

Kiek laiko klūpau šitame apytamsiame tualete dviejų žings- 
nių pločio ir trijų ilgio? Kelias valandas ar tik kelias sekun- 
des? Dar niekad gyvenime nebuvau apalpusi. Nesakyčiau, kad 
atminty būtų spraga, tiktai plyšelis. 

Jeigu aš čia būčiau jau seniai, kas nors lauke būtų ėmęs 
nerimauti. Aš juk stovėjau prie kriauklės, ploviausi rankas. Pri- 
glaudžiau prie skruosto savo dešinę — dar drėgna. 

Reikia susiieškoti akinius, reikia stotis. 

Kai pakeliu galvą — staigiai, pernelyg staigiai, — plytelės 
sukasi, ir aš bijau, kad vėl apalpsiu, bet viskas nurimsta — ūži- 
mas ausyse ir netgi skausmas. Jis suplūsta į mano kairę ranką, 
nežiūriu į ją, bet man rodos, ji tarsi akmeninė, baisiai sutinusi. 

Reikia dešine įsikibti į prausyklę, reikia stotis. 

Stoviu prie veidrodžio — miglotas mano atspindys juda 
kartu su manim — ir jaučiu, kad laikas vėl ima tekėti. 

Žinau, kur esu: degalinės tualete, prie Avalono kelio. Žinau, 
kas esu: kvailė, bėganti nuo policijos. Veidas veidrodyje, prie 
kurio kišu savo veidą, beveik priglaudžiu; skaudama ranka, 
kurią pakeliu prie akių, apžiūrinėju; ašara, riedanti mano 
skruostu ir lašanti ant tos rankos; alsavimas taip keistai tyliam 
pasauly — tai aš. 

Ant staliuko prie veidrodžio, kuriame save matau, įeida- 
ma padėjau rankinuką. Jis ten ir yra. 

Dešine ranka ir dantimis šiaip taip jį atidarau, ieškau ki- 
tų akinių, tų, kuriuos užsidedu rašydama mašinėle. 

Veidrodyje dabar jau aiškiai matau savo veidą: dulkėtas, 
verksmingas, persikreipęs iš baimės. | 

Nebedrįstu Žiūrėti į,savo kairę ranką, kurią laikau prispau- 
dusi prie balto supurvinto kostiumo. 

Tualeto durys uždarytos. O įeidama tikrai jas palikau 
atviras. 

Aš ne beprotė. Sustabdžiau automobilį. Paprašiau, kad pri- 
piltų pilną baką benzino. Norėjau susišukuoti, nusiplauti rankas. 
Man parodė baltą namuką už degalinės. Viduje buvo perne- 
lyg tamsu, tad neuždariau durų. Nebežinau, ar tai atsitiko išsyk, 
ar man susišukavus. Tiktai prisimenu, kad atsukau čiaupą, kad 
vanduo buvo šaltas — taip, susišukavau, tikrai susišukavau — 
ir staiga pajutau lyg oro dvelktelėjimą, kažkokią gyvą ir Žiaurią 
esybę už savo nugaros. Mane pakėlė nuo žemės, ir aš ėmiau 
šaukti iš visų jėgų, bet balsas įstrigo gerklėje, nespėjau nė 
suvokti, kas man dedasi, rankos skausmas nutvilkė mane visą, 
tr aš klūpėjau, buvau viena, esu čia. 

Reikia dar kartą atidaryti rankinuką. 

Pinigai yra kur buvę, voke su firmos ženklu. Nieko iš 
manęs nepaėmė. 

Absurdas, negalimas daiktas. 

Skaičiuoju banknotus, susipainioju, pradedu iš naujo, širdį 
sugniaužia šaltukas: nei pinigai, nei kitkas čia niekuo dėti, 
kažkas norėjo tik viena — išprotėjau, tuoj išprotėsiu, — no- 
rėjo man sulaužyti ranką. 

Žiūriu į kairę ranką, ištinusius, pamėlusius pirštus, ir stai- 
ga nebeištveriu: parkrintu ant kelių palei prausyklą ir staugiu. 
Staugsiu kaip žvėris iki pasaulio pabaigos, staugsiu, verksiu 
ir trypsiu kojomis, kol kas nors ateis, kol išvysiu dienos 
šviesą. 

Girdžiu skubius Žingsnius lauke, balsus, gurgždantį žvyrą. 

Klykiu. 

Staiga durys atsidaro, ir vidun plūsteli akinama šviesa. 

Liepos saulė — ten pat, virš kalvų. Įeina vyrai ir pasilenkia 
prie manęs, kalbėdami visi kartu, — tai tie patys, kuriuos ma- 
čiau lipdama iš mašinos. Atpažįstu degalinės savininką, du 
klientus, tikriausiai vietinius, kurie irgi Užvažiavo benzino. 

Kol vyrai man padeda atsikelti, o aš pasikūkčiodama ver- 
kiu, iš galvos neišeina kvaila smulkmena: iš čiaupo vis dar te- 


139 


ka vanduo. O aš tik dabar išgirdau. Noriu užsukti čiaupą, turiu 
jį užsukti. 

Užsuku čiaupą, o vyrai Žiūri ir nieko nesupranta. Nei kad 
aš nežinau, kiek laiko esu čia. Nei kad turiu dvejus akinius: 
kiša man tuos, kurie gulėjo ant grindų, o aš gal dešimtą kartą 
jiems tvirtinu, kad tai mano akiniai, tikrai mano. “Nusiramin- 
kite, nusiraminkite", — sako jie ir galvoja, kad man pasimaišė 
protas. 

Lauke taip šviesu, taip ramu, visi daiktai tokie baisiai re- 
alūs, kad man ašaros kaipmat išdžiūsta. Paprasčiausia degalinė, 
kaip daugelis kitų. Benzino kolonėlės, žvyruotas kelias, bal- 
tos sienos, prie lango stiklo priklijuota akį rėžianti reklama, 
ožekšnių ir oleandrų gyvatvorė. Vasaros vakaras, šešta valanda. 
Kaip aš galėjau klykti, raičiotis po Žemę? 

Automobilis stovi ten, kur jį buvau palikusi. Pažvelgiu į 
jį, 19 mane vėl apima pažįstama baimė. Dabar mane kaman- 
tinės, klaus, iš kur važiuoju, ką veikiu; aš atsakinėsiu kaip pa- 
kliuvo, ir jie supras, ką slepiu. 

Mane veda į kontorą, kurios tarpdury laukia moteris 
mėlyna prijuoste ir kokių šešerių ar septynerių metų mergai- 
čiukė; jos žiūri kiek sunerimusios, bet smalsiai, kaip į įdomų 
reginį. 

Vakar vakare, tuo pačiu laiku, maža mergaitė ilgais plau- 
kais, su lėle ant rankų irgi žiūrėjo, kaip aš artinuosi. 

Vakar vakare irgi man buvo gėda. Dabar nebežinau kodėl. 

Ne, Žinau. Puikiai žinau. Negaliu pakelti vaiko žvilgsnio. 
Visad jame matau mažą mergaitę — save pačią, tokią, kokia 
buvau kadaise, — ir ta mergaitė į mane žiūri. 


Jūra. 

Jeigu pateksiu į bėdą, jeigu mane areštuos ir turėsiu įro- 
dyti — kaip ten sako? — savo alibi, tai nuo jūros ir reikia 
pradėti. 

Tai bus ne visai tiesa, bet aš kalbėsiu ilgai, vienu atsikvė- 
pimu, pasikūkčiodama, dėsiuosi naivia tuščių svajonių auka. 
Sugalvosiu bet ką, kad tik atrodytų įtikimiau: asmenybės dvi- 
lypumą, priepuolius, alkoholikus senelius ar kad maža nukritau 

nuo laiptų. Noriu, kad tie, kurie mane tardys, manimi pasibjau- 
rėtų, noriu juos paskandinti sentimentalių nesąmonių sraute. 
“ Pasakysiu jiems: pati nežinojau, ką darau, buvau aš ir ne 
aš, suprantate? Maniau, kad štai puiki proga pamatyti jūrą. Kal- 
ta ta, antroji. 

Jie, Žinoma, atrėš, kad jeigu man taip magėjo jūrą pama- 
tyti, seniai galėjau. Argi sunku nusipirkti bilietą į traukinį ir 
atvykus apsistoti Palava-le-Flo pensionate? Kitos taip daro, ir 
neima jų galas, tam yra mokamos atostogos. 

Atsakysiu, kad ne kartą taip norėjau padaryti, bet negalėjau. 

Beje, tai tiesa. Jau šešeri metai aš kas vakarą rašau įvai- 
rioms turistinėms kompanijoms, viešbučiams, gaunu prospektus, 
stoviniuoju priešais vitrinas, apžiūrinėju maudymosi kostiumus. 
Kartą vos neištiesiau rankos — taip tiesia ranką į skambutį, 
bet jo nepaspaudžia — ir neužsirašiau į kažkokį atostogų klubą. 
Dvi savaitės prie jūros Balearų salose, kelionė lėktuvu į abu 
galus, sustojant Palmoje, orkestras, plaukymo treneris ir jachta 
visam poilsio laikui, gražus oras, garantuotas Junjon-Vi kom- 
panijos, nežinau, kas ten dar, — žodžiu, galima nudegti vien 
skaitant programą. Kas supaisys kodėl, bet kiekvieną vasarą 
pusę savo atostogų aš praleidžiu didžiausiame ir vienintelia- 
me Monbriano viešbutyje, Ot Luaros departamente, o kitą pusę 
— netoli Kompjenos, pas mokslo draugę, kuri turi “nuosavą 
vyrą“ ir kurčią anytą. Ir mes lošiame bridžą. 

Tai dar nereiškia, kad aš savo įpročių vergė ar kad aist- 
ringai mėgstu kortas. Ar kad esu tokia jau drovi. Anaipto!, 
reikia būti velniškai įžūliai, kad galėtum pažįstamiems skiesti 
apie savo nuotykius Sen Tropezo paplūdimy, kai iš tiesų grįžti 
iš Kompjenos miško. Taigi nė nežinau, kaip čia yra. 

Nekenčiu tų, kurie jūrą matė, nekenčiu tų, kurie jos nema- 
tė; man rodos, nekenčiu viso pasaulio. Štai ir viskas. Ko gero, 
nekenčiu nė pati savęs. Jeigu tai ką nors paaiškina — puiku. 

Vadinuosi Dani Longo. Tiksliau — Mari Viržini Longo. Iš- 
sigalvojau Danjelės vardą, kai buvau maža. Aš melagė iš 
prigimties. Dabar man labiau patiktų Viržini, bet kažin, ar pa- 
tiktų kitiems? Šaukštai po pietų. 

Pagal dokumentus — man dvidešimt šešeri, pagal protinį 

išsilavinimą —vienuolika-dvylika, mano ūgis — šimtas šešias- 
dešimt aštuoni, plaukai gana šviesūs, be to, kas mėnesį juos 
plaunu trisdešimties procentų vandenilio peroksidu; aš nebjauri, 
tik nešioju akinius dūminiais stiklais — tai mano gudrybė, — 
kad paslėpčiau savo trumpareges akis — kvaišė, vis tiek visi 
pastebi, — o jeigu ką nors ir moku daryti, tai tylėti. 

Beje, aš niekada nieko neužkalbinu, nebent paprašau pa- 
duoti man druskos. Tiesa, du kartus sulaužiau savo taisyklę ir 
abu kartus turėjau bėdos. Nekenčiu Žmonių, kurie iš pirmo sy- 
kio nesupranta, kad gavo per nagus. Nekenčiu savęs. 

Gimiau Flandrijoje, miestelyje, iš kurio man liko tik vienas 
prisiminimas — kvapas sumaišytos su purvu anglies, kurią 
moterims leidžia rinkti prie šachtų. Mano tėvas — italas emig- 
rantas; jis dirbo geležinkelio stotyje — žuvo, kai man buvo 
dveji metai: pateko po vagonu, iš kurio prieš tai pavogė dė- 
žę segtukų drabužiams kabinti. Manau, jis neįžiūrėjo užrašo 
ant dėžės — buvo trumparegis kaip ir aš. 

Tai atsitiko per okupaciją, ir traukinio sąstatas buvo skirtas 
vokiečių armijai. Taigi po kelerių metų tėvas buvo, taip sakant, 
reabilituotas. Jam atminti kažkuriame komodos stalčiuje aš 
saugau sidabro, o gal tik pasidabruotą medalį, kur pavaizduota 
liekna mergaitė, traukanti grandines lyg mugės stipruolis. Kiek- 
vieną kartą, kai gatvėje pamatau klajojantųį cirkininką, rodantį 
savo triuką, norom nenorom prisimenu tėvą. 

Bet mano šeimoje didvyriai ne visi. Dar nebuvo praėję nė 
dveji metai, kai žuvo vyras, jau vokiečiams pąsitraukus, mano 
motina iššoko pro merijos langą po to, kai jai nuskuto galvą. 
Jai prisiminti aš neturiu nieko. Jeigu vieną dieną kam nors apie 
tai pasakosiu, pridursiu: neturiu nė plaukų sruogelės. Ir tegu 
išverčia akis iš siaubo — man nusispjauti. 

Per porą metų aš mačiau tą bėdulę kokius du ar tris kartus 
našlaičių prieglaudos pasimatymų kambary. Negalėčiau pasa- 
kyti, kaip ji atrodė. Matyt, skurdžiai, kafp ir visi vargšai. Ji 
irgi buvo italė. Vadinosi Renata Kastelani. Gimė San Apoli- 
nare, Frozinonės provincijoje. Jai buvo dvidešimt ketveri, kai 
mirė. Turiu motiną už save jaunesnę. 

Visa tai aš sužinojau iš savo metrikų. Mano auklėtojos vie- 

nuolės griežtai atsisakydavo kalbėti su manim apie motiną. Kai 
išlaikiau bakalauro egzaminus ir tapau savarankiška, grįžau į 
savo miestelį. Man parodė kapinėse vietą, kur ji palaidota. No- 
rėjau susitaupyti pinigų ir ką nors jos labui padaryti, bent ant- 
kapį su jos vardu užsakyti, bet man neleido — mat ji guli ben- 
drame kape. 

Galų gale man nusispjauti. 

Keletą mėnesių aš dirbau Manse sekretore žaislų fabrike, 
paskui Nuajone pas notarą. Man buvo dvidešimt, kai radau vie- 
tą Paryžiuje. Darbą pakeičiau, bet Paryžiuje gyvenu iki šiol. 
Dabar aš reklamų agentūroje, kur dirba dvidešimt aštuoni žmo- 
nės, ir gaunu, atskaičius mokesčius, tūkstantį du šimtus sep- 
tyniasdešimt frankų per mėnesį už tai, kad spausdinu mašinėle, 
tvarkau dokumentaciją, atsiliepiu į telefono skambučius ir ret- 
karčiais išmetu šiukšles iš popierių dėžės. 

Tokia alga man leidžia valgyti bifšteksą su keptomis bul- 
vėmis per pietus, kefyrą ir uogienę vakare, rengtis maždaug 
taip, kaip man patinka, nuomoti vieno kambario butą su vo- 
nia, virtuve ir tualetu Grenelės gatvėje, semtis dvasinio peno 
iš žurnalo Marie-Claire kas dvi savaitės, o kas vakarą — iš 
dviejų kanalų televizijos dideliu, pernelyg ryškiu ekranu — už 
jį beliko įmokėti tris įnašus. Miegu gerai, beveik negeriu, rūkau 
saikingai. Turėjau keletą romanų, bet ne tokių, kurie galėtų už- 
rūstinti konsjeržę. Tiesa, konsjeržės mano name nėra, bet yra 
laiptinės kaimynai. Aš laisva, gyvenu be rūpesčių ir esu baisiai 
nelaiminga. 

Galimas daiktas, visi, kurie mane pažįsta — tiek mūsų 
agentūros dailininkai, tiek mano kvartalo bakalėjininkė, — iš-- 
sižiotų sužinoję, kad aš kuo nors galiu skųstis. Bet kaipgi man 
nesiskųsti? Dar nė vaikščioti neišmokusi supratau, kad niekas 
tavęs nepagailės, jei pati savęs nepagailėsi. 


Viskas prasidėjo vakar vakare, penktadienį, liepos dešimtą 
dieną. Tačiau man rodos, kad tai buvo prieš šimtą metų kaž- 
kokiame kitame pasaulyje. 

Iki darbo pabaigos buvo likę ne daugiau kaip valanda. Mū- 
sų agentūra įsikūrus prie Trokadero aikštės, name su kolonomis 

bei įmantriais lipdiniais, ir užima du aukštus, kur anksčiau bu- 
vo butai. Beveik visur ten išlikusios krištolinės liustros, kurios 
skimbčioja patraukus skersvėjui, marmuro židiniai, išblukę 
veidrodžiai. Mano kambarys yra trečiame aukšte. 

Man už nugaros pro langą plieskė saulė, spinduliai krito 
ant išmėtytų po stalą popierių. Aš patikrinau Frozejo firmos 
reklaminės kampanijos planą (gaivus kaip rasa odekolonas), gal 
dvidešimt minučių prakalbėjau telefonu su vieno savaitraščio 
redakcija, prašydama padaryti nuolaidą mūsų nevykusiai įdė- 
tam skelbimui, parašiau mašinėle du laiškus. Prieš tai, kaip ir 
kasdien, su vienu gražuoliu iš žemės sklypų prekybos skyriaus 
ir dviem redaktorėm nuėjau į greta esantį barą išgerti puoduko 
kavos. Tas gražuolis ir paprašė skambtelėti dėl to sugadinto 
skelbimo. Kai tik jis imasi kokio reikalo pats vienas, jį būtinai 
apmauna. 

Žodžiu, įprasta darbo dienos pabaiga, nors nevisiškai. Stu- 
dijoje dailininkai kalbėjo apie automobilius ir Kiki Karoną, ne- 
turinčios ką veikti mergiotės užbėgdavo pas mane kaulyti 
cigaretės, šefo pavaduotojo pavaduotojas, kuris paprastai šū- 
kauja arba lankstosi norėdamas parodyti, jog ne veltui duoną 
valgo, laidė gerklę koridoriuje. Viskas, rodės, buvo kaip kas- 
dien, bet kiekvieno elgesy galėjai jausti tą nekantrumą, tą slo- 
pinamą džiaugsmą, kuris paprastai apima Žmogų prieš ilgai 
trunkančias šventes. 

Šiemet Liepos 14-oji bus antradienį, ir jau sausio mėne- 
sį (kitaip sakant, tada, kai mums išdavė darbotvarkės knygutes) 
mes žinojome, kad turėsime keturias laisvas dienas. Už 
pirmadienį, kai dar niekas, išskyrus mane, nebuvo išėję atos- 
togų, dirbo du šeštadienius po pusę dienos. Aš atostogavau bir- 
želį. Ne dėl to, kad padaryčiau paslaugą kam nors, kas norėjo 
atostogauti liepą, o dėl to — tegu nubaudžia mane Dievas, jei 
meluoju! — kad kitus vasaros mėnesius netgi Monbriano 
didžiausiame viešbutyje, Ot Luaros departamente, nėra vietų. 
Na ir kvailumas tų Žmonių! 

Jeigu mane areštuos, reikės paaiškinti dar štai ką: grįžu- 
si iš atostogų, praleistų neva Viduržemio pajūry, o iš tikrųjų 
nudegusi nuo 220 voltų (gimimo dienai pasidovanojau ultra- 

violetinę lempą už šimtą aštuoniasdešimt frankų; sako, ji su- 
kelianti vėžį, bet man nusispjaut), aš atsidūriau tarp Žmonių, 
kurie tik ruošėsi atostogauti. Tuo tarpu man viskas buvo baigta, 
kaput ištisą amžinybę, iki kitų metų, bet mano atostogos yra 
bent tuo pranašesnės, kad aš galiu jas užmiršti, labai lengvai 
ir be gailesčio, vos peržengusi savo kabineto slenkstį. Bet at- 
leiskit, kai visi lyg susitarę tik apie tai ir kalba, kokia čia gali 
būti užmarštis, greičiau lėta jos agonija. 

Vyrai paprastai traukia į Jugoslaviją. Nežinau, kaip jiems 
tai pavyksta, bet jie prakiša jugoslavams konservų etiketes ir 
visada prasimano ten pinigų. Anot jų, tai ašaros, bet už penketą 
volterų! per dieną gali sau gyventi kaip nabobas, kartu su žmo- 
na, Žmonos seserimi ir visais vaikas, tokiame pajūrio kuror- 
te, kad neklausk, o jeigu sugebėsi pergudrauti muitininkus, dar 
ir suvenyrų parsiveši: kokių nors gėrimų ar valstiečio šakes — 
tai liuks gembė rūbams kabinti. Iš galvos man neišėjo Jugos- 
lavija. 

Moterys — tik į Kap d'Antibus. (Jei ten būsi, užsuk pas 
mane, netoliese gyvena draugelis, jis turi baseiną, tai įpila tokio 
skysčio, kuris sutankina vandenį, ir nors plauki kaip akmuo, 
vis tiek nenuskęsi.) Per pietų pertrauką jos lakstydavo iškišu- 
sios liežuvius po Priziunik ar Ino Pasi su sviestainiu vienoj 
rankoj ir su voku su premija už liepą antroj. Matydavau, kaip 
jos grįžta, įraudusios nuo bėgiojimo ir peštynių prie nupie ntų 
prekių; jų akyse jau banguodavo jūra, o rankas tempdavo že- 
myn radiniai: vakarinė nailono suknelė, telpanti cigarečių dė- 
žutėje, tranzistorius made in Japan su magnetofonu — galima 
klausytis ir čia pat užrašyti stoties “Europa I“ laidas — ir ne- 
mokamas priedas: dvi kasetės ir dėklas, kuris gali atstoti plia- 
žinį krepšį arba, jį išpūtus, pagalvį. Viena — kad prasmegčiau, 
jei meluoju! — net į tualetą buvo kartą mane nusitempusi pa- 
rodyti savo naujo maudymosi kostiumo. 

Dvidešimt šešeri metai man sukako praėjusį šeštadienį, lie- 
pos ketvirtąją, kai priešatostoginis šurmulys jau buvo nutilęs. 


! Dešimties frankų banknotas su Voltero atvaizdu. 
* Universalios parduotuvės. 

Visą dieną prasėdėjau namie viena, susitvarkiau butą. Jaučiausi 
sena, niekam nereikalinga, baisiai sena, liūdna, žliba ir kvaila. 
Ir nežmoniškai pavydi. Net jeigu manai, kad nebetiki į Dievą, 
toks pavydas — tikriausiai nuodėmė. 

Vakar vakare irgi buvo ne geriau. Prieš akis — ilgiausia 
šventė, kai nebežinai, kaip prastumti laiką, ir girdi per sieną 
— 0 tai svarbiausia — kitų planus, pirma dėl to, kad visi kalba 
garsiai, antra, kad aš — sumauta mazochistė ir jų klausausi. 

Kiti visada turi kokių nors planų. O aš niekaip negaliu iš 
anksto pasiruošti, skambinu paskutinę akimirką, ir devyni iš 
dešimties man neatsako, o dešimtas jau turi sumanęs ką kita. 
Būna dar blogiau: kartą pasikviečiau pietų žurnalistę, kuri dar- 
be man daro paslaugų, jos meilužį — gana garsų aktorių — 
ir „dailininką iš mūsų agentūros, kad pačiai būtų jaukiau. Su- 
sitarėm prieš dvi savaites, aš pasižymėjau dieną visuose — ke- 
turiolikoj — savo kalendoriaus puslapiuose ir vis tiek užmiršau, 
o kai atėjo svečiai — sveika, kaip sekasi? — aš galėjau juos 
pavaišinti tik kefyru ir uogiene; tada nuėjom pietauti į kinų res- 
toraną, bet kai atnešė sąskaitą — neleidžia man mokėti. Tikras 
cirkas! 

Kodėl aš tokia, nežinia. Gal dėl to, kad aštuoniolika sa- 
vo gyvenimo metų man tereikėjo eiti į koją paskui kitus. Atos- 
togas ar net paprastą sekmadienį suplanuodavo už mane, ir pla- 
nai visada būdavo tie patys: kartu su auklėtinėmis, kurios, kaip 
ir aš, neturėjo jokių artimųjų už prieglaudos sienų, dažydavau 
koplyčią .(beje, dažyti baisiai mėgau), pasiėmusi sviedinį, šlais- 
tydavausi po tuščią mokyklos kiemą, kartais mane nuvežda- 
vo į Rube, kur Motinėlė, mūsų vyresnioji, turėjo brolį vais- 
tininką. Ten keletą dienų sėdėdavau prie kasos, ir kiekvieną 
kartą prieš valgį man duodavo ampulėse kažkokių stiprinamųjų, 
"paskui atvažiuodavo Motinėlė ir išsiveždavo mane atgal. 

Kai man sukako šešiolika metų, per vieną savo kelionę į 
Rube aš kažką padariau ar pasakiau, ir tai ją nuliūdino, — ne- 
beatsimenu, kaip ten buvo, kažkokia smulkmena, — o kadangi 
traukinys, kuriuo ketinome grįžti, turėjo tuoj pat išeiti, ji nutarė 
palaukti kito. Ji nusivedė mane į alinę ir pavaišino midijomis, 
o paskui mes patraukėme į kiną. Rodė “Sutemų bulvarą“. Iš- 

ėjus laukan, Motinėlė nebežinojo, kur akis. dėti iš gėdos.. Ji 
pasirinko šį filmą todėl, kad širdyje tebebuvo gyvas neišdildo- 
mas Glorijos Svenson prisiminimas, kai ta dar vaidino nekaltas 
mergaites; jai nė į galvą neatėjo, kad kine mažiau nei per dvi 
valandas aš sužinosiu apie šlykštybes, kurias prieglaudoje steng- 
davosi nuo manęs nuslėpti. 

Grįždama į stotį (mes bėgome lyg patrakusios, kad nepa- 
vėluotume į paskutinį traukinį), aš irgi verkiau, tik ne iš gė- 
dos, o iš susižavėjimo; mane buvo apėmęs kažkoks nuostabus 
liūdesys, aš duste dusau iš meilės. Tai buvo pirmasis filmas 
mano gyvenime, pirmasis ir pats gražiausias. Kai Glorija šauna 
į Viljamą Holdeną, o jis, kulkoms zvimbiant, svyruodamas eina 
prie baseino, kai Erikas fon Štroheimas suka dokumentinę juos- 
tą, o Glorija leidžiasi laiptais įsitikinusi, jog. vaidina naują 
vaidmenį, aš maniau, kad numirsiu čia pat, tiesiai ant kėdės 
Rube kino teatre. Negaliu paaiškinti kodėl. Buvau juos įsimy- 
lėjusi, norėjau būti jų vietoje, visų trijų — ir Holdeno, ir Štro- 
heimo, ir Glorijos Svenson. Net mažytė Holdeno mylimoji, ir 
ta man patiko. Žiūrėjau, kaip ji vaikščioja su juo tuščiame pa- 
viljone tarp dekoracijų, ir mane apėmė beviltiškas noras atsi- 
durti ten, pas juos, ir dar žiūrėti šį filmą, žiūrėti be galo. 

Traukinyje Motinėlė vis guodėsi tuo, kad, dėkui Dievui, 
šiame nuodėmių filme didžiausios bjaurastyš buvo. parodytos 
užuominomis, kurių nė ji pati nesupratusi, o aš tai jau tikrai 
ne. Bet per tą laiką, kai gyvenu Paryžiuje, mačiau šk filmą dar 
keletą kartų ir galiu pasakyti: nors ir smarkiai tada buvau su- 
sijaudinusi, tačiau tai, kas svarbiausia, pagavau. 

Vakar vakare, bekišant į vokus tuos du laiškus, kuriuos iš- 
spausdinau mašinėle, man dingtelėjo nueiti į kiną. Tikriausiai 
taip ir būčiau padariusi, jei turėčiau bent dešimtąją dalį to svei- 
ko proto, kurį man kartais priskiria, nors tai ir nerimta. Bū- 
čiau nukėlusi telefono ragelį ir galų gale, kelios valandos prieš 
seansą, o ne paskutinę akimirką, būčiau susiradusi sau kom- 
panioną. O tada — save aš pažįstu — net jeigu vandenilinė 
bomba būtų sprogusi virš Paryžiaus, savo sprendimo nebūčiau 
pakeitusi, ir nieko nebūtų atsitikę. 

Antra vertus, kas žino? Juk, tiesą sakant, vis tiek kažkas 

panašaus man turėjo atsitikti — jei ne vakar, ne šiandien, tai 
po pusės metų. Širdies gilumoje aš fatalistė. 

Telefono ragelio nenukėliau. Užsirūkiau cigaretę ir išėjau 
į koridorių įmesti laiškų į pašto dėžutę. Paskui nulipau į an- 
trą aukštą. Ten keletą minučių praleidau sandėliuke, kuriame 
sukraunami laikraščiai ir kuris pompastiškai vadinamas “ Ar- 
chyvu". Žoržetė, ten dirbanti mergina, iškišusi liežuvį iškir- 
pinėjo skelbimus. Rytiniame Le Figaro numeryje peržiūrėjau 
kino programą, bet nieko, kas man patiktų, neradau. 

Grįžusi į savo kabinetą, radau laukiantųį šefą. Kai atidariau 
duris, manydama, kad ten nieko nėra, ir pamačiau jį, stovintį 
vidury kambario, man net širdį nudiegė. 

Mano šefas — Žmogus kokių keturiasdešimt penkerių metų, 
o gal vyresnis, gana aukštas ir sveria ne mažiau kaip šimtą ki- 
logramų. Apsikirpęs labai trumpai, kone plikai. Jo veidas pa- 
purtęs, bet malonus, netgi sako, kad kai jis buvęs jaunesnis ir 
ne toks storas, atrodęs gražus. Jis vadinasi Mišelis Karavajus. 
Tai mūsų agentūros steigėjas. Reklama — jo pašaukimas, jis 
geba aiškiai pasakyti, ko nori, ir mūsų darbe, kur reikia įti- 
kinti ne vien reklamos užsakovą, kuris mums moka, bet ir pir- 
kėją, jis aukščiausios klasės meistras. 

Jo santykiai su tarnautojais ir domėjimasis jais yra grynai 
dalykinio pobūdžio. Aš pati jo beveik nepažįstu. Matau tik kar- 
tą per savaitę, pirmadienio rytą, per pusvalandžio susirinkimą 
jo kabinete, kai jis susumuoja einamuosius reikalus. Be to, da- 
lyvauju ten vien kaip sekretorė. 

Prieš trejus metus jis vedė mano bendraamžę, vardu Anita, 
kurios sekretore aš buvau, kai ji dirbo kitoje reklamų agen- 
tūroje. Mudvi draugavome, jeigu tai įmanoma, kai praleidi ke- 
turiasdešimt valandų per savaitę viename kambaryje, kiekvieną 
dieną kartu pietauji savitarnos kavinėje La Boesi gatvėj ir kada 
ne kada šeštadieniais nueini drauge į miuzikholą. 

Anita man ir pasi lė, kai ištekėjo, pereiti pas Karavajų. Ji 
ten dirbo jau keletas mėnešių. Dabar aš atlieku maždaug tą patį 
darbą, kurį atlikdavo jinai, bet neturiu nei jos didelio talen- 
to, nei ambicijų ir, savaime suprantama, negaunu jos atlygi- 

nimo. Man dar niekad neteko sutikti Žmogaus, kuris brautų- 
si aukštyn su tokiu atkaklumu ir egoizmu kaip ji. Anita 
vadovavosi principu: šiame pasaulyje, kur žmonės mokosi nu- 
silenkti audrai, reikia ją tyčia sukelti, kad galėtum eiti jų 
nugaromis. Ją praminė “Anita-Man nusispjaut". Ji tai žinojo 
ir netgi taip pasirašinėdavo tarnybiniuose raštuose, kai norė- 
davo kam ištrinkti galvą. 

Kokios trys savaitės po vestuvių Anita pagimdė dukrelę. 
Nuo to laiko ji nebedirba, ir aš, tiesą sakant, jos nematau. Na 
o Mišelis Karavajus tai maniau (maniau iki vakar vakaro) jog 
visai pamiršo, kad esu pažįstama su jo Žmona. 

Tą dieną Karavajus atrodė kažkoks pavargęs ar susirūpi- 
nęs, 0 jo veidas buvo balkšvas kaip po ilgos dietos, kurios jis 
retkarčiais laikosi norėdamas suliesėti. Pavadinęs mane vardu, 
jis pasisakė turįs bėdą. 

Pamačiau, kad lankytojų fotelis prie mano stalo užverstas 
aplankais. Aš juos nuėmiau, bet jis nesisėdo. Dairėsi aplinkui, 
lyg būtų pirmą kartą užėjęs į mano kabinetą. 

Jis pasakė, kad rytoj skrendąs į Šveicariją. Ženevoje esąs 
svarbus mūsų užsakovas: firma “Milkabi", pieno milteliai 
kūdikiams. Kad gautų užsakymą kitai reklamos kampanijai, Ka- 
ravajus turėsiąs valandą ar dvi ginti savo interesus prieš tu- 
ziną direktorių ir jų pavaduotojų lediniais veidais, manikiūruo- 
tais nagais, parodyti jiems maketus, atspaudus kreidiniame 
popieriuje, spalvotas fotografijas — Žodžiu, gėdos sau nepa- 
darysiąs. Tik bijąs, kad nepavėluotų į lėktuvą literatūrinė dalis 
— mūsų smogiamoji jėga. Nė nešyptelėjęs jis man paaiškino 
(jeigu aš negirdėjau tokių aiškinimų bent šimtą sykių, tai jau 
atleiskit), kad esąs sudarytas ištisas pranešimas apie mūsų ir 
mūsų konkurentų reklaminę taktiką, bet paskutinę akimirką jam 
tekę viską keisti ir dabar tai jau nebe pranešimas, o subrau- 
kytas juodraštis, vienu žodžiu, reikėsią skristi tuščiomis 
rankomis. 

Karavajus kalbėjo greitai, į mane nežiūrėdamas — jis 
varžėsi prašyti paslaugos. Pasakė negalįs ten vykti be nieko. 
Negalįs ir atidėti susitikimo su “Milkabi", nes jau du kartus 
jį atidėjęs. Net šveicarai iš trečio karto suprasią, kad mes — 

sukčių šutvė, ir verčiau išnešiosią savo sausą pieną po namus 
veltui. 

Aš puikiai mačiau, kur jis suka, bet tylėjau. Jis taip pat nu- 
tilo ir mašinaliai žaidė miniatiūriniais žaisliukais, išdėliotais ant 
mano stalo. Atsisėdau. Užsirūkiau naują cigaretę. Atkišau ir 
jam pakelį, bet jis atsisakė. 

Pagaliau jis mane paklausė, ar nieko nesu numačiusi šį va- 
karą. Jis dažnai taip kalba užuolankomis, kartais net apmau- 
du. Man rodos, jis tiesiog nesugeba įsivaizduoti, jog vakarais 
aš galiu veikti ką nors kita, užuot ėjusi miegoti, kad kitą dieną 
žvali sėsčiau prie darbo. O aš, nelaiminga kvailė, nežinojau, 
ar atsakyti jam “taip“, ar “ne", ir abejingai paklausiau: 

— Kiek puslapių reikia išspausdinti? 

— Apie penkiasdešimt. 

Aš išpūčiau gražų dūmų kamuolį, kuris turėjo parodyti 
šetui, kad nepritariu, galvodama (tai viską, beje, sugadino): tu 
pūti dūmus lyg filme, jis pamatys, kad daraisi įdomi. 

— Ir jūs norite, kad išspausdinčiau šiandien? Bet aš 
nepajėgsiu! Parašau per valandą po šešis puslapius. Neišties- 
dama nugaros. Paprašykite ponią Blondo, gal ji ir padarys. 

Jis man atsakė, kad lėktuvas išskrenda tik vidurdienį. Be 
to, šio darbo jokiu būdu negalima patikėti poniai Blondo: ji, 
nors ir greitai spausdina, nesusigaudys tekste, kur mirgėte mir- 
ga pataisos, išnašos, nebaigti sakiniai. O man viskas aišku. 

Jis man pasakė dar vieną dalyką, kuris, manau, ir paskatino 
mane sutikti. Jis nenorėjo — visada buvo prieš, — kad 
tarnautojai liktų agentūroje po darbo, juo labiau kad likę tarš- 
kintų mašinėle. Mat viršutiniuose aukštuose gyvena žmonės, 
o mūsų patalpų nuomos sutartis ir taip sudaryta kažkokiomis 
machinacijomis. Šefas pasakė, jog aš spausdinsiu jo namuo- 
se, 0 jeigu nebaigsiu vakare, kad negaiščiau laiko, pas juos ir 
pernakvosiu. Rytą užbaigsiu kaip tik prieš jam išvykstant. 

Aš niekada nebuvau buvusi pas Karavajus. Pabūti pas juos, 
pasimatyti su Anita — tokiai pagundai negalėjau atsispirti. Per 
porą sekundžių, kol jis, netekęs kantrybės, pasakė pats: “Puiku, 
tai sutarta!“ — aš dievai žino ką įsivaizdavau. Na įr kvailė! 

Vakarienė trise, tik pamanyk, didžiulė svetainė, lempų švie- 

sa pritemdyta. Prisiminimai, slopinamas juokas. Nagi, prašom 
įsidėti dar krabų. Anita, truputį susijaudinusi ir sentimentali nuo 
išgerto vyno, veda mane už rankos į man skirtą miegamąjį. Už 
atviro lango naktis, vėjelis judina užuolaidas. 

Karavajus mane lyg šaltu dušu perliėjo. Dirstelėjo į laikrodį 
ir tarė, kad aš galėsianti sau ramiai dirbti — jų tarnai išva- 
žinėję namo, į Ispaniją, atostogų, o juodu su Anita, nors ir 
labai nenorį, turį eiti į Šajo rūmus, į reklaminių filmų festi- 
valį. 

— Anita apsidžiaugs jus pamačiusi, — vis dėlto pridūrė jis. 
— Juk jinai, rodos, kažkada trupučiuką jus globojo? 

Bet jis tai pasakė jau eidamas durų link, į mane nežiūrė- 
damas, tartum manęs nė nebūtų, — aš noriu pasakyti, tartum 
būčiau ne žmogus, o elektrinė rašomoji mašinėlė su “preziden- 
to“ šriftu. 

Prieš išeidamas jis atsigręžė, nežymiai mostelėjo į mano sta- 
lą ir paklausė, ar man nelikę dar kokių nors svarbių reikalų. 
Aš ketinau taisyti vienos pramoninės reklamų brošiūros korek- 
tūras, bet tai buvo neskubu, ir staiga toptelėjo protingas atsa- 
kymas, tad aš tariau: 

— Turiu atsiimti pinigus. 

Tai buvo mėnesinės algos dydžio premija, kuri mums 
išmokama per du kartus: pusė — gruodį, o pusė — liepą. Tie, 
kurie atostogauja, gavo šiuos pinigus kartu su birželio atlygi- 
nimu. Kiti gauna prieš Liepos 14-osios šventę. Premiją, kaip 
ir atlyginimą, išmoka patsai vyriausiasis buhalteris — jis vaikš- 
to po kabinetus ir kiekvienam asmeniškai įteikia pinigus. Mane 
paprastai aplanko likus ne daugiau kaip pusvalandžiui iki darbo 
pabaigos. Pirmiausia jis užeina į redakciją, kur jo pasirodymas 
sukelia nelyginant audrą, bet šį sykį aš dar negirdėjau, kad 
redaktorės būtų užpuolusios vargšą Žmogelį. 

Šefas stovėjo nejudėdamas, nusitvėręs durų rankenos. 
Paskui pareiškė važiuojąs namo ir norįs pasiimti kartu ir mane. 
O voką su premija įteiksiąs man pats ir, beje, galėsiąs dar šiek 
tiek pridurti, kokį trejetą šimtų, jeigu aš neprieštarausianti. 

Jo akyse pamačiau palengvėjimą, be abejo, aš irgi buvau 
patenkinta, tik jo džiaugsmas truko labai trumpai, tarytum mane 

pamačius, jam būtų staiga išsisprendęs keblus klausimas. 

-— Tad ruoškitės, Dani. Po penkių minučių aš jūsų lauk- 
siu apačioje. Mano mašina prie paradinių durų. 

Jis išėjo ir uždarė duris. Tačiau staiga ir vėl pasirodė ant 
slenksčio. Aš tuo tarpu dėjau į vietą Žaisliuką, kuriuo jis žaidė. 
Tai buvo šarnyrinis drambliukas, rausvas lyg saldainis. Pama- 
tęs, kaip kruopščiai tvarkau savo stalą, Karavajus burbtelėjo: 
“Atleiskite". Jis, girdi, pasikliauja mano diskretiškumu, tiki- 
si, kad niekas nesužinos apie šį darbą už agentūros sienų. 
Supratau, kodėl jis nenori, kad pasakočiau — mat jautėsi dėl 
to pavėluoto pranešimo truputėlį kaltas. Norėjo dar kažką pa- 
sakyti, gal pasiteisinti, bet tik dirstelėjo į rausvąjį drambliu- 
ką ir išėjo šį kartą visai. 

Aš pasėdėjau valandėlę prie stalo galvodama, kas bus, jeigu 
nesuspėsiu iki jo išvykimo išspausdinti tų penkiasdešimties pus- 
lapių: Man kėlė nerimą ne laikas — galėsiu padirbėti ir naktį, 
bet nežinia, ar atlaikys tokį apkrovimą mano akys. Nuo ilges- 
nės įtampos jos parausta, ašaroja, raibsta ir kartais man taip 
bloga, kad nieko net nematau. 

Galvojau taip pat apie Anitą ir apie daugybę visokių niekų: 
jei būčiau rytą Žinojusi, kad su ja susitiksiu, būčiau apsivil- 
kusi baltą kostiumą. Būtinai reikia užsukti namo persirengti. 
Kadaise, kai dirbau pas ją, aš dar nešiojau sijonus, kuriuos 
buvau pati pasisiuvusi prieglaudoje. Ji sakydavo: “Žiūrėdama 
į tavo kūrinius, aš imu bjaurėtis nelaimingais vaikais“. Norėjau 
jai pasirodyti su pačiais geriausiais savo rūbais, kad pamatytų, 
kaip aš pasikeičiau. Paskui staiga prisiminiau, kad šefas da- 
vė man susiruošti penkias minutes. O jam penkios minutės — 
trys šimtai sekundžių. Jis toks punktualus — labiau nei laik- 
rodžio gegutė. 

Aš brūkštelėjau savo bloknoto lapelyje: “Išvažiuoju švenčių. 
Iki trečiadienio". 

Bet čia pat suplėšiau, ką parašiau, į skutelius ir kitame 
lapelyje, šį kartą dailiai, išvedžiojau: “Turiu per šventes išskris- 
ti. Iki trečiadienio". 

Dabar užsimaniau išsipasakoti. “Išskrendu" — per maža. 
Galėjau parašyti: “Išskrendu į Monte Karlą“. Bet žvilgtelėjau 

į laikrodį, didžioji rodyklė. artinosi prie pusės penkių, antra ver- 
tus, aš tikriausiai vienintelė iš mūsų agentūros, dar neskridusi 
lėktuvu, taigi nieko tuo nenustebinsiu. 

Segtuku prisegiau lapuką prie savo stalinės lempos gaubto. 
Kiekvienas jį pamatys vos tik įėjęs. Atrodo, buvau puikiausios: 
nuotaikos. Kaip čia paaiškinus? Jeigu norite, mane irgi buvo 
apėmęs panašus nekantrumas kaip, jaučiau, ir kitus visą tą ilgą 
popietę. | 

Vilkdamasi paltą prisiminiau, kad Anita ir Mišelis Kara- 
vajus turi dukrelę. Tad paėmiau rausvąjį drambliuką ir įsiki- 
šau kišenėn. 

Atsimenu, kad pro langą vis dar švietė saulė ir krito ant 
išmėtytų po stalą popierių. 


Mašinoje, juodame “Sitroene" odinėmis sėdynėmis, Kara- 
vajus pats pasiūlė užvažiuoti iš pradžių pas mane, kad pasi- 
imčiau naktinius marškinius ir dantų šepetėlį. 

Dar nebuvo atėjusi spūsties valanda, ir mes važiavome 
gana greitai. Pasakiau Karavajui, kad atrodo pavargęs. Jis at- 
sakė, jog pavargę atrodo visi. Užvedžiau kalbą apie jo maši- 
ną, kokia ji patogi, bet tai jo nedomino, ir aš daugiau jo ne- 
kalbinau. 

Seną pervažiavome Alma tiltu. Grenelės gatvėje jis rado 
mašinai pastatyti vietą — palei fotoreikmenų parduotuvę, be- 
veik po mano langais. Kai aš išlipau, jis ėjo iš paskos. Nei jis 
manęs klausė, ar galima užeiti, nei ką. Įėjo iš paskos pro duris, 
ir viskas. 

Aš nesigėdiju savo buto — bent taip man atrodo — ir bu- 
vau tikra, kad nepalikau virš dujinio radiatoriaus džiūti baltinių. 
Ir vis dėlto man buvo nei šis, nei tas, kad jis pas mane eina. 
Jis bus kambary, ir aš turėsiu persirengti vonioje, o ten taip 
ankšta, kad nėra kur nė apsisukti. Be to, aš gyvenu penkta- 
me aukšte ir nėra lifto. 

Pasakau, kad jam nebūtina mane lydėti, aš susiruošianti per 
porą minučių. Bet jis atsakė palydėsiąs, baisus čia daiktas. Ką 
jis vaizdavosi, nežinau. Gal manė, kad pasiimsiu pilną laga- 
miną? 

Laiptinėje nieko nesutikome, ir bent jau čia man pasise- 
kė. Mano kaimynės vyras užsidirbo nemokamas atostogas Bu- 
siko ligoninėje, pervažiavęs prieš plauką Pranciškaus I gatvę, 
ir dabar ji labai niršta, kai ją sutikęs, nepasiteirauji apie vy- 
ro sveikatą, o jei pasiteirauji — šnekos kaip vandens. Aš įėjau 
pirmoji ir, vos tik Karavajus peržengė slenkstį, uždariau du- 
ris. Jis apsidairė, bet nepratarė nė žodžio. Buvo matyti, kad 
nežino, kur save, tokį gremėzdą, dėti. Čionai jis man pasirodė 
daug jaunesnis ir, kaip čia pasakius, gyvesnis ir tikresnis negu 
agentūroje. 

Iš sieninės spintos pasiėmiau baltą kostiumą ir užsidariau 
vonioje. Girdėjau Karavajų vaikštant visai šalia. Nusirenginė- 
dama pasakiau pro duris, kad išgerti jis rasiąs spintelėje po 
langu. Ir dar paklausiau, ar aš spėsianti nusiprausti po dušu. 
Jis tylėjo. Dušo atsisakiau, tik paskubomis apsitryniau tuale- 
tine pirštine. 

Kai grįžau į kambarį jau apsirengusi, susišukavusi ir pa- 
sidažiusi, tik basa, jis sėdėjo ant sofos ir skambino Anitai. Sakė 
jai, kad mes netrukus atvažiuosime. Kalbėdamas apžiūrinėjo 
mano kostiumą. Aš atsisėdau ant fotelio ranktūrio ir ėmiau au- 
tis baltus batukus, žiūrėdama jam į akis. Jose neįžvelgiau nie- 
ko, vien susirūpinimą. 

Jis kalbėjo su Anita, — Žinojau, kad tai ji, nes sakė: “Taip, 
Anita, ne, Anita“, — dabar nė neatsimenu, ką ten jai pasakojo, 
rodos, kad aš nepasikeičiau, ne, kad aš greičiau aukšta, taip, 
greičiau plonutė, taip, kad aš graži, taip, kad mano šviesūs 
plaukai, labai šviesūs, ir dar kad aš nudegusi, — ir taip toliau, 
ir panašiai, tikriausiai kalbėjo malonius žodžius, be abejo, ma- 
lonius, tik jo balsas iškraipė jų prasmę. Iki šiol jis skamba ma- 
no ausyse: monotoniškas stropaus teismo vykdytojo balsas. Ka- 
ravajus atsakinėjo į Anitos klausimus, kantriai tenkino jos kap- 
rizą. Ji norėjo, kad jis mane nupasakotų, ir jis pasakojo. Anita 
— tai Žmogus, o aš, Dani Longo, — tas pat kas skalbimo ma- 
šina, išstatyta reklamai Rotušės aikštės universalioje parduo- 
tuvėje. 

Jis pasakė dar vieną dalyką. O ne, ne užuomina, kad ma- 
nęs neįžeistų, o išdrožė tiesiai, kad aš darausi vis labiau ir la- 

biau Žliba. Jis kuo tiksliausiai pasakojo tai, ką matė, tiesiog 
konstatavo faktą. Dar pridūrė, kad akiniai slepia mano akių 
spalvą. Aš susijuokiau. Ir netgi nusiėmiau akinius — tegu ma- 
to, kokia ta spalva. Mano akys ne šviesiai mėlynos ir permai- 
ningos lyg jūra, kaip Anitos, kai ji man leisdavo nunešti ir savo 
padėklą savitarnos kavinėje La Boesi gatvėj, bet tamsios, įdė- 
mios ir neišraiškingos tartum nyki šiaurės lyguma, o be aki- 
nių — nieko nereginčios. 

Nežinau, ar čia dėl savo akių, ar dėl to, kad staiga supra- 
tau, jog šitai gerai išauklėtai porelei visada būsiu tik dingstis 
nuobodokam pokalbiui telefonu, bet staiga, nors vis dar juo- 
kiausi, man pasidarė liūdna ir koktu, ir aš panorau, kad šis va- 
karas būtų jau praėjęs, 0 juodu jau išvykę į tą savo sumautą 
reklaminių filmų festivalį ir kad jų apskritai nė būti nebūtų, 
kad Anitos nebūtų, žodžiu, kad jie eitų po velnių. 

Išvažiavome. Kaip jis man buvo liepęs, į rankinę įsidėjau 
naktinius marškinius ir dantų šepetėlį. Važiavome Senos kran- 
tine iki Otejo tilto. Staiga jis kažką prisiminė ir, įvairavęs ma- 
šiną į antrąją eilę, sustojo kažkokioje prekybinėje gatvėje. 

Jis davė man penkiasdešimt frankų sakydamas, kad nei jis, 
nei Anita niekada nevakarieniauja, taigi namie tikriausiai man 
nieko neatsirasią užkąsti. Jei būčiau turėjusi nors kruopelytę 
humoro, būčiau plyšus iš juoko, prisiminusi kvailas savo sva- 
jones apie intymią vakarienę, pritemdytas šviesas, vėjo judi- 
namas užuolaidas. Bet aš tik išraudau lyg uoga. Atsakiau, kad 
irgi nevakarieniauju, tačiau jis nenorėjo tikėti ir pakartojo: “Ei- 
kite, prašau jus“. 

Šefas pasiliko mašinoje, o aš užėjau į duonos parduotuvę 
ir nusipirkau porą pyragaičių bei plytelę šokolado. Jis mane 
paprašė “tuo pačiu“ užbėgti į vaistinę jam vaistų. Kol vais- 
tininkas štampavo receptą, aš perskaičiau užrašą ant dėžutės 
su buteliuku, kad tai širdies lašai. Laikosi bado dietos, o kad 
nenualptų, ryja digitalį. Genialu! 

Mašinoje, kai dėjo į piniginę grąžą, jis paklausė nežiūrė- 
damas į mane, kur aš pirkusi savo kostiumą. Tai toks vyras, 
kuris negali pakęsti, kad kita moteris, ne tik jo žmona, padoriai 
apsirengusi. Atsakiau gavusi jį veltui kaip agentūros darbuo- 

toja už fotografijas, kurias padarėme vienam mūsų klientui iš 
Fobur Sent Onorė gatvės. Jis palinkčiojo galvą, lyg norėdamas 
pasakyti: “O kaipgi, atsimenu“, bet, stengdamasis man būti 
malonus, regis, pasakė: “Kaip gatavas rūbas — labai efektingai 
atrodo“. 

Aš dar niekad nebuvau Otejo rajone, Monmoransi viloje. 
Tikriausiai dėl to, kad gyvendama pačiame Paryžiuje, vaizda- 
vausi šią vietą tarsi provincijos miesčiuką senamadiškai nuo- 
bodžiomis gatvėmis, kur leidžia savo dienas pensininkai. Ka- 
ravajai gyveno Drebulių gatvėje. Buvo čia ir Liepų gatvė, ir, 
manau, Kaštonų. Jų namas pasirodė toks, kaip aš ir maniau: 
didelis, gražus, apsuptas gėlynų. Buvo pradžia septintos. Me- 
džių lapuose akinamai mirgėjo saulė. 

Prisimenu, kaip mes atvykome, mūsų žingsnių aidą apy- 
vakario tyloje. Prieškambary ant raudonomis plytelėmis išklotų 
grindų buvo patiestas didelis kilimas su išaustais jame viena- 
ragiais, degė visos lempos, nors buvo diena: į viršų vedė ak- 
meniniai laiptai, ant kurių apatinės pakopos, spausdama prie 
krūtinės nuplikusią lėlę, stovėjo šviesiaplaukė mergytė lakuotais 
batukais — viena kojinaitė buvo apsmukusi, — melsvo aksomo 
suknute su mezginėliais ir išgąstingai į mane Žiūrėjo. 

Ėjau prie jos ir ant savęs pykau, kad nemoku į viską žiū- 
rėti paprastai, be komplikacijų. Pasilenkusi pabučiavau ją ir pa- 
taisiau apsmukusią kojinaitę. Ji nieko nesakė — stovėjo ir Žiū- 
rėjo į mane. Tokios pat didelės mėlynos akys kaip Anitos. Pa- 
klausiau, kuo ji vardu. Mišelė Karavaj. Ji ištarė “Klavaj". Pa- 
klausiau, kiek jai metų. “Tlys metai“. Atsiminiau rausvąjį 
drambliuką, kurį ketinau jai padovanoti, bet jis liko palto ki- 
šenėje, o paltą pamiršau namie. 

Šefas tuoj pat mane pakvietė į didelį kambarį, iš kurio, tie- 
są sakant, aš daugiau beveik neišėjau. Sofa ir foteliai buvo ap- 
traukti juoda oda, baldai tamsūs, pasieniais iki lubų — kny- 
gos. Ant pastovo, vaizduojančio arklį, — didelė lempa. 

Aš užsidėjau kitus akinius ir išmėginau mašinėlę. Tai buvo 
keturiasdešimtųjų metų laidos pusiau portatyvinis Remingto- 
nas su anglišku šrifto išdėstymu. Ir vis dėlto ja galėjai visai 
padoriai spausdinti iškart šešis egzempliorius, bet Karavajus pa- 

sakė, kad užteksią keturių. Jis atvertė “Milkabi " aplanką, išėmė 
lapus, išmargintus mikroskopine rašysena (nesuprantu, toks jau- 
tis ir taip smulkiai rašo), ir paaiškino sunkiausiai įskaitomas 
vietas. Prieš eidamas į Šajo rūmus, jis, velniai žino kodėl, dar 
turįs pasimatyti su vienu spaustuvininku. Palinkėjęs man sėk- 
mės, pridūrė, kad greit ateisianti Anita, ir išvažiavo. 

Aš sėdau prie darbo. 

Anita atėjo po pusvalandžio. Jos šviesūs plaukai buvo su- 
sukti ant pakaušio į mazgą, rankoje smilko cigaretė. “Šimtą 
metų nesimatėm, kaip gyveni, turiu siaubingą migreną“, — iš- 
poškino ji vienu atsikvėpimu, nužvelgdama mane nuo galvos 
iki kojų tokiu veidu, lyg kas ją verstų tai sakyti. Beje, ji vi- 
sada taip kalbėdavo. 

Ji atidarė duris kambario gilumoje ir parodė, kur aš mie- 
gosiu. Paaiškino, kad kartais ten miegąs jos vyras, kai užsi- 
sėdįs prie darbo lig vėlumos. Aš pamačiau didžiulę lovą, už- 
tiestą baltu kailiu, o ant sienos — padidintą Anitos fotogra- 
fiją, kur ji sėdi nuoga ant fotelio ranktūrio, — fotografija buvo 
puikaus išdirbio, matėsi net odos poros. Aš kvailai sukikenau. 
Ji apsuko fotografiją mediniais rėmeliais į sieną ir pasakė, kad 
Karavajus įsirengęs palėpėje mėgėjišką fotolaboratoriją ir kad 
ji esanti vienintelis jo modelis. Tai sakydama Anita atvėrė dar 
vienas duris, palei lovą, ir parodė išklotą juodais kokliais vonią. 
Mūsų žvilgsniai akimirką susitiko, ir aš supratau, kad jai vi- 
sa tai mirtinai nuobodu. 

Aš vėl kibau į darbą. Kol rašiau, Anita išdėliojo ant že- 
mo staliuko valgymo reikmenis, atnešė dvi riekeles rostbifo, 
vaisių ir nugertą butelį vyno. Ji buvo dar neapsirengusi fes- 
tivaliui. Paklausė, ar man nereikia daugiau ko nors, ir nelauk- 
dama atsakymo taip pat palinkėjo sėkmės, burbtelėjo “iki" ir 
dingo. | 

Kiek vėliau ji vėl pasirodė su juodu atlaso paltu, užseg- 
tu pasmakrėje didele sege, ir sustojo ant slenksčio, laikydama 
už rankos dukrelę. Pasakė užvešianti mergaitę pas savo mo- 
tiną, kuri gyvenanti čia pat, Siušė bulvare (buvau ten nuėju- 
si porą sykių), paskui susitiksianti su vyru Šajo rūmuose. Grįšią 
anksti, kadangi rytoj skrendą į Šveicariją, bet jeigu aš pavarg- 

sianti, tai nebūtinai turinti jų laukti. Mačiau, kad prieš palik- 
dama mane vieną, ji stengiasi man surasti kokį malonų žodelį, 
bet niekaip neišeina. Aš atsistojau, kad geriau matyčiau Mi- 
šelę ir palinkėčiau mažytei labos nakties. Išeidama mergaitė 
vis gręžiojosi ir žiūrėjo į mane. Prie krūtinės, kaip ir pirmiau, 
ji glaudė nuplikusią savo lėlę. 

Joms išėjus, aš ėmiau tratinti kaip kulkosvaidis. Porą kartų 
užsirūkiau cigaretę, o kadangi nemėgstu traukti dūmo dirbda- 
ma; vaikščiojau po kambarį, apžiūrinėjau knygų nugarėles. Ant 
sienos kabojo kažkoks negirdėtas neregėtas, bet labai įdomus 
daiktas: matinio stiklo ekranas 30 x 40 paauksuotame korpuse, 
kurio viduje įmontuotas prietaisas rodė spalvotas skaidres. Ma- 
tyt, Karavajus įsitaisė namuose aparatą, skirtą reklamuoti pre- 
kes vitrinose. Skaidrės keitėsi kas minutę. Peržiūrėjau keletą 
kadrų — saulės nutvieksti Žvejų uostai, vandeny atsispindi įvai- 
riaspalvės valtys. Nežinau, nė kaip jie vadinasi. Galiu pasa- 
kyti, kvailė nelaiminga, tik tiek, kad skaidrės padarytos juostoje 
“agfa kolor“. Pernelyg seniai aš valgau šitą duoną, kad suabe- 
jočiau, kieno tokia raudona spalva. 

Kai pavargo akys, nuėjau jų praskalauti šaltu vandeniu į 
juodų koklių vonią. Lauke nebuvo girdėti nė garso, Paryžius, 
rodės, kažkur toli toli, ir aš pajutau, kad mane slegia šis tuščias 
namas, tamsūs jo kambariai. 

Pusę pirmos nakties buvau parašiusi trisdešimt puslapių. 
Ėmiau be atvangos daryti klaidas, tartum mano galvoje būtų 
buvusios ne smegenys, o pieno milteliai. Suskaičiavusi liku- 
sius puslapius — gal penkiolika, — aš uždengiau mašinėlę. 

Buvau išalkusi. Suvalgiau pyragaitį, kurį nusipirkau pake- 
liui, riekelę rostbifo, obuolį ir išgėriau truputį vyno. Nenorėjau 
palikti neplautų indų ir nuėjau ieškoti virtuvės. Ji buvo erd- 
vi, apstatyta lyg fermos valgomasis, su akmenine kriaukle, kur 
pelijo dvi aukštos rietuvės lėkščių. Pažįstu savo Anitą. Tarnams 
išvaŽinėjus atostogų, ji tikriausiai nė tosterio nesugebėjo įsi- 
jungti. 

Nusivilkau švarką ir išploviau savo lėkštę, stiklinę, šakutę 
ir peilį. Paskui užgesinau visas šviesas ir atsiguliau. Byvo karš- 
ta, bet aš nedrįsau — vienas Dievas težino kodėl — atverti lan- 

go. Niekaip negalėjau užmigti. Prisiminiau, kokia buvo Ani- 
ta, kai dirbau pas ją. Nusirengdama nesusilaikiau ir atverčiau 
fotografiją, kur ji nuoga sėdi ant fotelio. Pykau ant savęs, kad 
taip kvailai tada sukikenau. Nenoriu pasakyti, kad kvaila leipti 
juokais pamačius, jog namų šeimininkas fotografuoja ir kabi- 
nėja ant sienų pliką savo Žmonos užpakalį, — tiesiog pats ma- 
no juokas buvo kvailas. 

Kai dirbau pas Anitą, ji ne kartą pas mane nakvojo. Ta- 
da gyveno su motina ir sykį mane paprašė — taip, kaip ji vie- 
na temokėdavo: čia meilikaudama, čia grasindama, bet su tokiu 
atkaklumu, — kad leisčiau jai savo bute susitikti su vienu vai- 
kinu. Paskui vaikinai keitėsi, bet susitikimo vieta liko ta pa- 
ti, mat, vieną kartą nusileidusi, aš nebedrįsau jai atsakyti. Šven- 
čių dienomis eidavau į kiną. Grįžusi rasdavau ją išsirengusią, 
degančiais skruostais; nukorusi kojas nuo fotelio ranktūrio, be- 
veik kaip fotografijoje, ji arba skaitydavo, arba klausydavosi 
radijo ir traukdavo dūmą. Jai niekad nė į galvą neateidavo pa- 
kloti lovą. Mano ryškiausias prisiminimas — tai iki grindų nu- 
karusios, suglamžytos paklodės, ant kurių aš turėdavau mie- 
goti nakties likutį šalia Anitos. Jeigu padarydavau jai priekaištą, 
ji mane išvadindavo “pašvinkusia davatkpalaike“, liepdavo 
grįžti į vienuolyną ir sprogti ten iš pavydo. Arba, dėdamasi bai- 
siai susikrimtusi, pažadėdavo kitą kartą mylėtis mano virtuvėje 
ant stalo. Rytojaus dieną darbe ji vėl atvirsdavo “Anita-Man 
nusispjaut", elegantiška mergina iš prabangių KVBRAJŲ, blai- 
vaus proto, dalykiška, santūria. 

Galų gale aš užmigau arba tik užsnūdau, kadangi netrukus 
išgirdau šeimininkų balsus. Karavajus skundėsi per daug išgėręs 
ir sutikęs daug kvailių. Paskui tyliai paklausė pro duris: “Dani, 
jūs miegate? Kaip sekasi?" Atsakiau, kad sekasi gerai, kad liko 
penkiolika puslapių. Kažkodėl, jį mėgdžiodama, aš kalbėjau pa- 
šnibždomis, lyg būčiau bijojusi ką nors pažadinti šitame pra- 
keiktame name. 

Paskui vėl užmigau. Ir, rodos, tą pat akimirką kažkas pa- 
krebždeno duris, buvo jau rytas, šios dienos rytas. Pro langą 
švietė saulė, ir aš išgirdau šeimininką sakant: “Išviriau jums 
kavos, pastačiau puoduką ant stalo“. 

Paklojusi lovą ir išsimaudžiusi vonioje, aš apsirengiau, iš- 
gėriau šaltą kavą, padėtą šalia mašinėlės, ir vėl kibau į dar- 
bą. 

Porą kartų užėjo šeimininkas pažiūrėti, ar dar daug man 
likę. Tada su baltu apatinuku, vieną ranką prispaudusi prie va- 
karykštės migrenos, o kita kratydama pelenus nuo savo pirmos 
cigaretės ir ieškodama, ko nepametusi, pasirodė Anita. Jai rei- 
kią važiuoti į Siušė bulvarą pasiimti dukros. Mat jie norį 
pasinaudoti susitikimu su “Milkabi" ir kartu praleisti šventes 
Šveicarijoje. Ji nervinosi prieš kelionę ir bent jau dabar man 
atrodė pasikeitusi. Anksčiau ji sakydavo, kad klientai, kaip ir 
meilužiai, kuo ilgiau laukia, tuo labiau jus vertina, ir gadin- 
ti sau kraują dėl to, kad pavėluosi į lėktuvą, kai puikiausiai 
galima skristi kitu, — Žema- klasė. 

Nervinosi, beje, visi — ir ji, ir aš, ir Karavajus. Paskutinius 
puslapius išspausdinau kaip tos mašininkės, kurių negaliu pa- 
kęsti: nė nebandydama suprasti, ką rašau. Tikriausiai pralei- 
dau aibę nesąmonių, rašiau beveik tik kaire ranka (aš kairė ir, 
jeigu darbas skubus, taip įsitraukiu, kad pamirštu turinti dė- 
šinę), gaišau begalę laiko, sakydama sau: “Galvok, ką darai, 
dešine, kvaile, dešine“, kaip boksininkas, gavęs į paširdžius 
kvapą gniaužiantųį smūgį. O smūgis, kurį gavau aš, — dide- 
lio daikto, kad tai kvaila, jeigu mane klausinės, taip ir pasa- 
kysiu, — buvo žinia, kad Karavajai važiuoja švenčių į Švei- 
cariją. Ciūriche kartą buvau, prisimenu su siaubu. Ženevoje — 
niekad, bet įsivaizduoju, kad ten yra, bent jau tokiems kaip Ka- 
ravajus, prabangūs viešbučiai, plačios terasos, kur mėnesėto- 
mis naktimis švelniai ir liūdnai griežia smuikai; ten dienos 
skaisčios, o vakarai mirga nuo šviesų — žodžiu, gyvenimas, 
kokio man niekada neteks patirti, ir ne tik todėl, kad visa tai 
kainuoja krūvą frankų ar dolerių. Nekenčiu savęs, kad esu to- 
kia — taip, taip, taip! — aš tokia, o kodėl — pati nežinau. 

Baigiau darbą apie vienuoliktą. 

Pradėjau dėlioti lapus į keturias krūveles, bet įėjęs Kara- 
vajus pasakė, kad nereikia. Jis buvo su šviesiai mėlynu vasa- 
riniu kostiumu ir bjauru kaklaraiščiu baltais Žirneliais. Mane 
tiesiog gniuždė jo ūgis ir energija. Jis jau buvo užbėgęs į agen- 

tūrą maketų ir atnešė man voką su premija: su tuo trejetu šim- 
tų, kuriuos buvo Žadėjęs; aš suskaičiavau daugiau nei tūkstantį 
frankų, beveik mėnesio alga. Pasakiau — niekada nepamirš- 
tu padėkoti — labai dėkui, puiku, bet čia per daug. 

Jis įkišo mano triūsą į juodą odinį portfelį ir šnopuodamas 
pasiteiravo, ar aš turinti vairuotojo teises. Dar klausia! Ani- 
ta Žino, ar turiu, ir tikriausiai jam pasakė. Kai ji nusipirko savo 
pirmą mašiną, padėvėtą “Simką" su atlošiamu viršum, taip bi- 
jojo, kad mašiną iš garažo išvairavau aš. Ir vėliau man tek- 
davo kokį ketvertą ar penketą kartų per dieną ją įvairuoti į mė- 
lynąją Zoną. 

Tačiau iš tikrųjų savo gyvenime aš vairavau tik vieną ma- 
šiną — mažalitražį prieglaudos furgonėlį. Mano teises apmo- 
kėjo Motinėlė (“tai bus naudinga, be to, privers tave išsirinkti 
ratuotą vyrą, o ne kokį driskių dėl gražių akių“), ir kai va- 
žiuodavo su reikalais, mašiną vairuoti patikėdavo tik man. Aš 
tada mokiausi paskutinėje klasėje. Prieglaudoj buvo du panašūs 
furgonėliai, ir man teko senesnysis. “Gali jį sudaužyti, — kal- 
bėjo Motinėlė, — įgysi patirties, ir tada mes paimsime nau- 
jąjį iš sesers Marijos Gailestingosios". Bet jau važiuojant tris- 
dešimt per valandą, ji įsikibdavo rankomis į sėdynę, o pasiekus 
keturiasdešimt, šaukdavo: “Užmuš, užmuš!“ Kartą taip išsi- 
gando, kad patraukė rankinį stabdį, ir mudvi vos neišlėkėm pro 
priekinį stiklą. | 

Pasilenkęs prie savo portfelio, Karavajus vienu atsikvėpimu 
man išpoškino, kad šeštadienio rytą gauti taksi neįmanoma, o 
telefoną paprašęs išjungti, kad galėčiau ramiai dirbti, ir dabar 
nenorįs vėl viską pradėti, kad dar dukrą reikią paimti, ir aš jam 
padarysianti didelę paslaugą, jeigu nuvešianti juos į Orli. Aš 
nesupratau. Jis atsitiesė visas raudonas ir paaiškino, kad jei- 
gu aš važiuosianti, tai parvarysianti mašiną. 

Jis iš proto išėjo. 

Pasakiau, kad Orli yra mašinų stovėjimo aikštelės, bet jis 
tik truktelėjo pečiais ir atsakė: “Dėkui, žinau“. 

— Na, eime, Dani. 

Atsakiau, kad tai neįmanoma. 

— Kodėl? 

„Dabar jis žiūrėjo tiesiai man į veidą, truputį pasilenkęs prie 
manęs, ir aš mačiau, kad jis pilnas jėgos ir nekantrumo. O jei-- 
gu kas stovi pernelyg arti manęs, aš pasimetu, negaliu suregzti 
žodžio. Po kelių minučių pralemenau: 

— Nežinau! Taip sau! 

Kvailiau atsakyti negalėjau. Jis vėl patraukė pečiais, burb- 
telėjo, kad nereikia. kvailioti, ir išėjo, nešinas is Jam 
problema buvo išspręsta. 

„Aš negalėjau jų lydėti į Orlį. Negalėjau i abi Eašinos: 
Reikėjo jam pasakyti, kad gyvenime esu vairavusi vien iškle- 
rusį furgonėlį ir kad Motinėlė būdavo rami tik tada, kai ma- 
tydavo netoliese bažnyčią: vis šioks toks šansas gauti paskutinį 
patepimą. Nuėjau paskui Karavajų į ais Laiptais lei- 
dėsi Anita. Nesakiau nieko. 

Jie turėjo trejetą lagaminų. Paėmiau vieną ir nunešiau į so- 
dą. Akimis ėmiau ieškoti “Sitroeno", Karavajaus mašinos, Ir, 
o siaubas, ką pamačiau! Jie ketino važiuoti visai ne “Sitroe- 
nu“, o ilgu plačiu amerikietišku limuzinu atloštu viršum, — 
jį Anita dabar vairavo iš garažo. Tikras tankas. 

Grįžau į holą, paskui į kambarį, kur dirbau. Aš net nega- 
lėjau iš karto prisiminti, ko atėjau. A, rankinės. Paėmiau ją. 
Vėl padėjau ant stalo. Ne, aš negaliu vairuoti tokios mašinos. 

Karavajus paskubomis uždarinėjo duris. Pamatęs, kad aš 
stoviu lyg įbesta, matyt, suprato, jog čia kažkas negerai, ir pri- 
ėjo artyn. Paėmęs man už riešo tarė: 

— Tai Anitos mašina. Ten tik akseleratorius ir stabdys, 
daugiau nieko. Ją labai lengva vairuoti. 

Ir pridūrė: 

— Nereikia būti tokiai. 

Aš atsigręžiau į jį. Pamačiau, kad jo akys mėlynos, šviesiai 
šviesiai mėlynos ir pavargusios. Mėlynos. Anksčiau to nepa- 
stebėjau. Ir staiga man toptelėjo, pirmą kartą, kad aš jam — 
ne tuščia vieta. Mergelė, žinoma, proto nedidelio, bet simpatiją 
jis man jaučia. Bent taip man pasirodė. Nesupratau, ką jis tu- 
rėjo galvoj sakydamas: “Nereikia. būti tokiai“. Ir iki šiol ne- 
suprantu. Kaip ir prieš valandėlę, jis buvo taip arti manęs, at- 
rodė toks didelis ir stiprus, kad aš pajutau žemę slystant iš po 

kojų. Po ilgos tylos — o gal man tik pasirodė, kad ilgos, tokia 
ji buvo nepakenčiama, — jis pridūrė, kad jeigu aš nenorinti 
jų lydėti, tiek to, kaip nors apsieisiąs, mašiną pastatysiąs aikš- 
telėj. Galų gale tai nesvarbu. 

Aš nuleidau galvą. Pasakiau, kad sutinku. 


Mergaitę pasodino užpakaly, šalia manęs. Ji buvo su rau- 
donu paltu aksomine apykakle, sėdėjo labai tiesiai, laikydama 
savo šaltą rankutę mano saujoje, ir tylėjo. Anita su vyru ir- 
gi nesikalbėjo. Buvo be dvidešimt dvylika, kai mes prie Or- 
leano vartų pasukome iš periferinio bulvaro į Pietų autostra- 
dą. Prie vairo sėdėjo jis. 

Aš paklausiau, kur pastatyti mašiną. “Sode". Reikėjo šauk- 
ti, mat jis važiavo greitai ir vėjo gūsiai nusinešdavo jo Žodžius. 
“Dokumentai — pirštinių dėžėj, o vartų raktas — kartu su ma- 
šinos“, — pasakė jis ir pirštu pajudino raktų pundelį, tabaluo- 
jantį uždegimo jungikly. Paklausiau, kur juos palikti, Pagal- 
vojęs jis atsakė, kad laikyčiau raktus pas save ir atiduočiau jam 
darbe trečiadienį po pietų, kai bus grįžęs iš Šveicarijos. 

Anita, išėjusi iš kantrybės, atsisuko ir, nužvelgusi mane, 
kaip tada, kai aš dar pas ją dirbau, suriko: “Ar tu užsičiaupsi 
pagaliau, nejaugi čia taip sudėtinga? Ar žinai, kokiu greičiu 
važiuojam?“ Mergaitė, pamačiusi, kad motina ant manęs pyks- 
ta, ištraukė rankutę iš mano saujos. 

Be dešimt dvylika — lėktuvas skrido penkios minutės pir- 
mos — Karavajus sustojo palei aerouosto šaligatvį. Jie šokte 
iššoko iš mašinos. Anita — bežiniu paltu su žalio šilko pamu- 
šalu — kilstelėjo mergaitę, ištraukė iš mašinos ir prisispaudusi 
prie krūtinės pasilenkė manęs pabučiuoti. Šefas skubino nešiką. 
Jis man padavė ranką, ir aš beviltiškai norėjau ją sulaikyti, mat 
į galvą šovė begalė klausimų. O jeigu lis? Iki trečiadienio gali 
lyti. Juk negaliu palikti mašinos atloštu viršum. O kaip ją už- 
dengti? Karavajus sutrikęs žvilgtelėjo į skaistų dangaus skliautą, 
į mane, paskui į prietaisų skydą. 

— Neturiu supratimo! Tai Anitos mašina. 

Jis šūktelėjo Anitą, kuri nekantravo prie įėjimo į aerouosto 
salę. Kai ji suprato, ko noriu, tiesiog pasiuto iš pykčio. Vie- 

nu vieninteliu žodžiu pasakė, kas aš tokia, ir, plačiai išskėtusi 
vasarine pirštine apmautą ranką, dūrė pirštu į kažkokį myg- 
tuką, kaip man pasirodė, kažkur visai Žemai, gerokai žemiau 
vairo, bet taip piktai, kad nė nepastebėjau, į kurį. Anita lai- 
kė ant rankos dukrelę, ir, matyt, jai buvo sunku, be to, mer- 
gaitė savo batukais murzino paltą. Karavajus ėmė tempti ją į 
stotį. Prie durų jis grįžtelėjo ir atsisveikindamas nežymiai pa- 
mojavo. 

Likau viena šioje siaubingoje mašinoje. Mano galvoje, ro- 
dės, buvo visiška tyla. 

Prabėgo turbūt kelios minutės, kol apsižiūrėjau, kad va- 
riklis vis dar neišjungtas ir į mane dairosi praeiviai. Paskui pri- 
ėjo policininkas ir pasakė, kad čia stovėti negalima. Norėdama 
paslėpti sumišimą ir duoti tvarkos saugotojui laiko nueiti to- 
liau, aš nusirišau skarelę, kuria buvau apsigobusi prieš išva- 
žiuodama iš Karavajų namų, ir rūpestingai sulanksčiau. Tai bu- 
vo biriuzinė šilko skarelė, pirkta Manse pirmaisiais mano sa- 
varankiško gyvenimo metais, kaip tik tą dieną, kai atėjo 
telegrama apie Motinėlės mirtį. Aš beveik visada ją nešiojuosi 
rankinėje. 

Ir tą tylą, kuri spengė mano galvoje, staiga sutrikdė Mo- 
tinėlės balsas: “Nenusimink, nuvaryk mašiną į aikštelę — ligi 
jos viso labo penkios dešimtys metrų — ir tada turėsi laiko 
pagalvoti“. 

Išlipau iš mašinos. Ji buvo balta ir spindėjo saulėje, o ka- 
dangi nenorėjau, negalėjau iš karto sėsti prie vairo, nuėjau pa- 
žiūrėti jos markės ant kapoto. Tai buvo “Tenderberdas", di- 
delis baltas paukštis danguje, audros paukštis. 

Sėdau prie vairo. Durelės, rodės, pačios užsitrenkė. Smėlio 
spalvos odinės sėdynės tvaskėjo auksu, visas vidus buvo smėlio 
spalvos, chromuotos detalės žilpino akis. Prietaisų skyde ir net- 
gi tarp sėdynių buvo visokių rankenėlių ir mygtukų. Stengiausi 
į juos nežiūrėti. Karavajus sakė tiesą: po kojomis neradau jokio 
sankabos pedalo. Pasilenkiau norėdama pamatyti, kaip jungiami 
bėgiai. Be neutralaus taško ir atbulinės eigos, ten buvo dvi pa- 
dėtys: išsijudinti, kita — važiuoti. Mano kaktą išmušė prakai- 
tas, gerklė išdžiūvo, bet tai buvo ne vien baimė, pati nežinau 

kas. Buvau tikra, kad visada prisiminsiu šią akimirką, gailė- 
siuos, kad ji niekad nepasikartos. Nusiaviau dešinės kojos ba- 
tuką, kad kulniukas nekliudytų spausti akseleratorių, pasakiau 
Motinėlei “važiuojam ir lėtai pajudėjau iš vietos. 

"Iš pradžių mašina kad trūktelėjo, mat pernelyg stipriai pa- 
'spaudžiau akseleratorių, bet greit nusiramino ir:lengvai, iškil- 
mingai nuplaukė pirmyn. O paskui prasidėjo cirkas. -Išmaišiau 
visas gatves palei aerouostą, nuolat užšokdama ant “plytos", 
gal penketą sykių pravažiavau pro tas pačias vietas, gal.penketą 
sykių susidūriau su tuo pačiu policininku, rodančiu man. ženklą 
“draudžiama"'; kažkoks automobilininkas, važiavęs iš paskos, 
išvadino manę šykštuole dėl to, kad neįjungiau posūkio šviesų, 
o kol.suradau tas šviesas, nors tai buvo labai paprasta, įjun- 
giau stiklo valytuvus, šilto oro ventiliatorių, Monte Karlo radiją 
ir-nuleidau dešinės pusės durelių stiklą. Mane buvo beištinkąs 
nervų priepuolis, kai galų gale pastačiau mašiną aikštelėje, į 
kurią tiek laiko bergždžiai mėginau patekti, o jeigu dar laikiau- 
si ant kojų, tai tik todėl, kad tokia buvo mada. 

Reikia pasakyti, aš truputį savim didžiavausi, ir nors mane 
purtė nervinis drebulys, žinojau, kad baimė praėjo, jaučiausi 
galinti važinėti šita mašina, kiek panorėsiu. Tik dabar išgir- 
dau pakilimo takuose griaudžiant lėktuvus. Į automatinį sto- 
vėjimo aikštelės skaitiklį įmečiau dvi monetas po dvidešimt 
santimų, ištraukiau iš uždegimo jungiklio raktus, pasiėmiau ran- 
kinę, skarelę ir nutariau paėjėti pėsčia, kad atsigautų širdis. 
Man einant per gatvę palei aerouosto pastatą, į dangų paki- 
lo saulės nutvieksta šveicarų aviakompanijos “Karavelė". Ko. 
gero, ta pati, kuria skrido Anita. 

Aerouosto hole gavau bilietą ir įėjau vidun. Buvo daug 
žmonių, triukšmo, ir aš pasijutau kaip nesava. Eskalatorium pa- 
sikėliau į viršutinę terasą. Pakilimo taku riedėjo baltas sų mė- 
lyna juosta “Er Franso“ kompanijos “Boingas", aikštelėje kru- 
tėjo žmonės geltonais lyg kanarėlės kombinezonais. Keleiviai 
eilute paklusniai ėjo prie didelio lėktuvo, o vienas iš lakūnų, 
susibrukęs rankas į kišenes, vaikščiojo šen bei ten spardyda- 
mas akmenuką. 

Nusileidau aukštu žemiau. Ėmiau pro langą dairytis, bene 

„vėl pamatysiu tą savo lakūną futbolininką, bet nepamačiau, tik- 
riaušiai įsėdo į savo lėktuvą. Kurį laiką žiopsojau į visokias 
įdomybes vitrinose, tačiau įdomiausias man pasirodė blankus 
atspindys kažkokios merginos baltu kostiumu, aukso spalvos 
plaukais: ne, ten tikrai ne aš. Nusipirkusi France-Soir, ųžsu- 
kau į barą 1T pabandžiau peržvelgti bent jau stambiąsias ant- 
raštes: gal dešimt kartų perskaičiau, kad kažkas kažką pada- 
rė, bet kas ir ką — nesupratau. Išgėriau stikliuką aperityvo 
“Diubonė" „ surūkiau cigaretę. Žmonės keldavosi, pasiimdavo 
nuo staliukų grąžą ir išskrisdavo į kitą pasaulio kraštą. Ar man 
buvo. gera, ar bloga, nebeatsimenu. Išgėriau dar vieną stikliuką, 
"paskui trečią, tada pasakiau sau: “Mergaite, ar tik nesiruoši į 
automobilių kapines? Ko tu, tiesą sakant, nori?“ Ir man ro- 
dos, kad aš jau tada Žinojau, ko noriu. | 

Tiesa, tas noras dar neturėjo ryškių kontūrų, tai buvo tik 
savotiškas dvasios maudulys, lyg kažkoks nerimas, lyg baimė. 
Aš klausiausi, kaip iš garsiakalbio prislopintas, beveik intymus 
moters balsas be paliovos kartoja, pro kurias duris reikia iš- 
eiti, kad patektum į Argentiną ar Portugaliją. Pasižadėjau, jog 
kada nors dar čia grįšiu, atsisėsiu prie to paties staliuko, ir 
kad... nežinau, nežinau. Užsimokėjau už aperityvą. Tariau sau, 
kad jį išgėriau į savo gražuolio “Audros paukščio“ sveikatą. 
Ir viskas. Atsikėliau, susirinkau nuo staliuko grąžą ir išvažiavau 
prie jūros. 


O, aš ne iš karto sau prisipažinau, ką ketinu daryti. Esu 
sandėrių su pačia savimi meistrė. Sėsdama į mašiną, tiktai pa- 
galvojau, kad nieko baisaus neatsitiks, jeigu kokią valandėlę 
ja pasivažinėsiu, na ir kas, jei sužinos Karavajus — juk turiu 
teisę pakelėje papietauti. Apsuksiu ratą po Paryžių, sustosiu kur 
nors, suvalgysiu bifšteksą su keptomis bulvėmis, išgersiu puo- 
duką kavos, palengvėle pervažiuosiu Bulonės mišką ir, tarkim, 
apie ketvirtą valandą pastatysiu mašiną jo sode. Taip? Taip. 

Neskubėdama ištyrinėjau skyde visus prietaisus. Radusi 
mygtuką, pakeliantį ir nuleidžiantį viršų, aš su pasibjaurėjimu 
pagalvojau apie Anitos pykčio priepuolį. Labai ištęsto ovalo 
formos spidometre su stambiais metaliniais skaitmenimis mak- 

simalus greitis buvo šimtas dvidešimt mylių. Sumečiau, kad 
tai bus apie du šimtus kilometrų per valandą, ir tariau sau: 
“Laikykis, vaikuti“. Tada dirstelėjau į pirštinių dėžutę. Ten bu- 
vo tik baudos kvitas už stovėjimą draudžiamoj vietoj, grąžų 
sąskaitos ir kelių žemėlapiai. Techninis mašinos pasas ir drau- 
dimo polisas, sukišti į permatomą polietileno futliarą, buvo api- 
forminti kažkokios Karavajaus bendrovės vardu, įsikūrusios tuo 
pačiu adresu kaip ir jis, Drebulių gatvėje. Girdėjau, kad jis turi 
keturias daugiau ar mažiau fiktyvias bendroves, kurioms 
padedant, manipuliuoja su agentūros sąskaitomis, bet aš čia nie- 
ko neišmanau, o vyriausiasis buhalteris viską laiko didžiaušioj 
paslapty. Sužinojus, kad mašina apiforminta ne Anitos vardu, 
man pasidarė ramiau. Mat daiktą, kuris niekam nepriklauso, 
— tikriau sakant, nepriklauso konkrečiam asmeniūi, — leng- 
viau pasiskolinti. 

Išlipau iš mašinos pažiūrėti, kas yra bagažinėje: skudurai, 
augalinė kempinė ir “Tenderberdo" firmos reklaminis prospek- 
tas. Dėl visa ko jį pasiėmiau. Vėl sėsdama prie vairo — jis 
pasislenka į dešinę, kad būtų patogiau įsitaisyti, ir paleidus va- 
riklį užsiblokuoja, puikumėlis! — pamačiau, kad visi atsisu- 
ka ir žiūri į mane. Žvilgsniai buvo ne tokie kaip paprastai, net 
jeigu turėsime galvoje, kad mano siauras sijonas ar kad aš jį 
užplėšiau aukščiau negu derėtų. Supratau, kad visa tai neilgai 
truks, bet vis dėlto malonu, kai kitų akyse esi ne šiaip sau mir- 
tingasis. Taip? Taip. 

Kaip karalienė išvažiavau atbula iš aikštelės, padariau 
grakštų posūkį priešais aerouosto pastatą ir prie pirmosios san- 
kryžos suštojau. Viena rodyklė rodė į Paryžių. Kita — į "Pietus. 
Norėdama susikaupti, ėmiau rištis ant "galvos skarelę. Užpa- 
kaly kažkoks vairuotojas sutūtavo. Mostelėjau ranka, siųsda- 
ma po velnių ir jį, ir save, ir pasukau į Pietus. Koks įdomumas 
pietauti Paryžiuje, jeigu aš tai darau kiekvieną dieną! Važiuošiu 
į Miji la Forė — gražus pavadinimas, be to, dar nesu ten bu- 
vusi. Užsisakysiu ne bifšteksą su keptomis bulvėmis, o ko nors 
nepaprastai skanaus su avietėmis, rasiu tokį restoraną, kur man 
padengs stalą sode, — taigi viskas nuspręsta, tu jau užmetei 
už ausies trejetą “Diubonė", būk atsargi, antraip avarinė tar- 

nyba tave vilkte parvilks. Nepaisant to, aš spaudžiau kaip akis 
išdegusi. 

Pirmą mašiną aplenkiau kryžkelėje, taigi man neliko nieko 
kita, tik važiuoti toliau, kitaip sakant, tiesiai į Miji la Forė. 
Nors ir taip būčiau važiavusi. Vairas mano rankose buvo toks 
švelnus, tokia švelni saulė glostė man veidą, tokie švelnūs šilto 
vėjo gūsiai posūkiuose, o posūkių ilgumas, o nuokalnių gilų- 
mas! — mano svajonių paukštis, mano bendras, mano bičiulis 
toks didelis, tylus, paklusnus, dūmė kiek įkabindamas keliu tarp 
laukų, ir mane sustabdyti buvo galima tik jėga, tik prievarta. 
Mašinose, kurios važiavo ta pačia kryptimi, sėdėjo vaikai, pri- 
spaudę nosis prie stiklo, tegalvodami apie atostogas; suverž- 
tos virvėmis, perpildytos bagažinės buvo prigrūstos pliažinių 
sviedinių, iš paskos jūros link riedėjo priekabos su valtimis pa- 
guldytais stiebais, o kažkokios porelės žvilgsnis, kai lenkiau ir 
mūsų mašinos susilygino, tarytum sakė, kad jie su manim iš- 
vien. Bent jau kol važiavau autostrada, aš norėjau save įtikinti 
— ir, be abejo, įtikinti kitus! — kad ir toliau važiuosiu kartu 
su visais, o vakare apsistosime tam pačiam viešbuty, kur nors 
tarp Valanso ir Avinjono. Kvankšt! 

Kai sulėtinau greitį, norėdama išsukti iš kelio, Motinėlė tarė 
man: “Prašau dabar klausyti manęs, tu tik prisidarysi bėdų, 
grąžink mašiną“. Mintyse prisiekiau, kad važiuosiu ne toliau 
kaip iki pirmo restorano, arba iki pirmo padoraus, ir kai tik 
apsimokėsiu sąskaitą, iškart grįšiu į Paryžių. Motinėlė atsakė, 
kad tai girtuoklio priesaika, kad kuo toliau, tuo sunkiau man 
bus susilaikyti nuo kvailysčių. Pakelės stende pamačiau nuva- 
žiavusi penkiasdešimt kilometrų. Pajutau, kaip Žnybtelėjo širdį 
baimė. Nuo tos akimirkos praėjo vos keletas valandų, penketas 
ar šešetas, bet man viskas atrodo lyg pro rūką ir tolima, kaip 
sapnas pabudus. 

Sustojau prie pakelės restorano, netoli Fontenblo. Nikelio 
ir plastiko pasaulis, didžiuliai atdari langai. Vienas langas buvo 
beveik palei mano staliuką, jame lyg įrėmintas stovėjo “Ten- 
derberdas". Žmonių mažai, daugiausia porelės. Kai įėjau, mane 
ilgai lydėjo žvilgsniai, be abejo, dėl mašinos, o gal ir dėl to, 
kad laikiausi pernelyg išdidžiai. Restorane buvo labai šviesu, 

ir aš galėjau pasilikti su tamsiais akiniais. 

Užsisakiau avienos kepsnį su provansišku pomidorų padažu, 
pienių salotų ir pusbutelį — mažų buteliukų nebuvo — sau- 
so rausvojo vyno, mat rausvasis man ne taip muša į galvą kaip 
raudonasis, ar ne, vaikuti? Paprašiau laikraščio, ir man atnešė 
tą patį France-Soir, kurį skaitinėjau Orli. Nebeskaičiau, tik: pro- 
bėgšmiais pamėginau surasti tyčia dailininko padarytas pieši- 
nėlyje septynias klaidas ir prisiminiau, kaip Anita ant manęs 
širsdavo, nerasdama bent vienos iš septynių; paskui pagalvojau, 
kad banke mano sąskaitoje turėtų būti apie porą tūkstančių 
frankų. Išsiėmiau užrašų knygutę ir patikrinau. Du tūkstančiai 
trys šimtai frankų, bet iš jų reikia atskaityti įnašą už televi- 
zorių ir du šimtus frankų, kuriuos kas mėnesį siunčiu į prie- 
glaudą. Kartu su tuo, ką turėjau piniginėje ir voke, „kurį ga- 
vau šįryt, paskaičiavau turinti daugiau kaip tris tūkstančius. Už 
juos Negresko viešbutyje metų nepagyvensi, bet ketvertą dienų 
— aš užlenkiau pirštus: šeštadienį sekmadienį, pirmadienį ir 
antradienį — būsiu turtinga, velniškai turtinga. Valgyti nela- 
bai norėjau ir beveik viską palikau lėkštėje. Užtat vyną išgėriau 
visą — daugiau nei kartais išgeriu per ištisą savaitę. 

Kažkokia porelė pakilo eiti ir pakeliui stabtelėjo prie mano 
staliuko. Kokių penkiasdešimties metų vyras nuplikusiais smil- 
kiniais, įdegusio ramaus veido ir jauna moteris bežiniu kos- 
tiumu. Vyriškis pasiteiravo, ar aš patenkinta savo “Tenderber- 
du“. Aš kilstelėjau galvą, pirštu spausdama akinius toje vie- 
toje, kur nuo rėmų lieka ant nosies žymė, ir atrėžiau, kad jeigu 
kada nors būsiu savo mašina nepatenkinta, nedelsdama jam 
apie tai pranešiu. Jo šypsena dingo, ir jis tarė: “ Atleiskite". 
Man pasidarė nesmagu, kad taip karingai atkirtau, ir aš jį 
šūktelėjau. Jo veide vėl nušvito šypsena. 

Neatsimenu, ką jiems sakiau apie mašiną, bet jie atsisėdo 
prie mano staliuko. Aš baigiau valgyti avietes, pabarstytas cuk- 
rumi. Jie jau buvo gėrę kavą, bet užsisakė dar po puoduką, kad 
turėtų dingstį pavaišinti mane. Sakėsi mane stebėję valgyda- 
mi pietus ir tikrai mane pažįstą, bent jau kažkur matę. Mo- 
teris paklausė, ar aš kartais ne aktorė. “O, Viešpatie! — aik- 
telėjau. — Ne, mano specialybė — reklama, aš vadovauju 

reklamų +gentūrai“. Ar tik nebus mane mačiusi per televizi- 
ją, interviu ar kažkas panašaus? Atsakiau, kad visai galimas 
daiktas. Tada ji atsigręžė į savo vyrą ir tarė: “Matai, ar aš ne- 
sakiau!“ Aš važiuojanti į Pietus ar grįžtanti iš ten? Atsakiau, 
kad noriu aplankyti draugus Kap d'Antibuose ir kartu švenčių 
proga: sutvarkyti vieną reikalą Nicoje. Tada aš ešanti laiminga, 
o-jie jau'grįžtą.. Kelias buvęs pakenčiamas iki Montelimaro, o 
ten 'jie-išlaukę daugiau nei dvi valandas, užblokuoti kilomet- 
rus nusidriekusio mašinų srauto iš priešingos pusės. Liono rei- 
kią vengti — neišsikapstysianti iki mirties. Geriausias kelias — 
šeštasis, tik paskui reikią velnių užkaboriais įsukti į septintą- 
jį. “Be abejo, aš visada tik taip važiuoju", — atsakiau. Jis buvo 
pulkininkas, karo gydytojas. “Mano tėvas irgi buvo gydytojas, 
tik vokiečių kariuomenėje per okupaciją, — skiedžiau aš, — mo- 
tina jį labai mylėjo, o paskui, suprantate, nuskusta galva ir taip 
toliau“. Jie pastebėjo, kad aš labai sąmojinga, brūkštelėjo man 
adresą ant užrašų knygutės lapelio ir atsisveikino. Užsidegiau 
cigaretę ir sudeginau adresą peleninėje. 

Motinėlė įspėjo, kad aš jau ganėtinai įkaušusi, kad atmos- 
fera ima kaisti, ir kol dar neapsižliumbiau, geriausia būtų man 
pasislėpti tualete. Bet aš neverkiau. Tariau sau, kad parvarysiu 
mašiną. antradienio vakarą ar trečiadienio rytą. Pakeliui nuplau- 
siu kokiame nors garaže. Anita ne iš tų žmonių, kurie žiūri 
į skaitiklį. Niekas nieko nesužinos. 

Išėjusi užsirūkiau dar vieną cigaretę. Truputį pavaikštinėjau 
kelio pakraščiu. Saulė metė po mano kojomis trumpą šešėlį, 
ir kai vėl sėdau prie vairo, sėdynės tiesiog spirgėjo. Nuvažia- 
vau į Fontenblo. Susiradau vietą palei šaligatvį, apsiaviau de- 
šinę koją, išlipau. Vitrinoje pamačiau gražią -suknelę ir nusi- 
pirkau. Kai ją matavausi, ji pasirodė dar gražesnė: iš balto 
muslino, o sijonas — lyg migla. Toj pačioj kratuvėj įsigijau 
dar purienų spalvos maudymosi kostiumą, liemenėlę, porą kel- 
naičių, biriuzines kelnes, baltą berankovį golfą; porą didelių 
frotinių rankšluosčių ir porą priderintų tualetinių pirštinių. Kol 
krautuvėje taisė suknelę pagal mano figūrą, perėjau į kitą 
gatvės pusę ir nusipirkau prie kelnių basutes auksiniais dirže- 
liais. Nieku gyvu nebūčiau grįžusi šių daiktų namo, į Grenelės 

gatvę. Ne tiek dėl tų poros valandų, kurias būčiau sugaišųsi 
važiuodama ten ir atgal, kiek iš baimės, kad, ko gero, persi- 
galvosiu ir man pritrūks drąsos vėl išvažiuoti. 

„Su pirkiniais dideliuose popieriniuose krepšiuose aš įėjau 
į galanterijos parduotuvę, išsirinkau juodą odinį lagaminą ir vis- 
ką į.jį sukroviau. Pasirašinėjau čekius nė. nemanydama jų. skai- 
čiuoti. Tarp kitko, mano galvoje yra aibė signalų, kurie kaip 
tik ir susidarė iš įpročio viską daryti atsargiai, ir jeigu išlai- 
dų dydis būtų ėmęs grėsti mano kelionei, kuris nors iš. tų 
signalų, be jokios abejonės, būtų mane įspėjęs. 

Įmečiau lagaminą į bagažinę, bet man staiga pasidarė gaila, 
kad jo neturiu šalia savęs. Išėmiau jį ir padėjau ant užpaka- 
linės sėdynės. Prietaisų skydo laikrodis rodė keturias valandas. 
Išskleidžiau Anitos kelių Žemėlapį ir paskaičiavau, kad jei va- 
žiuosiu iki sutemstant, galėsiu nakvoti kur nors netoli Šalono 
prie Sonos ar Makono. Dirstelėjau į žemėlapio apačią ir per- 
skaičiau pavadinimus, nuo kurių staiga ėmė smarkiau plakti šir- 
dis: Oranžas, Provanso Salonas, Marselis, Sen Rafaelis. Už- 
sirišau ant galvos skarelę, nusimoviau dešinės kojos batelį ir 
— pirmyn. 

Važiuodama iš Fontenblo, prisiminiau, ką man sakė karo 
gydytojas, ir paklausiau moterį, prekiaujančią kioske gėlėmis, 
kur pasukti į šeštąją autostradą. Nusipirkau puokštelę žibuoklių 
ir padėjau palei priekinį stiklą. Kiek toliau, sankryžoje, prie 
savo motociklų stovėjo policininkai ir šnekučiavosi. Kaip tik 
tada man toptelėjo: “O jeigu Karavajus grįš anksčiau? Jeigu 
dėl kokios nors priežasties grįš dar šį vakarą?" nejučiomis su- 
lėtinau greitį. 

Pamatęs, kad nėra mašinos, jis pamanys, ar neatsitiko ne- 
laimė, ir, Žinoma, paskambins man į namus (tik kažin, ar jis 
turi mano telefono numerį?), o nieko neradęs, kreipsis į 
policiją. Įsivaizdavau: mano ir mašinos aprašymas išsiuntinėtas 
į visus policijos skyrius, keliuose išstatyti žandarų patruliai. Bet 
ne, tai kvaila. Kiti žmonės paprastai ką sako, tą ir daro — ne 
taip kaip aš. Karavajus iki trečiadienio negrįš. Išvažiavo su 
žmona ir dukra, negi gadins joms tas kelias švenčių dienas? 
Eis irstytis po ežerą, sakys mergaitei: “Giliau kvėpuok". Antra 

vertus, kodėl gi turėčiau grįžti į Paryžių? Ten viskas apmirė 
iki trečiadienio. Gyvenimas tenai nėra tikras gyvenimas, o aš 
pagrobiau automobilį tik labai trumpam — kol sušoksiu šven- 
tinį Liepos 14-osios valsą, ir kam čia save gąsdinti ir dėtis nu- 
sikaltėle. Padidinau greitį. Dangus buvo gigdras, mėlynas 
mėlynas,, konę violetinis. Kviečių laukai tarsi. „papudruoti Šil- 
kurią pajutau tada, kai 0 iš plento; vėl atkakliai ėmė 
skverbtis į mano sielą, įsitaisė pačiame tyliausiame, pačiame 
jautriausiame mano sąmonės kamputyje ir tarpais dėl menkiau- 
sios priežasties arba ir visai be priežasties staiga įmdavo blaš- 
kytis lyg erzinamas žvėris, lyg kažkokia tūnanti manyje ant- 
roji Dani, kankinama košmarų. 


"Pervažiavau Jonos slėnį. Atsimenu, kad sustojau Žuanji prie 
bistro nusipirkti cigarečių ir užeiti į tualetą. Virš baro kabo- 
jo trispalvė afiša, skelbianti Liepos 14-osios pramogas, ir 
katastrofos ištiktų sunkvežimių nuotraukos. Prie baro plepėjo 
keli vairuotojai, siurbčiodami alų. Man įėjus, jie nutilo, ir vie- 
nas, pamatęs, kad aš, išgėrusi vaisių sulčių, duodu pinigus, tarė 
šeimininkui, kad už mane mokąs. Aš ėmiau prieštarauti, bet 
vairuotojas — jis kalbėjo su pietietišku akcentu — pyktelėjo: 
“Atsisako, dar to betrūko“, ir aš įsikišau pinigus į rankinę. Kai 
Jungiau variklį, jis kartu su draugu išėjo iš bistro ir, užuot dro- 
Žęs tiesiai prie sunkvežimio, sustojo šalia manęs. Juodi plaukai, 
amžius maždaug kaip ir mano, nerūpestingas veidas ir šypsena 
“Džibs" >. Nukreipdamas žvilgsnį nuo mašinos gaubto į ma- 
no kostiumo iškirptę, jis tarė su tuo savo akcentu: “Su tokiu 
varikliu tai bent duodate garo“. Aš linktelėjau galvą. “Gaila, 
— tarė jis, — tada mes daugiau nesusitiksime". Kai mašina 
pajudėjo iš vietos, jis atidarė savo sunkvežimio dureles ir įlipo 
į kabiną. Pamojavo ranka. Šūktelėjo: “Jei susitiksime, aš jums 
grąžinsiu!" Kažką laikė tarp pirštų, bet ką — neįžiūrėjau, jau 
buvau per toli. Supratau, pažvelgusi į priekinį stiklą. Jis nu- 
kniaukė mano žibuoklių puokštelę. 


? Dantų pasta. 

Už Osero pasukau į dar nebaigtą tiesti plentą ir ėmiau taip 
spausti, kad net pati nustebau. Į pietus nuo Avalono vėl išva- 
Žiavau į šeštąją autostradą. Saulė jau buvo žemiau, bet karštis 
vis dar laikėsi, o mane kažkodėl krėtė šaltis. Galva buvo tuščia 
ir ūžė. Tikriausiai iš susijaudinimo ar iš baimės, kuri buvo 
mane apėmusi, vis stipriau ir stipriau spaudžiau basa koja 
akseleratorių. Matyt, dėl to paties po valandėlės suteikiau per- 
nelyg daug reikšmės vienam nedideliam įvykiui. Jeigu mane 
ims kamantinėti, neverta apie jį prasitarti. Tai tik viską supai- 
niotų, jie, ko gero, manytų, kad man ne visi namie, ir nebe- 
tikėtų mano žodžiais. 

Tai atsitiko pirmame miestelyje, kurį pervažiavau, pasukusi 
iš plento. Tiesa, man pasirodė, kad jame esu jau buvusi. Kas 
tiesa, tai tiesa. Tačiau juk kiekvienas miestelis su savo pilkais 
namais, su varpine, šaunančia į mėlyną dangų, su kalvomis to- 
lumoje ir vasaros saule, kuri staiga plyksteli tau į veidą, kai 
įvažiuoji į ilgą gatvę — tokią ilgą, kad net akys įskaudo ir aš 
turėjau sustoti, — kiekvienas toks miestelis man būtų padaręs 
įspūdį, tarytum jame jau būčiau buvusi, tik seniai, labai seniai, 
pernelyg seniai, kad būtų galima išplėšti iš atminties kokią 
smulkmeną ar kieno nors vardą. 

Prie kavinės durų, siauručių, panašių į tamsų plyšį, ant su- 
dedamosios kėdės sėdėjo liesa senutė juoda prijuoste, raukš- 
lių išvagotu veidu. Saulės apakinta, važiavau labai lėtai, tik 
staiga, tarsi kažkam paliepus, atsigręžiau ir pamačiau, kad ta 
senutė moja ranka, šaukia mane. Sustojau palei šaligatvį. Vos 
vilkdama kojas, moteris pamažu artinosi. Išlipau. Kalbėjo ji la- 
bai garsiai, bet kimiu, švilpiančiu balsu, kaip astmatikė, aš ją 
vos supratau. Sakė, kad rytą aš pas ją užmiršusi savo paltą. 
Atsimenu, rankoje ji laikė žaliųjų žirnelių ankštis, o kai sėdėjo, 
ant kelių jai buvo pintinė. Atsakiau, kad ji klysta, kad jokio 
palto pas ją nepamiršau, jau vien dėl to, kad čia esu pirmą- 
kart gyvenime. Ji tvirtino savo: “Atnešiau jums kavos, sumuš- 
tinių ir supratau, kad jūs kažko lyg nesava, tai nė nenustebau, 
pamačius vėliau ant kėdės jūsų paltą“. Aš atsakiau, kad tai 
klaida, bet vis tiek dėkui, ir skubiai sėdau į mašiną. 

Senė kėlė man baimę. Jos akys kažkaip piktai šmirinėjo 

mano veidu. Ji neatstojo nuo manęs. Savo raukšlėta, pajuodusia 
ranka su išsišovusiais sąnariais įsikibo į mano mašinos dureles. 
Tvirtino, kad aš gėrusi pas ją kavą ir valgiusi sumuštinius, kol 
degalinėje “tvarkę" mano mašiną. 

Niekaip negalėjau įkišti starterio raktelio. Norom nenorom 
teko teisintis: rytą aš buvusi Paryžiuje, dievai žino kiek kilo- 
metrų nuo čia, ji tiesiog painiojanti du panašius automobilius. 
Tai, ką ji atsakė, buvo siaubinga, bent jau tą akimirką man pa-. 
sirodė siaubinga: 

— Taigi mašiną tvarkė, aš jos nė nemačiau. O jus mačiau. 

Nežinau, 'kas man pasidarė. Nuplėšiau jos ranką nuo du- 
relių, surikau, kad duotų ramybę, kad jos nepažįstu, kad ji ma- 
nęs net akyse nemačiusi ir tegu nepasakoja, kad mane matė, 
niekados, niekados, niekados... Tada man dingtelėjo, kad mano 
balsą gali išgirsti ir kiti miestelio gyventojai. Kai kas jau Žiū-- 
rėjo į mūsų pusę. Nuvažiavau. 

Šit kaip viskas buvo. Tai atsitiko prieš ketvirtį valandos, 
o gal dar mažiau. Važiavau nosies tiesumu. Stengiausi galvoti 
apie Motinėlę, apie dalykus, kurie mane nuramintų, pavyzdžiui, 
apie savo butą, jūrą. Bet negalėjau. Kairėje kelio pusėje pa- 
mačiau degalinę. Kai Orli aerouoste patikrinau benzino lygį, 
rodyklė buvo pačiame skalės viršuje. Dabar ji stovėjo ties vi- 
duriu, bet aš galėjau sukarti dar daug kilometrų. Vis dėlto nu- 
tariau sustoti. 

Žmogus, prisiartinęs manęs aptarnauti, linksmai plepėjo su 
dviem vairuotojais. Buvo be uniforminės kepurės, be specdra- 
bužių. Aš nuėjau į baltą namuką. Nusirišau skarelę. Atsime- 
nu žvyro gurgždėjimą po kojomis, bet labiausiai — saulę, mir- 
guliuojančią tūkstančiais blyksnių jau pro medžių šakas ant kal- 
vų. Viduje buvo prieblanda, šilta, tylu. Aš susišukavau, atsukau 
čiaupą. Ir tada mano antrasis “aš", mano baimė, pabudo ir 
ėmė klykti klykti... Mane griebė iš užpakalio taip staigiai, kad 
nespėjau nė krustelėti, ir šaltakraujiškai, atkakliai — aš Žinau, 
taip, taip, Žinau, supratau tai akies mirksniu, kuris truko ištisą 
amžinybę, ir maldavau, maldavau to nedaryti — man ėmė 
laužti ranką. 

AUTOMOBILIS 


Manuelis būtų jiems galėjęs kuo tiksliausiai pasakyti, kas . 
per mašina: paskutinės laidos “Tenderberdas", visiškai auto- 
matizuotas, variklis 8 cilindrų, 300 AJ, maksimalus greitis — 
180, bako talpa — 100 litrų. Jis dirbo su mašinomis nuo ke- 
turiolikos metų — o dabar jam per keturiasdešimt — ir 
domėjosi viskuo, kas rieda ant keturių ratų, ne mažiau kaip ir 
tomis, kurios vaikšto dviem kojom ant aukštų kulniukų. Skaitė 
jis tik “Automobilių apžvalgą“ ir moterų kosmetikos prospek- 
tus, jeigu jie pakliūdavo jam po ranka vaistinėje ant pi 
kystalio. 

Amerikoje rodydamas savo žinias, jis būtų bent turėjęs ma- 
lonumą. Ten žmonės moka klausytis. Net jeigu blogai kalbate 
angliškai ir ištisą amžinybę ieškote reikiamo žodžio. Manuelis, 
pagal tautybę baskas, visą savo jaunystę dirbo Amerikoje, dau- 
giausia Tolede, Ohajo valstijoje. Ir dabar ten dar gyvena jo 
brolis, vyresnysis ir pats mylimiausias. Amerikoje labiausiai 
jam buvo gaila brolio ir rudaplaukės merginos, su kuria irs- 
tėsi laiveliu per šventę, surengtą baskų kolonijos. Tarp jų nieko 
rimto nebuvo, nebent tiek, kad kitą dieną ji atėjo į jo kambarį 
ir Manuelis pabandė kyštelėti ranką jai po sijonu, bet ji 
nesileido. . 

Daug meilužių turėjo, kai dirbo Tolede, bet dažniausiai tai 
būdavo gatvės merginos arba ištekėjusios moterys — prisimin- 
davo jas be gailesčio. Dabar jis galvojo, kad tuomet buvo per 
daug karštas, per daug nekantrus, kad jeigu būtų šiek tiek pa- 
sistengęs, 'Morin būtų nusileidusi kaip ir kitos.. Vadindavo ją 
Morin, svajodamas apie tą šventę prie upės, kadangi šis vardas 
skambėjo beveik kaip Momi ir buvo panašus į airišką, bet kaip 
ji vadinosi iš tikrųjų, jis pamiršo. Gal ji visai nė nebuvo ai- 
rė. O kartais, kai nuo vyno apninka liūdnos mintys, jis netgi 
ima abejoti, ar tikrai ji buvo rudaplaukė. Savo žmonos duk- 
rą — mergaitei buvo dveji metai, kai Manuelis tapo jos tėčiu 
—-jis irgi pavadino Morin, bet visi ją įprato šaukti Momo arba 
Riri, net mokykloje mokytoja, ir jis nieko negalėjo padaryti. 
Taip visada būna gyvenime: kad ir kaip stengtumeisi išsaugoti 


175: 


savo duonos plutelę, vis tiek įsigudrins ją iš tavęs atimti. 

Manuelis nemėgo girtis savo žiniomis, juo labiau klientams, 
ir iš patirties žinojo, kad jeigu Žmogus, išlipęs iš prancūziš- 
kos mašinos, tavęs teiraujasi apie importinę, jis nori Žinoti tik 
jos kainą. Jis jau iš anksto įsitikinęs, kad techniniu atžvilgiu 
— tai šlamštas, savaime suprantama, išskyrus žinovus, bet šie 
klausimų neuždavinėja, patys mėgaujasi savo gražbylyste. Taigi 
kai jį paklausė apie “Tenderberdą" smėlio spalvos sėdynėmis, 
jis tik burbtelėjo: 

— Už jį sukišo, ko gero, penkmilijonį senais. Mažiausiai. 

Manuelis pripylė baką benzino ir dabar valė priekinį stiklą. 
Šalia jo stovėjo vietinis vynuogių augintojas Šarlis Boliu ir ne- 
kilnojamojo turto pardavimo agentas iš Soljė, liesas ilgšis, kuris 
užsukdavo pas jį su savo “Pežo" tris kartus per savaitę, bet 
kokia jo pavardė, Manuelis nežinojo. Kaip tik tada ir pasigirdo 
riksmas. Visi trys kurį laiką stovėjo netardami nė žodžio, nors 
Manuelis nebūtų galėjęs tvirtinti, kad jis iš tikrųjų nustebo. 
Bent jau ne taip, jei tai būtų atsitikę kitai moteriai. 

Kai tik ją pamatė, kažkodėl jam iškart dingtelėjo, kad ji 
ne visai normali. Galbūt taip pasirodė dėl jos tamsių akinių ar 
tylėjimo (ji ištarė tik keletą būtiniausių Žodžių), o gal dėl to, 
kad vaikščiojo palenkusi galvą į šoną, kažkaip tingiai, apatiškai. 
Jos buvo labai graži, labai savotiška eisena, tarsi kiekvienas 
kojų Žingsnis būtų prasidėjęs kažkur nuo strėnų. Manuelis ne- 
jučia pagalvojo apie sužeistą Žvėrelį, gal antilopę, gal panterą 
— apie kokį, to nebūtų galėjęs pasakyti, tačiau apie Žvėrelį, 
ištrūkusį iš nakties pasaulio, mat po šviesiais moters plaukais 
jautė slypint tamsias, niūrias mintis. 

Ir štai trejetas vyriškių ją lydi į Manuelio kontorą. Išeinant 
iš tualeto, vyrai norėjo ją prilaikyti, bet ji atšoko lyg įgelta. 
Daugiau neverkė. Spaudė prie krūtinės savo ištinusią ranką su 
violetine mėlyne per visą delną. Jos eigastis, jos glotnus profilis 
su trumpa tiesia nosimi, sučiaupta burna vėl buvo kaip buvę. 
Bet ir dabar, su išdrikusiais plaukais ir dėmėtu nuo dulkių baltu 
kostiumu, ji atrodė Manueliui kaip grakštus žvėrelis, priklau- 
santis kokiam nors piniguočiui. 

Manuelis suvokė, kad šią moterį ne jam, bėdžiui, sugun- 

dyti ir apskritai tokios — ne jam. Bet dar labiau jį liūdino kit- 
kas. Ant kontoros slenksčio, šalia savo motinos, stovėjo ir žvel- 
gė į juos mergaitė. Geriau ji čia nebūtų stovėjusi. Jai buvo sep- 
tyneri metukai, ir nors Manuelis, nė valandėlės nepamiršdavo, 
kad ji netikra jo duktė, tačiau mylėjo ją labiau už viską pa- 
saulyje. Mergaitė mokėjo jam tuo pačiu. Netgi juo didžiavosi, 
mat jos klasės draugių tėvai, sugedus mašinoms, nuolankiai 
prašydavo Manuelį padėti, ir jis vien savo penkiais pirštais su- 
gebėdavo jas pataisyti. Baisiai nenorėjo, kad mergaitė maty- 
tų jį tokį sutrikusį. 

Kontoroje pasodino moterį iš “Tenderberdo" prie didelio 
lango. Visi tylėjo. Manuelis nedrįso išvaryti mergaitės, bijo- 
damas, kad ji nesupyktų. Nuėjo į virtuvę, paėmė iš sieninės 
spintos butelį konjako, o nuo kriauklės — švarų stikliuką. Mje- 
tė, jo Žmona, nusekė iš paskos. 

— Kas atsitiko? 

— Nieko. Nežinau pats. 

Virtuvėje jis gurkštelėjo tiesiai iš butelio. Mjetė, kaip vi- 
sada, subambėjo, kad jis per daug geriąs, ir Manuelis baskiškai 
atšovė, kad greičiau tada numirsiąs ir ji galėsianti dar kartą 
ištekėti. Jos pirmasis vyras buvo kažkoks ispanas iš besitrau- 
kiančios armijos, apie jį Manuelis nė girdėti nenorėjo, bet ne 
iš pavydo. Žmonos jis nemylėjo, o gal nebemylėjo. Kartais jam 
atrodydavo, kad ji savo ispanui įtaisė ragus ir vaiką jai padaryti 
galėjo bet kas. Bet kas. 

Ant apmušto skarda kontoros stalo Manuelis pastatė pusę 
stikliuko konjako, į kurį visi tylėdami sužiuro. Moteris iš “Ten- 
derberdo“ tik papurtė galvą. Manueliui buvo nemalonu pra- 
dėti pokalbį dėl mažytės ir dar dėl to, kad suvokė, jog jo ak- 
centas juos nustebins — tokiu momentu jis bus tiesiog juokin- 
gas. Norėdamas sušvelninti smūgį, jis irzliai mostelėjo ranka: 

— Jūs sakote, kad jus užpuolė, betgi ten nieko nebuvo. Tik 
mes, visi, kurie esame čia. Nežinau, ponia, sakote, kad jus už- 
puolė, tiesiog nežinau. 

Ji žiūrėjo į Manuelį pro tamsius akinius, ir jis nematė jos 
akių. Boliu ir nekilnojamojo turto agentas vis tylėjo. Matyt, 
galvojo, kad ji epileptikė ar kažkas panašaus, ir jiems buvo ne- 

patogų. Bet Manuelis žinojo, kad čia visai kas kita. Kartą nak- 
tį, kaip tik tais metais, kai jis grįžo į Prancūziją, degalinėje 
netoli Tulūzos iš jo pavogė krepšį su instrumentais. Ir dabar 
jam rodės, nors nebūtų galėjęs pasakyti kodėl, kad jis vėl įkliu- 
vo į panašią istoriją. 

„.— Kažkas įėjo, — tvirtino. moteris. — Jūs Nie iėjėi jį 1ma- 
tyti, juk buvote. netoliese. 

Ji kalbėjo iš lėto; kaip ir Be, bet aiškiai ir visiškai 
nesijaudindama. 

— Jeigu kas nors būtų įėjęs, Žinoma, mes būtume matę, 
— tarė Manuelis. — Betgi, ponia, ten tikrai niekas neįėjo, tik- 
rai niekas. 

„Ji atsisuko į Boliu ir nekilnojamojo turto agentą. Boliu 
truktelėjo pečiais. 

— Ar tik nenorite pasakyti, kad ten buvo kuris nors iš mū- 
sų? — paklausė Manuelis. 

— Nežinau. Aš jūsų nepažįstu. 

Visi trys stovėjo be žado ir kvailai į ją spoksojo. Manu- 
elis dar labiau ėmė būgštauti, kad vėl gali atsitikti taip kaip 
tą naktį prie Tulūzos. Tiesa, jis guodėsi tuo, kad visą laiką, 
kol ji buvo tualete, — penkias ar šešias minutes, — jis nė se- 
kundės nepaliko savo klientų, ir iš nejaukios tylos suprato, kad 
anie irgi ja nepasitiki. Pirmasis prabilo nekilnojamojo turto 
agentas. 

— (Gal jūsų Žmonai derėtų išvesti mergaitę? — tarė jis Ma- 
nueliui. 

Manuelis baskiškai pasakė Žmonai, kad Riri čia nesą ko 
veikti, 0-ir ji pati geriau tegu išeinanti pakvėpuoti grynu oru, 
antraip užkursiąs jai tokią pirtį, kad ilgai atsiminsianti. Mje- 
tė jam atrėžė, irgi baskiškai, kad jis paprasčiausiai ją išprie- 
vartavęs, ją, tokio puikaus Žmogaus našlę, nė gedulo sukne- 
lės nenuvilkęs, ir jos nė kiek nestebina, kad taip padaręs ir ki- 
tai. Vis dėlto ji išėjo išsivesdama. ir mergaitę, kuri gręžiojo- 
si Čia į moterį, čia į Manuelį, stengdamasi suprasti, ką ir kuo 
čia kaltina. 

— Nė vienas iš mūsų trijų ten nebuvo įėjęs, — tarė Bo- 
liu. moteriai. — Neišsigalvok nebūtų dalykų. 

Tai buvo stiprus vyras, ir jo balsas buvo stiprus. Kai mies- 
telyje lošdavo kortomis manilją, jis šaukdavo už visus garsiau- 
siai. Manuelis pagalvojo, kad Boliu sako kaip tik tai, ką reikia 
sakyti: nėra čia ko išsigalvoti nebūtų dalykų. | 

— Ar pinigus iš jūsų pavogė? — paklausė Boliu. 

Moteris nesvyruodama, labai aiškiai papurtė galvą. Manu- 
elis vis mažiau ir mažiau suprato, ko ji iš tikrųjų nori. 

— Kaip čia dabar? Tai dėl ko jus užpuolė? 

— Aš nesakiau — užpuolė. 

— Na, na! Juk būtent tai jūs norėjote pasakyti! — atkir- 
to Boliu ir Žingtelėjo prie jos. 

Staiga Manuelis pamatė, kad moteris iš visų jėgų glaudžiasi 
prie kėdės atkaltės, ir suprato, jog ji bijo. O paskui iš po akinių 
ištryško dvi ašaros ir ėmė lėtai, tiesiai riedėti jos skruostais. 
Ji atrodė ne daugiau kaip dvidešimt penkerių metų. Manuelis 
pasijuto nesmagiai ir kartu ėmė jos geisti. Jis irgi norėjo prieiti 
arčiau, bet nedrįso. 

— Pirmiausia nusiimkite tuos akinius! — kalbėjo toliau 
Boliu. — Nemėgstu kalbėtis su žmogum, kai nematau jo akių. 

Manuelis būtų prisiekęs, kad ji to nepadarys; be abejonės, 
taip manė ir nekilnojamojo turto agentas, o gal net ir Boliu, 
kuris tyčia dėjosi piktesnis, nei buvo iš tikrųjų. Bet ji pakluso. 
Pakluso iškart, lyg išsigandusi, kad ją verste privers tai pada- 
ryti, ir tarsi apsinuogino — taip bent atrodė Manueliui. Jos 
akys buvo didelės, liūdnos, visiškai bejėgės, matėsi, kad ji var- 
gais negalais įstengia sulaikyti ašaras, ir tikrai, velniai griebtų, 
be akinių atrodė dar gražesnė ir kažkaip nuogesnė. 

Matyt, ir kitiems ji padarė tokį pat įspūdį, nes vėl stojo ilga 
tyla. Paskui, netardama nė žodžio, ji pakėlė savo ištinusią ran- 
ką ir parodė vyrams. Tada Manuelis, kurio be akinių ji gerai 
neįžiūrėjo, pastūmęs į šalį Boliu, žingtelėjo artyn. 

— Tai? — paklausė jis. — O, ne! Kaip galite tvirtinti, kad 
jums tai padarė čia? Jau šį rytą tai jums buvo! 

Tuo pat metu jis pagalvojo: “Čia kažkas ne taip“. Ką tik 
manė perpratęs šitą komediją — ji bando šantažuoti. Staiga jis 
suvokė, kad tai nesąmonė, kad visa jo teorija skatiko never- 
ta. Iš tiesų, jeigu, pavyzdžiui, ji būtų norėjusi įtikinti, kad ją 

sužeidė čia, pas Manuelį, ir ištraukti iš jo truputį pinigų, Ža- 
dėdama nepranešti policijai (nebūtų užkibęs ant meškerės, nors 
jau kartą ir sėdėjo), tai kurių velnių būtų pasirodžiusi rytą su 
ta savo sužeista ranka? 

— Tai netiesa! 

Smarkiai purtydama galvą, ji bandė atsistoti. Manuelis mė- 
gino ją sulaikyti, ir Boliu prišoko jam padėti. Pro kostiumo iš- 
kirptę jie pamatė, kad ji be apatinuko, tik su balta nėrinių lie- 
menėle, ir kad jos krūtų oda tokio pat auksinio atspalvio kaip 
ir visas kūnas. Galų gale ji sutiko sėdėti, ir vyrai pasitraukė 
į šalį. Dėdamasi akinius, ji vis kartojo, kad tai netiesa. 

— Kas? Kas netiesa? 

— Šįryt mano ranka buvo sveika. Ir be to rytą manęs ne- 
galėjote matyti — aš buvau Paryžiuje. 

Jos balsas vėl buvo ramus, ji laikėsi išdidžiai. Bet Manuelis 
suprato, kad tai visai ne išdidumas, o tik pastangos suturėti aša- 
ras ir atrodyti tikra ponia. Ji apžiūrėjo savo bejėgę kairę ranką 
ir keistą mėlynę delne, prie pat pirštų. 

— Ponia, jūs nebuvote Paryžiuje, — ramiai tarė Manue- 
lis. — Niekas tuo nepatikės. Nežinau, ko norite, bet nė vie- 
no iš čia esančių neįtikinsite, kad aš melagis. 

Ji pakėlė galvą, bet žvilgtelėjo ne į jį, o pro langą. Jie irgi 
žvilgtelėjo ir pamatė, kaip Mjetė pila benziną į kažkokio fur- 
gonėlio baką. Manuelis tarė: 

— Šįryt aš taisiau jūsų “Tenderberdo" užpakalinius žibin- 
tus. Buvo atsijungę laidai. 

— Netiesa. 

— Aš niekada nekalbu netiesos. 

Ji atvažiavo auštant. Jis gėrė virtuvėje kavą su konjaku ir 
staiga išgirdo jos automobilio signalus. Kai išėjo, ji atrodė kaip 
ir dabar: iš pažiūros ramiame veide buvo tokia įtampa, tartum 
ji ims ir pravirks dėl menkniekio ir tartum sakyte sakė: “Tik 
pabandykit lįsti, tai Žinosit!“ Pro tamsius akinius ji žiūrėjo, 
kaip Manuelis kiša savo pižamos skvernus į kelnes. “Atleis- 
kite. Kiek jums įpilti?“ — tarė jis, mat manė, kad jai reikia 
benzino. Tačiau ji trumpai paaiškino, kad sugedę užpakaliniai 
Žibintai ir kad ji užeisianti mašinos po pusvalandžio. Tada pa- 

siėmė nuo sėdynės baltą vasarinį paltą ir nuėjo. 


— Jūs mane laikote kita moterimi, — tarė ji. — Aš Ds 
vau Paryžiuje. 

— Kurgi ne, — atsakė Manuelis. — Ta kita moteris bu- 
vote jūs. 


— Jūs. galėjote supainioti mašinas. Au 
L T— - Jeigu: aš; kartą taisiau mašiną, jos: nesupainiosiu 5 su jo- 
kia kita, nors. būtų panašios kaip du vandens lašai. Tai.jūs,. po- 
nia, laikotę Manuelį kuo kitu. Jeigu norite: žinoti, tvirtindamas 
laidus, aš pakeičiau varžtus, ir.dabar ten varžtai — Manuelio, 
galite patikrinti. 

Tai pasakęs, jis ūmai pasuko į duris, tačiau Boliu į ji sulaikė 
už rankos. 

— Tu tikriausiai turi kokį nors kvitą, kad padarei I niai 

— Kad, Žinai, man nėra laiko rašinėti sąskaitas, — atsa- 
kė Manuelis (norėjo būti iki galo nuoširdus). — Imsiu mat už- 
rašinėti porą varžtelių, kad Ferantas pasiimtų savo dalį! 

Ferantas buvo mokesčių inspektorius, gyveno miestelyje, 
ir vakarais jie kartu gerdavo aperityvą. Jeigu jis būtų buvęs 
čia, Manuelis būtų tai pasakęs ir jam girdint. 

— Bet jai daviau popierėlį. 

— Kvitą? 

— Panašiai. Lapelį iš užrašų knygutės, bet su antspaudu, 
kaip pridera. 

Ji žiūrėjo čia į Boliu, čia į Manuelį, prilaikydama dešine 
ranka savo sutinusį delną. Tikriausiai jai skaudėjo. Nematant 
jos akių, sunku buvo atspėti, ką ji galvoja ir jaučia. 

. — Tarp kitko, — tarė Manuelis, — yra vienas žmogus, ku- 
ris gali paliudyti. 

— Jeigu ji ketina jums pridaryti nemalonumų, — atsakė 
nekilnojamojo turto agentas, — tai nei jūsų Žmona, nei duk- 
tė negali būti liudytojais. 

— Nekaišiokit čia mano dukters, imsiu dar ją, po velnių, 
painioti. į šią istoriją! Aš kalbu apie Pako. 

Miestelyje Pako laikė kavinę. Pas juos paprastai pusryčiau- 
davo Osero kelio darbininkai, ir motina su marčia keldavosi 
anksti. Tenai. Manuelis ir pasiuntė moterį baltu „kostiumu, kai 

ji; paklausė,; kur galima tokiu metu užkąsti. Jis nustebo pamatęs, 
kad. moteris naktį keliauja viena ir kad dar su tamsiais akiniais 
(jam nė į galvą neatėjo, kad ji trumparegė ir nori tai nuslėpti), 
Jis. taip tada nustebo, kad tik paskutinę akimirką pamatė tvarstį 
ant jos kairiosios rankos. Baltą tvarstį ryto prieblandoje: 

„> Man skauda, — tarė moteris. — Leiskite man važiuoti. 
Aš noriu pas gydytoją. 

* —-.Luktelėkit, — sustabdė ją Manuelis. — Labai atsipra- 
šau, bet jūs buvote pas Pako, jie galės ai Aš tuoj jiems 
paskambinsiu. 

— Tai kavinė? — paklausė moteris. 

— Kavinė. 

— Jie irgi painioja. 

Stojo tyla. Moteris sėdėjo nejudėdama ir žvelgė į vyrus. 
Jeigu jie būtų galėję matyti jos akis, būtų įžiūrėję Žžvilgsnyje už- 
sispyrimą, ir Manuelis dabar galutinai įsitikino, kad ji trenk- 
ta ir iš tiesų neketina jam daryti nieko bloga, tiesiog trenkta, 
ir viskas. Ir jis pasakė jai taip švelniai, kad net pats nustebo: 

"— Tikrai šįryt jums ant rankos buvo tvarstis. 

— Bet kai dabar užvažiavau pas jus, jo nebuvo! 

— Nebuvo? — Manuelis klausiamai žvilgtelėjo į vyrus. Tie 
truktelėjo pečiais. — Mes neatkreipėme dėmesio. Na, ir kas? 
Sakau jums, kad rytą tvarstis buvo! 

— Rytą aš čia nebuvau. 

— Tai kodėl tada grįžote? 

Ir vėl jos skruostais nuriedėjo dvi ašaros. 

— Leiskite man važiuoti. Aš noriu pas gydytoją. 

— Aš pats jus nuvešiu pas gydytoją, — tarė Manuelis. 

— Nesivarginkit. 

— Aš noriu Žinoti, ką jūs ten jam pripasakosit. Ar tik ne- 
ketinat privirti man košės? Ką? 

Ji piktai papurtė galvą ir atsistojo. Šį kartą jie pasitraukė 
į Šalį. 

— Jūs sakote, kad painioju aš, painioja Pako, painioja visi, 
— tarė Manuelis. — Nesuprantu, ko jūs norite. 

— Duok jai ramybę, — įsikišo Boliu. 

Kai jie visi išėjo, pirmiausia ji, paskui nekilnojamojo turto 

agentas, o dar paskui Boliu su Manueliu, pamatė, kad prie dė- 
galinės susidariusi automobilių eilutė. Mjetė, kuri niekada ne- 
buvo darbe greita, suplukusi bėgiojo nuo mašinos prie maši- 
nos. Mergaitė žaidė su vaikais ant smėlio krūvos pakelėj. Pa- 
mačiusi, kad Manuelis kartu su ponia iš Paryžiaus sėda į savo 
seną “Fregatą", ji priėjo tabaluodama rankomis. Jos veidukas 
buvo murzinas. 

— Eik Žaisti, — tarė jai Manuelis. — Aš tik nuvažiuosiu 
į miestelį ir srįšiu. 

Bet mergaitė ne nuėjo, o tylėdama stovėjo prie mašinos, 
kol jis šildė variklį. Ji nenuleido akių nuo moters, sėdinčios 
prie patėvio. Sukdamas palei benzino kolonėles, Manuelis pa- 
stebėjo, kad nekilnojamojo turto agentas ir Boliu pasakoja apie 
įvykį šusirinkusiems vairuotojams. Mašinos veidrodėlyje bu- 
vo matyti, kaip jie visi žiūri jiems įkandin. 

Saulė pasislėpė už kalvų, bet Manuelis žinojo, kad kito- 
je miestelio pusėje vėl pasirodys ir tada bus lyg antrasis sau- 
lėlydis. Norėdamas nutraukti slogią tylą, jis papasakojo mo- 
teriai, kad miestelis, matyt, dėl to ir vadinasi Avalonas Dvi- 
vakaris. Bet, sprendžiant iš visko, moteris jo nesiklausė. 

Manuelis ją nuvežė pas daktarą Gara, kurio kabinetas buvo 
aikštėje prieš bažnyčią. Daktaras buvo senas, labai aukštas ir 
tvirtas kaip ąžuolas, jau daug metų nešiojąs tą patį ševiotinį 
kostiumą. Manuelis jį gerai pažinojo, kadangi daktaras buvo 
puikus medžiotojas, kaip ir Manuelis laikė save socialistu ir 
retkarčiais važinėdavo jo “Fregata" pas pacientus, kai jo ma- 
šiną — 1948 metų laidos “Sitroeną" — ištikdavo, anot jo, 
“širdies priepuolis“. Iš tikrųjų, nors nuolat būdavo remontuo- 
jami jos vožtuvai, ji nebeturėjo nei širdies, nei kitų organų ir 
būtų neįstengusi pati nuvažiuoti nė į geležies sąvartyną. 
pirštus, pasakė, kad, jo manymu, kaulų lūžio nesą, bet dėl visa 
ko jis padarysiąs rentgenogramą. Sužaloti delno raumenys. Jis 
paklausė, kaip tai atsitikę. Manuelis stovėjo palei duris, nes gy- 
dytojo kabinetas darė jam tokį pat įspūdį kaip ir bažnyčia ki- 
tapus aikštės, be to, niekas nė nepasiūlė jam prieiti arčiau. Tru- 
putį 'pasvyravusi, moteris trumpai atsakė, kad tai ėsąs nelai- 

mingas atsitikimas. Daktaras Gara žvilgtelėjo į jos dešinę, bet 
ši buvo sveika. 

— Jūs kairiarankė? 

-— Taip. 

— Apie dešimtį dienų negalėsite šia ranka nieko daryti. 
Duoti jums atleidimą nuo darbo? 

— Nereikia. 

Jis nusivedė pacientę į kitą kambarį, išdažytą baltai, kur 
buvo apžiūros stalas, stikliniai mėgintuvėliai ir didelė sieninė 
spinta su medikamentais. Manuelis nuėjo paskui juos iki du- 
rų. Moteris — aukštas baltas siluetas baltos sienos fone — pu- 
siau nusivilko švarkelį, apnuogindama tik kairę ranką, bet Ma- 
nuelis akimirksnį matė aukso spalvos aksominę plono jos lie- 
mens odą, o pro liemenėlės nėrinius — pilnas, standžias, ne- 
regėtai dideles tokiam lieknam kūnui krūtis. Paskui nebedrį- 
so nei Žiūrėti, nei trauktis, netgi seilės nuryti, jis pasijuto kvai- 
lai, ir — nežinia kodėl — jam pasidarė liūdna liūdna kaip nu- 
skriaustam šuniui. 

Daktaras Gara padarė rentgenogramą, išėjo jos ryškinti ir 
grįžęs patvirtino, kad jokio lūžio nėra. Tada suleido skausmą 
malšinančių vaistų, iš abiejų plaštakos pusių uždėjo po stan- 
dų įtvarą ir ėmė vynioti tvarsčiu: iš pradžių tarp pirštų, pas- 
kui, smarkiai verždamas, delną iki pat riešo. Procedūra truko 
ketvirtį valandos, ir per tą laiką nė vienas iš trijų nepratarė nė 
žodžio. Gal moteriai ir skaudėjo, bet ji neišsidavė. Žiūrėjo čia 
į savo tvarstomą ranką, čia į sieną ir dešinės rankos pirštu vis 
kilstelėdavo smunkančius akinius. Neatrodė, kad būtų sutrikusi 
labiau nei normalūs Žmonės, netgi priešingai, ir Manuelis nu- 
sprendė verčiau nesukti galvos dėl jos elgesio. 

Ji niekaip negalėjo įkišti rankos į rankovę — buvo per 
siaura iš galo, — ir kol gydytojas tvarkė savo instrumentus, 
Manuelis pasakė, kad su daktaru atsiskaitysiąs pats. Ji truktelėjo 
pečiais — ne iš piktumo, o iš nuovargio, jis tai suprato — ir 
įsikišo pinigus ir receptą į rankinę. 

— Kada aš tai pasidariau? 

Daktaras Gara pažiūrėjo į ją nesuprasdamas, tada pakėlė 
akis į Manuelį. 

— Ji klausia, kada susižeidė. 

Gara dar mažiau suprato, spoksojo į sėdinčią prieš jį jauną 
moterį taip, lyg būtų tik dabar ją pamatęs. 

— Argi jūs to nežinote? 

Ji neatsakė nei Žodžiu, nei gestu. 

— Aš manau, kad jūs atėjote pas mane, kai tik susižeidėte, 
ar ne? 

— O šis poras tvirtina, kad šįryt tai jau buvo, — tarė ji, 
pakėlusi sutvarstytą ranką. 

— Visai galimas daiktas, bet juk jūs pati geriau turite Ži- 
noti! 

— Sakote, galimas daiktas? 

— Kodėl gi ne? 

Ji atsikėlė, padėkojo. Jai einant pro duris, Gara sulaikė Ma- 
nuelį už rankos ir klausiamai į jį pažiūrėjo. Manuelis bejėgiškai 
skėstelėjo rankomis. 

Jis vėl sėdo prie vairo ir, veždamas moterį prie jos “Ten- 
derberdo", galvojo, ką ji toliau darys. Žinoma, ji galėtų grįžti 
namo traukiniu ir atsiųsti ką nors paimti mašinos. Temo. Ma- 
nueliui prieš akis vis dar stovėjo jos pilnos krūtys, jis niekaip 
neįstengė atsikratyti jų vaizdo. 

— Jūs negalėsite vairuoti sužeista ranka. 


— Galėsiu. 
Pažvelgė jam tiesiai į akis, ir nors dar nepravėrė burnos, 
Manuelis žinojo — taip jam ir reikia! — ką ji pasakys: 


— Argi aš blogai vairavau šįryt, kai jūs mane matėte? O 
mano ranka, argi mano ranka nebuvo kaip dabar? Tai kas tada 
pasikeitė? 

Jie daugiau nesikalbėjo iki pat degalinės. Mjetė jau buvo 
uždegusi šviesas. Ji stovėjo ant kontoros slenksčio ir Žiūrėjo, 
kaip jie lipa iš “Fregatos". 

Moteris nuėjo prie savo “Tenderberdo", kurį kažkas, tik- 
riausiai Boliu, pastatė atokiau nuo benzino kolonėlių. Nusviedė 
ant priekinės sėdynės rankinę ir sėdo prie vairo. Manuelis pa- 
matė, kaip iš už namo išbėgo dukrelė ir, sustojusi lyg įbesta, 
įsmeigė į juos akis. Jis prisiartino prie mašinos. Variklis jau 
buvo įjungtas. 


"— Aš nesumokėjau už benziną, — tarė moteris. 

Jis nebeprisiminė, kiek ji jam skolinga, ir pasakė sumą iš 
akies. Moteris padavė penkiasdešimties frankų banknotą. Jis 
negalėjo leisti, kad ji išvažiuotų be niekur nieko, juo labiau 
matant mergaitei, bet nesumojo, ką pasakyti. Ji užsirišo ska- 
relę, įjungė užpakalinius žibintus. Ją purtė drebulys. „Nežiūrė- 
dama 1 jį tarė: 

"L Čia ne aš buvau šį rytą. 

"Pasakė tyliu, įtemptu, kone maldaujamu balsu. Ir tą aki- 
kišką ji pasirodė Manueliui lygiai tokia, kokią jis matė rytą 
auštant. Bet dabar tai nebeturėjo reikšmės. Jis atsakė: 

* — Nežinau. Galbūt apsirikau. Kiekvienas gali apširikti. 

Ji, matyt, jautė, kad jis pats netiki tuo; ką sako. Jam už 
nugaros Mjetė baskiškai riktelėjo, kad jau bene trejetą kartų 
kažkas jam skambinąs telefonu dėl avarijų. 

— Ką ji sako? 

— Nieko. Ar galėsite vairuoti tokia ranka? 

Ji linktelėjo galvą. Manuelis ištiesė jai virš durelių ranką, 
sakydamas labai tyliai ir labai greitai: 

— Būkit maloni, paspauskit man ranką, dėl dukrelės, antai 
ji Žiūri. 

Moteris pasuko galvą į mergaitę, kuri stovėjo už poros 
žingsnių nuo jų, žibintų šviesoje, su savo prijuoste raudonais 
langeliais, murzinais keliukais, ir paspaudė ranką; ji suprato taip 
ūmai, kad Manueliui net ėmė smarkiai plakti širdis; ji suplakė 
dar smarkiau, kai jis staiga, visai netikėtai, pirmąsyk pama- 
tė jės vejde šypseną. Moteris jam šypsojosi. Nors ir purtė ją 
drebulys. Manuelis norėjo jai padėkoti, pasakyti ką nors ne- 
paprasta, ką nors gera, kad iš atminties išdiltų ta nemaloni is- 
torija, bet ištarė tik šiuos žodžius: 

— Ji vardu Morin. 

Moteris įjungė bėgį, išvažiavo į kelią ir pasuko Soljė link. 
Manuelis žingtelėjo keletą žingsnių jai įkandin, kad ilgiau ga- 
lėtų matyti porą tolstančių skaisčiai raudonų šviesų. Priėjo Mo- 
rin; Jis pakėlė ją ant rankų ir tarė: 

-— Matai tas šviesas? Matai? Žinok, jos nedegė, ir jas pa- 
taisė Manuelis, tavo tėtė! 

Rankos jai nebeskaudėjo, nieko neskaudėjo, ji visa buvo 
tartum sustingusi. Buvo šalta, baisiai šalta mašinoje atloštu vir- 
šum, ir dėl to ji dar labiau stingo. Žvelgė tiesiai prieš save į 
ryškiausiai mašinos žibintų apšviestą kelio ruožą, šiapus dulkių 
uždangos, už kurios šviesa nyko nakties tamsoje. Pasirodžius 
iš priekio kitoms mašinoms, ji sugaišdavo pusę sekundės, no- 
rėdama dešine įjungti pažibinčius, ir tą pusę sekundės laiky- 
davo vairą tik savo sutvarstytos rankos svoriu. Ji važiavo at- 
sargiai, bet nemažino greičio. Spidometro rodyklė visą laiką 
buvo ties keturiasdešimta mylia, vos vos lietė didelį metali- 
nį ketvertuką. Kol ji nuo jo nenukrypo, dar niekas -nepraras- 
ta. Vairas nejudėjo nė per nago juodymą, Paryžius tolo vis la- 
biau ir labiau, galvoti buvo per šalta, ir tai buvo puiku. 

Žinojo praradimo skonį, ir dar kaip. Tau rodos, kad ką nors 
myli, kad mėgsti kokį nors dalyką, ir staiga, vos tik rodyklė 
nukrypsta nuo ketvertuko, vos tik pajunti nuovargį, vos tik at- 
sikvepi, vos tik sau pasakai: “Aš negalėsiu amžinai būti to kaž- 
kieno, amžinai tą dalyką mėgti“, durys užsitrenkia, tu lakstai 
gatvėmis ir gali tuomet lieti karštas ašaras, gali mėnesių mė- 
nesius stengtis visa tai išdildyti iš savo atminties, vis tiek pra- 
radai, praradai, praradai. 

Šviesios dėmės, tamsios dėmės, žemyn vingiuojantis kelias, 
aukštas bazilikos siluetas — tai Soljė. Ji važiavo viena gatve, 
kita, paskui staigiai sustabdė mašiną vos per metrą nuo pilkos 
tos pačios bazilikos sienos. Išjungusi variklį, padėjo kaktą ant 
vairo ir davė sau valią. Akys buvo sausos, tik krūtinę draskė 
rauda, ir nors moteris nesistengė jos numaldyti, ji niekaip ne- 
galėjo prasiveržti, tik sukėlė juokingą Žagsėjimą. Burna ant 
tvarsčio. Plaukai užkritę ant tų prakeiktų pelėdos akinių. Štai 
dabar "tu tokia, kokia esi iš tiesų, turi tik dešinę ranką ir iš- 
kankintą širdį, bet važiuok toliau, neuždavinėk sau klausimų, 
važiuok toliau. 

Ji išbuvo taip beviltiškai keletą minučių — tris, keturias, 
gal dar mažiau, — tada ryžtingai atsilošė į sėdynės atkaltę ir 
tarė sau, kad pasaulis didelis, gyvenimas ilgas, be to, ji nori 
valgyti, gerti ir rūkyti. Virš galvos plytėjo giedras, nuostabus 
nakties dangus. Žemėlapyje, kurį ji galėjo išsiimti sveikąja ran- 

ka, kaip ir anksčiau buvo tokie pavadinimai: Provanso Salo- 
nas,. Marselis, Sen Rafaelis. Vargšele mano, juk tu — tipiš- 
ka ciklotimikė. Taip, aš ciklotimikė. Drebanti iš šalčio ciklo- 
timikė. 

Ji paspaudė mygtuką, ir mašinos viršus lyg „užburtas. pa- 
kilo, uždengdamas Soljė dangų, gesindamas žvaigždes,. ir: at- 
skyrė. ją, Dani Longo, nuo pasaulio. Ji pasijuto: tarsi palapinėje, 
kurią vaikystėje pasidarydavo iš paklodžių prigglaudos miega- 
majamę. Dani užsidegė cigaretę, su. malonumu ;patraukė: dūmą, 
ir jai ėmė. Žnaibyti gerklę, kaip tada, kai, būdamą penkiolikos 
metų, ji tose palapinėse rūkydavo savo pirmąsias cigaretes — 
užsitraukia kartą, perduoda kitai, raitosi nuo kosulio, 0 sesers 
prižiūrėtojos pakalikės šnypščia: “Tyliau, tyliau!“ Plyksteli švie- 
sa, įlekia sesuo storais medvilniniais marškiniais, užsisiautusi 
bet ką, kad tik nebūtų matyti skustos galvos, ir ima duoti niuk- 
sus į visas puses, tačiau mergaitės susiriečia, pritraukia prie 
smakrų kelius, atkiša alkūnes, ir jai pačiai skauda dar labiau 
negu joms. 

Pro šalį praėjo kažkokie žmonės, jų Žingsniai aidėjo tyloje, 
laikrodis dusliai išmušė pusę. Pusę kelintos? Pagal mašinos 
laikrodį — devintos. Dani Longo įjungė vidaus lemputę — vis- 
kas švietė šioje mašinoje, kad ir kokį mygtuką paspausi, vis 
kas nors plyksteli — ir išnaršė pirštinių dėžutę, dar kartą sku- 
biai peržvelgdama popierius, kuriuos jau buvo apžiūrėjusi prieš 
keletą valandų. Kvito už remontą, atliktą Avalono Dvivakario 
degalinėje, ji nerado. Nė nesitikėjo rasti. 

Išvertė. viską ir iš rankinės ant sėdynės, šalia savęs. Irgi 
nieko. Jai pasidarė truputį nejauku. .Ir ko, pagalvojo ji, aš čia 
iš kailio neriuosi? Juk puikiai Žinau, kad niekada mano nė ko- 
jos nebuvo pas tą Žmogutį su baskišku akcentu. Bet kodėl? Ir 
vėl viską sudėjo į rankinę. Kiek amerikietiškų kabrioletų šian- 
dien nuvažiavo keliais iš Paryžiaus į Marselį? Dešimtys, o gal 
net šimtai. Kiek moterų birželio mėnesį rengiasi baltai? Kiek 
Jų — 0 Viešpatie! — nešioja tamsius akinius? Jeigu ne sužeista 
ranka, visa tai būtų tiesiog juokinga. 

Beje, tas baskų tipelis visą laiką melavo. Jeigu kas ir. yra 
teisybė, tai sužeista ranka — šit tvarstis prieš akis — tėra: vie- 

nintelis paaiškinimas, bent jau kitoks jai neateina į galvą. Kuris 
nors iš tų dviejų vairuotojų, o gal ir pats degalinės savinin- 
kas, įėjo paskui ją į tualetą, norėdamas atimti pinigus ar ki- 
tokiu tikslu — jai buvo sunku tuo tikslu patikėti, — bet ne- 
jaugi tas Žvilgsnis gydytojo kabinete, kai ji nusimovė švarkelio 
rankovę, nejaugi tas žvilgsnis, šlykštus ir kartu pasigailėtinas, 
jai irgi pasivaideno? Tikriausiai ji mėgino ištrūkti, ir pajutęs, 
kad laužia jai ranką, jis išsigando. Paskui, norėdamas išteisinti 
savo draugus ar pats išsiteisinti, jis ėmė kontoroje pasakoti ne- 
būtus dalykus. O konjako stikliukas ant stalo? O to raudon- 
snukio storulio grasinimai? Jie puikiai matė, kad ji išsigandusi, 
ir tuo naudojosi. Ir Žinoma, kad ir nesuprato, jog mašina ne 
jos, visi trys numanė, jog dėl kokios nors priežasties ji bijo 
kreiptis į policiją, nors turėjo tai padaryti. | 

Taip ir buvo. Tikrai taip. Ji jautė, kad truputėlį save ap- 
gaudinėja, mat negalėjo užmiršt raukšlėto veido ir piktų akių 
tos senės ilgoje, saulės nutviekstoje gatvėje, bet tai irgi tik ap- 
linkybių sutapimas, kažkokia painiava. Atsiklaupusi ant sėdy- 
nės, ji atidarė juodąjį lagaminą, gulintį užpakaly jos, ir ištraukė 
baltą megztinį, kurį nusipirko Fontenblo. Jis buvo labai minkš- 
tas, kvepėjo nauju daiktu, ir tai ją ramino. Užgesino šviesą ir, 
žiūrėdama į mašinos veidrodėlį, pasitaisė aukštą apykaklę. 
Kiekvienas judesys, labai lėtas ir atsargus, — nes dešine ne- 
buvo įpratusi ką nors veikti, — vis tolino nuo jos senę, de- 
galinę ir tą nelemtą popietę. Ji vėl buvo Dani Longo, graži 
blondinė baltu kostiumu (jį reikėtų išskalbti, bet pora valan- 
dų — ir jis jau sausas), kuri važiuoja į Monte Karlą ir miršta 
iš alkio. 

Išvažiuojant iš Soljė, pakelės skydas rodė, kad iki Šalono 
— aštuoniasdešimt penki kilometrai. Ji: neskubėjo. Kelias kopė 
į kalną, buvo labai vingiuotas, taigi į Šaloną nusigaus mažiau- 
siai po pusantros valandos. Važiuojančiųjų priešaky užpaka- 
liniai Žibintai nušviesdavo posūkius, ir ji, Žinoma, daugiau nie- 
kur nesustos. Bet kaip tik tada, kai pasižadėjo daugiau nesu- 
stoti, buvo priversta tai padaryti, ir kraujas sustingo jai gys- 
lose. 

Pirmiausia toje vietoje, kur autostradą kerta kelias į Dižoną, 

ji išvydo kairėje, po medžiais, du stambius, kresnus motocik- 
lininkų siluetus. Ji netgi nebuvo tikra, ar matė uniformas. O 
jeigu tai iš tiesų žandarai ir ją persekioja? Kai buvo jau už po- 
ros šimtų metrų, veidrodėlyje pamatė, kaip vienas iš motocik- 
lininkų staigiai apsigręžė ir pasileido jai iš paskos. Ji girdė- 
jo motociklo burzgimą, žiūrėjo, kaip didėja veidrodėlyje jo fi- 
gūra: štai jau aiškiai matyti šalmas, dideli apsauginiai akiniai, 
ir jai rodės, kad ją vejasi kažkoks negailestingas robotas — 
taip jis buvo nepanašus į žmogų. Ji guodėsi: “Ne, negali būti, 
jam manęs nereikia, tuoj mane aplenks ir važiuos savo keliu“. 
Motociklas, suurzgęs kaip žvėris, ją pasivijo, aplenkė, tada žan- 
daras atsigręžęs pakėlė ranką ir nuspaudė stabdį. Ji sustojo ša- 
likelėje, už kokių dvidešimt metrų nuo jo; 0 jis pastatė mo- 
tociklą, nusimovė pirštines ir ėmė artintis prie mašinos. Žibintų 
šviesoje jis ėjo lėtai, tyčia lėtai, lyg norėdamas ištampyti jai 
nervus. Taigi viskas baigta, nors dar nė neprasidėjo. Pastebėta, 
kad dingo “Tenderberdas", jos pavardė, žymės — viskas tik- 
riausiai Žinoma policijai. Ir nors ji niekad gyvenime nesikalbėjo 
su policininku, nebent paklausdavo kelio Paryžiuje, jai rodės, 
kad visa tai jau matyta, lyg ji būtų iš anksto įsivaizdavusi šią 
sceną ar išgyvenusi ją antrąsyk. 

Prisiartinęs žandaras pirmiausia pasuko galvą į mašinas, ku- 
rios riaumodamos dūmė pro šalį į tamsą, tada atsiduso, užkėlė 
ant šalmo akinius ir, visu svoriu atsirėmęs į dureles, tarė: 

— O, panelė Longo? Važinėjamės? 

Tai buvo Tusenas Nardi, labai pareigingas žandaras. Tu- 
rėjo žmoną, trejetą vaikų, taikliai šaudė tire iš pistoleto ir gar- 
bino Napoleoną; turėjo ir keturių kambarių butą kareivinėse su 
karštu vandeniu ir šiukšlių kanalu, taupomąją knygutę, neže- 
mišką kantrybę semtis iš knygų tai, ko nespėjo pasisemti mo- 
kykloje, viltį gauti policijos karininko laipsnį ir ramiai baig- 
ti dienas anūkų būry kur nors saulėtame miestelyje. 

Jis garsėjo kaip žmogus, kuriam verčiau piršto burnon ne- 
kišti, ir apskritai buvo šaunus vyras, jeigu tik žandaras gali būti 
šaunus. Per penkiolika tarnybos metų jam taip ir nepasitaikė 
progos parodyti savo taiklumą kitur, kaip tire šaudant į taiki- 
nius ar mugėse — į molines pypkes, ir jis tuo džiaugėsi. Ran- 

kos prieš nieką irgi nepakėlė, nei vilkėdamas civiliais rūbais, 
nei uniforma, tik vyresniajam sūnui keletą kartų išpėrė kailį, 
kai jis, trylikametis paršas, sumanė plaukus nešioti kaip bit- 
lai ir ėmė praleidinėti matematikos pamokas. Nesutvarkysi lai- 
kų — išaugs chuliganas. Taigi vienintelis. jo. rūpestis buvo ne- 
įsivelti į jokias įstorijas, o svarbiausia — gerai užlaikyti mo-. 
taciklą. Pirmiausia to reikalauja disciplina, :o antra, dėl suge-- 
dusio motociklo: gali prieš laiką pakratyti kojas. 

Beje, kaip tik apie motociklus jis ir kalbėjo su savo ko- 
lega Raparu šeštos ir septyniasdešimt septintos bis autostradų | 
kryžkelėje, kai pamatė važiuojant pro šalį baltą “Tenderber- 
dą“ juodu viršum. Iš visų bendradarbių jis labiausiai mėgo Ra- 
parą, kadangi buvo laiptinės kaimynas, be to, Raparui, kaip ir 
jam, nesisekė su sūnum. Dienos budėjimo metu nepasikalbėsi, 
o štai naktį — visai kas kita. Be motociklų, buvo trys paken- 
čiamos pokalbių temos: viršininko kiaulystės, žmonų trūkumai, 
kitų moterų lengvabūdiškumas. 

Nardi iškart pažino “Tenderberdą". Mašina važiavo gana 
lėtai, ir jis spėjo įsidėmėti numerį — 3210 RX 75. Tokį nu- 
merį lengva atsiminti — jis primena atvirkštinį skaičiavimą pa- . 
leidžiant raketas. Pastarąsias dvi valandas Nardi turėjo mig- 
lotą nuojautą, kad vėl pamatys šią mašiną. Kodėl — nebūtų 
galėjęs paaiškinti. Jis tiktai pasakė Raparui: “Važiuok į aštuo- 
niasdešimtąją, pažiūrėk, kokie ten reikalai, susitiksime čia“. Jau 
buvo apžergęs savo motociklą, ir jam beliko tik jį kilstelėti ir, 
spūstelėjus koja, įjungti variklį. Praleidęs kažkokį sunkvežimį, 
jis taip staigiai apsisuko, kad net nuėjo paskliundom, ir nubirz- 
gė pirmyn. Po trijų sekundžių jam akis jau žilpino. “Tender-. 
berdo“ užpakalinės šviesos, didžiulės, skaisčiai raudonos. To- 
kios šviesos gali sugadinti gyvenimą kokiam nors aistringam 
automobilininkui.- 

Jis nematė, kas sėdi prie vairo. Lenkiant mašiną, jam prieš 
akis šmėstelėjo tvarstis ant kairės rankos, ir jis suprato, kad 
tai ji. Kai stabdydamas pakėlė ranką, nors ir puikiai įsidėmė- 
davo pavardes, jokiu būdu negalėjo prisiminti, kaip ji vadinasi, 
o juk perskaitė jos ir pavardę, ir gimimo datą, ir visa kita. Pri- 
siminė eidamas artyn — Longo. 

Dabar buvo kitokia negu rytą, tačiau kuo skyrėsi, nebūtų 
galėjęs pasakyti, svarbiausia, Žiūrėjo į jį lyg matydama pirmą 
kartą. Paskui jis suprato, kad rytą ji nebuvo po švarku pasi- 
vilkusi balto kaip ir kostiumas golfo, nuo kurio jos veidas at- 
rodė apvalesnis ir labiau įdegęs. Bet šiaip moteris buvo tokia 
kaip ir rytą: keistai susijaudinusi, vos išspaudžia Žodį, ir jam 
vėl dingtelėjo, kad prieš jį nešvarios sąžinės Žmogus. 

Bet kuo ji nusikalto? Sustabdė ją auštant netoli Soljė, Ava- 
lono kelyje, dėl to, kad nešvietė užpakaliniai žibintai. Jo bu- 
dėjimas ėjo į pabaigą, o per naktį jis tiek prigaudė kvailių, pa- 
žeidusių geltonas juostas, lenkusių prieš kalną, trumpai tariant, 
spjaunančių į kitų vairuotojų gyvybę, kad jam jau buvo gana, 
taigi jis tik pasakė: “Jūsų užpakaliniai Žibintai nešviečia, pa- 
taisykite juos, viso labo ir kad daugiau to nebūtų". Netgi mo- 
teris, nors ir kokia būtų emocionali, negali pulti į tokią paniką 
vien dėl to, kad vos ant kojų besilaikantis iš nuovargio žan- 
daras liepia jai pataisyti žibintus. 

Tik vėliau, kai nustebintas keisto moters elgesio, jis paprašė 
parodyti dokumentus, pastebėjo tvarstį ant kairės jos rankos. 
„ Ir visą laiką, kol tikrino jos vairuotojo teises — gavo jas bū- 
dama aštuoniolikos metų, šiaurėje, kai gyveno vienuolyno naš- 
laičių prieglaudoje, — jautė, nors moteris sėdėjo susigūžusi ir 
tylėjo, kad jos nervingumas vis auga ir tuoj pasieks ribą, kada 
gali būti jam pavojingas. 

Taip, paaiškinti nelengva, nebūtų galėjęs paaiškinti, nors 
ruošdamasis egzaminams, kimšte prikimšo galvą Žinių iš vi- 
sų tų psichologijos vadovėlių — kad jie prasmegtų, — tačiau 
juto, labai aiškiai juto gresiant pavojų. O kas bus, jeigu ji, 
netekusi savitvardos, atidarys pirštinių dėžutę, išsitrauks pis- 
toletą ir pasiųs jį pas kolegas, kurie žuvo eidami tarnybines 
pareigas. Nereikėjo jam pasilikti vienam, bet jis sutiko paleisti 
Raparą anksčiau, kad tas išsimiegotų iki savo dukterėčios krikš- 
tynų. Žodžiu, pakliuvo į istoriją, ir netgi su ne visai gryna są- 
žine. 

Dokumentai, rodės, buvo kaip reikiant. Jis paklausė: “Kur 
važiuojate?" — “Į Paryžių“. — “Profesija? — “Reklamų 
agentūros sekretorė". — “Iš kur važiuojate?" — “Iš. Šalono. 

Ten nakvojau viešbutyje“. — “Kokiame?" — “Renesanso". 
Atsakinėjo, rodės, nesvyruodama, bet lyg nesavu balsu, vos 
girdimu. Dar buvo neišaušę, ir ryto prieblandoje jis negalėjo 
jos gerai įžiūrėti. Norėjo pasakyti jai, kad nusiimtų akinius, bet 
pasakysi, juo labiau moteriai, būsi, ko gero, panašus į faraoną 
iš televizijos laidų. Nardi kaip ugnies bijojo atrodyti juokin- 
gas. 

Automobilis priklausė reklamų agentūrai, kur ji dirbo. Pa- 
sakė savo šefo telefono numerį, galįs patikrinti, jis dažnai duo- 
dąs jai mašiną. Ji .visa virpėjo. Jokių signalų, kad keliais klai- 
džioja pavogtas “Tenderberdas", nebuvo, ir jeigu jis be jokios 
priežasties prirems moterį prie sienos, gali turėti nemalonumų. 
Taigi leido jai važiuoti. Paskui gailėjosi. Reikėjo įsitikinti, kad 
ji tikrai neturi ginklo. Ir kodėl atėjo į galvą, kad ji gali turėti 
ginklą? Ta absurdiška mintis jam labiausiai nedavė ramybės. 

Dabar jis visiškai nieko nesuprato. Tai buvo ta pati mer- 
gina — išsigandusi, keista, bet per dieną kažkas įvyko, ir tas 
kažkas ištrynė, jeigu taip galima pasakyti, jos agresyvumą. Ne, 
tai ne visai tas Žodis. Neviltį? Irgi ne. Kaip čia pasakyti, kad 
auštant ji buvo netoli kažokios kritinės ribos, o dabar tą ribą 
jau peržengė? Nardi galėjo prisiekti, kad jeigu rytą mašinoje 
ir buvo ginklas, tai dabar jo nebėra. 

Tiesą sakant, Nardi pasijuto truputį kvailai, kai išsimiegojęs 
vėl pagalvojo apie jaunąją moterį iš “Tenderberdo". Jis tyčia 
nepaėmė Raparo, kai vėl pamatė mašiną, — bijojo atsidurti dar 
kvailesnėj padėty. Dabar džiaugėsi, kad taip pasielgė. 

— Atrodo, panele Longo, kad mums abiem skirta nakti- 
mis budėti. Kaip jūs manote? 

Ji nemanė nieko. Netgi jo nepažino. 

— Matau, jūsų užpakaliniai žibintai pataisyti. (Tyla.) Tik- 
riausiai trumpas sujungimas? (Tyla.) Šiaip ar taip, jie šviečia. 
(Tyla, trukusi amžinybę.) Taisėte Paryžiuje? 

Įdegęs veidas po tamsiais akiniais, apšviestas prietaisų sky- 
do lempučių, mažos putnios lūpos, kurios virpėjo tarsi nuo 
tramdomų ašarų, šviesių plaukų -sruoga, išsipešusi iš: po birhi- 
zinės skarelės. Ir tyla. Kas jai slegia sąžinę? UDA (bi 

— Ei, aš su.jumis kalbu! Ar Paryžiuje taisėte: žibintus? 

— Ne. 

— Kur? 

— Nežinau. Netoli Avalono. 

Pagaliau! Prašneko! Jam netgi pasirodė, kad, palyginti su 
rytu, dabar jos balsas tvirtesnis ir garsesnis. Vadinasi, ji tru- 
putį nusiramino. 

— Bet jūs buvote Paryžiuje? 

— Manau, kad taip. 

— Jūs nesate tikra? 

— Esu tikra. 

Nardi pasitrynė pirštu lūpas, stengdamasis šį kartą kaip rei- 
kiant ją įžiūrėti, nors visada varžėsi taip įžūliai apžiūrinėti mo- 
teris, netgi prostitutes. | 

— Kokios nors bėdos? 

Ji tik iš lėto papurtė galvą. 

— Ar galiu paprašyti, kad nors valandėlei nusiimtumėt aki- 
nius? 

Ji nusiėmė ir skubiai paaiškino, lyg jam to būtų reikėję: 

.2—. Aš trumparėgė. 

Ji. buvo tokia trumparegė, kad nusiėmusi akinius, nieko ne- 
matė. Tiesiog nesistengė matyti. Užuot prisimerkusi, kaip Ra- 
paro. dukrelė, kuri, persirgusi sunkios formos tymais, irgi pa- 
sidarė "tokia trumparegė, kad be akinių buvo visai bejėgė, ši 
moteris išsyk plačiai atmerkė akis — jų žvilgsnis buvo kaž- 
koks talimas, tuščias ir. labai keitė'jos veidą. 

— Ir jūs galite vairuoti naktį su tokiu regėjimu? 

Paklausė kaip galėdamas švelniau, bet vis tiek ant savęs 
supyko už šią tipišką bukagalvio faraono frazę. Laimė, ji vėl 
nedelsiant užsidėjo akinius ir, užuot atsakiusi, Lai gal- 
vą. I ar liko tas tvarstis ant rankos. 

— Nelabai protingai elgiatės, panele. Longo, sišdS su to- 
kia ranka. (Jokio atsakymo.) Be to, kiek suprantu, jūs visą die- 
ną prie vairo? (Jokio atsakymo.) Į abu galus kiek išeina? Še- 
šėtlas šimtų? (Jokio atsakymo. 12 Ar < dis "būtinai ES važiuoti? 
ia dabar: Saekiole: Si ati 

a Ę Pietūs: Ai aka, 

„liną Kur Pietus?s: a p neis 

— Į Monte Karlą. 

Nardi švilptelėjo. 

— Ar tik neketinate sukarti tokį kelią nesustodama? 

Ji energingai papurtė galvą. Pagaliau pirmą kartą gana aiš- 
kiai atsakė į jo klausimą: 

— Truputį toliau apsistosiu kokiame nors viešbutyje. 

— Šalone? 

— Taip, Šalone. 

— “Renesanse"? 

Ir vėl pažiūrėjo į jį lyg iš dangaus iškritusi. 

— Taigi sakėte nakvojusi “Renesanse". Gal tai netiesa? 

—- Tiesa. 

— Kambarys užsakytas? 

— Ne, nemanau. 

— Nemanote? 

Ji papurtė galvą ir nusisuko, vengdama jo žvilgsnio. Už- 
dėjusi sutvarstytą ranką ant vairo, sėdėjo nejudėdama, bet ne- 
buvo panaši į kitus vairuotojus, kurie klauso su arogantiška 
kantrybe ir galvoja sau: “Kalbėk, kalbėk, baisiai įdomu; kai 
baigsi pamokslauti, pagaliau galėsiu važiuoti toliau". Ne, ji bu- 
vo lyg nesava, pasimetusi, negalėjo suregzti nei Žodžio, nei 
minties, atrodė tokia bejėgė, kaip nusiėmusi akinius. Lieptų jai 
dabar važiuoti į Žandarmeriją, ji neprieštarautų, ko gero, nė ne- 
klaustų kodėl. 

Jis uždegė savo elektrinį žibintuvėlį ir panaršė spinduliu 
po mašinos vidų. 

— Galima pažiūrėti į pirštinių dėžutę? 

Ji atidarė. Ten buvo tik dokumentai, ir ji prispaudė juos 
ranka, parodydama, kad daugiau nieko nėra. 

— Į jūsų rankinę? 

Ji atidarė rankinę. 

— Bagažinėje kas nors yra? 

— Ne. Mano lagaminas čia. 

Jis žvilgtelėjo pradaręs į jos juodą lagaminą: drabužiai, 
rankšluosčiai ir dantų pasta. Įkišęs galvą pro atviras dureles, 
užsikniaubė ant priekinės sėdynės. Ji pasislinko duodama jam 
vietos. Jautėsi esąs chamas, įkyrus chamas, bet jo nepaliko 

nuojauta, kad čia dedasi -kažkas keista, rimta, ką jis privalė- 
tų suprasti. 

Atsidusęs užtrenkė dureles. 

— Panele Longo, man rodos, jūs turite nemalonumų? 

— Esu pavargusi, ir viskas. 

Nardi už nugaros burgzdamos važiavo mašinos, nuo jų Ži- 
bintų šviesos judėjo šešėliai jaunosios moters veidu, ir jis at- 
rodydavo vis kitoks. 

— Žinote, ką padarysim? Jūs man pažadėsite apsistoti Ša- 
lone, o aš skambtelėsiu į “Renesansą" ir užsakysiu jums kam- 
barį. 

Šitaip jis galės patikrinti, ar ji iš tiesų ten buvusi praėjusią 
naktį, ar nemelavo jam. Neišmanė, ką galėtų padaryti dar. 

Ji linktelėjo galvą. Nardi patarė jai važiuoti atsargiai — 
prieš šventes keliai pilni mašinų — ir, pridėjęs pirštą prie šal- 
mo, nuėjo, bet visą laiką jam nedavė ramybės mintis: “Nepa- 
leisk jos, sutvarkė tave kaip šiltą vilną, greit įsitikinsi . 

Ji net neatsisveikino. Jis atsistojo plačiai išsižergęs ant ke- 
lio, kad mašinos, važiuojančios ta pačia kryptimi kaip ir ji, su- 
lėtintų greitį. Grįždamas prie savo motociklo, lydėjo ją akimis. 
Galų gale, kalbėjo jis sau, ko čia man graužtis, juk negaliu už 
visus atsakyti. O jeigu ji nori baigti gyvenimą su nuotrauka 
laikraštyje, tai kur nors toliau, šeštoje ar septintoje autostra- 
doje, tikriausiai atsiras reiklesnis už jį policininkas ir jai su- 
trukdys tai padaryti. Po penkiolikos tarnybos metų Nardi ti- 
kėjo bene vienintele savo kolegų vertybe, bet tikėjo šventai, 
kaip Evangelija: jų daug. Ir visi jie — vienas už kitą reiklesni. 


Įjungusi ilgąsias šviesas, ji dūmė tarsi per sapną. Sapnas 
buvo nei geras, nei blogas. Kaip visi sapnai. Ne kartą tokius 
regėdavo, pabudusi jų neatsimindavo. O dabar žinojo, kad netgi 
nepabus savo kambary, nes nemiegojo. Ir sapnas buvo ne jos, 
kito Žmogaus. 

Argi taip nebūna: Žengi vieną Žingsnį, paprasčiausią, kaip 
ir visi tavo Žingsniai gyvenime, ir staiga, pati to nesuvokda- 
mą, atsiduri anapus tikrovės, tačiau lieki pati savimi — gyva, 
turinti. sgmonę, tik esi kito Žmogaus sapne, pavyzdžiui, savo 

draugės iš gretimos lovos prieglaudos miegamajame? Ir tu eini 
toliau įsitikinusi, kad niekados iš ten negrįši, kad tu — belaisvė 
kažkokio absurdiško pasaulio, kuris, suvoki, yra tikroji kopija, 
bet tau kelia siaubą, mat kiekvieną akimirką gali dingti iš tavo 
draugės galvos, 0 su juo — Ir tu. 

Kaip ir sapne, kur elgesio motyvai kinta kartu su įvykiais, 
Dani nebežinojo, kodėl ji kelyje, kodėl važiuoja naktį. Įeini 
kambarin — spragt! — spusteli mygtuką ir ekrane matai Žvejų 
vostą, bet čia yra Motinėlė, o tu atėjai prisipažinti, kad išda- 
vei Anitą, nori jai pasiaiškinti, tik niekaip nerandi žodžių, 
kadangi tai nepadoru; tada imi Motinėlę mušti, imi ją mušti, 
bet žiūri, kad čia nebe ji, o ta sena moteris, pas kurią palikai 
savo baltąjį paltą, tu nori jį atsiimti, ir taip toliau, ir taip to- 
liau. Dabar jai buvo aišku viena — reikia važiuoti į viešbutį, 
kuriame ji neva nakvojusi, kol dar žandarui nepasakė, kad ten 
niekada nebuvo apsistojusi. Sako, kai žmogus išeina iš proto, 
jam rodos, kad bepročiai kiti, o ne jis. Matyt, taip ir yra. Ji 
išėjo iš proto. 

Už Arnė Ie Diuko ilga virtinė sunkvežimių riedėjo vėžlio 
greičiu. Ji turėjo vilktis iš paskos įkalnėn, kuriai, rodės, ga- 
lo nebus. Kai pagaliau juos aplenkė — iš pradžių vieną, paskui 
du, dar paskui visus kitus, — pajuto didžiulį palengvėjimą. Ne 
tiek dėl to, kad aplenkė sunkvežimius ir prieš ją vėl plytėjo 
laisvas kelias ir juoda naktis, kiek iš džiaugsmo, nors ir pa- 
vėluoto, kad jos nepasodino į kalėjimą už automobilio vagystę. 
Vadinasi, “Tenderberdo" neieško. Ji išgelbėta. Jai atrodė, kad 
tik dabar išsiskyrė su policininku. Buvo taip sutrikusi, kad nė 
nepastebėjo, kaip prabėgo laikas ir ji nuvažiavo jau dvidešimt 
kilometrų. 

Baigta, užteks kvailysčių, reikia nedelsiant grįžti į Pary- 
žių. Apie jūrą nė kalbos negali būti. Nuvažiuos kitą sykį. Trau- 
kiniu. Arba už likusias santaupas nusipirks “Sitroeną", treč-- 
dalį įmokės iš karto, o kitus — dalimis per pusantrų metų. Se- 
niai reikėjo taip padaryti. Ir važiuos ne į Monte Karlą, o į ko- 
kią nors skylę, skirtą tokiems bevaliams mėmėms. Ne į didelį 
svajonių viešbutį su baseinu, tylia muzika ir rinktine publika, 
o į paprasčiausią šėimyninį pensioną su vaizdu į daržą, kūt di- 

džiausias malonumas — intelektualus pašnekesys popiečio va- 
landą apie Anujo pjeses su dešrininko žmona, prieš kurią ne- 
"dera pasirodyti neišmanėle, arba geriausiu atveju su jaunu vy- 
ruku toliaregėmis akimis, vis kliūvančiu už šezlongų: taigi jis 
ir ji, Dani Longo, būtų puiki pora, ir kokia nors sąvadautoja, 
žiūrėdama į juos, susigraudinusi pasakytų: “Kaip gražu, tik 
liūdna — jeig bus vaikų, tėvai visą turtą iššvaistys akiniams“. 
Taip, ji gali iš viso to tyčiotis, gali visa tai niekinti, bet tai 
ir yra jos pasaulis, kitokio ji nenusipelnė. Kvailė ir tiek, o de- 
dasi nežinia kuo. Jeigu leidi į kelnes vien pamačiusi savo še- 
šėlį, verčiau tūnok namie. 

Šanji. Burgundiški stogai, didžiuliai sunkvežimiai, išsirikia- 
vę prie pakelės restorano. Iki Šalono — septyniolika kilometrų. 

Dieve, kaip ji galėjo taip save įbauginti sudilusio skatiko 
nevertais samprotavimais? Kad ir Karavajus. Nejaugi ji iš tiesų 
mano, kad jis, per kažkokį stebuklą grįžęs iš Šveicarijos, gal- 
votrūkčiais bėgs į policiją, kad visi sužinotų tarp jo darbuo- 
tojų esant nusikaltėlių? Ką ten policija, nejaugi ji mano, kad 
Karavajui pakaks drąsos šį įvykį sudramatinti? Juk Anita jį ne- 
gailestingai išjuoktų. Oi juoktųsi Anita, vaizduodamasi, kaip 
jos baikščioji pelėdžiukė dumia pasimėgauti gyvenimu trisde- 
šimties kilometrų per valandą greičiu. 

Į beprotnamį! Į beprotnamį! Kuo ji rizikuoja? Blogiausiu 
atveju, jai grįžus, Karavajus pasakys: “Džiaugiuosi jus ma- 
tydamas, Dani, jūs nuostabiai atrodote, bet, kaip pati gerai 
suprantate, jeigu visi agentūroje užsimanys važinėtis mano 
mašina, turėsiu įsirengti automobilių parką“. Ir išmes ją pro 
duris. O gal ne. Lieps pasiaiškinti ir atlyginti nuostolius. Tada 
maloniai paprašys rašyti prašymą savo noru. Puiku, eis į ki- 
tą agentūrą, kuri kas metai vis ją kviečiasi; jai bus dar geriau, 
mat ten atlyginimas didesnis. Šiai ir viskas, mulke nera- 
liuota. 

Policininkas Žinojo jos pavardę. Tvirtino ją matęs rytą toje 
pačioje vietoje. Na ir kas, galima paaiškinti ir tai. Jeigu ji būtų 
elgusis su juo ir su tuo mažiu iš degalinės kaip normalus žmo- 
"gus, jau žinotų, kur šuo pakastas. Dabar, kai ji gali blaiviai 
mąstyti, pradeda šį tą nutuokti. Tiesa, negalima sakyti, kad jau 

viskas aišku kaip dieną, bet ji jautė, kad čia nėra ko išsigąsti 
nė kiškiui. Jai buvo gėda, ir tiek. 

Prie jos priėjo, truputį pakėlė balsą, o ji kone apalpo. Liepė 
nusiimti akinius — nusiėmė. Ji taip įsibaugino, kad ir drabužius 
būtų nusivilkusi, jei tik būtų jai liepęs. Ir būtų ėmusi verkti, 
maldauti. Tik tam ji ir tinka. 

Tačiau ji ir dantis moka parodyti, apsiginti, ir dar kaip, tuo 
ne sykį įsitikino. Kartą, kai jai buvo dar tik trylika metų, ji 
Gailestingajai Marijai, vienuolyno seseriai, kuri toli gražu ne 
su gailesčiu skaldydavo savo auklėtinėms žandus, trenkė to- 
kį antausį, kad ta vos nenuvirto. Net ir Anitai, kuri jos žmo- 
gumi nelaikė, kartą taip davė į kailį, kad ši motinos ėmė šauk- 
tis, ir išmetė į laiptinę pirmiau ją, paskui jos rankinę su paltu. 
Vėliau ji, žinoma, bliovė kelias dienas iš eilės, bet ne dėl to, 
kad apkūlė Anitą, o visai dėl kitos priežasties: suprato, kad jau 
niekad negalės būti tokia kaip anksčiau. Šiaip ar taip, apie šias 
ašaras niekas, išskyrus ją, nežinojo. Niekas, išskyrus ją, neži- 
nojo ir to, kad per kelias minutes, rodos, be jokios priežasties, 
jos giedriausia nuotaika gali virsti visiška neviltim. Tiesa, ir 
nevilties apimta, ji niekuomet neužmiršdavo (taip jau buvo 
įpratusi), kad reikia tikėti savimi, kad netrukus ji vėl tartum 
feniksas prisikels iš pelenų. Kiti — ji buvo tuo įsitikinusi — 
matyt, mano, kad ji nekalbi, varžosi savo Bkinių, tačiau — su 
charakteriu. | 

„Netoli Šalono jai vėl ėmė skaudėti ranką. Gal nejučia stip- 
riau sugniaužė vairą, o gal baigėsi vaistų, kuriuos suleido, vei- 
kimo laikas. Iš tikrųjų tai dar nebuvo skausmas, bet ji ėmė 
jausti ranką po tvarsčiu. O buvo ją ir pamiršusi. Žibintų sVie- 
soje išnirdavo didžiuliai skydai, reklamuojantys jai gerai žino- 
mas prekes. Vienos iš' jų, kažkokio mineralinio vandens, re- 
klama agentūroje ėjo kaip tik per jos rankas. Buvo nėmalė 
nu matyti ją pakelėj. Viešbutyje išsimaudysiu, pagalvojo ji, ir 
eisiu miegoti. Pailsėjusi grįšiu į Paryžių. Dabar ir išaiškės, ar 
ji su charakteriu. Ji dar turi galimybę priremti prie sienos 'tuos, 
kurie tvirtina ją pažįstą. Ta galimybė — “Renesanso viešbu- 
tis, į kurį ją pasiuntė Žandaras. Pavadinimas simboliškas, I 
tik ten ir atgims feniksas. : 2 

Buvo tikra, kad tenai pasakys ją matę vakar. Netgi buvo 
tikra, kad jau ir pavardę jos Žino. Kur nežinos, juk Žandaras 
paskambino. Bet šį kartą ji nepasimes, tvirtai įsikals į galvą, 
kad dėl mašinos jai niekas negresia, ir pati ims pulti. “Rene- 
sansas“? Gerai, tegu bus “Renesansas". Jautė, kaip ją apima 
šaltas, nuostabus pyktis. Iš kur žandaras sužinojo jos pavardę? 
Gal ją pasisakė pas gydytoją, o gal ir degalinėje? Nors nebuvo 
plepė — bent taip jau manė, — bet vis ką nors leptelėdavo. O 
kad incrdentas su ranka siejasi su kitais įvykiais, čia ji klys- 
ta. Ranka nebuvo numatyta šioje... — jai atėjo į galvą tinkamas 
žodis — komedijoje. Kažkas nusprendė iš jos pasijuokti, pa- 
maustyti ją. 

Kur visa tai prasidėjo? Avalone Dvivakaryje? Pas senę? 
Ne, anksčiau, be abejo, anksčiau. Iki tol ji kalbėjosi tik su po- 
rele pakelės restorane, pardavėjomis krautuvėse, vairuotoju, ku- 
ris taip Žaviai šypsojosi ir nukniaukė iš jos žibuoklių puokš- 
telę ir... Oi Dani, Dani, nejaugi nešioji galvą tik tam, kad ap- 
sirištum skarele? Žinoma, vairuotojas! Iš žemės iškas tą vy- 
rioką su šypsena “Džibs", nors tektų visą gyvenimą ieškoti, 
prisidės į rankinę švino ir suradusi išbarstys jam dantis. 

Šalone jau pradėjo puošti gatves trispalvėmis vėliavėlėmis 
iš popieriaus ir lempučių girliandomis. Dani pervažiavo miestą 
iki pat Sonos krantinės. Priešais matė upėje saleles, pačioje di- 
džiausioje stūksojo kažkokie pastatai, turbūt ligoninė. Ji užva- 
Žiavo ant šaligatvio palei upę, išjungė variklį ir užgesino pa- 
žibinčius. 

Ją buvo apėmęs keistas jausmas, kad visa tai ji jau matė, 
išgyveno. Valtis juodame vandeny. Kavinės šviesos kitoje gat- 
vės pusėje. Netgi “Tenderberdas", tylus ir šiltas, stovįs tarp 
kitų išrikiuotų mašinų tą vasaros vakarą Šalone, dar labiau su- 
stiprino įspūdį, kad ji žino, kas atsitiks po akimirkos. Tikriau- 
siai tai dėl nuovargio, didžiulės nervų įtampos kiaurą dieną, 
visų tų įvykių. 

"Po akimirkos ji -nusirišo skarelę, krestelėjo plaukus, per- 
ėjo.gatvę, vėl jausdama malonumą vaikščioti, ir įžengė į švie- 
s0s:užlietą-kavinę;. Alenas Barjeras dainavo -apie savo gyve- 
-nimą; lankytojai pasakojosi apie savuosius,-nors. vieni kitų ne- 

girdėjo, skambčiojo elektrinis biliardas, ir Dani, klausdama 
kasininkę, kaip rasti “Renesanso" viešbutį, irgi turėjo pakel- 
ti balsą. 

— Banko gatvė; važiuosite tiesiai, paskui į kairę, bet tu- 
riu perspėti, kad tai brangus viešbutis. 

Paprašė vaisių sulčių, tačiau persigalvojo ir išgėrė stikliuką 
konjako, tokio stipraus, kad net kvapą užgniaužė, — juk reikia 
pataisyti nuotaiką. Stikliuko šone buvo skalė su įvairaus dy- 
džio kiaulytėmis. Ji buvo tik maža kiaulytė, visai dar parše- 
lis. Kasininkė suprato, kas per mintis už merginos akinių, nes 
skambiai, labai maloniai nusijuokė ir tarė: 

— Nekreipkit dėmesio, išgėrusi jūs dar gražesnė. 

Dani nedrįso paprašyti antro stikliuko, nors labai norėjo. 
Paėmė nuo baro krepšelį tešlainių ir ėmė valgyti, ieškodama 
sąraše prie muzikos automato Žilberto Beko plokštelės “Vienas 
savo žvaigždėje“, ir kasininkė pasakė, kad ta daina ją irgi kaž- 
kaip keistai veikia — čia! — ir pirštų galiukais palietė kai- 
riąją krūtinės pusę. 

Kai Dani išėjo gatvėn, į veidą padvelkė vėsi Šalono naktis. 
Valandėlę ėjo pėsčia, paskui sustojo prie upės galvodama, kad 
neturi jokio noro eiti į viešbutį. Norėjo mesti į vandenį tešlai- 
nių krepšelį — metė, norėjo valgyti spageti, norėjo būti lai- 
minga, norėjo būti Kanuose ar kur kitur su balto muslino suk- 
nia, kurią pirko Fontenblo, arba visai nuoga mielo vaikino glė- 
byje — jis ją paguostų ir būtų taip pat nuogas, -o ji bučiuo- 
tų jį, bučiuotų iš visų jėgų. Tokio vaikino kaip tas pirmasis, 
po kurio daugiau nė vienas jai nepatiko; susipažino būdama 
dvidešimties metų (iš tikrųjų tai tęsėsi tarp dvidešimtų ir dvi- 
dešimt antrų), bet jis jau turėjo, kaip sakoma, sutvarkytą gy- 
venimą: žmoną, kurią vis tiek beviltiškai mylėjo, bamblį — 
matė jį nuotraukose... Dieve, kokia ji pavargusi! Kažin, kelinta 
dabar valanda? 

Ji grįžo prie “Tenderberdo". Krantinės pakrašty. bolavo pie- 
nių burbuliukai, vadinami “angelėliais". Kai ji buvo-dar vaikas, 
mėgdavo į juos pūsti;. balti pūkeliai skrisdavo pavėjui, ir::jėi 
rodės, kad ji moteris iš Laruso žodyno viršelio. Ji nusiskynė 
vieną, bet pro šalį ėjo žmonės, žiūrėja: į ją, ir ji nedrįso -pa- 

pūsti: Norėjo. sutikti angelą kelyje, vyriškos. lyties, be sparnų, 
bet. gražų, malonų, linksmą, vieną iš. tų, į kuriuos: Motinėlė 
kreivai žiūrėdavo; jis laikytų ją glėbyje visą naktį, ir Žinai ką? 
Kitą dieną ji užmirštų tą blogą sapną, ir jie. važiuotų kartu į 
Pietus “Audros paukščiu“. Na, liaukis, vištele. 

Jos maldos nedažnai būdavo išklausomos, tačiau kai ati- 
darė “Tenderberdo" dureles, vos nesuspigo. Angelas ar ne an- 
gelas, (bet mašinoje sėdėjo nepažįstamas vyras, juodbruvas, ga- 
na aukštas, matyt, velnio neštas 1r pamestas; patogiai atsidrėbęs 
ant sėdynės šalia vairo, pakėlęs kojas, mokasinų padais įsispy- 
ręs į priekinį stiklą, jis čiulpė cigaretę su filtru — iš pakelio, 
kurį ji buvo palikusi ant prietaisų skydo — ir klausėsi radi- 
jo; atrodė maždaug jos amžiaus, buvo su šviesiom kelnėm, bal- 
tais marškiniais ir megztiniu be apykaklės: Savo didelėm juo- 
dom akim jis nužvelgė ją nuo galvos iki kojų ir tarė dusliu, 
gana maloniu, tačiau truputį suirzusiu balsu: 

— Ar jūs ten užmigote? Dabar jau nevažiuosim! 


Filipas Filanteris, pravarde Filu Filu — mat du geriau negu 
vienas, — turėjo -bent vieną iš didžiausių dorybių; žinojo, kad 
jam mirus, nebebus nė pasaulio, kad kiti Žmonės nieko nereiš- 
„kia ir neverta -dėl jų sukti galvos — jie yra tik tam, kad pa- 
rūpintų viską, ko reikia Filu Filu; tikrai būtų kvaila sukti dėl 
ko nors galvą, juk smegenų apkrovimas veikia širdį ir gali su- 
trumpinti gyvenimą, o Filipas vylėsi: išgyventi mažiausiai še- 
šiasdešimt ar net septyniasdešimt metų. 

«Vakar jam. sukako dvidešimt šešeri. Buvo jėzuitų auklėtinis. 
Prieš-keletą .< metų mirė jo motina, ir tai buvo vienintelis da- 
Aykas,- dėl kurio jis liūdėjo, dėl kurio liūdi net dabar. Filipas 
dirbo. reporteriu viename Elzaso: laikrašty. Kišenėje turėjo bi- 
lietą. į. laivą iki Kairo, sutartį su tenykščiu radiju ir, galima sa- 
kyti, nė grašio. Jo nuomone, moterys jau iš prigimties yra ant- 
rarūšės būtybės ir paprastai nereikalauja didelių proto pastangų, 
taigi:jos — tinkamiausia kompanija tokiam vyrukui kaip jis, 
„kuriam. reikia porą- kartų per dieną valgyti, retkarčiais pasimy- 
lėti ir. iki liepos keturioliktosios pasiekti Marselį. 

:Z.1.Vakar, savo gimimo dieną, jis buvo.Bar le Diuke.. Atsibel- 

dė ten su viena mokytoja nuo Meco, didele Elizabetos Teilor 
ir Malarmė gerbėja, kuri savo “Sitroenu" važiavo į Sen Dizjė, 
Ot Marnos departamentą, aplankyti tėvelių. Diena ėjo vaka- 
rop. Lijo, paskui švietė saulė, paskui vėl lijo. Jie pasuko iš ke- 
lio, sustojo už apleistos lentpjūvės ir nei šiaip, nei taip pasi- 
kuitė ant užpakalinės sėdynės — jai tai buvo kažkas nauja, o 
jam liko koktus prisiminimas. Tačiau mergina buvo patenkinta. 
Iki pat Bar le Diuko važiavo linksmai niūniuodama, norėjo, 
kad Filipas laikytų ranką jai ant kelių. Turėjo dvidešimt dvejus 
ar dvidešimt trejus metus, pasakojo, kad yra susižadėjusi, bet 
skirsis, ir dėl to nei vienas, nei antras nesikrims, kad šiandien 
nuostabiausia diena jos gyvenime, ir taip toliau, ir panašiai. 

Skaitydamas France-Soir, Filipas suvalgė porciją troškintų 
kopūstų, tada pasiėmė savo lagaminą, įšoko į autobusą ir nu- 
važiavo į priemiestį išgęrti kavos. Kavinė buvo gana padoriame 
viešbutyje. Didelis židinys valgomajame, padavėjos juodomis 
suknelėmis su baltomis prijuostėmis. Jis užmezgė pažintį su 
dailia juodbruve, baltos kaip sniegas odos, kokių keturiasde- 
šimt metų, ir jos svainiu, notaru iš Longijono, nugirdęs, kad 
naktį juodu važiuoja į Muleną. Jie buvo bebaigią pietauti. Fi- 
lipas pliauškė, kas užėjo ant seilės: jis, girdi, norįs paskirti savo 
gyvenimą nepilnamečiams nusikaltėliams auklėti ir jau gavęs 
paskyrimą į Sent Etjeną. 

Kiek jis suprato, moteris buvo ne iš tokių, kurias paimsi 
panašiais blėniais. Suvalgė braškes su grietinėle, užsirūkė ci- 
garetę ir, rodės, galvojo apie kitką. Tada jis ėmėsi svainio, rau- 
donveidžio storulio, vilkinčio vasariniu blizgančios medžiagos 
kostiumu, ir pasakė jam pirmąkart matąs tokį elegantišką no- 
tarą. Išmušus vienuoliktą, Filipas su savo naujais pažįstamais 
sėdo į juodą, truputį dusulingą “Pežo", ir jie išvažiavo. 

Pirmą valandą nakties jis jau žinojo apie jų gyvenimą vis- 
ką: apie tėvų žemę, kurią jie per savo kvailumą pardavę, apie 
pikčiurną paralitiką senelį ir apie būdą moters vyro bei kito 
svainio brolio, pas kurį jie vakar važiavo į Muleną. Notaras 
sustojo pakelėj, norėdamas valandėlę snustelėti, o Filipas su 
ja išlipo iš mašinos, ir abu užsirūkė po. silpną anglišką ciga- 
retę. Rąžydamasi moteris pasakė, kad gamtoje, kai tokia graži 

naktis ir visi miega, ji pasijuntanti jauna. Jie pasuko į laukus 
kėliuku, vedančiu tikriausiai į kokią nors fermą. Moteris vis 
stodinėjo, bandydama tamsoje atpažinti gėles. Iš jos truputį vir- 
pančio balso jis suprato, kad jai gniaužia gerklę, kad ji visa 
degte dega iš aistros ir galvoja tik apie tą dalyką. 

Paėmė ją po medžių guotu. Ji nesiliovė veblenusi, kad tai 
daranti pirmą kartą gyvenime, kad nereikią jos už tai smerkti, 
kad ji visa esanti tik jo vieno — net koktu buvo klausytis, — 
ir Filipas, praėjus geismui, iš tikrųjų negalėjo be pasibjaurė- 
tėjo tamsoje. Paskui tvarkydamasi sijoną paklausė, ar jis ją my- 
lįs. Lyg nebūtų buvę aišku savaime. 

Kai jie grįžo, svainis vis dar miegojo mašinoje. Pažadino 
jį Tereza — toks buvo jos vardas — norėjo, kad Filipas sėstų 
šalia jos, ant užpakalinės sėdynės, ir svainis, matyt, viską su- 
prato, bet nieko nesakė. Vėliau, važiuojant per Bono miestelį, 
ji užmigo. Filipui atidarant jos rankinę, pasigirdo trakštelėji- 
mas, ir notaras sulėtinęs greitį tarė silpnu balsu: “Jūs jaunesnis 
ir stipresnis, bet aš jus perspėju, kad ginsiuos, ir visa tai gali 
blogai baigtis“. Filipas uždarė rankinę ir išlipo. Tereza nepa- 
budo. 

Jam dar buvo likę truputį daugiau nei dešimt frankų, la- 
gaminas ir didelis noras miegoti. Jis nuėjo per tuščią mieste- 
lį į geležinkelio stotį, orientuodamasis pagal traukinių švilpukus. 
Laukiamajame snūduriavo skaudama galva, o apie aštuntą va- 
landą ryto nusiskuto tualete, išgėrė kavos ir nusipirko pakelį 
cigarečių. Bet pagalvojęs, kad jam reikėtų būti taupesniam, ci- 
garetes grąžino. 

“ Įdienojus jis sėdo į autobusą, važiuojantį į Šaloną prie So- 
nos. Frankų nebeturėjo, bet negi taip jau sunku šeštojoj auto- 
stradoj pasičiupti pinigingą bobšę? Nebent pats velnias koją pa- 
kištų. Ir pakišo. Velnias ar dar blogiau. Nuo pietų lig vaka- 
ro jis davėsi po Paryžiaus prospektą ir Citadelės gatvę, bet nie- 
ko taip ir nerado, o neturėjo už ką nė į bistro užeiti. Plėšti 
kumščiais ir peiliu buvo ne jo stilius. Kol dar yra laiko — jis 
nusistatė terminą iki vidurnakčio, — geriau vengti sunkveži- 
mių vairuotojų ir kitokių vyriškos lyties mulkių, mat pradedi 

vaidinti šaunų medicinos studentą, galvodamas apie jų pinigus, 
o baigi teisiamųjų suole. Be to, jei moterį galima ir netgi pa- 
tariama, reikalui esant, patiesti ant žemės, stuktelėjus kiek per 
ausį, tai su vyru nesusidorosi, neuždėjęs jam guzo ant pakaušio 
ar — jeigu jis už tave stambesnis — nespyręs į kiaušus. Galva 
— trapus daiktas, kiaušai irgi. Nedera statyti ant vienos kortos 
pakaušio ir piniginės storio. 

Jeigu dabar būtų rytas ir ne šeštadienis, jis užeitų į bet kurį 
daugiabutį. pastatą, susipažintų su kokia nors namų šeimininke, 
nusikamavusia, nesuprasta, de Golio šalininke, ir kol vyras ne- 
parėjo iš darbo, o vaikai iš mokyklos, ji duotų jam — laik- 
raščio Le Progrės de Lyon korespondentui — interviu, užbaigtų 
jį sutuoktuvinėj lovoj, o paskui aiškintųsi vyrui, kad pametusi 
piniginę “Junipri" universalinėje parduotuvėje. Beje, jis ir pats 
galėtų apsilankyti “Junipri" ir užkabinti kokią nors pardavė- 
ją, bet šeštadieniais, ir dar po pietų, jos taip perkrautos dar- 
bu, taip išerzintos įkyrių pirkėjų ir kasininkų klaidų, kad ver- 
čiau jų nekliudyti. . 

Apie penktą valandą, užkalbinęs belgų turistus, kurie, deja, 
grįžo į tėvynę, jis tarė sau: na, vyruti, šį kartą įkritai į sūrų 
rasalą, būsi priverstas imti į nagą sunkvežimio vairuotoją, kokį 
nors keturių vaikų tėvą, ir taip toliau, ir panašiai. Prieš sėdant 
keturioliktosios rytą Marselyje į laivą, jam dar reikėtų užsukti 
į Kasisą. Ten gyvena draugelis, atsikėlęs iš Meco; jis turi nu- 
osavą automobilių remonto dirbtuvę ir galėtų tikra to Žodžio 
prasme paremontuoti jam kišenę. Šiandien vienuolikta. Tokiais 
tempais kaip dabar jis prisikas iki Marselio ne anksčiau. ne- 
gu mėnesio gale. 

Jam į galvą atėjo mintis, Žinoma, ne iš genialiųjų, bet tai 
buvo vis geriau negu nieko: kaip tik šiuo metu koležuose ir 
licėjuose baigiasi pamokos. Vos vilkdamas kojas iš nuovargio, 
jis išnaršė keletą gatvių, kol suprato, kad jau atostogos ir mo- 
kyklose pamokų nėra. Vis dėlto rado kažkokius mergaičių pre- 
kybos kursus. Prie durų laukė būrelis motinų. Ak, tas lagami- 
nas, kad jis prasmegtų! Su juo atrodė kaip koks bastūnas... : 

Kai kregždutės išskrido, jam tiesiai į akis plieskė saulė, iš 
už gamyklos stogo, ir jis tik vargais negalais išsirinko tą, kuri 

tiko jo sumanymui. Tai buvo šviesbruvė paauglė, aukšta ir 
stambi; ji ėjo pasikišusi po pažastim knygas, suveržtas odiniu 
dirželiu, itin garsiai kalbėjo ir juokėsi. Filipas davė jai šešiolika 
metų — iš principo, nes būtų pasijutęs lyg ir pažemintas sa- 
vo akyse, jei būtų davęs mažiau. Ir — pirmyn! Ji ėjo su drau- 
gėmis. Plepėdavo ilgiausiai, sustojusios prie kiekvieno kampo, 
kol pagaliau kuri nors viena iš jų atsiskirdavo. Sužinojo, kad 
ji vardu Dominika, bet ją pravardžiuoja Gran šan*. Mergina 
pastebėjo, kad jis eina iš paskos. Retkarčiais jis sugaudavo 
kvailą mėlynų jos akių žvilgsnį, kuris vis nuslysdavo į lagaminą. 

Prie stadiono, Garibaldžio gatvėje, ji liko viena. Filipas 
griebė jai už rankos ir pasakė tik: “Dominika, tu turi mane iš- 
klausyti, juk aš irgi žmogus“, paskui staiga ją paleido, leis- 
gyvę iš baimės, ir atsisėdo ant Žemos mūrinės tvoros, juosian- 
čios futbolo aikštę. Mergaitė pasvyravo gal pusę minutės ir at- 
sistojo greta jo. Žiūrėdamas į žemę, Filipas ėmė skiesti, kad 
jau seniai ją mylįs ir kartu neapkenčiąs, kad dėl jos susimu- 
šęs — nes iš jo meilės juokęsi — ir netekęs darbo, bet prieš 
išvykdamas norįs jai pasakyti, nors ji taip pat gal iš to pasi- 
juoksianti, ką jautęs, kai pirmąkart ją pamatęs. Tada pakėlė 
akis. Mergaitė stovėjo nustėrusi, raudonais veidais, bet jau ne- 
bijojo, o jis plekšnojo ranka šalia savęs, kviesdamas ją sėstis, 
ir suko galvą, kiek ji turi kišenėje pinigų arba kiek galėtų pa- 
rūpinti, kiek laiko jis sugaiš, kol ją sugundys. 

Bleizerio kišenėje ji turėjo du banknotus po dešimt fran- 
kų ir vieną penkių frankų monetą, kurią nešiojo kaip talismaną. 
Atidavė juos po trejeto valandų savo namo koridoriuje. Namas 
buvo niūrus, atsidavė kopūstais, mergaitė tyliai verkė, vadino 
jį Žoržu — jis sakėsi, kad jo toks vardas, — bučiavo susičiau- 
pusi, vaikiškai, sūriomis nuo ašarų lūpomis, o jam rodės, kad 
jis bjauriai kažką nužudė, ir pyko ant savęs, kad nužudė už 
kelis skatikus, prisiekinėjo niekad jos nepaliksiąs, lauksiąs ryt 
po pietų prie kažkokio paminklo, kurį dėjosi žinąs. Kai ji už- 
lipo laiptais ir paskutinį kartą atsuko į jį kvailą savo veidą — 
vargšelė dar tikėjo savo laime, — jis tarė sau: po šimts, jam 


* Grand champ — didelis laukas. (Pranc.) 

taip pat niekas nedavinėjo dovanų, jo motiną tas šūdžius tė- 
vas irgi laikė trenkta, ir visą gyvenimą. O juk tai buvo jo 'mo- 
tina! Et, nusispjaut į viską. 

Jis užėjo į barą ir, Žiūrėdamas pro langą į tamsą, suval- 
gė hamburgerį. Baras buvo Mesarži krantinėje. Sėdėjo ten ilgai, 
nes kitur būtų buvę dar brangiau, be to, iš patirties žinojo, kad 
sutemus reikia tik mokėti laukti, laukti atkakliai, vienoj vie- 
toj, antraip pražiopsosi savo laimės. žvaigždę. Apie vienuoliktą 
pamatė, kaip kitoje gatvės pusėje sustojo baltas “Tenderber- 
das“. Jis kaip tik valgė antrą hamburgerį ir gėrė antrą ketvirtį 
vyno. Mašinoje pastebėjo vien žalią ar mėlyną skarelę, o iš už- 
pakalio — Senos departamento numerį. Kaip tik pačiu laiku, 
pagalvojo jis. 

Kai jis išėjo, motefis lipo iš mašinos. Aukšta, baltai ap- 
sirengusi. Nusirišo skarelę, ir auksiniai jos plaukai sūžvilgo 
krantinės lempų šviesoje. Kairė ranka buvo aptvarstyta..Ji per- 
ėjo gatvę ir dingo kavinės tarpdury, už kelių žingsnių nuo baro. 
Žengė dideliais žingsniais, tačiau atsargiai — malonu buvo Žiū- 
rėti. 

Prieš užeidamas į kavinę, Filipas irgi perkirto gatvę, tuk 
priešinga kryptimi, apsuko aplink mašiną žiūrėdamas, ar nė: 
ra'ko viduje: Mašina buvo tuščia. Jis atidarė “dureles iš vai- 
ro -pusės. Viduje dvelkė moteriškais kvepalais.: Ant prietaisų 
skydo jis rado pakelį “Žitan" cigarečių su filtru, paėmė vieną 
ir:užsidegė automobilyje įtaisytu Žiebtuvėliu. Atidarė pirštinių 
dėžutę, paskui gulintį ant:užpakalinės sėdynės lagaminą: dvėjos 
nėrininės nailono kelnaitės, šviesi suknėlė, kelnės; dviejų dalių 
maudymosi kostiumėlis, naktiniai. marškiniai, dvelkiūntys taiš' 
pačiais kvepalais, nors kiti daiktai dar kvepėjo kaip BEL Dėl 
visa ko jis įmetė vidun ir savo lagaminą. Tea 

Į kavinę jis neužėjo, tik pažvelgė pro langą: Merginai sto- 
vėjo prie: muzikos automato ir rinkost plokštelę. Biirnojė laikė“ 
įsikandusi tešlainį. Jis pastebėjo, kad tamsūs jos akiniai išgaubti“ 
ir ypatingai atspindi šviesą. Trumparegė. Dvidešimt 'pėnkerių 
metų. Nevikriai valdo "dešinę ranką: Ištekėjusi arba 'turi mči- 
lužį, galintį Kalėdų proga jai padovanoti “Tenderberdą". Kai 
pasilenkė, norėdama uždėti plokštelę, sijonas glaudžiaiaptėrhpė 

jos apvalų, standų užpakaliuką, ilgas šlaunis; jis taip pat pa- 
stebėjo, kad sijonas keliose vietose suteptas. Kukli šukuose- 
na, maža burnikė, maža nosytė. Kažką kalbėjo su ručke (čia 
tai bent bobikė!) kasininke, ir Filipas iš liūdnos jos šypsenos 
suprato, kad merginą slegia rūpesčiai, o gal net sielvartas. Vy- 
rai, kitaip sakant, Visi. kavinės klientai, vogčiomis, bet atkakliai 
į ją žvilgčiojo, tik ji to nepastebėjo. Klausėsi Beko dainos. (Jis 
girdėjo pro langą.) Beko merginai dainavo, kad ji vieniša savo 
žvaigždėje. Aišku, ką tik pamesta. Ne, su tokiomis verčiau ne- 
prasidėti. 

Nėra turtinga, o jeigu ir prie pinigo, tai neseniai. Nebūtų 
galėjęs pasakyti, iš kur žino. Gal todėl, kad turtinga mergina 
nesivalkios viena po Šaloną vienuoliktą valandą vakaro. Tarp 
kitko, kodėl gi ne? O gal dėl to, kad lagamine buvo tik dantų 
šepetukas ir visai nedaug daiktų? Jis tikrai Žinojo. tik viena: 
Jeigu jau pataikė ant tokios, tai puikiausiai gali nors ir dabar 
stabdyti sunkvežimį. Su tokiomis irgi verčiau neprasidėti. 

Filipas įsitaisė mašinoje ir ėmė laukti. Užsuko bangą “Eu- 
ropa I", užsirūkė antrą cigaretę. Jis pamatė, kaip ji išėjo iš ka- 
vinės, perkirto gatvę ir sustojo prie upės, gana toli nuo auto- 
mobilio. Kai grįžo, jis, Žiūrėdamas į keistą ir gražią jos eiseną, 
sumetė, kad tai, matyt, mergina rimta, protinga, tačiau jai būtų 
labai smagu, kad kas nuvilkęs jos kostiumą ją paglamžytų. Šita 
nuo jo nepaspruks. 

Atidariusi mašinos dureles ir išgirdusi jo priekaištą, kad pri- 
vertė ilgai laukti, ji truputį atšoko atgal, bet neatrodė ypač nu- 
stebusi. Atsisėdo prie vairo, timptelėjo sijoną, kad uždengtų ke- 
lius, ir tarė ieškodama raktų rankinėje: 

— Tik nesakykit, kad mane jau matėte. Įkyrėjo. 

Ji kalbėjo taip aiškiai, kad rodės, kiekvieną garsą taria 
atskirai. Nieko geresnio nesugalvodamas, jis atsakė: 

— Gerai, gerai, pakalbėkim važiuodami. Ar žinot, kelin- 
ta valanda? | 

Labiausiai jį varžė jos- akiniai. Du ovalūs tamsūs stiklai, 
už kurių slėpėsi nežinia kas. Tuo. pačiu balsu .ji tarė: 

— Lipkit iš mašinos... 
„77 Mašina nę jūsų. , 

— Taip? | 

— Taip. Mačiau dokumentus pirštinių dėžutėje. 

Ji truktelėjo pečiais. 

— Būk toks malonus, išlipk. Ir vikriai. 

— Aš važiuoju į Kanus. 

— Puiku. Bet vis tiek išlipk. Žinai, ką padarysiu, jeigu ne- 
išlipsi? | | 

— Nuvešite mane į Kanus. 

Ji net nenusišyosojo. Pliaukštelėjo jam per kojas, kadan- 
gi vis dar buvo įrėmęs padus į priekinį stiklą, ir jis atsisėdo 
kaip pridera. Tada pažiūrėjo į jį atidžiau: 

— Aš negaliu tavęs nuvežti į Kanus. 

— Man labai liūdna. 

— Ko tau, tiesą sakant, iš manęs reikia? 

— Nagi, po velnių, kad jūsų sumautas drandaletas pasiju- 
dintų iš vietos! 

Ji linktelėjo galvą, lyg sutikdama, ir pasuko starterio raktelį. 
Bet jis žinojo, kad tai dar toli gražu ne sutikimas. Jo nė kiek 
nestebino, kai ji dailiai apsigręžė ant šaligatvio ir pasuko į 
miesto centrą. Jis pagalvojo, kad ko gero, gali nieko nesakiusi 
jį nuvežti į policijos nuovadą, bet ne, tai ne jos stilius. 

Ji pasuko kairėn, į kažkokią gatvę ir sustojusi ėmė skai- 
tyti jos pavadinimą. Ji taip ištiesė savo ploną kaklą, kad iš ki- 
tos pusės važiuojanti mašina irgi turėjo sustoti. Vairuotojas pra- 
vėrė dureles ir ėmė šaipytis, bet nei ji, nei Filipas neatsikir- 
to. Pavažiavo truputį toliau ir sustojo prie neoninės iškabos: 
“Renesanso" viešbutis“. Jam tikriausiai į galvą atėjo paprasta 
ir kartu drąsi mintis, bet jis ją nuvijo. 

— Man likti mašinoje ar eiti su jumis? 

— Gali eiti, gali neiti, daryk kaip nori. 

Jis išlipo ir atsistojo šalia jos. Buvo visa galva už ją aukš- 
tesnis. Pasakė kvailai, kad jeigu ji ir toliau jam sakys “tu", 
jis irgi taip sakys. 

— Pabandyk. Prikelsiu visą Makoną. 

— Mes juk dar ne Makone, o Šalone. 

— Žinau. Bet mane girdės ir Makone. 

Ji pakėlė į jį savo veidą, abejingą, viskam pasiruošusį, ir 

jis suprato, kad šios merginos niekuo nenustebinsi, tačiau buvo 
įsitikinęs — kone fiziškai jautė, kad dar šiąnakt ją turės sa- 
vo glėbyje, pamatys jos akis, o rytoj visą dieną praleis kar- 
tu. Ji neryžtingai stovėjo prie stiklinių durų. Matyt, galvojo apie 
tą pat kaip ir jis, kadangi staiga, nenuleisdama nuo jo akių, 
tarė pasikeitusiu, lyg pavargusiu balsu: 

— Na, eik, aš tavęs nesuėsiu. 

Ir atidarė duris. 

„To, kas dėjosi viduje, jis niekaip negalėjo suprasti. Mer- 
gina klausinėjo sėdintį už pertvaros elegantišką vyrą ir jo Žmo- 
ną, atėjusią vėliau, ar buvo jai telefonu užsakytas kambarys 
— jos pavardė Longo — ir ar tikrai ji čia nakvojusi praėju- 
sią naktį. Šeimininkas su žmona sumišę kvailai vienas į kitą 
žvalgėsi. 

— Bet, panele, argi pati nežinote? 

Ne, jie tai jos nematę. Ją priėmęs budintysis, bet šiandien, 
kaip ir kiekvieną šeštadienį, jis turįs laisvą dieną. Mergina at- 
kirto: 

— Tikrai? Kaip viskas paprasta. 

— Argi vakar vakare ne jūs atvažiavote? 

— To aš ir klausiu jūsų. 

Filipas stovėjo šalia jos ir mašinaliai suko aplink tušinio 
plunksnakočio stovą. peleninę, kurią buvo paėmęs nuo pertva- 
ros. Tai, matyt, merginą erzino, ir ji, nė nežvilgtelėjusi į jo pu- 
Sę; uždėjo: savo dešinę ranką jam ant.riešo. Prisilietė švelniai, 
tarytum sesuo. Jos pirštai buvo labai ploni, labai ilgi, nagai 
trumpai apkarpyti ir nelakuoti./ “Mašininkė", — dingtelėjo 
Filipui. Jeigu ji iš tiesų nakvojusi viešbutyje, kalbėjo -mergi- 
na; tai: turinti būti: kortelė arba jos A svečių registraci- 
jos. knygoje. - 

**—:Mes turime jūsų kortelę, jau sakėme žandarui, kai jis 
skambino. :Tiesa, jūs atvažiavote EP Yelai, AB joje pažymėta 
E dienos data. 

Šeimininkė, jau truputį. aslasjėjasis ėmė. raustis tarp popie- 
rių ant lentynėlės po pertvara. Padėjo prieš merginą balto stan- 
daus popieriaus kvadratėlį, bet ji prie JB nė o tik pro- 
bėgšmiais į :jį pažvelgė. : -. „R 

— Tai ne mano rašysena. 

— Iš kurgi bus jūsų rašysena, — įsiterpė šeimininkas, — 
Jeigu kortelę užpildė budintysis? Sakėte jam, rodos, esanti kai- 
riarankė, o jūsų kairė buvo aptvarstyta. Taigi ir dabar aptvars- 
tyta. Argi ne tiesa, kad jūs kairiarankė? 

— Tiesa. 

Šeimininkas paėmė kortelę ir ėmė ją skaityti truputį dre- 
bančiu balsu: 

— Longo. Danjelė Mari Viržini. Dvidešimt šešerių metų. 
Reklamų agentūra. Atvyko iš Avinjono. Gyvena Paryžiuje. 
Prancūzų tautybės. Argi tai ne jūs? 

Dabar jau ji atrodė sutrikus: 

— Iš Avinjono? 

— Taip sakėte budinčiajam. 

— Nesąmonės! 

Šeimininkas tylėdamas skėstelėjo rankomis. Čia ne jo kaltė, 
jeigu klientė kalba nesąmones. Filipas sugniaužė šiltą jo plaš- 
taką — ji buvo įsikibusi į jo megztinio rankovę. 

— Jūs vakar čia nebuvote? — paklausė jis tyliai. 

— Žinoma, ne! Meistriškai surežisuota! 

— Jeigu norite, galima surasti budintįjį. 

Ji pažiūrėjo į jį susimąsčiusi, paskui truktelėjo pečiais, 
pasakė, kad neverta, ir neatsisveikinusi tylėdama pasuko stik- 
linių durų. link. 

— Tai jūs neimate kambario? — šaižiai paklausė šeimi- 
ninkas. 

— Imu, — atsakė ji. — Kaip vakar. Miegosiu kitur, bet 
būsiu čia. Kad atrodyčiau įdomesnė. 

Mašinoje ji užsirūkė, vangiai išpūtė dūmus ir nugrimzdo 
į savo mintis. Filipas nusprendė, kad dabar jam verčiau paty- 
lėti. Po kokių dviejų minučių ji įjungė variklį ir, pavažinėjus 
gatvėmis, atvežė jį į tą pačią vietą, kur jie susitiko. 

— Neturiu jokio noro važiuoti šiąnakt. Ir negaliu tavęs nu- 
vežti į Kanus. Labai nemalonu, kad per mane sugaišai. Taip 
jau išėjo. 

Ji guviai pasilenkė ir atidarė dureles iš jo pusės. Jis nė ne- 
bandė apkabinti jos per pečius, juo labiau pabučiuoti — bū- 

tų gavęs porą antausių, o kai Žmogus negali jų grąžinti, labai 


nemalonu. Tada pasakė jai pamelavęs — į jokius Kanus ne- 
važiuojąs. 

— Kaip negražu. 

— Keturioliktą turiu sėsti į laivą Marselyje. — Ir vėl pa- 
melavo: — Išplaukiu į Gvinėją. 


— Atsiųsi man atviruką. O dabar išlipk. 

— Aš turiu sutartį dėl darbo Gvinėjoje. Reaktyvinių lėk- 
tuvų varikliai. Gavau diplomą, kai tarnavau kariuomenėje. Ga- 
liu jums papasakoti aibę dalykų apie reaktyvinius variklius. Ži- 
note, tai baisiai įdomu. 

— Kuo tu vardu? 

— Žoržas. 

— Kas tu, čigonas ar ispanas? 

— Pusiau čigonas, pusiau makaronas, pusiau bretonas. Aš 
iš Meco. Galiu papasakoti aibę dalykų apie Mecą. 

— Aš turiu alergiją egzotikai. O tie reaktyviniai varikliai 
— tai teisybė? 

Jis pakėlė dešinę ranką, apsimetė, kad spjauna ant žemės, 
ir tarė: 

— Jiems reikia technikų. 

— Aš maniau, kad jie samdo tik kinus. 

Jis pirštais timptelėjo akių kerteles. 

— Aš truputį ir kinas. 

— Klausyk, šiąnakt aš niekur nevažiuosiu. Miegosiu. Ir 
ilgai. 

— Galiu jūsų palaukti mašinoje. 

— Apie tai nė kalbos negali būti. 

— Žinoma, galiu miegoti ir su jumis. 

„— Nieko neišeis. Per miegus aš vartausi, spardausi. Argi 
maža mašinų važiuoja į Pietus? Nori, kad duočiau patarimą? 

— Aš pilnametis. 

„Ji palingavo galvą, atsiduso ir vėl įjungė variklį. Filipas pa- 
sisiūlė, jeigu ji nieko prieš, rytoj ją pavaduoti. Tikriausiai sunku 
vairuoti skaudama ranka. Ji atsakė, kad gražuolėlis galįs bū- 
t: ramus — iki rytojaus kaip nors juo atsikratysianti. 

1, Miesto pakrašty ji sustojo kažkokio prabangaus viešbučio 

sode, kimšte prikimštame automobilių su Senos dėpartamen- 
to ir užsieniniais numeriais. Ji išlipo, o jis liko mašinoje. 

— Tu neturi pinigų užsimokėti už kambarį? 

— Ne. 

— Valgei? 

— Ketinau. Pamačiau jus ir netekau apetito: 

Ji žengė porą žingsnių apšviestų durų link. Pro didelius at- 
virus langus buvo matyti keletas vėlyvų klientų, vakarieniau- 
jančių prie stalo. Ji sustojo ir atsisuko į “Tenderberdą". 

— Na? Tai eisi ar ne? 

Jis išlipo ir nuėjo su šia pavargusia, žavinga, ilgakoje blon- 
dine. Ji gavo kambarį su vonia sau ir kitame aukšte, kuklesnį, 
jam. Lifte jis tarė: 

— Man irgi reikia vonios. 

— Apsieisi. Rytoj rytą nusimaudysi pas mane. Jeigu no- 
rėsi, nutrinsiu nugarą. Nesuk man galvos. 

Jis įėjo kartu su ja į didelį kambarį užtrauktomis užuolai- 
domis. Jiems iš paskos viešbučio tarnautojas mėlyna prijuoste 
nešė bagažą. Pamačiusi Filipo lagaminą, ji nusistebėjo: 

— Tai ne mano! Jūs jį radote mašinoje? 

— Tai mano, — tarė Filipas. 

— Pamanyk tiktai, kaip jis savim pasitiki. 

Ji davė Žmogeliui arbatpinigių — ilgai krapštėsi, kol juos 
išėmė iš rankinuko dešiniąja ranka — ir paprašė užsakyti jiems 
restorane ko nors užvalgyti, kad ir šalto. Dviem. Jie nulipsią 
žemyn po penkiolikos minučių. Kai žmogelis pasišalino, ji pa- 
spyrė koja Filipo lagaminą ir parodė į atviras duris. 

Jis išėjo. Buvo jau po vidurnakčio, tačiau iš apačios dar 
sklido kažkokio naktibaldos garsus juokas. Filipo kambarys, 
mažesnis negu jos ir toli gražu ne toks jaukus, buvo į sodo 
pusę. Jis dirstelėjo į “Tenderberdą", susimąstė, atidarė laga- 
miną, nusiprausė veidą, išsivalė dantis, bet pagalvojo, kad per- 
sirengti neverta — kvailai atrodys. Uždarė duris, tačiau žemyn 
lipti neskubėjo ir ėmė skaityti iškabintas čia pat, Virš Balos 
viešbučio taisykles. 

Kai jis nepasibeldęs įėjo į jos numerį, ji stovėjo basai tik 
su baltomis Kelnaitėmis bei liemenėlė ir rūpėstingai džiaustė 

prie lango, ant dviejų sustumtų kėdžių, išskalbtą kostiumą. Bu- 
vo su paprastais akiniais metaliniais apsodais, kurie dengė ma- 
žiau jos veido. Dabar ji dar labiau jam patiko. Ir jos kūnas bu- 
vo toks, kokį vaizdavosi — liaunas, nuostabus. Ji paklausė, ar 
matąs kerčiuotą stiklo vazą prie vonios durų. Jis atsakė, kad 
matąs. 

— Jei tučtuojau neišeisi, sudaužysiu ją į tavo galvą. 

Jis nulipo Žemyn ir ėmė laukti mis Keturakės restorane. Ji 
atėjo apsimovusi biriuzinėm kelnėm, kurias matė jos lagamine, 
begėdiškai siauromis, kaip, beje, ir baltas megztinis, ir vėl už- 
sidėjusi tuos savo barbariškus akinius. 

Valgyti jis nenorėjo. Žiūrėjo, kaip ji, sėdinti prieš jį nuo- 
gomis rankomis, kabina šaukšteliu sucukruotą agurotį, ir pjaustė 
smulkias gabalėliais jai mėsą. Ji kalbėjo lėtai, truputį liūdnu 
balsu. Vadovaujanti reklamų agentūrai. Važiuojanti pas draugus 
į Monte Karlą. Papasakojo jam kažkokią painią istoriją, kaip 
kelyje Žmonės ją visur pažindavę ir tvirtindavę matę vakar. Jis 
pastebėjo, kad ji jo nebetujina. 

Kai jis galų gale daugmaž susigaudė jos nuotykiuose, pra- 
pliupo juoktis. Ir gerai padarė. Iškart suvokė, kad ji už tai jam 
dėkinga. 

— Jums irgi tai atrodo juokinga, ar ne? 

— Na, Žinoma. Jus tiesiog maustė. Kur tas vairuotojas nu- 
kniaukė iš jūsų Žibuokles? 

— Netoli Osero autostrados. | 

— Matyt, jis dažnai važinėja šita autostrada ir turi ten daug 
pažįstamų. Paskambino į degalinę ir suruošė pramogą už 
jūsų pinigus. 

„— O žandaras? Jūs manote, kad žandaras irgi gali užsii- 
minėti tokiais niekais? 

— O jeigu jis degalinės šeimininko draugelis ar giminaitis? 
Kodėl gi ne? Manote, kad jeigu jau žandaras, tai ir protingas? 

Ji žiūrėjo į savo aptvarstytą ranką. Jos veido išraiška buvo 
tokia pat kaip tada, kai jis ją stebėjo pro kavinės langą Šalone. 
Restoranas ištuštėjo. Filipas pasakė, kad juokai kartais blogai 
baigiasi ir kad tikriausiai ten, degalinėje, kai ją norėjo pagąs- 
„dinti, ji: smarkiai priešinosi ir pati susižeidė. Arba apalpo ir 

pargriuvo ant kairės rankos. 

— Aš niekad gyvenime nebuvau apalpusi: 

— Tai dar nereiškia, kad negalite apalpti. 

Ji linktelėjo galvą. Filipas matė, jog ji tik ir laukia, kad 
ją kas nuramintų. Buvo jau pirma -valanda nakties. Jeigu jie 
nesiliaus kalbėję apie šitą absurdišką istoriją, jis neįlįs į jos 10- 
vą. Ir jis. pasakė, kad liautųsi krimtusis — viskas jau praėjo, 
kad tie, kurie iš jos juokėsi, būtų labai patenkinti, jeigu Tu 
kad ji iki šiol apie tai suka galvą. 

— Aš dar nemačiau, kaip jūs šypsotės. 1 

Ji nusišypsojo, stengdamasi užmiršti, kas jai šiandien nu- 
tiko, tik ar galės užmiršti ranką, kurią, be abejo, skauda? Ran- 
ka, ko gero, jam gali būti didelė kliūtis. Jos. dantys buvo smul- 
kūs, kvadratiniai, labai balti, tarp priekinių — tarpelis. Filipas 
atsargiai paklausė: 

— O jūsų akis irgi galiu pamatyti? 

Ji linktelėjo galvą, bet šypsena jos veide dingo. Filipas iš- 
tiesė per stalą ranką ir nuėmė jai akinius. Ji nesipriešino, net 
nesistengė į jį žiūrėti; jos akys buvo neįžvelgiamos, jose at- 
sispindėjo tik lempų šviesa. Jam sugniaužė gerklę, bet ais 
ką nors pasakyti, ir jis tarė: 

— Kaip aš dabar atrodau? 

Ji galėjo atsakyti: neryškus, beformis, Pikasas ar pikio asas, 
bet kaip, kad tik apsigintų. Tačiau ji pasakė:: | 

— Prašau jus, pabučiuokite manė. p. 

"Filipas davė ženklą -prikišti veidą. Ji prikišo. Jis 'švelniai 
pabučiavo į šiltas, suglebusias lūpas. Uždėjo jai akinius: J: žiū- 
rėjo į staltiesę. Jis paklausė ją, vis keistai sugniaužta' gerkle, 
kiek numeryje yra vazų, kurias galima sudaužyti į jo galvą. 
Užuot atsakiusi, ji tik šyptelėjo, lyg šaipydamasi pati iš' savęs, 
ir pasikeitusių balsu jam prisiekė būsianti gera — “tikra tiesa, 
pažadu jums“, — paskui staiga. pakėlė akis, ir jis suprato, 'kad 
nori kažką pasakyti, bet niekaip negali. Pasakė tik tai, kad jis 
kinas — čigonas -— bretonas iš Meeo, visų miestų puikiausio. 

Kambaryje nuo žemės lempos ant lubų buvo šviesus plotis 
lyg didelė žvaigždė. Ji leido save nurengti, laikydamasi dlėšinė 
ranka jam už kaklo..Paskui jis: ilgai ją -bučiavo' ir 'glamėnėjo 

ant lovos, kol nuvilko megztinį, kol atklojo antklodę, kol nu- 
sirengė pats; nesitraukė nuo jos, laikė ją apkabinęs čia viena, 
čia kita ranka; šviesūs jos plaukai kuteno jam veidą, ji kaž- 
ką tyliai šnibždėjo, priglaudusi lūpas prie jo peties, ir jis jautė 
karštą jos kvėpavimą, girdėjo, kaip plaka jos širdis, matė, kaip 
iš malonumo užsiveria jos blakstienos. 


Vėliau ji bučiavo ilgą ir gražią jo nugarą, o jis miegojo, 
padėjęs.galvą jai ant dešinės rankos. Paskui atsargiai, kad jo 
nepažadintų, užgesino lempą ir taip pat užmigo. Jai rodės, kad 
ji kas valandą atsibunda, bet, matyt, dėl to, kad miegojo pri- 
glaudusi lūpas vaikinui prie peties ir visą laiką jautė jį esant 
šalia. O dar vėliau, kai buvo jau prašvitę ir į kambarį pro 
užuolaidas smelkėsi melsva šviesa, ji neatsimerkusi pajuto ant 
savo veido jo žvilgsnį. Lūpos prie lūpų, karštu kūnu priglu- 
dęs prie jos, jis šnibždėjo: “Dani, Dani, kaip gyvuoji?“ Ji 
skambiai nusijuokė, o jis vėl užmigo, nors įr kaip stengėsi lai- 
kytis, bet akys užsimerkė ir galva tartum paniro į rūką. 

Kuo atsargiau, kad tik nepažadintų, ji išsliuogė iš jo glėbio, 
užsidėjo akinius paprastais stiklais ir, uždariusi vonios duris, 
paleido plona srovele vandenį. Su nuostaba apžiūrinėjo veid- 
rodyje savo veidą — atrodė jai svetimas. Jokių vakarykštės die- 
nos pėdsakų, tik šešėliai paakiuose, ir netgi jau įdegęs. Eidama 
per kambarį, surinko išmėtytus ant kilimo drabužius. Pakabino 
ant pakabo kelnes, marškinius ir pilką megztinį to, kaip čia jis 
vadinasi, Žoržo be pavardės. Vienoje kišenėje užčiuopė pini- 
ginę, ir atėjo jai į galvą bjauri mintis pažiūrėti, kas yra viduje, 
bet greit jos atsikratė. Pasielgė kaip gatvės merga, tačiau tai 
dar nereiškia, kad gali nusileisti iki pavydžios žmonos lygio. 
Nors, tiesą sakant, ji norėtų sužinoti tik vieną dalyką. 

Apsivyniojusi frotiniu rankšluosčiu, ji grįžo į kambarį, pa- 
silenkė prie jo ir pažadinusi paklausė, ar tikrai keturioliktąją 
važiuosiąs- velniai Žino: kur. Jis sumurmėjo, kad pajuokavęs, kad 
norėjęs suminkštinti jai širdį, ir pasakė “labanakt". Ji liepė jam 
prisiekti, kad niekur neketinąs plaukti: Jis kilstelėjo dešinę ran- 
ką: virš pagalvės ir tarė: “Prisiekiu, tu baisiai imi man įkyrėti“, 
— iF-vėl užmigo. 44 

Ji išsimaudė. Tyliai užsakė telefonu kavos. Paėmė prie durų 
padėklą iš kambarinės ir davė jai išlyginti savo išdžiūvusį kos- 
tiumą. Išgėrė du puodukus prėsko skystimo, žiūrėdama į gu- 
lintį jos lovoje svetimą vyriškį, jau tapusį jai artimu. Paskui 
sirodo, jis visai ne Žoržas, o Filipas Filanteris, gimęs Paryžiuje, 
už ją lygiai šešetu dienų jaunesnis. Jai buvo malonu, kad abu 
gimė po tuo pačiu Zodiako ženklu — bent jų horoskopai ne- 
siskirs, bet ji pamatė bilietą į laivą, ir ją apėmė panika, Jis iš 
tiesų išplaukia keturioliktąją (vienuoliktą valandą, Žoljetės kran- 
tinė), tik ne į Gvinėją, o į Kairą. Taip jai ir reikia, nėra ko 
landžioti į svetimas kišenes. 

Ji paruošė jam vonią, liepė atnešti gausius pusryčius, ku- 
riuos jis sutašė su dideliu apetitu gulėdamas vandeny. Dani, 
apsivyniojusi rankšluosčiu, sėdėjo ant vonios krašto, o jis ret- 
karčiais pakštelėdavo jai į šlaunį. Buvo ramus. Ji žiūrėjo į jo 
šlapius plaukus, dideles juodas viliūgiškas akis, neregėtas blaks- 
tienas ir ilgus raumenis, slankiojančius po oda. Stengėsi kaip 
galėdama atvesti save į protą. Juk jis neturi nė skatiko, ir jeigu 
ne ji, būtų susiradęs kitą moterį. Tai ko gi jinai nori? Kalbėjo 
sau: Dieve mano, šiandien jau sekmadienis, dvylikta, bet jis 
dar gali apsigalvoti, kol garlaivis plauks — juk vaikinai, kaip 
ir merginos, kai šitaip daro, vis tiek nors trupučiuką myli, ir 
apskritai... 

Telefonu jis paprašė atnešti jo lagaminą, kurį- buvo. pali-- 
kęs savo numeryje. Išėmė iš jo truputį susiglamžiusį šviesų. va- 
sarinį kostiumą, užsirišo juodą kaklaraištį. Paaiškino, kad dabar 
dėvįs tik juodus kaklaraiščius, nes mirusi jo motina. Paskui pa- 
dėjo apsirengti jai. Paprašė jos nenusiimti paprastų akinių, :bet 
ji sumelavo, kad tai neįmanoma, nes matanti su jais tik arti. 
Atsakė galįs mašiną vairuoti pats, ir jinai sutiko akinių nekeisti. 
Kai ji jau susiruošė, jis ilgai spaudė ją glėbyje prie durų, glostė 
jos šlaunis, bučiavo ją kava kvepiančiomis lūpomis, ALB, 
kad jam bus ilgu laukti kito viešbučio. . ž 

Naktį lijo, ir ant “Tenderberdo" kėbulo lyg perlai spindėjo: 
stambūs rasos karoliukai. Važiuojant pro Turniu, blykstelėjo.: 
pirmieji saulės spinduliai. Makonas juos sutiko.varpais:— 

skambino sumai. Dani pasakė, kad jeigu jis norįs, ji galinti ne- 
važiuoti pas draugus. į Monte Karlą, o būti su juo, kol išplauks 
laivas. Jis pakartojo niekur neketinąs plaukti. 

Už Vilfranšo. jie atlošė. mašinos viršų, ir jis, nenorėdamas 
važiuoti pro Lioną, pasuko į aplinkinį kelią, vingiuojantį tarp 
uolų. Iš priekio praūždavo beveik vieni sunkvežimiai. Jis gerai 
orientavosi šiame kelyje, matyt, ne kartą buvo važiavęs. Netoli 
Tasen la Dėmi Liuno ji pagalvojo apie tą porelę, kūrią buvo 
sutikusi pakelės restorane prie Fontenblo, ir staiga prisiminė 
vakarykščius nuotykius. Nors dabar tai atrodė labai nerealu, 
tačiau ji vėl pajuto bundant baimę: Ji pasislinko prie savo ke- 
lionės draugo, padėjo galvą jam ant peties, ir viskas praėjo. 

Jis kalbėjo mažai, bet daug klausinėjo. Ji kaip įmanyda- 

ma stengėsi neatsakyti į pačius kebliausius klausimus — kieno 
mašina, kas.jos laukia Monte Karle. Miglotai pasakojo apie sa- 
vo “reklaminį darbą“, apie agentūrą, neminėjo Karavajaus pa- 
vardės. Norėdama pakeisti temą, imdavo kalbėti apie prieglau- 
dą, ir kai tik paminėdavo Motinėlę, jis prapliupdavo kvatotis. 
Na ir juokinga ta senutė, jis būtų ją mylėjęs. Tik ar ta mei- 
lė būtų buvusi abipusė? Ką? Dani atsakė, kad nežinia, kaip bū- 
tų buvę, tačiau kažkur, jos sielos gilumoje, Motinėlė tvirtino: 
“Jei būčiau gyva, jis. neatrodytų toks gražuolis, gali neabejoti, 
ir bausčiau jį ne už tai, kad tu labai greitai virsti prieš jį aukš- 
tielninka,. 0. už tai, ką jis ketina tau iškrėsti. Dabar pasakyk 
gam, kad taip nelėktų, nes užsimušit abu negavę a at- 
leidimo. ir dar vogtoje mašinoje“: 
1 Už Živoro jie-perkirto Roną iriatsidūrė septintojoje auto- 
stradoje, :kuri ėjo palei upę: per nedidelius, šventiškai išdabintus 
miestukus: Sen Ramber d“ Alboną, Sen Valjė, Ten Ermitažą. 
Už keleto kilometrų nuo Valanso' sustojo papietauti. 

Saulė buvo vis. karštesnė, balsuosė — vis daugiau pietie- 
tiško. akcento. Dani iš visų jėgų stengėsi nei gestu, nei žvilgs- 
nių. neišsiduoti,. kad ją užplūdo kažkas nesutramdoma, galbūt 
laimė. Jie sėdėjo prie staliuko sodė, kaip ji svajojo vakar, ir 
nėt rada valgiaraštyje spageti. Jis pasakojo jai- apie Vietas, apie 
„kūrias' ji; prisipažino, nė girdėti nebuvo girdėjusi; — jie ten ga- 
lėsią vakare mylėtis; :maudytis, 0. rytoj vėl mylėtis; ir tiek, kiek 

ji norėsianti. Dani paprašė aviečių ir pasakė važiuosianti į Sent 
Mari de la Merą, kadangi tai tinkamiausia vieta čigonui, nors 
netikram ir netgi įtartinam. 

Jis paliko ją porai minučių vieną ir nuėjo paskambinti 
“draugeliui". Kai grįžo, ji pamatė, kad jis kažko susirūpinęs. 
Net šypsena buvo visiškai kitokia. Apmokėdama -sąskaitą, ji su- 
prato, kad jis skambino ne į Mecą ir ne į Paryžių — tai būtų 
kainavę daug brangiau. Nevikriai krapštydamasi dešine ranka, 
ji negalėjo nuslėpti, kad traukia pinigus iš firminio voko su at- 
lyginimu, bet jis nieko jos neklausinėjo, tikriausiai nė nematė. 
Ji priekaištavo sau, kad anksčiau nesusiprotėjusi ir neišsiėmusi 
iš voko pinigus, užuot kaišiojusi nosį į svetimą piniginę. 

Jie paliko Valansą, šviesų miestą su aukštais platanais, ir 
kraštas, pro kurį dabar važiavo, buvo saulėtesnis ir kažkoks ar- 
timesnis nei visi kiti, iki šiol matyti. Kelias vingiavo virš Ro- 
nos, nusekusios, džiūstančios tarp smėlėtų paplūdimių, o už 
Montelimaro ir žemė, ir uolos, ir medžiai atrodė tarsi šiurkštūs 
saulės kūriniai. 

Dani rankos nebeskaudėjo, bet buvo sunku ją laikyti Fi- 
lipui ant peties. Jis važiavo greitai, atidžiai žvelgdamas į kelią, 
— ji visam laikui įsimins jo profilį. Degiojo cigaretes, kartais 
ir pati patraukdavo dūmą, išėmusi jam iš burnos. Jai patiko vie- 
tos, kur jis turėdavo sulėtinti greitį, mat tada atsigręžęs ją bu- 
čiuodavo arba raminamai dėdavo jai ant kelių ranką. 

Oranžas. Ilgas ir tiesus kelias po platanais — važiavo juo 
aplenkę Avinjoną. Platus keleto eilių tiltas per Diuranso upę. 
Atsisegiojęs ant krūtinės marškinius, Filipas kalbėjo apie au- 
tomobilius (“Ferari"), arklius (Želinotė, Si Berdas), filmus (Lo- 
la Montes, Žiulis ir Džimis), bet nė žodžio apie save patį. Ji 
ir toliau vadino jį Žoržu. Salone jie sustojo prie baro, ir kol 
pylė į automobilį benzino, išgėrė stovėdami po stikliuką. Jo 
plaukai buvo prilipę prie kaktos, jos irgi. Žiūrėdami vienas į 
kitą, jie susijuokė, nes abu pagalvojo apie praėjusią naktį. 

Jie nuvažiavo dar kokius dešimt ar dvidešimt kilometrų, bet 
dabar jis taip nelėkė, dažniau ją bučiavo ir smagiau čiupinėjo 
kelius. Ji pagalvojo, kad tai neišvengiama. Mašinoje ji dar nie- 
kad to nedarė, ir jos. širdis ėmė smarkiau plakti. 

Bet, pasirodė, jo ketinimai buvo truputį kitokie. Tiesa, jis 
pasuko į šoninį kelią, kuris vedė į Miramasą, bet sustabdė 
“Tenderberdą" jo pakrašty ir paprašė Dani išlipti. Jis gerai pa- 
žinojo šias vietas, buvo aišku ir be žodžių, tačiau vis tiek tai 
pasakė. Kai jie ėjo per pušyną, lyg pašėlę čirškė Žiogai, o kai 
atsidūrė kalvos viršūnėje, pamatė tolumoje Bero tvenkinį, ply- 
tintųį tarsi didelė saulės dėmė. 

Dani mintys ėmė drumstis. Jai buvo karšta. Gėda. Baisu. 
Pati nesuprato, kodėl jai baisu, bet kai tik paliko “Audros 
paukštį“, prieš akis stovėjo vaizdas, neryškus, tarsi perlaikytoje 
fotojuostoje, ir ji niekaip negalėjo jo atpažinti. Tai buvo kam- 
barys, lyg jos, lyg tas, kuriame ji nakvojo pas Karavajus. Šiaip 
ar taip, jame buvo Anita, ne dabartinė, o ta, kurią ji kartą va- 
kare paliko likimo valiai, — seniai seniai, taip seniai, kad jau 
turi teisę nė neprisiminti, — Anita, praradusi auštant sielą, Ani- 
ta, kurią ji pirmąkart matė verkiančią, kurią mušė ir išmetė lau- 
kan. Kada gi Žiogai liausis čirškę? 

Jis pasisodino ją šalia, ant didelio akmens, apžėlusio sau- 
somis kerpėmis. Kaip ji ir tikėjosi ir netgi tam pasiruošė, kad 
neatrodytų lyg įžeista nekaltybė, jis atsegė jai švarką, švelniai 
perbraukė ranka per liemenėlę. Ir viskas. Kažko paklausė, bet 
taip tyliai, kad ji vos išgirdo. Tačiau viską suprato, ir jis ne- 
pakartojo savo klausimo. Nesuprato tik, kodėl jis tokį klausimą 
davė, tai buvo labai jam nebūdinga, ir dar, kodėl jo veidas stai- 
ga užsisklendė — ji negalėjo jo atpažinti, — kodėl jis vengia 
jos žvilgsnio. Nerėjo žinoti, keletui vyrų ji priklausiusi iki jo 
— jis pavartojo būtėnt.šį Žodį. 

“Ji atsakė — vienam. Jis truktelėjo pečiais. Ji paaiškino, kad 
kiti nesiskaito. Jis vėl truktelėjo pečiais. Ji tarė, kad buvo dar 
du, bet tikrai jie nesiskaito. 

— Tada papasakok apie pirmąjį, 

— Nenoriu apie tai kalbėti 

Dešine ranka ji pabandė užsisegti švarką, bet jis neleido. 

— Kada tai buvo? 

— Seniai. 

-——-Tu jį mylėjai? - 

G J žinojo, kad, "pokalbiui taip pakrypus, šitaip atsakyti ne- 

derėtų, tačiau negalėjo tylėti, negalėjo visko neigti. 

— Aš ir dabar jį myliu. 

— Jis tave metė. 

— Niekas nieko nemetė. 

— Tai kaip čia yra? Kodėl jums nesusituokti ir neturėti 
krūvos vaikų? 

— Dvipatystė uždrausta. 

— Yra skyrybos. 

— Taigi kad nėra. 

Ji pamatė, kaip jo žvilgsnis pasidarė kone piktas. Užsimir- 
šusi griebė jam už alkūnės aptvarstyta ranka. 

— Yra dar vienas dalykas, — tarė ji tyliai. — Vaikų jis 
jau turėjo. 

— Ilgai tai truko? 

— Dvejus metus. 

— Kuo jis vardu? 

— Liaukis, prašau tave. 

— O kas per moteris jo Žmona? 

— Labai puiki. Labai maloni. Niekada jos nemačiau. 

— Iš kur tada Žinai, kad ji maloni? 

— Žinau. 

— O jį po to matei? 

— Taip, taip, taip! Du kartus! (Ji taip pat nervinosi — visa 
tai buvo itin kvaila — ir niekaip negalėjo užsisegti švarko.) 
„Nori tiksliai Žinoti kada? Rugsėjo vienuoliktą, prieš dvejus me- 
tus, ir pernai, rugpjūčio septynioliktą. Patenkintas? 

— Ir vis dėlto jis nemetė dėl tavęs Žmonos! Ji ne gatvės 
mergšė! Ne nimfomanė iš Šalono, kuriai po dviejų pažinties 
valandų užverti sijoną! Patenkinta? 

Tai buvo siaubinga, bet ji neįsižeidė taip, kaip jis tikėjo- 
si. Ją įskaudino kitkas: ji negalėjo suprasti, kodėl jis viską 
griauna, kodėl tyčia sukėlė šį beprasmišką ginčą. 

— Na, sakyk! 

— Ką sakyti? 

— Kad aš niekšas! 

Ji nieko nesakė. Nuo kaitros aprasojo akiniai, ji nusiėmė 
juos ir, išsitraukusi iš rankinės nosinę, -nušluostė. Sėdėjo ne- 


221 


judėdama su akiniais dešinėje rankoje, stengdamasi apie nieką 
negalvoti. Jautė, kad jis Žiūri į ją, paskui L BU99 jį sakant ne- 
atpažįstamu balsu: 

— Atleisk man, Dani. Eisiu pasiimti cigarečių iš mašinos. 
Mums reikia nusiraminti. 

Jis pasilenkė, užsagstė jos švarkelį ir švelniai, kaip vakar 
viešbučio restorane, pabučiavo į lūpas. 


Jos lūpos buvo šiltos ir glebios, akys neįžvelgiamos, kaip 
tada restorane. Jis nuėjo neatsigręždamas. Tik kai medžiai jį 
paslėpė nuo Dani, ėmė bėgti. Dabar viską lėmė greitis. Da- 
ni ne iškart susizgribs, kad jis negrįžta. Iš pradžių pamanys, 
kad dėl ginčo. Jo apskaičiavimu, ji pastebės, kad mašina dingo, 
ne anksčiau kaip po ketvirčio valandos. Be to, — jis gerai 
pažinojo šias vietas, — kol ji pasieks artimiausią telefoną, 
sugaiš dar apie trisdešimt ar keturiasdešimt minučių. 

Jeigu jis apsiriko, jeigu mašina tikrai jos, ji kreipsis tie- 
siai į policiją. Tada jis sveikas dingęs. Dar dešimt minučių 
praeis, kol sukels ant kojų pirmuosius žandarus, o patys pir- 
mieji bus tie, kurie budi Šiaurės autostradoje ir Marselio pri- 
eigose. Jie būtini matys pravažiuojantį “Tenderberdą", jo ne- 
pastebėti negalima. Vadinasi, jį sučiups Kasiso kelyje. 

Taigi geriausiu atveju jis turi vieną valandą sėkmei išban- 
dyti. Maža. Vienintelis jo koziris buvo tai, kad Dani Longo ne- 
sikreips į policiją, o jeigu ir kreipsis, — ne tuoj pat. Istori- 
ja, kurią ji naktį pasakojo jam prie stalo, buvo visiškai nesu- 
prantama, žinoma, jeigu ji ko nors nenuslėpė. Kai žmogui lau- 
žo ranką, jis netyli. Kai žandaras tvirtina tave matęs rytą, o 
tai netiesa, tu jam ir sakai, kad tai netiesa. 

Ir daugiau keistenybių turi mis Keturakė. Pinigai rankinėje 
įdėti į firminį algos voką. Paskui visą laiką tas asmenybės dvi- 
lypumo įspūdis: čia gudri, gyva, pasitikinti savimi, čia išsizan- 
dusi, Ba Per miegus kalbėjo. Vis kartojo 
“Motinėle Motinėle“ ir dar kažkokio sakinio nuotrupas, ku- 
rios jį ne juokais išgąsdino. Tarytum “nužudyk" ar “tu žu- 
dyk“, o gal “nežudyk“. — ji pasakė tai du kartus, prisikišu- 
si prie jo lūpų, ir jis nebuvo tikras, ar gerai suprato šių trijų 

skiemenų -prasmę.-O gal snūduriuodama sakė jam: “Nežadėk",. 
bet jis tuo netikėjo. Mergina atrodė lyg po kokio sukrėtimo. . 
Filipas, mažumėlę uždusęs, sėdo į “Tenderberdą", įkišo 
raktelį į uždegimo jungiklį ir beveik tuo pat metu spustelėjo 
akseleratorių. Už medžių sienos, apkurtinta žiogų čirškimo, ji 
tikrai negalėjo girdėti variklio burzgimo. Jis tyliai apsigręžė, 
dukart įvažiuodamas į griovį, nes mašina buvo per ilga. Pa-. 
galvojęs, kad tarp Dani daiktų nėra nieko, kas galėtų jam pra- 
versti, 0 ją našta apsunkintų ir užlaikytų dar ilgiau, jis ištraukė 
jos lagaminą, atidarė jį ir nubloškė kaip galima toliau nuo ma- : 
šinos. Drabužiai išsibarstė pakelėj ant žolės. Kelnės, kuriomis 
ji mūvėjo vakar, atrodė lyg keista biriuzinė dėmė; jam buvo : 
nemalonu ją matyti. “Esi trenktas, netgi blogiau“, —- tarė jis - 
sau, bet vis dėlto išlipo iš mašinos, paėmė nuo žemės kelnes, 
susuko, norėdamas įkišti į lagaminą, ir žado neteko: prieš: jį 
stovėjo Dani, jis negirdėjo jos ateinant. Paskui suprato, kad tai 
tik jos balta muslininė suknelė, pakibusi ant dygliuoto: krūmo. 
Nusikeikęs sviedė kelnes šalin, sėdo prie vairo ir nurūko. 
Mašinos laikrodis rodė pusę penkių. Maždaug tą pačią 
valandą, toje pačioje vietoje ir tuo pat būdu pernai jis:.pavo-. 
gė naują “Sitroeną"". Tada sugaišo valandą ir penkiolika. mi-: 
nučių, kol pasiekė Kasisą, kur savo draugelio-iš:Meco, Stos--: 
rulio Polio, garaže rado patikimą prieglobstį. “Tenderberdas" 
galingesnis už “Sitroeną ', :be to; dabar jis neklaidžios kaip per--: 
nai. Taigi jo naudai penkios ar dešimt minučių. Drąsindamasis 
tarė sau “penkiolika minučių“; nors žinojo, kad :tai tik idiuzija.:. 
„„Išvažiavęs į autostradą, jis -apsidžiaugė, kad kelyje, :kur' par, 
liko Dani, nesutiko nė vienos mašinos.. Už kokių poros: kido- 
metrų į pietus ėjo kitas kelias į Miramasą, platesnis ir. geriaii / 
prižiūrimas, todėl visi noriau važiavo juo. Gal mis Keturahkė 
sugaiš dar daugiau laiko, negu. jis numatė,- kol ją PAL kos: 
kia. nors mašina. ss 
Apie moterį, sSiiniėno" savininkę, jis. nieko: daugiau nesi, 
girdėjo. Nežinojo,. kaip ji į tai'reagavo. Ir gerai, kad nežinoja, 
bet dabar jis truputį dėl to: apgailestavo -— mat -būtų, be abejo;: 
pagerinęs-savo: planą; šiandien. „Juo labiau kad ir rizika dabar: 
didesnė. Moteris iš: “Sitroeno" /buvo: Arlio gydytojo Žmonacin> 

tikriausiai padėjo kryžių ant savo mašinos, kad tik išvengtų 
skandalo. Filipas sutiko ją Roane, kur ji atvažiavo kažko ap- 
lankyti — jis jau pamiršo ko — į senelių prieglaudą. Tai buvo 
putli, drovi moterėlė, visai nepatyrusi meilės dalykuose; ji taip 
suglumo, pirmąkart sulaužiusi ištikimybę, kad pakeliui — Ta- 
raroje, jis tiksliai prisimena — ji nusipirko prabangų “Ponios 
Bovari“ leidinį: aukščiausios kokybės popierius, celofanuotas 
viršelis. Jos tai jis nepasigailėjo: išrengė plikai po medžiais ant 
kalvos ir taip nukamavo, kad vyras gydytojas jokiu būdu ne- 
galėjo apsirikti nustatydamas diagnozę, nebent būtų kvailas, 
paskui, smogęs kumščiu į pilvą, parbloškė ją ant žemės, už- 
dengė suknele ir nuvažiavo. Jos baltinius, batukus ir rankinę, 
iš kurios išėmė tik pinigus, jis išmetė į šiukšlių dėžę Marse- 
lyje. 

Dabar jis nejautė tokios baimės kaip tada, nors ir nesiė- 
mė kokių nors atsargumo priemonių. Jam trūko drąsos išrengti 
mis Keturakę, juo labiau smogti jai. Pakalbėjęs telefonu su Sto- 
ruliu Poliu, jis visą laiką įtikinėjo save, kad turi tai padary- 
ti, bet negalėjo. Jis niekino moteris, visas moteris už tai, kad 
jos "godžios, egocentrikės, smulkmeniškos. Niekino visas, be 
išimtiės, mažiau bjaurėjosi nebent tomis, kurios buvo papras- 
jesnės. O Dani Longo jis netgi tris kartus pajuto simpatiją. Pir- 
mą kartą, kai eidama į viešbutį, ji pasakė: “Na, eik, aš tavęs 
nesuėsiu"“. Paskui, kai viešbučio priimamajame ji uždėjo ranką 
jam ant riešo, lyg jie būtų buvę brolis ir sesuo, atsidūrę tarp 
priešų. O labiausiai tada, kai prie stalo jis nuėmė akinius. Dani 
veidas buvo toks beginklis, kaip ir jo motinos širdis: motina 
mirė keturiasdešimties metų, neištekėjusi, ir vienintelė paguoda 
mirties valandą jai buvo sėdintis ligoninėje prie jos lovos tas 
šiukšlė pavainikis sūnus, kuris nė susnos apnikto gatvės šuns 
nebūtų galėjęs paguosti. 

Reikia kuo greičiau užmiršti Dani: Longo (Mari Viržini), 
jis ir taip jau buvo gana dosnus. Padevanojo jos rankinę, kad 
ji -galėtų išsikapanoti iš šios istorijos, ginčą, kad ateityje ne- 
tikėtų viskuo, kas jai sakoma, ir ištisą ba kad atkeršy- 
tų. Tegu naudojasi galimybe. 

-Jis:daibiškai nusileido Šiaurės autostrada, Ein ėjo Žemyn 

„iki pat Marselio, apvažiavo miestą ir nukūrė Obanės plentu. 
Paprastą dieną būtų pasukęs į Kasisą trumpesniu keliu, Žinestės 
perėja, bet sekmadienį ir dar vakarop šis kelias kimšte prikimš- 
tas marseliečių. Filipas nenorėjo rizikuoti: ko gero, paklius į 
šliaužiančią it sraigė mašinų koloną arba į kamšatį dėl kokios 
nors avarijos. 

Begaliniai Bedulės vingiai per pušynus. Jis galvojo apie tą 
nepažįstamą vyrą, kurį vis dar ištikimai mylėjo Dani Longo. 
Prisiminė, kokia ji buvo viešbučio numeryje: nuo lempos ant 
lubų krito šviesi žvaigždė, o ji gulėjo lovoje, jo glėby, tik su 
baltu megztuku, kurį jis dabar numetė į krūmus. Ką tai reiškia 
— vis dar mylėti? || X 

Gana, keisk plokštelę. 

Pernai vasarą Storulis Polis davė jam už naują “Sitroeną" 
šimtą po tūkstantį. Šiandien telefonu pasiūlė už “Tenderber- 
dą“ tris šimtus, bet užuominomis liepė prisiekti, kad Filipas 
nenukniaukė mašinos gatvėje ar šiaip kur nors ir kad ta mer- 
gina, kaip ir pernykštė, niekur nesiskys. Jis, girdi, mielai pa- 
didintų Afrikos valstybių automobilių parką, bet tik be rizikos, 
kaip mėgėjas. Filipas pastebėjo, kad į telefono ragelį kalba pat- 
sai sveikas protas. Kai jis Pa de Bel Fij miestely pasuko į Ka- 
sisą, žandarai žiūrėjo į “Tenderberdą", bet nieko nesakė. Buvo 
dvidešimt minučių šeštos. Jam nušvito viltis, kad keturiolik- 
tą dieną jis sės į laivą su pinigais kišenėje, be teistumo ir įsi- 
taisys pas kokią nors bobikę pirmos klasės kajutėje. 

Mažiau nei po ketvirčio valandos jis nebeturėjo jokios vil- 
ties. “Tenderberdas" stovėjo mašinų eilėje palei jūrą, nėtoli 
prieplaukos, šalia didžiulio Kanaj kyšulio. Atsirėmęs rankomis 
į automobilio kėbulą, Filipas iš visų jėgų stengėsi nugalėti 
šleikštulį. Akies mirksniu jo gyvenimas pavirto košmaru, jis 
buvo vienui vienas pasaulyje, draskomas siuto ir baimės. Jis 
bus nuteistas, tikrai bus. Rafinuotas išprievartavimas, automo- 
bilio vagystė, nužudymas. 


Ji susirinko išmėtytus daiktus. Kruopščiai juos sudėjo į juo- 
dąjį lagaminą. Nuėjo tuščiu keliu, kuriuo jie čia atvažiavo, bet 
vėl užlipo į kalvą ir ant plokščio akmens, ant kurio ji“ sėdėjo, 

perplėšusi iš šono, patiesė popierinį maišelį nuo basučių. Lūpų. 
dažais drebančia ranka išvedžiojo didžiosiomis raidėmis: “ŠĮ 
VAKARĄ, KANBJERO G-VĖ,. NAMAS NR. 10“. Tai-buvo 
viskas, ką ji žinojo apie Marselį: — šios. gatvės pavadinimą Air 
kad žmonės čia melagiai kaip, beje, visur. Ji prislėgė savo laiš- 
ką dideliu akmeniu. Žinojo, kad. tai beprasmiška; bet gal tas: 
vaikinas grįš, kai: ji nueis. 

„Po kokių penkių minučių nulipusi nuo :kalvos 1š kitos: pu-.. 
Šai. ji išėjo į kelią, kurį buvo pastebėjusi pro medžius iš vir- 
šaus.: Keliu važiavo daug mašinų. Pirmoji, kuri sustojo, buvo. 
kraujo spalvos “Renoa" ar “Simka". Joje sėdėjo vyras ir mo-. 
teris, o ant užpakalinės sėdynės drobiniame: lopšelyje miegojo 
kūdikis. Dani su lagaminu ant kelių atsisėdo šalia vaiko. 

J4 išsodino palei kavinukę, šalia autostrados į Marselį. Dė- 
kodama ji stengėsi nusišypsoti. Prie baro išgėrė stiklinę mi- 
neralinio vandens. Parodė barmenui restorano netoli Valanso 
— ji ten pietavo su Filipu — sąskaitą ir paprašė iškviesti. šį 
restoraną prie telefono. 

„Kabinos nebuvo. Turėjo kalbėti girdint lankytojams, kurie 
pritilę klausėsi, ką ji sako. Ragelį kitame gale pakėlė, matyt, 
pati šeimininkė. Taip, ji prisimena merginą baltu kostiumu ir 
jauną vyriškį su ja. Taip, prisimena, baigiantis pietums, vyriškis 
išėjo paskambinti. Skambino į Kasisą, į Buš diu Ronos depar- 
tamentą, bet popieriukas, kur buvo užrašytas telefono nume- 
ris, kažkur nusimetė. Labai gaila. 

Pakabinusi ragelį, Dani paprašė Buš diu Ronos departamen- 
to telefonų knygos. Abonento, pavarde Filanteris, Kasise ne- 
buvo. Bet Dani buvo tikra mačiusi pavadinimą “Kasis siur Me- 
as“, kai šįryt, graužiama sąžinės, rausėsi Filipo piniginėje. Ta- 
čiau prisimena tik tiek, kad tai buvo spausdinta, o ne rašyta 
ranka. Jai šovė į galvą mintis perskaityti nuo pradžios iki galo 
visų miestelio abonentų sąrašą, bet paskui nusprendė negaiš- 
ti veltui laiko. 

Ji paklausė barmeną, ar kas nors iš lankytojų nevažiuoja 
į Marselį. Vienmarškinis vyriškis šviesiais ūsais priėmė ją į sa- 
vo “Pežo 404" ir pakeliui vardijo visus jam žinomus Paryžiaus 
bistro: ggystinėje jis praleidęs trejetą mėnesių, atlikęs ten ka- 

rinę tarnybą. Marselyje — ji matė tik purvinus jo priemies- 
čius, nors šiaip miestas turbūt jaukus ir malonus gyventi — 
vyriškis ją išsodino didelėje, saulės nutviekstoje aikštėje, pa- 
sakęs, kad tai Ron Puen diu Prado. Už aikštės buvo parkas, 
0 į visas puses nuo jos tiesėsi ilgos ir plačios gatvės. Vyriš- 
kis paaiškino, kad iš čia ji galinti nukakti į Kasisą autobusu. 
Jam nuvažiavus, Dani perskaitė iškabintą stotelėje ant stulpo 
autobusų tvarkaraštį ir pamatė, kad dar reikia laukti pusę va- 
landos. Ji perėjo aikštę, nešdama lagaminą dešinėje rankoje, 
ir sėdo į taksi. Vairuotojas, raudonveidis milžinas uniformine 
kepure, ją perspėjo: “Oi mažyte, brangiai kainuos", — bet pa- 
stebėjęs, kad ji nelinkusi leistis į kalbas, įjungė variklį. 

Pirmą kartą gyvenime ji pamatė Viduržemio jūrą, kai jie 
važiavo Žinestės vingiais — pavadinimą perskaitė taksi pakilus 
į pačią perėjos viršūnę. Mėlyna kaip atvirukuose jūra raibu- 
liavo, plačiai išsidriekusi ligi pat akiračio, kuris buvo už ją šiek 
tiek blyškesnis, ir atrodė dar gražesnė, negu ji vaizdavosi. Dani 
pHisivertė Žiūrėti į kitą pusę. 

Į Kasisą, nedidelį pajūrio miestelį, jie atvyko pusę septynių, 
praėjus truputį daugiau nei dviem valandoms po Judo pabu- 
čiavimo ant kalvos, virš Bero tvenkinio. Abipus ilgos gatvės, 
šaligatviais ėjo Žmonės — basi, su šortais arba maudymosi kos- 
tiumais, — jų buvo daugiau negu Paryžiuje, prie universali-. 
nės parduotuvės “Galeri Lafajet“. “Oi vargšele, — tarė vai- 
ruotojas, — matai, kas darosi paprastą dieną, o jau sekmadienį 
— siaubas!" 

Dani paprašė sustoti uoste, netoli valčių su įvairiaspalvėmis 
vėliavomis nukabinėtais stiebais. Kai stovėdama ant kelio su 
lagaminu prie kojų, apkvaitusi nuo saulės ir balsų gausmo ji 
mokėjo už taksi, raudonveidis vairuotojas skėstelėjo rankomis 
ir tęsdamas Žodžius tarė: 

— Nenusimink, vaikuti, viskas bus gerai, pamatysi. 

Jis dar nebaigė sakinio, o Dani jau apžvelgė tai, kas tik- 
riausiai ir buvo Kasiso centras, iškart pamatė baltuojant pažįs- 
tamą “Tenderberdą", ir jai net akyse aptemo. Kabrioletas sto- 
vėjo už kokių poros šimtų metrų nuo jos, tarp kitų mašinų, iš- 
rikiuotų palei paplūdimį, bet Dani būtų atpažinusi saviėkę tarp 

tūkstančio panašių jau vien iš to, kad Žiūrint į ją suplastėjo jos 
širdis. Jai taip sugniaužė gerklę, kad ji negalėjo kvėpuoti, ta- 
čiau ją apėmė ir nuostabus jausmas, savotiškas dėkingumas vis- 
kam: Kasisui, jūrai, saulei, storuliui taksi vairuotojui ir sau pa- 
čiai, kad ji nepraliejo nė vienos ašaros ir atvyko tiesiai ten, 
kur reikėjo. 

Nieko nematydama aplinkui, Dani ėjo prie savo “Audros 
paukščio“. Nuovargį kaip ranka nuėmė, ir ji lyg sulėtintame 
filme žengė per atsivėrusią tuštumą. “Tenderberdas" stovėjo 
su nuleistu viršum. Filipas Filanteris jo nebuvo pakėlęs. Spren- 
džiant iš visko, jis paliko mašiną ne dėl avarijos. Dani padėjo 
lagaminą ant užpakalinės sėdynės ir pagaliau atidžiai apsidairė. 
Prieš ją, nuo uosto palei paplūdimį, driekėsi plati esplanada. 
Ji Žiūrėjo, kaip bangų putose maudosi Žmonės. Girdėjo jų 
šauksmus ir juoką. Miestelis glūdėjo prie milžiniškos uolos, ku- 
rios smaili viršūnė buvo pasvirusi į jūrą. 

Uždegimo jungikly raktų nebuvo. Ji atidarė dėžutę: ten gu- 
lėjo visi raktai ir mašinos dokumentai. Ji sėdo prie vairo ir ke- 
letą minučių mąstė, stengdamasi suprasti, kas dėjosi to vaikino 
iš Meco galvoje. Jis neturėjo pinigų, bet paliko jai rankinę. Pa- 
vogė mašiną, bet už kelių dešimčių kilometrų ją metė. Ne, ji 
nieko nesupranta. Matyt, čia yra kokia nors priežastis, bet jos 
tai daugiau nedomina. Galbūt jis su savo drobiniu kostiumu ir 
juodu kaklaraiščiu vaikšto kur nors miestely, gal dar grįš, bet 
tai irgi jos daugiau nedomina. Staiga įtampa atslūgo, tarsi krū- 
tinėje būtų švelniai atsileidusi kokia spyruoklė, ir ji save pa- 
matė lyg iš šalies, tokią, kokia buvo dabar, čia, toli nuo na- 
mų, — apvogtą, kvailą, vienišą, su kietu įtvaru ant rankos. Da- 
ni pravirko. 

— Nori sulošti kortomis? — išgirdo ji kažkieno balsą. 

Dani buvo su tamsiais akiniais, ir mažas berniukas, kuris 
stovėjo šalia jos, prie mašinos durelių, jai atrodė dar labiau įde- 
gęs. Buvo kokių penkerių metukų. Plaukučiai šviesūs, akys di- 
delės ir juodos, labai gražus, su jūros mėlynumo elastiškomis 
kelnaitėmis plačiais baltais dryžiais ir raudonos spalvos fro- | 
tiniais marškinėliais; jis stovėjo basas, laikydamas vienoje ran- 
koje svigstainį, o kitoje — miniatiūrinių kortų kaladę. Dani nu- 

sišluostė ašaras. 

— Kuo tu vardu? — paklausė berniukas. 

— Dani. 

— Nori sulošti kortomis? 

— O tu kuo vardu? 

— Titu, — atsakė jis. 

— O kur tavo mama? 

Jis mostėlėjo kažkur ranka su sviestainiu. 

— Ten, pliaže. Ar man galima įlipti į tavo mašiną? 

Ji atidarė dureles ir pasislinko, palikdama jam vietos prie 
vairo. Tai buvo labai orus, labai rimtas Žmogutis, kuris atsa- 
kinėjo į klausimus trumpai ir santūriai. Tačiau ji vis dėlto su- 
žinojo, kad jo tėvas irgi turįs mašiną, mėlyną — netgi su sto- 
gu! — kad vandeny jis radęs jūrų ežį ir uždaręs stiklainyje. 
Jis išmokė ją savo žaidimo taisyklių, kurios pasirodė baisiai 
sudėtingos: kiekvienas gauna po tris kortas, ir tas, kuriam pa- 
kliūna daugiau “žmonių", išlošia. Jie sulošė pirmąją partiją 
šiaip sau, ir laimėjo berniukas. | | 

— Suprantate? — paklausė jis. 

— Rodos, taip. 

— Iš ko lošime? 

— Ar būtinai reikia lošti iš ko nors? 

— Kitaip neįdomu. 

— O ką statysi tu? | 

— Aš? — tarė jis. — Nieko. Statyti turi tu. Statyk savo 
akinius, gerai? 

Kruopščiai parinkęs, jis davė Dani tris kortas: dvi septy- 
nakes ir vieną aštuonakę. Sau išsitraukė tris karalius. Ji pasakė, 
kad šitaip labai jau lengva išlošti, kad dabar dalysianti pati. 
Tačiau jis ir vėl išlošė. Ji nusiėmė akinius ir uždėjo jam ant 
nosies, prilaikydama iš abiejų pusių, kad neslystų. Jis pasakė, 
kad viskas atrodo kaip sumaigyta. Tada vietoj akinių ji davė 
berniukui penkiasdešimt santimų. 

— O dabar valgyk savo sviestainį. 

Jis suvalgė du kąsnius, nenuleisdamas nuo jos akių. Pas- 
kui paklausė: 

—-(O kas per Žmogus tavo mašinoje? 

Ji mašinaliai dirstelėjo į užpakalinę sėdynę. 

— Ten nėra jokio Žmogaus. 

— Yra. Ten, kur deda lagaminus. Tu juk Žinai. 

Ji nusijuokė, bet jos širdis krūptelėjo. 

— Koks Žmogus? 

— Kur miega. 

— Ką tu čia pasakoji? 

Berniukas atsakė ne iš karto. Atlošęs galvą į sėdynės at- 
kaltę, jis valgė sviestainį ir pro mašinos stiklą liūdnai Žiūrė- 
jo į priekį. Paskui atsiduso ir tarė: 

— Man rodos, jis miega. 


AKINIAI 


Motinėlė. 

Kartą vakare, Rubė mieste, aš Žiūrėjau į raukšlių išvagotą 
jos veidą pro Elzaso vyno bokalą. Mes sėdėjome kavinėje, ne- 
toli geležinkelio stoties. Ūkčiojo traukiniai. 

Nužudykite mane. 

Ciūrichas, spalio aštuntoji. Spalio aštuntąją bus ket- 
veri metai. Ir vėl traukiniai. Ir vėl viešbučių kambariai. Taip 
šviesu. 

Kaip ten dainuodavo, kai aš buvau maža? “Šviesūs plaukai, 
tamsios akys, juoda siela, šaltas vamzdis“. Ką aš čia paistau! 

Nuo vakar dienos mačiau šitiek kiparisų. Provansas — tai 
kapinės. Ilsėsiuos čia ramybėje, toli nuo pasaulio tuštybių. 

Viešbutis “Bela Vista“ netoli Kasiso. Vienoje gatvelėje 
vandens lašas papt man ant kaktos. Marselio autobusų stotis. 
Vilnevo aukštumos, dantyti mūrai. Viešpatie, kaip aš ieškojau, 
o radau tik save. | 


Mano akinių stiklai, ir šiaip tamsūs, buvo aprasoję, ir aš 
atidariusi bagažinę nieko nepamačiau. Vakaro saulės spinduliai 
krito išilgai esplanados, plieskė tiesiai man į veidą, ir baga- 
žinės viduje buvo tamsu lyg šuliny. Iš šios siaubingos tamsos 
mušė neapsakoma smarvė. 

Grįžusi prie berniuko, vardu Titu, paprašiau jį paduoti man 

rankinę ir pakeičiau akinius. Ant kojų stovėjau tvirtai, bet pirš- 
tai truputį virpėjo. Negalvojau apie nieką. Mintys buvo tarsi 
paralyžuotos. 

Vėl atidariau bagažinę. Žmogus gulėjo susuktas į kilimą, 
sulenktomis per kelius kojomis, basas. Jo galva kyšojo iš rau- 
donų kilimo kutų, prispausta profiliu prie bagažinės sienelės. 
Pamačiau jo atmerktą akį, lygius plaukus, pražilusius smilki- 
nius, kone pėrmatomą odą ant išsišovusių veido Aš Jis at- 
rodė kokių keturiasdešimties metų, o gal ir ne — sunku bu- 
vo nustatyti amžių. Veltui stengiausi nekvėpuoti, vis tiek dusau. 
Sutvarstyta ranka atverčiau kilimo kraštą, norėdama žvilgte- 
lėti į lavoną. Jis vilkėjo kažkokiu drabužiu, matyt, chalatu, 
šviesaus šilko, lyg mėlynu, lyg žaliu, tamsesnė stačia apykaklė 
atlapota ant pamėlusios krūtinės. Dvi baisios skylės tarp spe- 
nelių buvo tokios ryškios, tarsi padarytos kirtikliu, ir kraujas, 
ištryškęs iš žaizdų, juoda pluta dengė viršutinę kūno dalį iki 
pat gerklės. 

* Užtrenkiau bagažinės dangtį ir, netekusi pusiausvyros, griu- 
vau ant jo. Atsimenu, kaip bandžiau atsikelti, kaip kepurnė- 
jausi, kaip dešine ranka, skruostu jaučiau saulės įkaitintą ma- 
šinos kėbulą. Paskui susivokiau, kad berniukas, vardu Titu, sto- 
vi greta, kad jis išsigandęs, norėjau jam pasakyti: “Palauk, pa- 
lauk, nieko baisaus neatsitiko“, bet neįstengiau. 

„Jis verkė. Girdėjau jo kūkčiojimą ir tolumoj, paplūdimy, 
šidintį garsų juoką. Merginos su bikiniais gainiojo viena ki- 
tą po esplanadą. Pasilenkiau ir ramindama ėmiau bučiuoti jam 
4 plaukučius. | 

—- Žiūrėk, man nieko neatsitiko. Aš tik koją nikstelėjau ir 
vos nepargriuvau. 

Uždarius bagažinę, jis vargu ar galėjo užuosti smarvę, kuri 
mane vis dar pykino. Dėl visa ko nuvedžiau berniuką prie 
“Tenderberdo" priekio. Jis liepė grąžinti kortas ir penkiasde- * 
šimt santimų, kuriuos buvau jam davusi. Aš jas surinkau. Kai 
vėl priėjau, jis ant mašines sparno pirštu piešė kažkokius ra- 
tukus. Man paaiškino, kad tai jūros ežiai. 

Atsisėdau ant šaligavio karšto, kad būčiau su berniuku lygi, 
prisitraukiau jį ir paklausiau, kaip jis galėjęs matyti bagažinės 

vidų. Kalbėjau labai tyliai, meiliai, beveik kuždomis. Tikriau- 
siai jis geriau girdėjo, kaip plaka mano širdis. 

— Tu pats juk negalėjai atidaryti bagažinės, ar ne? Kas ją 
atidarė? 

— Kitas Žmogus. 

— Koks kitas? 

— Kitas. 

— Tas, kuris vairavo mašiną? 

— Nežinau. 

— Ir judu kartu Žiūrėjote ten? 

— Ne, aš buvau už tos mašinos. 

Jis parodė geltoną “Dofinę", stovinčią šalia “Tenderber- 
do". 

— Seniai tai buvo? 

— Nežinau. 

— Tu paskui grįžai pas mamą? 

Berniukas susimąstė. Aš pirštais nutryniau nuo jo skruosto 
ašarų pėdsakus. 

— Taip. Du kartus. 

— O žmogus, kuris atidarė bagažinę, ar matė, kad tu žiūri? 

— Matė. Sakė man: “Eik šalin!“ 

Truputį nustebau, nes laukiau visai kitokio atsakymo, paskui 
staiga, nors buvo karšta, mane nupurtė drebulys. Buvau tik- 
ra, kad Filipas Kasise, kad jis mus stebi. 

— Jis tave matė? Tikrai Žinai? 

— Jis man sakė: “Eik šalin!“ 

— Klausyk, kaip tas žmogus atrodė? Su kaklaraiščiu? Juo- 
dais plaukais? 

— Su juodu kaklaraiščiu. Ir lagaminu. 

— Kur jis nuėjo? 

Berniukas vėl susimąstė. Patraukė pečiais kaip suaugęs ir 
mostelėjo ranka kažkur uosto ar miestelio link, ar dar kur kitur. 

— Eime, tau laikas grįžti pas mamą. 

— O rytoj tu ateisi? 

— Sutarta. 

Aš nusipurčiau nuo sijono dulkes ir, paėmusi berniuką už 
rankos, nuvedžiau per esplanadą. Jis man parodė savo moti- 

ną, pačią jauniausią iš moterų, gulinčių paplūdimy su maudy- 
mosi kostiumais. Ji buvo labai šviesiais plaukais, labai įdegusi, 
girdėjau, kaip ji juokiasi su savo draugėmis. Aplink jas mė- 
tėsi Žurnalai ir stovėjo flakonai su kremu. Pamačiusi sūnų, ji 
kilstelėjo ant alkūnės ir pašaukė jį. Pabučiavau Titu ir padė- 
jau jam nulipti laiptukais į paplūdimį. Kai jis pribėgo prie mo- 
tinos, aš nuėjau. Mane buvo apėmęs toks jausmas, tarytum ma- 
no kojos nelinktų per kelius — kaip manekenų vitrinose. 

Nenorėjau grįžti prie mašinos, pas tą Žmogų pramušta krū- 
tine. Mačiau tik vieną protingą išeitį: reikia kreiptis į polici- 
ją ir viską pasakoti. O kol kas turiu kuo greičiausiai dingti iš 
paplūdimio. Galvojau taip: “Jeigu Filipas žino, kad Titu matė 
bagažinėje Žmogų, jam tikriausiai neramu, taigi jis klaidžio- 
ja kur nors netoliese ir jį stebi. Galimas daiktas, jis dar čia ir 
seka mane. Aš jį priversiu pasirodyti“. 

Tuo pat metu suvokiau, koks absurdiškas mano samprota- 
vimas. Juk jeigu Filipas įkišo lavoną į mašiną galvodamas, kad 
ji mano, vadinasi, jam nusispjauti į tai, ką aš vėliau galėsiu 
papasakoti. Juo labiau jam nusispjauti į penkiamečio vaiko pa- 
rodymus. 

Ėjau prieplauka per abejingą minią, ir širdis man kaskart 
apmirdavo, kai kas nors netyčia mane stumtelėdavo. Paskui 
klaidžiojau tuščiomis gatvėmis, iš kurių saulė jau seniai pa- 
sitraukė, ir man buvo šalta. Languose džiūvo baltiniai. Sustojau, 
norėdama apsidairyti, ir man ant kaktos nukrito vandens la- 
šas. Aš krūptelėjau ir vos nesurikau. Tačiau netrukus įsitiki- 
nau, kad manęs niekas neseka. 

Paskui, pasiklaususi kelio, radau policijos skyrių. Jis bu- 
vo prie nedidelės aikštės, apsodintos platanais. Iš tolo žiūrė- 
jau į duris: ant slenksčio stovėjo du uniformuoti vyrai ir rū- 
kė. Man rodės, kad aš dar atsiduodu tuo siaubingu, šleikščiu 
kvapu, kuris tvoskė iš nepažįstamo lavono “Tenderberde". Trū- . 
ko drąsos prisiartinti. Ką galėjau jiems pasakyti? “Paėmiau sa- 
vo šefo mašiną, vaikinas, apie kurį nieko nežinau, iš manęs 
ją pavogė, paskui radau ją čia su lavonu bagažinėje. Nieko ne- 
galiu jums paaiškinti, bet aš nekalta". Kas gi manim patikės? 

Italų kavinėje priešais policijos skyrių, sėdėdama prie lango 

antrame aukšte, aš laukiau, kol sutems. Tikėjausi truputį nu- 
siraminti, įsivaizduoti, kas galėjo nutikti per tas dvi valandas, 
kai Filipas mašinoje buvo vienas. Greičiausiai įvyko kažkas ne- 
numatyta, nelaukta, nes priešingu atveju, kai jis ėjo, norėda- 
mas mane palikti, aš būčiau tai mačiusi iš jo akių. Esu tuo tik- 
ra. Beveik tikra. Galų gale niekuo nesu tikra. 

Užsisakiau konjako, bet kai pakėliau taurelę prie lūpų, man 
pasidarė bloga, ir aš negėriau. 

Jeigu dabar pereisiu aikštę, į kurią žiūriu pro langą, mia- 
nęs nebepaleis, kol nepasibaigs tardymas, o jis gali užtrukti 
daug dienų ar net savaičių. Man prieš akis vienas po kito kilo 
vaizdai: mane veža į Marselio kalėjimą, išrengia, apvelka pilku 
chalatu, kokius nešioja kardomosios kalinės, dešinės rankos 
pirštus ištepa rašalu, paskui mane įmeta į tamsią kamerą. Ima 
knistis mano praeityje, iš kurios ištraukia tik vieną nusikaltimą 
— toks nusikaltimas tikriausiai graužia sąžinę daugeliui mo- 
terų, — bet jo užteks apjuodinti ir mano pažįstamiems, ir Žmo- 
gui, kurį myliu. 

Ne, neisiu. 

Man rodos, labiausiai aš stengiausi save įtikinti tuo, kad 
visa, kas man atsitiko, — netiesa. Ar bent jau, kad staiga kaž- 
kas įvyks, ir šitas košmaras dings. 

Prisiminiau vieną vakarą Rubė mieste, ką tik buvau išlai- 
kiusi žodžiu brandos atestato egzaminus. Rezultatus iškabino 
labai vėlai. Kelis kartus peržiūrėjau sąrašus, bet savo pavar- 
dės neradau. Ilgai klaidžiojau gatvėmis baisiausiai nūsiminusi, 
bet širdyje ruseno beprotiška viltis: įvyko klaida, neteisybė bus 
ištaisyta. Jau buvo po dešimtos, kai aš atėjau pas Motinėlę, į 
jos brolio vaistinę. Ji leido man lig valios išsiverkti, tada tarė: 
“Eime, pažiūrėsim sąrašus abi, aš matau geriau už tave“. Tuš- 
čio licėjaus kieme vidury nakties mes degėme degtuką po deg- 
tuko ir iš naujo skaitėme sąrašus, ieškodamos mano pavardės, 
įsitikinusios, kad ji ten turi būti, kad galų gale rasime ją. Ir 
radome, netgi su pagyrimu. 

Kaip tik tą vakarą, restorane palei Rubė geležinkelio stotį, 
po vakarienės, kurios metu gėrėme Elzaso vyną “šio įvykio 
proga“, aš pažadėjau Motinėlei ir po jos mirties tartis su ja 

lyg su gyva. Taip visada ir dariau, išskyrus vieną kartą, kai 
prieš ketverius metus vykau į Ciūrichą, — man tada buvo gėda 
ir, guosdamasi Motinėlei, būčiau sau atrodžiusi dar šlykš- 
tesnė. 

Sėdėdama italų kavinėj prie lango, aš galvojau apie ją, apie 
Ciūrichą, galvojau apie to Žmogaus, kurį myliu, sūnų ir, Ži- 
noma, apie mažąjį Titu, kuris gal nė penkerių metukų dar ne- 
turi; viskas susipynė į krūvą, ir aš mačiau Anitos dukrelę ir 
netgi mergaitę iš Avalono Dvivakario degalinės — tėvas sa- 
kė, kuo ji vardu, bet neatsiminiau... Ir pagalvojau, kad šie vai- 
kai, kuriuos sutikau savo kelyje, jų žvilgsniai, jų Žaislai — pli- 
ka lėlė, kortų kaladė — yra manęs laukiančios siaubingos baus- 
mės ženklai. 

Atnešusi man konjaką moteris stovėjo prie mano staliuko. 
Tikriausiai aš ją pastebėjau ne iš karto. Kantriai, matyt, kar- 
todama savo žodžius, kuriuos girdėjau ne iš tolo, o tiesiog iš 
kito pasaulio, ji klausė: 

— Atleiskite, ar jūs panelė Longo? 


— Taip. 
— Jus kviečia prie telefono. 
— Mane? : 


— Jūs panelė Longo? 

Nežinau, kaip aš dar įstengiau nustebti, juk viskas man at- 
rodė beprasmiška. Atsistojau ir nusekiau paskui moterį. Tik ei- 
dama per salę, kur prasėdėjau daugiau nei valandą, staiga pa- 
mačiau lankytojus — jų buvo labai daug, — staltieses raudo- 
nais langeliais, užuodžiau šiltos tešlos ir mairūno kvapą. Te- 
lefono būdelė stovėjo pirmame aukšte, prie pat krosnies, kur 
kepė pizza?, ir oras čia buvo sausas, slogus, tartum išretėjęs. 

Jo balsas man atrodė pasikeitęs, bet tai buvo jis, Filipas. 

— Tu dar ilgai ten sėdėsi, Dani? Man jau nusibodo, einu. 
Dani? Tu mane girdi? 

— Taip. 

— Galima susitarti, Dani. 

— Kur tu? 


3 Pizza — pica, pyragas. (It.) 

— Netoli. 

— Tu matei, kaip aš čia įėjau? 

— Taip. 

— Filipai, prašau pasakyti, kur tu. 

Jis neatsakė. Girdėjau ragelyje jo kvėpavimą. Supratau, kad 
jis bijo kaip ir aš. Pagaliau prabilo švilpiančiu balsu, nuo kurio 
ėmė virpėti membrana. k 

— Iš kur tu Žinai mano vardą? 

— Šįryt žvilgtelėjau į tavo piniginę. 

— Kodėl? 

— Kad Žinočiau. 

— Ir ką gi tu Žinai? 

Dabar neatsakiau aš. 

— Klausyk, Dani, jeigu tu tiksliai darysi taip, kaip aš tau 
sakysiu, mes galime kur nors susitikti. 

-— O jeigu ne? 

— Jeigu ne, tai aš nedelsdamas eisiu į skyrių, kurį matai 
priešais. Tu mane girdi? 

— Girdžiu. Bet nesuprantu. 

Vėl tyla. 

— Filipai? 

— Nevadink manęs vardu. 

— Kur tu nori susitikti? 

— Prieplaukos gale yra kelias į Por Miju užutekį. Pasiklau- 
si, jeigu nežinai. Už poros kilometrų nuo miestelio pamatysi 
viešbutį, viešbutį “Bela Vista“. Ten tau užsakytas kambarys. 

:— Man? 

— Aš skambinau ten. Norėjau užsakyti kambarį čia, Ka- 
sise, bet nėra nė vieno laisvo. Važiuok ten mašina. 

— Aš nenoriu sėstis į šitą mašiną. 

— O aš noriu, kad tu ją iš ten paimtum ir kad tave joje 
matytų. Viešbutyje persirengsi, nusivilksi kostiumą. Po dvide- 
šimties minučių aš paskambinsiu, ar tu jau ten. Tada susitik- 
sime. 

— Kur? 

— Pirmiausia važiuok ten. Ir įsidėmėk, Dani, nebandyk 
manęs apgaudinėti, tu rizikuoji kur kas labiau už mane. 

— Tu taip manai? 

— O kaipgi. Ir nepamiršk: nusivilk šitą kostiumą, persi- 
renk. 

— Nieko panašaus aš nedarysiu. 

— Kaip nori. Aš paskambinsiu po dvidešimties minučių. 
Nerasiu, juo blogiau tau. 

— O kodėl mes negalime susitikti čia, dabar? 

— Tu nori susitikti? Taigi sąlygas keliu aš, o ne tu. 

— Vis tiek nieko nesuprantu. 

— Juo geriau. 

Jis pakabino ragelį. Aš irgi, drebančia ranka. 


Buvo jau visai tamsu, kai aš sėdau į “Tenderberdą". Man. 
už nugaros didžiulės aikštės pakraščiais mirgėjo mugės bala- 
ganų šviesos. Skambant Vienos valsui, tire poškėjo šūviai. To- 
liau buvo orkestro estrada, jau papuošta rytdienos vakarui lem- 
pučių girliandomis. 

Iš lėto važiavau prieplauka. Kavinių terasos buvo nusitie- 
susios net ant plento. Nerūpestinga minia nenoromis prasiskir- 
davo prieš mašiną. Oras kvepėjo jūra ir anyžiais. Paklausiau 
kelio. Už miestelio jis staigiai kilo aukštyn, suko pro naujus 
namus, kur balkonuose vakarieniavo žmonės, toliau ėjo virš 
skendinčio mėnesienoje tuščio paplūdimio, nusėto baltais ak- 
menukais. 

Viešbutis “Bela Vista“ su pseudomauriškojo stiliaus bokš- 
teliais stovėjo kyšuly tarp pušų ir palmių. Buvo daug Žmonių, 
daug šviesos. Pastačiau “Tenderberdą" prie įvažiavimo į sodą. 
Lagaminą atidaviau portjė su auksiniais galionais, pakėliau ma- 
šinos viršų, užrakinau abejas dureles ir bagažinę. 

Priimamajame kažkokia jauna moteris man padėjo užpil- 
dyti kortelę. Atsakydama į klausimą, kas esu ir iš kur atvy- 
kau, prisiminiau -Šalono viešbutį, ir man prieš akis staiga iš- 
kilo Filipas, kurį ten sutikau, toks gražus, toks vyriškas, kad 
aš net truputį padrąsėjau. Tikrai aš trenkta. 

Kambarys buvo nedidelis, su vonia, išklota gėlėtais porce- 
liano kokliais, su naujais baldais, ventiliatoriumi, kuris tik maišė 
karštą orą, ir atviru langu į jūrą. Pažiūrėjau žemyn, į apšviestą 

baseiną, kur garsiai šūkaudami pliuškenosi kažkokie vaikinai 
su merginomis, tada nusirengiau ir atsistojau po dušu, saugo- 
dama nuo vandens plaukus ir aptvarstytą ranką. 

Man bedžiūstant, kambaryje suskambo telefonas. 

— Tu pasiruošusi? — paklausė Filipas. 

— Po kelių minučių. Kuo man apsivilkti? Aš nieko neturiu. 

— Kuo nori, tik ne kostiumu. 

— Kodėl? 

— Mane ir taip gana daug matė su tavim, taip apsirengu- 
sia. Po valandos susitinkame Marselyje. 

— Marselyje? Juokauji! Kodėl ne čia? 

— Mane tose vietose irgi pakankamai matė. Be to, aš da- 
bar Marselyje. 

“ — Aš tavim netikiu. 

— Tiki ar netiki, bet taip yra. Marselį pažįsti? 

— Ne. 

— Šūdas. Leisk pagalvoti. 

Leidau jam pagalvoti. Žiūrėjau į mėlynę, kurią jis man pa- 
darė tą naktį, kai mane mylėjo ir stipriai spaudė prie savęs; 
atrodė tada pasimetęs, kaip vaikelis mano glėby. 

— Filipai, — tariau aš tyliai, — aš tau paskyriau pasima- 
tymą ant kalvos, kur tu mane metei. Palikau raštelį. 

— Pasimatymą? 

— Dėl visa ko, jeigu tu grįžtum. Dešimtą vakaro, Kanb- 
jero gatvėje, prie namo numeris dešimtas. 

— Tu Žinai, kur Kanbjero gatvė? 

— Ne, bet tikriausiai ją lengva rasti. 

— Gerai. Tada pusę vienuoliktos. Mašiną paliksi kitoje gat- 
vėje ir ateisi pėsčia. Aš tavęs lauksiu. 

— Nedėk ragelio. 

Bet jis jau padėjo. Paklausiau telefonistę, iš kur skambi- 
no. Iš Marselio. Valandėlę galvojau, kaip man apsirengti: ar 
mautis kelnes, kuriomis vaikščiojau vakar vakare, ar vilktis bal- 
to muslino suknelę. Pasirinkau suknelę, kadangi jis, iš visko 
matyti, nenorėjo, kad vilkėčiau kaip vakar, kai jį matė su ma- 
nim “Tenderberde". Jeigu nebūčiau buvusi tokia pasimetusi, 
šio beširdžio atsargumas man būtų atrodęs tiesiog juokingas. 

Susišukavau.: Veidrodyje mano atspindys buvo toks baisiai tik-" 
roviškas, kad net užsimerkiau. 


Marselis — labiausiai išsidriekęs, labiausiai nesuprantamas 
iš visų miestų, per kuriuos kada nors buvau važiavusi. Gatve- 
lės, dar siauresnės nei Paryžiuje, tiesiasi į visas puses, tačiau 
niekur neveda, nors iš kažin kurio galo į jas suktum. Keletą 
kartų sustojau prie šaligatvio ir klausiau kelio, bet iš to, ką 
man aiškino, supratau tik tiek, kad aš vargšė. Man sakė “Varg- 
šė mergaitė“, “vargšė panelė“, “ak, vargšelė“. O Kanbjero 
gatvė? Pasirodo, aš važiuodavau vis į priešingą pusę: 

.. Pagaliau netoli Biržos pastato radau didžiulę mašinų sto- 
vėjimo aikštę. Užrakinau “Tenderberdą" ir patraukiau nėsies 
tiesumu. Pirmasis skersgatvis, į kurį pasukau, išėjo į plačią gat- 
vę, tą pačią, kurios ieškojau, beveik prieš vietą, kur buvo pa- 
skirtas pasimatymas. Namas, pažymėtas dešimtu numeriu, — 
kelionių agentūra, — stovėjo gatvės gale, prie Senojo uosto. 
Greta buvo didelis restoranas “Sentra", šaligatviu plūste plūdo 
žmonės, gatve lėkė mėlyni autobusai, visur plieskė neono švie- 
sOs. 

Filipo nemačiau, bet Žinojau, kad jis iš kur nors mane ste- 
bi. Palūkuriavau keletą minučių, vaikštinėdama ten ir atgal, 
pažiopsojau nieko nematydama į optikos prietaisus vitrinoje, 
tada pajutau ant savo peties jo ranką. Buvo su tuo pačiu smėlio 
spalvos drobiniu kostiumu ir juodu kaklaraiščiu. Stovėjome zu- 
jančių praeivių minioje ir tylėdami ilgai Žiūrėjome vienas į kitą. 
Pamačius ištįsusį jo veidą, man rodos, aš iškart supratau, kad 
jis nieko nenužudė ir kad ši istorija jį sukrėtė ne mažiau kaip 
mane. | 

— Kur mašina? — paklausė jis. 

— Ten, aikštėje. 

— Jis vis dar bagažinėje? 

— O kur jis turėtų būti? 

— Dani, kas jis? 

— To klausti reikėtų tave! 

— Nerėk. Eime. 

Čiupęs už alkūnės, jis mane nutempė uosto link. Perkir- 

tome skaisčiai apšviestą aikštę, eidami nuo vienos pėsčiųjų sa- 
lelės prie kitos, laviruodami tarp mašinų, riedančių ištisiniu 
srautu. Jis sugniaužė mano dešinę ranką ir nebepaleido. Mes 
labai ilgai ėjome krantine, kuri vadinasi Riv Nevas. Nė kar- 
to nepasukęs į mane galvos, Filipas dusliu balsu pasakojo, kad 
pavogęs “Tenderberdą", ketindamas jį parduoti, kad iki Ka- 
siso važiavęs. be sustojimo, o Kasise, prieš parduodamas kab- 
rioletą vieno garažo savininkui, norėjęs paskutinį kartą apžiū- 
rėti, atidaręs bagažinę ir pamatęs ten negyvą žmogų. Jis išsi- 
gandęs, ėmęs sekti mažąjį Titu, nežinojęs, ką daryti. Pamanęs, 
kad tą Žmogų nužudžiusi aš ir dabar pasinaudosianti galimybe 
suversti jam kaltę. Buvo įsitikinęs, kad daugiau manęs nema- 
tysiąs. Mano atvykimas jį galutinai išmušęs iš vėžių. 

Mes sėdėjome krantinės gale, tamsoje, ant jūros vandens 
apgraužtų lentų rietuvės. Paklausė, kaip aš užtikusi jo pėdsakus 
po to, kai jis mane palikęs prie Bero tvenkinio. 

— Paskambinau į restoraną, kur mes pietavome. 

— Matau, kad galvos nepameti. * 

— Kasise tu mane sekei? Kodėl iš karto nepriėjai? 

— Nežinojau, ką tu esi sumaniusi. Kieno ta mašina? 

—— Mano šefo. 

— Jis tau ją paskolino? 

— Nepaskolino. Jis nežino, kad aš ją paėmiau. 

— Žiūrėk tu man. 

Mačiau jo akyse daugybę klausimų. Mano akyse jis irgi 
tikriausiai matė tą pat. Jis vis dar laikė mane už rankos, bet 
mudu kaustė nepasitikėjimas. Pirmasis tylą nutraukė Filipas. 

— Tu tikrai nepažįsti to Žmogaus? 

— Tikrai. 

— Ir nežinojai, kad jis bagažinėje? 

— Tu pats matei, kaip aš atidariau bagažinę Kasise. Ar bu- 
vo panašu, kad Žinočiau, kas yra viduj? 

— Galėjai suvaidinti. 

— Tu irgi gali suvaidinti! Juk tu specas, ar ne taip? Vai- 
dini nuo vakar vakaro. 

— Aišku, jį ten kažkas įkišo, tik ne aš. Pagalvok bent kiek, 
Dani. Kai aš tave sutikau, jis buvo jau negyvas! 

— Iš kur tu Žinai? 

— Aš turiu akis! Jis negyvas mažiausiai dvi paras. 

— Tu nužudei jį, o bagažinėn įkišai vėliau. 

— Pavyzdžiui, kada? 

— Šalone, vakar vakare. 

— Ne, tu tik įsivaizduok, kiaurą dieną sau vaikštau su la- 
vonu ant rankų po miestą. Netgi po tokį kaip Šalonas. Baik 
fantazuoti, grįžk į Žemę! Beje, baisiai nemalonu tau grasinti, 
bet, atlersk, aš turiu krūvą liudininkų, kurie gali patvirtinti, ką 
veikiau vakar ir užvakar. Nesiginčysiu, tampiau lagaminą, bet 
kas tavim patikės, kad jame galėjau slėpti lavoną! Juokas! 

Jis atsistojo ir žengė keletą Žingsnių į šalį. 

— Maldauju, Filipai, nepalik manęs, — pasakiau vienu at- 
sikvėpimu. 

— Aš ir nepalieku. 

Atsukęs man nugarą, jis ilgai stovėjo prie sudaužytos val- 
ties ir Žiūrėjo į juodą Senojo uosto vandenį, išraižytą šviesų 
dryžiais. Kažkur, rodės, labai toli, gaudė miestas. Pagaliau jis 
paklausė: 

— Kas per vienas tavo šefas? Žudikas iš patiltės? 

Aš truktelėjau pečiais ir nieko neatsakiau. Jis atsigręžė įsi- 
tempęs iš susierzinimo ir piktai suriko: 

— Po velnių, aš nieko nežinau! Galiu pasakyti tik tiek, kad 
lavonas gal jau buvo ten, kai tu paėmei mašiną! 

— Ne. Kai paėmiau mašiną, bagažinė buvo tuščia. Aš Ži- 
nau, nes buvau ją atidariusi. 

— Šit kaip. O kelyje buvai ją atidariusi? 

— Rodos, buvau. 

— Kur paskutinį kartą? 

Aš susimąsčiau. Mintimis nuvažiavau visą kelią šeštąja ir 
septintąja autostradomis iki Fontenblo. Prisiminiau, kad ten ati- 
dariau bagažinę, norėdama įdėti lagaminą, kurį nusipirkau, bet 
apsigalvojau ir padėjau jį ant užpakalinės sėdynės. 

— Fontenblo ji buvo tuščia. 

— Fontenblo toli nuo čia. O paskui kur nors sustojai? 

— Žuanji. Užėjau į kavinę. Ten ir sutikau tą sunkvežimio 
vairuotoją, kuris iš manęs nukniaukė žibuoklių puokštelę. Ta- 

čiau buvo diena, mašina stovėjo palei duris, ir lavono tikrai 

negalėjo tada įkišti. o 
-— Tu tikra, kad iki Kasiso nebuvai atidariusi Basižiuss) 
+—— Jei būčiau atidariusi, prisiminčiau. 

— O už Žuanji kur sustojai? 

— Degalinėje, netoli Avalono. Ten mašina stovėjo labai il- 
gai. Ją netgi į kitą vietą pastatė, kol aš buvau. pas. gydytoją. 

Jis žvilgtelėjo į mano aptvarstytą ranką. Iš jo akių mačiau, 
kad jis prisimena, ką jam pasakojau — kaip: man sužalojo ran- 
ką, kaip Žmonės lyg susitarę tvirtino mane matę. važiuojant 
anksti rytą Paryžiaus link, o aš, priešingai, MEVaBojaUsi „tuo 
metu L Suvūsi: Paryžiuje. Bet jis pasakė tik tiek: . 

— Žinai, ši tavo istorija.— kietas riešutas. 

Nesumečiau, ką dar pridurti, kad pasiteisinčiau. Nė neno- 
rėjau teisintis. Filipas pastebėjo, kad man šalta vien su suk-. 
nele, ir nusivilkęs švarką apsiautė juo mano pečius. Prisikišęs 
prie. pat mano veido, jis pašnibždom paklausė: 

— Dani, tu sakai tiesą? 

— Prisiekiu. 

— Net jeigu jį nušovusi būtum tu, aš tau padėčiau, su- 
pranti? 

— Nušovusi? Argi jis nušautas? 

Pati to nenorėdama, aš beveik rėkte išrėkiau šiuos Žodžius 
spigiu, nenatūraliu, juokingu balsu. Kažkodė! iš akių man iš- 
tryško ašaros. 

— Manau, kad taip, nes jis guli bagažinėje šalia lavono. 

— Kas guli? 

— Šautuvas, po velnių! Žvilgantis, švarutėlis! Tavo baga- 
žinėje! Šautuvas! Sakyk, bent jau mane tu pažįsti? 

Suspaudęs delnais man galvą, jis ėmė ją siūbuoti į šalis, 
lyg stengdamasis mane pažadinti. 

— Palauk! Šautuvo aš nemačiau! 

— Įdomu, ką tu iš viso matai! Kilimą matei? Negyvėlį ma- 
tei? Tai va, ten pat ir šautuvas! 

Filipas mane paleido, apsisuko ir nuėjo susikišęs rankas į 
kišenes, pakėlęs pečius. Tamsoje bolavo tik jo marškiniai. Aš 
pašokau ir nusekiau paskui jį. Jis pervedė mane per kelią, sa- 

kydamas, kad nebeturi nei cigarečių, nei frankų ir nori valgyti. 
Sausakimšame bistro, kurio sienos buvo nukabinėtos tinklais 
ir kriauklėmis, aš nupirkau cigarečių “Žitan" ir degtukų. Filipas 
prie baro išgėrė stiklą alaus ir suvalgė sumuštinį. Jis nekalbėjo, 
net nežiūrėjo į mane. 

Aš paklausiau: 

— Kaip tu nusigavai į Marselį? 

— O kas tau darbo? 

— Kur tavo lagaminas? 

— O kas tau darbo? 

Kai mes išėjome, jis apkabino mane per pečius ir priglaudė 
prie savęs. Neturėjau jokio noro jį atstumti. Mes nuėjome su- 
siglaudę šaligatviu, užgriozdintu tuščiomis dėžėmis, nuo ku- 
rių sklido dumblių kvapas. Prie Senojo uosto perkirtome aikštę. 
Kažkokio restorano veidrodinėje vitrinoje šmėstelėjo mūsų vei- 
dai, mano balta suknelė, jo švarkas man ant pečių, mes abu, 
apsikabinę, apšviesti neono reklamų, už tūkstančio kilometrų 
nuo mano gyvenimo. Sakau tiesą: tai man atrodė kur kas la- 
biau nerealu nei visa kita. 

Kanbjero gatvėje į mus ėmė dairytis praeiviai. Paklausiau 
Filipą, kur mes einame. 

— Prie mašinos. Reikia sužinoti, kas ten per tipas. Rei- 
kia dar kartą pažiūrėti. 

— Prašau tave, nereikia, man neužteks drąsos. 

— O man užteks. 

Mes prisiartinome prie “Tenderberdo", kurį buvau palikusi 
stovėjimo aikštelėje, tarp šimtų kitų mašinų, ir keletą minu- 
čių nesiryždami stovėjome greta. Ištraukiau iš rankinės raktus, 
bet Filipas jų neėmė. Pro šalį gestikuliuodamas ir klegėdamas 
praėjo būrys paauglių, paskui krutindama lūpas, nulenkusi rū- 
pesčių susuktą galvą, prakiūtino vieniša moteris suglamžyta 
suknele. Filipas liepė man sėsti prie vairo: reikia surasti ra- 
mesnę vietą ir ten atidaryti bagažinę. 

Mes nuvažiavome Riv Nevo krantine, tuo pačiu keliu, ku- 
riuo ką tik ėjome pėsti. Man besukant į gatvę, kuri per visą 
miestą kilo į kalną, jis staiga tarė: 

— Žinai, Dani, mes, ko gero, turime galimybę išeiti sausi. 

Jeigu tau įkišo tą tipą kelyje, tai apie jį niekas nežino, išskyrus 
nenaudėlį, kuris tai padarė. Tarp jo ir tavęs nėra jokio ryšio. 
Tada mes irgi panašiai suveiksime. Išmesime jį kur nors ir uŽ- 
miršime. Mes čia niekuo dėti. | 

Pasukau į vieną. gatvę, tada į kitą, kuri vis kilo į kalną. 
Paskui Filipas man liepė važiuoti gatve su akmeniniu aptva- 
ru iš šono — į Ruka Blaną. Čia nesutikome nei mašinų, nei 
praeivių, bet buvo taip statu, taip siaura, kad posūkyje turė- 
jau sustoti ir manevruoti. Su aptvarstyta, skaudama ranka man 
buvo nelengva, ir Filipas padėjo sukalioti vairą. Dar aukščiau, 
pro spragą tarp dviejų nusilaupiusių sienų, aš pamačiau toli 
apačioje miesto šviesas, Žėrinčias palei jūrą. 

Padėjęs ranką man ant kelių, Filipas davė ženklą sustoti. 
Palei namą, pažymėtą septyniasdešimt aštuntuoju numeriu. Aš 
atsimenu todėl, kad prieglaudoje tokiu numeriu buvo pažymėti 
mano baltiniai. Tamsaus kiemo gilumoj stūksojo naujas namas. 
Mes truputį palaukėme įsiklausydami, tada tyliai įvažiavome 
pro vartus. Mašinos Žibintai apšvietė blizgančias sustatytų į eilę 
garažų duris, medžių lapus, laiptus. Viena mašina stovėjo tie- 
siog kieme. Aš sustojau už jos, išjungiau variklį, užgesinau 
šviesas. Kiemas buvo tykus, bet ankštas, ir aš su baime pa- 
galvojau, kad jeigu mums dėl vienos ar kitos priežasties reikėtų 
nešti kudašių, tai čia greitai neapsisuktume. 

Grąžinau Filipui švarką, ir mes išlipome iš mašinos. Virš 
mūsų keli langai buvo apšviesti, viename iš jų pro užtrauktą 
užuolaidą smelkėsi melsva televizoriaus šviesa. Atidariau ba- 
gažinę ir greit atšokau, nežiūrėdama vidun. Neapsakoma smar- 
vė trenkė man į nosį, ir aš buvau kone apalpusi, kai išgirdau 
Filipą prašant mane nosinės. Jis duso, jo veidas taip. išsikreipė, 
kad net kažkaip nusmailėjo, paseno, tapo neatpažįstamas. Mūsų 
Žvilgsniai susitiko — aš niekada nepamiršiu, kokį siaubą ma- 
čiau jo akyse. 

Girdėjau, kaip visai šalia jis varto lavoną. Apimta nevil- 
ties įsistebeilijau į kiemo vartus, bet visai ne iš baimės, kad 
kas nors neateitų. Apie tai nė negalvojau. Staiga Filipas su- 
šnibždėjo: 

— Dani, žiūrėk. 

Jis parodė man šautuvą, ilgą šautuvą juodu vamzdžiu: 

— Ant buožės — inicialai. 

— Inicialai? 

— M. K. 

Filipas privertė mane pažiūrėti ir netgi paliesti pirštu iš- 
raižytas medyje raides. Nepažinojau jokio žmogaus su tokiais 
M Jis taip pat. 

— Vinčesteris. Apkaboje trūksta trijų kulkų, — tarė jis. 

—- Tu išmanai apie ginklus? 

— Šiek tiek. 

Jis nušluostė šautuvą nosine ir įkišo atgal į kilimėlį, į kurį 
buvo susuktas negyvėlis. Baltoje bagažinės lemputės švieso- 
je aš pamačiau jo veidą su atkarusiu žandikauliu. Filipas naršė 
po jo chalato kišenes. Iš stojusios tylos aš supratau, kad jis 
kažką rado ir net kvapą sulaikė. Staiga jis atsitiesė. Norėjo kaž- 
ką sakyti, bet neįstengė pratarti žodžio. Stovėjo it stabo ištiktas 
iš nuostabos. Spėjau tik pamatyti, kad kairėje rankoje turi kaŽ- 
kokį popierėlį. Paskui jis suriko. Nežinau, ką jis rėkė. Tikriau: 
siai, kad aš beprotė, kad jis susiviliojęs beprotės paistalais; iš 
tiesų jo Žvilgsnis sakyte sakė taip, dabar suprantu. Man rodos, 
aš pamačiau taip pat iš jo akių, kad jis man smogs. Rodos, net 
ranką pakėliau norėdama prisidengti. 

Tą mirksnį iš skausmo po krūtine man užgniaužė kvapą, 
ir aš susiriečiau dvilinka. Kai buvau bekrintanti ant Žemės, jis 
mane čiupo ir nutempė prie mašinos durelių. Dar atsimenu, 
kaip gaudžiau orą ant priekinių mašinos sėdynių, kaip tarkš- 
telėjo uždaromos bagažinės dangtis, kaip tolo Filipo Žingsniai. 
Daugiau nieko. 

Daug vėliau, kai atsipeikėjau, visur buvo ramu, aš gulė- 
jau viena, šiaip taip atsisėdau prie vairo, burna gaudžiau nak- 
ties orą, verkiau. Mano akiniai buvo nukritę po kojom, ant ki- 
limėlio. Kai juos užsidėjau, prietaisų skydo laikrodis rodė pir- 
mą valandą nakties. Timptelėdama žemyn suglamžytą suknelę, 
klostėje radau popierėlį, kurį Filipas buvo išėmęs iš negyvė- 
lio kišenės. 

Uždegiau šviesą. 

Tai buvo telefonograma, užrašyta Orli aerouosto blanke. 

Adresuota kažkokiam Morisui Kobui, “Er Franso" 405-ojo rei- 
so kelėiviui. Telefonogramą priėmė ir smailia rašysena užrašė 
stiuardesė liepos dešimtąją, 18 valandą 55 minutės. Gerokai su- 
gaišau, kol paskaičiavau, kad tai buvo penktadienį, prieš dvi 
su puse paros, bet kai aš suvokiau, viskas, ką veikiau per pas- 
tarąsias dvi dienas, siūbtelėjo man į galvą tartum ledinis koš- 
maras, pilnas klyksmų. 

Tekstas: Neišvažiuok. Jeigu manęs nepasigailėsi, aš važiuo- 
siu pas tave į Vilnevą. Esu taip apimta nevilties, kad man jau 
vis tiek. 

Parašas: Dani. 

Skiltyje “siuntėjas? buvo užrašytas mano namų Paryžiu- 
je telefonas. 


Kelias vis vingiavo ir vingidvo mėnesienoje virš jūros. Tai 
viskas, ką aš prisimenu. Nežinau, kaip grįžau į “Bela Vistos“ 
viešbutį. Netgi nežinau, ar supratau, kad ten grįžtu. Buvo šalta. 
Man buvo šalta. Manau, aš netgi nesuvokiau, kad esu Pietuose. 
Rodės, važiuoju į Šaloną ir ką tik išsiskyriau su gydytoju, ap- 
tvarsčiusiu man ranką, degalinės savininku, policininku. Da- 
bar sutiksiu Filipą Sonos krantinėje, bet šį kartą nesustosiu, ne, 
nesustosiu, ir viskas bus kitaip. 

Galvojau ir apie savo baltąjį kostiumą. “Būtinai reikia jį 
paimti!“ — ši mintis man nedavė ramybės. Važiavau ir gal- 
vojau apie šį kostiumą, paliktą svetimam kambary, galvojau 
apie jį kaip apie kažką, kas man padės atgauti pusiausvyrą: tai 
mano daiktas, jis man priklausė dar iki to liepos dešimtosios 
penktadienio, ir, juo apsivilkusi, aš vėl būsiu kaip buvusi. 

Kasise, prieplaukoje, dar degė šviesos, pro atvirą baro langą 
sklido elektrinės gitaros garsai, kažkokie vaikinai ėmė siausti 
ant kelio prieš mano mašiną, ir aš turėjau sustoti. Vienas iš 
Jų persisvėrė pro dureles ir, kvėpuodamas vynu ir tabaku, pa- 
bučiavo tiesiai man į lūpas. Paskui pasirodė paplūdimys, nu- 
sėtas baltais akmenukais, ir pagaliau mauriški viešbučio bokš- 
teliai. Pro palmių lapus virpėjo didelis apvalus mėnulis. 

Viešbučio budintysis balta uniforma su auksiniais antsiu- 
vais man davė raktą. Rodos, jis kažką kalbėjo apie arklius, apie 

tai, kuris iš jų laimėjo lenktynėse, ir aš jam atsakinėjau na- 
tūraliu balsu. Tik užsirakinusi savo numeryje, vėl ėmiau 
žliumbti. Iš akių riedėjo ašaros, ir aš negalėjau jų sulaikyti, lyg 
tai būtų buvusios ne mano ašaros. Paėmiau nuo lovos kostiumo 
švarką, prišidėjau jį prie krūtinės ir taip stovėjau. Nuo jo dvelkė 
kvepalais — jais kvėpinuosi jau daug metų, — mano kūnu, bet 
tai mane ne paguodė, o priešingai. 

-Nusirengiau, padėjau kostiumą kojūgaly ir atsiguliau lai- 
'kydama dešinėje rankoje telefonogramą. Prieš užgesindama 
šviesą, perskaičiau ją keletą kartų; vėliau uždegiau naktinę, lem- 
pulę ir dar sykį perskaičiau. 

Nepažinojau jokio Moriso Kobo. Niekad nesiunčiau šios 
telefonogramos. Penktadienį, liepos dešimtąją, aštuonioliktą 
valandą penkiasdešimt penkios minutės aš buvau Monmoransi 
"viloje su Karavajais ir jų dukrele, tada pradėjau spausdinti 
straipsnį. Tuo metu kažkas įėjo į mano butą Grenelės gatvė- 
je ir pasinaudojo mano telefonu ir pavarde. Tai aišku kaip 
dieną. 

Ant “Tenderberde" rasto šautuvo buožės išraižytos raidės 
“M. K." — be abejo, Moriso Kobo inicialai. Šis ryšys tarp 
šautuvo ir telefonogramos įrodo, kad lavoną į mašiną įkišo ne- 
atsitiktinai, kaip buvo galima pamanyti, ir kad jau penktadienį 
tyčia parinko mane, Dani Longo, ir įpainiojo į šį košmarą. Tai 
irgi aišku kaip dieną. 

Nežinau; ar miegojau. Tarpais kelionės smulkmenos, nuo 
pat Orli aerouosto, įsiverždavo į mano miegą taip brutaliai ir 
būdavo tokios ryškios, kad aš net atsimerkdavau. Balta ketur- 
kampė kortelė “Renesanso" viešbučio priimamajame. Irzlus di- 
xektoriaus balsas: Longo Danjelė Mari Viržini, dvidešimt še- 
šerių metų, reklamų agentūros tarnautoja, argi tai ne jūs? Kaž- 
kas mane puola iš užpakalio degalinės tualete. Policininkas nar- 
šo žibintuvėlio spinduliu po mašinos vidų. Liepia atidaryti ran- 
kinę. Mažoji mergaitė, vardu Morin. Visi tvirtina, kad mane 
matę, su manim kalbėję, kad šeštadienį auštant aš važiavusi 
iš Pietų į Paryžių. 

Paskui išaušo, aš gulėjau atsimerkusi, žiūrėjau, kaip ryto 
šviesa pamažu smelkiasi į kambarį, galvojau: “Ne, tai ne kvai- 

las pokštas, kurį man iškrėtė atsitiktinai sutiktas sunkvežimio 
vairuotojas, tai iš anksto apgalvota ir prieš mane nukreipta ma- 
chinacija. Dievai žino dėl kokios siaubingos priežasties, tačiau 
kažkam reikėjo įrodyti, kad šeštadienį auštant aš važiavusi au- 
tostrada Makonas-Avalonas. Kažkas pasinaudojo ne tik mano 
telefonu, bet ir išvaizda, juodais akiniais, mano asmeniu. Visi, 
kurie tvirtino mane matę, nemelavo. Jie tikrai “matė", bet ne 
mane, o kitą moterį, kitoje mašinoje, kuri... 

Ir staiga aš atsidūriau aklagatvy. 

Pašokau lovoje, vos nesurikau. Niekai. Jokios machinacijos 
nebuvo ir negalėjo būti. Kad ir ką skiesčiau, bet iš anksto su- 
sieti mane telefonograma su kažkokiu nepažįstamu negyvėliu, 
kurį po dviejų su puse paros kažkur, už kelių šimtų kilometrų 
nuo Paryžiaus, įkišo man į mašiną, galėjo nebent patsai vel- 
nias. Juo labiau niekas negalėjo iš anksto liepti kažkokiai mo- 
teriai tam tikrame šeštosios autostrados ruože vaidinti mane, 
Dani Longo, dvylika ar net penkiolika valandų prieš man tenai 
pasirodant. Niekas niekas pasaulyje negalėjo žinoti penktadienį, 
aštuonioliktą valandą penkiasdešimt penkios minutės, nei šeš- 
tadienį auštant, kad man šaus į galvą tokia beprotiška mintis 
ir aš, psichopatė, pagrobsiu šefo mašiną ir tikrai važiuosiu šeš- 
tąja autostrada prie jūos. Niekas. Aš pati to nežinojau. 

Sakiau sau: “Palauk, palauk, dar pagalvok, tam tikriausiai 
yra — turi būti! — koks nors paaiškinimas. Baisiausia buvo 
tai — mano galva svaigo iš siaubo, — jog aš pati nežinojau, 
kad važiuosiu. Vadinasi, viskas prasidėjo be manęs ir be ki- 
tų, jokia Žmogiška būtybė negalėjo pasiųsti šios telefonogra- 
mos, negalėjo pasiversti manimi autostradoje. Lieka tik ma- 
nyti, kad dar prieš parą, iki to laiko, kai aš netikėtai nuspren- 
džiau pasinaudoti “Tenderberdu", kažkokia antgamtinė jėga 
mane pasirinko ir pajungė savo valiai — ir tada pasaulis ap- 
virto aukštyn kojom. 

Pasirinko. Pajungė savo valiai. Sužalojo ranką. Man ją 
skauda. Skauda ir po krūtine, kur Filipas smogė. Tai bausmė. 
Už vaikelį, nužudytą prieš ketverius metus mano įsčiose, Ciū- 
riche. Kažkas ne iš šio pasaulio negailestingai ir atkakliai mane 
persekioja, yra šalia manęs. Ir vėl tas jausmas, tartum gyven- 

čiau su visa sąmone kito Žmogaus sapne. Ir aš noriu, labiausiai 
už viską noriu taip pat užmigti arba verčiau kad tas, kuris tai 
sapnuoja, pabustų, kad būtų tyla, ramybė, noriu numirti, no- 
riu pamiršti. 


Pirmadienis. Liepos tryliktoji. Rytas. 

Gėlės ant tapetų mano kambaryje. Mėlynos su raudonais 
kuokeliais. Nešvarus tvarstis. Laikrodėlis ant dešinio riešo tiksi 
prie pat ausies. Iš po antklodės kyšo mano plikos kojos. Įkaitęs 
nuo plieskiančios pro langą saulės kilimas svilina man padus. 
Po mano langu, baseine, ilgais tyliais grybšniais plaukia greta 
dvi šviesiaplaukės merginos. Liepsnoja dangus pro nejudančias 
palmių šakas, plyti jūra, kurią norėjau matyti. Viskas taip švie- 
su, taip šviesu. 

Radau ant prausyklės reklaminio muilo gabalėlį ir išskal- 
biau baltinius, kuriuos vakar nusivilkau. Kuo muilas kvepėjo? 
Nebeatsimenu. Nebeatsimenu ir to, ką iš tikrųjų išgyvenau. 
Vieni dalykai staiga iškyla mano atmintyje labai ryškūs, o kiti 
— kaip į balą nugrimzdę. O gal tie ryškūs prisiminimai — irgi 
mano fantazijos vaisius? Dabar aš Žinau, kad beprotybė yra itin 
ryškūs vaizdiniai — mėlynos gėlės raudonais kuokeliais, ne- 
švarus tvarstis, saulė pro palmių lapus — tikslios smulkmenos, 
tarpusavy nesusijusios ir nevedančios niekur kitur, tik į tave 
patį. š 

Galėčiau praleisti šiame numeryje nejudėdama visą dieną 
ir antrą, ir trečią, galėčiau vis skalbti ir skalbti tas pačias kel- 
naites, tą pačią liemenėlę, kol nebeliktų muilo, kol sudiltų au- 
dinys, kol išnyktų viskas — ir vaikas, ir kraujas — ir nebe- 
reikėtų sau meluoti. 

Retkarčiais su manim kalbėdavo Motinėlė. Tai ji man liepė 
užsisakyti kavos į numerį, sergėjo mane, kalbėjo mano lūpomis 
telefonu, buvo tarsi įsikūnijusi manyje. Tai j; man sakė: “Dani 
Dani, atsipeikėk, pažiūrėk, į ką tu panaši!" Žvilgtelėjau į veid- 
rodį virš prausyklės. Stengiausi suprasti, kas slepiasi už ma- 
no akių, kokia paslaptis blaškosi ir blaškosi mana galvoje, ma- 
no sielos gilumoje lyg paukštis, pakliuvęs į tinklą. 

Paskui išgėriau du puodukus juodos kavos, nusiprausiau po 

Šaltu dušu, ir man pasidarė geriau. Laikas — geriausias gy- 
dytojas. Reikia tik palaukti, nugrimzti lyg povandeniniam lai- 
vui; tada vėl išgirsiu Motinėlės balsą, kažkas manyje panyra 
į kietą miegą, ir aš kurį laiką nusiraminu, man pasidaro ge- 
riau. 

Apsirengiau baltu kostiumu, persirišau ranką tvarsčiu, uŽ- 
šidėjau tamsius akinius. Ieškodama rankinėje šukų, „pastebėjau, 
kad Filipas, antrą kartą mane palikdamas, pasiėmė ir mano pi- 
nigus. Ir vokas, ir piniginė buvo tušti. 

Kiek atsimenu, dėl to per daug nesusikrimtau. Galų gale 
jo poelgis buvo natūralus, aš jį lengvai galėjau paaiškinti. Antra 
vertus, jeigu Filipas būtų su manim pasilikęs, vis tiek būčiau 
jam atidavusi pinigus. Jis neturėjo nė skatiko, ir aš džiaugiausi 
dėl jo. O šiaip tegu jis nešdinasi po velnių. 

Kadangi iki šiol vis dar neturėjau jokio supratimo, ką man 
veikti, — nebent eiti į policiją ir viską prisipažinti ar šokti į 
| jūrą, > Ši vagystė man padėjo, tikrai padėjo. Atėjo mintis, kad 
pirmiausia reikia susirasti banką ir pasiimti pinigus pagal čekį. 
Motinėlė tarė: “Tai vis geriau, nei sėdėti viešbutyje ir gadinti 
sau kraują. Andiamo“". 

Nulipau žemyn, paklausiau, kaip tasti banką, ir perspėjau, 
kad kambarį dar pasilieku. Įkaitęs saulėje “Tenderberdas" sto- 
vėjo sode, ten, kur buvau jį palikusi. Supykau ant savęs, kodėl 
nepastačiau jo pavėsyje, bet sėdusi prie vairo, neužuodžiau 
kvapo, kurio taip bijojau. Visaip stėngiausi negalvoti, kuo gali 
tokioje kaitroje pavirsti žmogus, nužudytas beveik prieš tris pa- 
ras. Aš pripratusi slopinti savo mintis. Kiek save atsimenu, 
nuolat turėdavau vyti iš galvos siaubingus vaizdus. Raudančią 
motiną, kuriai skuta galvą kelios minutės prieš iššokant jai iš 
trečiojo aukšto. Jos kūną, tysantį ant šaligatvio. Arba tėvą, rė- 
kiantį po staiga pajudėjusio prekinio vagono ratais. Liaukis, na, 
liaukis, kvaile, — sakau sau, — bet argi galima ką nors pa- 
miršti? | | 

Saulė. Pastačiau mašiną pavėsyje, pagrindinėje Kasiso gat- 
vėje, vedančioje į prieplauką. Nuleidau viršų, kad vėjas išpūstų 


* Andiamo — eime. (It.) 

smarvę ir baisius sapnus. Įėjau į banką. Viduje buvo taip švaru, 
ramu. Man pasakė, kad galiu paimti iš savo, Paryžiaus, sąskai- 
tos septynis šimtus penkiasdešimt frankų, tačiau aš paėmiau 
tik penkis šimtus, nes daug išleidau apsipirkdama Fontenblo. 
Motinėlė tarė: “Imk viską, ką gali, šie pinigai prapuls, bėk į 
užsienį, dink". Aš jos nepaklausiau. 

Laukdama pamačiau ant sienos didelį žemėlapį ir prisimi- 
niau vieną sakinį iš telefonogramos: “Važiuosiu paskui tave 
į Vilnevą". Pažiūrėjau, ar nėra Vilnevo netoli šeštosios ir sep- 
tintosios autostradų, tarp Paryžiaus ir Marselio. Jų radau tiek, 
kad iš pradžių nuleidau rankas: Vilnev Sen Žoržas, Vilnev la 
Gijaras, Vilnevas prie Ijonos, Vilnev V'Arševekas, Vilnev lez 
Avinjonas ir daug kitų, nepaisant, Žinoma, visai mažų Vilnevų, 
kurie nė žemėlapyje nebuvo pažymėti. 

Tačiau pastebėjau, kad Vilnev la Gijaras yra pirmas mies- 
telis už Fontenblo, kur paskutinį kartą mačiau tuščią bagaži- 
nę, o Vilnevas prie Ijonos netoli Žuanji — ten sutikau sunk- 
vežimio vairuotoją, kuris nukniaukė žibuokles. Bet greičiau- 
siai šie miestukai neturi jokio ryšio su mano istorija. Motinėlė 
tarė: “Nė mažiausio, prisimink telefonogramą. Ji buvo adre- 
suota lėktuvo keleiviui. Kas gi skris lėktuvu į Vilnev la 
Gijarą, juk tai pora žingsnių nuo Paryžiaus, pažiūrėk“. 

Gavusi pinigus, įsidėjau juos į rankinę ir paklausiau, ar yra 
Kasise kelionių agentūra. Sužinojau, kad yra, gretimas namas, 
kad reikia pro vienas duris išeiti, o pro kitas įeiti. Aš tai pa- 
laikiau geru ženklu, juo labiau kad beveik vienoduose skelbi- 
muose ant banko ir agentūros durų perskaičiau, jog šiandien, 
pirmadienį, liepos tryliktąją, dirbama iki dvyliktos valandos. 
Likimas man buvo palankus, aš gavau pinigus ir turėjau dar 
visą valandą prieš akis. Motinėlė tarė: “Kam?" Pati gerai ne- 
žinojau. Gal tiktai kad judėčiau, kad daryčiau kažką kaip gyvas 
žmogus, kaip laisvas žmogus, kol mašinoje suras lavoną, suims 
mane ir įmes į tamsią kamerą, kur aš tūnosiu apglėbusi gal- 
vą rankomis, susirietusi — jau kartą taip tūnojau, šilumoje, toli 
nuo visko, kai mane nešiojo savo įsčiose Renata Kastelani, pa- 
gal vyrą Longo, gimusi Frozinonės provincijoje, San Apolinaro 
miestelyje. 

Paprašiau duoti man “Er Franso“ aviakompanijos tvarka- 
raštį ir, išėjusi iš agentūros, ėmiau jį skaityti stovėdama ant 
saulės spirginamo šaligatvio, kuriuo į paplūdimį traukė minia 
vasarotojų. Pažymėtu telefonogramoje 405-uoju reisu skrido 
“Karavelė". Tai buvo tiesioginis reisas Paryžius-Marselis, kiek- 
vieną penktadienį, išskyrus šventes. Išvykimas: Orli aerouostas, 
19 val. 45 min. Atvykimas: Marinjano aerouostas (Marselis), 
20 val. 55 min. Man staiga toptelėjo: “Vilnevas, kurio tu ieš- 
kai, turi būti Vilnev Iez Avinjonas, kadangi kito, dar labiau į 
pietus, žemėlapyje nėra“. Tuo pat metu man atmintyje suju- 
do kažkoks nemalonus Ss nas tačiau koks — negalėjau 
suvokti, negalėjau ištraukti jo į paviršių, bet jis man kėlė nė- 
rimą. 

Akimis paieškojau “Tenderberdo", jis stovėjo kitoje gat- 
vės pusėje, prie šaligatvio. Staiga mano galvoje šmėstelėjo 
registracijos kortelė “Renesanso" viešbutyje, Šalone ir aš su- 
pratau, kas man kelia nerimą. Juk kaip tik “Renesanse" man 
pasakė, kad aš, kai neva apsistojusi pas juos pirmą kartą, va- 
žiavusi iš Avinjono. Aš jiems atsakiau, kad tai nesąmonė: “Na, 
matai, — tarė man Motinėlė, — viskas surengta tau pražudyti, 
viskas iš anksto suplanuota. Ir jeigu dabar tavo bagažinėje ras 
lavoną, kas patikės, kad tu čia niekuo dėta? Maldauju tave, 
bėk, bėk kur akys veda ir niekad negrįžk". Ir vėl aš jos ne- 
paklausiau. 

Nuėjau į prieplauką. Vakar, klausdama kelio į viešbutį 
“Bela Vista“, aš pastebėjau prieplaukos gale paštą. Dabar, ei- 
dama pro šalį, prisiminiau, kad šioje vietoje, pora valandų vė- 
liau, kažkoks įkaušęs vaikinas mane pabučiavo į lūpas ir aš 
instinktyviai nusišluosčiau burną aptvarstyta ranka. Atsakiau 
Motinėlei: “nesijaudink, palauk truputį, aš dar nepradėjau gin- 
tis. Esu vienut vienutėlė, betgi aš visada buvau viena, ir te- 
gu prieš mane susimoko kad ir visas pasaulis, manęs neįveiks“ 
Žodžiu, drąsinau save, kaip mokėjau. 

Pašte buvo tamsu, ypač po tokios skaisčios saulės lauke, 
ir aš turėjau nusiimti akinius. Prie nuožulnaus staliuko radau 
pritvirtintas iš eilės departamentų abonentų knygas. Atsiverčiau 
Vokliuzo departamentą. Kažkoks Morisas Kobas tikrai gyveno 

Vilnev 4ez Avinjone. 

Sielos gilumoje, matyt, to nesitikėjau, ir mano širdis ėmė 
smarkiai plakti. Negaliu paaiškinti. Tai buvo spausdinti žodžiai, 
bejausmiai, realūs, kur kas realesni už telefonogramą, perduotą 
iš mano buto, už lavoną mašinos bagažinėje. Bet kuris žmo- 
gus — ir ne tik per dvi pastarąsias dienas, o daug mėnesių 
anksčiau — galėjo atsiversti šią storą knygą ir perskaityti šią 
pavardę, šį adresą. Negaliu paaiškinti. 

Ten buvo parašyta: Morisas Kobas, inžinierius-architektas, 
Sen Žano vila, Abeji kelias. 

Ir vėl aš pajutau, kaip manyje staiga sujudo kažkoks pri- 
siminimas ar velniai žino kas, sujudo bandydamas prasibrauti 
į mano sąmonę. Sen Žano vila. Abeji kelias. Inžinierius-archi- 
tektas. Vilnev lez Avinjonas. Ne, niekas man nekėlė jokių aso- 
ciacijų, įspūdis išblėso, netgi nebuvau tikra, kad jis buvo. 

Atsiverčiau dar vieną abonentų knygą. Ijonos departamento. 
Ten perskaičiau, kad Žuanji yra keletas bistro, tačiau palei šeš- 
tąją autostradą tik vienas — “Kelio veteranas“, savininkas — 
T. Pozonas. Tai, matyt, tas pats bistro, kur buvau sustojusi ir 
kur sunkvežimio vairuotojas nukniaukė iš manęs Žibuokles. Įsi- 
dėmėjau telefono numerį 2-20 — “du minus du lygu nuliui“ 
— ir išėjau. | 

Kai grįžau prie “Tenderberdo", saulė jau buvo aukštai, ir 
šešėlis dengė jo tik pusę, bet man nebuvo kada tuo susirū- 
pinti. Prie mašinos stovėjo du žandarai chaki spalvos unifor- 
momis. 

Žandarus pamačiau paskutinę akimirką, vos neužlipau -ant 
jų.. Eidama visada žiūriu į žemę, iš baimės, kad nepastebėsiu 
kokio nors dramblio ir ant jo suklupsiu. Iki aštuoniolikos metų 
nešiojau akinius su stiklais, toli gražu ne tokiais kaip dabar, 
ir amžinai nosimi ardavau Žemę, dėl to ir buvau praminta Ka- 
mikadze. Ypač dažnai susiduriu — šis košmaras mane perse- 
kioja iki šiol! — su dideliu vaiko vežimėliu, paliktu namo tarp- 
dury. Kartą prireikė net trijų Žmonių mane iš po jo iš- 
traukti. | 

Kai kilstelėjusi akis pamačiau — taip ir infarktą gali gauti 
— prie “Tenderberdo" du policininkus, vos nepasileidau bėgti 

atgal. Motinėlė tarė: “Ar pakvaišai, nesustok, nežiūrėk į juos, 
eik pro šalį, eik“. Bet aš vis tiek sustojau. 

— Tai jūsų mašina? 

Atsakiau “taip'. Tikriau, bandžiau taip atsakyti, bet ne- 
įstengiau išspausti nė garso. Abu policininkai buvo aukšti, o 
jaunesnysis, kaip ir aš, nešiojo tamsius akinius. Jis pirmas ir 
užkalbino. Liepė parodyti dokumentus. Apsukau aplink “Ten- 
derberdą", norėdama juos paimti iš pirštinių dėžutės. Tuo me- 
tu, neta/idami nė žodžio, žandarai sustojo prie bagažinės. Mo- 
tinėlė vėl tarė: “Na, ko stovi lyg mietą prarijusi, dabar pats 
laikas bėgti, dumk, nešk kudašių, daryk ką nors“. Aš priėjau 
prie policininkų ir padaviau janesniajam polietileno krepšelį su 
mašinos dokumentais. Jis ištraukė juos ir Žvilgtelėjo į techninį 
pasą. 

— Prašau vairuotojo teises. 

Išėmiau jas iš rankinės ir padaviau. Jis pažiūrėjo į jas, tada 
vėl į techninį pasą. 

— Ką reiškia TKR? 

— TKR? 

Truputį suirzęs jis vangiai kyštelėjo techninį pasą man po 
nosim. Grafoje “Pavardė, vardas" buvo užrašyta “TKR ben- 
drovė“, aš tai perskaičiau dar Orli. Nežinojau, ką reiškia šios 
raidės. Nurijusi seiles atsakiau: 

— Tai reklamų agentūra. 

— O tiksliau? 

Atsakiau, kas šovė į galvą: 

— Tarptautinė Karavajaus reklama. 

— Kas per vienas tas Karavajus? 

— Agentūros steigėjas. Bet dabar ji priklauso man. Aš esu 
jos direktorė, jums aišku? 

“Jis truktelėjo pečiais ir atsakė: 
Man labiausiai aišku tai, kad tiesiai prieš jūsų mašiną yra 
ženklas, draudžiantis stovėti. Jūs seniai Klasise? 

— Atvykau vakar vakare. 

— Kitą kartą būkite atidesnė. Ši gatvė ir taip siaura, ir jei- 
gu visi ims statyti mašinas, kaip jūs... 

Ir taip toliau, ir panašiai... Pagaliau lengviau atsikvėpiau. 

Jis grąžino man dokumentus, nusivožė kepurę, nusišluostė no- 


sine kaktą ir, Žvilgtelėjęs į. savo draugą, tarė: 
— Manote, jeigu jau graži ir dar su tokia ilga mašina, tai 
jums viskas .galima. Tiesa, 'ar ne? 

T'uo pat. metu mano akyse vos neatsitiko tai, ko aš. labiau--- 


siai. bijojau: antrasis policininkas, Vyresnysis, kuris -- kai 2 

mašinaliai nykščiu Elosė bažažinės užraktą, staiga spustelės 


jo-didelį metalinį mygtuką. Ir mygtukas pakluso. Praėjusią nak- 
tį, :grįždama iš :Marselio, aš buvau kaip lunatikė ir.pamiršau 


užrakinti bagažinę. Marselyje buvau ją atidariusi Filipui. Ir pa- 
likau neužrakintą. 

„Mačiau, kaip Žmogaus su uniforma 'nykštys spaudžia, at- 
leidžia, dar stipriau spaudžia. Išgirdau, kaip trakštelėjo užraktas, 
ir skubiai padėjau dešinę ranką ant bagažinės dangčio. Pernelyg 
skubiai, nes:poličininkas su tamsiais akiniais staiga nutilo ir 
smalsiai pažvelgė į mane. Dirstelėjo į bagažinę, tada į mane, 
ir nors akiniai buvo tamsūs, puikiausiai pastebėjo, kad aš iš- 
balau kaip drobė. 

— Jums bloga? 


Aš linktelėjau galvą. Bėviltiškai stengiausi ką nors pasa- 


kyti, kad tik nukreipčiau jo dėmesį nuo mašinos, į kurią jis vėl 
ėmė žiūrėti, bet nieko nesumečiau. Antrasis policininkas irgi 
įbedė akis į mano ranką, prispaustą prie bagažinės. Aš ją nu- 
ėmiau. Po begalinės tylos jaunesnysis pagaliau tarė, jau nuei- 
damas: 

— Laikykitės. O kitą kartą palikite mašiną stovėjimo aikš- 
telėje. 

Jis prisidėjo prie kepurės pirštą, ir abu neatsigręždami nuėjo 
šaligatviu prieplaukos linkui. Drebančiomis rankomis suradau 
rankinėje mašinos raktus. Užrakinau bagažinę. Tada sėdau prie 
vairo, dar keletą minučių luktelėjau, įsmeigusi į priekį nieko 
nematančias akis, ir įjungiau bėgį. Visa virpėjau. Esu labai 
jautri psichopatė. 


Viešbučio “Bela Vista“ numeryje, maišydamas saulės spin- 
duliuose dulkes, burzgė ventiliatorius, bet man vis tiek buvo 

tvanku. Uždariau langines, nusirengiau ir atsiguliau ant užties- 
tos lovos, pasidėjusi šalia telefoną. 

Paprašiau telefonistę sujungti mane su Žuanji miestelio 2- 
20 ir Bernaro Toro butu Paryžiuje. Toras, agentūros dailinin- 
kas, man simpatizuoja, be to, jis ne kartą lydėjo šefą į Žėnevą 
“Milkabi" reklamos reikalais ir turėjo žinoti, kokiame vieš- 
butyje Karavajus paprastai apsistoja. Paskambinsiu Anitai, pri- 
sipažinsiu paėmusi jos mašiną, pasakysiu, kad įklimpau į bėdą 
ir man reikia jos paliudijimo. Anita man padės. 

Pirmiau mane sujungė su Žuanji miestelio bistro, beveik 
iš karto. Pasisekė. Paprašiau prie telefono šemininką. Iš pradžių 
jis manęs neprisiminė. Baltas kostiumas, šviesūs plaukai, tam- 
sūs akiniai, amerikietiška mašina, ne, jam tai nieko nesako. Bet 
kai pradėjau kalbėti apie vairuotoją, kuris spyrėsi už mane su- 
mokėti, apie jo šypseną, šeimininkas pagyvėjo. 

— Jūs jį pažįstate? — paklausiau. 

— Brunetas, aukštas, važinėja “Somiua"? Kas gi jo ne- 
pažįsta! Tai Žanas, Žanas su “Somiua". Jis užvažiuoja kas sa- 
vaitę. 

— Koks Žanas? Negirdžiu. 

— “Somiua" — tai jo sunkvežimis. O pavardės nežinau. 
Marselietis. Jį pravardžiuoja Džibsu. 

Juokinga, mat aš irgi jį taip praminiau. Nusijuokiau. Bu- 
vau patenkinta. Sučiupau siūlo galą, ir man jau atrodė, kad vi- 
sos bėdos dings, lyg mostelėjus burtų lazdele. 

— Sakote, jis marselietis? Ar jis dabar Marselyje, nežinote? 
Kur aš galėčiau jį rasti? | 

— O, jūs per daug iš manęs reikalaujate! Žinau, kad šeš- 
tadienį jis važiavo į Pietus. Bet kur jį galima rasti, neturiu su- 
pratimo. Jeigu norite, galiu perduoti, ką reikia, kai jis grįš. 

Atsakiau, kad tada jau bus per vėlu, kad man būtinai reikia 
jį tučtuojau rasti. “Ak taip“, — burbtelėjo šeimininkas, o pas- 
kui taip ilgai tylėjo, kad aš net pamaniau, ar tik jis nepadė- 
jo ragelio. Bet ne. Staiga jis tarė: 

— Luktelėkit, panele, aš šį tą sugalvojau. Valandėlę. 

Išgirdau ragelyje Žmonių balsus, indų tarškėjimą. Paban- 

džiau prisiminti bistro salę, kur buvau prieš dvi dienas. Ilgas 
medinis baras, sudaužytų sunkvežimių nuotraukos, trispalvė afi- 
ša, skelbianti Liepos 14-osios pramogas. Įsivaizdavau užkan- 
džiaujančius vairuotojus, ratiliukus ant klijuočių — vyno stik- 
linių pėdsakus. Staiga baisiai užsimaniau valgyti ir gerti. Nuo 
vakardienos buvau išgėrusi tik du puodukus kavos. Ragelyje 
pasigirdo kažkoks kitas balsas: 

— Alio! Kas kalba? 

— Aš vadinuosi Longo, Dani Longo. Sakiau ponui, kuris 
su manim kalbėjo... 

— Ko jūs norite iš Džibso? 

Jis irgi kalbėjo su pietietišku akcentu, kažkokiu švilpian- 
čiu balsu, kaip niurzglys, kuriam sutrukdė pietauti. Aš viską 
pradėjau iš naujo, vis kartodama “atleiskite, pone“, “supran- 
tate, pone". 

— Džibsas — mano draugelis. Taigi norėčiau Žinoti, su 
kuo kalbu. Jeigu jūs jį įsikliopinot, tai pirmyn, bet jeigu čia 
kažkas kita — iš kur galiu Žinoti, ar man paskui nereikės jūsų 
košės srėbti, — nenorėčiau prašauti pro šikšnelę. Jūs mane su- 
prantate? Įlįskit į mano kailį. 

Ir pradėjo... Maniau, gausiu nervų priepuolį. Vis dėlto 
kalbėjau kuo nuolankiausiai, kai tik man pavykdavo įterpti kokį 
žodį. Pasakiau, kad jis atspėjęs, kad aš tikrai norėjusi pasima- 
tyti su jo draugu, nes jis man paskyręs pasimatymą, o aš ne- 
nuėjusi ir dabar tikrai labai gailiuosi, — taigi jis iš tiesų at- 
spėjęs. Dabar jis pasidarė toks delikatus, kad ir akmenį būtų 
suminkštinęs; tai buvo tikras telefoninio pokalbio menas. 

— Gerai jau, gerai. Jeigu kalba apie pasturgalį, aš nieko 
nesakau. Aš ne iš tų, kurie draugeliui pavydi malonumo. Tik 
pasakykit Džibsui, jog aš jus suvedžiau dėl to, kad jums niežti, 
nes paskui dar prikaišios, jog aš plepys. 

Čia tai bent! Gal gale jis man pasakė, kad jo draugas. 
vadinasi Žanas Le Gevenas, kad jis gyvenąs Marselyje, Sent 
Martos rajone, tikslaus adreso nežinąs, bet aš galinti paskam- 
binti jo frachtuotojui: “Garbadžo transporto kontora, Damų bul- 
varas, Kolberas 09-10“. Būčiau per daug sugaišusi, visa tai už- 
sirašinėdama dešine ranka, todėl jį paprašiau pakartoti, kad ge- 

riau įsiminčiau. Maniau, jau viskas, bet jis mane užlaikė dar 
ištisą amžinybę: 

— Tiesa, perduokit jam, kad yra keturios tonos krovinio 
Luvro gatvėje, tegu paima, jei važiuos atgal. Ir kad tai pasakiau 
aš. Sardinė. Jis supras. Keturios tonos prekių. Luvro gatvė. Na 
tai bai, linkiu sėkmės. 

Viešbučio telefonistė atsakė, kad Paryžiaus dar negavo. Pa- 
prašiau sujungti su Kolberu 09-10 ir atnešti į numerį pietus. 
Garbadžo kontorą davė iš karto. 

— Le Genevas? — paklausė moteriškas balsas. — Ajajai, 
jis jau išvažiavo! Palaukite, man rodos, jis turi pasikrauti prie- 
plaukoje. Skambinkite Kolberas 22-18, gal jis dar tenai. Bet, 
žinote, šį vakarą jis dar turi paimti šviežias daržoves iš Pon 
Sent Espri. 

— Jūs norite pasakyti, kad jis važiuoja į Paryžių? Savo 
sunkvežimiu? 

— O jūs kaip norėtumėt? Kad važiuotų traukiniu? 

— Ar jis dirba ir Liepos keturioliktą? 

— Žinote, ponia, sprendžiant iš jūsų akcento, ne man jus 
mokyti, bet paryžiečiai irgi valgo. Netgi Liepos keturioliktą! 

Užsakiau Kolberą 22-18. Tuo metu, kai mane sujungė, iš- 
girdau beldžiant į duris. Prieš eidama atidaryti, paprašiau pa- 
kviesti prie telefono Žaną Le Genevą. Man atsakė be niekur 
nieko: “Kalbėkite", ir jis paėmė ragelį. Maniau, kad jo eis ieš- 
koti bala Žino kur, ir iš netikėtumo net žadą užkando. 

— Taip? Alio! Alio! — šaukė jis į ragelį. 

— Žanas Le Genevas? 

— Taip, aš. 

— Tai aš... mes susitikome Žuanji, šeštadienį po pietų, at- 
simeiate? Balta mašina, žibuoklės... 

— Jūs nejuokaujate? 

— Ne. Atsimenate? 

Jis nusijuokė. Aš pažinau jo juoką, net labai aiškiai pri- 
siminiau jo veidą. Į duris vėl pabeldė. Jis tarė: 

— O Žibuoklės, žinote, nubyrėjo, turėsiu jums nupirkti švie- 
žių. Kur jūs dabar? 

— Kasise. Aš ne dėl žibuoklių... Oi ne, kaip tik dėl jų. 

Aš... prašau palaukti valandėlę. Jūs galite luktelėti? Nepadė- 
site ragelio, tikrai? 

Jis vėl nusijuokė ir prižadėjo laukti. Šokau iš lovos, nu- 
bėgau prie durų, paklausiau, kas ten. Vyriškas balsas atsakė, 
kad atnešęs pusryčius. Buvau tik su kelnaitėmis. Puoliau į vo- 
nią, apsivyniojau rankšluosčiu, grįžau atgal. Pravėriau duris, 
paėmiau padėklą su pusryčiais, pasakiau “dėkui, labai dėkui" 
ir vėl užtrenkiau. Kai paėmiau ragelį, Džibsas dar laukė. Pa- 
sakiau: 

— Atleiskite. Aš viešbutyje, savo numeryje. Beldė į du- 
ris. Pusryčius atnešė. 

— Ko skanaus atnešė? 

— Ko skanaus? Oi! — Pažiūrėjau į padėklą. — Keptos žu- 
vies. Atrodo, raudonbarzdės. 

— Ir viskas? 

— Ne. Dar kažko, panašaus į “ratatuj" ?, salotų, krevečių. 
Aš... aš skambinau į Žuanji, ieškojau jūsų. 

— Man sekasi. Kodėl ? Dėl žibuoklių? 

— Ne. Ne visai. 

Nežinojau, kaip jam paaiškinti. Tyla užsitęsė. Aš paklau- 
siau: 

— Sakykite, ar po to, kai mes išsiskyrėme, jūs nieko bloga 
man neiškrėtėte? | 

— Jums? 

— Taip. Turėjau nemalonumų kelyje. Maniau, kad su ma- 
nim kas krečia pokštus, žodžiu, kad tai jūsų darbas. Taip ir 
pamaniau — čia jūsų darbas. 

— Ne, tai ne aš. — Jis kalbėjo ramiai, bet jo balsas pa- 
sidarė trupučiuką ne toks draugiškas, ne toks linksmas. — O 
kokie nemalonumai? | 

— Negaliu pasakoti telefonu. Norėčiau jus pamatyti. 

— Kad papasakotumėt apie savo nemalonumus? 

Nežinojau, ką atsakyti. Kurį laiką tylėjome, paskui išgir- 
dau, kaip jis atsiduso ir tarė: 

— Jūsų raudonbarzdė atšals. 


k 


' Ratatouille — aštrus Provanso valgis. (Pranc.) 

— Tegu šąla. 

— Klausykit, aš jau pasikroviau, buvau benešąs pasirašyti 
važtaraščius, ketinau važiuoti. Ar jūsų reikalai negali luktelėti 
porą dienų? Šį vakarą turiu būti Pon Sent Espri, trūks plyš. 

— Aš jus labai prašau. 

— Per kiek laiko galite atvažiuoti pas mane į Marselį? 

— Nežinau, gal per pusvalandį ar keturiasdešimt penkias 
minutes. 

— Gerai. Pabandykime. Iš čia aš važiuoju į Sen Lazarą, 
į krovinių vežiojimo stotį. Paklauskite faraoną, kiekvienas vai- 
kas Žino, kur tai yra. Aš jūsų lauksiu iki penkiolikos minučių 
antros. Ilgiau negaliu. 

— Aš būsiu. 

— Sen Lazaras, krovinių vežiojimo stotis. Ar aš tada, šeš- 
tadienį, sakiau, kad jūs graži? 

— Ne. Nors, tiesa, sakėte. Tik kitaip. 

— Tikiuosi, jūsų nemalonumai nėra labai dideli. Kaip jus 
vadinti? 

— Dani. Dani Longo. 

— Jūsų vardas irgi gražus. 

Paskui aš dariau viską iš karto. Vilkausi kostiumą, valgiau 
salotų lapus, aviausi batukus, išgėriau stiklinę mineralinio van- 
dens. Man jau einant iš kambario, sučirškė telefonas. Skam- 
bino iš Paryžiaus mano dailininkas. Buvau visai pamiršusi.. 

— Tai tu, Bernarai? Čia Dani. 

— Tu? Na ir uždavei man galvosūkį! O Viešpatie, kur tu? 

— Pietuose. Aš tau paaiškinsiu. 

— Kodėl aną naktį metei ragelį? 

— Aną naktį? 

— Na taip. Iš pradžių mane pažadini, tada... 

— Kokią naktį? 

 — Viešpatie, taigi penktadienio! Na, šeštadienio! Buvo jau 
trečia valanda ryto. 

Jis rėkte rėkė. Aš jam pasakiau, kad neskambinau. Atsi- 
sėdau ant lovos, pasidėjau ant kelių rankinę. Ir vėl pragaras. 
Ką tik, kol ieškojau sunkvežimio vairuotojo, kol su juo kal- 
bėjausi, netgi kol užsiminiau apie savo nemalonumus, man ro- 


260 


dės, kad nieko per šį savaitgalį neįvyko. Buvau pamiršusi ir 
lavoną mašinoje, ir šautuvą, ir telefonogramą į Orli, viską. Gir- 
dėjau ramų, tokį mielą mano ausiai balsą, mandagiai besitei- 
raujantį, ką man atnešę pusryčių, buvau kitame pasaulyje, toli 
nuo Žmogžudystės, nuo baimės. 

Pasirodo, ne. Netgi Bernaras Toras, mano seniausias ir, be 
abejo, pats artimiausias draugas, kuris mane pažįsta kaip nu- 
luptą, netgi jis neliko nuošaly nuo šito košmaro. Aš nebesu- 
pratau jo. Jis nebesuprato manęs. Kelias minutes šūkalojom į 
ragelį, kol išsiaiškinom, ką norime vienas kitam pasakyti. Ber- 
naras — kad aš jam skambinusi naktį iš penktadienio į šeš- 
tadienį, tačiau gal aš kalbėjusi iš labai toli, o gal telefonas bu- 
vęs blogas, bet jau tada jis nieko nesupratęs, nebent tiek, kad 
jam aš atrodžiusi lyg nesava, ir dar ne viskas — nei iš šio, 
nei iš to metusi ragelį. O aš netverdama pykčiu jam tvirtinau 
neskambinusi nei naktį, nei dieną — niekada. Paskui paklau- 
siau: 

— Tu tikras, kad tai buvo mano balsas? 

— Ar tikras? Žinoma, tavo! Gerai negirdėjau, nes linijo- 
je baisiai traškėjo, bet taip galėjai kalbėti tik tu. 

— Tai ne aš skambinau. 

— O Viešpatie, matyt, buvai girta! Kas čia dedasi? Kur 
tu? 

— Sakau tau, kad ne aš skambinau! . 

— Tą. truputį, ką tu man pasakei, tik tu viena gali Žino- 
ti, nemanyk, kad aš... 

 — Apie ką aš kalbėjau? 

— Apie Ciūrichą! Skambinai tu, ir viskas. 

Ėmiau verkti. Taip kaip vakar vakare, grįžusi į viešbutį: 
ašaros pačios tekėjo iš akių, nepaisydamos mano valios lyg bū- 
tų buvusios ne mano. Tai jis, Bernaras Toras, man padėjo prieš 
ketverius metus, rūpinosi manim, paskolino pinigų operacijai 
ir klinikai. O juk tuo metu jis man buvo tik paprastas drau- 
gas, aš jo nė neprisimindavau. Tik jis vienas Žinojo apie mano 
kelionę į Ciūrichą. Beveik keturis mėnesius aš dvejojau iš kvai- 
lumo, iš tuščios puikybės, melavau ir sau, ir tam, kurį. mylėjau, 
gerai žinodama, kad man nepakaks drąsos vaiką išsaugoti. O 

paskui buvo taip siaubinga, kad neduok Dieve! Rodos, net pats 
gydytojas, daręs man operaciją, mane niekino. 

— Dani? Dani! Ar girdi mane? 

Atsakiau, kad girdžiu. 

— Tu verki? 

Atsakiau, kad verkiu. 

— Dani, kur tu? 

— Aš viską.paaiškinsiu. Ar tu nežinai, kokiame viešbutyje 
apsistoja Karavajus Ženevoje? 

— Tu juk aną naktį jau mane klausei jų telefono. Vis dar 
nežinai? Ir pirmiausia pasakyk... 

— Aš tau sakau, kad ne aš skambinau! O tu tikras, kad 
aš? 

Visada girdėdavau tą patį atsakymą. Visada. Aš pati turė- 
jusi Žinoti, aš mano ranka buvo aptvarstyta, nors aptvarstyta 
nebuvo. Aš pati turėjusi Žinoti, ar nakvojau viešbutyje, kur nė 
kojos nebuvau įkėlusi. Aš pati turėjusi Žinoti, ar skambinau, 
norėdama paklausti telefono Žmogaus, pas kurį kaip tik tuo me- 
tu buvau. Visi kalbėjo nuoširdžiai. Vadinasi, man pasimaišė. 

Prakeiktos ašaros vis dar riedėjo iš akių. 

— Bernarai, kokiame viešbutyje paprastai apsistoja. Kara- 
vajus? 

— Viešbutyje “Bo Rivaž“. Dani, paklausyk... 

— Ar tu turi jo telefoną? 

Jis padėjo ragelį — nuėjo pasiimti užrašų knygutės. Pas- 
kui padiktavo man telefono numerį. Atidariau rankinę ir de- 
šine ranka jį užsirašiau popieriaus skiautelėje. 

— Prašau, Dani, tik vėl nepadėk ragelio. 

— Bernarai, man reikia pasimatyti su žmogumi, kuris tuoj 
išvažiuoja, aš negaliu ilgiau kalbėti. | 

— Dieve mano, bet kas gi tą naktį atsitiko? 

— O. ką tau tada sakė? 

— Kas? Tu? Ai, nesąmones, visokius skiedalus, nė neži- 
nau. Kad tau sužeidė ranką, kažką apie Vilnev lez Avinjoną, 
tada — palauk, palauk! — tu pasakei: “Jis susuktas į kilimą, 
Bernarai, Žinai, jis susuktas į kilimą, baigta su Ciūrichu“. Ir, 
rodos, viskas, tu padėjai ragelį. Oi ne, tu dar pasakei, kad dėl 

Ciūricho kaltas aš, kad aš neprivalėjęs... — nė nežinau ko! — 
skiedei, ir tiek. Visokias nesąmones. 

— Bet jeigu aš tiek prikalbėjau, tai tu galėjai pažinti mano 
balsą! 

Aš ir vėl ėmiau šaukti. Mane, ko gero, girdėjo kitame ko- 
ridoriaus gale. 

Tvankioje kambario prieblandoje buvau šlaputėlė nuo pra- 
kaito, bet mane krėtė šaltis. 

— Dievuli mano, nejaugi tu manai, kad aš dabar pažįstu 
tavo balsą? — Bernaras irgi ėmė šaukti. — Atrodo, tu jau visai 
kuoktelėjai! Bent pasakyk, ką... 

— Kur tu būsi šį vakarą? 

Jis atsakė būsiąs namie. Aš pažadėjau jam skambtelėti. Pa- 
dėjau ragelį kaip tik tuo metu, kai jis riktelėjo: “Nedėk rage- 
lio!" Vonioje nusišluosčiau veidą ir akis. Nenorėjau galvoti 
apie nieką. Norėjau tik matyti sunkvežimio vairuotoją. Dabar 
dar labiau įsigeidžiau su juo susitikti. Kalbėdama telefonu su 
Bernaru, aš staiga supratau, kad šioje machinacijoje, taip meist- 
riškai prieš mane suregztoje, yra bent viena spraga, viena klai- 
delė. Nei antgamtinės jėgos, nei velnias, nei šėtonas čia niekuo 
dėti. Velnias, kiek man žinoma, klaidų nedaro. 


Saulėje lyg veidrodis plyti jūra. Žinestrės perėja. Kelintą 
kartą važiuoju šia asfalto juosta per kaitros išdegintas kalvas? 
Pažįstu šias vietas, rodos, nuo gimimo. 

Važiavau greitai. Kiekviename posūkyje mašina eidavo pa- 
skliundom, aš iš visų jėgų užguldavau vairą, ir skausmas iš 
kairės rankos pasklisdavo po visą kūną. Akimirką tiesiame ke- 
lio ruože pamačiau, kad iš jo eina šoninis keliukas ir dings- 
ta uolų ir perdžiūvusių žolių dykynėje. Pristabdžiau. Ant ro- 
dyklės buvo užrašyta, kad tai kelias į “Karpiano" karinę sto- 
vyklą. Motinėlė tarė: “Pasuk čia, tu rasi vietelę, kur galėsi at- 
sikratyti tos baisybės, gulinčios bagažinėje“. Sudvejojau. Ne- 
paklausiau Motinėlės. 


Sakiau sau: taip, visi, kurie šeštojoje autostradoje tarėsi ma- 
ne pažįstą, auštant matė moterį baltu kostiumu, tamsiais aki- 

niais, be abejo, šviesiaplaukę kaip ir aš, be abejo, maždaug ma- 
no ūgio, bet dviejų tokių pat Žmonių nėsti, ir ji tikrai nega- 
lėjo būti tiksli mano kopija. Visų dėmesį taip patraukė baltas 
automobilis ir sutvarstyta apsišaukėlės Dani Longo ranka, kad 
jie nieko daugiau nė nepastebėjo. Štai čia ir yra spraga. Tvars- 
tis — neblogai sugalvota gudrybė akims apdumti, bet nebu- 
vo suplanuota iš anksto, ji priverstinė, kadangi žūtbūt reikėjo 
man laužyti ranką degalinės tualete jau po to. Taigi dabar ne 
ta moteris turėjo būti į mane panaši, o aš į ją. Todėl ir ran- 
ką man sužeidė. 

Galėjau kreiptis į policiją ir viską papasakoti. Gal manim 
ir patikėtų. Karavajai yra mano geri pažįstami, ir jų liudijimas 
policijos akyse nedaug ko vertas, mat ji gali pamanyti, kad jie 
nori mane ištraukti iš bėdos, bet aš turiu dar vieną liudinin- 
ką, kuris viską patvirtins. Paskutinis Žmogus, Žiūrėjęs į mane 
daugmaž su dėmesiu dar prieš man atvykstant į degalinę, buvo 
Žanas Le Genevas Žuanji miestelyje. Jis prisimins, kad ma- 
no ranka buvo sveika. Ir visi patikės, kad aš sakau tiesą. 


Ir dar aš pagalvojau: galbūt tu ne vienintelė šios machi- 
nacijos auka, gal netgi tu ne tikroji auka. Tave stengėsi pa- 
mėgdžioti, bet čia yra vienas nesuprantamas dalykas, susijęs 
su tavim visai atsitiktinai: “Tenderberdas". “Tenderberdas" 
priklauso Karavajams. Ir svarbiausia štai kas: lavoną įkišo į 
Karavajų mašiną. 

Na, pasuk galvą. Šeštadienį auštant važiuoja šiuo keliu to- 
kios pat mašinos. Jeigu ji būtų buvusi nors truputį kitokia, de- 
galinės savininkas, kalbąs su baskišku akcentu, nebūtų supai- 
niojęs. Ir policininkas Šalono kelyje būtų pastebėjęs, kad nu- 
meris kitoks. Ar tik čia nebus tas pats “Tenderberdas"? Naktį 
išvažiavo iš Karavajų garažo, o rytą pastatė į vietą. Vadina- 
si, ne ką kitą, o Karavajus norėta įpainioti į šį nešvarų reikalą. 

Bet kodėl tada moteris mėgdžiojo ne Anitą, o mane, juk 
mažiausiai buvo galima tikėtis, kad į Pietus važiuosiu šita ma- 
šina aš? 

Kažkoks kliedesys. 

Sakiau sau: yra dar viena versija. Turiu saugotis visų. Ir 
pirmiausia pačių Karavajų. Galų gale, norint taip gerai mane 
pamėgdžioti, reikia Žinoti, kaip aš rengiuosi, kad esu kairia- 
rankė, Žinoti mano gimimo metus, vietą ir dar daug kitų smų!- 
kmenų, reikia, kad netikroji Dani Longo būtų man artimas 
žmogus. O kam aš dar pasakojau apie Ciūrichą? 

Visa tai žino Anita. Tiesa, ji kiek mažesnė už mane ir daro 
kitokį įspūdį, tačia yra blondinė kaip ir aš, be to, gerai ma- 
ne pažįsta. Ji galėtų pamėgdžioti kai kuriuos mano gestus, esu 
tuo tikra, ir net mano labai savotišką eiseną, mat tie penkiolika 
ar dvidešimt kovos su trumparegyste metų ją visiškai iškrei- 
pė. Ji taip pat galėtų pamėgdžioti mano kalbėseną, kai kuriuos 
mano mėgstamus žodelyčius, ir nors sunku imituoti svetimą 
balsą, galėtų, pasinaudojusi triukšmu linijoje, sudaryti įspūdį, 
kad telefonu tikrai kalba Dani Longo, tik kažkokia keista, bai- 
siai susijaudinusi. Be to, Anita pažįsta Bernarą Torą dar iš tų 
laikų, kai jis dirbo kartu su manim ir ja pirmojoje agentūro- 
je, ir Žino, kokie mūsų santykiai. 

Iki pernai metų jis man buvo tik šiaip mielas vaikinas, pa- 
daręs didelę paslaugą, retkarčiais su juo eidavau vakarieniauti, 
į kiną ar šiaip kur nors pasėdėti ir paplepėti prie vyno stik- 
lo. Paskui vieną vakarą nusprendžiau nebevaidinti Gretos Garbo 
prie savo durų: argi tai, ką aš jam atsakydavau duoti, buvo taip 
jau brangu, kad jis grįžtų namo pažemintas ir.truputį liūdnas? 
Vėl sėdau į jo mašiną ir nuvažiavau pas jį. Manau, kad jis turi 
ir daugiau moterų, tik man apie jas nekalba, kaip ir apie vyrus, 
kurių galiu turėti aš. Jis ir dabar labai mielas su manim, ir mū- 
sų susitikimai skiriasi tik tuo, kad pavakarieniavę, pažiūrėję fil- 
mą ar paplepėję prie vyno stiklo, mes retkarčiais pasimylime, 
ir tai labai malonu. 

Kartą agentūroje, kai aš stovėjau pasilenkusi prie jo sta- 
lo ir žiūrėjau, kaip jis taisinėja reklamos maketą, nejučia už- 
dėjau jam ant peties ranką. Neatsitraukdamas nuo darbo, jis 
irgi uždėjo ant mano rankos savo kairę — jo mėgstamas gestas 
— ir laikė ją taip švelniai, draugiškai, kad rodės, mūsų čia nė 
nėra, mes nuo čia toli toli. Ir staiga mane apėmė toks geis- 

mas, kad net pagalvojau: kas buvo — pražuvo, aš iš tiesų įsi- 
mylėjau. | 

Atsimenu, kad tai ir dar daug kitų paikysčių papasakojau 
Anitai prieš keletą mėnesių, vieną šeštadienį, prieš Kalėdas. 
Sutikau ją žaislų skyriuje, “Galeri Lafajeto“ universalinėje par- 
duotuvėje. Užėjome į bistro prie Operos aikštės išgerti kavos 
su grietinėle. Anita juokėsi. Ėmė mane traukti per dantį: “Mer- 
gele tu nekaltoji, aš buvau Bernaro lovoje dar prieš tave. Bet, 
žinai, man davei mintį. Reikės jam kurią dieną paskambinti". 
Man buvo bjauru, bet aš irgi nusijuokiau. Anita pridūrė: “Ga- 
lėtume pažaisti trise, nes meilei keturiese tu dar nepribrendai". 
Mačiau iš jos akių, iš juoko, kad ji tyčia aitrina savo seną žaiz- 
dą, kad praeities niekad neužmirš, kad amžinai man neatleis. 
Paskui, lyg norėdama apsiginti, prisidengė veidą ranka ir mai- 
vydamasi — toks jos tonas man visada keldavo pasibjaurėji- 
mą — tarė: “Ir vėl mane muši?“ Aš pasiėmiau rankinę, pa- 
ketus su pirkiniais ir atsistojau. Persimainiusiu veidu ji grie- 
bė mane už rankos ir išblyškusi taip, kad net pro grimą bu- 
vo matyti, sušuko: “Prašau tave, Dani, nepalik manęs taip, vi- 
siems matant. Argi nesupranti, kad pajuokavau?" Aš jos pa- 
laukiau. Kai išėjome į gatvę, ji vėl su ta gerai išauklėtos damos 
iš 16-ojo kvartalo šypsena tarė piktai, raiškiai skiemenuoda- 
ma kiekvieną žodį: “Šlykšti abortininke, tu temoki palikti žmo- 
nes likimo valiai, gal ne? Tik Žiūri, kaip sausa iš vandens iš- 
lįsti". Aš apsisukau ir nuėjau. Tik metro, kai jau buvo vėlu, 
pagalvojau, kad ir vėl jos teisybė. 

Vakare ji man paskambino. Rodos, buvo girta ir vienas 
Dievas žino kur. Ji vapėjo: “Dani, Dani, brangioji, kas buvo 
— pražuvo, Žinau, tu nekalta, nesibarkime daugiau, nemanyk, 
kad aš tau nebe draugė“, — ir taip toliau. Savaime aišku, aš 
užliejau savo kambarį ašaromis, tirpte tirpau lyg saldainis,- bu- 
vau sau bjauri. Anita man žadėjo, kad mes greit greit vėl su- 
sitiksime, susitaikysime kuo nuoširdžiausiai, kad Kalėdoms ji 
man nupirksianti didžiulį flakoną mūsų kvepalų — nuo dvi- 
dešimties metų aš pradėjau kvėpintis tais pat kaip ir ji kve- 
palais ir kvėpinuosi ligi šiolei — ir kad mes kartu eisime į 
“Olimpiją" klausytis Beko, o paskui vakarieniausime japonų 

restorane Monparnase, žodžiu, bus tokia taika, kad gegužės aš- 
tuntosios ar Retondo vagone pasirašytosios paliaubos — pa- 
lyginti juokas. 

O blogiausia, kad dvi ateinančias savaites, kiekvieną va- 
karą, išskyrus Kalėdas, kada, žinojau, ji negalės palikti savo 
dukrelės, aš be kvapo bėgdavau namo ir niekur neidavau, bi- 
jodama pražiopsoti jos skambutį. Bet jos nemačiau iki liepos 
dešimtosios, to penktadienio, kai jos vyras mane pasikvietė 
dirbti į namus. “ 

Iš tiesų kodėl jis mane pasikvietė dirbti į namus? Kad visai 
nakčiai mane atskirtų nuo pasaulio, o paskui galėtų tvirtinti, 
jog aš nebuvusi Monmoransi viloje — važiavusi šeštąja auto- 
strada, štai kodėl. Mano įtarimai vis stiprėjo. Paliko mane vie- 
ną nuo devynių vakaro ligi dviejų nakties, o patys — tiek vie- 
nas, tiek kitas — turėjo marias laiko atlikti, ką sumanę. Anita 
nieko nepamiršo, nieko neatleido, anaiptol. Ji man keršijo už 
tą gegužės naktį, kai... 

Nors išprotėk! 

Kaip? Nejaugi Anita nušovė vargšą Žmogelį tik tam, kad 
suverstų kaltę man? Nejaugi viską prisipažino vyrui, kad tas 
jai padėtų atkeršyti man už tai, jog kažkada, kai mums buvo 
po dvidešimt metų, ji praleido mano kambaryje naktų su dviem 
girtais tipais, kurie su ja išdarinėjo, ką mokėjo, o aš nesuge- 
bėjau sukliudyti, pabėgau iš namų kur kojos nešė. 

Na ir vėl ašaros aptemdė man akis, pliaupė taip, kad ne- 
bemačiau kelio. Sakau sau: gali verkti, verkti kiek patinka, bet 
tu kalta, tikrai kalta, kad palikai ją su jais vieną, nes ji bu- 
vo girta ir norėjo pasirodyti — taip, tu Žinai, kad ji norėjo pa- 
sirodyti būtent prieš tavę — tu galėjai ją išvaryti, sutramdy- 
ti tuos du bernužėlius, pašaukti kaimynus, žodžiu, daryti ką 
nors. O tu-kaip pasielgei? Pabėgai ir dar didžiavaisi pasielgusi 
kaip dera dorai merginai, tareisi esanti nekaltas, spinduliuojantis 
angelas kiaulių tvarte. Dani Longo, ašarų ir tyros sąžinės pa- 
tronas, Judas, baimės kankinamas. O juk buvai už ją atsakinga, 
juk laikei save jos drauge, tiesa? Taip, taip, nusipelnei baus- 
mės, pačios didžiausios bausmės... 

— Liaukis, — liepė man Motinėlė, — liaukis. 

Prie pat Marselio aš sustojau šalikelėje ir išjungiau variklį. 
Laukiau, kol apsiraminsiu. Prietaisų skydo laikrodis rodė pusę 
dviejų. Žanas Le Genevas jau išvažiavęs, be to, krovinių ve- 
žiojimo stotis, ko gero, kitame miesto gale. 

Blaiviai protaujant — jeigu tokios vištos kaip aš apskritai 
gali protauti, — mano prielaidos neatlaiko kritikos. Kaip ga- 
lima pamanyti, kad Karavajai nužudė žmogų ir, norėdami nuo 
savęs nukreipti įtarimą, įkišo lavoną nuosavą mašiną? Be to, 
moteris, kuri dėjosi manim, matyt, tikrai buvo susižalojusi kai- 
riąją ranką, jeigu būtinai reikėjo sužaloti mane, kad būčiau į 
ją panaši. O Anitos ranka buvo sveika. Tačiau svarbiausia, — 
štai Čia ir yra kiečiausias riešutas, — kaip galima pamanyti, 
kad penktadienio vakarą ji pasirinks vietą, kur turės dėtis ma- 
nimi, jeigu aš pati nė Žinot nežinojau, kad rytojaus dieną ten 
atsidursiu? 

Taip galėjau kaltinti Bernarą Torą ar dar vieną buvusį 
draugužį, bet jis grįžo į savo tėvynę, į kitą pasaulio kraštą. Ar- 
ba tą — kodėl gi ne? — kurį aš myliu. Kiekvieną iš trijų Dani 
Longo vyrų. Arba, savaime aišku, Filipą — savo ketvirtąją, ne- 
vykusią, meilę. Arba laiptinės kaimynę (“Ji nori mane išgy- 
vendinti ir išplėsti savo butą“), arba vieną agentūros redak- 
torę (“Ji ne tokia graži kaip aš, tačiau, be abejo, nori būti pati 
gražiausia“), arba visus iš karto (“Jiems taip įgriso ta Dani 
Longo, kad jie prieš ją susimokė"). 

Iš tikrųjų kodėl gi ne? 

Liko paskutinis aiškinimas, vienintelis, kur viskas, nuo pra- 
džios iki galo, buvo logiška, bet apie jį — ką jūs! — aš nė 
galvoti nenorėjau. Turėjau laukti dar visą pusdienį ir visą va- 
karą, kol įsitikinau, kad jis tikrai vienintelis. 


Į krovinių vežiojimo stotį atvykau keturiasdešimt minučių 
pavėlavusi, klausinėdama kelio visus praeivius, ant kurių per 
stebuklą neužvažiuodavau pėsčiųjų perėjose. Marseliečiai — 
puikūs Žmonės. Pirmiausia, jeigu mėginate juos suvažinėti, jie 
nesiplūsta labiau už kitų miestų gyventojus, bet netingi žvilg- 
telėti į mašinos numerį ir pamatę, kad jūs iš Paryžiaus, ma- 
no, jog, savaime suprantama, nėra ko per daug iš jūsų norė- 

ti, ir pirštu pabaksnoja sau į smilkinį, tačiau be pykčio, be ap- 
maudo, tik šiaip sau, dėl tvarkos, ir jeigu tuo metu išdrožia- 
te: “Aš paklydau, nieko nesusigaudau jūsų bjauriame mieste, 
kur kas žingsnis — “plyta", o aš ieškau krovinių vežiojimo 
stoties Sen Lazare, jeigu tokia apkritai yra“, — jie ima jus už- 
jausti, sako, kad jums baisiai nepasisekė, apspinta jus ir duoda 
patarimų. Pasukite dešinėn, tada kairėn ir kai privažiuosite aikš- 
tę, kur stovi Triumfo arka, saugokitės troleibusų — tai žudikai, 
mano pusbrolio sesuo įkišo vieną vairuotoją cypėn, o dabar ją 
pačią įkišo į šeimos rūsį Kanė kapinėse, taip toli, kad nė gėlių 
nenuneši. 

Džibsas, nors nebeturėjau jokios vilties, manęs laukė. Sto- 
vėjo atokiai nuo benzino kolonėlių, atsišliejęs turbūt į savo 
sunkvežimio bortą, kuris metė šiokį tokį šešėlį, ir kalbėjosi su 
kažkokiu vyru, tupinčiu prie rato. Buvo su mėlynais išbluku- 
siais marškiniais, atsagstytais ant krūtinės, kelnėmis, kurios ka- 
daise, matyt, irgi buvo mėlynos, ir aukšta, ilgu snapu, raudonais 
langais kepure, “paskutinės mados“ — baisu! 

Krovinių vežiojimo stotis buvo panaši į paprastą degalinę, 
tik gal kiek didesnė, be to, čia stovėjo vieni sunkvežimiai. Stai- 
giai suktelėjau vairą ir sustojau pačioje saulėkaitoje šalia Džib- 
so. Nei pasisveikinęs, nei ką, jis ramiai tarė: 

— Žinote, ką padarysim? Mažasis Polis važiuos pirma su 
kroviniu, o mes jį vėliau pasivysime. Jūs duosite man pavai- 
ruoti savo žvėrį. Be juoko, va jau kiek laiko mes čia smirs- 
tame. 

Mažasis Polis, Žano porininkas, buvo tas pats žmogus, ku- 
ris tikrino padangų slėgį. Kai jis, norėdamas pasisveikinti, kils- 
telėjo galvą, aš jį pažinau. Buvo Žuanji kartu su Žanu. 

Išlipau iš mašinos. Išlipusi stabtelėjau, bijodama žingsnį 
žengti, nes man pasirodė, kad iš bagažinės sklinda lavono dvo- 
kas, stabtelėjau, tik valandėlę, bet šypsena Žano veide kažkodėl 
dingo. Prisiartinau ir akimirką stovėjau greta jo nejudėdama, 
tada jis ištiesė ranką ir paglostė man skruostą. 

— Matyt, iš tiesų jūsų bėdos kaip reikiant, — tarė jis. — 
Ar suspėjote bent užkąsti? 

Atsakiau “ne, ne“, iš lengvo purtydama galvą. Jo ranka 


269 


nuo skruosto nuslinko ant plaukų. Buvo už mane daug aukš- 
tesnis, nosis kažkokia keista, lyg boksininko, akys tamsios ir 
įdėmios, ir aš pajutau, kad šis vyras turi viską, ko man trūksta: 
jėgą, ramybę, dvasios pusiausvyrą ir kad jis — supratau vien 
iš to, kaip mane glostė, iš šypsenos, vėl nušvitusios jo veide, 
— geras Žmogus; tai kvailai skamba, bet nė nežinau, kaip čia 
pasakius, vienu žodžiu — Žmogus. Su ta baisia raudonlange 
kepure ant galvos. 

Uždėjęs ranką man ant peties, jis pasakė Mažajam Poliui 
“puiku, iki pasimatymo“, kad jeigu ant kažkokio tilto mes jo 
nepasivysią, tegu jis mūsų ten palaukiąs. Apkabino mane per 
pečius, lyg būčiau buvusi jo mergina nuo senų laikų, ir per gat- 
vę nuėjome į kavinę, kur vairuotojai jau buvo bebaigią pie- 
tauti. 

Džibsą čia beveik visi pažinojo. Eidamas tarp staliukų, jis 
spaudė rankas, kartais, stabtelėjęs čia prie vieno, čia prie kito, 
atsakydavo į klausimus apie tonos kainą, apie viršsvorį ir kitus 
man nesuprantamus dalykus. Jis tebebuvo apkabinęs mane per 
pečius, ir iš jo pašnekovų Žvilgsnių — aš vis linkčiojau gal- 
vą, dėdamasi puikiai išmananti jų reikalus — mačiau, kad jie 
nė kiek nesistebi, laiko mane jo mergina. Ir, rodos, tai netgi 
man savotiškai patiko. Esu psichė su vergo kompleksu: ma- 
no svajonė — kam nors priklausyti. 

Mes atsisėdome vienas prieš kitą už staliuko prie lango į 
gatvę. Iš už Žano sukvežimio kyšojo “Tenderberdo" uodega, 
ir aš galėjau matyti, ar niekas neprieis prie bagažinės. Tarp kit- 
ko, man buvo vis tiek. Man buvo gera. Ak, kaip aš norėjau, 
kad man „būtų gera, kad man būtų vis tiek, kad viskas būtų tik 
sapnas. Kažką pasakiau apie jo kepurę — bene tai, kad ma- 
čiusi per televiziją prancūzų slidininkes su tokiais galvos dan- 
galais. Jis prajuko, nusiėmė kepurę ir uždėjo man ant galvos. 
Aš Žvilgtelėjau į savo atspindį lange, ar ji man tinka. Buvo tru- 
putį nusmaukta ant pakaušio, bet aš jos nepataisiau — bent 
kartą gyvenim sau atrodžiau “faina". 

Visi aplink mus valgė, regis, tą patį patiekalą — veršie- 
nos riestinius, kuriuos Džibsas vadino “begalviais vieversė- 
liais“. Paklausė, ar aš juos mėgstanti, atsigręžė į barą, už kurio 

stovėjo stora moteris juoda suknele ir kilstelėjęs pirštą paro- 
dė, kad užsako vieną porciją. Niekas niekada nesužinos, kaip 
tada pasidarė mano širdžiai lengva, kaip viskas aplinkui pa- 
šviesėjo. Bet greit vėl apsiniaukė. 

— Kas jūsų rankai? 

Apie tai aš ir ketinau kalbėti. Tik norėjau pradėti pati. No- 
rėjau jį pertraukti. Bet jau buvo vėlu. Jis nuoširdžiai pridūrė: 

— O tada tai jau buvo? 

— Betgi jūs mane matėte! Ar buvo tokia ranka tada? Sa- 
kykite. Tai ir norėjau iš jūsų sužinoti. 

Verksmingas balsas ir, be abejo, įtampa, atsispindinti mano 
veide, išmušė jį iš vėžių. Manau, kad jis kuo nuoširdžiausiai 
stengėsi suprasti, ką aš noriu pasakyti, ilgai žiūrėjo į gulinčią 
ant stalo mano ranką su purvinu tvarsčiu, pagaliau kaip rei-- 
kėjo tikėtis, tarė: | 

— Po šimts, jūs pati turite geriau Žinoti! 


Kavinė pamažu ištuštėjo. Džibsas užsakė man ketvirtį raus- 
vojo vyno, o sau — kavos. Retkarčiais mane paragindavo: 
“Valgykit nors truputį, atšals"“. Aš jam viską papasakojau, nuo 
pat pradžių. Kad tarnauju reklamų agentūroje, kad mano še- 
fas nusivežė mane padirbėti į savo namus, o kitą dieną pra- 
šė, kad nuvežčiau juos į Orli jų “Tenderberdu", kad man šovė 
į galvą jį pasiskolinti ketvertui dienų. Išvardijau visus, kuriuos 
buvau sutikusi kelyje: porelę restorane, pardavėjas Fontenblo, 
jį patį Žuanji, senę, tvirtinusią, kad aš pas ją pamiršusi savo 
paltą, degalinės, kur man sužeidė ranką, savininką ir abu jo 
draugus, policininką su motociklu, “Renesanso" viešbučio šei- 
mininką. Visa tai jam papasakojau nepraleisdama nė smulkme- 
nos, kaip iš tikrųjų buvo. Nutylėjau tik apie lavoną bagažinėje 
ir — nemaniau, kad to reikia, beje, ir gėdijausi — apie Filipą 
Filanterį. Mano pasakojimas nutrūko Šalone. 

— O toliau? 

— Toliau — nieko. Važiavau iki Kasiso, apsistojau vieš- 
butyje. 

— Valgykit nors truputį. 

— Nebenoriu. 

Jis ilgai į mane žiūrėjo. Aš darbavausi šakute lėkštėje, bet 
nė kąsnelio neįsidėjau į burną. Jis užsirūkė cigaretę, trečią ar 
ketvirtą, kol aš kalbėjau. Buvo jau beveik trys valandos, tačiau 
jis nė karto nežvilgtelėjo į laikrodį. Puikus žmogus tas Džibsas. 

Neatsimenu, kaip išėjo kalba, tačiau, vos tik susitikus, jis 
man prisipažino, kad iš jo menkas galvočius, dar gerai, kad 
mokąs skaityti ir rašyti, netgi mokyklos baigimo pažymėjimo 
neturįs, ir taip toliau, ir taip toliau. Bet kai jis vėl pravėrė bur- 
ną, pamačiau, kad persūdė, nes iš karto suvokė, jog aš kaž- 
ką nutyliu. 

— Aš nesuprantu vieno dalyko. Juk dabar jau viskas bai- 
gėsi? Jus paliko ramybėje? Tai ko čia taip jaudintis? 

— Noriu išsiaiškinti, ir viskas. 

— O kam? Gal jums iš tikrųjų krėtė pokštus — ne aš, gar- 
bės Žodis, — bet ko čia taip graužtis, nertis iš kailio... 

— Aš ir nesigraužiu. 

— Ak, atleiskite. Jūs skambinote į Žuanji ir atvažiavote čia 
tik dėl mano gražių akių. Man labai malonu. — Ir patylėjęs 
pridūrė: — Geriau išklokit, kas jums ant širdies guli, nebijokite. 

Aš truktelėjau pečiais ir nieko neatsakiau. Daugiau neval- 
giau, ir jis mane perspėjo, kad jeigu ir toliau marinsiu save 
badu, subraižysiu kaulais savo vonią, ir užsakė kavos. Kol 
mums jos atnešė, sėdėjome tylėdami. Tada jis paprašė storulę 
juoda suknele: | 

— Klausyk, Ivone, užsakyk man Žuanji 2-20, tik kuo sku- 
biau. Ir atnešk sąskaitą, nes vargšelis Polis jaugs į Žemę mūsų 
belaukdamas — jis jau kadai išvažiavo. 

Ji burbtelėjo “oi, vargas“ ir dar kažką apie pasivažinėji- 
mus gražiu oru ir nuėjo prie telefono. Paklausiau Džibsą, kodėl 
jis kviečia Žuanji. 

— Taip sau, šovė į galvą mintis. Tas tipas iš degalinės, tas 
policininkas su motociklu — visa tai tik žodžiai, tušti skiedalai. 
Netgi kortelė Šalono viešbutyje — skiedalas, kadangi ne jūs 
ją pildėte. Jums galėjo pripaistyti bet ką. Tačiau pamirštas Ava- 
lone, pas senę, paltas — daiktas konkretus, tikras. Nuo jo ir 
reikėjo pradėti. Tuoj sužinosime, kieno jis. Ir jeigu jis tikrai 
bus jūsų, vadinasi, jūs paistote niekus. 

Paguodė! Jis kalbėjo greitai, raiškiai, jaučiau, kad dabar 
truputį susierzinęs. Žinoma, jis suprato, kad aš kažką nuo jo sle- 
piu, ir buvo nusivylęs. Aš paklausiau (kad Žinotumėt, kokiu 
verksmingu balsu!): 

— Jūs norite pasakyti, kad manote — ne, juk tai netiesa? 
— manote, kad ta moteris, kurią matė rytą važiuojant, — tikrai 
aš? Manote, kad jums meluoju? 

— Aš nesakau, kad meluojate, priešingai, aš įsitikinęs, kad 
jūs sakote tiesą. 

— Tada manote, kad aš beprotė. 

— To irgi nesakiau. Bet aš neaklas ir šį tą matau. Kiek 
jums metų? Dvidešimt ketveri, dvidešimt penkeri? 

— Dvidešimt šešeri. 

— Lyg ir per jauna pilti į lempą. O gal iš tiesų geriate? 
Ne, štai nė neparagavote savo vyno. Tai kas yra? Kai tą dieną 
jus pamačiau, ir be mokslo pažymėjimo supratau, kad jums 
kažkas slegia širdį. O dabar dar labiau, tiesa? 

Nenorėjau verkti, nenorėjau. Užsimerkiau, nebemačiau jo, 
stipriai stipriai suspaudžiau vokus. Ir vis tiek pravirkau. Jis pa- 
silenkė per stalą prie manęs ir tarė sunerimęs: 

— Na, matot, jūs visiškai nesivaldote. Kas atsitiko? Jei- 
gu aš jus klausiu, tai ne tam, kad sužinojęs mesčiau. Noriu 
jums padėti. Sakykite, kas atsitiko. 

— Aš nesu ta moteris. Tuomet buvau Paryžiuje. Ne aš ten 
važiavau. 

Atmerkiau akis. Pro ašaras mačiau, kad jis į mane žiūri su- 
sirūpinęs, įdėmiai, o paskui — aš taip ir tikėjausi — ėmė ir 
pasakė, o tu suprask kaip nori: 

— Jūs labai miela, labai graži, man patinkate, bet trečios 
išeities čia nėra. Arba ten važiavo kita, arba jūs. Neįsivaizduo- 
ju, kaip čia gali būti, bet jūs taip atkakliai stengiatės įtikin- 
ti, kad rytą važiavusi kita moteris — vadinasi, širdies gilumoje 
nesate tikra, kad ne jūs važiavote. 

Nė pagalvoti nespėjusi, aš kirtau kaire ranka jam į veidą. 
Laimė, jis kryptelėjo galvą, ir aš nepataikiau. Ėmiau dar la- 
biau žliumbti, pasikūkčiodama, užsikniaubusi ant stalo. Psichė, 
baisi psichė. 


10. S. Žaprizo Ži2 


Žuanji prie telefono priėjo bistro šeimininkas. Žanas pa- 
sisakė kas esąs ir paklausė, ar Sardinė dar neišvažiavęs. Sar- 
dinė buvo išvažiavęs. Paklausė, ar yra kitų vairuotojų, važiuo- 
jančių į Marselį. Neatsirado nė vieno. Tada jis tarė: 

— Klausyk, Teo, suieškok savo abonentų knygoje Avalono 
Dvivakario kavinės numerį ir duok man. — Tada paklausė ma- 
ne (aš stovėjau greta, prispaudusi ausį prie ragelio): — Ko- 
kia šeimininkų pavardė? 

— Degalinėje girdėjau sakant Pako. Taip, taip, Pako. 

- Bistro šeimininkas mums surado numerį. Džibsas šūktelėjo: 
“Puiku, iki!" — ir iškart užsakė Avaloną -Dvivakarį. Kol su- 
jungė, teko laukti dvidešimt minučių. Gėrėme kavą — jau po 
antrą puoduką — ir tylėjome. 

Ragelį pakėlė jauna moteris. Džibsas paklausė, ar ji dar tu- 
rinti tą pamirštą paltą. 

— Ar tos blondinės su aprišta ranka? Žinoma, turiu. O jūs 
kas toks? 

„— Tos moters draugas. Ji čia, šalia manęs. 

— Bet šeštadienio: vakarą ji grįžo ir mano anytai tvirtino, 
kad tas paltas ne jos. Reikia išsiaiškinti. 

„-— Nesikarščiuokite. Geriau pasakykite, kaip jis atrodo. 
— Baltas. Šilkinis. Vasarinis. Luktelėkit valandėlę. . 
Nuėjo paimti palto. Džibsas vėl apkabino mane per pečius. 

Už jo nugaros pro restorano langą mačiau stovintį saulėkai- 
toje “Tenderberdą". Ką tik buvau nuėjusi į tualetą, nusiprau- 
siau veidą, susišukavau, trupučiuką pasidažiau..Grąžinau Džib- 
sui jo ląnguotą kepurę, ir dabar ji gulėjo prieš mus, ant ba- 
ro. Storulė juoda suknele zujo po tuščią salę, šluostinėjo stalus 
ir, dėdamasi labai užsiėmusi, klausėsi, ką mes kalbame. 

„-- Alio, jis baltas, pamušalas stambiom gėlėm, — atsiliepė 
moteris kitame laido gale..— Nedidelė stačia apykaklė. Yra 
parduotuvės etiketė: “Frankas sūnus. Pasi gatvė“. 

Vangiai linktelėjau galvą, duodama Džibsui Šupiasii kad 
paltas, galimas dalykas, mano. Drąsindamas jis spustelėjo man 
peųį ir paklausė į ragelį: 

— Ar kišenėse nieko nėra? 

— Ką jūs, kaip aš galiu Žiūrėti į Kišonos! 

— Nieko, pažiūrėkite.. 

Tyla. Nemačiau tos moters, bet ji, rodės, stovėjo greta, gir- 
dėjau jos kvėpavimą, popieriaus šiugždėjimą. 

— Yra “Er Franso“ lėktuvo bilietas. Tiksliau tai, kas iš 
jo liko. Žinote, lyg užrašų knygutės viršelis, o viduje visi la- 
peliai išplėšti. Ir užrašyta pavardė: Longo, panelė Longo. 

— Bilietas iš Paryžiaus? 

— Iš Paryžiaus-Orli į Marselį-Marinjaną. 

— O data yra? 

— Liepos dešimta, dvidešimt valandų trisdešimt minučių. 

— Jūs esate tikra? 

— Aš moku skaityti. 

— Ir viskas? 

— Ne, yra dar kažkokių popierių, pinigų ir žaisliukas, vai- 
kiškas. Rausvas drambliukas. Spaudai iš apačios, ir jis kruta. 
Taip, drambliukas. 

Aš visu svoriu atsirėmiau į barą. Džibsas mane laikė kaip 
įmanydamas. Aptvarstyta ranka jam rodžiau, kad kalbėtų to- 
liau, kad aš jaučiuosi gerai. Jis paklausė: 

— O kiti kas per popieriai? 

— Argi dar neužtenka, kad ji pažintųsavo paltą? Ką pa- 
galiau jūs norite čia rasti? 

— Jūs man atsakysite ar ne? 

— Kiti? Ką aš Žinau, visokių yra. Yra garažo kvitas. 

— Kokio garažo? 

— Vensanas Koti, Raspajaus bulvaras, Avinjonas. Septyni 
šimtai dvidešimt trys frankai. Data ta pati — liepos dešimta. 
Taisyta amerikietiška mašina — markės perskaityti nemoku — 
numeris 3210-RX-75. e 

Džibsas iš pradžių dirstelėjo pro langą, norėdamas pažiūrėti 
į “Tenderberdo" numerį, bet iš tos vietos, kur mes stovėjo- 
me, jo nebuvo matyti, ir jis žvilgsniu paklausė mane. Aš link- 
telėjau, kad iš tikrųjų tas pats numeris, ir atšlijau nuo rage- 
lio. Šiaip taip nuėjau prie kėdės ir atsisėdau. Kas dėjosi to- 
liau, prisimenu lyg pro miglą. Visame kūne buvo tuščia tuš- 
čia. Džibsas dar keletą minučių kalbėjosi telefonu, bet jau ne 
su ta moterimi, o su kažkokiu automobilininku, rodos, vokiečiu, 

kuris ten buvo sustojęs ir užėjęs su šeima ko nors išgerti. Su- 
sikalbėjo vargais negalais. 

Paskui jis atsirado šalia manęs ir laikė tarp delnų mano 
veidą. Man aptemo sąmonė. Taip, taip, vieną mirksnį. Bandžiau 
jam nusišypsoti. Pamačiau, kad tai jį truputį nuramino. Rodės, 
Jį pažįstu nuo seniai seniai. Taip pat storulę juoda suknele, kuri 
tylėdama stovėjo jam už nugaros. Jis tarė man: 

— Aš štai ką galvoju. Jums nesant namie, kas nors galėjo 
įeiti į jūsų butą ir pavogti paltą. Jis buvo ten? 

Papurčiau galvą. Nieko nebesusigaudžiau. Džibsas nebu- 
vo galvočius, tačiau aš bent jau turėčiau liautis save apgau- 
dinėjusi. Mano butas Grenelės gatvėje užrakintas dviem spy- 
nom, o durys labai sunkios, labai tvirtos. Nei atrakinsi, nei iš- 
lauši, nebent kirviu jas imtum kapoti, bet tada išgirstų kaimy- 
nai. Čia jau ne tik paltas, bet ir telegrama Morisui Kobui. Už- 
teks save apgaudinėti. 


Kelinta gali būti valanda? Kelinta dabar valanda? Vaikš- 
tau iš kambario į kambarį po tuos namus, kur iš tikrųjų vis- 
kas prasidėjo, einu, grįžtu atgal. Tarpais praskleidžiu lango 
užuolaidą, žiūriu į šviesos taškus nakties tamsoje. Buvau netgi 
bebandanti juos suskaičiuoti. Šiaip daugiausia guliu ant odi- 
nės sofos koridoriaus lempos šviesoje, kurią palikau neužge- 
sintą, spausdama prie krūtinės šautuvą. 

Motinėlė su manim nebekalba. Aš ir pati su savim nebe- 
kalbu. Tik niūniuoju tą savo vaikystės dainelę: “Šviesūs plau- 
kai, tamsios akys, juoda siela, šaltas vamizdis“. Niūniuoju ir 
niūniuoju. 

Jei kas nors manęs ateis, aš gerai nusitaikysiu prieblandoje, 
tiesiai į galvą, nesvarbu, kas ten bus. Plykst — ir baigta. 

Pasistengsiu jį nušauti vienu šūviu, kad veltui neeikvočiau 
kulkų. Paskutinę pasiliksiu sau. Ir mane čia ras išsivadavusią 
nuo pasaulio tuštybių, aš gulėsiu be akinių, su baltu kostiumiu, 
dėmėtu nuo kraujo, švelni, švari ir graži — tokia, kokia vi- 
sada norėjau būti. Tik porą dienų, tik savaitgalį daviau sau 
prieš mirtį, norėdama pagyventi kitokį gyvenimą, ir štai — vis- 
kas, nepasisekė, man niekada nesiseka. Niekada. 

Važiavome labai greitai, šitą kelią jis žinojo kaip savo pen- 
kis pirštus. Buvo aiškiai sunerimęs ir sutrikęs po tokio pokalbio 
su Avalonu Dvivakariu, bet aš taip pat jaučiau, kad jam ma- 
lonu vairuoti naują mašiną, kad jis džiaugiasi nuoširdžiai, kaip 
vaikas — net pyktelėjau. Vėl užsidėjo savo kepurę raudonais 
langais. Beveik visą laiką važiavo didžiausiu greičiu, lengvai 
ir laisvai, kaip tikras profesionalas. 

Važiuojant pro vieną miestelį, rodos, pro Saloną, pasinau- 
dojęs tuo, kad reikėjo sumažinti greitį, jis išsiėmė iš marškinių 
kišenės cigaretę. Šį tą man pasipasakojo. Kalbėjo apie savo 
vaikystę, darbą, bet nė Žodžiu neužsiminė apie paltą ir mano 
nuotykius. Tikriausiai norėjo, kad aš bent valandėlę užmirščiau 
savo bėdas. Pasirodo, jis nepažino savo tėvų, augo prieglau- 
doje, o kai sukako dešimt metų, jį pasiėmė viena valstietė nuo 
Nicos, kurią jis vadino “mano motina“. Buvo matyti, kad ją 
labai gerbia. : 

— Ji turėjo fermą netoli Piužė Tenjė. Gal kartais ten bu- 
vote? Liuks pagyvenau. Kaip inkstas taukuose. Kai man bu- 
vo aštuoniolika, mirė jos vyras, tada ji viską pardavė, kad pa- 
statytų mane ant kojų. Pradžiai nupirko seną “Reno", ir aš ve- 
žiojau mineralinį vandenį į Valį. Kad gerai uždirbtum, reikėjo 
važinėti dieną naktį ir, manot, kaži kas? Aš, žinote, gal ir at- 
rodau šalaputris, bet kai tik rimtas darbas — ieško manęs. Da- 
bar, be “Somiua", dar turiu “Berlijė", kuria važinėja į Vo- 
kietiją mano bičiulis iš prieglaudos.. Jis man kaip brolis, nors 
abi rankas jam nukapotum, nė žodelio neištartų, kas man. galėtų 
pakenkti. Vardu Batistenas, o pavarde — Lavantiuras. Vyras 
kokių reta! Aš jums nepasakojau? Mudu nutarėm tapti mili- 
jardieriais. Jis mano, kad taip būtų geriau. 

Ir vėl šimtas šešiasdešimt per valandą. Žanas nutilo. Kiek 
luktelėjusi, aš jį paklausiau: 

— Le Genevas — bretoniška pavardė? 

— Ką jūs! Aš gimiau Averone. Mane rado, kaip “Dviejose 
našlaitėse", ant bažnyčios laiptų. Juk reikėjo kaip nors mane 
pavadinti. Gal iš laikraščio paėmė ar iš kur kitur. 

— O savo tikros motinos neradote? 

— Ne. Aš nė neieškojau. Pagimdė, pametė — didelio čia 
daikto. Visko pasitaiko. 

— Jūs dabar nepykstate? 

— Ant ko? Ant jos? Žinote, man regis, jeigu ji pametė sa- 
vo vaiką, matyt, likimas jos irgi neglostė. O pagaliau aš gy- 
venu, ar ne? Ji man davė gyvybę — tai svarbiausia. Ir aš tuo 
labai patenkintas. 

„ Daugiau mes nesikalbėjome ligi pat to keliaeilio tilto per 
Diuranso upę, kuriuo vakar važiavome su Filipu. “Somiua" 
mūsų laukė šalikelėj, pačioje saulėkaitoje. Džibsas sustabdė 
“Tenderberdą" už sunkvežimio, ir mes išlipome. Mažasis Polis 
snaudė kabinoje ant sėdynės. Atidarant dureles, jis pabudo ir 
ėmė bambėti, kad Džibsas šioks ir toks, kad jie tikrai nespėsią 
šį vakarą pasikrauti Pon Sent Espri, o rytoj viskas būsią už- 
daryta. 

— Nieko, suspėsim, — nuramino jį Džibsas. — Keturias- 
dešimt kilometrų iki šeštos galima sukarti, o ten, kad neužda- 
rytų, kyštelėsiu kokį franką. Taigi nesijaudink ir ramiai miegok. 

Atsisveikindamas su manim šalikelėj, prie “Tenderberdo", 
jis tarė: 

— Aš telefonu susitariau su vienu turistu, kuris sėdėjo ka- 
vinėje Avalone. Jis paims jūsų paltą. Tikisi būti Pon Sent Espri 
apie devintą, pusę dešimtos; aš jam paskyriau pasimatymą ka- 
vinukėje. Paskui, kai pasikrausiu, mes galėsime susitikti čia, 
Avinjone. Gerai? 

— O į Paryžių ar nevažiuosite? 

— Kodėl nevažiuosiu? Susitariau su Poliu. Jis važiuos, o 
aš paskui rasiu kokį nors draugelį ir jį pasivysiu. Bet gal jums 
bus nuobodu lūkuriuoti čia iki vakaro? 

„Aš papurčiau galvą, pasakiau, kad ne. Jis paskyrė pasima- 
tymą Avinjone, alinėje prieš geležinkelio stotį, pusę vienuo- 
liktos. Nueidamas įbruko man į ranką savo kepurę. Kad ne- 
pamirščiau. “Pamatysite, viskas bus gerai“. 

Žiūrėjau, kaip jis eina prie savo sunkvežimio. Ant jo nu- 
garos, šviesių marškinių fone, ryškiai mėlynavo prakaito dė- 
mė. Aš jį pasivijau ir griebiau jam už rankos. Nė pati gerai 
nežinojau, ką noriu dar pasakyti. Stovėjau kaip kvailė ir ty- 

lėjau. Jis palingavo galvą ir paglostė man skruostą, kaip ta- 
da krovinių stoty, Marselyje. Buvo toks įdegęs saulėje. 

— Tai pusę vienuoliktos, gerai? Žinote, ką jums iki tol rei- 
kėtų Avinjone: padaryti? Pirmiausia nueiti pas gydytoją, kad pa- 
keistų purviną tvarstį, tada į kiną, nesvarbu kokį, o jeigu liks 
laiko — dar į vieną. Pasistenkit, kol aš grįšiu, 2pIe nieką n ne- 
galvoti. 

— Kodėl jūs. toks? Noriu pasakyti, kad manęs sis 
te, kad aš trukdau jums dirbti, o jūs man toks malonus, toks... 
Kodėl? 

— Jūs irgi labai maloni, tik pati to nežinote. Be to, turi- 
te liuks kepurę. 

Aš ją užsidėjau. 

Kai sunkvežimis nuvažiavo ir dingo man iš akių, aš kils- 
telėjau aptvarstyta ranka kepurės snapelį ir pasižadėjau vienaip 
ar kitaip baigti šią istoriją anksčiau, negu grįš Žanas, o pas- 
kui — tegu Dievas būna liudytoju — padėsiu jam tapti mili- 
jardieriumi, jam ir jo bičiuliui Batistenui Lavantiurui, nors dėl 
to man tektų visą gyvenią dirbti viršvalandžius. 


Avinjonas. 

Saulė vis-dar spigina man į akis. Dantytos miesto sienos, 
ilga gatvė su kavinių terasomis iš abiejų pusių, vėliavos, iš- 
kabintos Liepos 14-osios proga, — rodės, įvažiavau į begalinį 
margaspalvį tunelį. Prieš mane stovinėdamos dviem eilėm rie- 
dėjo mašinos. Aš dairiausi' į praeivius šaligatviuose — vokie- 
čius, anglus, amerikiečius, -— iš veidų buvo miatyti,'kokios tau- 
tybės, rankos ir kojos raudonos it plyta, nailoninės suknelės to- 
kios permatomos, kad moterys atrodė nuogos; iš malonaus pa- 
vėsio palei namus vėl išlįsdavau į negailestingą saulę — kur 
aš esu, Motinėle, kur aš esu? 

Raspajaus bulvaras rėmėsi į šitą gatvę iš kairės. Kol aš į 
jį pasukau, mašinos -už-manęs suruošė tikrą koncertą. Garažo 
savininko pavardę, kurią telefonu minėjo ta moteris iš Ava- 
lono Dvivakario, pamiršau, tik atsiminiau, kaip vadinasi bul- 
varas. Kokius tris šimtus metrų važiavau įdėmiai žiūrėdama į 
abu šaligatvius. Pagaliau virš vartų, nudažytų geltona kanarėlės 

spalva, pamačiau iškabą: “Vensanas Koti, “Fordo" koncesi- 
ninkas, užsienio firmų mašinos“. Šalia stovėjo viešbutis “ An- 
gleter“, palei kurį vyras su moterim įsiręžę kėlė iš savo ma- 
šinos lagaminus, o šuo nukarusiomis ausimis atsitūpęs į juos 
spoksojo. 

Prie garažo sustojau. Tarpvartėje kažkoks vyras išiminė- 
jo iš padangos kamerą. Jis dirstelėjo į mano pusę, pamatė 
“Tenderberdą", ir kai išlipau, pašoko ant kojų ir tarė su stipriu 
provansietišku akcentu: 

— Ką? Ir vėl sugedo? Negali būti! 

Priėjau prie jo, laikydama dešinėje rankinę, su kepure ant 
galvos, jausdama, kaip sulamdytas, permirkęs prakaitu kostiu- 
mas limpa prie kūno, stengdamasi negalvoti, kokia atrodau ap- 
gailėtina, nusmurgusi. Tai buvo nedidukas žmogelis mėlynu 
kombinezonu su užtrauktuku, užsegtu ligi pat viršaus, išblu- 
kusiomis, beveik geltonomis akimis ir vešliai sužėlusiais, di- 
deliais šviesiais antakiais. Aš paklausiau: 

— Jūs pažįstate šitą mašiną? 

— Ar pažįstu? Taigi ji išbuvo pas mus dvi savaites, išar- 
dėme visą motorą. Nedaug mašinų pažįstu taip kaip šitą, galite 
neabejoti. Kokios dar bėdos? 

— Nieko. Viskas gerai. 

— Gal blogai traukia? 

— Ką jūs, traukia. Aš... ar jūs pažįstate mašinos savininką? 

— Poną iš Vilnevo? Nelabai. O kas? 

— Jis norėtų gauti sąskaitos už mašinos remontą kopiją. 
Jūs galite duoti? 

— Ak štai kas! Jam reikalinga kopija, O kam? Ar aną pa- 
metė? Matote, tas begalinis rašinėjimas tik trukdo biznį. 

Jis nusivedė mane per garažą, kur darbavosi keli mecha- 
nikai, į stiklinę būdelę. Ten sėdėjo dvi moterys geltonais chal- 
tais. Mes keturiese ėmėme žiūrėti rejestrą. Visi man buvo labai 
malonūs, labai paslaugūs. Viena iš moterų, kokių trisdešimties 
metų juočkė baltomis krūtimis, kurios virste virto iš plačiai at- 
segtos palaidinukės, supratusi “iš akcento“, kad aš paryžietė, 
prisipažino penkerius metus išgyvenusi Paryžiuje, Nasjono ra- 
jone, bet jai ten buvę “ne prie širdies“, nes paryžiečiai kaž- 

kokie laukiniai — nei pakalbėsi su jais, nei ką. Aš pamačiau, 
savo akimis pamačiau, jog kažkoks Morisas Kobas paliko savo 
“Tenderberdą" šiame garaže birželio pabaigoje, kad sutaisytų 
kažkokį svertelį ir pavarų dėžę. Mašiną atsiėmė liepos dešim- 
tąją, vakare, sumokėjęs septynis šimtus dvidešimt tris frankus 
grynais. 

Pirmoji įtarė kažką negero ta pati moteris, kuri su manim 
plepėjo, kai aš pasakiau norinti matyti tą, kas priėmė mašiną. 
Jos veidas apsiniaukė, ir papūtusi lūpas ji subambėjo: 

— Ko norite iš Rožė? Prašėte sąskaitos, taip? Gavote ją? 
Tai ko dar reikia? Ir apskritai kas jūs tokia? 

Tačiau vis tiek nuėjo ir pašaukė jį. Tai buvo gana aukš- 
tas, gana stambus vyriokas tepaluotu veidu. Eidamas šluostėsi 
jį nešvariu skuduru. Taip, jis gerai atsimenąs poną Kobą, jis 
atėjęs savo “Tenderberdo" penktadienio vakarą. Gal apie de- 
vintą ar pusę dešimtos. Rytą paskambinęs iš Paryžiaus, teira- 
vęsis, ar mašina būsianti sutaisyta ir ar rasiąs ką nors garaže. 

— Kiek aš supratau, jis atvažiavo čia praleisti švenčių. Sa- 
kėsi turįs Vilneve namą. O ką būtent jūs norite sužinoti? 

Aš nesumečiau, ką atsakyti. Jie stovėjo visi keturi aplink 
mane šioje būdoje, ir staiga aš pajutau, kad man trūksta oro. 
Juočkė apžiūrinėjo mane nuo galvos ligi kojų. Suvapėjau: 
“Nieko, dėkui, labai dėkui“, — ir skubiai išėjau. Man einant 
per garažą, jie sekė mane akimis, aš jaučiau jų žvilgsnius ir 
taip varžiausi, taip norėjau kuo greičiau dingti, kad nepaste- 
bėjau gulinčios tarpvartėje padangos ir atlikau akrobatikos nu- 
merį — “Tik Dani Longo“ — dvigubą salto, nutupiant ant visų 
keturių. Nulėpausis šuo prie viešbučio “Angleter" ėmė kaip 
padūkęs loti šaukdamas pagalbos. 


Pilkos arkados, siauros gatvelės, grįstos stambiais akme- 
nimis, kiemai su džiūstančiais skalbiniais, o aikštėje, papuoštoje 
lempučių girliandomis vakaro baliui, — vestuvių procesija. Vil- 
nevas. Pastačiau mašiną kaip tik einant pro šalį vestuvininkams. 
Jaunoji, aukšta brunetė, vienplaukė, laikė dešinėje rankoje rau- 
doną rožę. Jos baltos suknelės apačia buvo dulkėta. Visi at- 
rodė smarkiai išgėrę. Kai per šią minią broviausi į kitą aikštės 

pusę, kur mačiau stovint bistro, pora vyrų čiupo mane už ran- 
kų, kviesdami pašokti vestuvėse. Aš: pasakiau: “Dėkui, labai 
dėkui", — ir šiaip taip ištrūkau. Bistro lankytojai išvirto į gatvę 
ir visaip drąsino jaunikį. Viduje liko. tik šviesiaplaukė mote- 
ris; ji sėdėjo prie kasos susigraudinusi, matyt, prisiminė savo 
vestuves. Ji man ir nupasakojo, kaip patekti į Sen Žano vilą 
prie Abeji kelio. Išgėriau stiklinę vaisių sulčių, nusipirkau ci- 
garečių “Žitan" ir vieną užsirūkiau. Rodos, šimtą ES) nebu- 
vau traukusi. dūmo. Kasininkė paklausė: 

— Jūs draugaujate su ponu Morisu? 

— Ne. Tiesą sakant, taip. 

—-Matau, jis jums paskolino savo mašiną. 

— Jūs jį pažįstate? 

— Poną Morisą? Šiaip sau. “Sveiki", “viso labo“. -Kar- 
tais jis medžioja drauge su mano vyru. O dabar jis čia? 

Nežinojau, ką atsakyti. Pirmą kartą man atėjo mintis, kad 
nepažįstamasis “Tenderberdo" bagažinėje gali būti ne Mori- 
sas Kobas, o kas nors kitas. Krustelėjau galvą, tarsi linktelė- 
dama ar purtydama. Užsimokėjau, padėkojau ir išėjau į gat- 
vę, bet ji mane pašaukė ir priminė, kad ant baro užmiršau grą- 
žą, kepurę; cigaretes ir mašinos raktus. 

Sen Žano vila — tai kaltinės geležies vartai, ilga 'rausvo 
asfalto alėja, didelis Žemas namas čerpių stogu už vynuogie- 
nojų ir kiparisų. Palei tą kelią buvo ir daugiau vilų, stūksančių 
virš Vilnevo lyg tvirtovės sargybiniai postai, -bet aš nesutikau 
nė vieno Žmogaus, tik :kai jau stovėjau prie vartų, apšviestų 
besileidžiančios saulės, išgirdau balsą ir atsigręžiau:. 

— Panele, ten nieko nėra. Buvau nuėjusi pažiūrėti net tris 
kartus. 

Kitoje kelio pusėje, persisvėrusi pro akmeninę tvorą, sto- 
vėjo jauna, gal dvidešimties metų, blondinė. Gana gražus vėi- 
dukas, trikampės formos, ir labai šviesios BEvS 

— Jūs pas poną Morisą? 

— Taip, pas Morisą Kobą. 

— Jo nėra namie. (Mergina brūkštelėjo pirštu per savo 
riestą nosytę.) Bet jūs galite įeiti, namai neužrakinti. 

Tai pasakiusi, ji užlipo ant tvoros ir atsistojo. Rausva, pla- 

tėjanti į apačią, suknutė neuždengė ilgų įdegusių jos šlaunų. 
Man einant artyn, ji ištiesė rankas. 

— Padėkite nulipti. 

Kaip galėdama stengiausi jai padėti — laikiau už kojos ir 
juosmens. Basomis kojomis ji stryktelėjo žemėn, ir aš — o ste- 
buklas! — neišvirtau. Buvo už manė truputį mažesnė. Saulės 
apšviesti ilgi plaukai kaip švedų filmuose. Ne, ji nei švedė, nei 
avinjonietė, o gimusi Kašane (Senos departamentas), studijuo- 
janti Provanso Ekse, vardas Katrina (Kiki), pavardė Opjė. 
(“Tik prašau nekomentuoti mano pavardės, tie juokai jau taip 
įgriso, kad vemt verčia“.) Visa tai ir dar daug kitų dalykų (kad 
jos tėvas — architektas, kaip ir ponas Morisas, kad ji “dar ne- 
kalta, bet savotiška nimfomanė, o psichologiniu požiūriu tai tik- 
riausiai iškrypimas") ji išpyškino mums einant prie mašinos, 
neduodama man įterpti nė žodelio. Paskui, kelis kartus atsi- 
dususi, pridūrė, kad prieš ketvertą savaičių, birželio mėnesį, 
ji važinėjusis “Tenderberdu" su ponu Morisu. Jis leidęs jai pa- 
vairuoti iki Forkalkjė, buvusi naktis, ir grįžtant, savaime su- 
prantama, ją apėmęs keistas jausmas, galima sakyti, gana ne- 
doras, bet ponas Morisas elgęsis kaip tikras džentelmenas ir 
nepasinaudojęs proga sutvarkyti jos psichiką. Gal aš ant J95 
pykstanti? 

— Už ką? 

— Argi jūs ne jo meilužė? 

— Jūs mane pažįstate? 

„Mes stovėjome visai greta, ir aš pamačiau, kaip jos skruos- 
tai truputį paraudo. 

— Mačiau jūsų nuotraukas, — atsakė ji. — Jūs man la- 
bai labai graži. Tikrai. Žinote, aš buvau įsitikinusi, kad jūs grį- 
šite. Jeigu jums pasakysiu vieną dalyką, ar iš manęs nesijuok- 
site? Gyva jūs dar gražesnė. 

Beprotė. Tikra beprotė. 

— Jūs tikrai mane pažįstate? 

— Man rodos, mačiau jus ne kartą, kai čia atvažiuodavote. 
Iš tiesų mačiau. Man labai patinka jūsų kepurė. 

Turėjau susikaupti, kad Žinočiau, kaip prieiti prie šios mer- 
ginos. Taigi sėdau prie vairo ir paprašiau ją atidaryti vartus. 

Ji atidarė. Kai grįžo prie manęs, aš pasiteiravau, ką ji čia vei- 
kianti. Atvažiavusi atostogų pas savo tetą, gyvenanti name, ku- 
rio iš čia nematyti, jis už kalno. Tada paklausiau, kodėl ji taip 
įsitikinusi, kad pas Morisą Kobą nieko nesą. Ji padvejojo, pa- 
sikasė pirštu savo trumpą nosytę — matyt, toks įprotis — ir 
atsakė: 

— Man rodos, jūs neturėtumėt pavyduliauti. Kas jau kas, 
o jūs tai Žinote, kas per vienas ponas Morisas. 

Šeštadienį popiet ji palydėjusi pas Kobą vieną moterį iš Pa- 
ryžiaus, tokią rudę — ji kartais kalbanti per televiziją, — na 
tą, kur sako: “O dabar, ponia, lenksmiau, iš šerdies“. Mari- 
tė... Maritė... bala jos nematė. Taigi visi namai buvę atrakinti, 
bet niekur nė gyvos dvasios. Žvaigždė išvažiavo, po kiek laiko 
grįžo ir vėl nieko nerado. Tada ji visai išsinešdino, panarinusi 
galvą, krypuodama ant aukštų kaip kojūkai kulniukų, lagaminu 
iš televizijos žiūrovų odos nešina. 

— Tarnų irgi nėra, nė vieno? — paklausiau. 

— Ne, šįryt buvau užėjusi į namus, bet nieko nemačiau. 

— Jūs buvote užėjusi? 

— Taip, man baisiai knietėjo. Ponas Morisas buvo atva- 
žiavęs penktadienio vakarą, tiktai, pati girdėjau. Be to, man 
baisiai knieti dar vienas dalykas, nors tai, Žinoma, kvaila. 

— Koks? 

— Na gerai, penktadienio vakarą pas jį šaudė iš šautuvo. 
Aš buvau alyvų giraitėje, už namo. Trys šūviai. Tiesa, jis am- 
žinai krapštosi su tais savo šautuvais, bet buvo jau pradžia vie- 
nuoliktos, ir man kilo įtarimas. 

— O jūs nenuėjote pažiūrėti? 

— Taigi kad buvau ne viena. Atvirai kalbant, mano tetulė 
jau visai išpendėjusi, ir jeigu aš užsimanau kam nors parodyti 
kelnaites, turiu bėgti į giraitę. Jūsų tokia veido išraiška, lyg 
nieko nesuprastumėt. O gal tik vaizduojat šaltą ir abejingą? 

— Ne, aš suprantu, labai gerai suprantu. Su kuo jūs bu- 
vote? 

— Su tokiu vaikinu. O kas jūsų rankai? Tik neatsakyki- 
te kaip Beko, nes nusižudysiu. 

— Nieko baisaus, patikėkit. Ar nuo šeštadienio niekas ne- 

buvo užėjęs į vilą? 

— Na, Žinote, aš čia visą laiką nestypsau kaip sargybinis. 
Turiu savo asmeninį gyvenimą, be to, labai įdomų. 

Trikampis veidukas, mėlynos akys, rausva suknelė, aptem- 
pianti nedideles smailias krūtis. Patiko man jos gyvumas, bet 
kėlė ir liūdesį, nežinau kodėl. 

— Tai dėkui, iki pasimatymo, — pasakiau. 

— Žinot, jūs galite mane vadinti Kiki. 

— Iki pasimatymo, Kiki. 

Važiuodama rausvo asfalto alėja, aš dar mačiau šią basą 
šviesiaplaukę mergaitę mašinos veidrodėlyje. Ji trynė pirštu no- 
sytę, paskui vėl užlipo ant tvoros, nuo kurios jai ką tik padėjau 
nušokti. 


Kelionė beieškant pačios savęs baigėsi prieš kokias tris ar 
keturias valandas, nė nežinau dabar. Įėjau į Moriso Kobo na- 
mus, durys buvo atlapos, niekur nė gyvos dvasios, tylu. Ir vis- 
kas man pažįstama, taip pažįstama, kad aš, vos peržengusi 
slenkstį, supratau, kas tokia esu. Aš ir dabar čia. Laukiu tam- 
soje su šautuvu rankose, išsitiesusi ant odinės sofos, kuri vėsina 
plikas kojas, o kai vieta po manimi įšyla, pasislenku, ir man 
vėl vėsu. 

Viskas, ką pamačiau, įėjusi į šį namą, keistai priminė, kas 
liko mano atmintyje — o gal vaizduotėje, — Karavajų butą. 
Lempos, kilimas su vienaragiais vestibiulyje, kambarys, kur da- 
bar guliu, — visa tai man pažįstama. Paskui ant sienos pama- 
čiau matinio stiklo ekraną, ir kai spustelėjau mygtuką, pasi- 
rodė žvejų uostas ir dar vienas, ir dar: spalvotos skaidrės. Juk 
tai “agfa kolor“, tik “agfa kolor“ tokia raudona spalva, per- 
nelyg seniai valgau šią duoną, kad galėčiau apsirikti. 

Durys į gretimą kambarį buvo atviros. Ten, kaip ir tikė- 
jausi, stovėjo plačiausia lova, užtiesta baltu kailiu, o prieš ją, 
ant sienos, mediniuose rėmuose kabėjo nespalvota visiškai nuo- 
gos merginos fotografija, puiki fotografija — buvo matyti net 
odos poros. Ši mergina ne sėdėjo ant fotelio ranktūrio, o sto- 
vėjo nusigręžusi, tik petį ir veidą atsukusi į objektyvą. Tai bu- 

vo ne Anita Karavaj ir ne kita moteris, ant kurios galėčiau su- 
versti visas savo bėdas. Tai buvau aš. 

Luktelėjau, kol praeis drebulys, tada pamažu, labai pamažu 
pakeičiau akinius — mano pirštai buvo tarsi suparalyžuoti, o 
gerklėje ėmė vartytis kažkoks minkštas ir šleikštus kamuolys. 
Įsitikinau, kad tai mano kaklas, mano pečiai, mano kojos, kad 
tai ne montažas. Čia irgi manęs neapgausi — esu specė. Ir ap- 
skritai čia viskas taip siaubingai aišku, kad nėra jokios abe- 
jonės — tai aš. 

Tikriausiai prasėdėjau ten, ant lovos, žiūrėdama į fotogra- 
fiją, apie nieką negalvodama, valandą ar net daugiau, kadangi 
ėmė temti ir aš turėjau uždegti šviesą. 

Tada padariau vieną kvailystę, man ir dabar gėda prisimi- 
nus: atsisegiau sijoną ir nuėjau prie durų, už kurių, Žinojau, 
yra didžiulė vonia su veidrodžiu — ji buvo išklota ne juodais 
kokliais, o raudonais ir oranžiniais, — norėjau įsitikinti, kad 
mano kūnas yra tikrai mano. Stoviu nuleidusi ant blauzdų si- 
joną, nusmaukusi žemyn kelnaites, aplink nė gyvos dvasios, 
tylu — tikrai kvaila! — ir staiga susiduriu su savo žvilgsniu: 
pro akinius į mane Žiūri svetimos akys, negyvos ir tuščios, tuš- 
tesnės nei šis namas, ir vis dėlto tai buvau aš, taip, aš. 

Apsirengiau ir grįžau į kambarį su juodos odos foteliais. 
Eidama pro šalį, dar kartą žvilgtelėjau į nuotrauką. Ji buvo pa- 
daryta, jeigu dar apskritai galėjau savimi tikėti, mano bute, 
Grenelės gatvėje. Objektyvas mane užfiksavo einančią nuo lo- 
vos prie drabužių spintos: aš pasukau galvą, ir mano veide su- 
stingo šypsena, kupina švelnumo ar meilės, nežinau. 

Uždegiau visas lempas, apžiūrinėjau spintas, užlipau į ant- 
rąjį aukštą. Ten, viename iš kambarių, savotiškoje fotolabora- 
torijoje, radau stalčiuje dar dvi dideles, bet ne tokias ryškias 
savo nuotraukas; jos gulėjo krūvoje tarp kitų fotografijų, vaiz- 
duojančių man nepažįstamas, irgi nuogas, merginas. Čia aš bu- 
vau ne visai plika, o tik pusiau. Vienoje sėdėjau ant vonios 
krašto ir moviausi kojines — krūtys plikos, žvilgsnis įsmeigtas 
į tuštumą. Kitoje — iš priekio — stovėjau palenkusi galvą, tik 
su trumpute, iki juosmens palaidinuke, kurią buvau išmetusi 
bene prieš porą metų. Sudraskiau abi nuotraukas į gabaliukus, 

prisispaudusi prie krūtinės, kadangi nevaldžiau kaitės rankos. 
Negalėjau susilaikyti. Netgi manau, kad nuo to man paleng-'“ 
vėjo. 

Ir kituose kambariuose, apžiūrinėdama spintas, užtikau savo 
pėdsakų. Radau savo apatinukų, seną megztinį, juodas kelnes, 
dvi sukneles. O prie sujauktos lovos, kurios paklodės dar dvel- 
kė: mano kvepalais, pamačiau savo auskarą, lapukus, primar- 
gintus mano rašysena, ir vyrišką odinį labai platų diržą. Diržas 
man nieko nepriminė. 

Surinkau visus savo daiktus (kažkur juos palikau lipdama 
žemyn) ir grįžau į kambarį, kur esu dabar. Ant sienos, prieš 
apšviestą ekraną, buvo pritvirtintas specialus stovas su įvairių 
tipų šautuvais. Ir tada mėlynos grindų dangos viduryje aš pa- 
stebėjau didelę stačiakampę dėmę, kur medžiaga buvo daug 
mažiau išblukusi, tarytum toje vietoje anksčiau būtų buvęs ki- 
limas. Ant kėdės — vyriškas kostiumas, irgi mėlynas, kelnės 
rūpestingai permestos per sėdynę, švarkas pakabintas: Švarko 
kišenėje radau Moriso Kobo piniginę. Iš nuotraukos vairuotojo 
teisėse supratau, kad tai tikrai tas pats Žmogus — išsišovę 
skruostikauliai, lygūs plaukai, —- kuris pūva “Tenderberdo" ba- 
gažinėje. Kadangi daugiau jokių prisiminimų apie jį neturėjau, 
tad nė pIDIBINĖS turmys,, kurį kruopščiai apžiūrėjau, man nieko 
nesakė. . 

Prieškambaryje mačiau telefoną. Iš rankinės išsiėmiau po- 
pieriaus .skiautelę, kur buvau užsirašiusi Karavajų viešbučio Že- 
nevoje numerį, ir jį užsakiau. Mane perspėjo: “Reikės valandą 
palaukti". Aš išėjau, sėdau į mašiną ir pastačiau ją už namo, 
prie: kažkokios daržinės, kur stovėjo traktorius, šakės-ir didelis 
vynuogių presas. Buvo visai sutemę. Man buvo labai šalta. 
Drebėjau be. paliovos. Tačiau šaltis veikė maloniai, o kažkoks 
įnirtis, atkaklumas, iki šiol nepatirta nervinė įtampa teikė jėgų, 
nepaprasto pasitikėjimo kiekvienu savo veiksmu. Ir nors galvoje 
buvo makalynė, rodės, kad mano sprendimai greiti ir tikslūs. 
Labai keista. 

„Atidariau bagažinę ir, nekreipdama dėmesio nei į smarvę, 
Nani iš ten, nei į skausmą, apėmusį visą kairę i 

traukti, truputį kvėptelėjau ir vėl traukiau, kol jis išvirto iš ma- 
šinos. Tada nutempiau jį daržinėn. Paguldžiau toliausiame kam- 
pe, uždengiau kilimu, paskui ėmiau iš viršaus krauti, ką tik ra- 
dusi: lentas, pintines, visokius įrankius. Išeidama uždariau dvi- 
vėres duris. Jos sugirgždėjo. Prisimenu šitą girgždėjimą, pri- 
simenu, kad dešinėje rankoje laikiau šautuvą juodu vamzdžiu, 
kad nenorėjau su juo skirtis net uždarydama daržinės duris ir 
apskritai nieku gyvu nenorėjau su juo skirtis. 

Vėliau, kai vėl pastačiau mašiną palei namą, — aplink se- 
niai buvo tamsu ir tylu, — suskambo telefonas. Stovėjau šalia 
aparato, atsirėmusi į sieną, užsimerkus, kaire ranka spausda- 
ma prie savęs šautuvą, ir laukiau paskutinio šanso išsigelbė- 
ti nuo beprotybės. Moters balsas tarė: 

— Jungiu Ženevą. Kalbėkite. 

Aš padėkojau. Kalbėti dar galėjau. Kitas balsas. Viešbu- 
tis “Bo Rivaž“. Paklausiau, ar ponia Karavaj namie. Taip, na- 
mie. Ir trečias balsas — nustebęs gyvas, draugiškas — Ani- 
tos. Jį išgirdus, man iš akių vėl pliūptelėjo ašaros, ir atsira- 
do viltis, o gal tik vilties troškimas — dar niekad gyvenime 
taip baisiai netroškau turėt vilties. 

Kalbėjausi su Anita taip, kaip būčiau kalbėjusi prieš įženg- 
dama į šį namą ir netgi dar anksčiau, kaip seniai seniai, kai 
mums buvo po dvidešimt metų, iki tos gegužės nakties, kai pa- 
bėgau, nė nepabandžiusi jos gelbėti, nors žinojau, kad ji, be- 
protė, slysta į bedugnę, iki to gegužės rytmečio, kai grįžusi na- 
mo, radau ją išsiblaiviusią, sugniužusią iš pasišlykštėjimo, pir- 
mąkart gyvenime raudančią man matant, iki tos aušros, kai ta- 
riausi esanti nė trupučio nekalta dėl to, kas jai nutiko. “Ir kodėl 
tu mane palikai?“ — kartojo ji kaip litaniją. Man netgi jos 
klausytis neužteko drąsos, ir aš atsivėdėjusi trenkiau jai per vei- 
dą, kad nutiltų, paskui išmečiau pro duris. 

Ėmiau Anitai pasakoti, — ji nieko nesuprato ir prašė po 
tris sykius kartoti tą patį, — kad, jiems išskridus, tą dieną, kai 
dirbau jų namuose, Monmoransi viloje, aš išvažiavau jos “Ten- 
derberdu". Ji neturinti jokio “Tenderberdo". Netgi nežinanti, 
kas tai per daiktas. “Kaip jis vadinasi? Negirdžiu!" Ji girdėjo 
tik mano raudojimą ir vis klausė: “Dieve mano, Dani, kur tu? 

Dani, kas tau?“ Ji manęs nemačiusi nuo tos savaitės prieš Ka- 
lėdas, po mūsų ginčo kavinėje prie Operos aikštės. Ji nieka- 
da negyvenusi Monmoransi viloje. “Dieve mano, Dani, tu juo- 
kauji? Sakyk, kad juokauji! Tu juk žinai, kur aš gyvenu!“ Ji 
gyvenanti Mocarto gatvėje, Mocarto, ir apskritai, jeigu Mišelis 
Karavajus būtų mane parsivedęs spausdinti straipsnio į namus, 
'ji būtų mane mačiusi, būtų tai žinojusi. “Dani, maldauju ta- 
ve, sakyk, kas čia dedasi". 

Rodos, pro ašaras, pro kūkčiojimą, kuris trukdė man atsa- 
kyti, aš susijuokiau. Tikrai susijuokiau, nei šiaip, nei taip. Da- 
bar ji buvo sukrėsta, vis rėkė: “Alio! Alio!“ — girdėjau ra- 
gelyje išgąstingą jos kvėpavimą. 

— Dani, kur tu? Dieve mano, maldauju, bent pasakyk, kur 
tu esi. i 

— Vilnev lez Avinjone. Anita, klausyk, aš tau paaiškin- 
siu, nesijaudink, viskas bus gerai, aš... | 
“ — Kur tu esi, kur? Pakartok. 

— Vilnev Iez Avinjone, Vokliuzo departamente. Vienoje 
viloje. 

— Dieve mano, bet kaip... Dani, kokioje viloje? Su kuo? 
Iš kur tu sužinojai, kad aš Ženevoje? 

— Kad neatsimenu. Gal kas darbe sakė. Tikriausiai 
darbe. 

— Sakyk, ar su tavim nieko nėra. Perduok jam ragelį. 

— Ne, aš viena. 

— Dieve mano, tu negali likti viena, kai tavo tokia būk- 
lė! Aš nesuprantu, Dani, nieko nesuprantu. 

Pajutau, kad verkia ir jinai. Stengiausi ją nuraminti, sakiau, 
kad dabar, kai išgirdau jos balsą, man jau geriau. Ji man at- 
sakė, kad Mišelis Karavajus tuoj grįšiąs į viešbutį, kad jis Ži- 
nosiąs, kaip man padėti, kad jie man paskambinsią. Galbūt ji 
atskrisianti pas mane lėktuvu. Aš prižadėjau niekur neiti ir 
laukti jų skambučio. Nė nemaniau laukti nei jos, nei ko nors 
kito, tačiau vis tiek prižadėjau, o kai padėjau ragelį, su didžiu- 
liu palengvėjimu atsiminiau, kad Anita iš susijaudinimo užmiršo 
paklausti telefono numerio ir nežinos, kur man skambinti. 

:. Apšviestas stačiakampis — durys į prieškambarį. Aš tam- 
soje. Laikas išsitempė it sena spyruoklė. Aš žinau, puikiai. Ži- 
nau, kad laikas gali išsitempti. Kiek išgulėjau be sąmonės toje 
Avalono Dvivakario degalinėje? Dešimt sekundžių? Minutę? Bet. 
ta minutė buvo tokia didelė, kad. joje dingo tikrovė. 

Taip, -būtent tada, kai.aš atsikvošėjusi klūpojau ant grin- 
dų plytelių, ir prasidėjo melas. Aš melagė iš prigimties. Tad 
nieko nuostabaus, kad vieną dieną pati tapau šlykščiausio savo 
melo auka. | 

Tikrovė? Aš, Dani Longo, persekiojau mane pametusį mei- 
lužį.: Grasinau jam telegramoje. Po keturiasdešimt penkių mi- 
nučių išskridau lėktuvu jam iš paskos. Užklupau jį-čia, šioje 
viloje, tuo metu, kai jis grįžo iš garažo, kur buvo palikęs re- 
montuoti mašiną. Susiginčijom, ir aš, pagriebusi štai iš šio sto- 
vo šautuvą, triskart šoviau į tą Žmogų. Dvi kulkos pataikė jam 
tiesiai į krūtinę. Tada, apimta siaubo, daugiau apie nieką ne- 
galvojau, tik kaip išvežti iš čia lavoną, kaip jį paslėpti, atsi- 
kratyti juo. Nutempiau jį prie mašinos bagažinės, susukau į ki- 
limą. ir apdujusi kiaurą naktį dūmiau autostradomiš į Paryžių. 
Šalone prie Sonos.bandžiau porą valandų viešbuty numigti. Ke- 
lyje mane sustabdė policininkas, kadangi nešvietė užpakaliniai 
Žibintai. Osere, pakelės.kavinėje, užmiršau savo paltą. Ko gero, 
iš šios kavinės ir skambinau Bernarui Torui. Toliau, matyt, pa- 
keičiau planą, kadangi neišmaniau, kaip atsikratyti lavonu, be 
to, Žinojau, kad mane sučiups, kai tik jį ras. Kone išprotėju- 
si iš baimės ir nuovargio, pasukau atgal. Mano: kairė ranka jau 
tada buvo sužalota. Tikriausiai tai atsitiko ginčijantis su. savo 
auka. Grįžau į degalinę, kur jau buvau sustojusi auštant, galbūt 
be jokios priežasties, lyg automatas, riedantis vis tuo pačiu: ke- 
liu ir. negalintis niekur iš jo pasukti. Ten, prie prausyklės čiau- 
po, iš kurio tekėjo vanduo, staiga. manyje kažkas trūko, ir aš. 
netekau sąmonės, Tada ir prasidėjo. melas. . 

„Kai atsipeikėjau — po dešimties sekundŽių, po minutės? 
— mano galvoje buvo vien įvairūs alibi, kuriuos sugalvojau 
per naktį. Matyt, aš taip stipriai, taip. beviltiškai troškau, jog 
tai, kas įvyko, būtų netiesa, kad tikrovė man iš tiesų paliovė 
egzistavusi. Įsikaliau į galvą naivią pasaką,. pramanytą nuo .pra- 

džios iki galo. Tikrus dalykus suplakiau į krūvą su vaizduo- 
tės padariniais. Apšviestas ekranas, lova, užtiesta baltu kailiu, 
nuogos moters fotografija — visa tai buvo. Bet patį Morisą 
Kobą ir viską, kas su juo siejosi, aš išmečiau iš savo sąmo- 
nės ir su bepročio logika stengiausi tą tuštumą užpildyti. Ir vėl, 
kaip tada, tai viršijo. mano jėgas, ir aš norėjau sprukti, tačiau 
šį kartą nebeturėjau kur, tad bandžiau slėptis savo viduje. 

Taip, žinau, tai man labai būdinga. 

Kas per vienas Morisas Kobas? Kodėl jis man nekelia jo- 
kių prisiminimų, jeigu sutinku su tokiu įvykių aiškinimu? Vie- 
noje nuotraukoje, kurią radau viršuje ir sudraskiau, aš apsivil- 
kusi palaidinuke, kurios jau dveji metai nebenešioju. Taigi Mo- 
risas Kobas mane pažįsta nuo dar seniau. Be abejonės, šioje 
viloje aš ne pirmą kartą — tai įrodo čia palikti mano daiktai, 
apie tai kalbėjo ir ta šviesiaplaukė mergina, kuri gyvena ki- 
tapus kelio. O jeigu aš leidau šitam Žmogui save fotografuoti 
nuogą, vadinasi, mus siejo intymūs ryšiai, kurių taip papras- 
tai neišmesi nei iš atminties, nei iš gyvenimo. Nesuprantu. 

Tačiau ką gi aš turiu suprasti? Žinau, kad pamišimas — 
liga. Žinau, jog tokie ligoniai nesuvokia esą pamišę. Štai ir vis- 
kas. Visos mano žinios — kad probėgšmiais perskaitau kokį 
moterų žurnalą, o ką išmokau licėjuje per filosofijos pamokas, 
seniai išrūko iš galvos. Nesugebu sau paaiškinti, kokia proto 
liga man padėjo tokias išvadas padaryti, bet tai, ką aš įsivaiz- 
duoju, matyt, ne taip jau toli nuo teisybės. 

Kas per vienas Morisas Kobas? 

Reikia atsikelti, visur uždegti S4ISS2 ir kuo rūpestingiau- 
siai apžiūrėti namą. = 

Langas. Atitraukiu užuolaidas. Staiga pajuntu esanti silpnes- 
nė: palikau ant lovos šautuvą. Nesąmonė, kas gali ateiti tokiu 
metu? Lauke naktis, šviesi naktis, ramiai spindi žvaigždės. Be 
to, kas manęs ieškos? Tik aš viena. Ciūrichas. Balta balta. Irgi 
norėjau numirti. Sakiau gydytojui: “Maldauju, nužudykite ma- 
ne, nužudykite". Jis to nepadarė. Jeigu metai iš metų gyve- 
ni įsitikinusi, kad tu nusikaltėlė, galų gale apsipranti su ta min- 
timi ir išeini iš proto. Tikriausiai taip ir yra. 

Kai Motinėlė numirė, man per vėlai davė Žinią, aš pavė- 

lavau į laidotuves, ir viena sesuo vienuolė pasakė: “Juk rei- 
kėjo ir kitoms auklėtinėms duoti žinią, jūs ne vienintelė“. Tą 
dieną aš lioviausi būti kažkam vienintelė, ir daugiau niekam 
niekada nebuvau. O juk galėjau tapti vienintele savo mažam 
berniukui. Nežinau kodėl, — gydytojai man nesakė, — bet aš 
visada maniau, kad kūdikis, kurį nešioju savyje, — berniukas. 
Širdyje saugau jo paveikslą, tarytum jis gyventų. Dabar jam 
treji metukai ir penki mėnesiai. Turėjo gimti kovo mėnesį. Juo- 
dos akys, burna, šypsena — tėvo, o šviesūs plaukai ir tarpe- 
lis tarp viršutinių priekinių dantų — mano. Žinau, kaip jis 
vaikšto, kaip kalba, ir žudau jį, visą laiką Žudau ir žudau. 

Negaliu būti viena. 

Reikia išeiti, bėgti iš šito namo. Mano kostiumas nešva- 
rus. Pasiimsiu savo paltą, kurį turi atvežti Žanas Le Gevenas. 
Po paltu kostiumo nesimatys. Mašinos niekam neatiduosiu. Pa- 
trauksiu tiesiai prie Italijos arba Ispanijos sienos, pabėgsiu iš 
Prancūzijos ir su likusiais pinigais išvažiuosiu kuo toliau. Nu- 
siprausk veidą. Motinėlė sakė tiesą — reikėjo paimti iš ban- 
ko visus pinigus ir nedelsiant bėgti. Motinėlės visada teisybė. 
Dabar jau būčiau toli nuo visko. Kelinta valanda? Mano laik- 
rodis stovi. Susišukuok. 

Išėjau, uždegiau “Tenderberdo" žibintus, žvilgtelėjau į prie- 
taisų skydą — jau po pusės vienuoliktos. Džibsas tikriausiai 
manęs laukia. Žinau, jis manęs lauks. Važiuoju asfaltuota alėja. 
Vartai liko atidaryti. Žemai mirga šviesos — tai Avinjonas. 
Nakties vėjas atneša šventės aidus. Ar reikia paso važiuojant 
per Ispanijos sieną? Dumsiu iki Andalūzijos, o ten sėsiu į laivą, 
plaukiantį į Gibraltafą.- Gražūs pavadinimai, naujas gyvenimas, 
toli nuo čia. Šį kartą palieku pati save. Visam laikui. 

Jis jau laukia. Ant maršinių apsivilkęs odinę striukę. Sė- 
di alinėje prie marmurinio staliuko. Greta, ant suolo, guli ry- 
šulys, suvyniotas į rudą popierių. Einu per salę, o jis Žiūri ir 
šypsosi. Niekam daugiau nekvaršinsiu galvos. Laikysiuos. 

— Jūs neperrišot rankos? . 

— Ne. Neradau gydytojo. 

— Ką veikėte? Papasakokit. Buvote kine? Geras filmas? 

— Taip. Paskui važinėjausi po miestą. 

Laikausi puikiai. Jis su Mažuoju Poliu per tą laiką pakrovęs 
penkias tonas ankstyvųjų daržovių. Vokiečių turistai, atgabenę 
paltą, pavėžėję jį savo mašina iki čia ir išsodinę palei stotį. 
Jis užsirašęs jų adresą, kada nors užeisiąs ir dar sykį padėko- 
siąs. Jie traukią į Korsiką. Liuks kraštas, tik pliažai ir pliažai. 
Jis sėdi prieš mane ir Žiūri patikliomis akimis. Vienuoliktą va- 
landą penkios minutės sėsiąs į traukinį ir Lione susitiksiąs su 
Mažuoju Poliu. Gaila, turįs tik penkiolika minučių. 

— Jums tiek rūpesčių per mane. 

— Manęs niekas nevertė. Galėjau nieko nedaryti. Priešin- 
gai; aš labai džiaugiuosi vėl jus matydamas. Žinote, Pon Sent 
Espri kraudamas dėžes, visą laiką tik apie jus galvojau. 

— Dabar man jau geriau. Visai gerai. 

Jis šyptelėjo ir išgėrė gurkšnį alaus. Paprašė mane atsisėsti 
šalia jo ant suolo. Aš atsisėdau. Jis uždėjo ranką man ant pe- 
ties ir, švelniai jį spustelėjęs, paklausė: 

— Jūs turite draugų, ką nors, kam galėtumėt pranešti? 

—- Ką pranešti? 

— Nežinau. Visa tai. 

— Neturiu nieko. Yra vienas žmogus, kurį dabar norėčiau 
matyti, bet tai neįmanoma. | 

— Kodėl? 

— Jis turi Žmoną, savo gyvenimą. Jau seniai sau prisie- 
kiau duoti jam ramybę. 

Jis išvyniojo gulintį ant suolo ryšulį ir padavė man rūpes- 
tingai sulankstytą baltąjį paltą. 

— Gal šeštadienį jums galvoje viskas apsivertė aukštyn ko- 
jom, taip atsitinka, kai esi pavargęs, — tarė jis. — Aš irgi kar- 
tą po poros valandų miego, užuot važiavęs į Paryžių, patrau- 
kiau į priešingą pusę. Mano porininku tada dirbo Batistenas. 
Kai jis nubudo, aš jau buvau sukoręs šimtą kilometrų. Ir dar 
užsispyręs kaip asilas tvirtinau, esą Paryžiuje mes reikalus su- 
tvarkę. Vos susilaikė nevožęs man į dantis, kad atvestų į protą. 
Gal norite ko išgerti? 

Nieko nenoriu gerti. Palto kišenėse randu “Er Franso“ 
kompanijos lėktuvo bilietą, savo rausvą plastmasinį drambliuką, 
penkis šimtus trisdešimt frankų firminiame algų voke, Avin- 

jono garažo kvitą, dar kažkokius, be abejo, savo popierius. 
Džibsas į mane žiūri, ir kai pakeliu akis, norėdama jam pa- 
dėkoti ir patvirtinti, kad visa tai iš tikrųjų priklauso man, matau 
jo žvilgsnyje draugišką nerimą ir dėmesį. Ir kaip tik šią aki- 
mirką, nustelbdamas mano širdies plakimą, vėl pasigirsta — 
toks baisus ir toks nuostabus — Motinėlės balsas. 

Motinėlė man sako, kad aš nenužudžiau Moriso Kobo, kad 
aš ne beprotė, ne, Dani, ne, kad visa tai, ką išgyvenau, — ne 
mano fantazijos vaisius, o buvo iš tiesų, kad aš tikrai pirmą 
kartą gyvenime esu šiame mieste, kur viskas dabar tarsi nu- 
švito, kur tarsi užgrojo orkestrai. Ir aš taip staiga suvokiau pas- 
tarųjų dienų tiesą, kad net sudrebėjau. Galvoje pašėlusiu greičiu 
skriejo mintys, matyt, net mano veidas persimainė. 

— Apie ką galvojate? Kas jus taip nudžiugino? 

O aš nemoku paaiškinti. Tada greit bučiuoju jam į skruostą 
ir sutvarstyta ranka iki skausmo spaudžiu jo delną. Bet man 
neskauda. Man gera. Aš išgelbėta. Beveik išgelbėta. Šypsena 
sustingsta mano veįde. Galvoje švysteli dar viena mintis, stul- 
binanti, kaip ir visa kita: kažkas mane seka, netgi dabar ne- 
nuleidžia nuo manęs akių, mane, matyt, sekė nuo pat Pary- 
žiaus, kad viskas taip susiklostė. 

“Dani, vaikeli mano, — sako Motinėlė, — yra vilties, kad 
tave pametė iš akių, kitaip jau būtum negyva. Tau nori pada- 
ryti galą, nejaugi nesupranti?“ 

Reikia saugoti Džibsą. 

— Gal jau eikime. Aš jus palydėsiu. Dar pavėluosite į trau- 
kinį. 

Mano paltas — jis padeda juo apsivilkti. Mano rankinė — 
atidarau ją, norėdama būti tikra, kad neapsirinku. Ne, dabar 
aš neapsirinku. Ir vėl mane pagauna baimė, tik kitokia. Gat- 
vėje Džibsas patikliai apkabina mane per pečius, o aš nega- 
liu atsikratyti minties, kad jį irgi stumiu į pavojų. Dairausi, ne- 
galiu susilaikyti. Iš pradžių į “Tenderberdą", stovintį prie ali- 
nės, paskui — anapus mūrų, į tą mirguliuojančią šviesomis ilgą 
gatvę, kuria važiavau šiandien po pietų. 

— Kas atsitiko? 

— Nieko. Šiaip žiūrėjau. Nieko. 

"Jis susijuokia, jaučia, kad kairiąja ranka apkabinu jį per tie“ 
menį. Stoties šalė. Perono bilietas. Požeminė perėja. Platforma. 
Vis dairausi. Nepažįstami keleiviai, susirūpinę savo reikalais. 
Per garsiakalbį skelbia Džibso traukinį. Iš tolo girdėti muzi- 
ka. Jis stovi priešais, laiko mane už pečių. Sako: 

— Žinote; ką padarysim? Rytoj vakare aš būsiu Paryžiuje, 
viešbuty, kur visada apsistoju, Žan Lantijė gatvėj. Duokite žodį, 
se man paskambinsite. 

— Paskambinsiu.. 

— Mano kepurę turite? 

Ištraukiu iš rankinės kepurę. Jis šratinuku užrašo vidinė- 
je graižo pusėje telefono numerį ir kepurę grąžina. Paskui man 
už nugaros sušvilpia traukinys, vagonai bildėdami, kad net au- 
sys plyšta, rieda palei platformą, jis kažką sako, bet aš negir- 
džiu, purto 'galvą, apkabina mane ir stipriai spaudžia savo di- 
delėmis rankomis. Viskas. . Ir tuo metu, kai jis išeina iš ma- 
no gyvenimo, kai išsikišęs pro vagono langą moja man ran- 
ka, įdegęs, su ta savo nuostabia šypsena, kai jau nutolsta, 
dingsta, aš prisimenu, kad daviau žodį padėti jam ir jo bičiuliui 
Lavantiurui tapti milijardieriais. “Nepamesk šitos kepurės, — 
tarė man Motinėlė. — O kadangi tu BP nori suardyti tai, kas 
prieš tave sumanyta, paskubėk“". 

Stovėdama ant šaligatvio palei geležinkelio stotį, aš pra- 
dedu nuo bilieto į tą lėktuvą, kuriuo niekada neskridau. Dai- 
rydamasi aplinkui, plėšau bilietą į skutelius. Drąsinu save; esą 
mano pėdsakus jau seniai pametę, bet pati įsitikinusi priešingai. 
Man netgi rodos, kad jaučiu įsmeigtą į save kažkieno įdėmių, 
negailestingą žvilgsnį. 

Ir vėl “Tenderberdas", paskutinį kartą. “Negrįžk ten", — 
maldauja Motinėlė. Važiuoju iliuminuotomis gatvėmis, suku ap- 
link aikštes, kur šventės pramogos pačiam įkaršty. Reikės dar 
sykį klausti kelio į Vilnevą. Veidrodėlyje stebiu mašinas, rie- 
dančias. iš paskos. Minia, muzika mane ramina. Kol aš AP 
Žmonių, man niekas negresia, esu tuo tikra. 

Vilneve irgi iškilmės. Sustoju palei tą patį bistro, kur buvau 
dieną. Nusiperku didelį paprasto popieriaus voką ir pašto Žen- 
klą. Grįžtu prie mašinos ir, gaudžiant šventės triukšmui, brūkš- 

teliu keletą žodžių, kurių prireiks, jeigu aš mirsiu. Užklijavusi 
voką, adresuoju jį sau, į Grenelės gatvę. Laišką metu į dėžutę 
čia pat, aikštėje. Man baisu, bet iš minios niekas paskui mane 
neseka. 

Ilgas kelias į Vilnevą. Darydama posūkius, matau užpakaly 
dvi Žibintų šviesas. Vartai vis dar atidaryti. Sustoju alėjoje. UŽ- 
gesinu žibintus. Šviesos praslenka pro šalį, nutolsta. Laukiu, 
kol nurims širdis. Važiuoju toliau. Sustoju palei tamsoje dū- 
luojantį namą. Patikrinu, ar nepalikau mašinoje kokio savo 
daikto. Skarele kruopščiai nušluostau vairą ir prietaisų skydą. 
Išlipu iš “Audros paukščio“ taip, kaip į jį sėdau Orli aerouoste, 
— apimta baimės, kuri gniaužia man gerklę, kausto visus mano 
judesius. “Neik ten, Dani, neik“, — maldauja Motinėlė. Bet 
aš turiu įeiti, turiu sunaikinti bent tą nuotrauką ant sienos, pa- 
siimti savo drabužius. Įeinu. Uždegu prieškambaryje šviesą. 
Dabar jau ne taip baisu. Uždarau duris. Duodu sau penkias mi- 
nutes viską sutvarkyti ir išeiti. Atsikvepiu. 

Stoviu to kambario su odine sofa tarpdury ir girdžiu — 
kažkas subrazdėjo. Neklykiu. Kad ir norėčiau, neišspausčiau 
nė garso. Šviesa dega man už nugaros. Priekyje — didžiulė 
juoda kiaurymė. “Šautuvas! — sako Motinėlė. — Tu palikai 
jį ant sofos. Jeigu jis laukė patamsy, tai dar nepastebėjo". Sto- 
viu paralyžuota, be žado, kojos tarsi švininės. Ir vėl subraz- 
dėjo, arčiau. “Dani, Dani, šautuvas!“ — šaukia Motinėlė. 
Beviltiškai stengiuosi prisiminti, kur kambaryje stovi sofa. Pa- 
leidžiu rankinę ant grindų, kad turėčiau laisvą sveikąją ranką. 
Staiga visai greta girdžiu — alsuoja, kažkaip baisiai, lyg dustų. 
"Turiu pasiekti... 


ŠAUTUVAS 


Sėdau į mašiną. Nuvažiavau į Monmoransi vilą. Namas 
man buvo nepažįstamas. Duris atidarė Anita. Ji verkė. Sakė, 
kad šovusi iš šautuvo į Žmogų. Sakė, kad jis galbūt dar gy- 
vas, tik ji nedrįstanti pažiūrėti. Aš nulipau į rūsį. Ten buvo 
įrengta šaudykla, stovėjo taikiniai iš kamščio. Ėjau sunkiais 

žingsniais. Aš apskritai sunkiasvoris. Vaikštau taip, kaip kalbu, 
iš lėto, tvirtai statydamas koją. Sako, tokie Žmonės labai 
pasitiki savimi. Bet tai tik kraujas tokiu tempu teka mano gys- 
lose. 

“Pamačiau gulintį ant grindų vyrą, o šalia jo — šautuvą. Aš 
gerai išmanau apie ginklus. Kadaise garsėjau kaip neblogas me- 
džiotojas. Tai buvo magazininio tipo graižtvinis vinčesteris, 
7,62 kalibro. Pradinis kulkos greitis — daugiau kaip septyni 
šimtai metrų per sekundę. Vargu ar jis buvo gyvas. Jeigu bent 
viena iš kliudžiusių jį kulkų pataikė į galvą, vadinasi, jos ne- 
beturi. 

Iš pradžių apžiūrėjau šautuvą. Praradaų bet kokią viltį, kad 
grįš normalus gyvenimas. Nors, tiesą sakant, kas gi tas nor- 
malus gyvenimas? Jeigu Anita būtų šovusi iš automatinio šau- 
tuvo, aš nedelsdamas būčiau iškvietęs policiją. Nelaimingas at- 
stikimas, ir tiek. Bet vinčesterio spyna turi saugiklį. Prieš kiek- 
vieną šūvį jį vis reikia atlaužti. Jūs, Dani, tikriausiai matėte, 
kaip tai daroma vesternuose. Tikriausiai matėte, kaip gražuolis 
kaubojus šienauja raudonodžius. Be abejo, Anita irgi matė, to- 
dėl ir mokėjo atlaužti saugiklį. Ji šovė tris kartus. Niekas ne- 
būtų patikėjęs, kad tai nelaimingas atsitikimas. 

Atidžiai apžiūrėjau tą Žmogų. Aš jį pažinojau. Tai buvo 
Morisas Kobas. Ne kartą buvome susitikę pas pažįstamus. Krū- 
tinėje dvi žaizdos. Praskleidžiau chalatą ir pažiūrėjau. Anita 
šovė iš arti. Kilstelėjau akis, pamačiau, kur kliudė trečioji kul- 
ka. Siauras juodas rėželis betono sienoje, šalia lavono. Kampe 
radau susiplojusį gabalėlį švino. Įsidėjau jį kišenėn. 

Kvailai gokčiodama, Anita vis dar verkė. Paklausiau, kodėl 
ji nušovė tą žmogų. Ji atsakė, kad jau daug metų jis buvęs jos 
meilužis, o dabar ją atstūmęs. Susitikdavusi su juo dar prieš 
mūsų vedybas. Aš kirtau jai per veidą. Ji trenkėsi į sieną. Rau- 
dona suknelė su apatinuku užkrito jai ant akių, ir ji purtė galvą, 
norėdama juos nusimesti. Tarp pražergtų kojų pamačiau kel- 
naičių kraštelį. Dar labiau įsiutau. Viena ranka griebiau ją už 
plaukų, kita už suknelės, pastačiau ant kojų ir vėl kirtau. Ji 
ėmė maldauti. Aš ją vėl pakėliau ir smogiau atsivėdėjęs. II- 
gai stovėjau ir žiūrėjau, kaip ji guli prie mano kojų, įbedusi 

kaktą į grindis. Nors ir apsvaiginta, Anita nesiliovė verkusi. 
Čiupaii ją už pažastų ir vilkte užvilkau laiptais. Iš nosies jai 
„bėgo kraujas. Prilaikydamas atvedžiau ją į kambarį, kur jūs ra- 
šėte mašinėle. Nudrėbiau į fotelį. Ieškodamas vandens, atida- 
riau duris į kitą kambarį. Ten ant sienos pamačiau nuogos Ani- 
tos fotografiją. Atsirėmiau į tą sieną ir ėmiau verkti. Galvo- 
jau apie savo dukrelę. Dukrelė — tai visas mano gyvenimas. 
Turėtumėt mane suprasti, Dani. Kai ji gimė, aš pagaliau su- 
žinojau, kas yra meilė, beribė, nedaloma, fanatiška, absšoliu- 
ti:meilė. Ir tik savo dukros labui, tik ją norėdamas apsaugo- 
ti, aš nusprendžiau jus nužudyti. Tai pats svarbiausias moty- 
vas, visa kita — niekai: 

Mano. pasirinkimą nulėmė tai, ką aš apie jus Žinau. Ste- 
biu jus seniai, kur kas seniau, nei jūs manote: Nuo tos dienos, 
kai jus pamačiau pirmą kartą, — tada atėjote į agentūrą pa- 
sirašyti sutarties. Atsimenu — nors gal ir klysta, — buvote su 
šviesia, labai šviesiai geltona suknele, kaip jūsų plaukai. At- 
rodėte man graži, netgi gundanti. Nekėnčiau jūsų: Aš raguo- 
tas, bet viską žinau, Dani. Žinau visas savo žmonos ikivedy- 
bines išdajgas tame kambario bute, Grenelės gavėje, kur bu- 
vau penktadienio vakarą. Žinau viską apie vyrus, grakštesnius 
ir dailesnius už mane, prieš kuriuos ji išsižergdavo; man ne 
paslaptis, kad retkarčiais jie smagindavosi su ja lovoje dviese 
iš karto: — su manim ji niekad nėra taip inkštusi, kaip inikš- 
davo tada su jais. Tiesa, ji -daug vėliau man prisipažino išda- 
rinėjusi tokias šlykštybes, kai gerokai ją aptalžiau. Galų ga- 
leji'man:-visada viską prisipažįsta: Bėt aš žinojau, kaip jūs pa- 
slaugiai užleisdavote jai savo butą, palikdama ją likimo valiai. 
Pati dėjotės dora, neprieinama, išdidi, ir dėl to aš dar labiau 
ėmiau jūsų nekęsti. Man jūs nuolat primindavotė tai, ką sten- 
giausi užmiršti; aš jus matydavau savo košmariškuose pavy- 
do sapnuose. Man jūs buvote pabaisa. 

Aš, Dani, visada į jus paslapčia žiūrėdavau. Žiūrėdavau 
vogčiomis, bet godžiai. Stebėdavau jūsų kairę ranką. Man visą 
laiką rodėsi, kad kairiai nenormalūs, 'pikti ir slapūnai, kaip ir 
tie, kurie graužia nagus. Tikriausiai, kai mane matydavote, ki- 
kendavot į kumštį, prisiminusi tuos niekšus, kurie tvarkė Anitą, 

kurie ją mokė visokių šlykštybių. Aš eidavau iš proto. Ji, be 
abejo, ir toliau mane apgaudinėjo, o jūs tikriausiai tai Žinojote. 
Ji, matyt, jums pasakodavo, ką galima išdarinėti lovoje ir kad 
aš šiuo atžvilgiu — storas nevėkšla, erotinis atsilikėlis. Jūs ne- 
buvote mano valioje, bet aš svajojau, kad ir jus sumintų į pur- 
vą, kad subjurtų ta nuostabi jūsų bruožų, jūsų Žodžių, jūsų ei- 
senos harmonija. 

Tą šlykščią istoriją, prieš kurią nublanko visa kita, aš su- 
žinojau pernai. Kartą, vėlų vakarą, mudu su Anita restorane 
sutikome vieną jos amžiaus vaikiną, tokį pat geibų ir save įsi- 
mylėjusį kaip visi jie. Be jokio sąžinės graužimo išsmaugčiau 
juos savo rankomis, jeigu galėčiau likti nebaudžiamas. Visus. 
Arba priversčiau, kad juos tvarkytų, kaip gatvės mergas, ki- 
ti vyrai. Man nėr didesnio malonumo, kaip išgirsti, kad toks 
ir toks aktorius, kurį Anita ar pati kvailiausia agentūros ma- 
šininkė laiko vyriškumo etalonu, yra tik vargšas pederastas. Aš 
įsitikinęs, kad kiekvienas aktorius į tai linkęs; toks jų darbas 
— kuo nuolankiausiai visiems atsiduoti. Pamačiusi šį vaikė- 
zą, Anita išblyško kaip lavonas. Drebėjo ir jos ranka, kurią jam 
padavė, ir jos balsas, kai jam kažką sakė. Pradėjome vakarie- 
niauti. Jis sėdėjo su šutve prie kito stalo, ir aš mačiau, kaip 
juokiasi, nenustygsta vietoje, vogčiomis žvilgčioja į mūsų pusę, 
į Anitą. Užsimokėjau už vakarienę, nors jos beveik nepalie- 
tėm. Nutempiau Anitą į mašiną, kuri stovėjo Kanten Bošaro 
gatvėje, beveik prieš pat kino teatrą, kur mes ką tik Žiūrėjo- 
me linksmą filmą liūdniems Žmonėms, ir ten ėmiau ją muš- 
ti. Ji man papasakojo apie tą vakarą, dar prieš mūsų vedybas, 
kai gėrė su jumis ir dviem vaikinais — vienas buvo tas pats 
tipas iš restorano. Pasakojo, kaip po vidurnakčio, išėję iš kaŽ- 
kokios landynės, visi patraukėte į jūsų butą išgerti dar po stik- 
liuką. Pasakojo, kad tuo metu, kai vienas bjaurybė — ne tas 
iš restorano, o kitas — jau padulkinęs, ją bučiavo, tasai bandė 
tą pat daryti jums. Pasakojo, kaip ją išplūdote ir pabėgote iš 
savo buto, palikusi ten vieną. Verkdama vis kartojo, ir aš Ži- 
nojau, kad ji nemeluoja: “Aš buvau visai be galvos, nesuvo- 
kiau, ką darau. Dani negeria, nesusideda su vyrais, vaizduo- 
jasi, kad ji dora, kad jai nieko nereikia, ir palieka draugęi pa- 

sitaikius pirmai progai. Ji nė mirksnio apie mane nepagalvojo, 
supranti, ėmė ir išėjo, o aš buvau girta, buvau girtutėlė“. Įso- 
dinau Anitą į taksi. Grįžau į restoraną. Vaikinas dar buvo ten. 
Palaukiau jo gatvėje ir, kaip paprastai, lėtu žingsniu nuėjau Eli- 
ziejaus laukais per kokį šimtą metrų nuo jo. Jis manęs nematė. 
Buvo su tokia blondine, įsimylėjusia kaip jūs visos. Vedėsi ją 
pas save, į La Boesi gavę. Stodinėjo palei užgesintas vitrinas 
ir juokėsi arba bučiavosi kaip kiaulės, nepaisydami praeivių. 
Užklupau juos, kai tik įėjo pro namo duris. Pirma smogiau 
jam, paskui — jai. Ji krito be sąmonės, nespėjusi nei nustebti, 
nei surikti. Aš pakėliau ją ant rankų, 0 jį — jis vos laikėsi ant 
kojų — stumtelėjau į laiptus. Prisiekiau pasmaugsiąs, jeigu ims 
šauktis-pagalbos. Drebėdamas iš baimės, jis mane jieido į didelį 
butą antrajame aukšte. Padėjau blondinę ant grindų ir užda- 
riau duris. Dar kartą vyriokui užvažiavau, mat buvo bepradedąs 
ginčytis. Laikydamas už sudraskyto švarko atlapų, prirėmiau 
jį prie sienos ir ėmiau be gailesčio mušti. Paskui, visai apdujęs 
iš pykčio, vienu mostu nuplėšiau jam kelnes kartu su gėlėtomis 
apatinukėmis ir nutempiau jį į kitą kambarį, ieškodamas, bene 
rasiu ką nors, kuo galėčiau jį dar labiau pažeminti jo merginos 
akyse. Rodos, jis vadino mane “ponu", meldė pasigailėti, ta- 
čiau neturėjo nė kruopelytės vyriškumo, net nebandė gintis; tai 
buvo šlykštus kirminas, ir kaip tik tas jo šlykštus silpnumas 
užgesino mano pyktį. Bloškiau jį ant kėdės virtuvėje. Paėmęs 
už smakro, kilstelėjau jo galvą. Iš ausų ir nosies tekėjo kraujas. 
Kažką jam sakiau. Nebeatsimenu ką. Vis tiek jis negalėjo su- 
prasti. Niekas niėkada negali suprasti. Grįžau į tą kambarį, kur 
buvo mergina. Ji irgi vadino mane “ponu". Kairiąja ranka už- 
dengiau jai burną ir, prispaudęs prie tos pačios sienos, kur mu- 
šiau jos meilę, nuplėšiau jai iš priekio visus drabužius. Jos pla- 
čiai atmerktos, pilnos ašarų akys visai iš arti žiūrėjo į mane. 
Ji buvo švelni ir persigandusi kaip vaikas. Paleidau ją, Dani. 
Niekas niekada nesupras. Neatsimenu, kaip vėl atsidūriau savo 
mašinoje, Kanten Bošaro gatvėje. Sėdėjau uždėjęs ant vairo 
rankas ir įsikniaubęs į jas verkiau. Neskaitant vaikystės, gy- 
venime verkiau tik du kartus. Tą vakarą ir praėjusį penktadienį, 
kai Žiūrėjau į begėdišką savo žmonos fotografiją. Ar jūs, Dani, 


300 


galite suprasti? 

"Tą naktį aš sužinojau ir daugiau Anitos šunybių, iškrėstų 
jau mudviem susituokus, ir apie jūsų kelionę į Ciūrichą. Ta- 
čiau apie Kobą ji man nesakė nė žodžio. Ilgai sėdėjau vienas 
prie savo miegančios dukrelės. Paskui prisirijau migdomųjų ir 
užsnūdau šalia jos lovutės, ant grindų, ir sapnavau tik ją. Kitą 
dieną ėmiau ieškoti būdų susitikti su tuo vaikinu, kurį mušiau. 
Susitikome kavinėje, netoli jo namų. Jis visas buvo sutinęs ir 
nusėtas mėlynėmis, tačiau siurbčiodamas bjaurias pomidorų sul- 
tis, gražbyliavo — Žinojo, kad bijau dabar aš jo. Daviau jam 
čekį. Jis pasakė, kad aš pamišėlis ir mane reikėtų izoliuoti. 
Netgi juokėsi, nors burna buvo apklijuota pleistru. Aš tiek nu- 
sižeminau, kad paprašiau jį papasakoti apie tą gegužės nak- 
tį, norėjau Žinoti jo versiją. Baisiausia buvo tai, kad jo atmin- 
tyje išliko tik nuotrupos, jam visa tai buvo nereikšmingas, ei- 
linis nuotykis. Galų gale, sakė jis, aš jam mokąs už tai, kad 
jis gulėjęs su mano Žmona. Ir garsiai ėmė svarstyti, ar nerei- 
kėtų pasidalyti šitų pinigų su draugu. 

Tą dieną aš nė sekundės negalėjau dirbti. Visas išmuštas 
prakaito, tik galvojau ir galvojau apie tai, ką Anita prisipažino. 
Iš daugelio vyrų, kuriuos ji minėjo, bent vieną aš pažinojau 
ir galėjau pamokyti. Atsimenate, pas mus dirbo toks juočkis 
dailininkas, panašus į toreadorą, Vita, Žakas Vita, kuris pateko 
į automobilio katastrofą ir po to greit išėjo iš agentūros? O iš 
tiesų tai aš jo irgi palaukiau tą vakarą Buživalyje, prie nau- 
jų namų, kur jis gyveno. Buvo septynios valandos. Senoje spin- 
dėjo besileidžianti saulė. Netoli manęs žaidė būrelis vaikų. Aš 
mečiau jiems atriedėjusį prie manęs sviedinį. Juos pašnekinau. 
Paskui likau vienas. Valandos bėgo, aš laukiau vaikštinėdamas 
šešėlyje, toliau nuo gatvės Žibintų, rūkiau. Buvo jau po vidur- 
nakčio, kai Vita parvažiavo savo “Sitroenu" vienas ir pastatė 
mašiną aikštelėje. Pamatęs mane ateinant, iškart suprato, ko 
man čia reikia. Nenorėjo išlipti iš mašinos, sėdėjo, beviltiškai 
įsikibęs į dureles. Tada griebiau abiem rankom tą jo “Sitro- 
eną" ir apverčiau. Ėmė atsidarinėti namų langai. Nakties ty- 
loje pasigirdo balsai. Ištraukiau Vita iš mašinos — reikia pri- 
pažinti, kad jis už tą paršą buvo daug smarkesnis ir vis tai- 

kėsi man įspirti į papilvę, — smogiau jam, pakėliau, vėl smo- 
giau, talžiau ant gazono, kol supratau, kad galiu jį užmušti. 
Grįžau namo. Tą naktį irgi miegojau ant grindų prie dukros 
lovelės. Po poros dienų Vita atėjo į mano kabinetą su pareiš- 
kimu. Išeinąs iš darbo. Čekio jis nepriėmė. Pareikalavo sumo- 
kėti tik už mašinos dureles ir sparną, bet už kūno sužalojimą 
atlyginimo atsisakė. Taip, jis buvęs su Anita viešbuty, Pasi gat- 
vėje. Penketą ar šešetą sykių. Ir, padaręs nepadorų gestą, 
pridūrė, kad su mano Žmona jis pasismaginęs kaip su kekše, 
kad nė pagalvot nebenorįs apie ją. Ar jūs, Dani, mane su- 
prantate? 

Po viso to aš jūsų ėmiau nekęsti labiau už viską pasauly- 
je. Stengiausi nežiūrėti į jus pirmadieniais, per rytinius susi- 
rinkimus. Vienu metu netgi buvau sumanęs atleisti jus iš darbo. 
Tačiau mane sulaikė dvi priežastys: reikėjo rasti rimtą dingstį, 
bent jūsų kolegų akimis žiūrint, kokią nors tarnybinę pražangą, 
tačiau to sulaukti iš jūsų buvo maža vilties; antra vertus, jūs 
būtumėt tuoj įsidarbinusi kitoje angentūroje, kur aš vėl būčiau 
jus sutikęs, tik aukštesniame poste, dar įtakingesnę, negu esate 
šiandien. Tada aš nutariau laukti. 

Prabėgo keletas mėnesių. Prižiūrėjau Anitą, man rodės, ge- 
rai prižiūrėjau. Aš ją mylėjau. Aš visada ją mylėjau. Žinau, 
ką agentūroje šneka apie mūsų vedybas. Esą ji, vos tik sto- 
jusi dirbti, nusprendė pasidaryti vaiką su šefu ir už jo išekėti. 
Nesąmonė, Dani. Kad įgytų turtą ir padėtį tame pasaulyje, į 
kurį taip veržėsi, jai niekas nebuvo reikalingas. Anaiptol. Ji 
atmesdavo mano pasiūlymus, ir aš jos nedominau. Kartais su 
manim drauge išeidavo iš agentūros. Pakviesdavau ją vakarie- 
niauti. Pasakodavau apie savo vaikystę, apie tai, kaip manęs bi- 
jodavo kiti vaikėzai, stengiausi jai imponuoti prisiminimais, iš- 
ryškinančiais mano fizinę jėgą. Tačiau ji tiktai galvodavo, kad 
aš per didelis, per storas, ir nuobodžiai žiovaudavo. Po vaka- 
rienės, kuri jai neteikdavo jokio malonumo, aš neišmanydavau, 
ką veikti. Šokti nemoku. Madingų pasilinksminimo vietų ne- 
lankau. Palydėdavau ją pas jos motiną, į Siušė bulvarą. Ta- 
da čiupdavau pirmą pasitaikiusią gatvės mergšę ir gaudavau iš 
jos tai, ką norėdavau gauti iš Anitos. Supraskite mane teisingai, 

Dani. Pirmą kartą aš ją paėmiau jėga vieną šeštadienį tuščioje 
agentūroje, kur mes atėjome padirbėti. Tai buvo mano didžiau- 
sia sėkmė, nes kaip tik. tą dieną pradėjau Mišelę, o po aštuonių 
mėnesių vedžiau Anitą. Žinau, kad bent prieš vedybas Anita 
man jautė netgi savotišką meilę, nors, galimas daiktas, tai buvo 
tik erotinis potraukis, patyrus, kad aš skiriuosi nuo jos pažįs- 
tamų vyrų ne tik ūgiu ir svoriu, bet ir kitais dalykais. Tuo me- 
tu, atėjusi pas-mane, ji nusirenginėdavo visa virpėdama, tar- 
si kažkuo abejodama;. nežinau, kas ją labiau iš anksto jaudin- 
davo — skausmas ar malonumas. Kadangi. darbe visą dieną ji 
būdavo žvali, savimi pasitikinti, kaip reta valdinga, juo labiau 
atrodė naivios ir apgailėtinos jos pastangos atsiduoti man kuo 
nepadoriau, su kažkokiu gyvulišku nuolankumu. Čia ir yra visa 
Anitos nelaimė. Ji bejėgė atsispirti tam, kas ją prievartauja, 
kankina. Dėl to ir prie Moriso Kobo buvo taip prisirišusi, kad 
tas galėjo: ją kankinti ir kankinti, gąsdinti, vertė daryti tai, ko 
nenorėjo (jūsų nuotraukos — tai menkas pavyzdys), — jis -nie- 
kuo nesibjaurėjo, kad tik ją laikytų savo valdžioje. Vieną naktį 
Anita man irgi įbruko į ranką odinį diržą, vapėdama, kad aš 
ją arba plakčiau, nekreipdamas dėmesio į jos riksmą, arba. visai 
užmuščiau, nes jai jau nebesą kitokio kelio. O aš negalėjau prie 
jos prisiderinti, negaliu tenkinti norų, kurių nesuvokių. Jūs, Da- 
ni, mane suprantate? To Žmogaus nužudymas mane sukrėtė — 
tai buvo grėsmė Mišelės ateičiai. O Anitą mušiau pusrūsy tik 
dėl to, kad sužinojau, jog dar vienas šunsnukis mane laikė to- 
kiu, koks esu, — raguotu. Tik dėl to. Aš buvau laimingas, kad 
jis negyvas, buvau laimingas, kad tųrėsiu nužudyti ir.jus,.su-: 
versti jums visą kaltę už šitą žmogžudystę. Aš myliu Anitą. 
Myliu ir gailiuosi visai kaip savo dukrelės, kadangi žinau — 
nors visi mano kitaip, — kad ji tik vargšė paklydėlė mergai- 
tė. Prisiekiu jums, man nė akimirką neatėjo — ir niekada ne- 
ateis! — į galvą mintis ją. mesti, leisti, kad ją pasodintų už gro- 
tų, kad ji kentėtų viena. 

Kai tada, penktadienį, grįžau pas ją, į tą kambarį, kur vė- 
liau atvedžiau jus, Anita nebeverkė. Mes ilgai kalbėjomės. Ji 
sėdėjo priglaudusi veidą man prie skruosto, apkabinusi ranko- 
mis mano kaklą. Monotonišku balsu pasakojo apie savo ryšius 

su Morisu Kobu, kurį po mūsų vedybų matydavusi nedažnai, 
bet mesti neįstengusi. Šovusi į jį todėl, kad po ranka buvęs 
šautuvas tuo metu, kai jie barėsi, — jis ketinęs važiuoti į Vil- 
nev lez Avinjoną, kur jo laukusi kita moteris. Klausiausi jos 
prisipažinimo ir galvojau, kaip išvengti policijos, bet neradau 
jokios išeities. Anita sakė, kad bijodama manęs, ji susitikinė- 
davusi su Kobu labai atsargiai. Ateidavusi pas jį tik tarnams 
nesant namie — taip buvo ir tą kartą, — o jeigu reikėdavo kur 
nors būtinai prisistatyti, visada sakydavusi svetimą pavardę: jū- 
sų. Taip, Dani. Aš lėtai vaikštau ir kalbu, bet mano galva dirba 
greitai. Žvilgtelėjau į laikrodį: buvo ketvirtis penktos. Kai Anita 
verkdama man paskambino į agentūrą, kad aš atvažiuočiau į 
Monmoransi vilą, buvo trys valandos. Taigi nuo Kobo mirties 
praėjusi valanda su ketvirčiu. Man prireikė dar kelių minučių 
nors bendrais bruožais apmesti mūsų išsigelbėjimo planą. Tik- 
riausiai iš mano kalbos puikiai supratote, kad jūsų likimas ma- 
nęs visai nedomino. Dabar man svarbiausia buvo — laikas. 
Vienoje knygoje — “Alisa stebuklų šalyje“ — sakoma, kad 
laikas — veikiantis asmuo. Ir nuo šios akimirkos aš visas savo 
jėgas paskyriau tam, kad jis eitų už mus, prieš jus ir prieš vi- 
sus kitus; tai buvo mano svarbiausias rūpestis. 

Pirmiausia sugalvojau nukelti į priekį Kobo mirties laiką 
tiems, kurie tardys, ir turėti sau keletą valandų, kur kaip šva- 
riame popieriuje galėčiau įrašyti kitokią nužudymo versiją. Tai- 
gi pirmoji sąlyga — kad skrodimas būtų daromas praslinkus 
keletui dienų. Reikėjo paslėpti Kobo lavoną iki tol, kol bus ne- 
įmanoma nustatyti jo mirties laiko. Be to, jis turėjo kaip nors 
dar pagyventi, kol numirs antrą kartą. Todėl aš ir perkėliau 
nužudymo vietą iš Paryžiaus į Vilnevą. Kobas ruošėsi ten vykti. 
Tegu vyksta. Jo piniginėje radau lėktuvo bilietą. Žinojau, kad 
Avinjone jis ketino paimti iš garažo paliktą remontuoti savo 
“Tenderberdą". Rytą, girdint Anitai, jis tęjefonu teiravosi, ar 
mašina sutaisyta. Tegu ją paima. Prašiau Anitą nupasakoti tą 
Vilnevo namą. Anita ten buvusi keletą sykių, išvažiuodavo su- 
galvojusi kokį melą, bet aš nebeturėjau drąsos jai priekaištauti. 
Ji sakė, kad namas stovis nuošaly, tačiau prie kelio esą ir dau- 
giau sodybų. Buvo įsitikinusi, kad, triskart šovus iš šautuvo, 

tik šįsyk ne rūsy betono sienomis, o kambary atvirais langais, 
kaimynai girdėtų ir vėliau galėtų paliudyti. Man to užteko. 

Nedelsdamas ėmiau apžiūrinėti daiktus kambaryje, kur mes 
buvome, paskui Kobo miegamajame. Man jį parodė Anita. Tuo 
pačiu metu mano galva karštligiškai dirbo. Susipažindamas su 
šiuo žmogumi, aš iki smulkmenų apgalvojau, kaip jums suvers- 
ti kaltę dėl jo mirties už tūkstančio kilometrų nuo Paryžiaus. 
Anitai nieko nesakiau, kadangi, ją įtikinėdamas, būčiau tik pra- 
radęs brangų laiką. Atskleidžiau savo planą naktį — po tru- 
putį, tiek, kiek man buvo reikalinga jos pagalba. Kad jūs turite 
mirti, pasakiau pačiam gale. Įtikinau, kad mano nusistatymas 
ir mano veiksmai tvirti kaip visada. Kai išėjau iš Monmoransi 
vilos, man kėlė abejonę tik keletas smulkmenų. Pati rimčiausia 
buvo ta, kad — nors Anita ir pasinaudojo gana miglotomis ap- 
linkybėmis jūsų pavarde — su Morisu Kobu jus siejo tik vienas 
ryšys. Tada aš dar nesuvokiau, ko jis vertas. Anita, pasako- 
dama apie savo meilužį, minėjo keletą nuotraukų, kurias ji, Ko- 
bo prašoma, slapta padariusi jūsų bute mažyčiu kaip žiebtu- 
vėlis aparatu, pagamintu specialiai miniatiūrinių dalykų mėgė- 
jams. Esą jis buvęs tokių dalykų “specas" ir mokėjęs iš pa- 
prasčiausių negatyvų gauti geriausias nuotraukas. Tačiau, kiek 
ji prisiminė, visos nuotraukos, išskyrus vieną, padarytą rytą, 
ryškioje šviesoje, kai jūs buvote be akinių ir ji galėjo fotogra- 
fuoti beveik nerizikuodama, išėjusios arba per tamsios, arba 
jose buvę aiškiai matyti, kad fotografuota be jūsų leidimo; taigi 
jos buvo netinkamos ir netgi pavojingos mano sugalvotam pla- 
nui. Be to, Kobas jas išvežęs į Vilnevą, o gal net sunaikinęs 
— tuo ji nesanti tikra. O jūs Kobą mačiusi tik vieną kartą, dar 
prieš mūsų vedybas, tačiau probėgšmiais, koridoriuje — grį- 
žote namo kaip tik tuo metu, kai Anita buvo su juo beišeinanti 
iš jūsų buto. Jis taip jumis susidomėjo, kad priprašė Anitą pa- 
daryti šias nuotraukas, kai pas jus nakvosianti, — jį skatino 
tik noras ją pažeminti. Tačiau, kiek ji prisiminė, jūs beveik ne- 
kreipusi į jį dėmesio. 

Palikau Kobo lavoną šaudykloje ir užrakinau duris. Mie- 
gamajame surinkau visus drabužius, kuriais tą dieną jis vilkėjo. 
Pasiėmiau jo piniginę ir įvairius popierius, tarp kurių radau di- 

gitalio receptą, Avinjono garažo adresą ir lėktuvo bilietą į Mar- 
selį. Paskambinau į telefono stotį, kad abonento nebus iki 
švenčių pabaigos. Anitai daviau Kobo raktus, kad ji, išeida- 
ma iš namų, viską užrakintų. Pasakiau. jai, kad čia atvešiu jus 
visai nakčiai, taip izoliuosių nuo žmonių, ir paaiškinau, kokia 
dingstimi tai padarysiu. Liepiau jai bet kaip sukišti į stalčius 
viską, kas jums galėtų kelti įtarimą, kad tai ne mūsų namai. 
Ji buvo įsitikinusi, kad žinote mūsų tikrą adresą. Tiesą sakant, 
man nelabai rūpėjo, ką pagalvosite, nes kitą dieną turėjotę 
mirti. 

Perspėjau Anitą, kad po pusvalandžio jai paskambinsiu į 
Mocarto gatvę. Ji turinti persirengti reklaminių filmų festivaliui, 
kur mes ketinome eiti. Telefonu jai apibūdinsiąs drabužius, 
kuriais jūs tą vakarą vilkėsianti, kad ji paruoštų panašius ir sau. 
Ji nesuprato. Išblyškusiame jos veide ašaros buvo palikusios 
juodus blakstienų tušo pėdsakus. Buvo kaip apdujusi. Aš 
pabrėžiau, kad dabar ji turinti atrodyti graži, elgtis laisvai ir 
linksmai. 

Sėdau į savo mašiną, kurią buvau pastatęs Drebulių gat- 
vėje, už kelių dešimčių metrų nuo Kobo vilos vartų. Grįžau 
tiesiai į darbą. Pakeliui užsirūkiau cigaretę, pirmą nuo tada, 
kai išvažiavau iš agentūros. Buvo jau beveik penkios valan- 
dos. Mano kabinete sėdėjo Miušė, norėjo parodyti keletą skel- 
bimų. Greit juos patvirtinau. Matyt, šiam nevykėliui pirmą kar- 
tą gyvenime taip pasisekė. Aš jį stumte išstūmiau pro duris, 
suradau stalčiuje avialinijų tvarkaraštį ir pasižŽymėjau, kada iš- 
skrenda ir atskrenda lėktuvai, kurių man reikės naktį. Tada vi- 
daus telefonu išsikviečiau savo sekretorę ir paprašiau užsakyti 
man į namus du bilietus į Swissair kompanijos lėktuvą, skren- 
dantį į Ženevą rytojaus dieną, keturioliktą valandą. Liepiau jai 
paruošti “Milkabi" firmos dokumentus. Tada išgėriau stikliuką, 
rodos, rusiškos degtinės ir pasikėliau į kitą aukštą, pas jus. 

Nuo to laiko, kai šis kambarys tapo jūsų kabinetu, aš pirmą 
kartą čia įžengiau. Jūsų nebuvo, ir man iš pradžių šovė į galvą 
paprašyti, kad jus pakviestų, bet paskui nusprendžiau, kad ne- 
verta atkreipti kitų dėmesio. Pasinaudojęs tuo, kad buvote 
išėjusi, apžiūrėjau kabinetą, dirstelėjau į stalčius, į jūsų ran- 

kinę, paliktą ant stalo. Žinoma, aš ieškojau, ką čia dar būtų 
galima pridurti prie mano plano, bet svarbiausia, norėjau iš 
daiktų, kurie supo jus kašdieniniame gyenime, pažinti jus pačią. 
Kuo ilgiau neatėjote, tuo labiau bijojau tos akimirkos, kai jūs 
pasirodysite. Nebesupratau, su kuo man teks turėti reikalą. 
Žvilgtelėjau į jūsų baltą paltą, kabantį ant sienos. Pačiupinė- 
jau jį. Kvepėjo tais pačiais kvepalais, kokius vartojo Anita; tai 
mane iš pradžių nemaloniai nustebino, o paskui pradžiugino. 
Jeigu, ką gali Žinoti, atkreiptų dėmesį į kvapą Monmoransi 
viloje ar Vilneve — ten Anita buvo su Kobu prieš porą die- 
nų, — tai įtarimas kristų ne vien ant Anitos, bet ir ant jūsų. 
Tačiau, be jūsų palto, be kvapo, kambaryje buvo dar kažkas, 
tik negalėjau suprasti kas, bet jauste jaučiau; tai man rūpėjo 
labiau už visa kita, netgi, sakyčiau, gąsdino. Dabar, Dani, aš 
manau, kad tai buvo nuojauta to, kas man vėliau nutiko, nors 
ir dėjau pastangas, — tos ilgos lenktynės be miego ir poilsio, 
dieną ir naktį, lenktynės iki galo, pilnos košmarų, kurie ma- 
ne persekioja visą gyvenimą. 

Baltaplaukė būtybė, kuri staiga pasirodė tarpdury, buvo 
man niekad nematyta ir visiškai nepažįstama. Šiame pilname 
saulės kabinete, kur, rodės, aš užėmiau visą vietą, nė vienas 
jūsų bruožas, Dani, nė vienas judesys, nė mažiausia balso gai- 
delė nesutapo su tuo, kokią jus vaizdavausi. Buvote pernelyg 
artima, pernelyg apčiuopiama, nežinau, nė kaip pasakyti. Ir kar- 
tu tokia rami, tokia pasitikinti savimi, kad aš net ėmiau abejoti 
viso to, kas įvyko, realumu. Sutrikęs vartaliojau plastmasinį 
drambliuką. Jaučiau, kad matot mano sutrikimą, kiekvieną ma- 
no judesį, kad jūsų galva irgi dirba, žodžiu, kad jūs gyva. Dis- 
ponuoti Morisu Kobu mano plane buvo paprasta. Galėjau jį, 
kaip daiktą, savo nuožiūra kilnoti iš vienos vietos į kitą ir netgi 
sugalvoti jam tolesnį gyvenimą, kadangi jis buvo negyvas. Ta- 
čiau jūs — paradoksalu, ar ne? — buvote visiška abstrakci- 
ja, jumyse slypėjo milijonai neįmanomų numatyti poelgių, ir 
kiekvienas iš jų galėjo mane pražudyti. 

Išėjau. Grįžau, nes užmiršau vieną svarbų dalyką. Jūs ne- 
turinti pasakoti savo kolegoms, kad vakare pas mane dirbsi- 
te. Nuėjau į buhalteriją ir pasiėmiau storą pluoštą banknotų iš 

savo asmeninio seifo. Įsikišau pinigus tiesiai į švarko kišenę, 
kaip kadaise, per karą, kai man buvo dvidešimt metų. Beje, 
per karą aš ir atradau savo vienintelį talentą: parduoti bet ką 
ir bet kam, netgi tai, kas lengviausiai perkama ir brangiausiai 
parduodama — orą. Naujoji mašininkė, nežinau jos pavardės, 
kvailai į mane spoksojo. Liepiau jai dirbti savo darbą. Paskam- 
binau sekretorei, kad ji nuneštų į mano mašiną “Milkabi" ap- 
lanką, stovą popieriaus rašomajai mašinėlei ir kalkių. Mačiau 
jus einant koridoriumi su baltuoju paltu. Užsukau į redakci- 
ją, iš kur sklido man toks pažįstamas triukšmas. Tai Gošra- 
nas dalijo vokus su premijomis. Paprašiau jūsų voką duoti man. 
Tada grįžau į jūsų kabinetą. Buvau tikras, kad palikote raštelį, 
pasiaiškindama kolegoms, kodėl išėjote. 

Kai pamačiau tą lapuką, pritvirtintą prie stalinės lempos, 
netikėjau savo akimis. Jūs rašėte vakare išskrendanti, o juk tai 
atitiko vieną svarbiausių mano plano punktų — jūsų tariamą 
kelionę lėktuvu. Bet, kaip jau sakiau, Dani, mano galva dir- 
ba greitai, ir aš neilgai tesidžiaugiau. Man pasirodė, kad šis 
pirmas jūsų poelgis pernelyg idealiai atitinka mano planus, kad 
jis gali viską sužlugdyti. Turėjau sumanęs pasiųsti jūsų var- 
du į Orli tą garsią telefonogramą, iš kurios būtų matyti jūsų 
ryžtas skristi Kobui. iš paskos į Vilnevą, jeigu tas ketintų ten 
vykti. Tačiau jūs negalėjote taip nuspręsti dar nežinodama, kad, 
trims valandoms praslinkus, jis spjaus į jūsų grasinimus ir vis 
tiek skris. Aišku, kol kas dar buvo mano valioje pasirinkti tą 
arba kitą raštelį, kurį galėjo perskaityti kiekvienas agentūros 
tarnautojas, arba savo sukurtą telefonogramą. Bet ne abu. Jeigu 
nebūčiau apie tai pagalvojęs, sumetęs, kad čia nesąmonė, kuri 
kristų į akis bukiausiam faraonui, jūs, Dani, būtumėt laimė- 
jusi partiją pirmu ėjimu, netgi mirusi. Pasirinkau telefonogramą. 
Sulanksčiau jūsų raštelį keturlinkai ir įsikišau kišenėn. Jis nie- 
kam nebuvo adresuotas ir, išskridus Kobo lėktuvui, galėjo man 
netgi labai praversti. Laikas — tai veikiantis asmuo, Dani, ir 
mudviejų gyvenimas pastarąsias dienas buvo dvikova, kurio- 
je mes stengėmės laimėti jo palankumą. 

Susitikome apačioje, tarpdury. Jūsų aukšta figūra ryškiai 
išsiskyrė šviesaus keturkampio fone. Jus nuvežiau namo ne- 

va dėl to, kad pasiimtumėt keletą daiktų, o iš tikrųjų norėjau 
apžiūrėti jūsų butą, į kurį ketinau grįžti vėliau. Atsimenu jūsų 
ramų balsą, profilį trumpa nosyte, saulės spindulį, staiga blyks- 
telėjusį plaukuose. Buvau atsargus. Kuo mažiau su jumis kal- 
bėsiuos, į jus žiūrėsiu, tuo mažiau baiminsiuos, kad už tų juodų 
akinių, už tos lygios kaktos nepaliaujamai rezgasi man sveti- 
mos ir neįspėjamos mintys. Pas jus atvykome vėliau, nei buvau 
apskaičiavęs. Vos. peržengus slenkstį, man į galvą plūstelėjo vi- 
sos Anitos prisipažinimų smulkmenos, visi tie košmarai, ku- 
rie mane kankino. Nuėjote į vonią. Aš paskambinau į Mocarto 
gatvę. Tyliai pasakiau Anitai, kad ji su Mišele mūsų lauktų 
Monmoransi viloje. “Su Mišele? Kodėl su Mišelė?" — paklau- 
sė ji sunerimusi. Atsakiau, kad taip būsią geriau. Daugiau nieko 
negalėjau pasakyti, nes labai aiškiai girdėjau kiekvieną jūsų 
judesį už vonios durų. Maniau, kad jeigu, įėjusi į “mūsų 
namus“, ten rasite Mišelę, jums viskas atrodys tikroviškiau. 
Tačiau taip elgtis mane skatino ir kitkas. Norėjau, kad Mišelė 
būtų šalia. Matyt, bijojau, kad jeigu visa tai pakryps bloga 
linkme ir jeigu dar turėsime galimybę sprukti į užsienį, jos 
nebebus su mumis. Tai buvo gera mintis. Anita su Mišelė 
dabar iš tiesų saugioje vietoje. 

Blogiausia buvo, kai jūs grįžote į kambarį. Anita prašė 
paaiškinti, o aš negalėjau atsakyti. Stengiaus, jums girdint, taip 
jus apibūdinti, kad nesukelčiau įtarimo. Ėmiau kalbėti taip, lyg 
ji mane klaustų: “Aš jau pusė metų nemačiau Dani, ar ji ne- 
pasikeitė?" Jūs sėdėjote ant fotelio ranktūrio. Avėtės baltus ba- 
tukus — pirma vieną, paskui kitą. Siauras sijonas, trumpas, 
kaip dabar madinga, toli gražu nedengė jūsų ilgų kojų, ir aš 
labai nustebau, kad šioje situacijoje į tai atkreipiau dėmesį. 
Kalbėjau toliau. Mano balsas, rodos, skambėjo kaip visada. Bet 
mintys išskydo lyg blakstienų tušas Anitai ant veido. Pirmą 
kartą fiziškai pajutau, kad turėsiu jus nužudyti, nutraukti gy- 
vybę Žmogui, sėdinčiam dabar šalia manęs, ne planuose ir min- 
tyse, o savo rankomis, kaip koks mėsininkas. Bjauri akimir- 
ka, Dani. Paskui viskas praeina. Ir nors kažin ką man saky- 
tų, nors kažin kaip mane įtikinėtų, kad tai netiesa, aš dabar 
žinau — tai tik tuščios kalbos. Viskas praeina. Tą šleikštų 

nenorą jūs jaučiate vieną kartą, vieną. vienintelį kartą, ir. stip- 
riau, negu manytumėt, kad mirti turite jūs, bet paskui jis pra- 
eina, galutinai, o jeigu ir lieka jo šiek tiek — priprantate. 
Lengva nužudyti, lengva numirti. Viskas lengva. Galbūt sunku 
tik viena: bent valandėlę. paguosti tą, kurį mes uždarėme sa- 
vyje, kuris neužaugo, kuris niekada neužaugs, kuris be paliovos 
šaukiasi pagalbos. 

Pakeliui į Monmoransi aš jus pasiunčiau nupirkti buteliuko 
digitalio pagal Kobo receptą. Iš pradžių pagalvojau jį panaudoti 
tik kaip dar vieną jūsų ryšių su Kobu įrodymą, bet kol suvaikš- 
čiojote į vaistinę, man dingtelėjo mintis, kad atėjus laikui, rytoj 
rytą, šie vaistai galėtų būti tas ginklas, kurio ieškojau jums nu- 
žudyti. Sukūriau štai kokią versiją: atvežusi “Tenderberdo" ba- 
gažinėje savo meilužio lavoną iš Vilnevo į Paryžių, jūs pra- 
radote bet kokią viltį nuslėpti žmogžudystę ir nusinuodijote. 
Išgerti buteliuką digitalio — man rodės, gana įtikinamas moters 
savižudybės būdas. O kad jūs galite prieštarauti — nesukau sau 
galvos. Jėga būčiau vaistus supylęs, juk žinote, koks aš stiprus. 

Kobo vila jūsų nė kiek nenustebino, manėte, kad esate pas 
mus. Anita, laukusi manęs antrajame aukšte, negalėjo tuo pa- 
tikėti. O jūs apačioje jau pradėjotę, tarškinti senučiu velionio 
šeimininko “Remingtonu". Mišelė buvo su mumis, sėdėjo fo- 
telyje aukštu atlošu, čia pat, laiptinėje. Dabar, kai ją mačiau 
šalia, man buvo gera. Anita tarė: “Aš pažįstu Dani geriau negu 
tu. Esu tikra, kad ji kažką nutuokia. Tik niekada nesupaisy- 
si, ką ji rezga už tų savo akinių“. Aš truktelėjau pečiais. Dabar 
man rūpėjo tik jūsų baltas kostiumas. Į parduotuvę, kur jis bu- 
vo pirktas, aš negalėjau skambinti, kad nedelsiant pristatytų tokį 
pat ir man, nes ją reklamavo mūsų agentūra. Anita irgi turėjo 
baltą kostiumą, tik jis buvo visai nepanašus į jūsų. Ji mane nu- 
ramino, esą, pamačiusi jus, ką nors sugalvosianti. Baltus ba- 
telius ji turinti, ir susišukuoti kaip jūs mokėsianti. Išdėsčiau, 
ką jai teksią padaryti: nuvesti mergaitę pas savo motiną, 
nupirkti Invalidų aerouoste bilietus į lėktuvą, nueiti į reklaminių 
filmų festivalį, kur mes turime būti kartu, ir sudaryti įspūdį, 
kad aš irgi ten, tada važiuoti į Mocarto gatvę, persirengti, dum- 
ti taksi į Orli, sėsti į “Er Franso“ lėktuvą, kuris išskrenda apie 

vienuoliktą valandą ir nusileidžia Lione. Lione mes susitiksią. 
Aptarėme visas smulkmenas — tiek mūsų susitikimo, tiek va- 
karo, kurį turėjote praleisti viena šiuose namuose. 

Apačioje tarškėjo mašinėlė. Iš to, kiek jus pažįstanti, tarė 
Anita, jūs nesustosianti, koi jums neįskausią akys, ir jūs esanti 
ne iš tų Žmonių, kurie mėgsta knistis po svetimus namus. Bet 
aš vis tiek stengiausi laikytis atsargumo. Vyne, kurį Anita at- 
nešė kartu su šaltu užkandžiu, mes ištirpdėme keletą Moriso 
Kobo migdomųjų tablečių. Kad būtų efektas, reikėjo jų negai- 
lėti, mat Anita įspėjo, kad jūs niekada neišgerianti daugiau kaip 
stiklinę. Įbėriau iš akies. Visa tai darėme virtuvėje, kai jūs ma- 
nėte, kad aš jau išvažiavęs. O iš tikrųjų tuo metu, kai Anita 
jums rodė, kur turėsitė miegoti, aš grįžau į svetainę ir pasiė- 
miau iš jūsų rankinės buto raktus, vairuotojo teises ir — ši 
mintis man šovė staiga — biriuzinę šilko skarelę. Švelniai pa- 
bučiavęs užmigusią virtuvėje Mišelę, aš sudėjau į vieną iš Kobo 
lagaminų drabužius, kuriuos tą dieną jis vilkėjo, ir nulipau į 
rūsį. 

Ryškios lempos šviesoje jis atrodė lyg nuversta statula, 
menkas ir juokingas. Mintyse jam pasakiau, kad šįsyk ne aš, 
o jis mulkis. Mudu su Anita giname bendrą gyvenimą, vieną 
gyvenimą — savo ir Mišelės, — ir dabar ji labiau nei bet kada 
yra mano žmona: Ką jis galėjo į tai atsakyti? Mulkis, smir- 
danti dvėsena. Pakėliau vinčesterį, įkišau į lagaminą. Ant sta- 
liuko radau šovinių dėžutę (30 x 30), ją taip pat paėmiau. Įsi- 
tikinęs, kad viena gilzė liko šautuvo magazine, suieškojau ant 
grindų dvi kitas. Tada užrakinau duris ir išėjau pro sodą. Anita 
manęs jau laukė, atsirėmusi į sieną. Daviau jai pinigų. .Pasi- 
ėmiau Kobo raktus. Visą ryšulį. Neturėjau kada ieškoti, kurie 
iš jų buvo Vilnevo sodybos. Anita mane pabučiavo. Jos lūpos 
degte degė. Pasižadėjo būti tokia, kokios aš norįs, ir pridūrė, 
kad aš ištikimas vyras ir ji mane mylinti. 

Kai vėl sėdau į savo “Sitroeną", buvo jau pusė septynių. 
Paskutinį kartą žvilgtelėjau į namą: pro apšviestą pirmojo aukš- 
to langą šmėkšojo jūsų veidas, jūsų šviesūs plaukai. Nuvažia- 
vau į Grenelės gatvę. Laiptuose nieko nesutikau. Atsirakinau 
duris, įėjau, vėl užrakinau. Negaišdamas -perdaviau į Orli te- 

lefonogramą. Į Kobo lagaminą įgrūdau dvi jūsų sukneles, juo- 
das kelnes, šiek tiek baltinių ir dar keletą daiktų, kuriuos radau 
stalčiuose: Paėmiau taip pat baltąjį paltą ir vieną auskarą — 
kitas kažkur nuriedėjo. Dešimt po septynių. Kobo lėktuvas skri- 
do be penkiolikos aštuntą, bet aš vis tiek Žvilgtelėjau į vonią. 
Ten dar kabėjo suknelė, kuria šiandien vilkėjote darbe. Pasi- 
ėmiau flakoną jūsų kvepalų. 

Ir vėl mašinoje, viena rodyklė artinosi prie pusės aštuntos, 
kita rodė šimtą šešiasdešimt. Palei aerouostą palikau mašiną 
aikštelės sargui. Atsiprašinėdamas, kad pavėlavau, aš užmečiau 
ant bagažo svarstyklių lagaminą ir kyštelėjau tarnautojui ar- 
batpinigių. Bėgau kiek. įkabindamas. Prie išėjimo į pakilimo 
aikštelę man įteikė “jūsų" telefonogramą. Daviau tūkstančio 
frankų? banknotą, kad prisimintų. Lėktuve manęs niekas ne- 
klausė pavardės, bet aš kažkokia dingstimi dusyk paminėjau 
stiuardesei esąs Kobas, Morisas Kobas, ir skrendąs į Vilnev 
lez Avinjoną. Išgėriau stikliuką degtinės, paėmiau siūlomą laik- 
raštį. Skristi reikėjo šiek tiek daugiau kaip valandą. Ėmiau gal- 
voti. Visiškai nesijaudinau, kad aš nepanašus į Kobą. Kas pri- 
simins, kaip atrodė kažoks keleivis tarp daugelio kitų? Gali 
daugmaž įsidėmėti pavardę ar šiaip kokį Žinomesnį žodį, 
pavyzdžiui, Avinjonas ir užtenka. Ir kaip tik šios kelionės metu 
pagalvojau, kad Anita irgi turės dėtis kitu Žmogumi, tik ji su- 
sidurs su daug didesniais sunkumais negu aš, ir man toptelėjo 
šis grynai reklaminis triukas — aptvarstyta ranka. Ji turi apie 
„save palikti ryškius prisiminimus. O tokias smulkmenas Žmonės 
ir atsimena: “Ta moteris važiavo “Tenderberdu"“, o jos ran- 
ka buvo aptvarstyta“. Iš karto sumečiau, ką galima išpešti iš 
šio inscenizavimo, ypač aptvarsčius kairiąją ranką. Anita ap- 
sistotų viešbutyje, bet kortelės pati nepildytų, kadangi jūs esate 
kairė. Tačiau Anita ne kairė, taigi tvarstis jai nekliudytų. Antra 
vertus, jau vien savižudybė būtų pakankamas savo kaltės pri- 
pažinimas. Ir niekas nė nesistebėtų, kad po mirties nepalikote 
jokio raštelio. 

Marselyje buvo jau tamsu. Gavęs savo lagaminą, aerouosto 


5 Turima galvoje senieji frankai. 

salėje nupirkau tvarsčių. Sėdau į taksi ir nudūmiau į Avin;oną. 
Pasakojau vairuotojui apie savo darbą, sakiausi esąs architektas. 
Pritariau jam, kad baisiai vargsta tie, kurie neturi buto, ir vėl 
susimąsčiau. Sustojome palei Koti garažo vartus. Nepašykštėjau 
arbatpinigių — aštuoniasdešimt kilometrų jis sukorė per pen- 
kiasdešimt minučių. Tik vėliau man dingtelėjo, kad nė neži- 
nau, kaip jis atrodo. Netgi kokios spalvos jo plaukai. Nors ir 
kažin ką jums, Dani, sakytų, bet taip jau yra. Iš tikrųjų nie- 
kas į nieką nekreipia dėmesio. Tai buvo pagrindinis mano ko- 
ziris apmulkinti akis tiems, kurie turės tardyti, ir bent jau čia, 
man rodos, aš neklydau. 

Garaže buvo prieblanda, tylu. Prie stilkinės kabinos ma- 
ne pasitiko žmogus. Aš jam sumokėjau uži“Tenderberdo" re- 
montą. Jis davė man kvitą. Sakiau jam Vilneve turįs namą. 
“Tenderberdas" buvo pakeltu viršum, ką tik nuplautas. Žmogus 
nuvairavo jį prie vartų. Sėsdamas į mašiną, stengiausi iš pirmo 
žvilgsnio atspėti, kaip įjungti bėgį. Tai buvo lengva. Esu tikras, 
kad palikau garažą nesukėlęs jokio įtarimo. 

Paklausiau kelio į Vilnevą. Nemaniau, kad jis taip arti 
Avinjono. Kai atvėriau Sen Žano vilos vartus, buvo ketvirtis 
vienuoliktos. Vos tik įėjęs į namus, ištraukiau iš lagamino šau- 
tuvą ir triskart iššoviau. Du kartus pro atvirą langą, o trečią 
— į svetainės sieną. Dėl visa ko, jeigu ekspertas pasitaikytų 
koks nors knisius, surinkau tuščias gilzes, o ant grindų, po bal- 
dais, numečiau atsivežtas iš Monmoransi. Į magaziną įdėjau 
tris naujus šovinius. Tada įsiklausiau į nakties tylą. Buvau iš 
anksto nusprendęs, kad jeigu kas ateis, pabėgsiu, palikęs Kobo 
kostiumą, jūsų daiktus ir “Tenderberdą". Tačiau niekas neatėjo. 
Per penkiolika minučių padariau viską, ką reikėjo. Didžiąją 
nuotrauką mediniuose rėmuose, kur jūs esate nuoga, radau vir- 
šuje, to pornografo studijoje. Peržiūrėjęs visas dėžutes su fo- 
tografijomis, išėmiau jūsų — išskyrus dvi, kurios tiko mano 
sumanymui, — ir Anitos. Ji, Dani, pozavo savo noru. Nors 
kauk! Suplėšiau jas ir sukišau į didelį popierinį krepšį, kurį vė- 
liau išsivežiau. Stalčiuje radau negatyvus; jie buvo sunumeruoti 
ir sukataloguoti — visai kaip pašto ženklai. Ten gulėjo ir 
plokštelės kontaktiniams atspaudams. Nunešiau žemyn jūsų įrė- 

mintą nuotrauką ir pakabinau ant sienos vietoj kitos, kur bjau- 
riai tupėjo ne vyresnė kaip dvidešimties metų mergina. Prieš 
lipdamas vėl į studiją, pirmą "kartą gyvenime į jus atidžiai pa- 
žiūrėjau. Negaliu paaiškinti Kodėl,-bet mane staiga apėmė toks 
jausmas, kad jūs — mūsų pusėje, kad jums, kaip ir man, mūsų 
visų gaila. Jūsų veide 'spinidėjo neslepiamas švelnumas tai, kuri 
šią akimirką jus išdavė, pasinaudojusi tuo, kad jūs beveik akla, 
kad tik patenkintų to šlykštaus iškrypėlio smalsumą. Ta nuo- 
stabi konfrontacija, užfiksuota nuotraukoje, jau buvo pažymėta 
keistos lemties ženklu. Palikau nuotrauką ant sienos, riors gerai 
žinojau, koks esu niekingas. 

Išdėliojau miegamajame jūsų daiktus, apšlaksčiau Ši šis 
palais paklodes, kygios galbūt dar kvepėjo Anita. Lova buvo 
sujaukta. Ant grin ) gulėjo odinis diržas, ten jį ir palikau. Ro- 
dos, mane jau ėmė veikti nuovargis — viską dariau atbuku- 
siais nervais. Odinis diržas manęs absoliučiai nepaveikė.. Nu- 
nešiau į mašiną popierinį krėpšį, jūsų paltą ir kilimą, kuria- 
me: vėliau radote Kobo kūną. Be to, dėžutę su šoviniais ir šau- 
tuvą. Namų duris palikau atviras: Veikiau kaip robotas, bet pa- 
dariau viską, kad suklaidinčiau tardymą. 

Įjungiau ilgąsias šviesas ir dūmiau didžiausiu greičiu, įsmėi- 
gęs akis į kelią, nepaisydamas, kad akinu važiuojančius prie- 
šais. Brono aerouoste, Lione, buvau apie pirmą valandą nakties, 
dvidešimt minučių iki pakylant lėktuvui, kuriuo ketinau grįžti 
į Paryžių. Tai buvo paskūtinis nakties reisas. Anita manęs lau- 
kė ne sutartoje vietoje, o trupūtį toliau, šalia kelio. Žibintų švie- 
soje pamačiau, kad ji su baltu kostiumu. Atidariau jai dure- 
les, ir mes nuvažiavome. Manęs tėn laukūusi ilgiau kaip valan- 
dą. Visa virpėjo iš šalčio ir baimės. Pasukau į šoninį kelią ir 
sustojau po medžiais. Paaiškinau, ką ji turinti daryti. Atidaviau 
Jai jūsų vairuotojo teises, skarelę ir paltą. Aptvarsčiau kairią- 
ją ranką. Iš nepanaudoto lėktuvo bilieto, kurį buvo jūsų var- 
du pirkus į Marselį, išplėšiau vidinius lapelius. Bilieto viršelį, 
Avinjono garažo kvitą it voką su premija įdėjau į jūsų palto 
kišenę. Iš voko dalį pinigų išėmiau —-lygiai tiek, kiek kainavo 
bilietas. Anitos kostiumas buvo naujas, panašus į jūsų. Nusi- 
pirko jį nė nesimatavusi, netoli Žvaigždės aikštės, kur vieną 

parduotuvę rado dar neuždarytą. Parodė sijoną, užraitotą per 
juosmenį ir susegtą dviem žiogeliais. Negalėjau susilaikyti jos 
nepaklausęs apie sujauktą lovą Kobo namuose. Ar tik ne ji su 
savo meilužiu taip sutaršiusi paklodes? Noras sužinoti smul- 
kmenas buvo toks didžiulis, o laiko taip maža, kad aš net 
ėmiau mikčioti. Anita uždengė ranka man burną. Prisiekė būti 
tik mano, nors ir kažin kas atsitiktų. Vėl važiavome į aero- 
uostą. Paaiškinau Anitai, kaip valdyti mašiną. Išsiskirdamas il- 
gai ją bučiavau. 

Ir vėl ji pasakė mane mylinti. 

Susitarėme, kad ji man paskambinsianti pusę penkių ryto. 
Mes pažiūrėjome į Kobo žemėlapį ir paskaičiavome, kad tuo 
metu ji turėtų būti kažkur netoli Avalona. Popieriniu krepšiu 
nešinas, nubėgau į kasą ir nusipirkau bilietą Lui Karolo var- 
du. Ir vėl valanda ore, sraigtiniame lėktuve, skrendančiame iš 
Artimųjų Rytų. Užsnūdau. Pro miegus vis vaidenosi jūsų nuo- 
gas kūnas baltos sienos fone. Orli aerouoste sėdau ne į savo 
“Sitroeną", o į taksi ir apie trečią valandą jau buvau prie 
Monmoransi vilos vartų. Ėjau alėjomis — nė viename lange 
nebedegė šviesa. Kobo sodyboje, Vilneve, irgi buvo tamsu. Įė- 
jęs vidun, tyčia garsiai kalbėjau, lyg aptardamas su Anita tą 
nuobodų vakarą. Prikišau galvą prie to kambario, kur turėjote 
miegoti, durų ir tyliai jus pašaukiau. Dar nemiegojote. Butelio 
su vynu svetainėje nemačiau. Radau jį virtuvėje kartu su jū- 
sų valgymo reikmenimis, kuriuos, deja, buvote išplovusi. Pa- 
galvojau, kad šiuose namuose ir be to liks dar gana daug jūsų 
pėdsakų, o kai pamačiau, jog iš vyno butelio (buvau pažen- 
klinęs) išgerta maždaug stiklinė, su palengvėjimu atsidusau. Ži- 
noma, nuo tokios dozės jūs negalėjote išvirsti lyg kuolu vožta, 
bet aš neabejojau, kad reikės tik luktelėti. 

Aš laukiau sode palei namą. Jūsų langas buvo iš kitos pu- 
sės. Rūkiau ir vaizdavausi, kaip Anita dumia keliu nakties tam- 
soje. Mintyse dar kartą perkračiau kiekvieną žingsnį po Ko- 
bo mirties, tikrindamas, ar kur nepadariau klaidos, ar nepamir- 
šau ko. Ne, viskas atlikta kuo tiksliausiai. Apie ketvirtą valandą 
vėl prisiartinau prie jūsų durų ir tyliai šūktelėjau. Šį kartą ne- 
atsakėte. Pirštų galais įėjau. Nuo šviesos, krintančios iš sve- 

tainės pro durų tarpą, kambaryje buvo prieblanda. Jūs gulėjote 
aukštielninka, užsimerkusi, veidu į mane.. Dabar, kai buvau tik- 
ras, kad miegate, reikėjo kuo skubiausiai važiuoti į Mocarto 
gatvę. Ir vis dėlto, nors tai buvo neprotinga, negalėjau susi- 
laikyti nepriėjęs arčiau, taip. arti, kad girdėjau jūsų kvėpavi- 
mą. Pirmą kartą mačiau jus be akinių. Atrodėte man dar la- 
biau nepažįstama negu dieną. Žiūrėjau į į jus kokią minutę. Stai- 
ga man apmirė širdis. Jūs prakalbote. Aiškių aiškiausiai ištarėte 
keletą žodžių. Pasakėt per miegus: “Prašau jus, nužudykite ma- 
ne, nužudykite". Nenuleisdamas nuo jūsų akių, aš atbulas lėtai 
ėmiau trauktis durų | link. Išėjau. Su popieriniu krepšiu rankoje 
pėsčias nuskubėjau į Mocarto gatvę. 

Įėjęs pro duris „gavaidinau tą pačią komediją, kaip ir pas 
Kobą, šį kartą tarnaitei, miegančiai savo kambarėlyje. Garsiai 
kalbėjausi su Anita, lyg būtų buvusi šalia manęs. Kaip tik šiuo 
laiku ji turėjo man skambinti. Laukiau miegamajame. Reikėjo 
atlikti gausybę reikalų, bet prisiverčiau sėdėti prie telefono, kad 
nutraukčiau skambutį, kai. tik jis pasigirs. Laikrodis jau rodė 
penkias, pro lango užuolaidas ėmė smelktis ryto šviesa, pasi- 
girdo pirmieji bundančio miesto garai. Kad tik Anita nebūtų 
įkliuvusi į bėdą. Kuo toliau, tuo labiau ėmiau suprasti, koks 
beprotiškas mūsų sumanymas. Staiga dzingtelėjo telefonas, be- 
veik nesutrikdęs tylos. Griebiau ragelį ir išgirdau kažkokį gur- 
gėjimą. Tai buvo Anita — toli, taip toli nuo to gyvenimo, apie 
kurį svajojau, taip toli nuo visko, ką troškau sukurti Mišelei, 
mums visiems. Suvaidino, kaip buvau jai liepęs, dėl visa ko, 
jeigu mūsų klausytųsi. Tai kalbanti Dani Longo, dabar esan- 
ti su mašina netoli Avalono. Ji pasakė sutartą frazę, kuri reiškė, 
kad viskas eina pagal planą: “Ponas Karavajau, kilimas baga- 
žinėje“. Dar pridūrė skambinusi Bernarui Torui, norėjusi pa- 
siklausti mūsų telefono numerio. Žinau, kad šitas dailininkas 
— jūsų geriausias draugas, neskaitant to “Gario Kuperio", ku- 
ris įtaisė jums vaiką ir nusiplovė. 

Baigęs kalbėti su Anita, iškračiau iš popierinio krepšio su- 
draskytas nuotraukas bei negatyvus ir sudeginau. Pelenus iš- 
kračiau virtuvėje į šiukšlių kanalą. Tada skubiai supakavau tris 
lagaminus: Mišelei, Anitai ir sau. Paėmiau savo nuožiūra tik 

būtiniausius drabužius. Į Anitos lagaminą įkišau jos brangeny- 
bes ir čekį visiems pinigams, kuriuos turiu padėjęs Paryžiaus 
banke. Mano pagrindinis kapitalas guli Šveicarijos bankuose, 
ir Anitos parašas tolygus manajam. Manau, kad pinigų ir ver- 
tybinių popierių turiu pakankamai, kad mano dukra, nors ir ka- 
žin kas atsitiktų, galėtų gyventi kaip princesė. Antra vertus, 
Anita ką jau ką, bet turtą apginti sugebėtų. Kai jau buvau be- 
išeinąs, iš savo kambarėlio, apsivilkusi chalatą, išsliūkino Ma- 
rija, mūsų tarnaitė ispanė, ir vograudama savo paukštišku balsu, 
paklausė, ar man ko nereikią. Atsakiau, kad su žmona vyks- 
tame švenčių į Šveicariją ir atsiprašęs liepiau jai miegoti. 

Du lagaminus paėmiau į vieną ranką, trečią — į kitą ir 
pėsčias grįžau į Monmoransi vilą. Buvo jau šviesu. Kavinės 
oficiantai, negailėdami vandens, plovė jiems priklausantį ša- 
ligatvio ruožą. Norėjau ir valgyti, ir gerti, bet nesustojau. Pri- 
dėjau ausį prie jūsų durų — buvo tylu. Matyt, vis dar miego- 
jote. Užnešiau lagaminus į antrąjį aukštą ir kritau į fotelį snus- 
telėti. Gultis bijojau, kad neužmigčiau kietai. Pusę aštuonių pir- 
majame aukšte vis dar buvo tylu. Nusirengiau ir nusiprausiau 
veidą prie prausyklės. Tada iš lagamino ištraukiau savo chalatą 
ir, juo apsivilkęs, nulipau žemyn. Virtuvėje išviriau kavos. Du 
puodukus išgėriau pats, trečią nunešiau jums. Buvo jau aštuo- 
nios, lauke švietė saulė. Nors pagal planą Anita ir vėluotų, vis 
tiek ji turėtų važiuoti jau pietine autostrada. Turėtų būti čia ne 
vėliau kaip po valandos. Labai jaudinausi. Pats būdamas taip 
pavargęs, įsivaizdavau, kaip turėtų būti pavargusi ji. Išėjau ati- 
daryti vartų ir garažo, kad ji galėtų iš karto įvažiuoti. Tada pa- 
sibeldžiu į jūsų duris, ir jūs atsiliepėte. 

Buvo jau po pusės dešimtos, kai atvažiavo “Tenderberdas". 
Jūs jau seniai tarškinote mašinėle. Atėjau neva pasiteirauti, kaip 
sekasi, kad nukreipčiau jūsų dėmesį nuo sodo. Anita įsmuko 
pro užpakalines duris. Užlipęs į antrąjį aukštą, radau ją sėdinčią. 
ant vonios krašto. Iš abiejų čiaupų tekėjo vanduo. Jos veidas, 
savaime suprantama, buvo sukritęs, bet ji neatrodė tokia pa- 
vargusi, kaip tikėjausi. Tvarstį jau buvo nusivyniojusi, tamsius 
akinius irgi nusiėmusi. Norėjo tik nusiprausti. Sakė: “Nuplauti 
nuo savęs visa tai . Akys buvo plačiai atmerktos, įsmeigtos 

į vieną tašką. Pasakojo apie tą aštuonias valandas trukusią ke- 
lionę ir laikė sugniaužusi mano ranką. Palikusi “jūsų pėdsa- 
kus Makone, Turniu, Šalone prie Sonos, Avalone ir šalia kelio 
į pietinę autostradą, kur sustojusi įsipilti benzino. Vienintelis 
nenumatytas įvykis — beje, jis puikiai tiko mano planui — bu- 
vo žandaras su motociklu, sustabdęs ją dėl užpakalinių mašinos 
žibintų. Padėjau jai nusirengti, ir kol ji maudėsi, liepiau vis- 
ką papasakoti dar sykį. Šalone ji užsakiusi jūsų vardu kdm- 
barį, už kurį sumokėjusi iš viešbučio ir nuvažiavusi. Tas ne- 
numatytas susitikimas su policininku įvykęs už kokio šimto ki- 
lometrų nuo Šalono, važiuojant Paryžiaus link, netoli Soljė. Jos 
nervai buvę taip įtempti — o čia dar vinčesteris bagažinėje, 
— kad ji tikriausiai būtų šovusi į žandarą, jeigu jis būtų sumanęs 
mašiną apžiūrėti. Tai pasakodama, ji net ėmė virpėti. Aš taip 
pat. Bernarui Torui, o paskui ir man, ji skambinusi iš pake- 
lės kavinės, kol taisę “Tenderberdo" žibintus; ten ji palikusi 
jūsų paltą. Iš viso to, ką išgirdau, nusprendžiau, kad ji puikiai 
atliko savo vaidmenį. 

Iš Anitos lagamino išėmiau frotinį rankšluostį ir švarius 
baltinius, nušluosčiau jai nugarą. Stovėdama tik su baltu apa- 
tinuku, ji paprašė cigaretės. Buvo nerūkiusi nežinia nuo kada. 
Nulipome žemyn. Pasinaudojęs tuo, kad judvi kalbatės, aš su- 
dėjau į jūsų rankinę, ką buvau paėmęs. Išėjau į sodą. Gara- 
že kuo rūpestingiausiai iššluosčiau visą “Tenderberdo" vidų. 
Kilimą iš, Vilnevo, šautuvą ir dėžutę su šoviniais nunešiau į 
rūsį. Tada užlipau į antrąjį aukštą. Nusiskutau, apsivilkau šva- 
rius marškinius, kostiumą ir taksi nuvažiavau į agentūrą. Ten, 
tuščioje studijoje, radau aplanką su senais “Milkabi" firmos 
reklamų maketais. Užsukau į buhalteriją. Ant algų voko už- 
rašiau jūsų pavardę, įdėjau vidun premiją ir dar tris šimtus 
frankų, kuriuos buvau žadėjęs už skubų darbą. Paskambinau 
kolegoms, pasidalijau įspūdžiais apie vakarykštį festivalį Ša- 
jo rūmuose. Prieš grįždamas į Kobo vilą, užsukau pas jus, į 
Grenelės gatvę. Užlipau laiptais ir prie jūsų durų, matomoje 
vietoje, prisegiau tą raštelį, kur įspėjote bendradarbius apie sa- 
vo išvykimą. Netoli Monmoransi vilos, kažkokioje kavinėje, 
kur atvažiavau kitu taksi, suvalgiau sumuštinį, išgėriau dar du 

puodukus kavos ir stikliuką konjako. Jaučiau, kad mano vargai 
eina-į galą. Neabejojau. savo pergale. 

"Grįžau pora.minučių po vienuoliktos. Anita buvo pasiruo- 
šusi išvykti, jūs — baigusi darbą. Atidaviau jums voką su pi- 
nigais, tikėdamasis vėliau atsiimti, kai parvarysite iš aerouosto 
“Tenderberdą". Man trūks plyš reikėjo jus pasodinti prie šios 
mašinos vairo, antraip mano planas, kur iki šiol viskas ėjo kaip 
sviestu patepta, būtų žlugęs. Tardytojai pirmiausia būtų apžiū- 
rėję “Tenderberdą". Nežinau kaip, bet, manau, tam reikalui 
jie turi gana efektyvių priemonių. Aišku viena: Žmogus negali 
nuvažiuoti kone septynis šimtus kilometrų, nepalikęs kokio 
nors pėdsako — pirštų atspaudų, siūlelio iš kostiumo, plauko. 
Taigi, nors aš iššluosčiau paskubomis mašiną, jie būtų galė- 
ję rasti Anitos pėdsakų. Apžiūrėdami jūsų kūną, jie lengvai bū- 
tų nustatę, kad ant jo iš šitos mašinos nėra nė dulkelytės. Kai 
įtikinėjau jus sėsti prie vairo, jaučiausi labai bjauriai. Netgi aki- 
mirką, rodos, suabejojau, norėjau viską mesti. Suabejojau, ar 
užteks man jėgų grįžti paskui jus į vilą, sužaloti jums ranką, 
sugirdyti digitalį ir — svarbiausia — ištverti tas kelias minutes, 
kol jūs, nieko nesuprasdama, paklaikusi iš baimės, numirsite. 
Vis dėlto aš nesustojau. Užsukome į Siušė bulvarą paimti Mi- 
šelės iš mano uošvės. Orli palikome jus “Tenderberde". Jums 
sakiau, kad lėktuvas skrenda dvyliktą, o iš tikrųjų turėjau dar 
dvi valandas jus pasekti, nužudyti, palikti Kobo namuose viską 
kaip reikiant ir grįžti į aerouosto restoraną, kur manęs turė- 
jo laukti Anita su Mišele. 

Užregistravau bagažą. Iki to laiko, iki tos valandėlės, kai 
su ja išsiskyriau, Anita nežinojo, kad jus nužudysiu. O jeigu 
ir dingtelėjo tokia mintis, ji, matyt, save įtikinėjo, kad tai ne- 
sąmonė, kad mano planas esąs kitoks. Paklausė, ką aš ketinąs 
daryti. Atsakiau, kad jūs turinti išnykti. Laikydama ant rankų 
mūsų mažytę, ji tylomis ėmė purtyti galvą ir staiga paplūdo 
ašaromis. Liepiau jai laukti restorane iki antros valandos. Jeigu 
iki to laiko negrįšiąs, tegu skrendanti su Mišele į Ženevą. Aš 
atvyksiąs vėliau. Ji vis purtė ir purtė galvą. Išėjau. Tuo me- 
tu jūs jau sėdėjote “Tenderberde". Nubėgau į aikštelę prie 5a- 
vo mašinos. Iš pradžių dingote man iš akių, paskui vėl jus pa- 

mačiau už kokių penkiasdešimties metrų nuo savęs — pastatėte 
“Tenderberdą" kitoje vietoje. Išlipot iš mašinos ir nuėjote į ae- 
rouosto pastatą. Nieko nesupratau. Pirmą kartą aš nieko nesu- 
pratau, Dani. 

Nusekiau paskui jus. Bijojau, kad ten sutiksite Anitą su 
Mišele. Mačiau jas trečiajame aukšte, bet jūs buvote pernelyg 
nugrimzdusi į savo mintis. Ilgai sėdėjote bare prie staliuko. Aš 
stovėjau per dvidešimt metrų nuo jūsų, už fotoautomato 
kabinos. Įsivaizdavau, kas gali atsitikti, kol “Tenderberdas" 
jūsų rankose, netgi autoavariją, kur būtinai įsikištų policija. 
Antra vertus, Žinojau, kad, būdama tokia trumparegė, jūs 
nelėksite kaip akis išdegusi, jūs apskritai viską darote su di- 
dele atida; taigi buvau tikras, kad parvarysite mašiną be nuo- 
tykių, geriau negu bet kas kitas. Viską, Dani, buvau numatęs, 
viską. Tačiau dar nežinojau vieno dalyko, o kai sužinojau, vos 
iš proto neišėjau — pasirodo, nė vieno jūsų poelgio negalima 
numatyti iš anksto. Jūs kaip tas vėžys, po kurio ženklu esate 
gimusi. 

Dabar jūs suprantate, Dani? Vėl sėdote į “Tenderberdą", 
o aš važiavau iš paskos savo “Sitroenu". Turėjote sukti į Pa- 
ryžių, o patraukėte į Pietus. Iš pradžių man dingtelėjo, kad bū- 
site supainiojusi kelią, bet ne, važiavote toliau. Žiūrėjau į jus 
pro langą, kai pietavote restorane prie Fontenblo. Netikėjau sa- 
vo akimis, putojau iš pykčio. Grįžau į mašiną, kuri stovėjo tru- 
putį toliau, ir laukiau, kada išeisite. Laikrodžio rodyklė negai- 
lestingai sukosi. Supratau, kad nebespėsiu į lėktuvą, ir Anita 
su Mišele išskris be manęs. Beviltiškai stengiausi ką nors su- 
galvoti. Dar vyliausi, kad papietavusi grįšite į Paryžių, kad čia 
tik šiaip sau pasivažinėjimas — argi galima atsispirti malonu- 
mui pasėdėti prie tokios prašmatnios mašinos vairo? Pašvilpk! 
Beprotiška karuselė sukosi toliau, o aš buvau jos belaisvis. Įva- 
Žiavote į Fontenblo. Mačiau, kaip pirkote drabužius ir laga- 
miną. Mano nugara žliaugė prakaitas. Kažkoks košmaras. Mes 
staiga pasikeitėme vaidmenimis. Visą tą naktį aš režisavau 
spektaklį, nesiskaitydamas su jumis, jūs man buvote tuščia vie- 
ta. O dabar traukote už virvutės jūs, turite savo planą ir pa- 
gal jį veikiate, į mane nekreipdama dėmesio. Iki Žuanji — va- 

Žiavau jums iš paskos per porą šimtų metrų, prisitaikydamas 
prie. jūsų greičio, — aš kūriau neįtikimiausias hipotezes. Pa- 
ti neįtikimiausia buvo ši: Anita vakar vakare sakė tiesą, kad 
jūsų apgauti neįmanoma; taigi jūs, matyt, tikrai Žinote, kad aš 
važiuoju jūsų pėdomis. Ir tik viena versija man neatėjo į galvą 
— teisybė. Beje, kuo toliau važiavote, tuo didėjo jūsų pasiti- 
kėjimas savimi, ir aš turėjau dėmesingai žiūrėti į kelią, kad ne- 
pamesčiau jūsų iš akių. Niekas niekada jūsų taip atkakliai ne- 
stebėjo kaip aš, ir vis dėlto jūs nuolat man darėte staigmenas. 
Pavyzdžiui, Žuanji aš vos nepražiopsojau, kad jūs sustojote prie 
bistro. Vėliau, kai vėl nuvažiavote, mane kankino mintis: kas 
per vienas tas sunkvežimio vairuotojas, su kuriuo kalbėjotės. 
Tuomet, Dani, aš dar nežinojau, kad šis susitikimas, kaip ir 
visi kiti, atsigręš prieš mane. Vakarop, mums važiuojant au- 
tostrada netoli Osero, jūs ėmėte spausti iki šimto šešiasdešimt, 
ir aš, Žinoma, atsilikau. Tada man pasidarė aišku, kad jūsų el- 
gesys, jūsų pirkiniai Fontenblo gali reikšti tik viena: pasilai- 
kėte “Tenderberdą" ne šiaip pasivažinėti, o visoms šventėms 
ir dumiate tiesiai į man nežinomą tikslą. Būtinai reikėjo jus 
sustabdyti. Be to, aš staiga supratau, kad jūs tiksliai kartoja- 
te Anitos kelią, tik į priešingą pusę, ir tai buvo baisiausia. Dar 
sykį vos ant jūsų neužšokau ir neišsidaviau, važiuodamas pro 
tą miestelį, prie posūkio iš autostrados. Kalbėjotės su kažkokia 
sene, stovinčia šalia “Tenderberdo". Luktelėjau jūsų tolėliau, 
už kokio šimto metrų nuo degalinės. Ten perskaičiau miestelio 
pavadinimą: “Avalonas Dvivakaris“. Man rodės, kad aš išpro- 
tėjau. Anita sakė kaip tik šiame miestelyje palikusi jūsų paltą. 
Jūs sąmoningai, nuosekliai griovėte visą mano planą. Tuo aš 
galutinai įsitikinau, kai vėl pamačiau prie “Tenderberdo" vairo 
jūsų biriuzinę skarelę. Sustojote prie degalinės. Be abejonės, 
tai ta pati degalinė, kur buvo sustojusi Anita. Kišenėje turė- 
jau sąskaitą už remontą. Patikrinau antspaudą. Apimtas absur- 
diško pykčio, sudraskiau sąskaitą į skutelius. Tada iš pirštinių 
dėžutės išėmiau buteliuką digitalio ir, plieskiant saulei, nusė- 
linau paskui jus per žolę, tarp medžių. Padaręs ilgą lankstą, 
atsidūriau už balto namuko, kur jūs įėjote. Prie benzino ko- 
lonėlių šnekučiavosi kažkokie vyrai. Tačiau aš galvojau tik apie 


321 


tai, kaip jus užklupti ir nužudyti, kad manęs niekas nepaste- 
bėtų, niekas neišgirstų. Tas nuošalus tualetas, kur jūs įėjote, 
palikusi neuždarytas duris, tam labai tiko. Staiga aš jus pama- 
čiau iš nugaros, jūsų baltą kostiumą, šviesius plaukus. Stovėjote 
nejudėdama už trijų metrų nuo manęs. Prieš jus kabojo veid- 
rodis. Atšlijau į sieną lauke, už durų, atsikvėpiau ir šokau. 
Griebiau jus iš užpakalio ir pakėliau nuo Žemės, savo plačiu 
delnu užėmęs. jums burną. Jūsų akiniai nulėkė per visą tualetą. 
Nesuvokiau, ką darąs, galvoje buvo makalynė. Kairiąja ran- 
ka įsikibote į durų staktą. Mačiau tą ranką. Žiūrėjau į ją gal 
tik mirksnį, bet tai buvo pats ilgiausias mirksnis mano gyve- 
nime. Ir staiga atsitokėjau, kuo blaiviausiai suvokiau, kad pats 
griaunu savo planą. Moters, kurią matė kelyje, buvo sužeis- 
ta kairioji ranka. O jūsų — ne. Galėjau jus nužudyti, tačiau 
jūsų nebūtų palaikę ta moterimi. Griebiau už rankenos ir iš vi- 
sų jėgų trenkiau duris. Iš jūsų burnos, kurią: laikiau užspau- 
dęs savo delnu, išsiveržė nebylus riksmas, ir jūsų kūnas su- 
glebo mano rankose. Atleidau gniaužtus. Jūs parkritote ant ke- 
lių, bet nenuvirtote, palikote keistai beklūpanti, įrėmusi kak- 
tą į grindis, išdrikusiais plaukais. Nežinau kodėl — ar išsigan- 
dęs sukelto triukšmo, ar balsų, sklindančių iš lauko, ar jūsų 
rankos, kuri nepaprastai greitai tino, ar suvokęs, kad jeigu pri- 
baigsiu jus dabar, teismo medicinos ekspertui bus aišku, jog 
ranka sužalota prieš pat aukos mirtį, — bet aš sprukau. At- 
sikvošėjau tik savo mašinoje. 

Galėjau jus ten nužudyti, Dani. Bet būčiau padaręs kvai- 
lystę. Jus nužudyti reikėjo šalia Kobo kūno arba nužudžius at- 
gabenti pas jį. Iš šios degalinės buvo neįmanoma jūsų nepa- 
stebimai išnešti. Aš pasielgiau teisingai. Kiek kartų paskui gai- 
lėjausi tos akimirkos, kai buvote mano rankose, bet esu įsi- 
tikinęs, kad pasielgiau teisingai. 

Sustojau truputį ir palaukiau vakaro. Atgręžiau mašiną į Pa- 
ryžiaus pusę. Buvau tikras, kad po to, kas įvyko, grįšite į Pa- 
ryžių. Nedavė ramybės mintis, ar jūs mane matėte. Norėjau 
valgyti, gerti ir miego. Keletą kartų išlipau iš mašinos pa- 
mankštinti kojų pavėsyje. Dar nežinojau, kokia jūs užsispyrusi, 
nežinojau, kad nuostabiai greitai atgaunate pusiausvyrą, nors 

ir apimta didžiausios depresijos. Dar nesuvokiau, kokių gali- 
mybių jums teikia šios savybės. 

Vėl sėdote į mašiną, tačiau pasukote ne ten, kur tikėjau- 
si. Buvo naktis. Aš apsigręžiau. Važiavote iš lėto. Ir vėl tu- 
rėjau prie jūsų taikytis. “Tenderberdo" užpakalinės šviesos man 
žilpino akis. Soljė staiga pasukote iš autostrados į kažkokią gat- 
velę, ir aš pamečiau jus iš akių. Išnaršiau visą miestą jūsų ieš- 
kodamas. Veltui. Tada sustojau, įsipyliau benzino, išgėriau stik- 
lą vyno, nusipirkau sumuštinį ir nudūmiau toliau, į Pietus. Po 
mašinos ratais bėgo kilometrai, aš buvau vienas, toks vieni- 
šas, kaip niekada. 

“Tenderberdą" pamačiau Šalone, stovintį Sonos krantinėje. 
Sustojau ir aš, truputį toliau, toje pačioje gatvės pusėje. Ro- 
dos, garsiai susijuokiau. Tamsoje pamažu nuėjau prie kabrio- 
leto. Jo viršus dabar buvo pakeltas. Staiga mašinos šviesos uŽ- 
sidegė, ir aš pamačiau, kad su jumis.sėdi vyriškis. Tą akimirką 
automobilis pajudėjo iš vietos. Bėgte nubėgau į savo “Sitro- 
eną". Tariau sau, kad išdarinėjate šiuos nesuprantamus triu- 
kus grynai iš sadizmo, kad nusprendėte iš pradžių mane pa- 
kankinti, o paskui įduoti policijai. Tačiau aš vis dėlto jus pa- 
vijau, pamačiau jūsų aprištą ranką, pamačiau, kaip su tuo vy- 
riškiu — jis buvo su pilku megztinių — įsmukote į “Renesan- 
so" viešbutį. Aš vis tiek būčiau ten ėjęs, mat šiame viešbu- 
tyje Anita buvo užsisakiusi kambarį. Dabar man neliko jokios 
abejonės, kad jūs sąmoningai ir nuosekliai ardote mano pla- 
ną. Palaukiau, kol išėjote. Netrukdžiau jums išvažiuoti iš Ša- 
lono su tuo tipu, kurio geidėte tik todėl, kad jis buvo mano 
blogio, mano kančių įsikūnijimas. Kad jūs Žinotumėt, Dani, 
kaip aš buvau pavargęs. 

Ilgai stovėjau to kito viešbučio sode. Sėdėjote abu prie sta- 
liuko tuščioje restorano salėje. Žiūrėjau į jus pro langą, kaip 
tuomet jums pietaujant. Buvote su kelnėmis, tokios spalvos 
kaip skarelė, — ta pati biriuzinė dėmė, kurią vaikiausi ištisą 
dieną. Rodos, tada aš galvojau taip, lyg jūs iš tiesų būtumėt 
Kobo meilužė; rodos, pats patikėjau ta apgaule, kurią sukūriau 
kitų akims dumti. Laukiau, ilgai laukiau. Mačiau, kaip lipo- 
te laiptais į viršų, prisiglaudusi prie to niekšo, mačiau šviesos 

ruoželį, blykstelėjusį pro sunkias užuolaidas, už kurių ketinote 
praleisti su juo naktį. 

Pasukau į Paryžių. Pyktis suteikė man jėgų nugalėti miegą. 
Ir vėl važiavau uždegęs visas šviesas, nekreipdamas dėmesio 
į kitas mašinas. Trys šimtai keturiasdešimt kilometrų. Paryžiuje 
būsiu prieš penkias ryto. Turiu būti. Suvyniosiu. Kobo lavoną 
drauge su šautuvu į kilimą ir išnešiu. Sunaikinsiu Anitos nuo- 
trauką, kurią pamiršau nuplėšti nuo sienos. Nemiegosiu. Bū- 
siu stiprus. Stipresnis ir už nuovargį, ir už sielvartą. Į Šalo- 
ną grįšiu jau prašvitus; aš įveiksiu šį kelią, dar kartą įveiksiu, 
būsiu viešbučio sode anksčiau, nei jūs vėl sėsite į “Tender- 
berdą“. Apie dešimtą ryto. Turiu būti dešimtą. Lig valios pa- 
sotinę nešvarius savo geidulius už tų užuolaidų, jūs tikrai dar 
miegosite, nė neįtardami, kad storasis nevėkšla padarė naują 
ėjimą. Aš rasiu būdą, netgi dienos metu, pernešti Kobo lavoną 
ir šautuvą į “Tenderberdo" bagažinę. Tada jus nužudysiu, ne- 
svarbu kur, įgrūsiu buteliuką su digitaliu jums tarp dantų, ir 
jūsų širdis liausis plakusi mano delne kaip paukščiuko. Dar bū- 
damas vaikas, mačiau, kaip kiti berniukai užmušė paukštelį. Aš 
rėkiau ir mušiau juos. Visus. Trylikos metų jau buvau aukš- 
tesnis už vidutinio ūgio vyrą, buvau storas, ir vaikai mane vi- 
saip pravardžiuodavo. Įsiutęs juos apkuldavau. Jie šaipydavosi 
iš mano neturtingų tėvų. Aš juos kuldavau. Visus. Norėčiau vėl 
grįžti į vaikystę. Norėčiau... pats nežinau, ko... kad nebūtų pur- 
vo, kad viskas būtų švaru, ramu ir pastovu. Nebegaliu šitaip 
gyventi, Dani. 

Atvykau į Paryžių pavėlavęs. Net ir laikas buvo prieš ma- 
ne. Be to, nebeturėjau raktų nuo Monmoransi vilos. Teko išimti 
spyną iš užpakalinių durų ir vėl ją įdėti. Nunešiau susuktą į 
kilimą Kobo lavoną į mašinos bagažinę. Vos ne vos jį ten įgrū- 
dau. Tada grįžau šautuvo. Paskui — sudeginti Anitos nuotrau- 
kos ir dar kartą patikrinti, ar nepalikome savo pėdsakų. Žvilg- 
telėjau į lovą, kur jūs miegojote naktį. Griuvau į ją ant pil- 
vo, ketinau pagulėti keletą minučių. Užmigau. Nežinau, kokia 
jėga mane pažadino po pusvalandžio. Galėjau taip pramiegoti 
visą dieną. Šliūkštelėjau ant veido vandens ir išdūmiau atgal. 

Už Fontenblo turėjau sustoti šalikelėje. Buvo gal aštuonios 

valandos. Lijo. Pro šalį lėkė mašinos, ir mano “Sitroenas" vis 
krūptelėdavo nuo vėjo gūsio. Vėl užmigau įsikniaubęs į ran- 
kas, uždėtas ant vairo. Snustęlėjau penkiolika minučių ar net 
mažiau. Keikiau save, kad išduodu Mišelę kiekvieną kartą, kai 
tik užmerkiu akis. Dar sykį sustojau netoli Šanjė pakelės ka- 
vinėje išgerti kavos. Pamatęs ką nors šalia mašinos bagažinės, 
visas suvirpėdavau. | 

Sustojau palei to viešbučio sodą Šalone truputį po dvylik- 
tos. Buvote jau išskridusi; Dani. Nežinojau, nei kur nuvažia- 
vote, nei kada išvažiavote. Galėjau .pasiteirauti, bet nenorėjau 
rizikuoti. Traukiau į Pietus. Valanse praradau viltį jus surasti. 
Paskambinau į Ženevą. Anita verkė, kalbėjo su manim švel- 
niu balsu, kad ji irgi netekusi vilties. “Ji pagrobė mašiną ir 
važiuoja į Pietus, — pasakiau aš, — bet fotografas su- manim, 
dar niekas neprarasta". “Kas? Kas su tavim?“ — kartojo ji 
į ragelį. Liepiau jai laukti ir mane mylėti. Prižadėjau vakare 
paskambinti. Ir vėl važiavau toliau. Nuo saulės ūžė galva. 

Vėl jus pamačiau Salone. “Tenderberdas" stovėjo prie ben- 
zino kolonėlės. Mašinos viršus buvo nudengtas. Netrukus iš- 
ėjote iš. kavinės apsikabinusi su vakarykščiu tipeliu. Net ne- 
pajutau palengvėjimo. Galvojau tik apie tai, kaip perkelti la- 
voną ir šautuvą į “Tenderberdo" bagažinę. Man pavyko tai pa- 
daryti po pusvalandžio netoli Marselio, tuščiame kelyje, kur 
jūs buvote sustoję. Įsivaizduoju ko. Mačiau, kaip abu dingo- 
te ant kalvos, tarp medžių. Negaišdamas laiko, pastačiau sa- 
vo “Sitroeną" prie pat “Tenderberdo". Dienos akyje atidariau 
abi bagažines. Švarką seniai buvau nusivilkęs. Šlapi nuo. pra- 
kaito marškiniai lipo prie nugaros. Mano galva, rodės, plyš pu- 
siau. Perkėlęs lavoną su šautuvu, cikadoms čirškiant, nuvažia- 
vau už posūkio ir ten apsigręžiau. Maniau, kad, pasivaikščioję 
gryname ore, patrauksite į Marselį. Išlipau iš mašinos ir ėmiau 
laukti šalikelėje. Akimirką man net dingtelėjo mintis judu su- 
rasti ir užmušti, nesvarbu kaip, kad ir kumščiais, ir tegul po- 
licija neriasi iš kailio, narpliodama šį galvosūkį. Bet, viską ap- 
svarstęs, supratau, kad ji žūtbūt ieškos žudiko ir aptiks mano 
pėdsakus. | | 

Mačiau, kaip jūsų draugužis sėdo į mašiną vienas, irgi ap- 


325 


sisuko ir, atidaręs jūsų lagaminą, sviedė J. griovin. Taip aš ir 
vėl jus pamečiau. Kabrioletas nuvažiavo su ta “bomba" ba- 
gažinėje, o jūs likote. Nebegalėjau susigaudyti, kas svarbiau 
— vytis jį ar ieškoti jūsų. Pamaniau, kad jus surasti bus leng- 
viau nei "Tenderberdą", nes likote be mašinos. Pasileidau vai- 
kinui iš paskos ir lipau jam ant kulnų iki Marselio autostra- 
dos. Ten jis taip paspaudė, kad mano “Sitroenas" ėmė bevil- 
tiškai atsilikti. Bet aš buvau atkaklus. Supratau, kad jis ma- 
šiną pavogė. Įvažiuojant į miestą, jis dingo iš akių. Toje vietoje 
yra Žiedas. Apsukau juo keletą kartų, nešamas automobilių 
srauto, net policininkas, reguliuojantis eismą iš autostrados, at- 
kreipė dėmesį. Galų gale patraukiau atgal. Nuovargis paraly- 
žavo mano mintis, mano valią, aš nebegalėjau veikti nuosekliai, 
logiškai. Galvojau: “Jos būklė tikriausiai tokia kaip ir mano, 
rasiu ją suglumusią toje pačioje vietoje, likviduosiu, o tą šun- 
snukį su “Tenderberdu" tegu rauna velniai. Vis dar blogai jus 
pažinojau, Dani. Ant kalniuko radau tik jūsų raštelį, porą Žo- 
džių, pakeverzotų dešine ranka: “Šį vakarą, dešimtą valandą, 
Kanbjero gatvė, namas Nr. 10“. Bent liko vilties jus vėl su- 
rasti. Sudraskiau raštelį ir iš lėto nuvažiavau į Marselį. Gal- 
vojau apie jus. Man rodės, kad aš jau pradedu atspėti jūsų ne- 
suvokiamų poelgių prasmę, bet kol kas jie dar labai migloti; 
turėjau nusnūsti, kad geriau veiktų galva. Prie Sen Šarlio ge- 
ležinkelio stoties išsinuomojau viešbutyje kambarį. Nenusiren- 
gęs kritau į lovą ir užmigau kaip akmuo. 

Mane pažadino, kaip buvau prašęs, kelios minutės po de- 
vynių. Užsisakiau į numerį vakarienę, išsimaudžiau vonioje. 
Mano veidas buvo apaugęs juodais šeriais, marškiniai purvi- 
ni, bet aš pailsėjau, ir prablaivėjo galva. Pagaliau supratau, kad 
jūs nieko nenutuokiate nei apie žmogžudystę, nei apie tai, kad 
aš jus persekioju, o mašiną paimti šiaip šovė jums į galvą, ir 
viskas. Mašinos dokumentai buvo išduoti Kobo bendrovės var- 
du, sutrumpintai TKR. Tikriausiai jūs to nė nepastebėjote. Va- 
Žiuodama tuo pačiu keliu kaip ir Anita, užšokote ant pėdsa- 
kų, kuriuos ji praėjusią naktį tyčia paliko, bet kodėl degalinės 
tualete jus užpuolė ir sužalojo ranką — jums, buvau tuo tikras, 
yra mįslė. O dabar jums rūpėjo tik viena — atgauti mašiną. 

Matyt, turėjote man nežinomų būdų savo kadrą surasti. Tada 
suprantama (bė abejo, nereikia pamiršti, kad jūs drąsi), kodėl 
taip greit dingote nuo kalvos. 

Iš viešbučio telefono paskambinau Anitai. Buvo visai iš- 
tižusi. Be jokių užuolankų ji man pasakė' — juk šioje linijo- 
je mus galėjo girdėti kiekviena telefonistė, — kad geriau nueiti 

į policiją ir viską prisipažinti. Kaip įmanydamas ją drąsinau, 
iepiau suimti save į rankas. Įtikinėjau radęs išeitį, sakiau, kad 
viskas būsią gerai. Išgirdau Mišelės balsą, ji klausė: “Čia tė- 
tukas? Tėtė?“ „Pažadėjau Anitai, kad rytoj būsiu su jomis Že- 
nevoje. 

Dešimtą | valandą jau stovėjau Kanbjero gatvėje prieš na- 
mą numeris dešimtas. Po pusvalandžio ėjau paskui jus ir jū- 
sų kavalierių, stengiausi iš tolo atspėti, kas dedasi jūsų galvose. 
Supratau tik, kad judu -Žinote, jog “Tenderberdo" bagažinėje 
guli lavonas. Tikėjausi pamatyti jus vieną, bę mašinos, netgi 
maniau, kad visai neateisite, nes jis nieko nežinojo apie jūsų 
raštelį ten, ant kalvos. Ir kai pamačiau jus. grįžtant į Kanbjero 
gatvę, visai netekau žado — jis ėjo vėl jus apsikabinęs. Sa- 
vo “Sitroeną" buvau palikęs netoliese. Judu sustojote šalia 
“Tenderberdo", aš bėgte nubėgau prie savo mašinos ir, žino- 
ma, galutinai jus pamečiau iš akių. | 

Ant nuomonės pavažinėjau po miestą. Ne todėl, kad vy- 
liausi aptikti jūsų pėdsakus, ne: Šiaip sau. Man prieš akis sto- 
vėjotę jūs, išsigandusi, aptvarstyta. ranka, balto muslino suk- 
nele, užsimetusi ant pečių vyrišką švarką. Tik vėliau susipro- 
tėjau, kodėl iki tol nepranešėte policijai apie savo radinį: ma- 
šina buvo ne jūsų, paėmėte ją be mano žinios. Pabandžiau įlįsti 
į jūsų kailį. Ir tada tariau sau, kad šį vakarą arba rytoj jūs pa- 
skambinsite į Ženevą ir paprašysite mūsų pagalbos. Turėjote 
dar vieną išeitį — atsikratyti lavono, nesistengdama išsiaiškinti, 
kas jį įkišo į bagažinę. Ir vienu, ir kitu atveju būtumėt pate- 
kusi į spąstus, kuriuos buvau jums paspendęs. Į Kobo chalato 
kišenę buvau įdėjęs telefonogramą, pasiųstą jūsų vardu į Orli. 
Tas popierėlis atvės policiją tiesiai pas jus. Man su Anita liks 
tik neigti, kad matėme jus penktadienį. Mūsų liudijimai atrodys 

teisingi, kadangi nei Monmoransi vila, nei “Tenderberdas" 
mums nepriklauso. 

Miegojau viešbučio numeryje ligi vėlyvo ryto. Paprašiau 
aukšto budintįjį atnešti man elektrinį skustuvą ir vietinius laik- 
raščius. Skusdamasis peržvelgiau įvykių kroniką ir įsitikinau, 
kad apie Kobo mirtį nieko nėra. Nebuvo jokių Žinių ir apie tai, 
kad Marselio apylinkėse rastas kažkokio vyro lavonas. Paskam- 
binau Anitai. Perspėjau ją, kad lauksiu čia iki vakaro, nes jūs 
galite jai skambinti. Kad ir kažin kas atsitiktų, sakiau jai, tegu 
ji laikosi, tegu tik neišsiduoda ką nors Žinanti. Daviau jai vieš- 
bučio telefono numerį, kad, reikalui esant, galėtų mane ras- 
ti. Šitaip kalbėtis telefonu buvo labai rizikinga, bet aš nera- 
dau kitos išeities. Po pietų nuėjau į miestą. Nusipirkau marš- 
kinius — jais ir dabar apsivilkęs. Krepšį su senaisiais išme- 
čiau į kanalizaciją. Pakėlęs galvą, pamačiau savo atspindį 
didžiuliame vitrinos veidrodyje. Taip, tai buvau aš, Mišelis 
Karavajus, klestintis biznierius, jaunos, bet daug žadančios 
reklamų agentūros direktorius, nepriekaištingas vyras ir tėvas, 
padorios visuomenės laikomas maloniu žmogumi: žodžiu, aš 
pamačiau tą, kuris dabar sėdi prieš jus. Nepažįstate jo, Dani, 
jis pats savęs irgi nepažįsta. Galų gale kas gi mes esame, jūs 
ir aš? 

Anita man paskambino apie aštuntą valandą, tuoj pat po jū- 
sų skambučio į Ženevą. Ji buvo visai pametusi galvą. Verkė. 
Sakė: “Maldauju tave, nedaryk jai nieko bloga. Ji iš tiesų tiki, 
kad nužudė Kobą, įsivaizduoji? Tai siaubinga, aš taip neno- 
riu. Pasakyk jai viską, paaiškink“. Nežinau, prie ko Anitą pri- 
vedė jos mintys, jos baimė per tas dvi dienas ir naktis be ma- 
nęs. Nežinau, Dani. Girdėjau, kaip verkia Mišelė, kuri išsigan- 
do, pamačiusi verkiant motiną. Pažadėjau Anitai, šimtą sykių 
pažadėjau jums nieko nedaryti. Ji nepatikėjo. Pasakė: “Tegu 
Dani tuoj pat man paskambina ir pasako, kad viskas gerai. Pri- 
siekiu, Mišeli, jeigu tu padarysi, ką sumanei, aš irgi nusižu- 
dysiu, nusižudysiu, girdi? Prisiekiu tau, kad taip padarysiu!“ 
Pažadėjau viską, ko ji norėjo, kad tik nutiltų, kad tik laimė- 
čiau keletą valandų. 

Temo. Aš dūmiau kaip patrakęs į Vilnevą. Įsukau į Abeji 

kelią ir pamačiau jus — važiavote iš ten. Sekiau jums iš pas- 
kos iki tos alinės palei Avinjono geležinkelio stotį. Mačiau tą 
vairuotoją, mačiau jūsų baltą paltą, kuris čia galėjo atsidurti 
tik per stebuklą. Ir dabar nesuprantu, kaip jūs tai padarėte. Kas 
per atkaklumas! Galų gale tai nesvarbu. Mačiau, kaip pasirau- 
susi palto kišenėse, ištraukėte voką su pinigais, nors pirmąjį 
voką, tą, kurį ketinau iš jūsų atimti, tačiau dar neatėmiau, be 
abejo, turėjote rankinėje. Įėjau į kavinę. Nesunku buvo atspėti, 
kad už jūsų akinių įtemptai dirba mintys. Jūs buvote graži, Da- 
ni, kai pabučiavote savo bičiuliui į skruostą, kai tiesa lyg Žai- 
bas nušvietė jūsų sąmonę ir jūs viską supratote — juk nega- 
lėjo būti dviejų vokų su premija už tą patį mėnesį jūsų Var- 
du. Buvote graži, bet tą akimirką vėl man tapote mirtinai pa- 
vojinga. Instinktyviai atšokau, kad nepatekčiau jums į akis. 

Žiūrėjau, kaip jūs lydite į stotį savo vairuotoją, bet iš pas- 
kos nesekiau. Tai buvo man rizikinga, o jums — galimybė 
mesti “Tenderberdą" ir išvykti su tuo vyru traukiniu. Daviau 
"jums tą galimybę. Pravėriau bagažinės dangtį ir pro plyšiuką 
pamačiau, kad lavono ten nebėra. Grįžau į savo “Sitroeną", 
stovintį kitapus miesto sienos. Truputį luktelėjęs, iš tolo pa- 
mačiau, kaip išėjote iš stoties, paieškojote manęs akimis, sėdote 
į “Tenderberdą" ir nuvažiavote. Tada aš irgi užguliau vairą. 
Įsitikinęs, kad grįžtate į Vilnevą, nukūriau kitu keliu, kad bū- 
čiau ten anksčiau už jus. 

Jūsų laukti teko ilgiau, nei maniau. Sėdėjau patamsyje, lai- 
kydamas vinčesterį, kurį buvote palikusi ant sofos. Įėjote, uŽ- 
degėte prieškambaryje šviesą. Aš, matyt, neatsargiai Žingtelėjau. 
Jūs apmirėte vietoj. Durų angoje mačiau apšviestą iš užpakalio 
jūsų siluetą. Manęs jūs nematėte. Bet aš turėjau prieiti arčiau 
ir iššauti į jus prisikišęs, kad būtų panašu į savižudybę. Žen- 
giau dar vieną Žingsnį. Tuo pat metu bandžiau įsivaizduoti, 
kaip jūs ginsitės, koks bus jūsų tolesnis veiksmas. Buvau tikras, 
kad pulsite prie sofos paimti šautuvo. Slinkau taip, kad užšok- 
tumėt ant manęs. Iki pat galo, Dani, nesugebėjau numatyti nė 
vieno jūsų poelgio. Kai jau maniau jus turįs savo rankose, su- 
pratau — deja, per vėlai, — kad jūs einate ne prie sofos, o 
tiesiai prie degančios prieškambaryje lemputės, ir staiga pa- 

sidarė tamsu. Dzingtelėjo dūžtantis stiklas, greitai nutapsėjo 
žingsniai, aš ėmiau apgraibomis ieškoti mygtuko, bet veltui. 
Vėl pasigirdo kažkoks nesuprantamas garsas. O paskui — jūsų 
balsas. Aiškus ir ramus, kaip visada. “ Nesivarginkite, ponas 
Karavajau, — sakėte jūs. — Aš ką tik įmečiau į dėžutę laišką, 
kur įdėjau abu algų vokus ir trumpą paaiškinimą. Laišką ad- 
resavau sau, bet jeigu mirsiu, jį atplėš. Nesiunčiau kam nors 
kitam todėl, kad Anita — mano draugė, aš ją myliu ir noriu 
jai padėti. Ir nesistenkite uždegti šiame barake šviesos, aš iš- 
sukau kamščius“. Gal ką užmiršau, (Dani? O kaipgi. Liepėte 
mesti “savo šautuvą“, esą bijote, kad jūms netektų jo iš manęs 
atimti prievarta. Aš nė nepagalvojau, kaip jūs tai padarytumėt. 
Savaime aišku, vėl sumanėt ką nors neįtikima. Bet vinčeste- 
rį numečiau ne todėl, kad man grasinote, o kad pasakėte dar 
vieną dalyką. Tada atsisėdau ant šitos sofos. Kol kalbėjau, ma- 
no akys priprato prie tamsos, ir dabar aš matau boluojant jūsų 
suknelę, .matau, kaip sėdite priešais ant fotelio ranktūrio. 

Nepertraukėte manęs nė karto, Dani. Norėčiau, kad man 
„pasakytumėt, kur yra Kobo kūnas. Tada susirinktumėt visus sa- 
vo daiktus ir grįžtumėt namo. Norėčiau, kad tylėtumėt ir su- 
"draskytūmėt abu vokus. O aš iš visų blogybių pasirinksiu -pačią 
mažiausią. Sutvarkysiu namus ir eisiu pasiduoti policijai. Visą 
kaltę prisiimsiu sau. Manau, suprantate, kad už šią. žmogžu- 
dystę aš sumokėsiu daug pigiau negu' Anita. Būsiu įžeistas vy- 
ras, kuris, sužinojęs, kad jo žmona turi meilužį, iš nevilties žu- 
do savo gyvenimą. Pasakysiu, kad 'dvi paras: buvau apimtas pa- 
nikos, bet galų gale laisva valia prisipažįstu nušovęs žmogų. 
Pasisamdysiu geriausius advokatus, panaudosiu visas priemones, 
kad biznis išdegtų. O biznierius aš didelis, galit manim tikėti. 
Ko gero, gausiu tik lygtinai. 

Štai ir viskas. Stengiausi, Dani, papasakoti apie save kuo 
nuoširdžiausiai. Ir jei tas paveikslas, kurį čia nupiešiau, jums 
nepatrauklus, norėčiau, kad suprastumėt, jog blogis ir gėris — 
tik dvi vieno medalio pusės. Ilgai jus stebėjau. Ir vis dėlto jūsų 
nepažįstu. Bet jūs turite mane suprasti, juk buvo tokia akimir- 
ka, kai pati tikėjote padariusi tai, ką padarė Anita. O dabar pra- 
šau man atiduoti kamščius, tegu “šiame barake“ užsidega švie- 

sa.- Ir dar paskambinkite į Ženevą ir pasakykite Anitai, kad vis- 
kas „gerai, kad ji manęs lauktų, kad aš pasistengsiu grįžti kuo 
anksčiau. Taip, Dani. Uždekite šviesą. Dėkoju už šventes. Štai 
ir viskas. 


Jauna moteris su aptvarstyta kairiąja ranka buvo apsigy- 
venusi aštuonioliktame viešbučio “Noaj" numeryje. Paprašė at- 
nešti kavos ir laikraščių. Nepraleisdama nė žodžio, ji perskaitė 
visuose Marselio dienraščiuose išspausdintą straipsnį apie tai, 
kaip žinomas reklamų agentūros direktorius nušovė savo žmo- 
nos meilužį ir praėjusią naktį savo noru atėjo pasiduoti Avin- 
Jono policijai. Rytui įpusėjus, ta moteris sėdo į taksi ir nuva- 
žiavo į Žoljetės krantinę. Ten palaukė prie užtvaros vieno ke- 
leivio, plaukiančio į Kairą, čiupo jam už rankos, pasakė, kad 
nors ji ir avelė, vis delto nereikią persūdyti, privertė jį grą- 
žinti pinigus ir — sudie. Paskui autobusu nuvyko į Kasisą, at- 
siėmė lagaminą iš “Bela Vistos" viešbučio, užsimokėjo už kam- 
barį ir ta proga baseine “aplaistė" savo purienų spalvos mau- 
dymosi kostiumą. Papietavo terasoje, ištiesusi kojas prieš saulę, 
žiūrėdama į jūrą pro tamsius akinius. Po pietų, laukdama au- 
tobuso į Marselį, pamatė savo pažįstamą berniuką. Ėjo krantine 
įsikibęs tėvui į ranką. Pribėgusi jį pabučiavo, pavadino Titu. 
Ketverių metų žmogučio atmintis dar trumpesnė nei suaugu- 
sio, ir Titu jos nepažino. Ji neiškentė ir kurį laiką ėjo jam iš 
paskos, atsilikusi per kokia dvidešimt metrų. Jai patiko taip jį 
lydėti, bet sena moteris, kuri jos niekada nepalikdavo, tarė: 
“Kvailute, užteks kankintis, gyvenimas gražus". Tada ji sustojo, 
išsiemė iš rankinės raudonais langeliais kepurę, užsidėjo ant 
šviesiaplaukės galvos, truputį nusmaukusi ant pakaušio, ir, ne- 
šina lagaminu, ramiai grįžo į prieplauką. Po dviejų valandų 
Marinjano aerouoste ji pirmą kartą sėdo į lėktuvą. Visą lai- 
ką, kol skrido, ją ėmė baimė. Paryžiuje irgi švietė saulė. Gat- 
vės buvo papuoštos vėliavomis. Ji parvažiavo namo, nedels- 
dama paskambino vienam dailininkui, savo draugui, ir paprašė 
laikyti liežuvį už dantų, nors ir kažin ką jis perskaitytų laik- 
raščiuose. Tada išsipuošė ir surinko numerį, užrašytą ant ke- 
purės graižo. Po penketo mėnesių Ji ištekėjo Marselyje, bet ne 

už to vairuotojo, žibuoklių vagies, kaip galima buvo pamanyti 
(jis tapo jai kaip brolis ir vestuvėse buvo pajaunys), o už 
geriausio jo draugo, paties nuostabiausio, gražiausio, protin- 
giausio, linksmiausio, patraukliausio, šauniausio, nepaprasčiau- 
sio vyro, kokį kada nors buvo sutikusi. Jis vairavo “ Berlijė" 
ir ketino tapti milijakdiėriumi;: nės, anot jo, taip būsią geriau. 
Tas gamtos stebuklas vadinosi Batistenas Lavantiuras. O ji — 
Dani Lavantiur. Taigi ant kraičio, kurį su viltimi, primerku- 
si trumpareges akis, kažkada siuvinėjo prieglaudoje, jai nė 
inicialų keisti nereikėjo. Ė 

